
PREFAŢĂ 


Secţia de filologie a Societăţii de științe istorice şi filologice editează 
un prim volum de cercetări și studii. 

Materialele volumului de față ca şi ale acelora ce vor urma, nu sint 
redactate ad-hoc, pentru a satisface apariția unei publicaţii: ele reprezintă 
rodul unor investigații ştiinţifice ale membrilor Societăţii noastre — aca- 
demicieni, oameni de ştiinţă cu activitate notorie, alții cercetători mai 
tineri, dornici ca învățind din experiența celor dintii, să contribuie la pro- 
gresul științelor [filologice din țara ihoastră. În majoritatea lor, autorii 
acestor comunicări şi studii sînt cadre didactice din învățămîntul superior 
si mediu. 

Am căutat să cuprindem în prezentul volum cercetări variate care 
răspund diverselor ramuri de filologie: lingvistică, istorie şi critică lite- 
rară, folclor. Studiile aduc interpretări noi şi, în parte materiale necunos- 
cute. Unele sînt sinteze monografice privitoare la viața şi creația scriito- 
rilor noştri (Eminescu, Anton Pann, P. Cerna) sau analize de opere lite- 
rare („„Mitologicale“ de M. Eminescu). În altele am prezentat materiale 
locale sau documente literare inedite. 

(Un poem necunoscut de G. Coșbuc. Presa literară craioveană și Emi- 
nescu). 

Alături de cercetări intreprinse în domeniul folcloristicei noastre 
(Asachi şi folclorul, D. Stăncescu, literat şi folclorist), își găsesc loc re- 
considerări şi discuții privind istoria literaturii (Paternitatea  „Cîntării 
Romîniei“, Dosoftei). În cadrul cercetărilor de literatură universală publi- 
căm un studiu asupra bilinelor rusești, un articol despre Diderot şi două 
comunicări. ale secției noastre de filologie ținute în cadrul comemorărilor 
organizate de Consiliul Mondial al Păcii (Montesquieu și Cervantes). 

Studiile de limbă din cuprinsul acestui volum aduc o contribuție nouă 
la elucidarea problemelor de gramatică şi stilistică (Observaţii asupra 
întrebuințării timpurilor în 1. romînă. Pluralul substantivelor neutre), dar 
mai ales sînt un aport pozitiv în cadrul discuţiilor despre limba literară, 
discuţii ce au luat în ultima vreme o extindere bine venită. (Rimele romi- 
veşti din punct de vedere fonologic. Contribuţia lui Negruzzi la dezvol- 
tarea limbii literare; Ideea de superlativ în limba romînă), 

Volumul Limbă și literatură va fi urmat și de alte cercetări în acest 
domeniu, contribuind la dezvoltarea ştiinţei filologice în patria noastră. 

Sarcina de a îngriji editarea volumului au avut-o: Al. Bistrițianu, 
G. Bulgăr şi Emil Manu. 


București, octombrie 1955 
Consiliul de conducere, 


O observaţie stilistică a lui Suetoniu 
de N. I. BARBU 


Suetoniu, după cum se știe, este scriitorul latin care, trăind în sec. 
II. e. n. a scris între altele, şi Vitae duodecim Caesarum „Biografiile a 
XII Caesari“. În biografia lui August cap. LXXXVI, spune relativ la 
stilul împăratului: Genus eloguendi secutus est elegans et temperatum, 
vitatis sententiarum ineptiis atque concinnitate et reconditorum verborum, 
ut ipse dicit, fetoribus praecipuamque curam duxit sensum animi quam 
apertissime exprimere. Quod quo facilius efficeret aut necubi lectorem vel 
auditorem obturbaret ac moraretur, neque praepositiones urbibus addere 
neque coniunctiones saepius iterare dubitavit, quae detractae afferunt al i 
guid obscuritatis, etsi gratiam augent. În romîneşte: „[August] a între- 
buințat un stil ales și moderat, ferindu-se de efectele uşoare ale expresii- 
lor pompoase și căutate și de impresia neplăcută a cuvintelor rare, cum 
spune el însuși, și a socotit ca preocupare de seamă în stil exprimarea 
cit mai lămurită a gîndirii. Și, ca să facă acest lucru mai ușor, sau ca să 
nu întrerupă cumva sau să zăbovească pe cititorii sau pe auditorii săi, 
n-a stat la îndoială nici să adaoge prepoziții numelor de orașe nici să 
repete adesea conjuncţiile, care prepoziţii şi conjuncţii, cînd sînt lăsate 
la o parte, produc o oarecare neclaritate în expresie, deși-i măresc far- 
mecul “. 
„După cum se vede, August a urmărit, în tot ceea ce a scris sau ceea ce 
a vorbit, înainte de orice, claritatea, limpezimea ideilor. Şi, ca să atingă 
acest țel, a evitat cuvintele pompoase, căutate, rare, a adăogat prepoziţii 
numelor de orașe și a repetat conjuncţiile. Așa dar, pentru a fi cit mai 
lămurit în tot ceea ce spunea, August a luat măsuri care privesc două 
sectoare ale limbii: 1) evitarea cuvintelor de efect — domeniul vocabula- 
rului; 2) adăogarea de prepoziţii la numele de orașe și repetarea conjunc- 
ţiilor — domeniul, sintaxei. Fiecare din aceste două acţiuni ale lui August 
asupra propriului său stil ar merita discuţii ample. Mă voi mărgini la 
un singur punct şi anume: neque praepositiones urbibus addere dubita- 
vit, „n-a stat la îndoială (August) să adaoge prepoziții numelor de orașe“. 

Se știe că, în limba latină, numele de orașe sau de insule, precum 
şi domus, humus şi rus, atunci cînd exprimă locul, punctul în care se 
găsește cineva, către care se îndreaptă cineva sau din care vine cineva, 
adică atunci cînd sînt complemente de loc, se pun în anumite cazuri fără 
propoziţii, pe cînd celelalte nume, în aceeași funcţie sintactică, adică inde- 
plinind același rol în propoziţie, se construiesc in aceleași cazuri cu pre- 

poziţii. De pildă, în limba latină se zicea eo ad patrem mă duc la tata, 
dar eo Romam — mă duc, la Roma. Cu alte cuvinte, numele comun pater, 
arătind punctul către care mă indrept, fiind complement de loc, s-a cons- 
truit cu prepoziţia ad, pe cind Roma, fiind un nume de oraș, s-a pus 
in acuzativ fără prepoziție. Același lucru s-a întîmplat și în celelalte 
cazuri. Astfel: venio a te, vin de la tine, dar venio Roma, rure Lemno, 
vin de la Roma, de la ţară, de la Lemnos; Sum in agro — sint pe ogor, 
dar sum Athenis, Carthagine — sint la Athena, la Cartagina. 

Aceasta era practica generală a sintaxei latine, în acest punct, pe 
vremea lui August, acestea erau regulele pe care le observau, în general, 
cind era vorba de construcția numelor comune sau de orașe în funcţie 
de complement de loc. Ce a făcut August? A -adăogat prepoziții numelor 
de orașe și, în loc să zică de pildă eo Romam, așa cum spunea majorita- 
tea romanilor aristocrați și cu siguranță și o parte din celelalte clase 
sociale, cel puţin atunci cind se exprimau în scris, Augustus a spus eo 
ad Romam, așa cum spunea eo ad patrem, sau in urbem «tc. De ce? Ca 
să fie lămurit, ne spuliie Suetoniu, fiindcă, prepoziţiile, ca și conjuncţiile, 
detractae, cînd sint lăsate o parte, afferunt aliquid obscuritatis produc 
o oarecare neclaritate în expresie, deși-i măresc farmecul (etsi gratiam 
augent). 

Fenomenul lingvistic observat de Suetoniu, deși prin particularitățile 
sale materiale este roman, prin procesul gîndirii care se petrece aci are 
o valoare generală, care merită să fie reținută şi discutată! 

Într-adevăr, ne găsim intr-un punct al evoluției limbii latine cind 
numele de orașe, care, de la începutul limbii latine în funcție de comple- 
mente de loc, se construiseră întotdeauna cu acuzativul sau ablativul-loca- 
tivul fără prepoziţie, încep să se construiască cu prepoziţii, ca şi celelalte 
nume. În epoca primă de dezvoltare a limbii latine, însă, toate numele, 
atit cele comune, cît și cele proprii, îie ele de orașe, insule, etc., s-au 
construit, în funcție de complemente de loc, cu acuzativul sau locativul sau 
ablativul fără prepoziţii. După aceea, intr-o epocă următoare, numele de 
orașe, insule, precum și domus, humus și rus, au continuat să se constru- 
iască, în funcție de complemente de loc, în cazurile amintite, fără prepo- 
ziţii, pe cînd toate celelalte nume se construiau cu prepoziţii. Și în sfirșit, 
asistăm, cu Suetoniu, pe vremea lui August, la un nou proces în evoluţie: 
construirea cu prepoziţii și a numelor de oraşe în funcție de complemente 
de loc. Așa dar, putem rezuma cele trei procese de evoluție prin urmă- 
toarele exemple: 


epoca I: eo patrem — merg la tata; eo Romam — merg la Roma 
epoca Il: eo ad patrem; eo Romam; ` 
August epoca III: eo ad patrem; eo ad Romam. 


De ce Augustus, în loc să zică eo Romam, aşa cum se spusese pînă 
atunci, a zis eo ad Romam? Suetoniu ne-o spune: pentru claritate. 

Aşa dar, putem deduce că la inceput numele complemente de loc 
s-au construit toate fără prepoziții şi că, apoi, din lipsă de claritate 
a cazului respectiv li s-a adăogat cite o prepoziţie. Unele nume au căpă- 
tat prepoziţii, mai devreme, altele mai tirziu. Dar Suetoniu mai face o 
observaţie, anume că numele de orașe construite fără prepoziție dau un 
farmec expresiei. Este observaţia stilistică despre care am pomenit in titlul 
lucrării. 

Numele cărora August le iadaogă prepoziţii erau, în sintaxă, arhaisme. 
Vedem așa dar că arhaismele în sintaxă și pentru romani aveau o 
culoare, o rezonanţă afectivă. Această constatare este deosebit de pre- 
țiaasă pentru noi modernii care studiem limba latină. Într-adevăr, exem- 
plul ne arată că noi putem distinge gradul de afectivitate al unei expresii 
în comparație cu alta, echivalentă ca înțeles, chiar pentru limbile vechi. 

Dar dacă  Suetoniu se putea mărgini să arate că numele de orașe, 
complemente de loc, constituiau arhaisme încărcate de un oarecare farmec 
şi că ideile de loc nu mai erau atit de clar exprimate, lucru pe care a cău- 
tat să-l remedieze August, adăogîndu-le prepoziţii, noi astăzi trebuie să 
privim lucrurile cu alți ochi. Pentru aceasta să facem o cercetare asupra 
unor procese asemănătoare în limba romînă. 

Este vorba de construcția numelor în calitate de obiect cu prepoziţia 
pe. Chestiunea a fost mult studiată, și implică mai multe probleme. Un fapt 
ne interesează acuma: numele proprii de persoane nu se pot construi, în 
funcţie de complement, drept (obiect) decit cu prepoziția pe. Nu pot spune 
decit il văd pe Ionescu şi nu văd Ionescu. Pot spune însă: cheamă oamenii 
la masă şi cheamă pe oameni la masă, aud copilul cum cintă şi aud pe 
copil cum cintă etc. 

De ce nu pot spune decit il văd pe Ionescu, dar pot spune văd copilul, 
și nu pot spune decit chem pe tata la masă dar pot spune chem oamenii 
la masă? Autorii care s-au ocupat cu problema răspund: fiindcă în cazul 
il văd pe Ionescu, fără prepoziția pe, s-ar confunda subiectul cu obiectui 
(complementul drept). Dar acest răspuns acum nu mă mai mulțumește și în- 
treb mai departe: de ce se confundă aci subiectul cu obiectul? Răspunsul la 
această întrebare va constitui însuşi miezul comunicării noastre. Cred că 
numai dacă urmărim felul cum se reflectă în gîndire ființele şi lucrurile în 
discuție ne vom putea explica confuzia amintită. Într-adevăr, numele proprii 
de persoană în discuție au o singură formă pentru nominativ și acuzativ. 
A fost o epocă cind această formă îndeplinea, în propoziţie, funcția de 
subiect și pe aceea de obiect sau complement drept, cum îi mai spunem 
noi. Dar, socotesc, această epocă n-a putut îi prea lungă. Într-adevăr, dintre 
cele două poziţii pe care le exprima aceeași formă, poziția de săvirșitor al 
acţiunii — subiect în propoziția și poziția de suleritor al acţiunii — 
obiect (complement drept), în mintea vorbitorilor poziţia de subiect a 
numelui propriu de persoană a acaparat forma, lăsînd mai întii în umbră 
și apoi excluzînd cu totul din formă ceailaltă idee, aceea de obiect. Cu alte 
cuvinte, dacă o ființă a fost văzută odată în calitate de subiect-săvirşitor 
de acțiune, arătată prin forma unui nume propriu, iar altădată a fost vă- 
zută în calitate de obiect-suferitor al unei acţiuni, dar arătată prin acee- 
ași formă a aceluiași nume, situaţia, calitatea, poziția de subiect s-a im- 
pus mai mult gîndirii decit cea de obiect, de ființă care suferă o acţiune 
și a rămas, în minte, strîns legată de formă, pe cind poziţia de obiect a 
aceleiași ființe n-a mai putut îi chemată în minte de aceeași formă. De 
aceea, cînd persoana numită lonescu a fost văzută în calitate de subiect 
al unei acţiuni și denumit lonescu, apoi în calitate de obiect al unui verb 
şi denumit tot Ionescu, in minte, în gindire, de forma Ionescu a rămas 
legată numai poziţia de subiect a lui Ionescu. 

Același lucru s-a intimplat cu numele fată și mama. 

Cu alte cuvinte asistăm la fenomenul sintactico-morfologic, care constă 
în aceea că gindirea înlătură dintr-o formă care exprima două idei, pe 
una dintre ele, iar forma. respectivă rămine să exprime o singură idee, 
materializată într-o funcţie sintactică, într-un anumit caz. 

Ce se întîmplă însă cu ideea exclusă? Ei bine, pentru această idee se 
creiază o nouă formă, o nouă expresie, în cazul nostru construirea nume- 
lor proprii de persoană cu prepoziția pe. Așa dar, o idee, înlăturind pe 
alta din aceeaşi formă, acaparează forma, iar forma se specializează în 
a exprima o singură idee. 

Dar să revenim la numele de orașe latine. Aceste nume, la forma 
numită acuzativ, arătau lucrurile denumite atit ca localități, către care se 
indreaptă cineva, cit și ca suferitoarele unei acțiuni, adică în propoziţie, 
puteau fi atît complemente de loc răspunzînd la întrebarea încotro, cit și 
complemente drepte. Pentru celelalte nume latine însă, pentru exprimarea 
celor două poziţii ale ființelor și lucrurilor respective, se creiază două 
forme deosebite. Astfel: video patrem — văd pe tata, unde tata este obiect, 
(complement drept), dar eo ad patrem — merg la tata, unde tata este comple- 
ment de loc. Așa dar, și în limba latină, din forma acuzativului fusese eli- 
minată o idee de către alta și anume ideea de obiect a îndepărtat pe aceea 
` de complement de loc, pentru care s-a creiat o nouă formă, acuzativul cu 
prepoziţie. Prin urmare, în mintea unui latin, cînd auzea video patrem — 
văd pe tata și eo patrem — merg la tata, s-a întipărit mai mult ideea de 
complement drept, pe cînd aceea de loc a rămas ștearsă, a fost eliminată 
şi i s-a creat o nouă formă, acuzativul cu prepoziţie. 

Numele de orașe însă (și bineînţeles, cum se știe, numele de insule și 
domus, humus şi rus) au continuat să se construiască fără prepoziții, atunci 
cînd erau complemente de loa. Aci ideea de complement drept (multă 
vreme) n-a putut să elimine pe cea de loc, fiindcă sensul lor era însăși 
ideea de localitate. August însă, după cum am văzut, le-a adăogat și lor 
prepoziţii, ceea ce însemnează că, pe vremea lui, și pentru ele ideea de 
complement drept copleșise forma acuzativului, așa cum ideea de instru- 
ment copleșise pe aceea a punctului de plecare etc. 

Se știe însă că gindirea reflectă viața. Și cred că, fără a mă avinta 
în primejdia unei afirmații prea îndrăznețe, pot spuna că, in momentul 
cind din torma tata ideea de subiect a eliminat pe cea de obiect, tata apărea 
subiectului vorbitor mai ales ca săvirșitor de acțiune, așa cum de fapt 
și era, 

În același fel, în mintea romanului din expresiile aro agrum — ar ogo- 
rul și eo agrum — mă duc la ogor, forma agrum s-a ales cu ideea de obiect 
drept, fiindcă romanul, în primul rînd era preocupat să are un ogor, etc., 
iar ideea mersului la el, secundară, a fost eliminată din acuzativul agrum, 
dar n-a fost eliminată din preocupările lui și s-a creat expresia ad + acu- 
zativul. Pentru numele Roma, bunăoară, multă vreme n-a fost nevoie să 
se adaoge prepoziţia ad, fiindcă la Roma mai ales se mergea, din Roma 
se pleca eta. 

lată dar, in două limbi diferite, acelaşi proces lingvistic care constă 
din acapararea unei forme, care exprimă două idei, de către ideea prin- 
cipală, și din creiarea de noi forme pentru ideea sau, la rigoare, ideile 
excluse. 

Suetoniu ne spune însă că numele de orașe construite fără prepoziţii 
au um oarecare farmec, sint afective, cum spunem noi astăzi. Același 
ucru se petrece și în limba romînă. Cind de la numele proprii de persoane 
s-a trecut la numele de ființă comune în întrebuimțarea prepoziţiei pe, 
nu s-a îndeplinit în fapt decit procesul (logico)- stilistic al personificării. 
Aşa dar, nici un proces al gindirii exprimat într-o anumită formă sintac- 
tică nu rămîne lipsit de rezonanţă stilistică. In romînește cind cineva a 
spus citesc Vergilius, în loc de citesc pe Vergilius, a coborit pe Vergiliu 
în rîndul obiectelor comune, așa după cum, cînd a spus îl aud pe pui 
piuind, a ridicat puiul în rîndul persoanelor. În latineşte, cînd Augustus a 
spus eo ad Romam a asimilat Roma, din dorinţa de claritate, cu celelalte 
nume comune, iar cînd Vergilius a spus venit litora, în loc de ad litora a 
ridicat numele comun lifora la prestigiul arhaic pe care-l mai aveau încă 
numele de orașe. 

În concluzie, putem formula următoarele constatări: ; 

1. Cînd o formă. exprimă două sau mai multe raporturi sintactice deo- 
sebite în propoziție, cu timpul forma se specializează în a exprima numai 
un Singur raport, iar pentru exprimarea celorlalte se creiază noi forme 
sintactice. 

II. Orice construcție sintactică, nouă sau veche, prin comparaţie cu 
celelalte, are o rezonanţă stilistică. 

G. Asachi şi folclorul 
de AL. BISTRIȚIANU 


Condiţiile in care și-a trăit copilăria l-au ținut pe Asachi departe de 
creația populară. Rămas de timpuriu orfan de mamă, lipsit deci de ceea 
ce, de obicei, se transmite din cîntul și mitul popular pe calea oralității 
materne, cu un tată învăţat, care s-a călugărit după decesul soției sale și 
care, în marea lui admiraţie pentru cultura clasică, s-a mutat la Lwow, 
pentru o școlarizare cît mai serioasă a copiilor săi, — Gh. Asachi a rupt 
legăturile și cu țara și cu oamenii din ţinuturile FHerţei, ca să trăiască în 
atmosfera cărturărească a orașului galițian. Avea numai 16 ani cînd şi-a 
luat, ja Lwow, doctoratul în filosofie, ca peste un an să capete și diploma 
de inginer și arhitect — studii care i-au dat prilejul să înveţe limbile 
polonă, latină și germană. Trecut la Viena (1805), studiază matematica şi 
pictura, iar la Roma (1809) se iniţiază în arheologie, învață limba ita- 
liană și face literatură, 

Pentru um om cu atit de variate preocupări, deși accentul studiilor 
sale universitare cădea pe științele pozitive, era firesc să ajungă a cunoaște, 
pe cale cărturărească, și ceva din aspectele folcţorului. 

Animat de lupta Şcoalei Ardelene, ale cărei idei îi dădeau impulsul 
unui contact cit mai direct și mai intens cu latinitatea istorică şi cultu- 
rală a Romei, citește cu asiduitate cărţile din biblioteca Vaticanului, urmă- 
rind problemele legate de istoria patriei sale. În această acţiune de avidă 
cercetare, descoperă, în 1810, traducerea engleză a /storiei Imperiului Oto- 
man de Dimitrie Cantemir. Este primul moment important din evoluția 
lui Asachi în privinţa apropierii sale de folclor. Lucrarea lui Cantemir i-a 
olerit o serie de tradiţii orale, dintre care l-a reţinut în deosebi aceea refe- 
ritoare la Cetatea Neamţului și la mama lui Ştefan cel: Mare. Aceasta, 
fiindcă se reîntilnea, în paginile lui Cantemir, cu o legendă pe care o atlase 
cu cinci ani în urmă din gura unui „sahastru“, cînd vizitase ruinele cetății 
împreună cu tatăl său. Mult mai tirziu, în 1845, Asachi va nara, cu pana 
bine muiată în culoarea romantismului, faptele primei sale experienţe 
folclorice: 

„În luna lui august anul 1805, doi călători: un cuvios părinte și un 
june ca de 16 ani, cu cîțiva arnăuţi și seteni se vedeau cu mare luare- 
aminte cercetînd ruinele cetăţii Neamţu. O asemene, pe atunce, nepilduită 
îndeletnicire, opri în șes pe călători și alţi pelegrini trecători, ciţi îi erau 
încredinţaţi că cercătorii au dat peste o comoară. Nici se înșela în părerea 
lor, călătorii disgropa din uitate acest monument, comoara faptelor strălu- 
cite a[le] vechilor moldoveni, căci părintele făcea descrierea ruinelor, iar 
fiul desina veduta acelor relicvii, pe atunce mult mai mărețe, decit sînt 

astăzi. În acest răstimii, tras de auzirea vorbelor, un sahastru, peste 80 
ani, venind din pădure pe o carare părăsită, întră prin porțită în cetate, 
și făcîndu-și cruce, ca cum ar fi acolo de casă, șăzu sub bolta încă întreagă 
a Paraclisului. Vederea icoanei credincioase a lăcașului, în care bătriînul 
lăcuise aproape de giumătate vechiu, îi sănină fața cea posomorită și peste 
puțin el se făcu pentru călători o hronică vie asupra soartei Cetăţii. La 
încheierea. indelungatelor sale istorisiri, care inavuţiră portofoliul călători- 
lor, bătriînul se adresă către junele ce-l vede precit înfocat în cercetare, 
pe atîta luător aminte la istorisirea sa, și, destăcînd de la o cruciuliță 
de aramă ce purta la piept un bănuţ de argint, îi zise: Blem!), fătul meu! 
lată Domnul acestei cetăţi, Ștefan Vodă se pomenește astăzi numai prin 
beserici, dar dacă acest bănuțu ce l-am găsit aici și petrele ce ni încun- 
piură ar avea limbă s-ar umplea lumea de istorisiti minunate precum au 
fost faptele acestui Domn. Poartă-l, fătul meu, precum îl purtai eu, înde- 
lungat și ferice, adu-ți aminte purure de locul şi de zioa de astăzi!“ 
Junele primi cu recunoștință bănuțul și-l păstră ca un talisman patriotic. 
Mai inainte de apusul soarelui, călătorii agiunseră la monastire, unde 
părintele duse pe fiul său spre a lua în acel lăcaș sfințit binecuvintarea 
religiei, avind junele pentru incheierea învățăturilor sale, a doua oară a 
călători la o universitate depărtată. 

Atlîndu-se mai în urmă la Roma, poate cel întîi ce vizita uricul patrio- 
ţilor săi, junele romîn, invitat de bănuţul lui Ștefan Vv. se îndeletnicea 
cu cercetarea documentelor istorice a Moldovei — și la anul 1810 află în 
faimoasa bibliotecă a Vaticanului manuscrisul istoriei imperiei Otomane 
de Cantemir, traduse în limba engleză și în ea epizodul lui Ștefan Vv. 
înaintea cetății Neamţu, care istorisire copiind-o o și împărtășim cetito- 
rilor cu traducerea sa. 

Astă întîmplare măreață și unică în istorie, adevărată cu oarecare 
variante; rominul june, carele se indeletnicea cu zugrăvia, îmbinind-o cu 
suvenirul de la Cetatea Neamţul, îș[i] propuse a o reproduce chiar în 
Roma în un tablo spre a împrospăta în aducere aminte a compatrio- 
ților“2). 

În lumina ideologiei burgheziei în ascensiune, al cărei reprezentant era 
„junele“ Asachi, ideologie care milita pentru realizarea statelor indepen- 
dente, întimplarea învăluită în legendă, de la porțile Cetăţii Neamțului, 
căpăta strălucirea unui măreț exemplu, de natură să propulseze forţa națio- 
nală a Principatelor romîneşti, subjugate. De aceea Asachi — poate și sub 
influența lui Parini, care, între anii 1760—1780, promovase ideea unei lite- 
raturi cu scop educativ — se hotărăște să iniţieze realizarea unor „cadre“, 
în genul pînzelor istorice ale lui David, în care să se dea imaginea vizuală 
a sublimului moment de la porțile Cetăţii Neamţului. 

„Scena schițată sau numai dictată de Asachi este încredințată spre 
executare lui Felice Giani (1760—1830), um cunoscut decorator italian, 
care a lucrat o parte din panourile Tuilleriilor şi la Palazzo Reale din Ve- 
nezia. Asachi îl întîlnise la palatul Quirinal. Opera a fost realizată în 1812, 


1) Să mergem, haidem, 
2) [Asachi:] Bănuţul lui Ștefan Vv., în Albina rominească. XVII (1845), nr. 100, 

în două pinze de mărime deosebită: una mică, cealaltă in mărime natu- 
rală ... Prima pinză rămîne lui Asachi. El o aduce la Iași și în 1833 o 
încredințează lui I. Miller spre a fi litografiată.“1) 

„De la Müller ne-au rămas mai ales litografii. Se cunosc cele pe care: 
le executase oarecum îm colaborare cu Asachi, după „envenţii“ ale acestuia. 
Așa, de pildă, „Mama lui Ştefan cel Mare împiedică pe fiul său de a intra 
în Cetatea Neamţ“, și „Ștefan cel Mare rostindu-și testamentul său poli- 
tic“. Prima, apărută în 1833... fusese inspirată lui Asachi, la Roma, în 
1812, de lectura unui pasaj din Istoria Imperiului Otoman a lui Dem. 
Cantemir . . .“2). 

Odată cu apariţia litogratiei ce reprezenta pe Ștefan cel Mare în fafa 
Cetății Neamţului, Asachi tipărește broşura bilingvă (în rominește şi fran- 
țuzește): Descrierea cadrului intii din istoria Moldovei, Iași 1833, în care 
dă explicaţii privitoare la „cadru“, prelucrind legenda povestită de Cante- 
mir și subliniind morala faptului: „Aceste sentimente au fost în acea 
epohă atît de obștești moldovenilor, încît şi femeile era[u] de asemenea 
însuileţite, precum se vede din fapta doamnei Elene, muma lui Ştefan 
Vodă“. ; $ 
„Cadrele“ lui Asachi au avut o largă răspindire, mai cu seamă in 
şcoli, popularizind tradiția orală înregistrată de Cantemir. Asachi trimite 
cele două cadre și lui Kiseleff, care, plăcut impresionat de acest material 
didactic, atit de indicat educaţiei patriotice a elevilor romîni, dispunea ca: 
„din paragraful cheltuielilor extraordinare, să cumpere una sută exen- 
plare ale acestor cadre, din care 25 să se dee la a me canțelerie, iar 
rămășița să se împartă pe la școale și așăzămînturi publice; profesorii vor ` 
îi indatorați a da în a lor paradosire, drept temă, descrierile lămuritoare 
făptuirilor acelor cadre; prin aceasta ei vor afla mijloace de a întipări 
întru memorie (cugetul) elevilor una din cele mai strălucite epohe a istorii 
patriei lor“3). 

Amintirile lui Th. Codrescu arată în ce măsură reușise Asachi să 
popularizeze, între. elevi, aceste litografii și evenimentele pe care ele le 
ilustrau: 

„La 1834, fiind eu școlar la şcoala publică din Galaţi sub profesorul 
Toma Giușcă, seminarist din Socola, am văzut pe refer. Gh. Asaki, care 
venise în Galaţi împreună cu Lupul Balş, ministrul justiţiei, şi cu Tode- 
rașcu Balș, şeful miliției, ca să primească pe domnitorul M. Sturza, ce se 
întoarcea de la Constantinopole, unde se dusese spre a primi investitura. 
Referendarul Asaki a dat ordin să se facă la 120 şcolari cămeși şi pan- 
taloni de hasa, încinși cu o cordea albastră, după modelul arcașilor din 
tabloul lui Ștefan cel Mare dinaintea Cetăţii Neamțului“). 

á La plecarea lui Kiseleff, în 1834, Asachi are sarcina de a organiza 
o serbare, la „Teatrul Varietăţilor“, în cinstea celui care părăsea Moldova. 


1) Vezi Laetitia Cartojan: Legenda „Mama lui Ştefan cel Mare“, în Cercetări 
literare, V, 1943, p. 73. 

2) Gh. Oprescu: Pictura romînească în secoluj al XIX-lea, Bucureşti, 1943. p. 39. 

3) In Albina Rominească, 1834, nr. 30, p. 122; cf. şi V. A. Urechia: Istoria şcoale- 
lor, p. 215-apud Lactitia Cartojan, op. cit., p. 76. I, p. 277, E. Lovinescu: Gh. Asachi. 
Viaţa și opera sa, ed. definitivă, Buc., 1927. 

4) Th. Codrescu: Amintiri despre Gh. Asachi, în Arhiva Societăţii ştiinţifice și lite 
rare din Iași, I! (1890), nr. 6, p. 339—340. 

S-a reprezentat atunci sceneta lui Asachi  Serbarea păstorilor moldoveni 
care „În cîntice și danţuri înfăţoșa slava oştenească a vechilor moldo- 
veni, nenorocirile de care această țară adesă ori s-au certat, iacerile de 
bine afle] noului aşăzămînt şi mulţumirea lăcuitorilor cătră bunul a[i] 
lor ocîrmuitor. Piesa (alcătuirea) au cîştigat o deplină mulțămire, mai 
ales, prin afle] sale nemerite aluzii (înțălesuri) foarte bine simțite de o 
îmbulzire nespusă de privitori“!). 

În cuprinsul scenetei îşi găseşte locul şi textul cîntat în care este 
evocată întîlnirea dintre mamă și îiu, la Cetatea Neamţului. Versurile 
sint în limba franceză. Aceasta, împreună cu muzica, au fost imprimite 
sub titlul: Ballade tirée de la fête pastorale représenté au Théâtre des varie- 
tés a Iassy le 10 avril 1834, Litographie de l'Abeille“?). 

Textul francez al baladei cîntate la serbarea din 1834 reapare, însoțit 
de traducerea în rominește, în Spicuitorul moldo-romin3): „Etienne devant 
le château de Niamizo, ballade moldave“ — „Ştefan înaintea cetăţii Neam- 
tu. Cintare“ — cu indicația: „Această baladă se cintă pe muzica nafio- 
nală după notele adăugite la capetul cărţii“). 

Din versiunea roiminească, republicată apoi in Foaie pentru minte, ini- 
mă și literatură) şi în „Culegerea de poezii“ a lui Asachi, începînd cu edi- 
ţia a Il-a (lași, 1854), cităm primele două strofe: 


În cetatea părăsită, care de pe munte 

Cătră nouri încă-nalță o căruntă frunte, 

A domnit odinioară Elena vitează, 

Ce în cuget şi la fapte erou sămănează. sd 
Pe-aiunce “se lupta păstorul moldovean 

Și ţara-și apăra ca un viteaz oştean! 

Ea avea un fiu puternic: Ştefan i-a fost nume. 
Prin acest nume strălucise patria noastră-n lume. 
Patruzeci de biruințe laude-i adunase 

Dar, o zi, lăsîndu-l soaria, el învins rămase. 
Pe-atuncea se lupta păstorul moldovean 

Şi ţara-și apăra ca un viteaz oştean$). 

Compunerea versilicată a lui Gh. Asachi, dacă nu are merite artis- 
tice, a fost în schimb o anexă prețioasă a „cadrelor“, determinind alături 
de acestea popularizarea legendei. Mai tirziu, poezia lui Bolintineanu, 
scrisă pe tema aceleiași legende, avea să întunece şi apoi să scoată din 
circulație balada stîngace şi lipsită de cursivitate a lui G. Asachi. 

Descoperirea legendelor din „Istoria Imperiului Otoman“ înviorase 
și luminase un moment mai timpuriu din viața lui Asachi, cînd istorisirea 
„sahastrului“ îl făcuse să trăiască primul fior, nebulos încă, al contac- 
tului cu arhiva oralității populare, care păstrează, în coaja metalorei și 
a hiperbolei, amintirea faptelor grandioase ale trecutului. Acţiunile pe care 
le-a întreprins apoi — comanda făcută pictorului Giani, litografiile date 
în grija lui Müller, balada pe care a scris-o — arată că Asachi intuia 


1) Albina Rominească, 1824, nr. 36, p. 139; cf. şi Urechia, op, cit., p. 259. 

23) O. Lugoşianu: Boscărie. O serbare la Iaşi în 1834. Craiova, 1896, p. 42—43. 

3) 1841 (vol. I), p. 118. 

4) L. Cartojan, op. cit., p. 78. 

5) 1842, nr. 49, p. 391—392, 

e) Citatul s-a făcut după ediția Gh. Asachi: Poezii, Vălenii-de-Munte, 1908 [cu c 
prefață de N. Iorga], p. 87. 

încă de atunci ceva din valoarea de document istoric a folclorului. Nu era 
nimic nefiresc îm aceasta. Condiţiile economice și sociale ale vremii mar- 
cau un impuls mai puternic și mai accelerat al maselor populare în lupta 
lor pentru emancipare. În acest răstimp încep să se învedereze preocupări 
din ce în ce mai atente, mai ales la cărturarii mișcării romantice germane, 
în legătură cu creația populară. Ecourile acestor preocupări, contribuţiile 
lui Herder, Grimm sau Brentano, au ajuns de sigur mai tirziu la urechea 
lui Asachi; dar aceasta nu l-a împiedicat să intuiască semnificaţiile cultu- 
rale ale epocei, deși nu în măsura în care ar fi trebuit. 


Un al doilea moment important, care ar îi putut determina o hotărită 
orientare a lui Asachi spre folclor și care, din păcate, a rodit prea tirziu 
și prea puţin, îl constituie contactul direct cu Vuk Karagici, pe care Asachi 
l-a cunoscut la Viena. 

În afară de perioada. 1805—1809, cind s-a indeletnicit cu studiul mate- 
maticei și al picturii, Asachi avea să mai stea la Viena, pentru a doua 
oară, între 1822 și 1827, ca trimis ai lui Ioniță Sturdza!. Karagici se sta- 
bilise la Viena încă din 1813, la sfîrşitul revoluţiei sirbești. 

Vuk Ștefanovici Karagici (1787—1864) e unul din cei mai însemnați 
foleloriști ai vremii. Autodidact, trăise din fragedă copilărie în mijlocul 
maselor populare sirbeşti, între haiduci și cîntăreți. A făcut parte din sfatul 
unui haiduc cu mare faimă, Velico Petrovici, ale cărui isprăvi au găsit 
ecou şi în baladele romînilor din Serbia?). La Viena, apreciat de slavistul 
Kopitar şi sub influența acestuia, se pune în curent cu ideologia iluministico- 
romantică, vizitează Rusia, unde i se face o primire triumială și unde cu- 
noaște pe Karamzin, Jukovski, Rumyancev, stă cîtva timp în Germania, 
unde intră în legătură cu Jacob Grimm, Ranke, ş. a.; publică, la Leipzig, 
trei tomuri de folclor sirbesc. Culegerile lui Karagici au avut ca urmare 
nu numai punerea în valoare a zăcămintelor folclorice ale țării sale, dar 
şi o revoluționare a limbii literare sirbești, care avea să se unifice prin 
adoptarea limbii populare, comună tuturor provinciilor. 

Asachi a intrat în strînse legături de prietenie cu Vuk Karagici. („D. Vuk 
Ștefanovici, renumitul literator sirb și al meu amic“ — îl numește Asachi, 
care, ca și Karagici, se căsătorise cu o germană — fapt de natură să apro- 
pie pe cei doi). Între 1811 și 1813, Karagici trăise în nord-estul Serbiei, 
în mijlocul populaţiei rominești, de la care culesese o serie de poezii popu- 
lare. La Viena, folcloristul sirb a înțeles să înmineze lui Asachi aceste 
texte rominești, care, din păcate, după cum mărturisește acesta din urmă, 
au fost distruse de incendiul de la lași din 1827. 

Asachi nu găsește de cuviință să vorbească despre aceste întîmplări 
decit foarte tirziu, peste mai bine de douăzeci de ani, în două articole, 
scrise și acestea la un interval destul de mare. 

Intîiul articol, care e nesemnat, „Literatura serbească““, cuprinde 
cîteva idei deosebit de interesante. În primul rînd, e vorba de relaţiile 
strînse dintre romîni și sîrbi, de-a lungul vremurilor: 


1) „Agent diplomatic al Moldovei la curtea de Viena“. (Vezi Biografia din volumul: 
Nuvele istorice afle] Rominiei de Gheorghe Asachi, ed. III, laşi 1867. 

2) D. Caracostea: Balada poporană romină, curs universitar litografiat, p. 71—75. 

3) Gazeta de Moldavia, XXIV (1852), nr. 20, p. 77. 

4) In Albina Rominească, XX (1848), nr. 6/18 ianuarie, p. 21—22, 

„Serbia, vecina Romîniei, deși cu neam deosebit imporporată, au fost 
purure legată cu ambele principate şi împreună cu aceste s-au luptat 
pentru independența ei. Istoria deseori ne arată mari căpitani serbi comen- 
duind pe romini, și oastea serbască condusă de romini pe cîmpul faimei. 
Relaţiile politice în care astăzi se află prinţipatele și menirea unei soarte 
comune, au mai închegat astă legătură, și rominii privesc cu mingiiere, 
ca la a lor proprie cauză toate cele ce se timplă în acea țară pentru litera- 
tura naţională, ce are o înriurire atit de mare în reformele mintuitoare în 
care Serbia au purces“. 

În continuare, autorul vorbește despre Vuk Karagici, despre marea 
însemnătate a culegerilor lui și, într-o notă, despre poeziile rominești în- 
minate lui Asachi: | 

„Între cîțiva literatori serbi, unul cel mai însemnat este Vuk Ștefanovici 
Karagici, născut în Herţogovin. El încă din junie au simţit povara de care 
se apăsa nația sa sub giugul turcilor și a[l] întunericului, cu inimă curată, 
dar plin de curaj, au purces în lume spre a căuta elemente vindecătoare 
unui asemene rău. De atunce patria mulțămitoare' ilirică!) de la Marea 
Neagră pînă la ţermul Adriatic, de la Morca pînă la Dunăre, cu respect 
cuvintează numele acelui barbat, carele au știut să insufle în locuitorii 
acelor teri scînteia de lumini morale. El zise: „Voind a lumina pe oameni, 
se cuvine a li vorbi limba lor“. De aceea au cercetat toate țările slavone, 
au adunat, au orînduit cînlicele poporene?), au compus un lexicon serbesc. 
Și datinete poporului — prin care s-au alunecat în mintea poporului acele 
învățături care au izvodit din inima sa seau care au aplicat de la naţiile 
cele civilizate. 

Din organul lui Vuk, Serbii s-au oglindit, au înţeles ce sînt, ce pot îi, 
ce răsuilă şi ce viitorime i așteaptă. În un period scurt, s-au înființat o 
nouă literatură serbească, proaspătă ca o plintă a chedrului urieş...* 

Din aceste rinduri, scrise pentru literatura sirbească și pentru contri- 
butia lui Vuk Karagici, se desprinde, pe de o parte, conceptul despre valoa- 
rea instructiv-educativă a folclorului: „serbii s-au oglindit, au înțeles ce 
sînt, ce pot fi, ce răsuflă și ce viitorime i așteaptă“; iar, pe de altă parte, 
ideea că folclorul este izvoru! dătător de viaţă al literaturii unui popor: 
„in un period scurt, s-au înțiințat o nouă literatură serbească, proaspătă 
ca o plintă a chedriilui urieş“. 

Cel de-al doilea articol e prilejuit de apariţia primei ediții a culegeriior 
lui Vasile Alecsandri). I] reproducem în întregime: 

„Cînticele poporale afle] rominilor ce de cîțiva. ani, în deosebite foi 
răspiîndite, s-au fọst publicat, au ieșit acum la lumină în un tom adunate. 
Aceste cîntice răsunînd ca un eho afl] timpurilor vechi, dau observatorului 
materie de a putea judeca despre viața și dregerile poporale a [le] stră- 


1) iliricum se numea la romani și de asemenea astăzi însemnează țara înpoporată 
cu slavo-italieni (Nota lui G. Asachi). 

2) „La acel prilej, D. Vuk adunasă în călătoriile sale o mulțime de cîntece naţio- 
nale romîne, care mi ie dăduse spre adaogi colecţia cînticelor de mine adunate cu 
scop de a le publica, care însă toate au ars la Iași, în focul cei] cumplit din anul 
1827“. (Nota lui G. Asachi). 

3) G. Asachi: Poezii poporale. Balade. Cintice bătrineşti adunate de D.V. Alecsandri. 
Partea I tipărită la Buciumul Romîn (In Gazeta de Moldavia, XXIV (1852, nr. 29, 
p. 77 — la rubrica „Albina Romiînească“). . 

moşilor, încit și în privirea poetică vor contribui la istoria literaturii, pre- 
cum asemene colecții o au luminat și în alte limbi. 

Încă la 1822, în epoha emigrației, călătorind prin provinţiile de romini 
locuite, eu am fost întraprins [sic] pentru asemene scop a aduna afle] 
lor cintice, iar la 1823, cind petreceam la Viena, mult onorabilul D. Vuk 
Ștefanovici, renumitul literator sirb și al meu amic, carile călătorise mulţi 
ani prin provinţiile sud-slavice spre adunarea cinticelor sirbeșii, ce apoi 
ia 1823 le au tipărit în trei tomuri la Lipsca cu cheltuiala Prințului Miloş, 
au iost adăugit colecția me, dăruindu-mi 30 coale manuscrise cintice ro- 
minești [pe] care, cu ocazia călătoriilor sale, le au fost adunat in Transil- 
vania, în Banat și în Ţara Rominească, și între care se aflau compuneri 
foarte interesante. Dar colecția cu multe afle] mele le au mistuit în lași 
focul anului 1827; incît acele cîntări rămaseră iar numai în gura poporului, 
cu melodia patetică în fluierul păstorilor, iar adunarea lor în sarcina litera- 
ților mai ferice de a le asigura de urgia timpului şi a evenimentelor. Drept 
aceea, atit în privirea poetică, cit și a respectului ce D. Alecsandri au 
vederat pentru compunerile vechi, i sintem datori cu recunoștință, și dorim 
ca pre lîngă alle] sale îndeletniciri literare, să deplinească și aceasta 
început, căci repetăm cu Ovidie: „Et pius est patriae referre labor. „Cu- 
vioasă osteneală este a reproduce faptele Patriei“. 

Şi de data aceasta Asachi subliniază importanţa folclorului, într-o 
formulă care e și mai apropiată de aceea a curentului romantic: valoarea 
de document istoric a creaţiei populare e tradusă in acel „eho al timpurilor 
vechi“. De asemenea, reeditează mai pe larg informaţiile despre Vuk Kara- 
gici, precizînd că cele „30 coale manuscrise“, pe care i le dăruise culegă- 
torul sîrb, augmentau o proprie colecție — texte a căror urmă s-ar fi pierdut 
în incendiul din 1827. 

Sint vrednice de crezare aceste declaraţii ale lui Asachi? Nu cumva 
in ele se ascunde o explicație inventată a indrumătorului cultural, care, 
in ceea ce privește folclorul, nu intuise suficient spiritul vremii şi care, 
ca și în celelalte probleme politice şi culturale ale epocii, fusese depășit 
de o generaţie mai tînără și mai dinamică? Credem că afirmaţiile lui Asachi 
sint adevărate, că ele trebuie luate ca atare. Vuk Karagici trăia în vremea 
în care au fost scrise cele două articole și, oricît am îi dispuși de a-l vedea 
pe Asachi făcînd concesii amorului său propriu, nu ni-l putem închipui 
croindu-și, de bună voie, o situație echivocă față de folcloristul sîrb. De 
altiel, în amindouă articolele, poziția lui Asachi faţă de producţiile popu- 
lare denotă o convertire fără reticențe, care însă n-a ajuns să se manifeste 
integral la timpul oportun, din cauza unui accident. Regretul aceluia care 
n-a fost mai norocos pentru a-și spune cuvintul cu un ceas mai devreme 
e puternic și „sarcina, literaților mai îerice“, care să asigure producțiile 
populare „de urgia timpului și a evenimentelor“, e privită cu toată 
simpatia. | 

Ceea ce i se poate imputa lui Asachi este că, după incendiul de la lași, 
care i-a distrus manuscrisele, a lăsat să treacă douăzeci de ani pină să 
comunice o preocupare şi o intenție care, chiar dacă se reduceau numai 
la atit, puteau fi un indreptar in mișcarea noastră culturală din preajma 
anului 1830, anticipind cu zece ani impulsul dat de M. Kogălniceanu în 
paginile „Daciei literare“. Nu trebuie să se uite, în același timp, că activi- 

iatea lui Asachi, în multiplele ei forme, a răspuns cu succes în celelalte 
domenii: școală, presă, teatru — lucru care explică, în bună măsură, pâră- 
sirea unora dintre problemele culturale a căror rezolvare fusese inițial 
intenţionată. 


Apropiindu-ne mai mult de opera literară a lui G. Asachi, vom con- 
stata că elementele folclorice devin mai frecvente în scrierile sale începind 
cu anul 1840, atunci cînd steaua lui de îndrumător cultural pălea în lumina 
puternică a „Daciei literare“ și cînd, probabil, sub influența acesteia, 
Asachi se îndreaptă pe un drum pe care-l cunoscuse cindva mai bine ca 
oricare altul, dar pe care-l ocolise. 

În 1840, face vilvă balada-legendă a lui Asachi „Dochia și Traian“ 
apărută în broșură, cu textul în limba franceză și în limba romină!. Auto- 
rul îşi însoțește compunerea cu următoarea explicație: 

„Pionul [Ceahlăul] este încă mai faimos pentru romini în privirea 
istorică și în zicerile poporene. Aceste păstrează tradiţia că în vizuinile 
muntelui s-ar. îi mistuit odineoară Doamna Dachia, fiica lui Decebal, cînd 
după subgiugarea patriei sale și moartea părintelui ei, spre a scăpa de 
prigonirea romanilor, ar îi petrecut aice în forma unei păstorițe și pășu- 
nind o turmă de oi. Dupre aceste ziceri, Dachia urmărită fiind de Traian, 
carile se aprinsese de amor, cu toată turma s-au prefăcut in stincă în minu- 
iul cînd avea să se răpească de acest biruitor. În epoha lui Cantemir încă 
se vedea o asemine figură, dar timpul dărăpănătoriu ni-au păstrat numai 
oarecare rămășițe și o istorisire fabuloasă. 

În timpurile mai nouă, numele Dachiei s-au schimbat în Dochia care 
este a unei sfinte a bisericii, a căria zi se serbează la inceputul lui mart, 
ce este şi începutul de primăvară, cînd soarele intră în semnul berbeciului. 
Aceste împregiurări însușesc Dochiei şi turmei sale o înrîurire asupra celor 
întîi zile afle] timpului, care aice se numesc zilele Dochiei. 

Noi împărtăşim un cîntic (baladă) național păstrător tradiţiei de 
mai sus“. 

Balada?) lui Asachi „se razimă — notează O. Densusianu) — pe o 
legendă localizată la Ceahlău și pe care o cunoștea și Cantemir — legendă 
despre o babă care e impietrită în munți cu oile ei, temă de folclor cu- 
noscută și aiurea la noi, cum și la alte popoare. La această legendă Asachi 
a adăugit combinaţii artificiale ale lui, introducînd pe Traian şi prezentînd 
pe Dochia ca pe fata lui Decebal (la aceasta l-a dus apropierea între Dochia 
și Dachia, Dacia)“. 

„In Balade şi în Legende — observă Acad. G. Călinescu —- Asachi s-a 
străduit să înjghebe o mitologie literară romînă pe tradiţia populară. 


1) Doquie et Trojan, legende populaire des romounis, suivie d'un itinéraire au mont 
Pion. — Dochia şi Traian, dupre zicerile populare alle] romînilor, cu itinerariul mun- 
telui Pionul — de Aga G. Asaky, mădular a[l] mai multor Academii. Eşii, 1840. 

3) In ediţiile de „Poezii“, poezia apare cu titlul: Dochia şi Traian sub muntele 
Pion din Moldova. . ; 

3) O. Densusianu: Literatura romînă modernă, I. ed. III, 1929, p. 192. 

Asta va fi și preocuparea lui Alecsandri. Însă viziunea lui Asachi e, inten- 
tional, mai grandioasă și în termeni clasici. El urmărește să determine 
punctele mitice din teritoriul moldav și să facă lista divinităților, spre a 
putea transporta în Dacia sistemul mitologic elin. Munte sacru e declarat 
Ceahlăul sub numele de Pion. Acolo se află simulacrul Dochiei.!) 

în „Descrierea Moldovei“, D. Cantemir înregistrase legenda în forma 
următoare: 

„Din vîrful lui [al Ceahlăului], care se ridică mult în forma unui turn, 
se aruncă un pirîu foarte limpede și cu mare zgomot trecînd peste stinci, 
se varsă în Taslău. În mijlocul lui se vede o foarte veche stană de piatră 
înaltă de cinci coţi, care înfățișează o babă înconjurată de 20 de oi, din 
care curge necontenit un izvor de apă.'2) 

După cum se vede, Cantemir vorbește despre o babă oarecare, fără 
să-i dea numele. Tradiţia populară, cu timpul, a legat faptul de ziua slintei 
Dochii, care cade, în calendarul ortodox, la 1 martie — început de lună 
atit de nestatornic în privinţa timpului. Motivul folcloric vorbește de o 
babă care, urcind muntele, s-a împietrit de gerul care a surprins-o, după 
ce-și lepădase cojoacele. Prelucrarea motivului popular, la Asachi, are și o 
cauzalitate de natură subiectivă: el se născuse la 1 martie. Căci iată ce 
ne spune primul alineat din „Biografia autorului“, aflată în fruntea ediţiei 
a [l-a a volumului său de nuvele istorice?) — biografie dacă nu scrisă chiar 
de Asachi, în orice caz informată de el: 

„Gheorghe Asachi este născut la Herţa, tirgușor în Moldova de sus, 
la anul 1788 martie 1, ziua sfintei Dochii, humonim cu Dachia sau Dacia, 
pre care el a ilustrat-o prin balada Dochia și Traian“4). 

Pentru a înjgheba „o mitologie literară romînă pe tradiția populară“, 
Ceahlăul „e declarat munte sacru sub numele de Pion“ (G. Călinescu). 
in adevăr, Ceahlăul, sub acest nume, apare de nenumărate ori în opera lui 
literară. 

Pentru poet și pentru patriot, „Pionul“ e un rezervoriu nesecat de 
inspirație, un permanent memento al trecutului: 


„Cînd Pionul îmi ascunde a iuceafărului rază, 

Și-umbra nopţii se răspînde peste-a cerului tărie, 

Chiar ca stele nemurinde l-al meu. cuget scînteiază 

Ale epocei trecute de mii fapt’ icoana vie, 

Şi-n memorie-mi invită melancolic dulce cint 

Despre-ai patriei mari oameni ce zac astăzi în mormîni“, 


(Imnul de seară) 


„Incît peste Pion vulturi vor să zboare, 
Incît al nostru plaiu umbr-ar avea, răcoare, 
Şi Dunărea încît la Mare duce spume 
Acelor scutitori ce-n [a] inimii mărire 
Revarsă-asupră-mi a păcii fericire!“ 


(Din piatra teiului) 
1) G. Călinescu: Istoria literaturii romtne, 1941, p. 101. 


a Descrierea Moldovei (iraducerea G. Adamescu), București, Cartea Rominească, 
p- 


3) Nuvele istorice a Rominiei, lași, 1867. 
1) G. Asachi, op. cit, p. HI. 

Revenind la balada „Dochia şi Traian“, care a făcut obiectul acestor 
incursiuni în materiale conexe, trebuie să mai facem observaţia că Asachi, 
prelucrind motivul, a simţit nevoia să dea compunerii sale cadenţa trohaică 
a versului popular de șapte și opt silabe, aducînd numai modificări de rimă: 
în locul rimei împerechiate, folosește rima încrucişată: 


„Intre piatra detunată 
Ș-al săhastrului picior, 
Vezi o stîncă ce-au fost fată 
De un mare domnitor“. 


„Odată descoperit locul sacru, poetul îndreaptă spre el miturile minore. 
Turnul lui But pe muntele Pion „imitație“ e o foarte largă interpretare în 
sens rominesc a biirgerianei Lenore. Butul, logodnicul Anei, nu se mai în- 
toarce din război și, în preajma altei nunți, Ana cere sfatul unei bătrine 
care o învață cum să aducă pe dispărut...“ 

Naraţia are mult din factura baladelor populare, cu toleranța unor stri- 
dențe, obișnuite la Asachi, cum e, în cazul citatului următor, prezența 
cuvintului „amor“: 


„Intre toată romînime 
Mai frumos şi mai milian, 
Mai puternic n-a fost nime 
Decit Butul moldovean, 
Că oștean şi vînător 
Fericit fu şi-n amor? 

Sosirea strigoiului și fuga acestuia cu iubita care-l chemase prin vrăji 
se apropie de momentele corespunzătoare din Lenore. Toată întimplarea 
însă explică apariţia turnului lui But: 

„Dimineaţa, cînd să vie 
Sfintul popa la palat, 
Să serbeze cununie, 

A pierit doamna din pat: 
Pe Pion turnul lui But 
De atuncea s-a văzut!“ 


Mai tirziu, în 1863, Asachi publică în broșură prelucrarea dramatică 
a acestei balade. Dacă balada iusese prezentată drept „imitație“, prelucra- 
rea dramatică are recomandarea unei alcătuiri „dupre tradiții poporane“. 
De data aceasta, autorul, prin „nota“ introductivă, încearcă să convingă 
cititorul de autenticitatea folclorică a motivului — prilej de a îngloba, în 
aceeași argumentatie, și legenda Dochiei: 

„Configuraţia extraordinară a stîncelor muntelui Pion [tot Pion!] în 
Moldova, din învechime a deșteptat în imaginația locuitorilor misterioase 
idei. Așa la picioarele muntelui, intre ruine stincoase segetate de fulgere, 
una din acele pietre reprezenta pe zina Dochia, iar pe culmea muntelui, 
„o stincă de formă cilindrică poartă numele de Turnul lui Butu şi carele 
din cauza mărimii sale de departe se vede chiar și din Iași. Înălţimea Pio- 
nului, dupre măsurarea tăcută trigonometricește de G. Asaky, s-a calculat 


1) G. Călinescu: Istoria literaturii romine 1941, p. 101. 

2) Poezii, ed. cit., p. 176. 

3) Ibid., p. 183. 

4) Turnul Butului. Dramă originală în 3 acte dupre tradiții poporane, laşi, 1863. 

ia 7200 palme domnești, peste cumpăna Mării Negre. Ambe aceste pietre 
au a[le] lor legende, care alu] motivat sugetul baladelor Dochia şi 
Traian și Turnul Butului, compuse de G. Asaky, cu adoptarea unui cint 
național“!). | 

În „dramă“, acţiunea se destășoară aproape la fel ca în baladă: Anna, 
fiica lui Alexandru, domnul Moldovei, tînjește în așteptarea logodnicului, 
viteazul Butu, plecat cu oaste moldoveană într-o expediţie pe țărmurile 
Balticei, ca să ajute pe regele Poloniei, socrul lui Alexandru. În răstimp, 
Anna e peţită de mai mulți: Danu, cavaler romîn, Mailat, cavaler maghiar, 
Coribut, cavaler polon, Valter, cavaler german. În disputa dintre peţitori, 
Coribut pare sii fie acela asupra căruia vor cădea sorții. Natura insă e în 
mare fierbere: tunete și trăznete, cerul se întunecă. Vestea despre moartea 
lui Butu, la atacul cetăţii Merienburg, ajunge la Anna, care e disperată. 
Marina, doica ei, o duce la Macrina, o „fermecătoare“. Aceasta, prin vrăji, 
i-l aduce pe Butu, care, îmbrăcat în zale, palid ca marmora, o ia în brațe, 
încalecă pe cal și aleargă nebunește în noapte, spre muntele Pion. 

Iniţierea Annei in puterile supranaturale ale magiei o întreprinde 
Marina în termeni care nici pe departe nu pot fi atribuiţi unei doici și 
incă din veacul al XV-lea: 

„În fundul cătunului șede o femeie de care poporul se fereşte, dar eu 
o apreţuesc ca pe una ce este iniţiată în misteriile naturii și pot zice că 
prin a[l] ei farmec operează minuni! Pe amurg, cînd pentru dînsa incepe 
ziua lucrului, să mergem împreună, să-i spui toată pătimirea ta și să o con- 
giuri, prin rugăminte și daruri, ca să aplice afle] ei puteri supranaturale 
pentru a ta mintuire, din disperată ce ești, te vei simți deodată liniștită și 
ferice, prin plinirea dorințelor tale“?). 

Construcţia hibridă a personajului și a limbajului e evidentă. 

Interiorul în care se pun la cale vrăjile, alchimia din căldarea care 
clocoteşte pe foc, vrăjitoarea — constituiesc un ansamblu care e propriu 
mentalităţii folclorice, deși se vorbeşte de „zborul liliecilor nopturni“: 
l „Scena HI (Reprezentează grota Fărmăcătoarei, la mijloc o całdare 
pusă pe lerestei, sub care arde focul! Fărmăcătoarea tot ațiţă focul). 

Macrina: Tot singură petrec în grota mea, care numai nopțile este tur- 
burată de zborul liliecilor nopturni și cîntul bufnei posomorite. 

Făr-astimpăr zi și noapte 
Ardă focul, apa fiarbă, 


_ Pîn-şopirle fie coapte | 
” Piaua să se schimbe-n iarbă“3). 


Se desiășură apoi ritualul magic, a cărei imagine ar îi veridic folclo-: 
rică dacă n-ar interveni termeni ca: „Tartar“, „zeul“, „înamorată“: 

„(Cu o vargă magică [Macrina] făcea asupra căldării semne miste- 
rioase. Se aude in depărtare sunet de tunete): 


Cînd în cer nu-i stea nici lună, 
Şi cînd tunetul răsună, 
Atunci dracii se adună 
Şi trag hora împreună“). 
Da 
1) Op. cit, p. 4 (nenumerotată). 
2) Ibid., p. 18. 
5) Ibid., p. 19. 
4) Ibid., p. 20. 

In finalul ritualului, vrăjitoarea scoate un ram verde din căldare, îl dă 
Annei, iar aceasta și-l pune la cingătoare. 

Balada și-o intitulează Asachi „imitație“, iar piesa de teatru, „dramă 
originală dupre tradiţii poporane“. Că, atunci cînd a conceput balada, a por- 
nit de la „Lenore“ sau de la alt model 'din aceeași familie!), nu încape fn- 
doială; dovadă și atributul de „imitație“ pe care l-a dat compunerii sate. 
Adaptarea s-a făcut ușor cu ajutorul unor elemente locale, atribuite de poet 
tradiţiei orale. Cu timpul, Asachi probabil că a cunoscut și creaţii folclorice 
rominești, brodate pe același motiv, al strigoiului dorit și chemat — motiv 
care nu lipsește nici în folclorul nostru2). De aci, prelucrarea baladei în 
„dramă originală dupre tradiții poporane“. În baladă, strania „fugă pe cal“ 
are o mare dezvoltare, asemănătoare aceleia din Biirger; compoziția dramei 
cerea în mod firesc reducerea acestui moment și posibilitatea scenică de a 
da extindere altui moment: ritualul magic al chemării strigoiului — element 
care lipsește in balada lui Bürger și care își trage seva din „farmecele“ 
si „descintecele“ populare romineşti. 


De la ciudatele proiiluri antropomoriice ale stincilor de pe Ceahlău, 
epica în versuri a lui Asachi se îndreaptă spre descifrarea mitică a tainelor 
din străfundurile de lacuri (,„Jijia“ şi „Sirena lacului“). 

Recomandată drept „imitație după zicerea poporană“, balada „Jijia“, 
înstrunâtă în versul popular de 7 şi 8 silabe trohaice, aduce descripţia unui 
„lac ca marea-ntins“, aflat între Prut și Siret. Adîncu! lui ascunde mistere: 


- „Uneori din apei miez 
Sună larmă de cetate, 
Şi privind din apă, vezi 
Cum la ochi și-auz răzbate 
Printre fum și prin scîntei, 
Tristă voace de femei“, 


Cind moșia pe care se afla lacul a ajuns să fie stăpinilă de boierul 
Conde, acesta, îndrăzneț, s-a hotărît să descopere taina rugilor suspinate 
de undele apei: oamenii lui au construit luntre nenumărate. au ţesut plase 
„din o sută mii reţele“, pe care, porniţi în larg, le-au aruncat în adincut 
lacului. Rezultatul acestei grandioase acțiuni pescărești a fost: 


„Că din plasă a ieşit 
O frumoasă jună zină, 
Cu păr negru umezit, 
Fața-i sarbădă, senină“, 


') în 1819, scriitorul polon K. L. Szyrma a publicat o imitație după Lenore, precum 
şi o versiune populară polonă; în 1832, A. Odejnic localizează balada lui Bürger, în 
același an, Adam Mickiewicz publică balada sa cu același motiv (la Mickiewicz, de 
altfel, motivul strigoiului e foarte frecvent); scriitorul rus Vasilie Jukovski publicase, 
încă din 1808, balada Ludmila, urmată de Svetlana, cu temă înrudită. (Cf. D. Caracos- 
tea: Lenore. O problemă de literatură comparată și folclor, Bucureşti, 1929). 

1) Cf. basmul Săraca mamă, în I. Pop-Reteganul: Povești ardelenești, IV Braşov 
1888, p. 61—69; povestea Strigoii, în Elena D. O. Sevastos: Povești, laşi, 1892, 
p. 59—61; basmul Un vis, în George Cătană: Poveștile Banatului, 11, Gherla 
1893, p. 3—7; balada Voichifa, în Gr. G. Tocilescu: Materialuri Folcloristice, I, Buc. 
1900, p. 133—141; balada Dragu mamei Costandin, în Al. Vasiliu: Cîntece, urări și 
bocete de ale poporului, Buc.; 1909, p. 18—20, basmul Dragostea mortului, în I. E. Toroufiu: 
A fost odaiă, Poveşti și cîntece poporale, Cluj, 1912, p. 13—19. 

Zina povestește apoi lui Conde „legenda lacului“: Cîndva, în timpurile 
foarte vechi ale Moldovei, pe lacul acesta, un „stol de verguri“ și-a durat 
o minăstire, în care ele și-au închinat viaţa sihăstriei. S-a revărsat apoi 
potopul năvălirilor dinspre răsărit. Oamenii îşi părăseau așezările și căutau 
adăpost în munţi. „Vergurile“ nu-și puteau părăsi însă schitul de care erau 
legate prin jurămint; de aceea au înălțat rugi, implorind divinității mîn- 
tuirea de „defaimă“; 


Doamne! zis-am, de nu-i ura 
Să ne mîntui prin minune, 
De defaimă a scăpa, — 
Fulgerul să ne detune, 

Au, în viață, zi cuvint 

Să ne-nghită-acest pămînt! 


Pămintul s-a destăcui, schitul s-a scufundat și „uda tărie“ a lacului: 
l-a acoperit. Năvălitorii, cu timpul, s-au spulberat în cele patru vinturi; 
rugile zinelor însă continuă să se ridice, din adincurile lacului, „pentru-al 
patriei pămint“. După ce și-a terminat povestirea și înainte de a se re- 
întoarce în adîncurile undelor, zina formulează, sentențios, conduita religios- 
patriotică pe care trebuie să și-o însușească descoperitorul tainei și ur- 
mașii săi: 


„O tu! ce ai auzit 

Cest uric plin de minune, 
Pie-n cuget tipărit, 

Şi la tot nepotul spune: 
„Pentru Patrie şi Zeu 

Să ofere traiul seu!“ 


„Jijia“ are, evident, tangente cu motive de circulaţie folclorică; ter- 
menul de „imitație după zicerea poporană“ nu este afectat. Acad. G. Căli- 
nescu observă că e vorbă de o legendă pe care o va povesti și Al. Odo- 
bescu în „Cîteva ore ia Snagov“ „despre clopotele sunind în fundul lacului, 
asemănătoare cu Orașul în mare al lui Edgar Poe și cu cetatea bretonă Ts, 
cufundată în mare“!). Şi Odobescu prezintă povestirea ca pe o înregistrare 
pe cale orală?). 

În cea de-a doua legendă lacustră — Sirena lacului — se dezvoltă 
tema fetei din popor părăsită de iubitul ei, boier, care se însoară „cu o 


1) G. Călinescu, op. cit, p. 101—102. 

23) „Hei, măre, fătul meu! — îmi zicea pe drum călugărul care avea firește multă 
sămînță de vorbă; — vezi biserica asta de la minăstirea noastră cit e de veche și 
dărimată; apoi zic oamenii bătrîni c-au auzit de la moși-strămoși să fi fost, înainte 
vreme, pe același loc, altă biserică mai veche și mai frumoasă; și aceea, după vremi 
și din urgia dumnezeiască, s-a scufundat în baltă cu turlă cu totul, cum era. D-aceea, 
cînd bate uneori vîntul și clătește adînc apele, se aude sunet de clopote ieşind tocmai 
din fund; și s-o crezi asta, fătul meu, căci vezi, cînd a .fost în vechime, a venit de 
s-a desprins din ţiţine uşor de la acea biserică cuiundală, și a plutii de deasupra 
apei, pînă aci, la Turbaţi; și era p-atunci în sat aci schit de maici, care acum de 
multă vreme s-a risipit. lar, dacă a auzit așa, cum că s-a ivit pe fața apei o uşă 
iinunată, cu sfinți și cu slove săpată, şi c-a sosit aicea la margine, s-a sculat maica 
stariță și a mers cu călugărițele de au ridicat-o de pe mal și au pus-o la intrarea 
bisericii“ (Citeva ore la Snagov). 

mai nobilă soție“. Trista poveste de iubire e împărtășită de Irina — fata 
părăsită — zinetor din lac: 


„Pe al nostru domnişor 
Am iubit cu duioșie 
Trainic mi-a jurat amor, 
Că m-a lua de soție. 
Dar credință a călcat 
De soț alta și-a luat“ 


Desperată, Irina își caută alinarea aruncîndu-se în lac*), cu singurul 
regret că și-a lăsat pruncul fără mamă. Chemată insistent de „un casnic“ 
venii cu pruncul la marginea lacului, din volbura undelor răsare un pește 
cu totul neobișnuit: 

Dar cel pește minunat 
D-îndată a sa făptură 

În femeie a schimbat, 

Cu angelică figură: 

De pe capul cel frumos 
Se deștinde-um pár undos. 


lrina-sirenă iși alăptează pruncul — fapt care se repetă apoi de două 
ori pe zi, de cite ori „casnicul“ poate să se îurișeze cu copilul pină la 
„palatul zinelor“. Toate se petrec așa pînă într-o zi, cind iubitul; necredin- 
cios, plimbindu-se cu soţia pe marginea lacului, iși ia pedeapsa. „Casnicu- 
lui“, venit ca de obicei să alăpteze pruncul la sinul sirenei, i se deschide 
in față întregui tablou al dramei consumate: într-un cadru de natură care 
a suferit transformări de cataclism: l 


„Dar la ochi-naintea sa 

I s-arată o minune: 
Unde apă-ntii era, 

De arin-amu-i genune, 
Pină-n fund lacul e sec, 
Pe-unde lupi și șerpii trec“. 


Pe fundul lacului secat zac veșmintele celor doi însurăței, al căror 
chip poate fi recunoscut în formele unui „gros bolovan... ce vede- 
rea-nspăimîntă'“. 

Strofa finală cuprinde, superstițios și didactic, verdictul necredinței 
în dragoste, înscris de pravilele mitului: 


„„Bolovanul fioros 

Stă şi astăzi mărturie 
C-un amant necredincios 
N-o să intre ani o mie 
În al morților liman, — 
Ci s-o face bolovan!“ 


Elementul comun celor patru balade, asupra cărora s-a insistat mai 
sus, este motivul metamorțozelor, atit de frecvent în folclorul universal ca 
si în cel rominesc. Dochia, patriotă și castă, scapă prin pietrilicare de urmă- 
rirea lui Traian, invadatorul şi cuceritorul ţării sale; eroi ai unei iubiri din- 


+) în poemul lui Pușkin, Rusalka, cu subiectul inspirat din folclorul rus, fata 
morarului, sedusă de cneaz, se aruncă în apele Niprului. 

colo de mormint, Anna și logodnicul strigoi, But, se transformă în, „turnul“ 
de piatră de pe Ceahlău; fecioarele din schitul scufundat în lac devin zine; 
tinăra iînșelată în dragoste, căutîndu-și moartea în apele lacului, se rein- 
trupează în sirenă, iar tinăra pereche de boieri, care şi-a clădit fericirea 
pe ruinele morale ale fetei părăsite, ia chipul iioros al bolovanului milenar.!) 


Motivul strigoiului mai apare la Asachi în poema Moșii (Simbăta 
Morților ). Subiectul poemei se alimentează din credinţele și superstițiile 
populare legate de ritul calendaristic al comemorării celor morţi: 


„Că, din datina cea veche, azi în toată Romiînie 

Cugetul cel cu evlavie, inima cu duioşie 

între lacrimi şi suspinuri pe ai lor morți vor aminli 
Şi, în sîmbăta cea tristă, ce-are mîni a răsări, 

Cîte amintiri duioase, cîte așteptări pierdute, 

Se deşteaptă şi-ntristează-n aripatele minute“! 


Departe de cătun, într-o casă părăsită locuiește un sihastru care, cu 
puteri magice, oficiază ritualul chemării celor morți: 


„Pe un colnic al se suie şi-n pădurea-ntunecată, 
De trei ori în jur răsună toaca de paltin durată: 
La chemarea cea fatală, chiar ca umbre-ncet răsar 
Juni, bătrîni, femei şi fete, cîte unul din tufar, 
Şi hardala cea deșartă fără preget iat-o plină, 
Unde-un pin aprins.răspînde înginata sa lumină“... 


Sihastrul-vrăjitor, ca un judecător apocaliptic, se adresează adunării 
de strigoi: 


— „Voi ce-ați trăit după lege, ce-aţi urmat o calea bună, 
Pentru care-n cer v-aşteaptă a fericirilor cunună, 

Mine tot rominul lacrimi și rugi vom-a prosfora, 

Şi pe mormintele voastre preotul se va ruga 

Dar tu, ceat-afurisită, ce-ai păşit întru păcate, 

Ce tîrziu scăpare cauţi de pedepse-nfricoșate, 

Din obeze ce te leagă, pe o clipă te desnod, 

Ca spre pildă să se vadă patimile ce te rod“. 


La cuvintele magice ale „sihastrului“, incepe defilarea păcătoşilor: 


„Deodată sun-un bocet, s-aud tropote cu fior, 

Si chemaţii petrec iute ca fantasme-n foişor, 
întîi vine ateistul, ce în dumnezeu nu crede, 
Paricidul, sinucidul, scrîșnind după el purcede, 
Viînzătorul patriei sale, urîtorul de lumină, 

Cel ce pe orfan despoaie, ce prin vorbe învenină; 
De o hliz-a răzășiei nesățiosul proprietar 

Poartă-m braţe strămutate pietrele unui hotar 
Ce-apărau îngust ogorul de-unde se nwrea cea gloală 
Al căreia străbunicul apărat-o ţara toată; 

Se tira sub grea povara unui sac de aur plin, 
Cămătarul ce se-ndoapă cu diriarul cel străin: 
Cel ce din danie sfintă, din pomană banii fură; 
Ipocritul, egoistul ce de miser nu se-ndură; 


1) Cf., spre exemplu, şi basmul Omul de piatră din colecţia lui P. Ispirescu. 


G. ASACHI ŞI FOLCLORUL 


De muieri pierdute ceala urmărea cu plins amar, 

Care calcă jurămîntul ce depus-a la altar, — 

Purtînd fiecare-n sînu-i veninul de fapte rele, 

Ce nu poate-usca suspinul, nici un rîu de plins să-l spele. 
Cel ce drepturi sfinte calcă, şi tot stolul defăimat; 
Cite unul, ca o umbră, trece răpede mînat, 

Cînd de corbi şi bufne cîrduri, cu flămînd plisc și cu ghiară, 
Din ficații lor se-mbuibă, le beau lacrimile-amară. - 

lar sihastru-atunci adauge: „Fiinţe de rău augur, 
Urmăriţi fără-ncetare, tot pămîntul împrejur 

Pînă trîmbiţa vă chiamă pentru cruda voastră faptă 

La pedeapsă fără margini ce în Tàrtar vă așteaptă“. 


Spectacolul acesta nu este un simplu joc al sihastrului cu puteri ma- 
gice; el urmărește un scop educativ pentru cei vii, care asistă, înfricoșaţi, 
la defilarea morţilor: 


lar sătenii, în mustrare, ne ziceau: Ah! amar mie: 
Ce pedepse pentru crime, ce pedepse vor să fje?“ E 

Ceremonialul apocâliptic ia sfirșit la cintatul cocoşilor; sătenii, care 
au asistat la infricoșatele scene, transpuse, pentru o noapte, de pe tă- 
rîmul celălalt, se îndreaptă cuvioşi, spre altare, spre a se ruga pentru sufle- 
tele celor morţi. Şi aci, un prilej pentru Asâchi de a da o interesantă 
pagină etnografică privitoare la obiceiurile poporului practicate, în trecut, 
la Simbăta morţilor: 


„Duioşia şi evłavia pe mormînt lumini aprinde, 
Se depun în disc, în vase: lapte, pîne şi merinde, 
Şi-n jur fiii şi părinți, pe moșşi amintind cu dor, 
In genunchi plîngînd, ascultă ruga preotului lor, 
Care, cîntînd, amîntează pe cei răposați anume, 

Și se roagă să li fie mintuire-n altă lume... 


Și, ca de cele mai multe ori, Asachi își încheie și această poemă cu o 
invățătură: cultul pentru inaintași, pentru strămoși: l 


„Cît romînul pe strămoşii cu resprect va amînta, 
În lumi ambe dumnezeul soarta-i bine-a cuvînta!“! 


În poezia lui Asachi, alături de elemente proprii practicelor populare 
rominești, și-au găsit locul și elemente împrumutate din poemul lui Mic- 
kiewicz „Strămoșii“ — operă inspirată de folclorul domeniului lituanian. 
Pe lingă titlul ,.Moşii“, care amintește titlul poemei lui Mickiewicz, parale- 
lismul e evident în ceea ce priveşte scena de evocare a morţilor prin pute- 
rea magică a vrăjitorului. Strigoiul unui proprietar exploatator e siișiat, 
în poema lui Mickiewicz, de păsările de pradă, iar strigoii celor exploataţi 
îi fac rechizitoriul. Motivul apare și la Alecsandri, in Noaptea sfintului 
Andrei, în care sînt trecuţi în revistă strigoii asupritoriltr poporului și 
jetuitorii țării?: 


1) Poezii, ed. cit., pp. 215—220. 
"2 Cf. şi D. Caracostea: Lenore, p. 84—85. 

Tema atit de veche și de răspîndită a porumbelului sălbatic care şi-a 
pierdut perechea e cunoscută și lui Asachi, fie dintr-o versiune populară, 
tie din „Amărită turturea“ a lui lenăchiţă Văcărescu. Asachi îşi intitulează 
prelucrarea: Păsăruica stinghere: 


„Păsăreul care pierde 

Pe duioasa lui soţie 
Zboar', o cată prin cîmpie 
Şi tot cîntă al său dor, 


Se întoarnă în pădure 
Obosit acum s-o cheme 
Noapte, zi, d-asprimea geme 
Unui ager vinător... 


Versificaţia e populară, cu stingăciile obișnuite ale lui Asachi și cu 
termeni care scad valoarea artistică, deși motivul e concentrat la trei 
catrenel). 

Tot în cadența versului popular trohaic de şapte şi opt silabe e scrisă 
și poezia Cintecul unei păstorițe romince de la munte venită întiia dată 
în Iași, în care se reflectă, idilic și idealizat, viaţa ţăranului de la munte, 
proslăvită de poet: 


„Pe la munte sărăcie, 
Brad și pin avem la plai; 
Noi bem apă dim piraie, 
Turma caș ni dă şi strai. 
Acolo juna romincă, 

Cînd e timpul neguros, 
Sap-ogorul pe o stîncă 
Sunînd viersul ei duios: 
Multe-odoare văd aice, — 
Să mă-ntorn la munte vreu: 
Cel ce vrea a fi ferice, 
Vie-m munte pe la noi! 

Pe la munte-i avuţie, 

Că umbrosul verde plai 

E lăcaș de bucurie, 

De plăcut şi dulce trai. 


Păstoriţa e inadapiabilă la mediul citadin și oricite „odoare“ ar avea 
la lași, e dornică să se întoarcă la munte, unde, cu toată sărăcia, plaiul 
„e lăcaş de bucurie“ și unde „păstorelul“ „joacă-n hora cu rominca“. 

În aceeași haină a versificaţiei folclorice, Amorul arător evocă, în 
alegorie, mitul clasic al lui Cupidon — prilej pentru noi de a face aci o 
apropiere cu „Primăvara Amorului“ a lui lancu Văcărescu — mit transpus 
în psihologia erotică a sufletului moldav. Alegoria lui Asachi îl prezintă 
pe „Amorul-Zeu“ sub „nouă mască“, îndeplinindu-și acțiunile prin acli- 
matizare la mediul cîmpenesc și agricol al Moldovei. De aceea își schimbă 


3) „Ceva mai plat nu ne putem închipui, și acei „păsăreu“ care i s-a părut, se 
vede, lui Asachi, o fericită inovaţie — ce ar fi dacă în poezia populară s-ar vorbi de un 
„turturoi“ — e dovada lipsei desăvîrşite de simţ artistic“. O. Densusianu: Literatura 
romină modernă, București, 1929, I, p. 101). 

uneltele de vinător cu acelea ale plugarului: arcul și cucura le înlocuiește 
cu strămurarul și taurii înjugaţi la plug: 


Transpunerea alegorică, pentru a se realiza, 
care să amintească pe acelea ale „Plugușorului': 


Sfirşitul poeziei anunță, prevenitor, plecarea 


„Astă toamn-Amorul-Zeu 
Cercetind imperiul său, 
Trecu a Moldovei ţară, 
Unde oamenii mult ară, 
Dar nu seceră de-ajuns. 
Acel sprinten călător, 
Ce ne arde-adeseori, 

De brumă atunci pătruns, 
Căta uşa priincioasă, 

în vreo inimă duioasă, 
ins-aleu! el nicăire 

N-a găsit adăpostire. 


Căci precum pe la Vaslui 
Ca-ntii astăzi miere nu-i, 
S-inimile-n. astă ţară 
S-au făcut o marfă rară: 
C-Albina ici, și Amorul 


Umblă unde-o trage dorul, 


Văziînd gras-acea ţărină, 
Arcul, cucura depune, 
Tauri doi la jug supune, 
Strămurarul ia în mînă: 
Pare-n post și la cuvînt 
ucrător chiar de pămint. 
Că-n această nouă mască, 
Cîntind doina rominească, 
Ai lui tauri asudau 

Şi tot brazde răsturnau“. 


„După ce a semănat, 
La Zeus rugi a înălțat 
Să reverse-al lui favor 
Pe tomnatecul ogor, 
Ca productul delicat 
De ger, secet-apărai, 
Să se facă bun, Frumos 
Şi miez s-aibă sănătos“. 


cînd munca sa va rămînea sterilă: 


1) Ed. cit., p. 


131—132. 


„Dacă, deci, din cei ogor 
Ce a semănat Amor, 
N-viitoarea primăvară 
Inimi nu vor să răsară 
Credincioase 
Și duioase, 
Virtuos, nobil Amor 
Care e nemuritor, 
Neavind unde locui, 
Din Moldova va fugit“) 


are nevoie de imagini 


„plugarului“, în cazul 

Cu prilejul desrobirii țiganilor, Asachi, sensibil la această reformă, 
compune lucrarea dramatică „Tiganii. Idil cu cîntece,“2) care se reprezintă 
în ziua de 24 ianuarie 1856 pe scena Teatrului Naţional din lași. Ir pre- 
față Asachi notează: 

„Pentru a da ocazie la o publică manifestare a acelor nobile sentimente 
și a recunoștinței emancipaților, s-au improvizat idilul de față, dupre carac- 
terul etnic afl] ţiganilor și dupre modelul comic ce ni-au lăsat între alte 
scrieri anticul Teocrit“. 

Cu toată imixtiunea unor termeni, ca „amor“, despre care Asachi iși 
închipuia că pot circula cu atita ușurință în limbajul personajelor sale, 
cupleiele „idilului“ împrumută factura versului popular: 


Anghelina: 


„Turiurică mult frumoasă, 
- Nu de amor nu tremura, 

Că pe inima-mi duioasä 

Ai găsit scäparea ta, 

Ah, și eu caut scăpare 

în brațele lui Amor, 

Dar oamenii ca niște fiare 

Mă dispart de Cimbrişor“.3) 


Şi mai apropiat de stilul: popular e cupletul: 
Gevrilă: 


„Mama dzice: măi Gevrilă, 
N-alunga după copilă, 

Că cu ochi negri, copile, 
Vor negri a tale dzile, 
Nu umbra după balane, 
Că șş-acele-s tot vicliane. 

fn zădar deci cer o fată 
Ce la mine-ar vra să cată!“î) 


Pentru a ajunge la o ilustrare cît mai largă a raporturilor pe care 
Asachi le-a avut cu folclorul, mai sînt necesare o serie de observaţii în 
legătură cu nuvelele sale istorice. 

Dacă balada Dochia și Traian urmărea să evoce, prin mit, împrejurările 
in care s-a petrecut faptul „primului descălecat“, nuvela Dragoş?) este re- 
flexul „celui de al doilea descălecat“, în evocarea căruia intervin nu numai 


3) Tipogralia Institutului Albinei, Iaşi, 1856. 
3) Op. cit, p. 16. 4 
t) Ibid, p. 14. 

documentele istorice, ci și tradiţia orală și imaginația scriitorului. Inter- 
venţia legendei populare și a imaginaţiei scriitorului e conștientă şi volun- 
tară la Asachi, nefiind decit un procedeu îndătinat din cele mai vechi tim- 
puri atunci cînd e vorba de a evoca și a cinta faptele trecutului. Introdu- 
cerea istorică a nuvelei amintite confirmă această concepție: 


„Toate naţiunile ca şi familiile ambiționează a da începutului lor un 
uric strălucit și minunat, învălit deseori în negura mitologiei sau a alego- 
riei, Nu numai popoarele Asiei, ce încă grecii și romanii ni au dat asemene 
esemple. Dupre istorie: Tezeus, eroul Atinei, au întemeiat puterea patriei sale 
prin lupta cu un taur numit Mino-Taur; gemenii Romulus şi Remus, de la 
carii derează începutul și numele Romei s-au alăptat de o lupoaie. De ase- 
menea  tradițiunea şi manuscrisele noastre datează întemeierea statului 
moldo-romîn de la uciderea Bourului sălbatic de Dragoş-Vodă. Deci, precum 
istorienii moderni dau acelor două uricuri de mai sus o esplicare mai natu- 
rală, şi noi vom cerca a da evenimentului prin care Dragoş au restatornicit 
domnia romînilor în astă teară, o esplicare mai adeväro-asemblată. Neputîn- 
du-se da crezare tradițiunii că Dragoș au ieşit numai la vînätoare cu cîteva 
mii de juni din munţii Maramureșului pîn în miezul Moldovei, în depărtare 
de vr-o 100 mile! Pe acest temei, în formă de nuvelă, vom reproduce, după 
altă tradiţiune, acest eveniment important, de la care derează restatornicirea 
şi esistența statului moldo-romîn de o mează-mie de ani“). 


Budai-Deleanu era; preocupat, urmind exemplul anticilor și al marilor: 
-epici ai renașterii, să introducă în literatura noastră „un gen nou de poe- 
zie“. La rindu-i, Asachi, după modelul popoarelor. cu o veche și mare isto- 
rie, „ambiţionează“ să dea iundării Moldovei un „uric strălucit și minunat“, 
imvăluindu-l în „negura mitologiei sau a alegoriei“. Legenda despre înte- 
mierea Moldovei i se pare nu destul de naturală și de aceea caută s-o mo- 
difice „după altă tradițiune“, dindu-i „o esplicare mai adevăro-asemblată'“. 
Această „altă tradiţiune“ nu este, desigur, ca și în alte cazuri arătate, 
decît o contribuţie a fanteziei scriitorului, o prelucrare cultă a unui mate- 
rial folcloric. 

Care era legenda pe care i-o putea oferi „tradițiunea“? Aceea pe care 
o folosiseră Grigore Ureche și D. Cantemir. Dragoș şi Maramureşenii săi 
pleacă la vinătoare peste munți, întilnesc bourul, îl ucid cu săgețile, iar 
Molda, în urmărirea zimbrului,.se îneacă în apa care îi va lua numele. În 
nuvela: lui Asachi, legenda capătă țesătura unor peripeții in genul acelora 
din romanele cavalerești: Zimbrul nu este aliceva decit adversarul de arme 
al lui Dragoș, concurentul în iubire al lui Bogdan, fiul lui Dragoș, și anume 
Haraboe, hanul tătarilor, cotropitorul Moldovei și răpitorul Brandei, logod- 
nica lui Bogdan și fiica lui Susman, domnitorul romino-bulgar din Misia. 
Pe Haraboe, „rominii, pentru sălbăticia lui asămblindu-l cu astă fiară, 
l-au fost denumit Bourui Tătar“. Salvarea Brandei din captivitatea hanului 
e urmată de uciderea acestuia: 


„Recunoscînd principii pe Haraboe, se repeziră asupra lui, dar mai-nainte 
se aruncă în calea sa duloaia, numită Molda, ce în resbel și la vinat era com- 
panioană nedespărţită a lui Dragoș. Aceasta, deprinsă a se lupta cu urșii și cu 
bourii codrului, înfingîndu-și dinţii și unghiile în armăsarul tatar, îl făcu să se în- 
toarne pe loc, ca prin fugă să se mîntuie de dușmanul ce-i spinteca măruntaiele. 
Împins de durere, armăsarul tîra pe Molda cu sine înotînd în rîu. Aice Haraboe: 


1) Ibid, p. 1—2. 

fu agiuns de lancea mortală asvirlită de braţul cel puternic afl] lui Dragoş, 
şi un muntean arcaș, ce se aruncă în not îl descăpățină în mijlocul rîului, încît 
apele sale se înroșiră de sîngele acelui ce au vărsat atita sînge şi lacrimi ale 
romiînilor! Un strigăt triumfal: „Bourul Tatar“ au pierit! şi sunetele buciumilor 
de aramă au încunoştiințat învincerea romînă, ce s-au îndeplinit prin stîrpirea 
acelor tătari carii nu s-au putut mintui cu fuga“.!) 

Epilogul luptei explică numele satului Bourenii (din ținutul Sucevii) 

și al rîului Moldova: 

„Locul triumfului fu denumit Bourenii, care l-au dăruit bravului armaș ce 
au fost adus lui Dragoș capul lui Haraboe. Dragoş orîndui a se adopta capu! 
bourului drept stema țării. Dar şi Molda are partea gloriei, căci riul în cara 
ea pieri combătînd fu denumit după numele ei“.? 


Povestirea lui Asachi așează întimplările în decorul munţilor Moldovei, 
străjuiți de același obsedant „gigantul Pion“. Branda, captivă la Romidava, 
reședința lui Haraboe, are perspectiva Ceahlăului: „Soarele apuind înaurea 
casele munților Pion și Rareu și raza sa de urmă luneca prin ferestruica 
inchisorii, în care mărinimoasa vergură o luă ca cel de pe urmă adio al 
vieţii ce apunea pentru dînsa“.3) Fugind din închisoare, Branda nu putea 
găsi un adăpost mai nimerit decit grota Dochiei de pe muntele Pion: „In 
urmă agiunsă în partea cea sălbatică a muntelui Pion, unde codrii de pini 
și de brazi cu stinci de formă bizară, de cutremuri surupate și de fulger 
săgetate, încingeau în fioroasă tăcere locul cel misterios, ce din vechime 
era vergurilor azilul scăpării de sclavia barbarilor... Devărtarea și tăria 
locului favora adăpostul acesta și poporul atribui asemene efect înrturirei 
și puterii supraomenești a Dochiei fiicei lui Decebai, a căria figură în- 
vechită, din epoha lui Traian, se-nalță sub creasta Pionului“.?) Asachi face 
pe eroina sa să cunoască povestea tristă a Dochiei, a cărei dramă Branda 
o retrăiește peste mai bine de un mileniu. În felul acesta, cele două „des- 
călecate“ se leagă între ele prin simboluri comune, exprimind vechimea 
și durabililatea patriei şi a poporului romîn: „Aice un spectacol nou se dis- 
iășură înaintea ochilor ei, un ocean de neguri plutea deasupra coamelor 
de pini urieși, stinci manine răsturnate de cutremur, parcă erau aninate 
deasupra capului ei şi formau o tărie nestrăbătindă în giurul simulacrului 
Dochiei, a căria atitudă (pozițiune) figura fuga ei înaintea subgiugătorului 
patriei sale şi increderea ei în zeul cel chiemat spre agiutor! Asămănarea 
soartei Brandei cu acea a vergurei daciene, și mintuirea ei de giugul străin 
o umpleau și pre dinsa de încredere. Ea cu umilință se aruncă la picioarele 
Dochiei, a căria atitudă (poziţiune) figura fuga ei înaintea subgiugătorului 
dregeri au. mintuit-o din sclavia și ovelirea păginilor și a căruia har ea-i 
recheamă, spre a-și putea revedea dulcea patrie). 

În permanenta căutare de elemente care să ateste o moștenire daco- 
latină, Asachi are prilejul și aci să-și imagineze o derivare a doinei din 
Diana. Apariţia Brandei din grota Dochiei sugerează „asămănarea Doinei”) 


1)Op. cit., p. 24—25. E, | , A NI | g 

2) Ibid., p. 25; în subsolul paginii, Asachi notează: „Altă tradiţiune zice că Moida, 
înfierbîntată, bînd apă din acel rîu, pieri, căreia i-au dat numele său. Noi am preferat 
tradiţiunea de mai sus“. 

3) Ibid., p. 12. 

4) Ibid., p. 26. 

5) Ibid., p. 27. a | . | | 

5 Doina (Diana), la romiîni zîna dorului şi a amorului cast. (Nota lui G. Asachi). 

ce răsare din codrul intunecat și care recheamă în inima rominului simți- 
mintele dorului și ale melancoliei, de a căria armonie deseori răsună 
văile și pădurile patriei“!). Cîntecul specific al maselor populare din țara 
noastră își caută, în interpretarea lui Asachi, geneza şi personificarea în 
mitologia antichităţii romane. 


Nuvela Bogdan Voevod aduce, în materialul informativ despre dom- 
nul moldovean, și referinţe dintr-o baladă populară ruteană, cunoscută de 
Asachi. Faptul istoric care găsește ecou în cintecul rutean este urmă- 
torul: Bogdan cel Orb oferise regelui Alexandru I al Poloniei restituirea 
bocuţiei — ipotecată de moldoveni de pe timpul lui Alexandru cel Bun — 
in schimbul căsătoriei lui Bogdan cu Elisabeta, sora regelui polon. Deși 
la început propunerea părea să aibă un răspuns favorabil, mai tirziu princi- 
pesa Elisabeta refuză „răzămîndu-se ea pe voinţa cea de pe urmă a maicii 
sale de a nu se mărita în altă regiune şi pretestînd figura cea neplăcută 
a lui Bogdan“. Afrontul il determină pe Bogdan să-și adune oastea pen- 
tru a cuprinde din nou Pocuția. Doi iraţi din nobilimea polonă, Felix și 
Gheorghi, — dintre care Felix era îndrăgostit de Elisabeta — organizară 
un „stol“ înarmat de nobili, în îruntea căruia pătrunseră în Moldova, cu 
gindul de a ajunge la Hirlău, unde se aila Bogdan. Incursiunea lor s-a 
putut realiza, ei luînd „portul cavalerilor germani, din care în vechime 
era un stol in serviciul ostășesc al Moldovei“. Stratagema a fost insă 
descoperită; o luptă crincenă se încinse intre ei și ostașii moldoveni. Felix 
cade și-şi dă sufletul cu numele Elisabetei pe buze, iar Gheorghi și puţini 
poloni rămași în viaţă, „conduși înaintea lui Bogdan..., acesta rindui a 
se discăpăţină toţi prizonierii, asupra cărora, impreună cu învincitorii 
lor, se înălță o movilă singuratică, monument de bravură antică şi de duş- 
mănie, care și azi incă din sinul ei aburează spirit de desbinare intre 
mazili, care vecinic se ceartă pentru proprietatea lor“. 


In continuare, se notează că „intreprinderea avanturoasă a acestor 
doi frați renumiți și moartea lor tragică cășună o vie impresiune în ambele 
țări. Ea a fost cugetul unei balade rutene, numite duma, care pînă în zilele 
noastre se conservează?) în tradițiunea păstorilor, care prin acte?) acom- 
paniază textul acestui cintec elegiac“4). 


Asachi își sfirşește nuvela „Valea-Albă“ cu versurile unui cîntec pe 
care-l recomandă ca autentic popular, sub anonimatul căruia însă se as- 
cunde intenția autorului nuvelei de a crea folclor: 


„Aminirea acelui act măreț se păstrează nu numai în istorie, şi prin 
astă bis:rică monumentală, ci și prin tradițiuni și cîntece, în care păstoriul 
din Valea-Albă repetează, acompaniînd, pe fluierul său, cintul următor: 


Păstoriul 


Valea albă d-Albă vale. 


Op. cit, p. 28. 

2) S. Sarnicii: Annalium Polonicorum, lib. VII, p. 1198. (Nota lui G. Asachi). 
3) ges'uri 

4) G. Asachi, op. cit., p. 138. 

De ce oare-n a ta cale 

Trecind lîng-al meu muncel, 

De e nour, de-i senin, 

Tu răsuni un trist suspin? ȘI 


A ta ripă înverzită 
Cununată-i de mii flori, 
A ta undă-i limpezită 

De mănunt prund la izvor, 
S-a ta dulce ap-o bea 
Paserea și turma mea? 


Riul 


A mea apă-i limpegioară, 
Din ea bea azi 'urma ta, 
S-acea pasere ce zboară 
Dar aleu! ea adăpa 
Turme de la răsărit 
Ce-aici au fost tăbărit. 


Sfîntul Stefan, cînd aice 
Pentru țară s-au luptat, 
Cînd în ziua neferice 

Ager fer au secerat: 

Pe boieri și pe oșteni 

Pe păstori şi pe seteni, etc. 


Aceeași tendinţă de a modifica legendele sau de a le crea, atunci cînd 
nu le are la îndemină, pentru a poetiza realitățile istorice, e remarcabilă 
și în nuvela „Petru Rareș“. 

Ceea ce transmitea, din cele auzite, Ion Neculce în „O seamă de cu- 
vinte“, în legătură cu antecedentele viitorului domn, în nuvela lui Asachi 
se combină cu altă traditie din Neculce, modificată şi adantată nevoilor de 
compozitie ale naraţiei. Mama lui Petru Rareș este sora lui Cerinat, care „fu- 
sese în giunețe om de oaste și unul din aprozii lui Ştefan cel Mare, pre 
lingă care a combătut în bătălia cea renumită de la Rimnic în contra 
oastei întrunite romîno-turcești“. Ca şi Aprodul Purice, Cerinat salvează 
pe domn. care-l răsplăteste. Dar Asachi întregeste lesenda. lipsită de supra- 
natural. apelind la mitul creștin: în ajutorul lui Ştefan, adversarul „păgini- 
lor“, intervine și un sfînt: 

„Bătălia se făcu în ziua sintului Procopie, a căruia agiutor nu-l in- 
vocă Ştefan V.V. în zadar, căci în miezul tumultului luptei infiorate, Ştefan, 
picînd de pe armăsar, era aproape să cadă în mîna duşmanilor dacă acest 
sînt patron nu l-ar fi învălit în un sul de nouri din al căruia sîn, repede ca 
un fulger, au prorupt eroul, oborînd şi stîrpind cetele opuse, după care au 
cîştigat cu triumf învingerea cea strălucită. Aice căpătă Cerinat o lovitură 
grea apărind pe Domnul său, care spre mulțămirea credinţei și aproziei 
sale îi dănui acest loc spre a împărăţi folosul cw sora lui, Domnina, asupra 
căria se întindea un mister nepătruns.“!) 

Cum a fost făcută crucea de argint din altarul Mănăstirii Probota, 
ctitoria lui Petru Rareș, Asachi află din gura bătrinilor călugări: 

„Acest domn evlavios, în asemănarea marelui său părinte, trofeile vic- 


1) Op. cit, p. 157. 

toriei sale le-au consacrat în fondația de opt monastiri, între care Probota, 
unde reposează și a[le] sale rămășițe muritoare. Bătrînii călugări conser- 
vează prin tradiție factul care caracterizează pe acel renumit domnitor. 
Intrînd el în măruntaiele pămîntului, spre cercetarea acelor mine. au cerut 
de la băiaşi să-l ajute a tăia în norocul lui o bucată de mineral, din care să 
facă pentru monastirea sa o cruce mai lungă decît a lui statură; băiașii 
îndemnați de conlucrarea domnitorului în a lor meșterie, au despicat din 
stîncă un manin [mare] bolovan de mineral, îngrecat [încărcat] de mine de 
argint, pe care Petru, ca un lucru bisericii consfințit, pe spate l-au scos 
afară la lumină și petrecu cu maistrul la topitoare pînă s-au ales argint curat, 
ce mai apoi fu prefăcut în o cruce înaltă cit Petru, care de persoană era 
milian [voinic], și care îndelung împodobea altarul bisericii Probota“!). 

În definirea psihologiei personajelor, Asachi recurge uneori la noțiuni 
și termeni din domeniul folclorului. Astfel, cînd a fost recunoscut ca fiul 
lui Ştefan cel Mare, lui Petru Rareș „toată scena asta i se păru un vis, 
un farmec, o cimilitură neînţeleasă ....“2); iar cînd, fugind în Ardeal, ne- 
merește la niște pescari: „i se păru dintăi un vis sau un farmec care îl 
transporta cu mulți ani înapoi pe rîpile lacului Bratiş). La rîndul său, 
„Ștefăniță, a căruia conștiință era încărcată cu multe nelegiuiri, se domina 
de prejudeţe, credea în preziceri, în visuri, în farmeci și amulete, și de 
aceea avea la curtea sa o hircă bătrînă, de naţiune faraonă, numită Arifta, 
faimoasă în arta mistică și în discîntec, şi care prin mai multe nemeriri 
a timplărilor viitoare cîștigase încrederea cea nemărginită a lui Ștefăniță .. . 
Astă femeie... moştenise de la părinţi secretele astrologiei și ale hiro- 
manţei, prin care, dupre semnele palmei omului, prezicea înriurirea plane- 
telor asupra soartei sale“). 

În aceeași nuvelă, Petru Rareș, Asachi intercalează și o „zicere veche“ 
cu caracter sentenţios: 


„Pe cît vei fi ferice, 
Prie'en mulţi ţi-or zice; 
Cînd norocul te-a lăsa, 
Toţi atuncea te-or uita!“5) 


+ 


Cu o copilărie nedesfălată de cintecu! și povestea mamei, copi- 
lărie și apoi adolescenţă trăite în școli din țări străine -- creaţia popu- 
lară a rămas multă vreme, pentru Asachi, o taină. Nici mai tirziu, în șco- 
lile inalte de la Viena și Roma mu a reușit s-o descopere, mai cu seamă 
că pregătirea sa intelectuală era centrată în jurul problemelor de știință 
pozilivă. Cind, sub influența Biancăi Milesi, Asachi a schimbat penelul pic- 
torului — preocupare de ordin secundar — cu pana poetului, aceasta a 
avut tăieiura clasicismului și a preromânticei italiene, iar temele au fost 


dragostea şi patria. 


) Ibid, p. 230—231. 
2) Ibidem, p. 187. 

3) Ibid, p. 215. 

a) Ibid, p. 161. 

5) Ibid., p. 210. 

Necesitatea de a cînta patria, sporită prin contactul cu Italia 
vestigiilor latine, l-a îndrumat spre istorie și prima experienţă revelatoare 
a fost „Istoria Imperiului Otoman“ a lui D. Cantemir, care l-a făcut să-și 
dea seama de importanţa pe care o are pentru poet, nu numai documentul 
scris, dar şi cea ce imaginaţia colectivității a brodat, în legendă, pe cana- 
vaua faptului istoric. 

S-au adăogat, apoi, ecourile primite de la școala romantică germană. 

în 1822, după propria-i mărturisire, Asachi ar îi întocmit o colecţie 
de cîntece populare, adunate din diferitele regiuni ale ţării, ca în același 
an să trăiască, la Viena, în preajma lui Vuk Karagici — omul de la care 
trebuia să învețe foarte mult în materie de creație populară. Cu toate 
acestea, preocupările sale folcloristice, de la acea vreme, dacă ele au 
existat, rămîn simple delectări intelectuale personale, fără nici un impuls 
de iîmpărtășire. A fost suficient un incendiu care să nimicească manuscri- 
sele, pentru ca Asachi să uite multă vreme că in ele se aflau și producţii 
al căror preț ar fi presupus măcar o semnalare a lor, dacă nu strădania de 
a le aduna din nou. | 

Prima sa baladă cu substrat folcloric apare în 1840 (Dochia și Traian), 
cu îndemnuri venite de la alţii („Dacia literară“ — M. Kogălniceanu); nu- 
velele sale istorice încep să fie scrise după apariţia lui „Alexandru Lăpuş- 
'neany“ de C. Negruzzi şi cele mai multe dintre ele apar după ce Ko- 
gălniceanu epuizase publicarea cronicelor moldoveneşti; cuvintul său despre 
valoarea folclorului și-l spune Asachi după ce și-l spuseseră alţii. Dar ade- 
siunea lui întirziată este totuși sinceră, după cum aprecierea folclorului 
e justă. 

Cîntecul popular are valoare de document istoric; el serveşte la cunoaș- 
terea trecutului unui popor și, prin aceasta, şi la educarea lui în spiritul 
patriotismului; şi în același timp, el are şi o valoare artistică: 

„Aceste cîntice răsunind ca un eho afl] timpurilor vechi, dau obser- 
vatorului materie de a putea judeca despre viaţa și dregerile poporale a [le] 
strămoșilor, încît și în privirea poetică vor contribui la istoria litera- 
turii ...“1). 

Despre valoarea instructiv-educativă și estetică a artei în general, 
inclusiv folclorul, vorbeşte Asachi și în finalul nuvelei Alexandru cel Bun: 

„Cu scop de a deștepta mai mult și a întipări acele episoade în minte 
chiar prin sensurile vederii, eu, cel dintii, pe unele le-am acompaniat la 
Roma de tabloane în oleu, de asemene de stampe litografiate și de balade 
adaptate la cinturi naţionale, care în multe exemplare răspindite în Mol- 
dova impodobesc camerele patrioților, formează gustul estetic de armonie 
și servesc junimii de sujet de învățătură, iar societății de conservare și 
petrecere . . .2). , 

Ca scriitor care se înspiră din folclor, Asachi a prelucrat, mai intot- 
deauna, sau a încercat să-și adapteze propria imaginaţie la mentalitatea 
folclorică. Şi într-un caz şi-n celălalt, nu și-a realizat decît parţial intenţia, 
fie că n-a intuit suficient această mentalitate, fie că n-a isbutit să ajungă 
decît la o pastișă hibridă a expresiei populare. 


1)G. Asachi: Poezii poporale. Balade. Cîntece bătrîneşti adunate de D. V. Alecsandri 
2) Nuvele istorice, ed. cit., p. 44. 


Arta portretului la Montesquieu” 
de ION BRĂESCU 


În reilecțiile sale asupra „Scrisorilor persane“ Montesquieu povestește 
că succesul obținut de această operă a fost atit de mare, încit editorii 
timpului trăgeau de minecă pe toți cei pe care-i întilneau, spunindu-le: 
„Domnule făceţi-mi vă rog, niște „Scrisori persane“. 

Prodigiosul succes pe care l-au avut „Scrisorile persane“ la apariţia 
lor în 1721 s-a prelungit peste veacuri și încă azi la două sute de ani 
de la moartea autorului, cartea sa poate fi citită cu mult interes. Se poate 
afirma că dintre toate operele lui Montesquieu, „Scrisorile persane“ este 
cea care se citește cel mai mult, fiind desigur și cea mai accesibilă maselor 
largi de cititori; căci, dacă „Spiritul legilor“ aparţine filozofiei, iar,„Consi- 
deratii'e asunra cnuzei măririi romanilor sı decadenţei lor“ aparţin istoriei, 
„Scrisorile persane“ aparţin mai ales literaturii. 

„Scrisorile persane“, acest soi de roman sub forma de epistolară sint 
o vehementă critică la adresa societăţii feudale. Printre diversele mijloace 
artistice folosite de Montesquieu pentru a da curs criticii sale se numără 
şi portretul, mai precis — portretul satiric. 

În acest domeniu al portretului satiric, Montesquieu a avut un mare 
predecesor în La Bruvère. care. cu vreo treizeci de ani înainte, prezentase 
publicului în „Caracterele“ sale o galerie de portrete de neuitat, dintre 
care amintim în treacăt pe cel al bogatului și al săracului, pe cel al curtea- 
nului, al ipocritului, al distratului ș. a. 

Montesqueiu scrie după La Bruyère şi cu toate că se părea că mora- 
listul francez atinsese culmile acestui gen literar, Montesquieu reușește 
să dea în „Scrisorile persane“ o nouă serie de portrete originale tot atit 
de valoroase ca și cele ale ilustrului său predecesor. Căci, epoca zugrăvită 
de Montesquieu este alta decit a lui La Bruyere. Multe se schimbaseră de 
la 1688, data apariţiei „Caracterelor“ lui La Bruyere, dată cînd abso- 
lutis vul feudal era incă la apogeu. 

În 1721 cînd apăreau „Scrisorile persane“, regimul feudal începea să 
scîrțiie din încheieturi. Ludovic al XIV-lea murise după ce suferise o serie 
de iniringeri militare și lăsase Franța în cea mai neagră mizerie. Era pe- 
rioada Regențţei, care a rămas faimoasă prin imoralitatea şi desiriul ei. 
În jurul curții regale mișunau tot felul de paraziți fără căpătii desfrinați 
și intriganți. Incercările de reformă financiară (între altele aceea a 

celebrului sistem al bancherului englez Law) au dus la o creștere a mizeriei 
poporului. Așa dar, Montesquieu avea modele noi, dintr-o societate nouă. 
Metoda folosită de Montesquieu după care portretele sale sînt presupuse 
a ti făcute de cei doi persani, Usbek și Rica, metodă care îi ușurează au- 
torului minuirea satirei fusese deja încercată cu succes de scriitorul Lesage 
in „Diavolul șchiop“. 

Marea valoare a portretelor lui Montesquieu, constă in aceea că, por- 
nind de la modele individuale, el ne dă portrete tipice, general valabile 
pentru o clasă socială, o profesiune sau un defect omenesc. Montesquieu 
utilizează atit calea portretului lizic cit și a celui moral. În general, 
portretul fizic este mai des întîlnit, Montesquieu sugerind prin înfățișarea 
exterioară a oamenilor însușirile lor sufleteşti așa cum va proceda mai 
tirziu Balzac. 

„Pentru a reda, de pildă, portretul marelui senior feudal ne face și un 
portret moral și unul fizic. lată mai înlii o scurtă deliniţie a personajului: 
„Un mare senior este un om care-l vede pe rege, care vorbește cu miniştrii, 
care are strămoși, datorii și pensii“ (Scrisoarea 85). Această caracterizare 
plină de o ironie muşcåtoare esie completată de portretul fizic al seniorului: 
„Am văzut un om mititel atit de mindru, a tras tutun pe nas cu atita 
iruție, şi-a suflat nasul atit de tare, a scuipat cu atita jlegmă, și-a min- 
găiat ciinii intr-un chip atit de jignitor pentru oameni, incit nu mă mai 
săturam să-l admir“ — spune Rica (Scr. 74). Citeva gesturi, citeva atiiu- 
dini prinse cu precizie de Montesquieu sint suliciente pentru a ne lăsa 
o imagine clară asupra josniviei acestui personaj. Din citeva trăsături de 
condei, Montesquieu a reuși să creeze tipul seniorului feudal. Cel mai 
mare feudal esie insuşi regele, și, folosindu-se de pretăcuta naivitate a 
lui Usbek, Montesquieu judecă cu asprime pe faimosul Rege-Soare. 

„Regele Franţei este batrin. N-avem in istoria noastră un exemplu de 
monarh care să fi domnit atit de mult. Se spune că posedă într-un grad 
foarte inait talentul de a se face ascultat“ (Scr. 37). După cum se vede, 
o scurtă irază ironică ii este suficientă pentru a sublinia trăsătura esen- 
țială a regeiui: despolismul. Satira este deosebit de violentă în portretul 
destul de lung al regelui din care mai cităm doar citeva fraze: „el nu este 
ocupat de dimineața pînă seara decit să audă vorbindu-se de dinsul,; îi 
plac trofeele și victoriile, dar se teme tot atit de mult de a vedea un ge- 
neral bun în fruntea armatelor sale cit s-ar teme să-i vadă în fruntea unei 
armate dușmane... adeseori prejeră un om care-l dezbracă sau care ii dă 
șervetul la masă, unui om care-i cucerește pentru el orașe sau ii ciștigă 
bătălii“ (Ser. 37). 

in portretul lui Ludovic al XIV-lea, recunoaştem o serie de trăsături 
tipice ale unui monarh de tip feudal absolutist; tendinţa spre cuceriri, 
setea de glorie, slăbiciunea pentru lingușitori, îrica de putere a subalter- 
nilor, toate exprimate intr-o formă spirituală și ironică. 

Sprijinul cel mai puternic al feudalităţii este catolicismul în frunte cu 
papa pe care Montesquieu ni-l prezintă drept „un idol bătrin sidvit din 
simplu obicei... el se socoate moştenitorul unuia din primii creștini care 
se numește Sjintul Petru și desigur e o moștenire bogată căci el are co- 
mori imense şi o fară întinsă sub domnia lui“ (Scris. 29). Moniesquieu 
se folosește astiel din nou de naivitatea persanului pentru a critica lăco- 

mia și rapacitatea papei. Continuind portretul papei, Montesquieu ridiculi- 
zează dogmele absurde ale religiei catolice. Papa este comparat cu un 
vrăjitor, căci „uneori te face să crezi că trei nu fac decit una; că piinea pe 
care o măninci nu este piine, sau vinul pe care-l bei nu este vin şi mii de 
alte lucruri de același fel“ (Scr. 24). Aluziile la dogma trinității şi a îm- 
părtășaniei sint limpezi. 

Nici slujitorii papei nu sînt cruțaţi. Montesquieu satirizează pe episcopii 
lacomi de bani, pe inchizitorii „care ard oamenii pe rug cum ai arde 
paie“ şi mai ales pe așa numiții directori de conștiință, acei preoți 
aleşi de familiile nobile peniru a-i îndruma în acţiunile lor, tipuri caracte- 
ristice epocii. Montesquieu ne lasă un portret foarte viu al directorului de 
conștiință. Usbek se ailă intr-un salon și observă cu curiozitate diverse 
tipuri ciudate. „Dar acest om gras, îmbrăcat în negru il întrebai, pe care l-a 
chemat doamna de colo să se așeze lingă ea, cum de are o haină atit de 
iugubră cu o infățișare atit de veselă și un ten atit de rumen? Zimbește 
grațios îndată ce i se vorbește; găteala lui este mai modestă dar mai in- 
grijită decit a unei femei. Este — mi-se răspunse — un predicator și ceea 
ce e mai rău, un director de conștiință. Așa cum il vedeţi știe mai multe 
decit soții, cunoaște slăbiciunile femeilor și ele știu la rindul lor că le are 
şi el pe ale lui. Dar cum — i-am zis — el vorbeşte mereu de ceva care 
se numește har? — Nu intotdeauna — îmi răspunse — unei femei îi vor- 
beşte la ureche mai degrabă de păcătuirea ei; tună și fulgeră în public, dar 
e blind ca un mielușel în particular“ (Scr. 48). 

Montesquieu a reușit să ne inlățișeze un portret tipic al directorului 
de conștiință folosindu-se de dialog. Portretul este zugrăvit în mișcare; 
avem impresia că vedem în fața noastră scena petrecută în salonul parizian 
de la începutul secolului al XVIII-lea. 

În același salon, persanul observă și alte tipuri: „Dacă nu vă deran- 
jez, spuneţi-mi vă rog cine este acel om din faja noastră care e atit de 
prost îmbrăcat, se strimbă uneori şi are un limbaj atit de diferit de al altora, 
care n-are spirit pentru a vorbi, dar vorbește pentru a arăta că are spirit? 
-— Este un poet — imi răspunse — și reprezintă grotescul speciei umane.“ 

Aci portretul lui Montesquieu se transiormă intr-o caricatură prin care 
ridiculizează pe poeţii de duzină, pe aceia, care schimonosesc limba și 
caută să se afirme prin vorbe de spirit. Montesquieu își adaptează stilul 
la cel al poetului care desigur folosește calamburul, dar jocul său 
de cuvinte nimerește perlect ţinta: „n-are spirit pentru a vorbi, dar vor- 
beste pentru a arăta că are spirit“. 

În ait colț al salonului, persanul Usbek zărește încă un tip original. 
„Dar acest bătrin — ii spusei în șoaptă, care pare atit de mihnit, l-am 
luat la inceput drept un străin, căci pe lingă faptul că e îmbrăcat altfel de- 
cit ceilalți, critică tot ce se face in Franja și nu aprobă guvernul dum- 
neavoastră. — E un bătrin războinic — îmi spuse — care se impune 
ascultătorilor săi prin lungimea isprăvilor sale. Nu poate suporta ca 
Franja să fi ciştigat bătălii la care să nu fi participat şi el sau să fie 
lăudat vreun asediu la care să nu fi luptat pe zidurile cetății: se 
crede atit de necesar istoriei noastre încit își inchipuieşte că ea se ispră- 
vește acolo unde s-a isprăvit şi cu el“ (Scr. 48). 

„În acest portret, Montesquieu satirizează trăsătura cunoscută a acelor 
bătrîni care se întorc cu fața spre trecut, apăsați de neputinţa la care au 

ajuns. De remarcat și aci un joc de cuvinte spiritual; „își închipuieşte că 
(istoria) se isprăvește acolo unde s-a isprăvit și cu el“. 

În același salon Usbek mai descoperă un tin interesant, pe acel al 
omului cu trecere la femei. „Dar cine este acest tinăr înalt care are mult 
păr, puțin spirit și atita obrăznicie? De ce vorbește mai tare decit alții și e 
atit de mulțumit de a se afla pe lume? — Este un om cu trecere la femei 
— îmi răspunse“. Apoi Usbek leagă conversatie cn acest tînăr rare se pre- 
zintă direct: „Nu domnule, n-am altă meserie decit pe aceea de a face pe 
un bărbat să turbeze, de a aduce un tată la deznădeide; îmi place să ne- 
linistesc o femeie care crede că mă domină, să o aduc la două degete de 
pierzanie“ (Scris. 48). 

Surprinzind trăsătura esenţială a caracterului acestui om, Mon- 
tesquieu a reușit și de astă dată să ne înfățișeze portretul tipic al seducă- 
torului lipsit de scrupule. 

Prin folosirea metodei îngroșării unei singure trăsături de caracter, 
Montesquieu crează tipul vanitosului: „Văd peste tot oameni care vorbesc 
fără încetare de ei înșiși: conversaţia lor este o oglindă care prezintă in- 
totdeauna fața lor impertinentă: ei îți vor vorbi de lucrurile cele mai 
mărunte care li s-au întimplat și vor ca interesul pe care îl acordă acestor 
leacuri să le dea mai multă importanță în ochii interlocutorului: ei au 
făcut totul, au văzut totul, au spus totul, au gindit totul, ei sînt un model 
universal, un subiect de comparație inepuizabil, un izvor de exemple care 
nu seacă“ (Scr. 50). 

Acest portret este construit în jurul frazei lapidare: „au făcut totul, au 
văzut totul, au spus totul, au gîndit totul“, frază în care se poate recunoaște 
limpede orice vanitos. Folosind procedeul exagerării conștiente, Mon- 
tesquieu ne înfățișează astiel încă un portret tipic. 

Înrudit oarecum cu vanitosul este și portretul unui alt tip pe care 
Montesquieu îl numește, cu un termen creat de el atothotăritorul (,,deci- 
sionnaire“). Să facem cunoștință cu el; 

„Mă găseam deunăzi — scrie Rica — într-o societate unde am văzut un om 
tare mulțumit de el însuşi. Într-un sfert de oră a ho'ărit în trei chestiuni de 
morală, patru probleme de is'orie și cinci de fizică. N-am văzut nici odată um 
atothotăritor așa de universa!; mintea lui n-a stat o clipă în suspensie nici în 
fața celei mai mici îndoieli. S-a 'erminat cu științele; se vorbi despre noutățile 
timpului. Am vrut să-l prind şi mi-am zis în sinea mea: trebuie să vorbesc despre ce 
știu eu mai bine: o să mă refugiez în țara mea. I-am vorbit despre Persia; dar 
de abia i-am spus patru cuvinte, că-mi și dădu două desimințiri bazate pe au'o- 
ritatea domnilor Tavernier şi Chardin. Ah! Doamne — mi-am zis — ce fel de 
om mai e şi ăs'a? Te pomenești că acuș îmi va spune că cunoaşte străzile din 
Ispahan mai bine decit mine. M-am hotărit atunci: am tăcut, l-am lăsat să 
vorbească și el continuă să hotărască“ (Scr. 72). 


Și în acest portret, redat sub forma unui dialoo interior. Monesanieu a 
folosit procedeul exagerării conștiente prin care a subliniat trăsătura domi- 
nantă a caracteruiui personajului portretizat. Trei chestiuni de morală, 
patru de istorie și cinci de fizică sint desigur exagerări, la fel faptul de 
a se pretinde mai bun cunoscător al Persiei decît însuși persanul Rica. Prin 
aceasta însă, personajul apare mai bine reliefat şi mai bine conturat. Por- 
tretul atothotăritorului este unul din cele mai reușite ale lui Montesquieu 
și tipul creat de el mai poate fi intilnit, în alte condiţii, și astăzi. 

Ceea ce caracterizează pe Montesquieu este varietatea continită a pro- 


40 


ARTA PORTRETULUI LA MONTESQUIEU 


m. 


cedeelor pe care le folosește în portretistica sa. Astfel, pentru a ne înfățișa 
portretul unui monden, om care-și petrece viața în vizite şi solemnități, 
Montesquieu folosește procedeul epitafului. El presupune că personajul său: 
este decedat și că pe mormintul său se poate citi următorul epitaf: 


„Aci odihneşte cel care nu s-a odihnit nici odată. El s-a plimbat la 530 de 
înmormîntări. S-a bucurat de nașterea a 2680 de copii. Pensiile pentru care și-a 
felicitat prietenii, întotdeauna în termeni diferiți, se ridică la 2.650.000 de livre, 
calea bătută pe caldarim măsoară 9.600 de stadii, cea bătută pe drum de țară, 36. 
Conversaţia sa era amuzantă, avea un fond gata făcut de 365 de povesti; 
cunoştea de altfel din tinereţe 118 apoftegme! extrase din autorii antici, pe care 
le folosea la ocazii mari. A murit în fine în al 60-lea an al vieții. Mă opresc: 
călătorule, căci cum aș putea să termin de a-ți spune tot ce a făcut şi a văzut?“ 
(Scr. 88). 


Și portretul mondenului este o adevărată caricatură. Satira privește 
aci întreaga nobilime feudală de curte a cărei unică ocupaţie consta în 
adevăr din ceea ce se spune în epitaful citat. Caricatura este tocmai un 
gen la care se ajunge prin îngroșarea extremă a unor laturi ale carac- 
terului. 

Așa cum am văzut și în portretul vanitosului, unele portrete ale lui 
Montesquieu sînt construite în jurul unei axe reprezentate în general de 
o frază care sintetizează întregul portret. Așa de pildă și în portretul 
atotștintorulni făcut de astă dată Ia plural: 

„Baza conversaţiei lor este o curiozitate frivolă şi ridicolă: n-a existat 
cabinet cît de misterios în care să nu pretindă că au pătruns, ei n-ar putea 
consimţi să ignoreze ceva (sublinierea noastră): ştiu cite neveste are 
augustul nostru sultan, citi copii face în fiecare an; și deși nu tocmesc: 
nici un fel de spioni, ei sînt la curent cu măsurile pe care le ia pentru a 
umili pe impăratul Turcilor și pe cel al Mongolilor“. (Scr. 130). 


Este evident că în acest portret formula care-l rezumă, care conţine 
oarecum în germene întreg portretul este „ei n-ar putea consimți să igno- 
reze ceva“. Asemenea formule lapidare, aproape niște maxime, se găsesc și 
în alte portrete. 

Uneori, Montesquieu ne înfățișează un mănunchi de portrete puse 
față în față, realizind adevărate scene de comedie. Astfel este celebra scri- 
soare în care ridiculizează cochetăria unor femei care își ascund virsta: 


„Am fost zilele trecute într-o societate unde m-am distrat destul de bine. 
Se aflau acolo femei de toa'e vîrstele: una de 80 de ani, una de 60, una de 40, 
care avea o nepoată de 20—22 de ani. Nu știu ce instinct m-a împins să mă 
apropiu de aceasta care-mi șopti la ureche: „Ce spuneţi despre mătusa mea care 
la virsta ei vrea să aibe amanți şi să mai facă pe frumoasa?“ — Greșeşte — 
i-am spus eu — e un lucru care nu vi se potriveşte decît dumneavoastră! O clipă 
mai tîrziu mă găseam lîngă mătușa ei care-mi spuse: Ce ziceţi despre această 
femeie care are cel puţin 60 de ani și care azi a pierdut mai mult de o oră câ 
să se gătească? — Vreme pierdută — i-am spus — numai cineva care ar avea 
farmecul dumneavoastră s-ar putea gîndi ia așa ceva. M-am îndrepta* spre această 
nenorocită femeie de 60 de ani și o plingeam în sufletul meu, cînd iată ce îmi 
şopti la ureche: Este oare ceva mai ridicol? Priviţi la această femeie care are 
80 de ani şi care foloseşte panglici de culoarea focului; vrea să facă pe tinerica 


şi în adevăr reușește căci as'a o apropie de copilărie! — Ei doamne! mi-am spus 
în sina mea, nu vom simți oare niciodată ridicolul decit la alţii? Poate că 
«ste un lucru fericit — îmi spuneam mai pe urmă — să găsim o consolare în 


1) Apoftegme... 
4l 


ION BRAĂESCU 


= 


slăbiciunile altora. În timp ce mă distram așa, mi-am zis: Pînă acum am urcat; 
să coborim de astă dată și să începem cu bă rîna care se allă în virf. „Doamnă, 
semănați atît de bine cu această doamnă cu care tocmai m-am întreţinut, încît 
am impresia că sînteți surori și n-aş crede ca una din're dumneavoastră să fie 
mai în vîrs ă decît cealaltă. — Că bine zici domnule — îmi spuse ea — cînd una 
din noi va muri, cealaltă va trebui să se teamă lare; nu cred să fie între ea și 
mine două zile diferență. După ce m-am întreținut cu această epavă de femeie, 
mă îndreptai spre cea de 60 de ani. Trebuie, doamnă, să hotăriîţi în rămășagul pe 
care l-am făcut; — am pus rămășag cu această doamnă arătînd spre femeia 
de 40 de ani) că sînteţi de aceeași vîrstă. — Pe legea mea îmi răspunse — nu 
cred să fie șase luni diferenţă între noi. „Bun, m-am lămurit, să continuăm. Am 
coborit mai departe și m-am îndreptat spre femeia de 40 de ani. Fiţi bună, doamnă, 
să-mi spuneți dacă nu cumva în bă'aie de joc numiţi pe aceas'ă domnişoară de 
la masa de dinco'o, nepoala dvs. Sinteţi tot attt de tînără ca și ea; ba ea chiar 
are pe fața ei ceva trecut, pe care dvs. nu-l aveţi și aceste culori care formează 
tenul dvs....; S'ai — îmi spuse ea — eu sînt mătuşa ei, dar mama ei avea 
cel puțin 25 de ani mai mult decît mine; nu eram surori bune. Așa spuneam 
şi eu, doamnă și nu greșeam cînd mă miram atita“ (Secr. 52). 


În această admirabilă scrisoare, care ar putea fi perfect reprezentată 
pe scenă, Montesquieu se arată un deosebit maestru al portretului în miş- 
«care redat printr-un dialog viu și spiritual. Compozitia tabloului este cea a 
unui diptic avînd fiecare patru personaje, între care face legătura persanul. 
Este limpede că cele patru femei, avînd fiecare individualitatea ei. for- 
mează totuși o unitate; completindu-se una pe alta, ne apare mai bine 
reliefat tipul femeii cochete care își ascunde vîrsta. 

Înrudii cu acest tip de femeie este tipul femeii care se supune orbește 
capriciil-r modei. Montesquieu își îndreaptă ascuţișul satirei sale impotriva 
«ei, înfățișindu-ne următorul tablou: „Nici nu se poate imagina cit îl costă 
pe un bărbat ca nevasta sa să fie la modă. Citeodată coafura urcă insensi- 
bil și deodată o revoluţie o face să coboare. A fost o vreme în care înălți- 
mea ei enormă așeza fața unei femei în mijlocul corpului; în altă vreme, 
picioarele erau cele care ocupau acest loc, căci tocurile formau un piedestal 
care le suspenda in aer. Cine ar putea-o crede? Arhitecţii au fost deseori 
obligați să înalțe, să coboare sau să lărgească uşile caselor, după cum 
găteala femeilor cerea acest lucru de la ei; și regulile artei lor s-au supus 
acestor fantezii“ (Ser. 100). 

Aci, îngroșarea trăsăturilor, exagerarea, duce la grotesc. Caricatura 
lovește însă cu putere în acest viciu al femeilor din „inalta“ societate 
feudală. 

Uneori, Montesquieu ne intățișează portrete colective. Un astiel de 
portret colectiv satiric este cel care are drept model Academia franceză. 

„Ani auzit vorbindu-se de un fel de tribunal, care se numește Aca- 
demia franceză, nu există altul mai puțin respectat în lume: căci îndată 
„ce ia o hotărire, poporul o casează și îi impune legile sale pe care este 
obligată să le urmeze“. (Atac direct împotriva izolării, ruperii de viață a 
Academiei). 

„Cei care o compun n-au altă funcțiune decit de a pălăvrăgi, fără in- 
-cetare“ (Scr. 73). 

Apoi, sub pana lui Montesquieu, Academia ia niște forme halucinante, 
transforinindu-se într-un veritabil animal fantastic: „Acest corp are 40 de 
capete, toate pline de figuri de stil, metafore și antiteze; atitea guri nu 

vorbesc aproape decit prin exclamaţii, urechile lui vor să fie întotdeauna 
izbite de cadență și armonie. Cit despre ochi, nici nu se pune problema: 
se pare că acest corp este făcut pentru a vorbi, nu pentru a vedea. El nu 
stă prea solid pe picioare, căci timpul care este plaga lui, îl zgilțiie în fiece 
clipă și distruge tot ce a făcut. S-a spus odinioară că mîinile sale erau 
lacome; nu-ți voi spune nimic despre asta și las ca acest lucru să [ie 
decis de alții care îl cunosc mai bine“ (Scr. 73). 

Nu există un mai aspru rechizitoriu împotriva acestei instituții rugi- 
nite, anchilozate care era Academia franceză. Fraza esenţială: „se pare că 
acest corp este făcut pentru a vorbi nu pentru a vedea“, caracterizează 
perfect poziția retrogradă și ruptă de realitate a nulităților care căpătau 
cea mai bănoasă sinecură, ocupînd un fotoliu la Academia franceză. 

Citeodată, Montesquieu depășește stadiul portretului colectiv și trece 
la redarea unor scene de masă. Într-o scrisoare faimoasă — care figu- 
rează in toate antologiile — Montesquieu ne prezintă un tablou de an- 
samblu, o viziune panoramică a Parisului cu casele, străzile și grădinile 
sale animate de locuitorii anonimi ai Parisului. Tabloul are însă drept scop 
să ne înfăţișeze un nou tip, anume cel al parizianului curios. 

Acest tablou din care reiese clar tipul curiosului, ar putea fi foarte 
bine redat printr-o pantomimă, atit de precis indică Montesquieu portul, 
gesturile, atitudinea personajelor. Vedem în fața ochilor culoarea pestriță 
a îmbrăcămintei femeilor, lumea care privește la ferestre, binoclurile în- 
dreptate spre persan la teatru, auzim zumzetul de care e cuprinsă mulți- 
mea la aflarea știrii că un persan se află pe aproape. „Ah! Domnul este 
persan? E ceva extraordinari Cum poate fi cineva persan?!“ Întăţișindu-ne 
pe Rica în diferite locuri și prilejuri, și arătindu-ne peste tot aceeași reac- 
țiune din partea parizienilor, Montesquieu a creat tipul parizianului curios 
care se detașează cu putere din această scenă cu mai multe tablouri. 

După cum am văzut, Montesquieu excelează în domeniul portretului 
satiric, toate personajele poriretizate de el fiind personaje negative. Foarte 
rar se întimplă să găsim în „Scrisorile persane“ portretele unor personaje 
privite cu simpatie de Montesquieu, portrete pozitive. Un astiel de perso- 
naj esie savantul. Montesquieu foloseşte de astă dată procedeul auto-por- 
tretului: 


„Sînt un om care în fiecare noapte mă îndetetnicesc să privesc cu luneie 
de 30 de picioare aceste mari corpuri care se învirt deasupra capeteior noas're; 
iar cînd vreau să mă odihnesc, iau miciie mele microscoape și observ cite o 
mușiţă sau o molie. Nu sint de loc bogat şi n-am decit o singură odaie... 
Sînt puţin comunicativ şi din toţi oamenii pe care-i văd nu cunosc pe nici unui. 
În schimb, există un om la Stockholm, alul la Leipzig şi altul la Londra pe 
care nu i-am văzut nici odată și pe care fără îndoială nu-i voi vedea nici odaiă, 
cu care înirețim o corespondenţă atit de exactă încîi le răspund, cu fiecare poștă. 

Dar, deși nu cunosc pe nimeni în cartierul meu, mă bucur de o reputaţie 
atît de proastă, încît voi fi silit în cele din urmă să-l părăsesc. Acum cinci ani 
am fost insultat cu aprindere de una din vecinele mele pentru că făcusem 
disecția unui cîine despre care pretindea că îi aparţine. Nevasta unui măcelar 
care se găsea pe acolo, i se alătură și în timp ce una mă copleşea cu înjurături, 
cealaltă mă bombarda cu pietre... De atunci, de cîte ori un cîine se depărtează 
de colțul străzii, imediat lumea hotărăşte că a trecut prin mîinile mele. O bur- 
gheză care-şi pierduse unul mititel pe care zicea că-l iubește mai mult decit 
p copiii săi, veni zilele trecute să leşine în odaia mea ;şi cum nu l-a găsit, 
m-a reclamat la tribunal“ (Scr. 145). 

Făcînd portretul savantului care nu are condiţii de creație în so- 
cietatea feudală, Montesquieu reușește în același timp să schițeze în trea- 
căt și portretul cîtorva așa numite mahalagioaice. 

Portretele lui Montesquieu sint atit de vii tocmai pentru faptul că la 
el omul nu apare izolat, ci în relaţiile cu ceilalți oameni. Din conflictul 
dintre savant și mahalagioaice reiese mai bine conturată figura plină de 
căldură a savantului, precum și simpatia autorului pentru acest adevărat 
umanist. E probabil că academicianul Montesquieu din Bordeaux care se 
ocupa de greutatea corpurilor sau de glandele renale nu este străin de 
modelul savantului din această scrisoare. 

Trebuie să mai amintim că in afară de portretele satirice în care 
Montesquieu se dovedește neintrecut, in opera sa istorică și filozofică se 
întîlnesc si portrete, ca să zicem asa, „serioase“ ale unor personaie istorice. 
Așa de pildă este portretul lui Cezar sau Tiberiu în „Consideraţiile asupra 
cauzei măririi şi decadenței romanilor“, portretul lui Carol cel mare sau 
Ludovic cel bun în „Spiritul legilor“. Chiar în „Scrisorile persane“ găsim 
schiţat un portret al lui Carol al XII-lea, regele Suediei. Deşi ne-am pro- 
pus să analizăm mai ales portretul satiric în cadrul acestei licrări, ne 
vom permite să cităm un fragment din portretul lui Carol cel Mare, pen- 
tru a vedea pe de o parte schimbarea totală a stilului, pe de altă parte 
persistența aceleiași calități care caracterizează portretele satirice: con- 
ciziunea: 

„Stia să pedepsească; știa încă și mai bine să ierte. Vast în planurile 
sale, simplu în executarea lor, nimeni n-a posedat intr-un grad mai înalt 
arta de a face cele mai mari lucruri cu ușurință și pe cele mai grele cu 
promptitudine. Străbătea în lung și în larg întinsul său imperiu, punind 
umărul peste tot unde stătea gata să se prăbușească. Din toate părțile se 
iveau probleme noi, în toate părțile el le rezolva. Nici odată n-a știut un 
suveran să înfrunte mai bine primejdiile, nici odată n-a știut un suveran 
să le evite mai bine... Acest uimitor, suveran era foarte moderat; firea sa 
era blindă, gesturile simple...“ 

Portretele citate sint suficiente pentru a putea trage o concluzie asupra 
artei deosebite a portretului la Montesquieu. În cuprinsul „Scrisorilor per- 
sane“ se găsesc desigur și alte portrete tot atit de reușite, am citat însă 
pe cele mai reprezentative. 

Prima observație ce se poate face în privinţa artei portretului la Mon- 
tesquieu este varietatea, atit varietatea modelelor, cit și varietatea proce- 
deelor artistice de realizare. Portretele lui Montesquieu dau imaginea unei 
galerii de tablouri, cuprinzind schițe în creion, miniaturi, caricaturi, pinze 
mari în ulei, portrete anecdotice sau reprezentînd scene de comedie, por- 
trete biografice sau dialogate, portrete fizice și morale, generalizatoare sau 
individuale, portrete în diptic sau fresce colective. Citeodată, în sinul ace- 
Iuiași portret se folosesc diferite procedee; în portretul atothotăritorului, 
dialogul se împletește cu observaţiile fine ale autorului, în portretul omu- 
lui cu trecere la femei portretul fizic se impletește cu prezentarea auto- 
biografică ș.a.m.d. 

O altă calitate a stilului lui. Montesquieu asupra căreia vom insista 
este conciziunea. E] știe să redea esenţialul în foarte puține cuvinte. Acolo 
unde altul ar folosi șase cuvinte, el întrebuințează numai două, dar care 
spun cu precizie ce trebuie spus. În general, portretele sale sînt formate 

din iraze scurte; rareori vom găsi la el perioade lungi, fraze cu multe 
subordonate. De multe ori, frazele sale sint lapidare ca o maximă sau o 
formulă matematică: „a văzut totul, a făcut totul, a spus totul, a gindit 
totul“, îrază care parcă aminteşte de celebrul „veni, vidi, vici“ al lui 
Cezar. Remarcăm faptul că Montesquieu folosește deseori fraze prin juxta- 
punere, evitind conjuncțiile de coordonare, ceea ce dă mai multă rapiditate 
și nerv stilului său. De multe ori, o simplă notație e suficientă pentru a 
caracteriza un personaj. Astfel, inchizitorii, „care ard oamenii pe rug cum 
ar arde paie“, sau papa comparat cu un idol bătrin, sau seducătorul a 
cărui meserie este de a face pe soți să turbeze 

Operele lui Montesquieu au avut o largă răspindire in întreaga Europă 
încă de la apariţia lor. În+Rusia, „Scrisorile persane“ și „Consideraţiile“ 
și „Spiritul legilor“ au fost traduse chiar in secolul al XVIII-lea. 

Azi, la 200 de ani dela moarte, in Uniunea Sovietică şi în ţările de de- 
mocrație populară, operele sale se bucură de o deosebită prețuire, sînt tra- 
duse și studiate. Istoricul literar sovietic Hendrikson a publicat la Moscova 
un preţios studiu asupra Iui Montesquieu. De asemenea, in manualul de 
istoria filozofiei se acordă un loc important filozofului iluminist francez. În 
urma hotăririi Consiliului Mondial al Păcii, anul acesta se comemorează 
200 de ani de la moartea lui Montesquieu. Cu prilejul acestei remarcabile 
date din viața culturală a lumii, în instituţiile de cultură și de învățămînt 
superior din Moscova și Leningrad se organizează şedinţe științifice, se 
prezintă referate, se deschid expoziții. Manilestări asemănătoare sint orga- 
nizate in toate ţările de democraţie populară, printre care și țara noastră. 

Cunoscut mai ales ca filozof și istoric, nu trebuie nici odată neglijat 
faptul că Montesquieu este și un mare scriitor. Măestria deosebită a lui 
Montesquieu în arta portretului îl situiează printre marii clasici ai 
literaturii franceze și universale. Prin portretele sale satirice, Montesquieu 
demască și lovește cu tot atita tărie în regimul feudal de crudă exploa- 
tare, ca și prin operele sale filozofice. 


Despre contribuţia lui C. Negruzzi la dezvoltarea 


limbii noastre literare 
de GH. BULGĂR 


începuturile literaturii noastre moderne sint marcate de însemnate 
dezbateri cu privire ia calea dezvoltării şi perfecţionării limbii. Rolul limbii 
în realizarea unor opere durabile a fost recunoscut încă de primii noștri 
poeți moderni. Se știe că lenăchiță Văcărescu a lăsat un testament patrio- 
tic urmasilor pe care-i îndemna să contribuie la „creșterea limbii rominesti 
și a patriei cinstire“. Îndată după el, la începutul secolului trecut, Conachi, 
Asachi și mai ales Fliade Rădulescu, au formulat idei spornice în legătură 
cu problemele limbii literare și au iniţiat epoca glorioasă a creaţiei cla- 
sice. Frămintarea limbii avea să ducă la soluționarea greutăților care stă- 
teau în calea progresului ei. 

Avîntul înnoitor în viaţa politică şi economică, spiritul revoluționar 
care pătrundea mai adînc în mase și mobiliza forțele patriotice la luptă 
contra jugului exploatării otomane și a împilării lăuntrice au creat o puter- 
nică solidaritate a conștiințelor progresiste, dornice de libertate. După re- 
voluția lui Tudor Vladimirescu tendinţele reformatoare cresc. Oamenii de 
cultură legaţi de popor se străduiesc să asigure dezvoltarea învățămîntului, 
a presei, a literaturii, a teatrului, aceste activităţi fiind considerate în chip 
just ca focare de propagare a ideilor înaintate. Exista deci un mediu priel- 
nic de „sporire și de intocmire a limbii pe o măsură și o înțelegere pentru 
toți“ cum dorea Conachi. Firește că popularizarea idealurilor de libertate 
și de progres nu se putea înfăptui fără creșterea nivelului limbii literare 
și fără unificarea ei pe baza limbii vorbite de popor, creatorul și purtăto- 
rul limbii. 

Lupta politică şi aspiraţiile spre libertate și cultură modernă se împle- 
teau deci, în anii premergători mișcării revoluționare de la 1848, cu munca 
stăruitoare și pasionată de îmbogăţire și cultivare a limbii literare; acesi 
program cultural-patriotic nu a fost neglijat de nici un scriitor de seamă 
al literaturii noastre. In chip solidar și conştienţi că fac o operă de in- 
contestabilă importanță, scriitorii au realizat treptat şi în măsură diferită 
planul anunţat de Momuleanu într-o frază simplă din prefața la Caracte- 
ruri (1825): „să lucrăm limba noastră cea vorbitoare“. Problemele limbii 
literare erau însă destul de complexe în perioada de trecere de la o stare 
de.inapoiere şi de dependenţă politică și culturală la alta de înfăptuiri noi, 
moderne. 

Eliade Rădulescu a pus în lumină, cu o intuiție precisă a cerințelor- 
vremii, aspectele complexe ale procesului de modernizare a limbii noastre- 
scrise. Prima perioadă a activității lui a fost deosebit de rodnică și a con- 
tribuit, aşa cum au recunoscut-o toți urmaşii lui, la fixarea unor principii 
sănătoase de îmbogățire și de perfecționare a limbii literare. Prefaţa la 
Gramatica rominească din 1828 și alte numeroase studii, articole și pole-- 
mici au sugerat o mare bogăție de teme şi au clarificat perspectiva perfec- 
ționării limbii. Primele ziare care au apărut în jurul anului 1830 cît și re- 
vistele care au întrunit în paginile lor colaborări din partea tuturor scriito-- 
rilor de seamă, au continuat să dezbată cu insuilețire și adesea de pe po- 
ziții juste problemele limbii literare. E semnificativ că discuțiile despre limbă 
nu se limitau numai la Ţările romiîneşii, ci au antrenat și pe publiciştii 
din Ardeal. În articolul program al „Gazetei de Transilvania“ citim: „Cu 
toţii ştiu și pricep cumcă renașterea unei naţii pe o cale mai ușoară și mai 
scurtă nu este asifeliu cu putință decît prin însuși lucrarea și îmbogățirea 
limbei şi a literaturii sale“. Idei similare se puteau citi în acea vreme în 
Curierul rominesc, Albina rominească, Dacia literară, Propășirea etc. 

C. Negruzzi n-a lipsit de la datoria lui patriotică de a contribui cu 
priceperea și talentul lui artistic la cultivarea limbii literare. În condiții 
grele de reacțiune politică și de aservire față de influențele străine, domi- 
pante în viața economică și culturală a patriei, scriitorul, inspirindu-se 
din valorile pozitive ale trecutului și ale tezaurului literar creat de popor, 
orientat pe linia unui realism consecvent, a adus însemnate contribuţii 
teoretice și artistice la valorificarea elementelor originale, expresive ale 
limbii naţionale. Scriitorul nu pretindea că e un legiuitor în domeniul limbii; 
dorea însă fierbinte să realizeze, conlucrind cu alţi scriitori, „o limbă cultă 
și avută pentru a-și esprima ideile şi simţirile“, cum scrie prietenul său 
Alecsandri în Introducere la Scrierile lui Constantin Negruzzi (ed. 1872). 
însuși scriitorul de care ne ocupăm mărturisea în scrisoarea „Despre limba 
romînească“ (a XXXII-a) intenţia de a face propuneri şi sugestii, nu de a 
dicta norme: „Dacă ne încercăm a face oarecare observații asupra limbei 
noastre, facem cunoscut mai-nainte, ca să fie tuturor știut că n-avem nici- 
decum pretenţia a fi priviţi ca niște legiuitori sau cel puţin ca niște povă- 
țuitori; voim numai să emitem opinia noastră alăturea cu a altor filologi, 
ce au lucrat și lucrează pentru limbă. 

„Ne aducem aminte de decadinţa in care căzuserăm în privința limbei 
subt domniile străine. În corupția generală, se corupsese și ea! Nu mai era 
acum limba lui Dositeu și a lui Cantemir, nici a cărţilor bisericești, era un 
gerg (jargon) hibrid, mestecat cu ziceri turco-grece etc. Atunci era de 
bun ton a vorbi numai grecește sau o rominească pestriță...“ Și după ce 
recundaște meritele literaţilor transilvani, care cu patriotism „începură a 
scrie mai multe dizertații prin care ne arătau origina noastră (ce incepuse- 
răm a o uita)“, Negruzzi elogiază activitatea multilaterală a lui Eliade: 
„Din norecire, un om veni; un om care-și ştia la periecție limba sa; un 
om ce era totodată poet, jurnalist, literator“. 

Scriitorul moldovean a înţeles de la inceput seriozitatea relormelor 
propuse de Eliade şi li se alătură cu entuziasm. În același timp, Negruzzi mai 

:vealist și mai legat de tradiția istorică și de folclor, ma căzut în greșelile 
pe care le-a făcut scriitorul muntean în a doua parte a activității lui, ca 
propovăduitor al italienismului. Atunci cînd se căutau drumuri noi în 
creația literară și cind limba era ameninţată cu fel de fel de încercări de 
„purificare“ și modernizare artificială, C. Negruzzi, familiarizat cu textele 
vechi în care s-a adunat o adevărată comoară expresivă a limbii poporu- 
lui, cunoscător al folclorului despre care a vorbit în articolul său „Cintice 
populare ale Moldaviei“ (publicat în Dacia literară 1840), fără a ignora 
creaţiile literare artistice de mare prestigiu universal, pe care le citea in 
limba greacă, franceză, rusă etc., intervine cu mult discernămint în discu- 
țiile privitoare la limba literară, pentru a contribui la elucidarea unor 
chestiuni litigioase și pentru a cere simplificarea ortografiei, eliminarea 
'pedantismului și a formelor hibride propuse de teoreticienii purismului sau 
ai etimologismului, pentru a susține orientarea limbii scrise după vorbirea 
firească a poporuluil. In privinţa atitudinii sale față de complexitatea pro- 
blemelor în discuţie s-ar putea cita în special cele 4 scrisori Despre limba 
rominească publicate în Propășirea din 1844 şi devenite în volumul de 
-opere din 1857: Scrisoarea XIV-a, respectiv a XV-a, a XVI-a, a XVIII-a, 
pe lingă citata Scrisoare a XXXII-a, publicată mai tîrziu, în 1862. 

Există în paginile acestor articole despre limba rominească o serie de 
teze pline de adevăr şi de noutate pentru acea vreme. Ele au rămas în con- 
ştiinţa scriitorilor secolului trecut ca certe puncte de orientare în munca 
de prelucrare a materialului limbii naţionale și au stimulat elanuri crea- 
toare în scriitorii artiști ai epocii. Chiar punctul de plecare al considerații- 
lor lui Negruzzi vădește originalitate în gindire şi o bază realistă a discutării 
:sarcinilor cultivării limbii literare, pe temeiul solid al moştenirii trecutului, 
prin aplicarea unui criteriu estetic in organizarea lexicului, a imaginilor 
plastice: „Dacă limba ar fi rămas precum se vede in cărțile vechi şi se 
aude în gura poporului, și vrun om înzestrat cu o știință a limbelor rude 
s-ar [i apucat a o aduna și a o așeza precum cer tipul și origina ei, negre- 
şit că am fi scăpat de toate aceste pleonasme, [iorituri şi cacoțonii“. (Scris. 
a XIV-a). 

Pilde de limbă frumoasă și expresivă ne pot oferi și scriitorii vechi; asta 
ne-o demonstrează succint Scrisoarea a XVII-a, în care autorul compară pe 
Dosoftei cu producțiile anoste ale unor poeți fără talent și fără dragoste 
de limbă, care scriau „o poezie hodorogită, incit jalea cuprinde orice sim- 
tire, cind vede cineva frumoasa noastră limbă căznită și schingiuită astfel! 
Spune-mi — încheie Negruzzi — nu-ți place mai bine traducția lui Dosoftei 
:cu-nchieturi socotite, care nu te ostenesc cînd o citeşti, nici are fraze mari 
întortochiate şi scîlciate?“. 

Opoziția față de inovațiile nefirești în limbă nu înseamnă la Negruzzi 
un conservatism refractar oricăror înnoiri; termenii noi sînt necesari pe mă- 
sura dezvoltării civilizaţiei și a vieții sociale. Receptiv la tot ceea ce poate 
îmbogăți limba cu temei și corespunzător nevoii de clarilicare și expresivi- 
taie, el folosește multe neologisme și îmbinări noi de cuvinte, în construcţii 
stilistice originale. În justa tratare a neologismelor l-a ajutat o bună orien- 


1) Interesantă e în această privință O corespondență literară între I. Eliade şi 
C, Negruzzi, publicată de A. Xenopol în Convorbiri literare, 1 aug. 1872. 

tare, în multe privințe erudită, in limbile. și literaturile romanice, așa cum 
vedem mai ales în Scrisoare a XVI-a, în care autorul arată, printre altele, 
cum limba noastră „se ținu lipită de latină prin gramatică, de italiană și 
spaniolă prin ziceri, de portugheză prin pronunție“; el citează cazuri de 
asemănare între aceste limbi și cuvintele noastre cu pronunțare regională, 
veche: her (îier), hiu (tiu), hierbinte (iierbinte) «tc. 

Un merit incontestabil al lui Negruzzi îl constituie și faftul că într-o 
epocă de puternice încercări de latinizare și de „purificare“ a limbii, cind 
acceptarea neologismelor de origină latină, italiană, franceză se făcea 
aproape fără nici un discernămint și cînd lupta contra elementelor slave 
era atit de intensă, el se ridică energic combătind această atitudine vătă- 
mătoare pentru însăși existența și progresul limbii. Soluţiile de cabinet nu 
se puteau potrivi cu realitatea vie a limbii poporului. Alungarea cu orice 
preţ a elementelor slave însemna „a destrăma toată pinza, și prin urmare 
a crea o limbă, mai frumoasă poate, mai nobilă și mai învățată, căreia 
nimic nu i-ar lipsi alta decit de a fi rominească.“ (Scris. a XVIII-a, Sla- 
vonisme). 

Negruzzi detestă „pedantismul“; în acest domeniu el se întilneşte cu 
A. Russo și Alecsandri. Inovaţiile cu orice preţ cît şi conservatismul unor 
forme nepotrivite cu evoluția modernă a limbii noastre sint de asemenea 
condamnate; Ortografic și chiar morfologic aspectul limbii scrise în aceea 
epocă putea îi desigur simplificat. În acest sens a lucrat Eliade ale cărui 
propuneri de reformă „i-au înveșnicit numele în literatura rominilor“, pen- 
tru că „el ne-a scăpat de atitea lucruri prisoselnice“, cum erau unele litere 
ale vechiului alfabet sau unele derivații bizare, după model grec sau ture 
(Scris. a XV-a). O categorică luare de atitudine față de problemele capt- 
tale ale limbii literare găsim în finalul Scrisorii a XXXII-a „simbolul cre- 
dinţei noastre literare“ cum îi spune autorul. Aici Negruzzi se ridică con- 
tra scrierii cu consoane duble, contra lui u scurt, contra puriștilor care 
voiau să impună un sistem artificial de derivare cu ajutorul sutixelor 
-ciune și -iune, contra adaptării neologismelor după norme artificiale (apt, 
respepi, carapter eic. în loc de act, respect, caracter etc.), contra abuzului 
ortografierii literei d, transcrisă cind z, cînd i, cînd lăsată d: „Să nu facem 
pe Zoița și Zamiira, loița și lamțira... Dacă sintem siliți ca să zicem 
zeamă de vardă“ în loc de curechi murat, cel puţin să nu scriem deamă 
de varză..." 


Trebuie să ne amintim că seria problemelor citate mai sus a constituit 
uneori subiect de discuţii pentru unii scriitori ai epocii în care a activat 
Negruzzi. Am arătat in alt loci — în chip cu totul sumar însă — că in 
„paginile revistei „Romiînia literară“ problemele limbii au stat pe primul plan, 
iar C. Negruzzi a intervenit cu pricepere și cu simţ de răspundere artistică 
în aceste discuţii. A. Russo întreba atunci: „Dacă şefii nu vorbesc limba 
soldaților, dacă învățații şi autorii nu scriu pentru popor, apoi de ce mai 
pierd vremea în vorbe și în scrieri neințelese?“ V. Alecsandri aflat în 


1) În Centenarul revistei România literară din Gazeta literară 1955, nr. 2, p. 3. 

fruntea colaboratorilor declara că revista va încuraja „tot ce este menit a 
răspindi lumini, a aduce plăcerea cetitorilor și a dezvolta limba rominească 
cu un Chip măsurat şi înțelept“. Două idei esenţiale călăuzeau deci cercul 
scriitorilor clasici de atunci: întărirea funcţiei de comunicare a limbii şi 
cultivarea ei artistică. 

Consecvent cu teoria sa, C. Negruzzi a contribuit în primul rind prin 
exemplul creației lui artistice la îmbogățirea limbii, cenzurînd treptat tot 
ce nu era potrivit cu legile dezvoltării ei. Îndemnul și pilda lui Negruzzi nu 
se reduc la simple teze declarative publicate în presa timpului!, sau formulate 
apoi în schiţele realiste inspirate din viaţa societăţii. Se știe că în 1840 Ne- 
gruzzi împreună cu Alecsandri și Kogălniceanu au luat asupra lor direcţia 
Teatrului național din lași. Preocuparea de a promova creaţia originală 
s-a împletit atunci cu grija pentru cultivarea limbii literare. Scriitorii au 
contribuit cu piese originale, cu adaptări, la satirizarea jargonului şi a 
jormelor hibride în limbă. Alecsandri exprimase în versuri programul direc- 
tiei noi în teatru: 


lar pe muza teatrală 
Să o văd națională, 


în vreme ce Negruzzi lămurea în prefeţele pieselor sale principiile după 
care s-a orientat în munca lui literară. Problemele limbii se aflau pe 
primul plan, erau în centrul atenţiei scriitorilor de atunci. Astfel la baza co- 
mediei Muza de la Burdujeni stă intenţia satirizării stricătorilor de limbă: 
„Noi am fost zis... că sînt mulți care schinjuiesc și sfișie frumoasa 
noastră limbă, și în loc de creatori se fac croitori, și croitori răi... Asta 
ne-a îndemnat a compune această mică comedie crezind că facem un bine 
arătind ridicolul unor asemine neologiști“. Combaterea tendinței extrava- 
gante de a introduce în limba scrisă tot telul de forme ciudate o găsim și 
în Scrisoarea a XIV-a formulată în termeni similari: „nu e dat tuturor a 
creia ziceri şi a băga scalpelul în biata limbă, pentru a o struji cum li se 
pare; că nu sînt toți creatori, ci croitori şi croitori răi...“ 

Negruzzi nu vrea să facă parte din tabăra diletanților care-și băteau 
joc de limba poporului. Chiar cind recurge la unele inovaţii, la neologisme, 
el își explică munca în acest fel: „Cit pentru stilul traducerii sale, el 
(autorul) s-a silit pe cit a putut a-l face înfeles și corect ca să poată 
esprima toată ideea autorului. Și zicerile ce se vor socoti străine, ce le-a 
întrebuințat în traducerea sa, sint acelea de care limba rominească pin- 
acuma era lipsită, care s-au priimit de clasice de o societate de bărbaţi lite- 
rafi ce au lucrat și neincetat se ostenesc pentru cultura limbei“. (Prefaţa 
la piesa Maria Tudor, 1837). Printre acești literați scriitorul nostru și-a 
cîștigat de vreme un loc de seamă. Atit ideile expuse teoretic în diverse 
împrejurări, cit mai ales opera lui artistică, în care teoria capătă formă 
şi putere de exemplu pentru cei care se osteneau în cîmpul literaturii națio- 
nale ca să îmbogăţească prin creații noi domeniul culturii noastre, au 
ajuns un important îndreptar practic. După un secol învățătura lui încă nu 
s-a învechit; dimpotrivă, ideile lui sînt instructive sub multe raporturi, în 


1) în Curierul lui Eliade, în Muzeul naţional (1836), în Foaia... lui Gh. Barițiu, 
scriitorul moldovean participă la discuţiile asupra limbii și propune soluții realiste. 

special cînd e vorba de limba literaturii artistice. Să privim acum mai de 
aproape acest domeniu al activităţii scriitorului. 
+ 
+ * 


În legătură cu evoluţia artistică a prozei lui Negruzzi se cunoaşte 
faptul că începuturile activității lui literare se remarcă prin particularităţi 
prea regionale; graiul popular e neprelucrat, încît chiar fonetic limba 
scrierilor izbeşte prin moldovenismele păstrate ca în limba vorbită; culti- 
varea limbii e o noțiune necunoscută în asemenea pasaje: 


„Pe la mijlocul veacului al 17-lea, mînia indienilor asupra işpaniolilor urma 
necontenit. Auzirile celi adivarate n-au stîns dintre nosoadili aceste asuprite în- 
fricoşata pomenire a cumplitelor fapte a biruitorilor săi; ei era numai supuși, 
însă nu era robiţi. Întru aciastă vreme un guvernator ave asupra indienilor o 
miînie şi o ură ascunsă mult mai mari decît aceea a procatohile său. Secretariul 
lui, cumplit împinitoriu a poroncilor sale celor straşnice era răpitoriu piste măsură, 
pentru aceasta îl ura indienii“... (fragment dim 1823). 


Majoritatea cuvinteior și a construcțiilor au aici un aspect neobișnuit. 
Nota regională în fonetică, morfologie şi sintaxă apare la fiece pas: minie 
asupra..., auzirile celi adivărate; noroadili; ei era; secretariul.... împlini- 
toriu a poroncilor; răpitoriu piste măsură, etc. 

Mai găsim în primele exerciţii de traducere cum e Memnon (1823) 
iorme ca bini, undi, poati, faciri di bini, să margă, ci-i aiasta. 

Unele particularităţi regionale apar atenuate mai tirziu, după 12 ani, 
în prefața traducerii piesei „Treizeci de ani din viața unui jucătoriu de 
cărți“ în care citim construcţii ca „Traducătoriul aceștii drame nu au 
privit la nimic; apoi: mulțămire, îmbrățoșă, vide etc. De asemenea, dacă ală- 
turăm ediţiile succesive ale poemului „Aprodul Purice“ vom vedea că 
într-o fază inițială (1837) există numeroase particularități regionale: 
sărba, plugariu, să legăna, vrajmaşu, ave etc., care sînt corectate în edi- 
tile următoare (1849, 1857), apropiindu-se de formele literare ale limbii 
moderne: serba, plugar, se legăna, vrășmaș, avea etc. Mulțimea regiona- 
lismelor din primele încercări nu e comparabilă decit cu limba pestriță a 
Scrisorilor lui Kogălniceanu, tînăr student în apus. 

Dacă Negruzzi ar fi continuat să scrie: ave, mini, faciri di bini, aia- 
stă, nu te vre, va pustie, am agiuns, fugisă etc. probabil că ar fi rămas 
un autor minor sau chiar necunoscut. El a înţeles de vreme că scriitorul 
artist are datoria de a prelucra limba, de a-i da o haină luminoasă, colo- 
rată, expresivă, care să aibă armonie și muzicalitate. Excesul de regiona- 
lisme, arhaizarea silită ori neologismele neasimilate vatămă funcția de 
comunicare a limbii, împiedică cultivarea și progresul limbii. Ce fapte l-au 
determinat pe scriitor să pășească pe drumul modernizării artistice a limbii 
literare, devenind unul dintre cei mai activi susținători ai cultivării limbii 


noastre literare? 
+ 


* * 


Una din problemele capitale ale limbii în acea epocă, era, cum am 
mai spus, cerința unificării ei, dorită încă de pe vremea iui Simion Ștefan, 

mitropolitul Ardealului. O dată cu acest proces trebuia urmărită simplifi- 
carea sistemului gramatical și ortografic al limbii, fără a neglija imbogă- 
țirea, înnoirea lexicului!), crearea a ceea ce Negruzzi numea un „stil mai 
potrivit cu civilizația veacului nostru“. Acestor nevoi le răspundea Într-o 
bună măsură reforma propusă de Eliade. Un scriitor de talia lui Negruzzi 
nu putea ignora importanţa tezelor scriitorului muntean. Patriotismul 
local a cedat luptei pentru unitatea limbii, acțiune în care urmau să se 
angajeze, în primele locuri, scriitorii. În chipul acesta, cu mult timp 
inainte de unirea Țărilor romine, unitatea limbii a reprezentat un factor 
de seamă în înţelegerea şi conlucrarea patrioților romini din acea vreme. 
Terenul unirii politice a fost pregătit prin strădanii comune de luptătorii 
care oglindeau în scrierile lor aspiraţiile maselor spreemancipare și cultură. 

Negruzzi a mers hotărit pe drumul unificării limbii fără a ţine seama 
de prejudecățile existente în materie de literatură și limbă scrisă. Cind 
Săulescu l-a atacat 'în Albina romînească din 1839, învinuindu-l că a uitat 
că e moldovean, că trebuie să scrie în limba provinciei sale, cu particula- 
ritățile ei regionale iar nu să se alăture scriitorilor care își „schimonosesc“ 
vorba pentru a se apropia de limba scrisă la București, Negruzzi respinge 
acuzarea susținînd că scriitorul are datoria să contribuie la cultivarea 
limbii literare, la unificarea ei: 


„Eu sint acel care am scris urmind gramalicei muntenilor; eu am tradus 
şi am tipărit pe Maria Tudor, Angelo precum şi alte mai mici compuneri ce s-au 
văzut în foile de București. Eu am scris a în loc de au şi e în loc de îi... Cu- 
vintul pentru ce am urmat regulelor literaților munteni, este că ele mi-au părut 
potrivite pe tipul limbii, mai înțălese și mai romîneşti decît ale acestui domn 
literator. De am zis a în loc de au este că am voi! a-i deosebi singularul de 
plural, precum aceasta se vede în toate limbile ce au o gramatică. De zic e și 
nu îi, este iarăşi ca să nu amestec verbul cu articolul“. (Alb. rom. 1839, nr. 59, 
foileton). 


Citatul e important pentru urmărirea procesului de unificare a limbii 
literare; se vede aici tendința spre statornicirea sistemului gramatical și 
grija de claritate și cultivare a limbii. Putem înţelege acum mai uşor ra- 
pida transformare intervenită în limba și stilul lui Negruzzi, în sensul 
creșterii calitative a artei iui de prozator, în sensul maturizării și a mo- 
dernizării scrisului său, așa cum el apare, la numai un an după publicarea 
acestui răspuns, în nuvela Alexandru Lăpușneanu. 

În această nuvelă C. Negruzzi a ilustrat- atit capacitatea expresivă a 
limbii literare cit și posibilităţile lui de artist care modelează materialul 
limbii după cerințele conţinutului. Din punctul de vedere al rolului serii- 
torului în selecționarea și organizarea elementelor limbii nuvela Alexandru 
Lăpușneanu e cel mai interesant document literar din prima jumătate a 
secolului al XIX-lea. La apariția ei scriitorii și deopotrivă cititorii au 
recunoscut în autorul ei. un prozator de mina întii. Originalitatea creaţiei 
lui C. Negruzzi apare aici mai ales în: 

a) adaptarea mijloacelor limbii la specificul mediului, al personajelor, 
al stărilor “sufletești descrise; b) sinteza elementelor expresive și dozarea 
particularităților arhaice și regionale. 


1) G. Ivănescu: Îndruimări în cercetarea morfologiei limbii literare romineşti din 
secolul al XIX-lea, în Limba romînă, 1/1955. 

Povestirea istorică se impune prin dinamism și concentrare a mijloace- 
lor limbii. Culoarea locală și forța conflictului între eroii epocii sint suge- 
rate prin cuvinte, expresii și construcții luate din fondul istoric al limbii: 


— Cu voia Mării tale, zise Stroici, vedem că moșia noastră a să cadă de 
isnoavă în călcarea păginilor. Cînd astă negură de turci va prăda şi va pustii 
teara, pe ce vei domni Măria ta? 

— Și cu ce vei sălura lăcomia acestor cete de păgini ce aduci cu Măria 
ia? adăugi Spancioc. 

— Cu averile voastre nu cu banii țăranilor pre care-i jupiți voi. Voi mul- 
geţi laptele ţerii, dar au venit vremea să vă mulg și eu pre voi. — Destul, boierii 
întoarceţi-vă! şi spuneţi celui ce v-au trimes să se ferească să nu dau peste el, 
de nu vrea să fac din ciolanele lui surle şi din pelea lui căptușeală dobelor mele.“ 


Acţiunea situată pe la mijlocul veacului al XVI-lea trebuia redată 
prin. mijloace expresive potrivite; dar straturile lexicale atit de variate în 
această nuvelă nu stinjenesc înţelegerea textului. Cititorul nu are nevoie 
de glosar ca să poată urmări pe povestitor. În pasajul citat: moșie e expli- 
cat chiar de autor (ediţia 1857) prin patrie; de isnoavă înseamnă din nou; 
apoi construcţii vechi: (unele păstrate în graiul regional de azi) a să cadă 
= va cădea; pe ce vei domni = peste ce....; au venit vremea = a venit 
vremea; celui ce v-au trimes = celui ce v-a trimis. Construcţii și cuvinte 
amintind de cronicari se pot intilni des aici. 

Puternic reliefată e ciocnirea dintre cele două tabere!. Sosirea noului 
domn e primită cu răceală de boieri; eroii apar vii sub ochii noștri: 


Apropiimdu-se de Alexandru Vodă, se închinară pină la pămînt, fără a-i 
sărula poala după obicei. 

— Bine-aţi venit, boieri! zise acesta, silindu-se a zimhi, 

— Să fii Măria ta sănătos, răspunseră boerii. Ere 

— Am auzit, urmă Alexandru, de bîntuirile terii şi am venit s-o mintui, 
ştiu că teara m-aşteaptă cu bucurie. iai AAA a , 

— Să nu bănuiești, Măria ta, zise Moţoc, ţeara este liniştită, şi poate că 
Măria ta ai auzit lucrurile precum nu sînt; căci așa este obiceiul norodului 
nostru, să facă din tînţar, armăsar. Pentru aceea obştia ne-a trimes pre noi 
să-ți spunem că norodul nu te vrea, nici te iubește, și Măria ta să te întorci 
înapoi ca... 

— Dacă voi nu mă vreţi, eu vă vreu, răspunse Lăpuşneanul, a căruia ochi 
scînteiară ca un fulger, și voi merge ori cu voia ori fără voia voastră. Să-mă- 
ntorc? Mai degrabă-și va întoarce Dunărea cursul îndărăpt! A! Nu mă vrea 
teara? Nu mă vreți voi cum înțăleg?“ 


Caracterul voluntar şi despotic al lui Lăpușneanu apar viguros con- 
turat în replici hotărite. Se vede că din punctul de vedere al exprimării 
autorul s-a situat la nivelul limbii literare moderne: au dispărut formele 
regionale ca: nu te vre, nost etc. Ca stil, remarcabilă e concentrarea fra- 
zei, dinamica dialogului potrivit cu situaţia de tensiune sufletească a 
celor ce se înfruntă. Orice „adaos prisoselnic“, despre care vorbea în alt 
loc, a fost eliminat. Aspectul dramatic reiese astiel mai pregnant. Aceste 
calităţi fundamentale l-au făcut pe Alecsandri să caracterizeze nuvela ast- 
fel: „Alexandru Lăpuşneanul acest cap d-operă de stil energic și pictură 
dramatică“. (Introducere la ediția 1872). 


1) O analiză pătrunzătoare a valorii estetice a prozei lui Negruzzi, găsim la E. 
Lovinescu: Costache Negruzzi; viața şi opera. Editura Casei școalelor, 1940. 

Cu totul altceva se întimplă cind — destul de rar dealtfel — autorul 
descrie mediul sau amănuntele acţiunii. Prima frază a nuvelei e carac- 
teristică în această privință: într-o inlănţuire de subordonate se prezintă 
succint o bogăţie de fapte istorice privind trei domnitori din trecutul Mol- 
dovei: Eraclid, Tomșa, Lăpuşneanul. Oricare alt scriitor ar fi dezvoltat 
într-un întins capitol evenimentele care au precedat venirea lui Lăpuş- 
neanu, Negruzzi foloseşte un singur alineat ca să fixeze liniile mari ale 
epocii istorice. Fraza amplă, construită prin subordonare, e potrivită des- 
crierii, spre deosebire de îrazele scurte, caracteristice analizei psihologice. 
În altă situaţie similară, cînd prezintă portretul doamnei Ruxandra, pre- 
cizia amănuntului vestimentar și evocarea figurii ei curg intr-o limbă 
domoală, în îraze bogate, cu puține particularități lingvistice dim care 
reținem: privise pe un frate /epădindu-și relegea; era tristă și tinjitoare, 
ca floarea espusă arsiţii soarelui, ce nu are nimică s-o umbrească etc. 

Stările psihologice în care domină pasiunile violente sint construite 
intr-un pitoresc amestec de elemente vechi și de neologisme necesare pen- 
tru fixarea nuanțelor afective. Sintem la inceputul literaturii moderne dar 
nu avem impresia că autorul dibuiește în căutarea unor formule artistice 
expresive, valabile. În analiza psihologică vocabularul e nou, uneori neaș- 
teptat de nou, iar fraza devine scurtă, nervoasă, stilul uneori discontinuu 
ajungind chiar la izolarea părților frazei, care după normele traditionale 
ale gramaticii formează un întreg indivizibil. 

Îmbogăţirea vocabularului se vede mai ales din utilizarea neologisme- 
lor și a termenilor vechi în procesul zugrăvirii artistice a realităţii. Citim 
astfel de îmbinări de cuvinte: „Ca să sece influența boierilor și să stir- 
pească cuiburile feudalității, îi despuie de averi sub feluri de pretexte, lip- 
sindu-i cu chipul acesta de singurul mijloc cu care putea ademeni și corum- 
pe pre norod; fidulă vestitoare greșaiei lui; boierii închinau și urau pre 
domn cu vivate zgomotoase“ etc. 

Citatele ar putea îi înmulţite recurgind la alte opere ale autorului 
pentru a demonstra mai pe larg caracterul original al traducerii teoriei în 
practica muncii literare. C. Negruzzi a deschis calea pentru utilizarea tutu- 
ror mijloacelor existente la aceea epocă în limbă, în scopul evocării suges- 
tive, precise și dinamice a acțiunii, a oamenilor şi a mediului prin: 

— aplicarea unui criteriu estetic just de selecționare și de organizare 
a materialului limbii; pe această linie analistul modern, psiholog în adevă- 
ratul înțeles al cuvîntului, cenzurează regionalismele și formele artificiale 
care nu erau „potrivite pe tipul limbei“; 

— înnoirea continuă a construcţiei stilistice din rezervorul limbii popu- 
lare și din tezaurul istoric; atribuirea unei funcții metaforice proverbelor 
și zicătorilor vechi (cum va face mai tirziu, în mai mare măsură [on 
Creangă ). 

În chipul acesta întilnim în opera lui Negruzzi germenele procedeelor 
artistice literare care vor înflori în mod deosebit in secolul al XIX-lea. 
Ampla construcție frazeologică a prozei lui Odobescu în care se descrie 
natura îşi are punctul de plecare în pasajele narative din bucata „„Peleri- 
nagiu“, plină de amănunte pitorești și de amintiri din literaturile clasice; 
ciocnirea dramatică a caracterelor și destășurarea violentă a pasiunilor 

din teatrul lui Alecsandri și Caragiale amintesc scenele realiste din Ale- 
xandru Lăpuşneanu și pitorescul tipurilor din Scrisorile lui Negruzzi. 

Sursa istorică, particularităţile vieţii sociale contemporane, îrumu- 
seţea naturii și aspirația spre o viață mai bună, mai liberă, puteau oferi 
subiecte interesante unui scriitor. Limba cu toată bogăţia formelor istorice 
şi populare punea la dispoziţia celor dornici să-i dea o formă artistică 
un material vast și capabil să se mlădieze in nuanţe poetice subtile. Influ- 
enţa literaturilor europene, evoluate prin munca artistică a scriitorilor de 
renume universal, oferea modele de stil interesante şi chiar un material 
lexical nou, cerut de mersul inainte al culturii umane. C. Negruzzi reține 
ceea ce-i trebuia ca să zugrăvească în culori realiste viața societății pen- 
tru al cărei progres s-a străduit ca scriitor. 


k 
+ + 


Prezentarea unui tablou sumar al formelor lexicaie, gramaticale și 
stilistice folosita de scriitor pentru a oglindi veridic conținutul de idei al 
operei sale este o problemă destul de dificilă. Registrul acestor forme, chiar 
dacă ne mulţumim cu un material fragmentar, poate da o idee despre 
transformarea calitativă a prozei lui, despre depășirea succesivă a dificul- ` 
tăților pentru a obține treptat rezultate originale în minuirea limbii. Intrea- 
ga experienţă de scriitor a lui C. Negruzzi e semnificativă pentru înțelegerea 
acelei etape istorice de evoluție a limbii noastre literare. Răsunetul curen- 
lelor literare din acea epocă, influențele dinafară venite odată cu sporul 
ideilor noi politice, sociale, culturale au pătruns în paginile operei sale. 
De aceea cercetătorul nu se poate opri numai la nuvela Alexandru Lăpuş- 
neanu, ci trebuie să aibă în vedere întreaga desfășurare a operei pe care 
singur scriitorul a socotit-o ca vrednică să rămînă document pentru pos- 
teriiate. În cazul lui Negruzzi volumul întocmit de el în 1857, conținînd 
cele mai importante bucăți, oglindește de fapt valoarea creaţiei artistice 
a autorului, începind cu bucata „Cum am învățat romînește“ și terminind 
cu ultimele scrisori. Acestui volum i s-au mai adăugat numai foarte puţine 
lucruri scrise de autor după 1857, printre care importanta Scrisoare a 
XXXII-a amintită mai sus. 

Să ne oprim acum la cîteva particularități de limbă așa cum ni le 
pune la îndemină creșterea treptată a operei scriitorului nostru. 


$ 


În una din primele bucăţi, în Zoe datată de autor 1829, Negruzzi 


seria: 


Un arnăut veni în curtea lui, merse drept în camera unde el dormea, des- 
chise uşa, intră și scoțind un pistol din cingă:oare, îl slobozi in el. Glonţul trecu 
alăturea cu capul tinărului, bortili perina pe care se răzăma, şi se înfipse într-a 
cărămidă din păreie, a căria sfărămături să reintoarseră și căzură pe pieptul 
dormitorului [celui ce dormea). Iliescul sări și se răpezi ca fulgerul la noui venit, 
care scosese al doilea pistol. Arma i se sminci din mînă, şi o îmbrincătură 
aruncă pe ucigaş pe o canapea. Negreșii că ceasul morții ar fi sunat pentru 
acel cutezător, dacă în căderea sa, turbanul nu i s-ar îi desfăşurat. Nişte coame 
castanii unduioase se răsfirară pe umerii şi pieptarul lui înfirat. Aceasta era Zoe. 

Cele citeva regionalisme (bortili, răzăma, să întoarseră, răpezi, 
sminci, părete, îmbrincătură) sau arhaismele (a căreia sfărămături, dormi- 
torul, Iliescul), păstrează aspectul popular vorbit al limbii. Narațiunea se 
desfăşoară în fraze scurte și repezi. Acumularea de verbe de la inceput 
anunță concentrarea stilistică din Alexandru Lăpuşneanu. Dar elementele 
graiului vorbit şi neologismele apar intr-un cadru literar nou: dispar for- 
mele prea regionale pe care le-am întîlnit în primele traduceri ale auto- 
rului, cînd scria: piste, cutezătoriu, dormitoriu etc. 

Numărul neologismelor și forma adaptării lor la „tipul limbei“ sint 
surprinzătoare pentru faza timpurie a activităţii autorului, cind cei mai 
de seamă scriitori ai vremii se luptau cu mari greutăți în munca de îmbo- 
gățire și de cultivare a limbii. Aceste dificultăți au fost pomenite și de 
Grigore Alexandrescu in Epistola sa către Voltaire: 


s 


Astfel era-n ţară la noi: noi trebuie să formăm, 
Să dăm un aer, un ton limbii în care lucrăm, 

Pe nebătute cărări loc de trecut să găsim, 

Şi nelucrate cimpii de ghimpi să curăţim. 


Elementele noi în limbă se văd la Negruzzi incă în primele lui bucăţi 
cum sînt cele grupate în ciclul Amintiri de junețe. Fraza lui capătă ori- 
ginalitate, precizie şi vigoare stabilind legături interioare imre fondul vechi 
si noile achiziţii ale limbii care relleatlau noutățile veacului și influența 
literaturilor europene clasice: 


Amăgiiă în deznădejdea sa, (Zoe) se lăsă la o melancolie ce o făcu mai 
interesantă, dar inima ei ce se hrănea de dragoste, nu putea via fără amor... 
(1829). 


Știu că duelul este un prejudeţ, ramas din timpurile barbare. Ştiu că eo 
absurditate a se bate cineva pentru ochii unei actrife, fie verzi, ori albaştri, 
şi e o nebunie a căuta sfezile şi giîlcevile; sînt însă cazuri fatale cînd un om 
ce are ce! mai mic simtiment de onor nu poate face altfel ṣi trebuie să se facă 
ucigaș sau jertfă, dacă nu voiește a lasa o pată numelui său și o rușine fami- 
liei sale. Făceam aste reflexii, uiiîindu-mă la domnul acest care nu voia să se 
bată, şi care aştepta un răspuns... (1838). 


S-ar putea cita numeroase alte pasaje în care folosirea neologisme- 
lor nu distonează cu tonul firesc al povestitorului inspirat din realitățiie 
societății vechi ori moderne, influențat de felul de a vorbi, nu numai 
al poporului, dar și al cărturarilor vremii sale. Astiel construcțiile de mai 
sus: se lăsa la o melancolie ce o făcu mai interesantă; duelul este un pre- 
județ; sentiment de onor; aste reflexii, ca altele, in același gen: feluri de 
figuri fantastice; să nu te ajungă intriga şi calomnia; pigmei degenerați. 
Si de unde se stoarce acest nămol de aur? Din sudoarea poporului ce 
geme subt impilarea despotismului și a aristocrației etc. — înseamnă de 
iapt un material nou!) în vocabularul limbii literare, care nu micșorează 
valoarea vechiului tezaur de forme, expresii şi cuvinte din care scriitorii 
cu dragoste de limbă au luat ceea ce le trebuia ca să exprime colorat și 
plastic o idea. În citatele de mai sus: melancolie, absurditate, fatal, reflexie 


') P. V. Baneş: Dezvoltarea limbii literare romiîne în prima jumătate a secolului a 
XIX-lea, ed. II. 1926, p. 194. 

conțin nuanțe pe care limba veche greu le-ar fi putut reda; ea trebuia 
adesea să le parafrazeze. În același timp: sfadă și gilceavă; variantele: 
jie, ori, sau; ucigaș, jertfă sint toate necesare și scriitorii nu s-au gindit 
să le lepede de dragul noutăților. | 

Atitudinea pozitivă față de neologisme și față de stilul capodoperelor 
universale putea stirni critici din partea partizanilor tradiției istorice, îne- 
leasă ca o stare pe loc a limbii vechi. Acestor conservatori pare să le 
răspundă scriitorul în aceste rînduri care reflectă concepția autorilor cla- 
sici din acea vreme față de problemele imbogățirii şi cultivării limbii 
literare: 


„Cit pentru cuvîntele streine ce el (traducătorul) au intrebuințat în tradu- 
cere, de îl vor întreba de unde sint zicerile aceste, va răspunde cu un literat 
bărbat romin, că „sînt de acolo de unde este toată limba noastră, de unde sînt 
zicerile: om, cap, ochi, urechi, nas, dinte, limbă, barbă, braț, mînă, apă, vin, 
făină, masă, casă, ș. a! Va mai adăuga că fieștecare limbă, cînd au început a 
să cultiva, au avut trebuință de numiri nouă, sau și le-a făcut de sine, sau s-au 
împrumutat de acolo de unde au văzut că este izvorul științelor şi a meşteșugu- 
rilor... Noi nu ne împrumulăm cu cuvintele ce ne lipsesc, ci le luăm ca o moş- 
tenire de la maica noastră (latina) și ca o parte ce ni se cuvine de la surorile 
noastre (ital. franț. span. şi port.)“. 


Valorificarea atentă a documentelor istorice şi a literaturii populare 
s-a imbinat în creația scriitorilor din generaţia revoluționară de la 1848 
cu folosirea justă a celorlalte resurse de îmbogăţire a limbii literare cum 
sint împrumuturile, adaptările, calcul lingvistic etc. În acest chip jargonul 
pestriţ al claselor exploatatoare înclinate să imite nu numai felul de a 
irăi, a lucra, a gindi, ci și modul de a se exprima, cînd a turcilor, cînd a 
grecilor, a căpătat o lovitură decisivă odată cu diversele teorii lingvistice 
eronate care tindeau să abată dezvoltarea limbii de la făgașul ei normal. 

Scrisorile lui Negruzzi oferă imaginea desfăşurării mijloacelor ling- 
vistice de care dispunea scriitorul pentru a reda plastic realitățile vieții. 
Ne referimi in special la Scrisoarea a XIX-a „Ochire retrospectivă“ și la 
Scrisoarea a XĂVI-a, „Pelerinagiu“. Ca în nuvela care l-a consacrat în 
1840, autorul în aceste scrisori ilustrează principalele tendinţe ini dezvolta- 
rea limbii literare de pe la mijlocul veacului trecut: folosirea materialului 
limbii vorbite, a limbii scrierilor vechi, îmbogățirea limbii literare prin 
introducerea neologismelor in legătură directă cu progresul culturii moder- 
ne și odată cu asta rapida dispariţie a grecismelor și a turcismelor?). În 
îndreptările pe care le aduce textelor, publicate în diverse periodice, atunci 
cind întocmește volumul din 1857, neologismele adesea iau locul cuvin- 
telor regionale ori vechi: pojtit, vreme, cinste, moaște, văzduh, devin: invi- 
tat, timp, onor, relicvie, aer. În același timp criteriul estetic se întăreşte 
și formele neasimilate, greu de înţeles, sint corectate: rezoane, să ne întur- 
năm devin: cuvinte, să ne intoarcem’). 


1) Gramatica rominească de I. Eliad. Tipărită în București, 1828. În 8. La prefaţă 
fila XXII (nota lui C. Negruzzi). | 

2) T. Vianu: Probleme de stil și artă literară, ESPLA, 1955, p. 178 şi urm. 

3) P. V. Haneș lucr. cit. p. 211. 

Un bogat material lingvistic poate ilustra felul cum Negruzzi a înțeles 
să contribuie, în epoca maturității, la evoluția limbii: 


In acel chiar — obscur priincios ochiului, spune-mi înturnatu-ți-ai vederea de 
pe culmele învecinate pline de verdeață şi de bucurie asupra orașului ce zace 
la picioarele tale, beat de vuiet, culcat pe costişa lui ca să-şi odihnească mădu- 
lările cele de granit? Luat-ai seama atunci la o ceaţă ce vine şi se întinde ca 
un giulgiu mortuar piste vîrful turnurilor şi al clopoiniţelor, ceaţă grea ca som- 
nul trădătorului şi rece ca mîna soartei, care uneori ca un zeu se încolăcește 
împregiurul oraşului, sau ca un Briareu îşi întinde braţele în toate părţile, în- 
semniînd feluri de figuri fantastice, precum un mare caleidoscop. 


Reminiscențele lecturilor din cronicari se împletesc aici cu cele din 
literatura clasică antică, lexicul devine variat iar metafora însuflețită: 
chiar e forma veche a lui clar (din lat. clarus); priincios ochiului; mădu- 
lări de granit; culoarea locală apare în forme ca: piste, impregiur; compa- 
raţii care amintesc de arsenalul stilistic al romantismului: oraș... beat de 
vuiet; ceața grea ca somnul trădătorului şi rece ca mina soartei; ca un 
Briareu ...; precum un mare caleidoscop; inversiuni şi interogații retorice: 
înturnatu-ți-ai vederea... : luat-ai seama... Totul e organizat cu o mină 
de artist experimentat în fixarea nuanţelor expresive care oglindesc o 
comunicativitate caldă și o înţelegere adîncă a omului şi a vieții. 

Cam în același timp Alecsandri își colora astiel exprimarea în bucata 
Balta albă (1848): „După zisa acelor prietini a domnului consul peste 
zece mii de oamini se găsiau acum împregiurul acelei bălți şi se lecuiau, 
văzindu-i cu ochii, de tot soiul de patimi. În acel izvor de fămăduire, orbii 
cistiga vederile, surzii auzul, ologii picioarele, bătrînii puterile s.c.l.“ 
Materialul lexical e și aici luat în parte din graiul popular regional: zisa, 
oaimini, tămăduire, împregiur; acordul oscilează între forma veche: orbi 
cîştiga şi cea nouă: oamini se găsiau (cum spusese Negruzzi că e mai 
bine); prieteni a domnului (nu ai domnului). Acestui material i se adaugă 
apoi o mare bogăție de neologisme mai ales în Amintirile lui de călătorie. 

În alte pagini intilnim cuvinte și construcții care diferențiază opera 
lui C. Negruzzi de creaţia literară a alior scriitori: 


De la Călugăra răcoreala atmosferei, sănineța orizonului, vioşia verdeţei 
îmi arăta că intru în regiunea munţilor. Cu cît de ostenicios e drumul cu attt 
e şi de pitoresc... În adevăratul înţeles, Camera este cantora (biroul) sără- 
miilor, dar în ființă ea este curtea tirgului Ocnei. Aicea se concentrează toate 
interesele nu numai a rufetașilor (= lucrător la ocnele de sare),. ci şi a orăşe- 
nilor. De la Cameră se împrăștie favorul şi disgrația, dragostea şi urgia, binele 
și răul. Într-un cuvînt, ea este o autoritate mai mult sau mai puțin însemnată 
după „gravitatea camarașului ... 

Ascultam cu mirare pe omul acesta, ce a jucat o rofă însemnată în patria 
sa, cu dezgust şi căință vorbea de politică, ei care mai toată viaţa și-o petre- 
cuse în intrigile diplomației şi în zbuciumările politicei. 


Scrisoarea XXVII. din care am citat mai sus, conţine particularități 
de limbă și de stil interesante pentru înțelegerea etapei istorice a dezvol- 
tării limbii de pe la mijlocul veacului trecut (1852). Mai citim tot acolo: o 
impresie e mihnicioasă; fuzia între munteni și moldoveni face progrese; 
apoplexia e trăznitoare; tiranul e rafinat; desore nord te sui pe o scăriță, 
ocuparea sa este a vizita școala publică și spitalul... a cărora este 
inspector de douăzeci de ani; de măgulirile linguşiei dreptul simi se intu- 

necă; priveala e încintătoare; apa nu analizată ...; nu ştie nimeni din 
ce atomuri se alcătuiește; proprietarul către care ne leagă o veche priete- 
nie etc. 

Pe lingă aceste forme și construcţii întilnim o serie de referințe și 
citate atit din literatura noastră cit și din cea universală, dovadă că scrii- 
torul era familiarizat cu operele de mare circulație, intrate în patrimoniul 
culturii europene. Un vers, un proverb, o aluzie glumeață sînt folosite de 
autor în forma lor originală, latină, greacă, îranceză, germană. Literatura 
veche laică și religioasă, folclorul și înţelepciunea proverbelor și a zică- 
torilor aduc adesea nuanţe vii, plastice în ansamblul narațiunii. Cit pret 
punea scriitorul pe valoarea acestui material expresiv se poate vedea din 
bucata „Păcală și  Tindală“ în care Negruzzi a sistematizat, sub forma 
unei expuneri atrăgătoare, ingenios dezvoltată, proverbe și zicători popu- 
lare menite a servi drept ghid practic în viața cotidiană. Entuziasmul 
acesta față de bogăţia formelor și a conținutului literaturii vechi și popu- 
lare şi folosirea citatelor din literaturile străine, stilul erudit, vor carac- 
teriza şi pe Odobescu, pe cînd vioiciunea dialogului, nuanţa familiară a 
conversaţiei și dinamica stilului vor căpăta o mare amploare la Caragiale. 

+ i * 

C. Negruzzi a ilustrat concret prin creația lui artistică modul just de 
îmbogățire a limbii literare, a deschis, odată cu alți scriitori ai vremii, 
largi perspective de folosire artistică a tezaurului limbii vechi şi a limbii 
populare, fără a àbuza de elementele particulare a graiului vechi ori regio- 
nal. Scriitorul nu s-a ferit de influenţa neologismelor, a limbilor străine. 
N-a admis însă nicăieri exagerările, a combătut lipsa criteriului logic și 
estetic în folosirea limbii. Și cum exagerările se manifestau mai ales in 
curentele filologice și în activitatea publicistică a unor gazetari improvi- 
zaţi, franţuziţi, al căror scris a contribuit la stilcirea limbii scrise, cîmpul 
activității critice putea fi lărgit în multe direcţii. Aspectele negative în 
minuirea limbii sint combătute cu spirit. 

Mai de vreme decit oricare scriitor moldovean, C. Negruzzi a renunțat 
la unele forme arhaice sau. prea regionale și s-a alăturat tendinței de a 
fixa reguli gramaticale care să stea la temelia unui sistem logic, stabil, 
al limbii literare. Inaintea lui Kogălniceanu, Alecsandri, Russo, scriitorul 
de care ne ocupăm scrie (în epoca maturității, după 1840): 


~ Nenorocitele războaie ale lui Vasile Vodă slăbiseră ţara și demoralizaseră 
oștile; de la,ai săi nu aşteptă vreun bine; pentru că ai săi totdeauna l-au 
impilat: proțesele au ajuns (nu agiuns); acest proiect; acest drept; mi-ar plăcea; 
surugii care duceau caii; fuzia între... (după recomandarea lui Eliade de a pre- 
fera formele scurte ale neologismelor); două luntre; ni-ar face onoare {nu oror, 
deși Alecsandri insisiase pînă tirziu să se scrie onor, nu onoare). 


Cît despre tendinţele de a influența subiectiv şi nefiresc dezvoltarea 
limbii literare, e suficient să amintim salirizarea purismului în piesa „Muza 
de la Burdujeni“ ca să ne dăm seama de interesul pe care nu numai ca 
scriitor ci și ca om de teatru, ca susținător al creaţiei dramatice originale, 
l-a manifestat pentru cultivarea limbii. Teatrul era un loc potrivit pentru 
o asemenea activitate patriotică, precum presa, periodicele celor trei pro- 
vincii erau un cimp al dezbaterilor privind limba și literaiura națională. 


59 


DESPRE CONTRIBUŢIA LUI C. NEGRUZZI LA DEZVOLTAREA LIMBII LITERARE 


Latura combativă a activităţii lui Negruzzi se vede clar în invectivele 
adresate purismului și galomaniei pe care le ridiculizează necruţător: 


C-na (= cucoana) Caliopi — (cîntind) 
Azi cu o pelițiune 

M-adresai către Amor, 

Şi-i rugai cu-ncordăciune, 

Să astimpere al meu dor. 

De-a mea tristă pusăciune, 

Te îndură, zeu de foci! 

De nu vrei protestăciune 

Să întind în orice loc, 


Azi am compus versurile aceste. Cum îți par, Stănică? Stănică. — Frumos 
cuconiţă, tare frumos. Cam mult ciune şi făciune. Caliopi. — Taci nătărăule 
dacă nu conprizi limba cea frumoasă... 


Saiirizarea limbii pestrițe a unor personaje apare in acumularea de 
cuvinte neasimilate în limba noastră; ele stîrnesc un comic veritabil. 
Caliopi folosește asiiel de construcții şi cuvinte: 


Ai niște vorbe inconvenante care sînt însuferibile; mă compromotezi; întreabă 
numele și anonsează frumos; feblele mele talente cum vor răspunde la așteptarea 
dtale? Limbagiul acesta festimonează că simțibilul amor şi-au stabilit lucrătoria 
îniocatelor sale darde în sînul vostru, cît este de finguibilă o jună femee cînd 
urmează a-şi decida soarta!; Ah, în ce oribilă pusăciune se găsește o jună femee 
cînd trebuie să dispuie de inima sa şi se vede nevoită a face o franzacțiune.., 
cu simtimentul onorului etc. etc. 


Cu aceeași vervă satirică Negruzzi se ridică în ultima lui scrisoare, 
spre sfîrşitul activităţii lui literare (Scris. a XXXII-a, 1862) impotriva 
exagerării influențelor dinaiară, în special contra abuzului de neologisme 
într-o epocă „in care traducătorii cădeau dintr-un exces în altul; căci în 
udevăr lipsiră zicerile turco-greco-slave, dar se introduseră cele latine-]ran- 
co-italiene. Ne trezim cu poezii de felul acesta: 


Sarmantă damicelă 

Cu ochi ca de gazelă, 

Te am o columbelă 

Divină şi mult belă...“ etc. 


Combaterea acestor tendințe primejdioase pentru limba naţională se 
intilnește cu acerba critică a lui Alecu Russo la adresa pedantismului și 
cu proza satirică a lui Alecsandri din „Istoria unui galbîn și a unei parale“ 
(1844). Kogălniceanu în „Steaua Dunării“ a combătut jargonul pestriţ 
plin de elemente franco-italo-latine atit de depărtat de limba vie, de limba 
poporului, baza limbii, literare. Alecsandri în „Dicţionar grotesc“ a com- 
bătut denaturarea pedantă a limbii prin latinizare și purilicare, și pe cei 
care o şileau să prezinte „monstruozităţi limbistice, fără a avea conștiință 
că păcătuiește în contra bunului simt, în contra esteticii și in contra poeti- - 
cei armonii a graiului romin“. 

* 


Modelul de limbă literară pe care l-a urmărit şi realizat într-un chip 
original C. Negruzzi e rodul unei pasionate munci de cunoaștere, asimi- 
lare şi șlefuire a materialului limbii naţionale. Principiul unităţii limbii 

scrise şi scopul cultivării ei treptate prin strădania scriitorilor l-au călăuzit 
în crearea unui instrument de comunicare limpede, concentrat, viguros. 
Stilul lui plastic şi dens, familiar și nou de atitea ori, a apărut în urma 
unei continue selectări a etementelor și a formelor limbii. Din compararea 
variantelor, din cercetarea corecturilor prin care căuta să promoveze valo- 
rile sugestive ale cuvintelor și expresiilor se poate vedea. cum Negruzzi 
treptat-treptat s-a îndepărtat de regionalismele abundente ia Donici, n-a 
abuzat nici de neologisme cum face uneori Bolliac, a preluat cu măsură 
elementele arhaice, pentru a da culoare narațiunii, iar nu de dragul de a 
le reda viața apusă cum încerca Asachi intr-o bună parte a operei sale. 
Un echilibru clasic. domină stilul lui Negruzzi și acest caracter original 
al artei lui a putut apare în urma șlefuirii textului, cum se poate vedea din 
cîteva exemple. | 

„Salul negru“ publicat intii în Curierul de ambe sexe din 1837 apare 
acolo într-o formă cu totul diferită de cea publicată in volumul din 1857. 
După 20 de ani artistul cu experiență dă o formă mult mai îngrijită poe- 
mului tradus din Pușkin: nu numai limba și stilul se clariiică, vocabularul 
și imaginea devin mai sugestive, construcția corectă, ca într-o limbă lite- 
rară evoluată, dar se schimbă chiar și structura versurilor; organizarea 
strofelor e nouă după 20 de ani. Redactarea din 1837: 


Eu i-am dat lui aur și l-am blestemat, 

Ș-al meu cu credinţă robul am chemat. 

P-armăsarul ager sării cu grăbire, 

Şi lăsindu-i friul ca vintul zburam, 

N-am simţit nici jale nici milostivire, 
Ca piatra eram. 


În volumul din 1857 strofa e alta; versul scurt e plasat in interiorul 
stroiei, după trei lungi și e urmat de două lungi, adică dacă primele două 
de sus le-am lua și le-am pune după cel scurt, aspectul noii strofe s-ar 
prezenta ca în volumul din 1857 din care cităm partea finală a strofei a 
V-a şi prima parte a strofei a VI-a astfel modificate: 


Eu îi dădui aur şi îl blăstămăi 

Și pe credinciosu-mi rob atunci chemăi 

Pe calul meu ager sării cu grăbire, 

Și lăsîndu-i îrîul ca vîntul zburam, 

Nu simțeam durere, nici compălimire, 
Ca piatra eram. 


Cuvintele și limba apar modernizale; exprimarea e mai firească, 
mai artistică, dar și mai simplă: jale și milostivire devin durere și com- 
pătimire; perfectul compus e înlocuit cu perfectul simplu (curioasă e prefe- 
rinţa pentru forma moldovenească în -ği), inversiunea greoaie: Ș-al meu 
cu credință robul am chiemat e înlocuită cu un vers curgător: Și pe cre- 
dinciosu-mi rob atunci chemăi. 

Mai concludentă e în privinţa șlefuirii limbii operei literare comparaţia 
între forma Scrisorii întîi, varianta din 1837, așa cum a apărut în Alăuia 
rominească din 24 iunie sub titlul „Fragment dintr-o călătorie“ şi forma 
modificată, uneori în mod substanţial, în volumul tipărit de autor în 1857. 
Textul paralel poate îi urmărit în întregime în ediția Ciasicii romini 


Gi 


DESPRE CONTRIBUȚIA LUI C. NEGRUZZI LA DEZVOLTAREA LIMBII LITERARE, 


comentaţi, îngrijită de V. Ghiacioiu, de unde cităm cîteva pasaje semnifi- 
cative pentru sensul intervențiilor autorului: 


În prima redactare: 


El ar. cădea cu bucurie la o dulce reverie, dacă pocnitile biciuştei surugiului 
şi prozaicile lui răchite l-ar lăsa în ticnă. Dar iată te apropii de Tîrgul Frumos; 
să nu să lunice cetitoriul a judeca după nume şi fapta; cite lucruri și ciți oameni 
au pompoase nume şi nu au decit nume!... 

Nu departe de aice sînt apele minerale de Strungă, ce sint de un nespus 
folos la feliurite boale. Ele însă sînt necăutate... Mulţi din bolnavii ruși s-au 
vindecat aicea, să şi făcusă nişte căsuțe pentru ei acum însă și acele să strică... 

Toate vestesc mulțămire sufletească şi dulce viață cimpască. 

Odinioară însă acest tirg au fost mult mai lăcuit, dovadă multe bune case 
ce se văd pustii. 


Acum iată textul din volumul tipărit în 1857: 


El s-ar lăsa bucuros la o dulce reverie, dacă pocnetele biciuștei postilionului 
și prozaicele lui răcnete nu l-ar turbura. Dar iacă te apropii de Tîrgul-frumos! 
Să nu te luneci a judeca după nume şi lucrul! cîte lucruri şi ctfi oameni îşi 
ascund nimiccia (!) sub pompoase numiri! ... 

Nu departe de aici, sînt apele minerale de Strunga, de însemnător folos la 
felurite boale; ele sînt însă neîngrijile... În campania trecută mulți din bolnavii 
ruşi S-au vindecat aici... 

Toate vestesc aici liniștea sufletului şi dulceaţa vielii cimpeneşti... Odată 
însă acest tîrg a fost mai locuit, cum se cunoaşte din multe case ce sint acum 
pustii. 


Fără a renunța la culoarea locală, autorul concentrează uneori, alteori 
înlocuiește părţi întregi ale îrazelor pentru a limpezi imaginea; el întro- 
duce cuvîntul literar, expresia corectă și artistică. Gramatical, dezacordul 
dispare, formele morfologice sînt cele ale limbii literare, nu cele regional- 
moldovenești; și fonetic, cuvintele apar în forma lor literară, modernă. 


Gd 

Concluzii. Din cele spuse pină aici se poate vedea că activitatea lui 
C. Negruzzi, prin desfăşurarea ei multilaterală, are o însemnătate consi- 
derabilă pentru dezvoltarea și perfecţionarea limbii noastre literare. Într-o 
epocă în care atit pe plan politic-social cit și in domeniul culturii se ducea 
o luptă stăruitoare pentru libertate. și progres, rolul limbii, ca factor prin- 
cipal de comunicare, era înţeles în deplină lui semnificaţie de scriitorii 
patrioţi, care și-au pus talentul și puterea de muncă în slujba cultivării 
limbii, în slujba imbogățirii literaturii naționale cu noi creații artistice 
clasice. Ca scriitor moldovean Negruzzi a înțeles de vreme în ce sens trebuie 
să meargă procesul unificării și al modernizării limbii literare. De aceea 
el a susținut și propagat ideile juste din tezele inovatoare ale lui Eliade 
și a promovat consecvent politica de colaborare dintre scriitorii, oamenii 
de ştiinţă, publiciştii din Muntenia, Ardeal şi Moldova în vederea stabilirii 
principiilor normative juste in cultivarea limbii. 

Ideile teoretice ale lui Negruzzi conțin sugestii realiste și în concor- 
damă cu evoluţia firească a limbii. Cunoașterea aprofundată a limbii vor- 
bite, a textelor istorice în care s-au sintetizat valori expresive deosebite 

și contactul cu noutăţile veacului care aduceau cu ele numiri noi, necesare 
limbii naționale, l-au ajutat să se orienteze bine în noianul de teorii și 
afirmării adesea false, şi i-au stimulat verva satirică pentru combaterea 
direcțiilor greșite impuse limbii scrise. Corespondenţa lui Negruzzi cu 
Eliade și cu Barițiu a contribuit în chip substanţial la elucidarea multor 
probleme în litigiu, privitoare la căile dezvoltării limbii. 

Ideile lui teoretice au căpătat cel mai solid fundament și putere de 
convingere datorită unei excepţionale realizări artistice: proza lui literară. 
Criteriul estetic. al alegerii elementelor expresive din întregul material al 
limbii (vechi, vorbite, scrisă de contemporani), concentrarea stilului și 
conturarea plastică a imaginilor, adesea apelind la modelul literaturii 
populare, înnoirea continuă a construcției și corectarea succesivă a forme- 
lor neadecvate spiritului limbii literare, l-au impus ca o autoritate literară 
apreciată în mod deosebit de scriitorii cu care a lucrat la îmbogățirea 
limbii și a literaturii naţionale: Alecsandri, A. Russo, Eliade, Bolintineanu, 
Bolliac etc. 

Curentul de valorificare a literaturii vechi și a literaturii populare l-a 
apropiat mai mult de realităţile culturii noastre. Concepția lui progresistă 
şi entuziasmul pentru înfăptuiri noi în folosul celor apăsaţi de exploatare 
au condus la o ţinută consecvent realistă, perfecționînd sistemul limbii lite- 
rare. Negruzzi a combătut cu mult spirit exagerările inovatorilor și dile- 
tanţilor în domeniul literar-lingvistic. Curentul latinist, cel purist, îranţu- 
zismul ca și italienismul sau arhaizarea cu orice preț a limbii au fost ținta 
atacurilor lui necruțătoare. Aspectele negative ale opiniilor privitoare la 
limbă şi şti! şi balastul materialului lingvistic rămas de mult în arhiva 
de curiozităţi ale trecutului au fost condamnate cu mult curaj și indepen- 
dență de spirit de către Negruzzi ca și de alţi scriitori progresiști ai vremii 
sale, amintiți mai sus. 

Negruzzi a afirmat în ultima lui scrisoare despre limba rominească 
că nu e specialist în problemele limbii; preocupat însă de progresul ei, 
ca unul care a lucrat „pentru limbă“, a intervenit (ca de atitea ori înainte) 
ca să-și fixeze atitudinea în cadrul temelor discutate atunci cu multă 
aprindere. Adevărul e că niciodată n-a contestat nimeni justețea ideilor 
și originalitatea creatoare a soluțiilor lui artistice în problemele limbii 
naționale. 

Fără îndoială analiza ideilor lui și a; rezultatelor concrete ale prelucră- 
rii materialului limbii poate îi utilă azi nu numai specialiștilor în istoria 
limbii și a literaturii naționale, dar și celor care, ca Negruzzi, ca toţi 
scriitorii noştri clasici, lucrează conștient și cu simţ de răspundere pentru 
cultivarea limbii, pentru creșterea artei literare în vremea noastră. 

În articolul de faţă abia am putut evoca cîteva aspecte ale interesantei 
contribuții a lui Negruzzi la dezvoltarea limbii noastre. O interpretare 
mai adincă, mai extinsă ar trebui să ducă cit mai grabnic la punerea în 
lumină a întregii valori a creației unui scriitor clasic, de la care putem 
invăța atitea adevăruri valabile. 


D. Stăncescu, literat şi folclorist 
de 1. C. CHIȚIMIA 


Dumitru Stăncescu ocupă un loc de frunte intre culegătorii de litera- 
tură populară, fapt nerelevat în cercetările folclorice de pînă acum. 

Activind într-o epocă dominată de școala știinţilică a lui B.P. Hașdeu, 
D. Stăncescu a fost indemnat și s-a simţit înclinat să culeagă din creaţia 
populară în proză, basme și povești, care, prin culegerile de pînă aci, 
intraseră în atenţia cercetărilor şi începuseră să constituie o lectură plă- 
cută între cetitorii de literatură.! 

Date biografice. Deşi D. Stăncescu a jucat un rol de vază ca publicist 
şi folclorist, totuși datele despre viața lui sint foarte reduse astăzi și bio- 
grafia sa rămine să lie intregită ulterior pe bază de investigaţii arhivis- 
tice adincite. 

D. Stăncescu s-a născut la 20 decembrie 1866, în Bucureşti şi s-a stins 
din viaţă în 1899, la virsta numai de 33 de ani. Tatăl său a fost secretar 
al Ateneului Romin, la a cărui fundare contribuise unchiul său, pictorul 
Const. I. Stăncescu?, care a făcut parte din comitetul de direcţie al Teatru- 
iui Naţional timp de 40 de anis. 

D. Stăncescu a lăsat în urmă o bogată activitate culturală. S-a for- 
mat, după cum vom vedea, sub influența concepţiei și ideilor folclorice ale 
lui B.P. Hașdeu și Al. Odobescu. A debutat în literatură la virsta de 17 
ani (1883), in revista Literatorul de sub conducerea lui Al. Macedonski și 
a fost apoi preocupat de domenii diferite de manifestare literară și cultu- 
rală. Studiile începute în țară au fost continuate în Belgia, așa cum reiese 


1) Primele culegeri de basme romineşti se datoresc fraților Arthur Schott (1814— 
1875) şi Albert Schott (1809—1847); Walachische Märchen, Stuttgart, 1845. culeg 
apoi L. A. Staufe (1832—1897): Romanische Volksmărchen, 1852 (ms); R. O. Wald- 
burg: Zwei Märchen aus der Bukowina, în Zeitschrift für deutsche Mithologie, l, 
1853), p. 358; F. Oberi, Romänische Märchen und Sagen, în Ausland, 1856—1858; R. 
Kunisch, Bukarest und Stambul, Berlin, 1867, p. 179: două basme romineşti; I. C. Fun- 
descu, Basme, povești, păcălituri şi ghicitori, Bucureşti, 1867 (ediții noi: 1870 şi 1873): 
P. Ispirescu Legende sau basmele rominilor adunate din gura poporului, scrise şi date 
la lumină de un culegător-tipograf, Bucureşti, 1872—1876; acelaşi, Snoave sau povești 
populare București, 1873—74 (ed. II: 1879); același, Legende sau basmele rominilor, 
Bucureşti, 1882 (ediție nouă: 1892); același, Basme, snoave și glume, Craiova, 1883 
(ediție nouă: 1892); același, Povești morale adunate, Bucureşti, 1886. 

2) Al. Macedonski, în Literatorul, 1893, nr. 10, p. 15—16. 

3) Const. I. Stăncescu a prezentat Teatrului Naţional şi două piese: Bunul părinte, 
jucată în 1853 şi Răzbunarea morților, jucată în 1854. Elev al pictorului Tattarescu 
și al Şcolii de Bele-Arte din Paris, Const. I. Stăncescu a lăsat numeroase portrete, pe 
lîngă compoziţii valoroase (Moartea lui Lăpuşneanu). 

din corespondența purtată de la Liège în 1890 cu N. lorga!. Întors în 
țară, a continuat să culeagă basme și poveşti, bucurîndu-se sub acest ra- 
port de aprecieri elogioase, iar în 1892 a pus bazele vechii „Biblioteci pen- 
tru toți“, în care personal a publicat, pînă în anul morţii, numeroase tra- 
duceri din literatura franceză. A fost prieten bun cu Traian Demetrescu, 
căruia i-a închinat un frumos articol la moarte, reproducind pasagii din 
scrisorile acestuia („a urmat între noi o corespondență aproape neintre- 
ruptă“ — spune Stăncescu). În 1897 a făcut o călătorie de o lună de 
zile în Elveția (2 iulie—2 august), lăsind un prețios jurnal. În anii care 
au urmat, D. Stăncescu a continuat să lucreze și să publice intens. S-a 
stins în 1899 și dispariția lui n-a turburat atmosfera vremii. Apoi s-a așe- 
zat tăcerea și indiferența peste figura și activitatea lui. 


D. Stăncescu şi activitatea lui de literat 


D. Stăncescu a pornit la drum cu ginduri de creator moralist și s-a 
menținut pe linia aceasta. Așa apare chiar de la prima sa bucată din 
Literatorul: Actualităţi, în care prezintă drama unei fete de familie ne- 
voiașe, înșelată de un tinăr aristocrat?. Continuă apoi, tot în paginile Lite- 
ratorului, critica moravurilor societății burgheze: prin Memoriile unui 
căţel, care destăinuie viața imorală şi mizerabilă a stăpinilor lui și a cu- 
noscuțţilor acestora3, prin Întîmplările unei bâncuțe, care observă multe, 
trecind prin diferite pungi și buzunaret, prin Monologul unui papagal lipsit 
de libertate, etc. Concomitent zugrăvește cu duioşie şi înțelegere — deși 
idilic — viaţa trudnică și grea a oamenilor din popor ca în Copilul mun- 
citoruluis sau în Pastel, în care furtuna răstoarnă pe mare barca unui 
pescar, așteptat de mamă și copii”. D. Stăncescu este însă preocupat de 
realizarea artistică a scrisului, de transpunerea în scris a unor procedee 
plastice, după cum încearcă același lucru mai tirziu în bucăţile Artă (intru- 
chipată într-o femee) şi De teamă, publicate în 1889, în Revista Olteanăă. 
În 1884 publică o broșură de „imitații și traduceri“?. 

Dar într-o vreme, cind literatura populară era din ce în ce mai căutată 
și prețuită, iar basmele publicate de curînd de Ispirescu (1882) erau fn- 
tîmpinate cu laude, democratul D. Stăncescu nu putea să nu se intereseze 
de literatura populară. În basme și povești găsea frumuseți care întreceau 
propria sa creaţie literară. De aceea, de la începutul activității sale, in 
Literatorul, în Revista literară şi mai tirziu în Revista nouă, adună și pu- 
blică, după cum vom vedea mai la urmă, basme, povești, snoave. În 1885 


I E. Torouţiu, Studii şi documente, t. XII, Bucureşti, 1946, p. 235—237. 

2) D. Stăncescu, Actualități, în Literatorul, IV (1883), p. 664—668. 

3) D. Stăncescu, Memoriile unui căţei, ibidem, V (1884), p. 81—84. 

4) D. Stăncescu, Întimplările unei băncuțe, ibidem, p. '126—129. 

5) D. Stăncescu, Monologul unui papagal, ibidem, p. 188—189. Mai tirziu, Stăncescu 
va publica monologul cartofului (D. Stăncescu, Cartoful, în Revista literară, 1902, p.7 
i urm. , TRE 
° %D. Stăncescu, Copilul muncitorului, în Literatorul, V (1884), p. 81—84. 

7) D. Stăncescu, Pastel, ibidem, p. 126—129. 

8) D. Stăncescu, Artă, în Revistă Olteană, II (1889) p. 311—313 şi De teamă, 
ibidem, p. 338—389. 

9 D. Stăncescu, Povești adevărate, Buc. 1884, 48 p. Conţine: Obuzul (p. 5—19) 
Angelina (p. 20—31); Fetele glumețe (p. 32—44); Prin muncă fi-ajungi scopul 
` (p. 45—48). 

apare primul său volum de Basme. O vreme încă, Stăncescu continuă să-și 
incerce personal condeiul în Popa Cinzează, în spirit satirico-umoristic, pe 
bază de elemente folcloricei, sau melodramatice în Dor de ducă?. În partea 
ultimă a activităţii sale însă, se dedică numai culegerilor folclorice și tra- 
ducerilor, preţuite public în mult mai mare măsură. 

Judecat ca traducător, D. Stăncescu este unul din marii popularizatori 
atit de literatură beletristică universală, cit și de cunoştinţe generale. Spi- 
ritul de cercetări și realizări, avintate, enciclopedice, intilnit la Al. Odo- 
bescu, B. P. Hașdeu, Gr. G. Tocilescu etc., se traduce la Stăncescu prin 
spirit de popularizare enciclopedică, la dispoziția maselor, ceea ce nu poate 
ji decît un merit. Siăncescu n-a avut puterea marilor întreprinderi literare 
și ştiinţifice, care animau epoca și pe maeștrii lui, a avut însă ințeiegerea 
justă și nobilă a necesității instruirii și cultivării unui public cit mai larg. 
in felul acesta, activitatea lui de publicist, de traducător, se apropie de 
nevoile poporului, are sursă comună cu activitatea de folclorist şi in conse- 
cință merită să fie luată in considerație. De altfel, cele două preocupări 
merg mină în mină la Stăncescu: de o parte difuzarea literaturii culte si 
ştiinţei în mase, de altă parte, punerea în circulație, valorificarea literaturii 
populare. Este o strînsă conexiune dintre cele două aspecte ale muncii sale 
pe tărimul cărții. 

Ca folclorist sau ca traducător, D. Stăncescu a activat la Literatorul, 
incepind cu anul 1883, la Revista literară, al cărei colaborator permanent 
e după 1885 și la Revista nouă a lui B. P. Hașdeu după 1890. Pe linia 
popularizării literaturii şi culturii, a pus în 1892, impreună cu librarul 
Carol Miller, bazele „Bibliotecii pentru toţi“ pe care a condus-o pînă în 
anul morţii și în care a publicat Păsările noastre și legendele lor de S. FI. 
Marian (Nr. 2); din Anton Pann Povestea vorbii, Nastratin Hogea și O 
șezătoare la țari”, opera completă a lui Ion Creangă în cinci volumașef, 
proză și poezii de Gr. Alexandrescut, nuvelele lui Ion Popovici Bănăţeanus, 
Ciocoii vechi și noi de N. Filimon”, apoi din opera lui Al. Vlahuţăs, I. L. 
Caragiale’, M. Kogălniceanu! şi alții. Dintre antici programează şi scoate, 
în traducere, din operele lui Ovidiu!!, Cicero!? şi Seneca}. De asemenea 


1) D. Stăncescu, Popa Cinzeacă din Volintiri, în Literatorul, VI, (1885), p. 35-—40. 
Publicată şi separat: Popa Cinzeacă, București, 1886, 14 p. 

2) D. Stăncescu, Dor de ducă. în Rev. literară, VII (1886), p. 309—323. 

3} Publicarea operelor lui Anton Pann s-a făcut cu intermitență: Povestea vorbii, 
partea |, H, HI (Nr. 16—16 bis;' 25—25 bis; 29—39 bis). Nastratin Hogea (Nr. 79); 
O şezătoare la țară, pariea I, I (Nr. 93 și 94). O mare lipsă a acestei biblioieci, 
ca şi a altora, e neindicarea anului de apariție al cărţilor, probabil pentru scopuri 
„omerciale! 

4) Ion Creangă, Opere complete: Povestiri (Nr. 28), Moș Nichifor (Nr. 29); Stan 
pățitul (Nr. 30), Harap Alb (Nr. 31); Amintiri (Nr. 32—33). 

5) Gr. M. Alexandrescu, Proză și poezii (Nr. 15). 

*) I. Popovici-Bănăţeanu, Din viața meseriașilor. (Nr. 23 şi 24). 

7 N. Filimon, Ciocoii vechi și noi, partea I, II, HI (Nr. 80—81; 82—83; 84). 

2) A. Vlahuţă; jcoane șterse (Nr. 6); Din goana vielii, partea I, H, HI (Nr. 5t: 
59): Dan, roman, partea I și H (Nr. 73—74; 76—77). 

9 î. L. Caragiale, Schițe ușoare (Nr. 58); Notije literare (Nr. 121—122). 

10 M. Kogălniceanu, Autobiografie (Nr. 117). 

3) Ovid, Metamorfozele (Nr. 103). 

12) Cicerone, Despre prietenie, trad. de N. Dima (Nr. 107). 

15) Seneca, Liniştea sufletească (Nr. 114). 

pune sub tipar în biblioteca respectivă, traduceri din Mussėt!, Petâii?, 
Shakespeare, Sienkiewiczt, Tennyson, din lucrările de critică ale lui 
Hyppolite Taine®, lucrări despre antichitatea greacă și romană”, etc. Toate 
acestea ca director și animator al „Bibliotecii pentru toți“. 

Dar Stăncescu a îmbogățit colecţia bibliotecii (uneori corpul reviste- 
lor) cu numeroase și diferite traduceri personale de literatură sau cultură 
generală. Astfel a tradus și publicat din celebrele povestiri ale lui Ander- 
sens, din operele unor scriitori cu răsunet în epoca respectivă: Andre Theu- 
riet, Georges Peyrebrune'0, M-me Colomb (Josephine-Blanche Bouchet), 
A. Gennevraye!?, Francois Coppee!?, Paul Bourde!, Emile Augier şi Jules 
Sandeau (Ginerele lui Poirier)!5, Al. Dumas-Fiul!6, sau celebrul roman al 
lui Bernardin de Saint-Pierre: Paul şi Virginia". 


1) Alfred de Musset, La ce visează fetele (Nr. 19). 

23) A. Peiăfi, Apostolul, poemă trad. de St. O. Iosif (Nr. 99). 

3) W., Shakespeare, Macbeth, trad. pe baza a 7 texte de V. Demetrius (Nr. 139—140); 
Hamlet, traducere pe baza a 8 texte: comparate de V. Demetrius (Nr. 221—222). 

1) H. Sienkiewicz, Quo vadis (Nr. 141—146). Acest roman era de răsunet atunci. 

5) Tennyson, Knoch Arden, poemă trad. de H. Lecca (Nr. 62). 

6 H. Taine: Filosofia artei (Nr. 71—71 bis); Pictura Renașterii în Italia (Nr. 
132—134); Pictura din fările de jos (Nr. 137); Sculptura în Grecia (Nr. 160—161). 

7) Antichitatea greacă, cu 29 de gravuri (Nr. 27); Wilkins, Antichitatea romană 
14—14 bis.) . 

3) Andersen, Povesli alese, Bucureşti, f.a, 96, p. (Nr. 1). Carte reeditată apoi de 
mai multe ori; același, Carte de chipuri, fără chipuri, trad. de d-ra X. Z. şi D. Stăn- 
cescu (Nr. 160, reeditată de asemenea). 

°) André Ticurie!: Amintiri, în Rev. lit, VI (1885), p. 592-—597; 639—647; 670— 
679; acelaşi: Din tinerețe (Bib!. pt. toți, nr. 11), ed. IH, Buc. 1903, IV + 100 p; altă 
ediție: IV + 103 p. A Theuriet (1833—1907) a fost premiat peniru Chemin deș bois 
(1857) de Academia Franceză. Nouvelles intimes (1870) îl consacră ca pe un scriitor 
original, care zugrăvește în opera sa provincia şi cadrul familiei. 

10) George Peyrebrune, Don Juana, în Rev. lit, X (1889), p. 19—21; 39—43; 50—53. 

1) Colomb, /storioare pentru copii (Bibi. pentru toţi nr. 17) reeditată de cîteva 

- ori. Colomb, pseudonim pentru Josephine-Blanche Bouchet (1833—.1892), a scris un 
mare număr de opere pentru tineret, preţuite în epoca respectivă. i 

12) A, Gennaivraye, Ombra (Nr. 21), reprodusă de mai multe ori. 

13) Fr. Coppée, Prietene, roman, București 1896, 96 p. (nr. 52); Poveste tristă, roman, 
București, 1894, 117 p. (nr. 103—104); reeditată de mai multe ori după 1894. Fr. Coppée, 
(1842—1908) remarcat mai mult ca poet și dramaturg. 

'3) Paul Bourde, Patriotul, Bucureşti, 1896, 99 p. (Nr. 54). 

55) Emilie Augier şi Jules Sandeau, Ginerele lui Poirier, comedie, Buc., 18%, 144 p. 
(Nr. 78). : „Să 
' 16) N Dumas-Fiul, Denisa, piesă în 4 acte, Bucureşti, f. a., 191 p. (Nr. 88—89}, 
reeditată. Al. Dumas-Fils (1824—1895), celebru pentru drama La dame aux Camélias 
(1848). se bucură deci de atenţia lui Stăncescu prin Denise (1885). Piesa în traduce- 
rea lui D. Stăncescu s-a reprezentat pe scena Teatrului Naţional în 1887. Cronica 
teatrală, semnată de Sphinx critică piesa lui Dumas și laudă traducerea lui Stăncescu. 
cum si reprezentaţia cu Manolescu, Nottara, Aristiţa Manolescu, ete. (Rominia Liberă, 
XI (1887), Nr. 2877 din 3 jan: p. 2). În acelaşi an şi din acelaşi autor, Stăncescu 
traduce Francillon, reprezentată de asemenea la Teatrul Naţional (Spinx, în Romi- 
nia liberă, X1 (1887), Nr. 2878 din 20 martie, p. 2). 

17) Bernardin de Saint-Pierre, Paul şi Virginia, Buc., f. a. 160 p. (Nr. 96—97), 
mai multe reeditări. in Revista literară, AVI (1895—1896), p. 151—152. Stăncescu 
publică Potcovarul după Andersen, poveste scoasă din volumul publicat de el însuşi 
în Biblioteca pentru toţi. În aceeași revistă şi acelaşi volum, p. 539—540; 544—558 în- 
serează Jb și Cristina, tot de Andersen, iar în volumul XVII (1896—1897), p. 231, 
Comoara săracilor de J. Richepin. Stăncescu, a tradus şi din Emile Richebourg, Vrăii- 
torul alb, Buc., 1898. ` 

Alături de literatură, Stăncescu a considerat necesar să răspîndească şi 
cărți de cultură generală. De aceea, traduce şi publică în biblioteca pe care 
o conduce Despre educaţie de Herbert Spencer!, Din biografiile oamenilor 
celebri?, Convorbiri despre artă de E. Pecaud și Ch. Baude’, Universul şi 
minunile luit, Gloriile muzicei, Intrebuințarea vieții de Lublocks, Părinţii 
și copii în al XIX-lea secol, de Legouvé, sau Sfaturi asupra sănătății copii- 
lor, de autorul la modă pe atunci, cu sfaturi medicale, Sebastian Kneipp*. 

Un loc aparte ocupă Schifă istorică a monastirii Sinaia, lucrare cu o 
bună prezentare istorică a acestui lăcaș, întemeiat și ctitorit de Canta- 
cuzini?). ` 

Cu caracter literar se prezintă o lucrare, in care Stăncescu adună note 
și impresii personale, insemnări din timpul călătoriei in Elveția (jurnal), 
gînduri pioase despre unii prieteni sau oameni de știință pe care ii cu- 
noscuse de aproape. Lucrarea se intitulează Crimpeie!0. Sînt pagini de 
nostalgie, de umanitarism față de cei necăjiţi (țigani), de compasiune 
pentru iubirea în familie, de satiră la adresa funcționarilor, etc. (p. 7—74). 

Tot aci găsim o noliță biografică (p. 75—84) despre Einile de Leve- 
laye, profesor de economie politică la Universitatea din Liege, mort în 
1891, pe care autorul il audiase in vremea studiilor sale in Belgia. Rinduri 
simţite a scris la moartea bunului său prieten, Traian Demetrescu, pe care-l 
petrece cu propriile sale versuri: 


„În ora aceasta însă de liniște si noapte, 
Cu leneșă răcoare, cu străluciri și soapte, 
Nu știu de ce îmi vine să mă gindesc la morți 
Închiși în cimitire cu mari și negre porii...“ 


1) Herbert Spencer, Despre educatie, Care e cunoştinţa cea mai prețioasă, Educajia 
intelectuală 2 vol. Buc., f. a. V +112 p. (Nr. 4—5). 

2) Din biografiile oamenilor celebri, cu 15 gravuri, trad. Buc, f. a. 95 p. (Nr. 26): 
reeditare cu 18 gravuri. În mare măsură biografiile sînt traduceri din lucrarea lui 
G. Duruy, Biographies d'hommes célèbres, dar şi unele în plus. Sînt înfăţişate figurile 
reprezentative ale omenirii: Homer, Dante, Shakespeare, La Fontaine, Moliere (popu- 
iarizaţi ridicol sub: Ion La Fonlaine și Ion Baptist-Poquelin), Goethe, Schiller, Michet 
Angello („Mihail (!) Angello“), Jeanne d'Arc. Franklin, Denis Papin, etc. 

3) E, Pâcaud şi Gh. Baude, Convorbiri despre artă, Buc. 1896, 2 vol, 88+93 p 
(nr. 50 şi 56): reeditată. Lucrare total învechită astăzi. 

+) Universul și minunile lui (Nr. 67—69). 

5) Gloriile muzicei, trad., București, f, a. 45 p. (Nr. 110): reeditată. 

5) Sir John Lublock, Întrebuințarea vieții, București, f. a. 95 p. (Nr. 124) reeditată. 

7) Ernest Legouvé, Părinţi și copii în al XIX-lea secol, Buc., 1898, 235 p. (Biblio- 
teca internațională nr. 7). 

2) Sebastian Kneipp, Sfaturi asupra sănătăţii copiilor, trad., Buc, f. a. 201 + IV p. 
Kneipp era la modă cu sistemul său popular de hidroterapie. Alte cărți ale lui au 
fost traduse în romîneşte, editate și puse în circulaţie de librăria Saraga (Seb. 
Kneipp, Cura mea de apă, laşi, 1895, 455 p; acelaşi, Trăiţi astfel, laşi, 1894, 432 p). 

9) D. Stăncescu, Schitä istorică a monastirii Sinaia... 1695—1895, Bucureşti 1895. 
8. p., în folio. cf, şi ziarul Clopotul (Craiova), 1884, unde a fost publicată pentru prima 
dată. (Informaţie de la tov. Emil Manu). 

)D. Stăncescu, Crimpeie. Păreri şi impresii. Notite biografice. izeci i 
Elveţia, Buc. Editura Lit. Tipografia „Populara: 1897, i68 ci SR da rd n 
tată pentru premiere Academiei Romîne, a fost respinsă prin raportul lui A. Naum 
(Analele Academiei Romine, Partea administrativă şi dezbateri, seria II, XX (1897— 
-—1898), p. 324—325. A ` 

Din bogata corespondenţă intre ei, inmormintată cine știe unde, Stăncescu 
reproduce destăinuiri impresionante, în care Tr. Demetrescu îi scrie: „Eu 
citesc mult de tot și ochii mi-au slăbit îngrozitor. Doctorul care mă caută 
mi-a interzis absolut citirea. Dar cine dracu îl ascultă. E așa de nespus, 
de neinchipuit de dulce să sîmţi farmecul citirii...“!). 

Paginile jurnalului de călătorie în Elveţia, urmînd ruta: Viena, Inter- 
laken, Lauterbriinen, St. Beatenberg, Grindewald, Thun, lungirau, Schy- 
nige-Platte, etc., sint pline de culoare şi de sentimentalism. Autorul e atent 
la frumuseţea tablourilor de natură, la caracterul și felul de viaţă al local- 
nicilor, la situaţia economică și la relaţiile sociale în mica țărișoară. E o 
scriere interesantă în activitatea sa de literat propriu zisă. 

Meritul lui mare este acela de a îi popularizat cu dragoste cultura și 
literatura în masele cit mai largi ale poporului. El va putea rămîne în lite- 
ratura noastră ca un mare animator al cărții. 


D. Stăncescu culegător de folclor 


Dacă, sub raportul activităţii literare, D. Stăncescu a rămas total ne- 
cunoscut, nici ca folclorist, cu toate meritele lui, n-a devenit mai cunoscut. 

Format în atmosfera de admiraţie și preţuire a literaturii populare, D. 
Stăncescu a pornit de tînăr la adunarea şi publicarea de. basme, povești, 
snoave. Astfel, la 18 ani, în 1884 publică, în Literatorul, basmul Norocul şi 
penorocul?), care avea din capul locului să definească caracteristica basme- 
lor lui Stăncescu, modul personal al cutegătorului de a se apropia de crea- 
ţia poporului și de limbajul acestuia. În anii următori, în Literatorul, Re- 
vista literară, Revista nouă, inserează culegeri de literatură populară, între 
care se remarcă frumosul basm Împăratul peștilor), Înşiră-te mărgărite cu 
dalbe flori aurite+). Fata popii a cu stem5) şi Dan și bivolii ăi albi). 

Dar în 1885 Stăncescu publică și prima sa broșură de Basme cu o 
prefață de M. Gaster”). Această broșură, de fapt atrage, atenția asupra me- 
ritelor lui D. Stăncescu, ca un nou și priceput culegător de basme ală- 
turi de P. Ispirescu. În prefață, Gaster afirmă că basmele date la iveală de 
Stăncescu sint „o oglindă adevărată iar nu meșteșugită“ a geniului popu- 


1) La revistele unde colaborează Stăncescu, Tr. Demetrescu e figură de vază şi deci 
sînt mereu în contact. | 

2) D, Stăncescu, Norocul și nenorocul. (basm), în Literatorul, V (1884), p. 259—2. 

3) D. Stăncescu, /mpăratul peştilor, în Literatorul, VI (1885), p. 88—92. 

4) D. Stăncescu, Inşiră-te mărgărite cu dalbe flori aurite, în Rev. literară VI 
(1885), p. 450—453. 

5) idem, Fata popii a cu stem, ibidem, p. 536—539. 

*%) idem, Dan şi bivolii ăi albi, ibidem, VII (1886), p. 40—46. Celelalte bucăţi publi- 
cale în reviste sînt snoave: Oaia figanului, în Literatorul, VI (1885), p. 9—10; Dă-te 
după mine, ibid, XIV 1894), p. 27; Mort-nemort, în Rev. nouă, IV (1890), p. 26; 
Varza retezată în Rev. nouă IV (1890), p. 71; Trei snoave, ibid. p. 196; Tiganul cu trei 
suflete, ibid. p. 479; Na-ți-l, în Rev. lit. XVI, (1895—1896), p. 41; Să nu piarză cheile, 
ibid., p. 223; Atunci-i altă, ibid. p. 348; Nu i-a fost drag, ibid. XVII (1896—1897), 
p. 231. 

3) D Stăncescu, Basme, culese din gura poporului, cu o introducere de M. Gaster, 
Buc., 1885, 80 p. Broşura conţine 6 basme (Pici ramură de nuc, Fratele Bucăţică, Noro- 
cul şi nenorocul, Împărăteasa cea înțeleaptă, Fata cu urechea roşie, Șarpele moșului) 
şi o snoavă (Oaia ţiganului). 

lar, iar G. I. lonescu-Gion îi consacră o cronică elogioasă în Rominul, 
spunind între altele: 

„Eu cred că dacă d. Dumitru Stăncescu, autorul a șease-şeapte basme publi- 

cate mai zilele trecute într-o broşură ... nu va lăsa pajiştele înflorite ale literaturii 

populare și din ce în ce mai mult va munci stilul poporar şi minunatele întorsă- 


turi ale frazei bătrîne romînești, vom putea număra încă un scriitor romîn care 
împreună cu „culegătorul-iipograf“, cu d. Ispirescu, să ne dea adevărate modele 


de stil poporar...“!. 


În 1890, N. Iorga, într-un articol asupra poveștilor, publicat în Lupta, 
se referă și la „volumașul ales“ al lui Stăncescu, analizează mai de 
aproape basmui Șarpele moșului, cu corespondent în legenda Psiheei, şi 
încheie cu afirmaţia că „poveștile... sint un titlu de glorie al literaturii 
noastre'?. 

În același an N. Iorga îi comunică lui Stăncescu la Liege, că Emile 
Picot a analizat basmele sale într-unul din cursurile de limbă romînă, la 
Şcoala de limbi orientale din Paris. 

Toate aceste aprecieri și știri au fost indemnuri serioase pentru a se 
consacra culegerii de literatură populară, activitate pentru care se dovedise 
cu însușiri speciale. De asemenea, la aceste indemnuri se adaugă stima şi 
atenția de care se bucură P. Ispirescu, căruia în 1882, Alecsandri îi adresa 
cuvinte de laudă, ca unuia care şi-a „legat numele de comoara poveștilor“, 
iar la moarte, în 1887, Al. Odobescut și B. Delavrancea’ îi elogiau cucăi- 
dură memoria și opera de mare însemnătate. Pe de altă parte, în 1891— 
1892, B. P. Hașdeu avea să ţină un număr de lecţii despre basm la Facul- 
tatea de litere, pregătind studiul (conţine și numele lui Stăncescu), publi- 
cat în Etymologicum Magnum Romaniae şi în Revista nouă). 

Aşa dar se remarcă un curent viu de culegere și studiere a basmului. 

De aceea atenţia lui Stăncescu, după ce se intoarce din străinătate, 
este îndreptată spre literatură populară. Reluind basmele publicate în 
prima broșură și adunînd altele, Stăncescu publică, în 1892, un volum esen- 
tial de Basme, de care istoric vorbind îi rămîne legat numele și care este 
și cea mai frumoasă culegere a sa”). Culegerea este precedată de o intere- 
santă și elogioasă prefaţă scrisă de G. lonescu-Gion, căruia Stăncescu îi 
inchină de altfel cartea. Al. Macedonski întîmpină aceeași culegere cu 
laude pentru priceperea și însuşirile de culegător ale autorului). De aici 
înainte Stăncescu activează cu rîvnă în direcţia literaturii populare. Astiel, 
in 1893 tipăreşte Alte basme precedate de o prefaţă, (p. V—XXVI), în 
care inserează și studiul introductiv al profesorului belgian de sanscrită 


1) G.I, Ionescu-Gion, D. Stăncescu, Basme, în Rominul, din 4—5 febr. 1885, p. 2—3. 

2) N. lorga, Poveștile, în Lupta, din 19 august, 1890, p. 2—3. 

3) Ilie Torouţiu, Studii și documente, t. XH, Buc. 1946, p. 235—237: scrisoarea lui 
D, Stăncescu de mulţumire din 15 noiembrie 1890. de la Liege. 

+) Al. Odobescu, Petre Ispirescu, cuvintare rostită la Academie, în Opere complete, 
Bucuresti, ed. Minerva, p. 256. | | 

5) B. Delavrancea. Petre Ispirescu, în Rominia iiberă, XI (1887), nr. 3077, dim i 
decembrie, p. 2—3. Același, Patre Ispirescu, în Revista Nouă, 1 (1887—1888) p. 84—88: 
un frumos studiu asupra basmelor lui Ispirescu. | 

°) B, P. Hașdeu, Basmul, în Etymologicum Magnum Romaniaz, t. WI București, 
(1893). col. 2596—2652 și în Revista nouă, VI (1893—1894), p. 369—390. 

7) D. Stăncescu, Basme, culese din gura poporului, Bucureşti, I. G. Haiman, 1892, 
366, p. Sînt adunate aci 25 de basme și povestiri. _ 

% Al. Macedonski, în Literatorul, 1893, nr. 10, p. 15—16. 

(la Universitatea din Bruxelles), Eugene Monseur, studiu cu titlul Ce e 
folclorul, extras din lucrarea acestuia Le folklore mwallon!). În spiritul 
epocii, dominată tot mai mult de comparatism şi de primitivism, cercetătorul 
belgian consideră folclorul, în totalitatea lui, ca expresie și manitestare a 
omului în epoci primitive, concepție la care aderă, fără rezerve și fără 
o examinare proprie adîncită, D. Stăncescu. Basmele adunate în acest 
volum, între care unele variante, ca temă, la cele publicate anterior, sint 
interesante şi de tipuri felurite. Urmează o culegere de Snoave, dată în 
același an, 18932), Basme și snoave), Glume şi poveşti!) şi ultima alcă- 
tuire La gura sobei, în care apare, ca basm numai Fata unchiașului, pe tema 
vacii care o ajută pe eroină să îndeplinească munci imposibile, restul de 
basme fiind cunoscute din publicaţiile sale anterioare. Această nouă adu- 
nare de literatură populară a apărut în „Biblioteca pentru toţi“ pe care 
Stăncescu, în vremea respectivă, o conducea). 

Intre textele de literatură populară publicate de Stăncescu sint unele 
(mai cu seamă snoave) de minimă importanță$), dar sînt altele, pline de 
noutate și de caracteristici proprii, ridicindu-se la o înaltă valoare literară. 


Caracteristica şi valoarea literară a basmelor 


Este neîndoielnic că în vremea cind au cules basme P. Ispirescu, D. 
Stăncescu, Ion Pop-Reteganul și alţii, culegerea nu s-a putut face exact, 
intocmai cum povestea informatorul. Culegătorul trebuia să se identifice 
cu povestitorul sau povestitorii lui și ulterior să împlinească și să limpe- 
zească narațiunea. 

De aceea naraţiunea populară poartă nu numai trimbrul specific poves- 
litorului, ci și ceva din firea și modul de identiticare al culegătorului cu 
creația populară și cu subiectele informatoare. Nuanţele deosebitoare între 
una sau alta din culegeri sînt perceptibile, oricit de ușoare ar îi ele, la 
aceia care culeg şi se adaptează momentului. Altul este tonul unui 
basm din Ispirescu și alt ton și desfăşurare se simt în basmul cules de 
Stăncescu. Cu cît, apoi, culegătorul își apropie mai puţin modul popular de 
povestire dintr-un anumit moment și loc, cu atit intervenția lui e mai evi- 
dentă ca la N. D. Popescu, C. Rădulescu-Codin, G. Cătană, Elena Sevas- 
tos, etc. 

Dintre culegătorii de basme, cei mai talentați sub acest raport, rămin 
Petre Ispirescu și D. Stăncescu, fiecare menţinindu-se la un anumii ton, 
care deși diferit, e întru totul popular și la unul și la celelalte. Nici unui din 
ei n-a prelucrat basmele, dar fiecare le-a imprimat o dinamică și ritmi- 


1) D. Stăncescu, Alte basme, culese din gura poporului, Buc. H. Steinberg 189%, 
XXVI + 207 p. i 

2) D. Stăncescu, Snoave, Buc., 1. G. Haiman, 1893, 118 p. 

3) D, Stăncescu, Basme și snoave, Buc. H Steinberg, (1895?) 136. 

4) D. Stăncescu, Glume și povești, cu o scrisoare de ia Al. Vlahuțä, coperiă de 
Jiquidi, Craiova, Ed. Ralian și Ignat Samitca (18952), 240 p. 

5)D. Stăncescu, La gura sobei, snoave și basme, cu un portret al autorului, Buc, 
Caro! Müller f. a. 112 p. (Biblioteca pentru toţi, Nr. 35). 

é) D. Stăncescu le-a cules și le-a dat răspîndire, fiindcă erau licitate de o anumită 
societate cu gusturi frivole. 

citate proprie, în ce priveşte construcția irazelor, prin folosirea unor anu- 
mite procedee din stilistica populară. 

Basmul din P. Ispirescu are o desfășurare domoală, cu muaințări lirice, 
care te transportă, te învăluie la lectură; basmul din Stăncescu e mai dina- 
mic, concentrat în exprimare, cu dialog îrecvent, cu dese coboriri din fan- 
tastic la realitatea imediată, evidentă și in exprimarea sobră și neîncăr- 
cată de metafore. Astfel, deși eroul este un voinic năzdrăvan, nefixat în 
timp și spaţiu, totuși e coborit printre localnici cînd se spune că fata de 
împărat „zăpăci pe bietul rumin cu vorba și cu mingiielile și-l făcu să se 
despartă de arme“!. În limba poporului „rumîn“ se identifică cu sensul de 
„om“, „bărbat“?, 

Pentru. exemplilicarea nuanţelor diferite în basmele celor doi culegă- 
tori vom da un citat din basmul Aleodor împărat cules de Ispirescu și altul 
din Împăratul peștilor cules de Stăncescu. Din Aleodor impărat reproducem 
momentul cînd acesta se întilnește cu jumătate de om: 


„Pocitania pămîntului îi zise: 

— Toţi nelegiuiţii ce-mi calcă hotarul cad în robia mea. 

— Mai întîi să ştii, îi răspunse Aleodor, că din nebăgare de seamă și fără 
de voia mea am călcat pe cuprinsul tău, și n-am nici un gînd rău asupră-ți. 

— Eu te socoteam mai altfel, dar văz că ai de gînd să-ți cei iertăciune de la 
mine ca toți îricoșii. 

© — Ba să mă ferească dumnezeu! Eu ţi-am spus curatul adevăr, şi dacă vrei 
luptă, alege-ţi: în săbii să ne tăiem, în buzdugane să ne lovim, ori în luptă să ne 
luptăm. 

— Nici una, nici alta. Ci, ca să scapi de pedeapsă, alt chip nu e, decît să 
te duci să-mi aduci pe iata lui Verdeş împărat. 

Aleodor voi să se codească oarecum, ba că trebile împărăției nu-l iartă 
să facă o călătorie așa de lungă, ba că n-are călăuză, ba că una, ba că alta; 
dar aş! unde vrea să știe pocitul de toate astea. E! o ținea una: să-i aducă pe fata 
lui Verdeș împărat, dacă vrea să scape de ponosul (vina) de tilhar, de călcător 
de drepturile altuia și să rămiîie cu sufletul în oase?...“4. 


Povestirea e parcă un fragment desprins dintr-o epopee, care cere o 
anumită desfășurare a frazei, largă, cu un anumit număr de elemente. E 
in stil o ținută de ceremonie populară. 

Dimpotrivă, la Stăncescu, fără a se depărta deloc de caracterul popu- 
jar, povestirea decurge ades pe o altă tonalitate, familiar chiar, cu ele- 
mente constitutive, care apropie fantasticul de realitățile vieții. Din Împă- 
ratul peștilor? reproducem fragmentul în care un bogățaș sacrifică balau- 
rului fantastic oameni săraci pentru a căpăta pietre preţioase, iar un pitic 
năzdrăvan îl împinge pe el în gura balaurului: 


„Cînd tot zbiera sluga, iacă, dintr-o scorbură de la rădăcina copacului, 
iese un balaur cu o gură de te lua groaza și încet se sui frumos pe pom în sus, 
pînă ajunse în vîrf, unde era bietul om și unde deschise gura d-o făcu cit toate 


1) În basmul Dan şi bivolii ăi albi (D. Stăncescu, Basme) București, 1892, p. 238. 

2) Iñ vorba poporului se aude de pildă: „A fost pe la noi un rumin din Smadoviţa 
și ne-a spus că pe la ei a dat piatră (grindină)“. 

2) oase = trup; a rămînea cu sufletul în oase; a se ridica sau a sta în capul 
caselor. 

1) P. Ispirescu, Legende sau basmele Rominilor, ed. Cartojan, Craiova f.a.p. 111. 

5) Motivul basmului se. regăsește și în Basmul cu pescarul şi peștele de aur de 
Al. Puşkin. 

zilele şi beli nişte dinţi de gindeai că sint lopeţi; dintr-o îmbucătură n-avu 
ce-alege din bietul om. lar după ce-l înghiți deschise iar gura şi vărsă din ea 
pietre scumpe roşii și mai verzi şi mai albe, pînă umplu coșul şi după ce-l 
umplu, se cobori şi întră frumos în scorbura lui. 

Bietul pitic înlemnise acolo de frica şi de mila bietului rumîn... 

A doua zi, cînd trecu bogatul cu caii prin tîrg cine-i ieşi înainte să se 
ducă să-i ajute în pădure? Piticu săracu... că știa el ce știa şi avea în gînd 
ce avea. 

Se tocmi și hop! pe cal. Trecu el cu bogatul oraşul, trecu livedea, trecu 
și pădurea şi ajunseră la pomul cu pricina. Cum ajunseră, bogatul atirnă îrîn- 
ghia, piticul se urcă, luă coşul, cum îl învăță bogatul şi se dădu jos cu el. 

Bogatul deşărtă pietrăriile în dăsagi şi-i dădu coşul să-l suie la locul lui. 

Piticul nu, că i-a venit ameţeală şi nu se mai suie. 

— Păi ce fac cu coșul? întrebă bogatul supărat. 

— Jacă ce să faci? Suie-l dumneata, ş-asta el 

Cum să se suie? Că dacă se suia trebuia să se şi coboare că nu era nebun 
să rămiie acolo; şi dacă s-o cobori și n-o lăsa pe nimeni sus, nu mai lasă 
nici şarpele pietre. 

— Măi, că suie-te, că-ți dau un pumn de nestemate de colea din coş. 

Piticul de loc. 

— Suie-te, mă, c-aşa ne-a fost învoiala... 

Dacă văzu bogatul că nu e chip s-o scoată la cap cu el, luă cosul fru- 
mușşel şi se sui să-l puje la loc. 

Piticul atîta aștepta: cum îl văzu cu coada ochiului sus, îi trecu şi ame- 
țeală şi tot și se repezi la frînghie ș-o desprinse de cîrlig, de rămase bogatul 
spînzurat în pom. 

— Lasă frînghia, mă, ce faci? Las-o acolo să mă dau jos. 

— Las'că stai tu bine ş-acolo, zise piticul încălecînd. 

— Măi piticule, mă, îţi dau dăsagii plini, numai pune frînghia să mă 
dau jos... 

Dá-i bietul bogat în sus, dă-i în jos, nimic. De sărit nici gînd, că-şi 
spărgea capul de nu-și mai găsea nici țăndări din el... începu a plînge și 
plîngi, şi plîngi pînă auzi balaurul! Dacă auzi, se sui sus, şi-l îmbucă pe 
d-întregul şi iac-aşa se sfirşi cu el..“! 


Din alăturarea celor două fragmente reiese clar că D. Stăncescu a prins 
un alt ton de povestire pe care-l folosește poporul, un ton în care apare 
gluma, umorul popular și care e mai puţin grav și ceremonios faţă de per- 
sonajele basmului sau faţă de gravitatea momentului. Limbajul însuși, care 
frizează prin unele expresii vulgarul (ca in Sur-Vultur), lasă această im- 
presie. Acest lucru a putut depinde și de un anumit tip de povestitor popu- 
lar, de care a-dat întimplător și care a cîștigat prin vorba și darul lui nara- 
tiv simpatia culegătorului, subjugîndu-l pe acesta stilistic. In popor există 
școli cu stiluri diferite de povestire și de creaţie literară. Un basm nu 
diferă de la povestitor la povestitor numai prin variante de conținut, ci 
și prin variante de stil, dar asupra acestui lucru riw s-a stăruit pînă acum. 

Analizind deci mai de aproape basmele publicate de D. Stăncescu, se 
poale vedea că meritul lui mare este acela de a îi surprins basmul romi- 
mesc sub o faţă și tonalitate nouă, existente în sînul poporului. Această 
caracteristică este evidentă în totalitatea basmelor culese și publicate de 
D. Stăncescu. 

Trebuie arătat de asemenea că dacă în basme se folosesc expresii popu- 
iare consacrate și un lexic sau forme foretice și morfologice autentic popu- 
lare („draci scălimbăiați“, „fin verde ghizădu“; „a veni şontic, şontic“; 
„a podidi plînsul“; „zăblaie“; „vrenic“; „a se otări“; „ii dădu drumul“; 


1) D. Stăncescu, Basme, Bucureşti, 1892 p. 250—253. 

saidi“ etc., culegăiorului pare să-i scape ici și colo expresii și adaose per- 
sonale vorbind de exemplu de fata lui Tartacot „cu gura mică“, de care 
„s-amorezează“ eroul basmului: „și s-amoreză nu glumă că de n-o vedea 
intr-o zi se prăpădea de tot“!. Mai sint și alte cazuri. 

Dar cu toată atmosfera proprie basmelor culese de Stăncescu, cu toată 
bogăţia elementelor realiste, aceste basme nu sint lipsite de avîntare în 
fantastic şi de poezie. 

Cind în basmul Sur-Vultur, vulturul dispare în văzduh, după ce bietul 
om „il slobozise“, îl vindecase gi-l hrănise și cu vitele din curte, urmează 
iragmentut: 


„Cînd l-a pierdut din ochi, a început şi e! să Îuiere: 

— la te uită, mă, îmi mîncă vitele şi mă lasă aşa!... 

Şi puse mina să se scarpine în cap! 

În vreme ce să scărpina el în cap de necaz, numai ce se pomeni că-i 
vijiie ceva la ureche; cînd se uită, ce să vază2... Sur-Vultur se năpustea toc- 
mai d-acolo din văzduh, cît putuse, cu pieptu-n prăjina din mijlocul! curții şi 
cum o izbise cu osu-pieptului, o virise pe toată în pămînt. 

Apoi se îndreptă spre rumîn şi-i zise: 

— Imi încercai puterea; acu pun-ie-n spinarea mea şi aidi! 

După ce plecară înălțindu-se în văzduh, taman cînd erau p-aproape de 
vîntui turbat, Sur-Vultur numai dădu drumul rumînului din ghiare şi după ce- 
lăsă de se învirti nițeluş, îl prinse iar; apoi după ce mai trecu niţel far îi 
dădu şi iar îl prinse pînă în trei ori, după care-i zise: 

— Vezi așa frică am pătit și eu cînd ai întins puşca spre mine, cum 
ai simtit şi tu acu cînd îți dădui drumul. 

Apoi după ce mai umblară, vreme îndelungată, iacă dădură de nişte case, 
de la soare a fost putind ţine rumînu ochii deschişi, dar la ele nu i-a. putut 
de loc...“ 


Se poate observa că fantasticul din basmele adunate de Stăncescu este: 
strins legat de chipuri de oameni și împrejurări de viață veridice. 

Oricite elemente realiste ar conţine, basmele rămin totuși şi aci la 
construcţia lor specifică, la caracterul lor general fantastic, la formule ti- 
pice, folosite la începutul și ia sfîrșitul lor, incit numai nuanțele sînt proprii, 
structural ele rămin la tipul obișnuit basmului: 


„A fost odată demult, demult rău 
Cînd fugeau șoarecii după pisici, 
Și erau mai nevoiaşi cei voinici...“ 


așa începe basmul „Cerbul de aur“. lar în Zorilă Mireanu, cînd calul 
zmeului se oprește de teama eroului, simţii pe aproape, acesta îi spune cu 
o formulă obişnuită de mijloc: 


„Hi! Cal de leu 
De paraleu 
De bun viteaz al mewn? 
Ce stai 
Şi răsai 
Şi-ndărăt te dai?“ 
t) Nu e eăcius pentru „a se amoreza“ să fi intrat ca un barbarism în limbajul 
însuşi al povestitorului popular. 

pentru ca în basmul Dan și bivolii ăi albi să s-audă la sfîrşit: 


„lar eu venii călare p-un cocos 
Ca să nu viu pe. jos 

Și vă spusei o poveste 

Care-a fost da nu mai este“. 


Și în basmele culese de Stăncescu, eroii se metamorfozează, se prefac 
in „lighioane spurcate“ și au de luptat cu alte lighioane omenești. În Sar- 
pele moșului, basm frumos, cu temă larg răspindită în literatura popoare- 
lor!, sarpele este un tînăr care învinge toate încercările grele, ridică palate, 
poduri de aramă, argint și aur și cîştigă astfel pe fața împăratului, parti- 
cipînd ca-n basme la masa nunţii, care oricit de fantastică, are noie de 
veche nuntă boierească: 


„Dac-a văzut aşa împăratul, a hotărît să i-o dea (fata) și să facă nunta. 
Și se făcu nuntă împărătească d-au ţinut chefurile nouă zile și nouă nopți, că 
curgea vinu-n pahare ca din şipot, iar nişte haramine de țigani zdrăngăneau 
din diple de juca toată lumea și mîncările le căra cu cuptoarele că era poftit 
mai tot norodul din împărăție; şi toți se mirau de șarpe că-i era capu în palai, 
iar coada taman, la bordeiul unchiașului, dar lumea — ca lumea — se miră ce 
se miră ş-apoi se dădu la mîncare, la băutură și la joc...“ 


Aceleași note caracteristice se constată și in alte basme. În basmul 
Împărăția Arăpuşchii de pildă, un fecior de-împărat adună oaste multă „ca 
nisipu mării“ și pleacă împotriva acestei impărăţii, mergind „ei aşa, cale 
lungă să le-ajungă“, pînă cînd au dat de un palat frumos şi nelocuit, cu 
mese-ntinse și cu pivniță plină de vinuri. Aci oștirea dă năvală și frumoasa 
Arăpușcă îi surprinde beți: 


„Cînd văzură ostașii așa, fuga la pivniţă, — că mincarea e fudulie, hău- 
tura e unde e și băură pînă începură a le țiui urechile; și bolborosind cite 
alea, ca niște năzdrăvani, adormiră bute. Ba adormiră şi căpeteniile şi int- 
păratul. Şi dacă adormiră... iacă veni în zbor o fată frumoasă, de înlemneai 
s-o fi văzut, şi cînd veni, făcu zgomot de se sculară ostaşii. Dar ea numai 
îi amenință cu paloşul ce ţinea în mina dreaplă și toți rămaseră înlemniţi în 
loc. Tăie din ei cîțiva și p-ăilalți îi luă în vîrfu paloşului și-i aruncă cîte unu, 
în dosul palatului, peste alte hoituri de oameni...“ 


Astfel, în totalitatea lor basmele culese și publicate de D. Stăncescu 
își păstrează caracteristicile specifice acestui gen de creaţie populară, dar au 
și note speciale, care descoperă o anumită predilectie pentru fenomenul rea- 
list local și pentru o anumită stare de spirit a povestitorului popular, cu 
care se identifică de altfel culegătorul. Aceste basme îmbogătesc tezaurul 
și variaţia literaturii populare, iar valoarea lor literară e incontestabilă. 


* 


Dumitru Stăncescu, fără să fie o personalitate literară de răsunet şi 
fără să fie un înnoitor de drumuri, este totuși unul din acei literați, de la 
slirşitul sec. XIX și începutul sec. XX, care au activat cu rivnă pentru lumi- 


1) Pentru literatura noastră a se vedea variantele indicate de A. Schullerus, 
Verzeichnis der rumänischen Märchen und Mărchenvarianten, Helsinki 19928, nr. 425 
A. Pentru existența basmului la aille popoare ct. J. Bolte și G, Polikva? Anmerkungen 
zu den Kinder- und Hamsmărchen der Brüder Grimm, vol. ii (Leipzig, 1944), p. 245 
și urm, ; 

narea largă a maselor populare, iar sub imboldul ideilor unor învățați și 
maeștri ca Al. Odobescu și B. P. Hașdeu, de prețuire, adunare și studiere 
a folclorului, s-a dedicat culegerii acelei specii pentru care s-a simțit mai 
apt: basmele. 

În răgazul de timp îngăduit de viaţa lui scurtă (a activat doar 15 ani), 
a lăsat o operă remarcabilă. Cu toate acestea, D. Stăncescu e astăzi un 
necunoscut, ca muncitor pe tărîmul cărţii şi chiar ca folclorist. Bibliograțic 
el este înregistrat ici şi colo, dar în conștiința publică el n-a existat și nu 
există nici azi, nici măcar prin basmele publicate. De altfel și alţii 
dintre culegătorii noștri au rămas în anonimat. 

Dacă traducerile lui şi activitatea de popularizator cultural sînt strîns 
legate de momentul respectiv, culegerile de literatură populară, cel puţin 
o parte din ele, sint de valoare permanentă și meritau o reeditare. Totuși, 
deși ele nu sînt de multă vreme în circulație şi deci nu se găsesc nici în 
marile noastre biblioteci decit în parte, nu s-au retipărit şi nu s-au comen- 
tat. De aceea nu e de mirare că D. Stăncescu a rămas un anonim. 

Valoarea literară a basmelor lui D. Stăncescu este evidentă, prin 
respectarea în mare măsură a autenticităţii populare și prin surprinderea 
unor note speciale de povestire populară: realismul, familiaritatea expri- 
mării, umorul popular, gluma. E de remarcat însă că D. Stăncescu a cules 
și producții, în special snoave, care n-au nici o valoare literară, dar care 
corespundeau gustului unei societăți amatoare de superticialități și de dis- 
tracții ușoare. A făcut-o poate pentru a-și cîştiga existența. Pasiunea lui 
sinceră a fost totuși basmul și a intenţionat, se pare, după cum mărturi- 
sește Al. Macedonski intr-o notă în Literatorul!, să dea o amplă lucrare 
de Basme populare. 

Format, sub raport foleloristic, in spiritul școalei știinţilice a lui B. P. 
Haşdeu, D. Stăncescu a respectat in cea mai mare măsură graiul poporului, 
încit textele culese de el pot constitui material de studiu pentru cercetătorul 
filolog și lingvist. 

Neluată în consideraţie pină acum și socotită probabil de insemnă- 
tate redusă, opera sa de culegător il așează pe D. Stăncescu printre 
foleloriştii noștri de frunte. 


1) In Literatorul, 1893, Nr. 10, p. 15—16. 

Lumea bilinelor 
de VALERIU CIOBANU 


1. Consideraţii generale 


În literatura populară rusă bilina! reprezintă un gen epic aparte. Ca 
mod de expresie plastică, metaforică și hiperbolică bilina e apropiată de 
basm, gen in care Maxim Gorki recunoaște tendința materialistă a oame- 
nilor vechi?, care doreau „a-și ușura munca, a mări productivitatea ei și 
a se înarma în contra dușmanilor patrupezi și bipezi“î. Dar acest gen, 
prin evocarea unor localități concrete, alteori a unor nume de oameni, a 
căror existenţă a fost confirmată, amintește de cintecul istoric. Din această 
cauză unii culegători şi cercetători, din secolul trecut, confundau cintecul 
istoric rus cu bilina. Unii dintre ei işi dădeau totuși seama de eroare. Ast- 
fel ]. N. Jdanov‘, deşi considera „biline“ atît cîntecele istorice cît şi „bili- 
nele“ in accepțiunea de azi, le împărțea în 2 grupe reprezentind „„perso-- 
nagii sau evenimente a) cunoscute istoric și b) care sînt adaptate unor 
evenimente istorice știute.“: Ca exemple de cîntece din prima categorie 
— după Jdanov — pot îi socotite cele despre Ivan Groznii, pur istorice, 
iar de-a doua sint cele despre Aleoșa Popovici, Dobrinea Nikitici ete.“ 
Erori similare în cercetarea bilinelor în care este căutat „faptul, persona 
giul sau evenimentul istoric primordial“ au fost semnalate și la unii cer- 
cetători recenți ai folclorului rus. 

În realitate bilinele nu pot îi confundate nici cu basmele, nici cu cin- 
tecele istorice. Gen epic în versuri, bilina are o tonalitate cu totul diferită 
de a prozei populare artistice, căreia poporul îi dă altă semnificație. V. 
Belinski încă în 1840—41 întreprinde un amănunţit studiu al legendelor şi 


1) De la óma» — lapt adevărat. eveniment petrecut. Ponorul numește bilina 
fie starina fie starinușka de la cuvintul erapr = bătrir. Bilina ar corespunde „cînie- 
cului bătrînesc“ de la noi. 

2) Cu aceiași ocazie M. Gorki vorbeşte de esenţa „realistă“ a tuturor creațiilor 
poporului precum sînt miturile, legendele, descintecele ete. 

3) M. Gorki Raport la primul congres unional al scriitorilor sovietici din 17 august 
1934, în „O aureparype “ Moscova 1953, p. 693—695, etc. 

4) Ivan Nikolaevici Jdanov (1846—1901), a fost profesor la universităţile din Kiev 


şi Petersburg, iar la sfîrșitul vieţii academician. 

5y L N. Jdanov  Hapoanaa Ca0BeeRocrE A ApEBEAA DWCEMERROCTI, curs litografiat 
(fără dată) p. 120. - 

& P. conf. D. S. Lihaceov, Creaţia poetică populară din timpul înfloririi vechiului 
tat rus cu începuturi feudale. Pyeckoe mapognoe nosrmuecroe rBBpueereo. Academia de 
științe URSS, Instituiul de literatură, Moscova—Lenirigrad 1953, p. 184 

bilinelor ruse culese și publicate pină la acea dată!. Cu această ocazie el 
remarcă faptul că poporul are considerație mai mare pentru cintec și obiș- 
nuiește să spună „cintecul este cea ce a fost, povestea —o minciună“, dînd 
ultimului termen sensul de invenţie?. Această atitudine face ca zicătorul 
popular atunci cind cîntă bilina — ca și în cazul baladelor noastre — 
să aibă respect pentru cele cuprinse în ea. Din potrivă spunind basme 
naratorul nu este dominat de obiect. El nu neagă că povestește „o min- 
ciună“ permiţindu-și astfel mai dese intervenţii in text. 

O altă diferenţă intre basm și bilină — sau în cazul literaturii noastre, 
baladă — este că basmul urmărește viața eroului de la naştere la moarte, 
pe cînd bilina ca și balada se mulțumește cu un singur episod. Asttei, 
basmul e un roman în miniatură, pe cînd bilina sau balada corespunde 
cu o nuvelă in versuri, Afară de aceste diferențe, de ordin formal, mai 
menţionăm că basmele rusești ca și ale altor popoare uzează de nume 
simbolice, de persoane și locuri, într-o măsură abstracte, pe cind bilinele 
preferă ca eroii să aibă nume concrete, uneori verificate din punct de 
vedere istoric şi o toponimie reală. Pe de altă parte față de basme, care 
au acţiunea cîndva în eternitate sau, ca să spunem altfel, în afară de timp, 
bilina este totdeauna legată de o anumită epocă, pe bună dreptate, soco- 
tită eroică de către poporul rus. E vorba de secolele X—XI ale vechii cul- 
turi de la Kiev, pe cind se constituia statul rus, sau de secolele XI—XHI 
cind „Marele Novgorod“ devine centrul civilizației ruse. 

Aspectul geografic, geologic, al florei și faunei din basm, de obicei 
schematic, deși impresionant, este inlocuit în bilină de o natură în genere 
tot invariabilă dar mai apropiată de realitate, sau, pornind de la o anumită 
realitate. Ca şi epoca în care se mișcă personagiile, natura, la rindul ei, 
are un anumit contur și nu reprezintă infinitul,ca in basm. Astiel multe 
biline au ecouri ale geografiei, geologiei, florei și faunei din preajma Kie- 
vului deși în secolul trecut și în veacul nostru bilinele trăiesc mai ales în 
nord, pe malurile lacului Onega și în regiunea Arhanghelsk unde natura 
are alte aspecte. 

Cu aceste diierențe față de basm, bilina nu poate fi confundată nici 
cu balada istorică deoarece are anacronisme și inconsecvențe. Bilinele 
atribuie unor personagii istorice fapte realizate de alţii. Nici caracterul 


1) In patru recenzii: Vechile poezii ruse, culese de Kirşa Danilov şi editate pentru a 
doua oară, Moscova 1818; Vechile poezii ruse servind ca o completare a lui Kirşa Da- 
nilov, culese de M. Suhanov Spb 1940; Legendele poporului rus culese de I. Sakarov, 
vol. I cartea 1, 2, 3, 4, ediția 3-a Spb 1841, Poveştile populare ruse, partea l-a Spb. 
1841 V. Belinski, Codpanue coumnenai , S. Peterburg—Moscova 1883 (ediţia N.Noskov) 
pp. 893— 1061. 

2) Ieeaa-6rar, a exaska-a0x5 V. Belinski, op. cit, p. 964. Un provert asemănător 
exasra ckaagta, necaz Öss il găsim la I N. Jdanov, op. cit. p. 120. 

3) In regiunea lacului Onega și Arhanghelsc, pînă în anu! 1909 s-au înscris um 
număr de aproximativ 500 biline, în Siberia fuseseră culese 80 ce bucăți. Pînă în acei 
an s-au găsit biline foarte puţine în Rusia centrală și de loc îm Belorusia și Ucraina 
unde teme despre bogatiri s-au cules uneori în proză. Vezi N. I. Korobka, Oaeps 0Gaopa 
meropuu pycexoii anreparypi parlea I fascicola 1. Literatura poporană, S. Petersburg, 
1909, pp. 72—73. Ca rezultat al cercetărilor folclorice conduse de către acad. I. M. 
Sokolov în arii 1926—1928, s-au cules un număr de 280 variante tot în preajma lacului 
Onega „pe urmele lui Rîbnicov şi Ghilferding. Textele au fost publicate după cel de al 
doilea război mondial. Muzeul literar de stat Oaemeane amaunai, Moscova 1948. 


80 


LUMEA BILINELOR 


eroului al cărui nume este pronunţat, nu corespunde cu imaginea obiectivă, 
reală, a lui. ` 

Despre erorile istorice în legătură cu datele și personagiile bilinelor 
vorbeşte N. A. Dobroliubov in articolul Despre gradul de participare a 
poporanietăļii în dezvoltarea literaturii ruse (1858). Criticul arată că po- 
porul „a amestecat personagiile, localitățile, epocile şi o eră de trei veacuri 
a grupat-o numai în jurul unui singur personagiu, al lui Vladimir care 
i-a iost mai inteligibil decit alţii“. Explicația acestui fapt N. A. Dobroliubuv 
o găsește in imprejurările politico-sociale vitrege in care poporul a trăit 
după epoca lui Vladimir: „Amară era situația reală a poporului înșelat 
în speranţele lui. Fără să vrea el compara evenimentele contemporane cu 
legendele despre timpurile duse de mult. Poporul a cintat trist despre puter- 
nicii eroi glorioşi care il înconjurau pe cneazul Vladimir. Aceste cîntece 
au fost iniţial o imputare amară adusă situaţiei prezente, apoi, procurind 
poporului o delectare şi chiar o consolare, cintecul a inceput să-l atragă 
şi l-a iăcut să [ege faptele din trecut de cursul evenimentelor contemporane. 
Astfel pe eroii lui Vladimir poporul i-a obligat să lupte cu tătarii. Pe însuşi 
Vladimir l-a făcut tributarul groaznicului rege Etmanuil Etmanuilovici al 
hoardei de aur“!. 

Unul dintre cercetătorii actuali ai vechei poezii populare ruse, ajunge 
la o concluzie similară: „Bilinele diferă în mod evident de cîntecele istorice 
în special pentru că ele, toate, narează despre un anumit timp, pe cînd 
cintecele istorice sint strins legate de dezvoltarea istorică, de evoluţia 
istoriei ruse, de diferite evenimente din diferite secole. Bilinele au mai multe 
straturi, au fost șlefuite în curs de multe veacuri. În biline s-au reflectat 
şi subiecte aparținînd eposului antic, dinainte de Kiev, şi subiecte din 
veacurile următoare. Dar şi într-un caz şi celălalt, bilina devenea bilină 
numai prin transportarea acțiunii în decorul timpului epic“?. 

Deci poporul nu ţinea la păstrarea adevărurilor istorice în biline. Nu 
era atras de respectul datelor cronicărești, ci de proiectarea trecutului 
asupra stărilor de iapt contemporane. Dacă nu-l preocupa succesiunea eve- 
nimentelor din timpul domniei cneazului Vladimir? îl interesau în schimb 
caracterele de care acesta iusese inconjurat. Dind trăsături mai distincte 
eroilor din Kiev, conturindu-i în sensul în care îi convenea, poporul a ajuns 
să creeze tipuri. Astfel bilina este mai degrabă un document artistic al 
psihologiei populare ruse, manifestată în aspirații sociale, simbolizind cu 
vigoare cite o idee sau cite un caracter. Bilinele nu prezintă istoria, ci o 
interpretare a istorici, în conformitate cu idealurile și mentalitatea popu- 
lară din timpurile depărtate. Lumea bilinelor e o uriașă frescă a timpurilor 
medievale, o „comedie umană“ a Rusiei vechi, cu preocupări eroice şi 
vinătorești, cu tendințe de justețe socială, cu o viaţă bine constituită, cu 
o morală stabilă şi obiceiuri fixate în conștiința poporului. 

Ideea socială care rezultă din tematica bilinelor stă în crearea unei 
lumi ideale în imprejurări vitrege. Lipsa de echitate socială şi erarhia 
medievală austeră, atacurile pecinege sau tătare, toate acestea găsesc un 


1) N. A. Dobroliubov Hadpunaeie counneuaz Moscova-Leningrad, 1947, p. 32 

2) D. S. Lihaceov, op. cit. p. 185. 

3) Vladimir Svialoslavici domnește la Kiev începînd din anul 980. In 989 sau 
990 creştinează Rusia. 

răspuns în eroii creați de popor. În biîline, țăranul este egalul cneazului, 
sau, dacă are mai multe merite decit cel din urmă, i se dă o importanţă 
mai mare. Adevărul şi dreptatea triumfă. Singurul criteriu în judecarea 
oamenilor este scara calităților pe care le posedă. Triumiă viteazul și nu 
lașul, omul drept și nu cel viclean, eroul dotat cu virtuţi fizice și psihice, 
omul isteț și nu cel prost. Cneazul, cînd este imoral sau laş, e tot atît de 
persillat ca și împărații prea ingimiaţi sau nedrepți din basmele cu tema- 
tica universală. Dacă însă în basm ideea generală este fericirea omului 
luat individual, sau ca speță, în biline ideea dominantă e fericirea poporu- 
lui rus și lupta lui pentru independență și libertate, după cum si în bala- 
dele noastre vitejești găsim un puternic elogiu al libertăţii şi indepen- 
denței poporului romîn. Pe de altă parte, raportul dintre biline şi cîntecul 
istoric rus este similar cu raportul dintre baladele noastre Jovan Iorgovan, 
Toma Alimos sau Romin Grue Grozăvanul cu balada istorică Constantin 
Frincoveanul. 

Articolul de față nu are de scop să încerce un studiu al genezii bili- 
nelor, nici să evoce discuţiile care au fost duse în Rusia și Uniunea Sovie- 
tică în legătură cu această problemă. Credem totuși că nu este de prisos 
să menţionăm că geneza a preocupat, și că după ultimele cercetări s-a 
ajuns la concluzia că „izvoarele bilinelor“ trebuie să fie căutate în: a) 
evenimente istorice, b) trăsături istorico-sociale de mai tirziu, c) basme 
populare. și mai rar, în influența unor elemente livrești și aparținind pic- 
turii!. Inţelegem de ce bilina păstrează în epica poporană rusă un loc inter- 
mediar intre cintecul istoric şi basm. 

Nota distinctivă a bilinelor stă în special în particularităţile eroilor 
pe care îi reprezintă. Lumea acestor creaţii epice este populată de boga- 
tiri? personagii care nu seamănă cu eroii din alte genuri aparținind îolclo- 
rului rus. În vechea limbă rusă, alături de acest termen figura pentru 
aceiași eroi cuvîntul horobr sau hrabr al cărui sinonim rominesc ar fi 
viteaz. Dar vitejia nu este singura calitate a bogattrului. De multe ori ei 
sînt uriași, totdeauna reprezintă o forță neobișnuită. Afară de asta fiecare 
bogatir mai cunoscut este și simbolul unei anumite idei, al unui tip uman 
sau a unei ramuri de activitate populară. Ilia Muromeţ are ca trăsătură 
principală vitejia și înțelepciunea, Mikula Selianinovici este o personificare 
hiperbolică a forţei agricole, Sadko a muzicantului și pescarului, etc. Ocu- 
paţiile bogattrilor, ca și mentalitatea lor, sînt specific ruse. Astfel ei se 
îmbracă în şube, străbat cîmpii nesfirșite, plugăresc, pescuiesc, vinează, 
desțelenesc pămîntul, beau hidromel și bere. 

V. Belinski determină raportul dintre caracterul naţional și cel gene- 
ral-uman al creaţiilor artistice. Concluziile criticului sînt că o operă artis- 
tică în măsura în care este mai tipic națională, este valabilă și din punct 


1) A. A. Kaiev. Pyeeraa anreparypa, ediţia II-a, Moscova, 1953, p. 117. 

2) Originea îilologică a cuvîntului nu a fost desluşilă de lingviști, deși unii cred 
că termenul este de origine orientală (turcă). Alte limbi slave, afară de polonă nu-l 
cunosc. 

3) Menţionăm, în treacăt, că eroi care să hiperbolizeze simbolic îndeletnicirile 
poporului, nu lipsesc nici în epica noastră poporană. Deseori este întîlnit ciobanul vi- 
teaz. Nu ne lipseşte nici pescarul erou, reprezentat de „Vioară ăl bătrîn“ din balada 
Antofiță a lui Vioară. O variantă mai completă o găsim în Nicolae Păsculescu Lite- 
ratura populară rominească, adunată de... Buc., 1910, pp. 175-8. 

de vedere general-uman.! Plecînd de la această premiză putem vorbi de 
raportul dintre biline și alte creații aparținind literaturii universale. Frag- 
mente epice gravitînd în jurul cîte unui personagiu din anumită epocă, 
bilinele nu formează o epopee. Efectul de ansamblu al lecturii bilinelor 
nu este totuși aliul decît ce) pe care îl ai după citirea Ţfiadei sau a poe- 
melor medievale cum sint Chanson de Roland sau Niebelungenlied care 
transpun în anumită atmosferă morală. proprie popoarelor şi epocilor în 
care au fost create. Faţă de epica finlandeză reprezentată prin Kalevala, 
creaţie pur fantastică, vorbind de ţări inexistente cum sînt Kalevala și Poh- 
jola și cu personagii care nu se pot verifica istoric, bilinele au nume de 
eroi şi locuri reale. Sub acest raport miraculosul bilinelor se îmbină cu 
unele date concrete ca în cazul Iliadei, Odiseii sau a poemului Chanson 
de Roland. Ca idee generală și prin aceea că bilinele pot îi grupate în anu- 
mite cicluri, ele se aseamănă, într-o măsură oarecare, cu cintecele epice ale 
„iunacilor“ sîrbi. De altfel „iunacii“ au trăsături comune cu ale bogatirilor, 
sint viteji și voinici și luptă pentru apărarea libertăţii poporului căruia îi 
apartin? 

înainte de a prezenta tematica bilinelor credem util de a evoca sumar 
unele procedee artistice folosite de creatorii populari ai acestui gen epic. 
Afară de hiperbolă și elemente miraculoase (cai năzdrăvani, păsări fan- 
tastice, zmei etc.) una din manierele obișnuite de sugestie, existentă de 
altfel și în folclorul nostru, e folosirea unor anumite cifre ca măsură sau 
număr în genere. Astfel sint deseori trei bogatiri, trei întîmplări, trei surori. 
trei drumuri, treizeci de verste, treizeci de corăbii, treizeci de bogatiri. 
Alt număr care revine deseori în bfline este patruzeci: de stînjeni, de 
puduri, patruzeci de mii de dușmani etc. 

Un alt mijloc de sugerare a forţei, a gigantismului persoanelor, sau a 
lungimii drumului este repetarea unui cuvînt, sau a unui grup de cuvinte, 
în două, sau mai multe versuri consecutive. 

_În vederea dramatizării situației este folosită antiteza dintre ținuta 
fizică sau morală a două personagii în conflict; Dobrînea și zmeul. Hia 
Muromeț şi monstrul Idolișce, Ilia şi Kalin-ţar, etc. Conflictul dintre forțele 
care se ciocnesc capătă amploare prin aceea că deseori puterea rivalilor 
este egală, sau aproape egală. În acest caz desnodămintul neașteptat al 
bilinelor este împăcarea dintre cei doi eroi care devin fraţi de cruce sau 
se recunosc rude. 


2. Bilinele Kievului. 


- După cum am menţionat, o parte din biline au acțiunea la Kiev, sau 
legată de acest oraș, altele își fixează subiectul la Novgorod. În acest fel 
s-au format două cicluri, bine distincte, de biline. Grupul aparţinînd cic- 
lului kievian este uneori denumit și „ciclul cneazului Vladimir“ pentru că 
bogatirii a căror acţiuni formează temele bilinelor, din această categorie, 


1) V. G. Belinski, op. cit, pp. 893—916, în  Codpanue couanegnii B Tpex TOMAX 
vol. II, Moscova 1948, pp. 118—123 e'e. ` 

“y N. G. Cernişevski compară bîlinele cu cîntecele populare sîrbești, Hoxmoe eo- 
6panne conuneaali vol. I, S. Petersburg, 1906, pp. 185—192. 

5) Um.are de măsură a lungimei echivalentă cu 1067 metri. 

+) Pud unitate de măsură a greutății avînd 16,381 kg. 

au legături cu Vladimir. Ei sînt în serviciul acestui cneaz de la Kiev sau 
indeplinesc fapte, fie din ordinul, fie în favoarea lui. Vladimir este deci 
centrul în jurul căruia gravitează un număr de eroi populari. Astfel de 
grupări spontane a eroilor, în jurul unui nume cu faimă s-au făcut și in 
alte literaturi poporane. Amintim bunăoară de numele lui Carol cel Mare 
care în epica occidentală a strins în jurul lui un vast ciclu epic. Bilinele 
legate de Kiev sint mai vechi și mult mai numeroase decît cele cu acțiunea 
la Novgorod. Ele sint, la rindul lor, împărțite după conţinut in două cate- 
gorii. Majoritatea sînt eroice, altele „nuvelistice“ legate de viaţa fn 
afară de preocupări războinice, 

Vladimir „soare frumos“ kneazul în jurul cărui s-au strins în biline 
bogatirii atit-de populari ca Ilia Muromeţ, Dobrînea Nikitici, Aleoşa Popo- 
vici, Sviatogor, Volga, Mikula și alţii este Vladimir Sviatoslavici (după 
creștinare Vasile), tiul lui Sviatoslav Igorevici, care domnește la Kiev 
către sfirșitul secolului X și începutul veacului următor. Dar caracterul și 
iaptele lui Vladimir din biline nu corespund cu personalitatea istorică. De 
altfel el apare inconsecvent. Lucru explicabil pentru că alți cnezi din Kiev, 
cum a fost Vladimir Monomahul și alţii cu nume diferite, au contribuit la 
diformarea, în biline, a imaginei lui Vladimir. Acesta din urmă simbo- 
lizează cneazul în genere!, cu totul necorespunzător lui Vladimir Sviatos- 
lavici. Deşi figură centrală a bilinelor ciclului Kievului, Vladimir este de- 
parte de a îi și eroul principal. De cele mai multe ori nu-i decit un simplu 
tigurant. 

Vladimir „soare irumos*“ este tun personagiu negativ. Singura lui tră- 
sătură aparent simpatică este sociabilitatea evidentă in ospăţurile pe care 
le dă bogatirilor?. El este primitor și vesel. Dincolo, de această aiabilitate 
se ascunde un caracter abject. Vladimir „luminosul“ este un laș, care atunci 
cind e in primejdie „scapă lacrimi amare“ sau „strigă de frică“. Mai mult 
decît atit, de teama lui Idolișce îi oferă acestuia grațiile propriei sale soţii 
Apraksia (la rîndul ei desfrînată și răutăcioasă). Faţă de oamenii care îi 
sînt devotați cneazul e nedrept. Imoral, atunci cînd rîvnește la nevasta 
altuia, Vladimir dorește pierzania soțului, chiar dacă îi este prieten. Invi- 
dios şi lacom, caută să pună stăpinire pe bogăţia lui Solovei-Razbainic. 
Astiel de „domnitori“ găsim şi în folclorul nostru. Ne referim la caracterul 
lui „Stefan-vodă“ din balada cu același nume din colecţia lui G. Dem. 
Teodorescu sau a lui „Stelăniță-vodă“ din colecția V. Alecsandri, care nu 
au nimic comun cu Ștefan cel Mare. 


Figura dominantă a bilinelor este Ilia Muromeţ?. Marea lui populari- 
tate a făcut ca numele să-i pătrundă și în folclorul altor ţări. Ast- 
fel îl găsim cu numele Ilias von Riuzen în poemul german Ornitsag 
de la începutul secolului al XIII-lea și cu numele de Ilias jarl of Graeca 
in „saga“ norvegiană Tidreksag unde este asociat de Vladimir!. Pe lingă 


1) Unii cercetători a folclorului rus au găsit în Vladimir şi trăsăturile țarilor 
din Moscova. 

2 Ospăţurile și „blindețea“ lui Vladimir „soare frumos“ sînt singurul fapt din 
biline care îl apropie de Vladimir Sviatoslavici văzut de cronici. 

3) in unele variante (destul de rar) numele este schimbat bunăoară în /fin Muro- 
cwi), vezi A. D, Grigorev, bilina Dobrinea și [lia Murovici în culegerea Apxanreabeeae 
Orrdunitan neropuneceue aeean tom l, Moscova 1904, pp. 350—85, 

faptul că, în Rusia, un număr considerabil de teme epice a fost legat de 
Muromeţ, ele se întîlnesc în nenumărate variante. 

Bilinele despre Ilia, de cele mai multe ori, se leagă organic una de 
alta trasînd în acest mod un contur precis al acțiunilor şi caracterulu 
acestui erou. „Ţăran“, „fiu de țăran“? sau „kazak“ (uneori kozak), mai 
rar fiu de pescar?. Ilia Ivanovici Muromeţ este reprezentantul ideal al 
poporului rus din epoca formării bilinelor. Cînd e pe cale să fie învins el 
se culcă spre a sorbi puteri noi pe care i le dă pămîntul natal. Un Novac 
rus, Ilia Muromeţ apare în genere bătrin, ca și eroul nostru, iar puterea 
nu îi stă numai în tăria braţului dar și în înţelepciunea căpătată printr-o 
lungă experienţă. Dragostea de pămînt şi nu de glorie, devotamentul pentru 
popor şi nu pentru cneaz, îl fac să-şi folosească. forța în interesul apărării 
patriei. Eroismul nu este singura calitate a lui Ilia Muromeţ, el este și 
cinstit, corect în legăturile lui cu oamenii, uman, modest. 

Felul. în care acest viteaz iși capătă forțele este supranatural. El zace 
neputincios de treizeci sau ireizeci și trei de ani: 


„Ilia Muromeţ, trăi treizeci de ani 

Şi au venit la el, la el bătrin, 

Doi bătrînei! și *recători 

Și i-au turnat lui Ilia Muromeţ 

O cupă de rachiu să bea. 

Mia Muromeţ a băut cupa de rachiu 

Și deodată s-a ridicat Ilia Muromeț în picioares, 


lia ajunge astfel un bogatir atit de puternic încit exclamă: 


— „Dacă ar îi un stilp de la cer la pămînt 
Eu aș lăsa cerul în jos și-aș ridica pămîntul“6. 


Prudenţi, călătorii care i-au dat o forță atît de colosală i-o mai reduc, 
după unele variante „la jumătate“. 

Rachiul oferit de drumeţi nu este singura sursă a puterii lui Ilia. Svia- 
togor murind îi transmite forța sa uriașă. lată conținutul frumoasei biline 
care narează acest episod: Probabil obosit de viață, Sviatogor „călărește 
şi doarme“. Muromeţ care l-a intilnit „pe cîmpul curat“ se miră: 

Ce minune mai e şi asta, 


Puternic, viguros bogatir, 
Nu ai putut să te saturi de somn în cortul alb?“7 


1) D. a AY Creaţia populară poetică în anii fărtmijării feudale a Rusiei, 
op. cit, p. 226. 
p 2) In unele biline sînt pomenite şi numele părinţilor 
È „A fost în preajma Muromului 
A fost în satul Corciarov 
A fost o dată țăranul Ivan Timofeevici 
Cu soția lui Ana Ivanovna 
Dumnezeu i-a dat fiu pe Ilia Muromet Onexenue maune Moscova. 1948, 
3) Ilia Muromeț și Solovei Razboinik, varanta din op. cît, p. 716 p. 649. 
4) In alte variante e vorba de trei bătrîni. 
5 Onemexue Onan p. p. 845—6. 
5) In altă variantă: „Dacă pămîntul ar avea un inel 
Eu aș întoarce pămintul cu fundul în sus“, ibid. p. 71L 
7) Citim dună varianta publicată de V. V. Sipovski Meropaueckaa xpecromamraa no 
aoropni pyceRoă eaoseonoora tom. I, fasc. Poezia populară, S. Petersburg, !9la, pp. 
39-4u 


85 


VALERIU CIOBANU 


- = 


Hia îl izbeste „tare pe tare“ dar nici un rezultat, adormitul călăreț își 
continuă imperturbabil drumul. Asta îl face pe Muromeț să exclame „ce 
bogatir puternic o mai îi!“ O a doua lovitură a lui Ilia rămine tot fără 
rezultat. Numai după ce este izbit a treia oară, Sviatogor „s-a trezit din 
somn“: iza 


„L-a înştăcat pe Iliuda cu dreapta 

Şi l-a pus pe Ilia în buzunarul său 

L-a purtat pe Ilia două zile şi nopţi, 

Dar a treia zi calul a început să se-mpiedice. 
Picioruşele calului au începu să se-ndoaie“. 


Întrebat de ce se împleticește, calul răspunde că este a treia zi de 
cînd poartă doi bogatiri puternici și un cal (pe a lui Muromeţ). Sviatogor 
il scoase pe Ilia din buzunar și se face frate de cruce cu el. 


„Dar pe cele platouri largi 

Pe cele imașuri care-s verzi 

Cum au zăr.t ei miracol miraculos 
Miracol miraculos şi minune minunată, 
Cum s'a gata sicriu alb“. 


Ilia se culcă în sicriu, apoi Sviatogor îi ia' locul rugindu-l să-i închidă 
capacul. Ilia îl ascultă dar nu mai poate deschide sicriul nici să-l sfărime cu 
buzduganul. „Aici Sviatogor a inceput să moară“ transmiţind intreaga sa 
iorță lratelui de cruce. - 

Inzestrat cu o iorță uriașă Ilia Muromeţ pleacă de acasă spre a-și oferi 
serviciile cneazului Vladimir. Episodul plecării, peripeţiile drumului şi sosi- 
rea la Kiev sint în genere expuse în aceeași bilină cunoscută sub numele 
de Ilia Muromeț şi Solovei Razboinik. Creatorii acestei biline arată, în mod 
impresionant, marea distanță de la Morum la Kiev „treisute treizeci verste 
și jumătate“!, pe care eroul vrea s-o străbată de dimineață pînă la amiază. 
Fuga calului este extraordinară: | 


„Şi l-au văzut pe bunul viteaz încălecînd 
Dar pe voinic nu l-au zărit plecînd 
În cîmpul curat numai praful stătea“? 


sat; 


„A plecat calul lui bun bogatirese 

Să sară de pe deal pe deal 

Să-și facă vint de pe dimb pe dimb 
Rîurile mărunte, lăculeţele să le sară“?. 


Primejdiile drumului nu-l inspăimintă pe Ilia: 


„lar la acel oraș, la Cernigov, 

S-au strîns puteri negre de negru, 

Și negre de negru, ca negrul corb; 

Aşa înci: pe jos nimeni nu călătoreşte, 
Pe calul bun nimeni nu călăreşte 


1) Varianta din Caexerue Orraunm pp. 74—78. 
2) Altă variantă din cu.egerea citată, pp. 706—9, 
3) V. Sipovski, crestomaţia citată, p. 46. 

Pasărea, corb negru, nu sboară, 

Fiara sură nu se strecoară. 

A început să calce cu calul această putere mare 
A început s-o calce cu calul, s-o înţepe cu sulița 
Şi a bătut el această putere marei“. 


Eliberind Cernigovul, după ce refuză de a fi cneazul acestui oraş, Ilia 
preferă să ia drumul cel mai scurt spre Kiev deși e prevenit că trebuie să 
treacă prin ţinutul lui Solovei-Razboinik?, în unele variante pasăre cu cali- 
tăți umane cu cuibul aşezat pe doisprezece stejari, în altele om a cărui 
iorță stă în șuer păsăresc și răcnet feroce: 


„Și din cauza lui, al şuerului de privighetoare 
Și din cauza lui, al răcnetului de fiară, 
Toate ierbuşoarele, ierburile sînt nimicite, 
Florile albăsirii cad. 

Pădurile negre se apleacă toate la pămînt, 
Iar tot ce-i om, cu toții zac morţi“. 


Solovei-Razboinik este rănit de Ilia Muromeţ și, luat prizonier, dus la 
Kiev. Încercarea copiilor lui Solovei-Razboinik (oameni) de a-şi elibera 
părintele cu forţa sau prin răscumpărare dă greș și monstrul e dus la Kiev, 
unde cneazul Vladimir ospătează cu voinicii lui. Aici Solovei-Razboinik 
este rugat să mai șuere odată. Monstrul șueră numai după ce bea o vadră 
și jumătate de rachiu: 


„Și cum a șuerat Solovei ca privighetoarea 
A urlat tilharul ca fiara 

Cupolele turnurilor s-au strimbat, 

lar. ferestruicile foişoarelor s-au risipit 

Din cauza lui a șuerului de privighetoare, 
Tar toţi ce sînt omuleți, toţi zac morți, 
lar Vladimir-cneaz din Kiev-capitală, 

El se acoperă cu șubă de jder“f. 


Ilia Muromeţ îl duce pe Solovei-Razboinik „în cîmpul curat“ unde îi 
vetează „capul furios“. 


O bilină cu o acţiune tot atit de bogată este Ilia Muromeț și Kalin-țar 
în care Muromeț își arată vitejia și patriotismul luptind cu tătarii. Kalin- 
țarul vine spre Kiev cu-o armată neobișnuit de mare: 


„Ce-i în zare în cîmpul curat; 

În acea in!indere largă, 

Nu e un nor greu care se ridică, 
Nu e un nor care s-a închegat, 


1) Ilia şi Solovei Razboinik din culegerea lui A. F. Ghilferding Onemenue Orraauer 
‘Spb. 1873, pp. 439—445 nr. 74. 

2) Solovei în limba rusă însemnează prigivhetoare, Razboinik — tilharul. 

3) Ibidem. 

4) Ibidem i 

5) Am consultat următoarele texte: Ilia Muromeţ eliberează Kievul de Kalin-ţar 
-ddin culegerea lui A. D. Grigoriev, op. cit., pp. 336—344; Ilia Muromef şi Kalin- 
țarul din culegerea lui P. N. Ribnikov Mecena , vol. II, Moscova 1910, 668—677 
și variantele din Omexegae Gran pp. 79—85, 203—208, 298—305, 476—479, 
539—542, şi 571—574. 

Nu e un nor care s-a rostogolit, 

S-a ridicat cîinele rău, Kalin ţarul 

Urmat de patruzeci de țari, patruzeci ţarevicii 

Urmat de patruzeci de regi, de principi, 

Urmat de forțe mărunte fără număr 

Ca să spunem rusește, întinse pe patruzeci de verste“. 


Momentul în care e atacat Kievul este dintre cele mai critice. Necu- 
getatul cneaz Vladimir îl aruncase pe Ilia Muromeț în temniță să moară 
de foame. Ceilalţi bogatiri supăraţi l-au părăsit pe despot. Profitînd de 
această ocazie, Kalin-ţar îi trimite o scrisoare lui Vladimir să predea Kievul 
fără luptă: 


„Să dai Vladimir-eneaz Kiev-oraşul, 
Kiev-oraşul fără luptă, fără bălălie mare, 
Fără mare vărsare de singe“. 


Nedîndu-și seama de felul în care ar putea scăpa din impas, Vladimir 
încearcă să întirzie predarea cetății. Astfel îi răspunde dușmanului: 


„Hei, cîine hoț Kalin ţar! 

Dă-ne răgaz de trei ani 

Și de trei luni, și de trei zile, şi de trei ceasuri 
Ca să pregătim rachiu 

Și să fierbem bere bețivă 

Să avem cu ce-l primi pe Kalin-ţar“. 


Disperat Vladimir bocește: 


„Cum i-am mai supărat pe puternicii bogatiri 
Toţi bogatîrii au plecat. 
De ar fi fos! cazacul bătrîn [lia Muromeţ“. 


Fiica cneazului Vladimir care  hrănise timp de trei ani, pe ascuns, 
CA 


pe bogatirul aruncat „în beciuri adînci“ îl anunţă pe tatăl său că Ilia tră- 
ieşte. Umilit cneazul care nu părăseşte Kievul, spre a lupta cu vrăjmașul 
solicită ajutorul lui Muromeţ. Plecînd la ţarul Kalin, spre a-i cere încă o 
dată un termen de aminare a predării Kievului, Ilia întocmai ca eroul Cor- 
bea din varianta G. Dem. Teodorescu, sare cu cal cu tot peste zid. Episo- 
dul în care Ilia Muromeţ caută bogatirii care părăsiseră Kievul este emo- 
ționant: 


„El pe deal înalt se ridică, 

Şi priveşte în cele patru părți, 
Dar nimic nu poate vedea; 

De pe primul deal coboară 

Pe al doilea urcă, 

Şi privește în cele patru părți, 
Dar nimic nu poate vedea: 

De pe al doilea deal coboară 
Pe a! treilea deal urcă 

Si priveşte în cele patru părţi - 
Și vede spre răsărit cort din pînze albe“. 


1) Țarevici — fiu de ţar. 

Bogatirii conduși de Samson Samoilovici, nașul lui Ilia, refuză să 
lupte pentru Vladimir; despre care spun: 


„El îi ascultă pe cnezii boieri 
Şi nu-i respectă pe bogatiri“. 


Cu greu Ilia îi convinge pe prieteni să lupte: 


„Nu pentru cneazul Vladimir 
Şi cneaghinea Apraksia fiică de rege 
Ci pentru mama pămîntul Sviato-Rus“. 

Bogatirii an pornit spre lagărul dusman „si mama pămîntul ud s-a 
clătinat“, Aiunsi în fața taberei dismane viteiii întind corturile spre a se 
odibni. Mai zelos decit alţii, Ilia Muromeţ pornește singur la atac, în contra 
tătarilor. 


„Nu soimul clar se aruncă asupra gîstelor-lebede 
Ci Ilia Muromeţ în luptă cu o forță mare. 


. e. > . e. s33’ 9 


Unde-și face vînt cu mina zace o uwițä!. 


Calul năzdrăvan al bogatîrulvi îl previne pe Ilia că tătarii au trei gropi 
adinci si că din a treia nu-l va putea scoate. Cu adevărat eroul este făcut 
prizonier. Cînd e dns la executie. calul î-si desnrinde cu dintii lecătnrile de 
mătase?. Muromet aruncă o săgeată în cortul lui Samson Samoilovici care 
dormea. Săveata nimereste în crucea pe care o purta la nient si îl trezeste, 
Samson vine în ajutor cu bovatirii lui şi tătarii sînt înfrîntis. Un miiloc 
asemănător de a semnala primejdia, îl întilnim și în baladele noastre. 
Iovită ra să-l prevină ne Novac. ră este într-o mare nrimeidie aruncă buz- 
duganul „printre nori“ spre a cădea în cerdacul bătrînului viteaz. 

Lupta lui Ilia Muromeţ cu dușmanii Rusiei este simbolizată deseori 
prin lunta i en un monstru denumit Idaliere, T-dolisce sau Ciurdisceă. 
Într-o variantă Idolisce vine la Kiev cu tătarii. făcîndu-si de cap si che-. 
îuind la curtea lui Vladimir. FI se laudă că mănîncă singur cîte trei cuntoare 
de pîine ṣi bea patruzeci de butoaie cu bere. In toiul osnătilui se ceartă 
cu Ilia Mnromeţ travestit în haine de hagiu. Ilia îl omoară Ivindu-l la 
cap cu pălăria „din pămînt grecesc“. În alte variante conflictul dintre 
Muromeţ şi Idolişce se desfășoară într-un oraş necunoscut. Mai des acțiunea 


1) Grue luptă cu tătarii în mod asemănător: 

„Numa-n loc sî învirtea 

Cîti-o mnie gios trîntea, 

Multi mnii ninumărati 

Şăd tătarii gios cu spati 

Tăţi zdrobghiţi și omoriți“. 
A. Vasiliu, Cîntece, urături şi bocete de ale poporului, Buc. 1909, p. 67. 

2) De semna'a: că şi în haladele noastre voinicii sînt legaţi cu frînghii de mătase. 

3) Am consnltat următnarele texte: A. D. Grigoriev, op. cit., p. 281—,282, 334—350 
433—434 şi dir Onemerae Griaznrr pp. 85—91 şi 819—822. P. V. Kirievski, Neenn, fsc. 
4 Moscova 1868, pp. 22—38 

acestei biline se desfășoară la Țarigrad şi uneori la Ierusalim. Ciudişce: 
sau Idolișce a pus stăpinire pe Constantinopol sau Ierusalim aruncindu-l 
in închisoare pe „ţarul“ Constantin Aiaulevici şi soția lui Opraxia. In alte 
variante numele „ţarului“ prizonier e Constantin Bogoliubov, iar a împără- 
tesei Elena Alexandrovna. Idolișce are o înfățișare înspăimiîntătoare. 


„In lungime Ido'işce e de cinci stinjeni, 
Între umeri Idolişce are cosiţă de-un stinjen, 
Căpăţina lui este ca un cazan de bere 

Ochii îi sînt cît cupele de băut, 

Nasul ca o măciucă grozavă“. 


Prevenit de către un pelerin de robirea „ţarului“ din Țarigrad, Muro- 
met se îmbracă în hainele de hagiu ale acestuia! și își pune pălărie din 
„pămint grecesc“ care cîntăreşte „patruzeci si cinci puduri“ (cam 650 kilo- 
grame). Ilia cerșește ca un călugăr rătăcitor. Idolişce recunoaște însă, 
după voce, că hagiul este un voinic travestit: 


„De vocea lui de hagiu, 

S-a clătinat cerul și p mîntul, 

S-au clătinat palatele de piatră albă, 
S-au clătinat în palate mesele“ ete. 


Finalul, ca și în variantele cu acțiunea la ospățul lui Vladimir, este 
că Muromeț îl omoară pe Idolișce trintindu-i în cap pălăria „de patruzeci 
şi cinci puduri“. 

Alie biline, cu Ilia ca personagiu principal, desăvîrșesc imaginea popu- 
lară a acestui erou. Dintre ele menţionăm lia Muromeț și sărăcimea cir- 
ciumilor întilnită în numeroase variante?. În această bilină bogatirul iși 
arată solidaritatea față de popor. El incită la revoltă pe „țărănușii săteni“ 
impotriva „ciinelui Vladimir“. Uneori această temă este asociată și de lupta 
cu Idolișce. În altă bilină cu o circulaţie tot atît de vastă, lia Muromeţ și 
tilharii, bogatirul uneori îi extermină, alteori reușește să se impună printr-o 
demonstraţie de forță cum este izbirea pămîntului cu buzduganul?. O altă 
bîlină vorbește de conflictul lui Ilia Muromet cu fiul său numit Sokolnik, 
Solovnik, Zbut sau Boriska. Cu fiul luptă timp îndelungat, uneori trei ani, 
pînă cind îl recunoaștet. Lupte la fel de grele Ilia duce și cu unul dintre 
bogatirii aproape tot atit de populari ca el, anume Dobrinea Nikitici, viteaz 
ca și „bătrinul cazac“. Probabil că unele asemănări de caracter dintre 
Dobrînea Nikitici și Muromeţ i-au făcut pe creatorii populari ca uneori să 
nu se mulțumească a încheia lupta dintre ei printr-o frăție de cruce, ci chiar 


1) Menţionăm că şi Novac al nostru se îmbracă în haine călugărești cînd merge la 
Țarigrad. 

2) Numai în culegerea intreprinsă în 1926—8 sub conducerea acad. I. M. Sokolov 
s-au înscris 5 variante. Onezenae Ouranat Dp. 95—100, 363—4, 737—9, 796 şi 822 
Dintre variantele publicate în secolul trecut mai reprezentativă este cea din culegerea 
lui A. F. Ghilferding, ediția din 1949—1951, vol. III, pp. 353—358. 

3) Bilina despre Ilia Muromeţ și tilharii o găsim în numeroase variante în regiunea 
Arhanghelsk, Variante în A. D. Grigorev, op. cit, pp. 437—8, 469—471, 473—4, 480, 
484—5, 485—6, 597—8, 602—3. 

4) Variante consultante în V. Sipovski, op. cit, pp. 51—2, A. D. Grigoriev, op. cit., 
pp. 170—232; Onemegze oranan pp. 75—78, 658—664. 

prin recunoașterea in Dobrînea a fiului lui Ilia! (ca şi în cazul lui Sokol- 
nik). De altfel Dobrinea Nikitici este bogatirul cel mai apropiat de Ilia. 
Îl însoțește mai des pe bătrinul Muromeţ decit alţii, chiar decit Aleoșa 
Popovici. 

Numele lui Dobrinea Nikitici, ca importanţă al doilea bogatir din ciclul 
bilinelor Kievului, are o bază istorică mai clară decit în cazul lui Ilia 
Muromeţ în jurul căruia s-au făcut mai multe ipoteze. Pare că inițial per- 
sonagiul s-a fundat pe existența istorică a lui Dobrinea, unchiul, lui 
Vladimir, despre care vorbesc letopiseţele şi a lui Dobrînea Riazanici, care 
în conformitate cu cronicile piere luptind împotriva tătarilor?. O dovadă în 
sprijinul acestej ipoteze este că din epica populară rezultă că Dobrinea 
este fiul lui Nikita Romanovici din Riazan, în unele versiuni ţăran, ca şi 
părinţii lui Ilia Muromeţ, în altele negustor. Ca notă distinctivă, față de Ilia 
Muromeţ, Dobrinea are mai multe trăsături de curtean medieval. Este un 
monden al timpului. Cunoaște manierele de la curte, vînează, joacă șah şi 
cîntă din guslă?.Are o finețe înăscută, își pune probleme subtile, intreprinde 
acţiuni diplomatice și, spre deosebire de „bătrinul“ Muromeţ, are şi aven- 
tur, galante. 

Unele din aceste trăsături rezultă chiar din bilinele în care personagiul 
principal este lia Muromeţ. Astiel in bilina intilnirea lui Ilia Muromef 
cu voorinea, Sviatogorka şi cu fiul lui, aflăm că Dobrinea este plecat la 
vinătoare: 


„Noi nu-l avem acasă pe voiniceiul Dobrîniuşka 
A plecai voinicul în cimpul curat 

Şi pe cimpul curat a pecat spre marea albastră, 
Spre marea albastră a piecat la vînat, 

Să vineze gîște și rățuşte sure“, 


Tot atit de viteaz ca Muromeţ, Dobrinea este de fapt, împotriva văr- 
sării de singe, astiel el ajunge să-și plingă destinul, iiind îndurerat de 
necesitatea ae a lupta din cauza dușmanilor care nu lasă pămintul natal 
in pace. In unele biline, Dobrinea se plinge mamei sale: 


„Hei doamnă, mamă dragă! 

De ce m-ai născut pe mine, pe Dobriniușka nefericit? 
Dacă m-ai îi născui, doamnă, mamă dragă, 
Pe mine o biată pieiricică albă, 

M-ai fi înfăşurat intr-o minecă de in, 

M-ai fi lăsat in marea albas.ră: 

Eu, Dobrinea, ași fi zăcut în mare etern, 

Eu, Dobrinea, n-aş fi călărit pe cimpul curat, 
Eu, Dobrinea, n-ași fi ucis sufiele nevinovate, 
Nu aș îi vărsat zadarnic singe 

Dobrînea n-ar fi înlăcrimat parinţi-mame 
Dobrînea n-ar fi văduvit tinere femei 

N-ar îi făcut orfani din copii micuţi“t, 


1) Ca în bilinele din A. D. Grigoriev, p. 31l—4 și Onemenne 6mxamsı pp. 816—819. 
2) A, A. Kaiev op. cit., p. 122. 

3) Instrument muzical asemănător cu tambalul, 

4) Dobrinea Nikitici, V. Sipovski; op. cit, p. 56—60. 

Singura bilină, despre Dobrinea Nikitici, în care s-au găsit reminis- 
cențe istorice este cea privitoare la căsătoria lui Vladimir. Cneazul Kievu- 
lui trimite pe bogatirii Dunai și Dobrinea să peţiască pe fiica regelui Litua- 
niei. Tatăl fetei ii refuză. Cei doi bogatiri o răpesc pe mireasa lui Vladimir. 
Evenimentul pe care s-ar fi putut întemeia această bilină ar îi faptul expus 
de cronici, că Dobrinea, unchiul lui Vladimir îl însoțește, pe acesta, în expe- 
diție la Poloţk unde Vladimir o ia pe Rogneda de soție. Asemănarea dintre 
faptul istoric și conţinutul acestei biline este cu atit mai vagă, cu cît în 
expediția în Lituania (din bilină) Dobrinea nici măcar nu joacă rolul 
principal, mulțumindu-se doar să-l însoțească pe Dunai. 

Ca şi în realizarea artistică a tipului lui Ilia Muromeț, fantezia popu- 
lară contribuie intens la conturarea caracterului lui Dobrinea. Nasterea 
acestui erou este ieșită din comun. Cind vede lumina zilei, simte Skiper- 
fiara care în fruntea unei mari haite de animale feroce aleargă din de- 
părtările „cimpului curat“ către Nipru. Imaginea monstruoasă a lui Skiper- 
fiară, acoperit cu lînă de oțel, avind urechile aidoma sulițelor, și care 
șueră șerpește și sisiie ca giștele, sperie peștii din Nipru care se ascund 
în fundul apei. 

Bilina Dobrinea și Marinka are cîteva versiuni. Printre cele culese 
mai demult găsim unele în care bogatîrul, după ce ucide pe Tugarin Zmee- 
vici amantul Marinei. este metamorfozat” de către aceasta într-un zimbru 
cu coarnele de aur. Mama lui Dobrînea prefăcută, la rindul ei, într-o coţo- 
fană o obligă pe Marinka să ridice farmecele. Este interesant de constatat 
că în ultimele texte culese! grație pătrunderii culturii în cercurile largi 
ale populaţiei, zicătorii renunţă la unele elemente de un fantastic exagerat. 
Astfel Marinka nu mai apare ca o vrăjitoare ci numai ca o femeie fru- 
moasă, desirinată și rea. Prevenit de. mamă să nu se ducă la Marinka, 
din cauza căreia au pierit numeroși bărbaţi, Dobrînea nu rezistă tenta- 
tiei. Fie la fereastra Marinkei, fie pe turnul casei ei, bogatirul zărește doi 
porumbei care se alintă: 


„Şi stă un porumbel cu o porumbiţă, 
Nas în nas stau, se sărută 
Și cu aripioara se îmbrățișează“. 


Dobrinea își încordează arcul și aruncă o săgeată în porumbei. Din 
greșeală nimerește în Tugarin-Zmeevici, tătarul iubit de Marinka. Spre a 
se răzbuna ea îl poftește pe bogatir în casă, unde după ce îl ospătează îi pro- 
pune să se culce. Suspicios Dobrinea o aruncă pe Marinka in pat. Aceasta 
cade într-o pivniță de patruzeci de stinjeni. Patul fusese trucat. În pivniţă 
erau zeci de bărbaţi pe care Marinka îi invitase să se culce în patul ei. 

Dintre cele mai evocate momente eroice ale lui Dobrinea Nikitici este 
lupta lui cu balaurul, cu atit mai interesantă pentru noi cu cît și în litera- 
tura poporană romină găsim un mumăr remarcabil de balade în care 
asistăm la conflicte similare. În Dobrinea și Zmeul bilină cu o circulaţie 
mai vastă în preajma lacului Onega?, Dobrînea, uneori foarte tînăr, nu 


1) Onexckue manns pp. 110—13, 372—4, 356—7, 359—60, 852—3, 880—83. 
2) Variante în A. F. Ghilferding, op. cit. vol. II pp. 54—67 şi Onexenne OHaBHHr 
pp. 104—110, 369—372 și 449—452. 

ascultă de sfatul mamei care îi recomandă să nu plece departe în cîmp 
şi să nu se scalde în rîul Puceai. Plecarea ca şi nesfirșitul parcurs prin 
stepe, sint realizate emoţionant de popor. După ce își termină pregătirile 
de drum: 


„El plecă pe nemărginitul cîmp curat... 
Trecea zi după zi ca şi cînd ploaia ploua, 
Şi săptămînă după săptămînă alerga ca riul! 
Ba călărea ziua sub soare frumos, 

Ba călărea noaptea sub lună luminoasă“. 


Ajuns la riul Puceai Dobrinea este tentat să înoate în el. Deși fetele 
de pe mal caută să-l oprească de a se scălda, Dobrinea intră in apă. Cind 
ajunge la „al treilea șuvoi“: 


„De departe, de departe, din cîmpul curat, 
Din partea apusului 

Nu ploaia plouă, nu tunetul tună, 

Nu tunetul lună, dar s-apropie vuet mare 

A zburat spre tînărul Dobriniușka 

Zmeoaia Gorînișcio 

Cu trei capete de zmeul! 

Și cu douăsprezece cozi“ 


Dobrinea luptă cu zmeul în felul in care Ilia Muromeţ învinsese pe 
Idolișce. Loveşte pe balaur în capete cu „scufia de pe pămint grec“. Învins 
dar nu ucis, zmeul ii cere lui Dobrinea să-i lase viața, cu care ocazie 
îi promite: 


„Eu nu voi mai zbura prin Rusia 

Și voi zbura eu, zmeul, dincolo de marea albastră 
Și mă voi retrage eu, zmeul, în munții mei, 

In munţii mei de zmeu“, 


În alte variante balaurul îl asigură pe Dobrinea că nu va mai răpi 
sau omori oameni și animale de pe întinsul Rusiei. Dar zmeul nu se ţine 
de cuvînt. El răpește pe Zabava Putiaticina nepoata cneazului Vladimir 
(uneori pe Marfida Vseslavevna fiica lui Vladimir). 


Cneazul Kievului convoacă pe bogatiri la un ospăț. Cu această oca- 
zie unul dintre musafiri îi spune că l-a văzut pe Dobrinea luptind cu 
zmeul. Vladimir îl trimite pe Dobrînea s-o salveze pe Zabava Putiatcina. 
Apropiindu-se de sălașul zmeilor, Dobrinea strivește numeroși pui de zmeu. 
In vizuinile cu uși grele de metal afară de Zabavușka găsește mulți prizo- 
nieri pe care îi eliberează: 


„Hei, captivi ruşi! 

Ieșiţi voi din vizuinile zmeilor, 

Şi plecaţi pe la locurile voastre, 

Pe la locurile voastre și pe la casele voastre“. 


În cele mai multe texte, după ce Dobrînea eliberează pe Zabava, íl 
ucide pe zmeu, pe care îl trintește pe pămint și il taie bucățele. O notă 


1) In unele variante balaurul cu care luptă Dobrinea are 4 capete, 

distinctivă a unor versiuni din regiunea Arhanghelsk stă în aceea că Dobri- 
nea se scaldă „în marea albastră“ și tot acolo e atacat de zmeul Gorinișce 
cu care luptă!. În astfel de biline este ușor de recunoscut că zmeul este 
un simbol al dușmanilor Rusiei. Deși tematic baladele noastre cu balauri 
diferă de cele menţionate mai sus, în unele din ele, întrezărim că zmeul 
simbolizează, ca şi la noi, pe dușmanii care ne atacau patria. 

Spre a încheia cu bilinele din care se desprinde caracterul lui Dobri- 
nea, mai menționăm una singură. Dobrinea și Aleoșa?. În timp ce Dobrinea 
era „pe cimpul curat“, zărește un corb pe care vrea să-l ucidă cu săgeata. 
Pasărea cerînd s-o cruțe indică un deal pe care Dobrînea Nikitici îşi poate 
găsi norocul. Bogatîrul vede, pe acel deal un cort „din pînze albe“ cu 
„lăcate de oţel“ pe care scria: 


„Cine va intra în cortul meu, 
Viu nu va ieși din cort“. 


Dornic de isprăvi voinicești Dobrinea izbește cu pumnul în lăcatul 
care „a zburat pe pămîntul umed“. El intră în cort unde mănîncă, bea 
hidromel, devastează interiorul și adoarme. Sosește bogatirul Aleoșa Popo- 
vici. stăpînul. cortului. Crezînd că nu este demn să-l ucidă pe devastator 
în timpul somnului, acesta îl deşteaptă lovindu-l cu lancea. Viclean, el o 
face după ce încalecă, pentru a avea o poziţie avantajoasă față de adversar: 


„Să bat un adormit — este să ba! un mort, 
Să bat un mort este să bat un adormit. 

E mai bine să încalec un cal bun, 

Pe cal bun, pe a lui Dobrînea, 

Am să mă apuc eu calul să-l călăresc, 

Jar Dobriniușka va sări doar 

i-l voi bate pe Dohrîniuska Nikitici, 

Imi va fi o laudă vitejească. 

Căci îl voi bate pe cel mai bun bogatir“. 


Cu toate acestea lupta înversunată părea a nu se sfirși. De trei zile 
și nopţi fără a minca, bea sau odihni, cei doi voinici continuă să se bată: 


„De la ei se aud pocnete şi tunete 
lar pămiîntul-mamă întreg tresare 
Căci se aude pocnelul piînă-n Kiev-grad“. 


Alarmati de zîncănit de arme bogatirii se consultă la Kiev crezind 
că e o năvală din Lituania. Ilia Muromeţ intervine si îi împacă. Cei doi 
rivali ajung astfel frati de cruce. Ei pleacă împreună într-o expediţie de 
trei ani. dar Aleoșa Popovici se ascunde în dosul unui stejar, apoi se în- 
toarce la Kiev. Tuturor le soune că Dobrinea a murit și o peţeşte pe Nasta- 
sia Mikolicina soţia lui Dobrinea. Anunţat de către doi porumbei, în timp 
ce joacă şah pe cimp, Nikitici pleacă la mama sa care sugestionată că a 


1) Variante din culegerea lui A. D. Grigorev, op cit, vol. I pp. 272—4, 355—57. 

2) În preajma lacului Onega aceas'ă hHlină are o răspîndire excepțională. Într-o 
singură cuw'egere găsim 25 variante, Onezenne Grianait pp. 113—121, 223—4, 233—41, 
253—8, 964. 276—83, 286—288, 305, 311. 315—319, 320—21, 374—379, 547—550, 
574—6, 597—610, 629—33, 643—5, 668—70, 681—6, 687—9, 690—92. 

3) Corbi năzdrăvani care să vorbească găsim şi în baladele noastre: Corbac, 
Novac, etc. 

murit, la prima vedere, nu-l recunoaşte. Dobrinea îşi ia instrumentul 
„gusla“ de patruzeci de puduri și pleacă spre Kiev cintînd trist: 


„A cîntat el, dar mîhnit. 
-Melodia o lua din oraş. 
Refrenele de pe marea albastră“. 


Venit la ospățul de nuntă, ca muzicant, Dobrinea se așază în fața 
soției sale care tocmai se mărita cu Aleoșa Popovici. Pentru a îi recunos- 
cut de ea îi aruncă un inel în cupă. Bilina se termină prin lamentaţiile lui 
Aleoșa Popovici pe care Dobrinea Nikitici, oprit de Ilia Muromeţ de a-l 
ucide, îl bate: 


„— Fie blestemată însurătoarea nereusită, 
Fie blestemată însurătoarea rău venită, 
Rău venită şi imprudentă. 

Căci eu în loc de soție 

Am parte de cravașă de mătase“. 


De pe acum vedem că Aleoșa Popovici, al treilea dintre bogatirii de 
seamă din iurul cneazului Vladimir. are un caracter diferit de a lui Tlia 
Muromeţ și a lui Dobrînea Nikitici. Viclean și întreprinzător el aduce unele 
note de humor fiind o variantă tipologică ce are darul de a mări pitorescul 
bilinelor. Dar, în realizarea caracterului acestui viteaz sînt unele incon- 
secvenţe. Astfel în bîlina despre Aleoșa și frații Zarodovici! el este un per- 
sonagiu negativ care îmvinge gluma prea departe. Trăsăturile negative 
se datoresc faptului că este considerat „fiu de popă“ iar clerul se bucură 
de antipatie în folclorul rus.2 

Mai mult decit alţi bogatiri, Popovici folosește vicleșugul în luptă. 
Cea mai caracteristică bilină în acest sens, este A/eoșa și Tugarin Zmeevică. 
Pe ultimul l-am întîlnit şi în unele biline despre Dobrînea. În genere 
motivul luptei cu monstrul este îmbinat cu călătoria lui Aleoșa, împreună 
cu fratele, sau alteori cu prietenul său Ekim Ivanovici, de la Rostov 
la Kiev, unde își oferă serviciile cneazului Vladimir. Prevenit de un 
hagiu că l-a văzut pe Tugarin, cu însușiri-umane și de zmeu, monstru 
asemănător cu Idolișce și, ca și acesta reprezentind pe dușmanii de atunci 
ai poporului rus, Aleoșa merge pe riul Stat în căutarea lui Zmeevici, Cînd 
acesta îi vorbeşte, el se preface surd. 


„Hei tu care ești Tugarin, tinere Zmeevici! 
Apropie-t= mai mult de mine 
Eu nu aud ce vorbeşti“. 


Îndată ce-i vine la îndemînă Aleoșa îl omoară pe Tugarin. Imprudent, 
spre a se mindri, se îmbracă în hainele lui Zmeevici motiv pentru care e con- 


1) A. D. Girgorev, op. cit., Bîlinele pur'înd numărul 42 (78), 61 (97). 64 (100), 
82 (118), 92 (128), 137 (173), 68 (104), 49 (85), 7 (43), 176 (212), 14 (50) 

2)P. conf. vezi A. A. Kaiev, op. cit, p. 124. 

3) A. D. Grigoriev, Op. cit, pp. 617—620, unde Tugarin are numele de Gogorin. 

4) Citatele din această bilină sînt luate dină textul din culegerea lui Kirşa Danilov 
Jpenae pocenăexae eraxoraopenna Moscova, 1938, pp. 122—132. 

fundat și ucis de către Ekim, tovarășul său de drum. Acesta, după ce ìl 
recunoaşte, îl învie dîndu-i să bea un lichid miraculos. La ospătul cnea- 
zului Vladimir, la care participă Aleoșa, vine și Tugarin reimviat și el. 
Purtarea arogantă a lui Zmeevici, care la masă își permite s-o mingăie și 
s-o sărute pe Apraksevna, soția desirinată a lui Vladimir îl irită pe Aleoșa. 
El îi adresează lui Tugarin cuvinte aspre. În acest fel conflictul dintre 
cei doi adversari este redeschis: 


„Tugarin s-a înegrit, ca noaptea de toamnă, 
Aleoșa Popovici a ajuns ca luna luminoasă“. 


Se fac pariuri , cei mai mulți comeseni fiind convinși că Tugarin va 
invinge. Dar in timp ce Tugarin Zmeevici s-a ridicat în cer „pe aripi de 
hirtie“ Aleoșa se roagă lui dumnezeu să vină ploaia. Dorinţa i se împlineşte. 
Ploaia 


„A udat aripile de hîrtie ale lui Tugarin 
Și el se prăbuşeşte pe pămîntul umed“. 


Aleoșa ii taie capul. 

Unul dintre bogatiri aparținind ciclului Kievului este Volga, cunoscut 
și sub numele de Volh, nepot a lui Vladimir. Existenţa literară a acestui 
erou ia forme fantastice apropiate de basm. Este mai curind o personificare 
simbolică a vitejiei şi priceperii în luptă. Motivele mai de seamă legate 
de acest bogatir sint nașterea lui miraculoasă și expediţia lui în „împără- 
ţia indiană“ (sau „pămintul turc“). Uneori ambele teme apar laolaltă 
in cite o singură bilină. 

Volga Sviatoslavevici, alteori Vseslavevici, se naște din femee și 
zmeu, Cind se intinplă acest eveniment, asistăm la o neobișnuită teamă 
a naturii realizată viguros de imaginația poporului: 


„Pe cer a luminat luna luminoasă 

Iar la Kiev s-a născut bogatir puternice 
Tînărul Volh Vseslavevici: 

A tremurat pămîntul umed, 

S-a ctătinat împărăția Indiei 

lar marea albastră a clocotit 

Pentru nașterea bogalirească 

A tînărului Volh Vsestavevici 

Peştele s-a dus în adîncimile mării, 

2 Pasărea a zburat sus în ceruri, 
Zimbrii și cerbii s-au dus dincolo de munți 
Iepurii, vulpele prin desișuri, 

Iar lupii, urșii prin brădet, 
Samurii, jderii pe insule“!, 


O oră și jumătate după naștere, Volga îi cere mamei să-i dea armura: 


„Să mă înfășori măicuţo 

In zale tari, de oțel, 

lar pe capul svăpăiat pune coif de aur, 
În mina dreaptă buzdugan, 

Buzdugan greu, de plumb, 

Buzdugan greu de trei sute de puduri“. 


1) Citate după varianta Volh Vseslavevici, V. Sipovski, op. cit., pp. 40—?2. 

La virsta de șapte ani, mama îl dă pe Volga „la învățătură“, În trei 
s A w s © a . . $ . 
ani prodigiosul copil învață să se metamorfozeze în dilerite animale: 


„Și a învățat prima înțelepciune 

Să se prelacă în șoim curat, 

O altă înţelepciune a învățat Volh 

Să se prefacă în lup sur, 

O a treia înțelepciune a învățat Volh 

Să se prefacă în zimbru murg cu coarne de aur“, 


Ajuns la virsta de doisprezece ani Volga strînge o drujină? de voinici. 
După trei ani, aflind că țarul „indian“ Saltik Stavrulevici se pregătește 
să atace Kievul, Volga pleacă împreună cu șapte mii de oameni către 
India. Noaptea, metamorfozat în lup sau șoim vinează pentru a aproviziona 
ceata lui de voinici. Pretăcut în zimbru aleargă singur către „împărăția 
Indiei“, transformat în şoim se așează pe fereastra ţarului Saltik spre a-l 
auzi ce vorbește cu soția lui. În sfirșit, metamorfozat în hermină intră în 
pivnițele palatului și roade coardele arcurilor. După aceste preparative, vine 
cu ceata lui de bogatiri şi-l învinge pe Salik Starulevici, se insoară cu 
soția acestuia și ajunge astiel țarul Indiei. 

Un loc special printre bogatiri îl ocupă Sviatogor, care după cum am 
văzut, murind îi transmite forța sa uriașă lui Ilia Muromeţ. In epica po- 
porană rusă el rămîne un simbol al forței uriașe care nu-și găsește apli- 
care. Dimensiunile lui sînt gigantice, cind călărește este „mai inalt decit 
pădurea“, „capul îi umblă sub nori“, cînd se culcă pe pămînt pare un 
munte?. În cele mai caracteristice biline Sviatogor apare alături de Ilia 
Muromeţ, sau de Mikula Seleaninovicit, simbol hiperbolic al forței nelimi- 
tate a plugărimii. Simpatia cu care poporul îl privește pe acest erou epic 
este o dovadă a marei prețuiri pe care o dă ocupațiilor agricole și forței 
pămintului care stă la baza economiei. Cele două biline despre Selianinovici 
anume: Volga și Mikula şi Sviatogor și Mikula circulă în multe variante. 
Plugarul este mai tare nu numai decit Volga dar chiar și decit Sviatogor, 
care se teme de a se mișca spre a nu tulbura pămintul. 

În prima dintre bilinele menţionate mai sus Volga pleacă împreună 
cu ceata lui de voinici, în trei orașe pentru a stringe dările. Undeva, la 

1) In alte variante el invață să se transforme în știucă, şoim şi lup. 

2) Ceată. 

2) Fliperbole care să sugereze că eroii sînt uriași se întîlnesc mai rar în literatura 
noastră. Dar nu lipsesc cu desăvirșire: 

„Jar Novac Baba-Novac 

Din cincizeci de piei de lup 

Și-a făcut cojoc pe irup 

Guleraș nu i-a ajuns. 

Dar unchiu-său Bala-Bac 

Din şasezeci de piei de urs 

Și-a făcut cojoc pe trup. 

Mineca nu i-a ajuns“. Novac Baba-Novac, N. Păsculescu, colecția citată pp. 
255—259. 

3) Variantele consullate: V. Sipovski pp. 42—44, A. F. Ghilferding Omewegne 6st- 


anan Moscova, Leningrad, 1950, pp. 537—542 și Omexckue Oana M. 1948, pp. 73—4, 
416—420, 462—3, 466—7, 528, 628—9. 

o distanță aparent apropiată, se auzea aratul puternicului Mikula Seliani- 
novici!: 


„Au auzit pe plugar în cîmpul curat, 
Cum plugarul ară cîmpul și flueră, 
Pluguşorul plugarului scirțiie“. 


Spre mirarea călătorilor ei nu ajung îndată la țăranul care ara: 


„Au mers o zi din zori pînă-m seară, 
N-au putut ajunge la plugar 

Şi au mers şi altă zi 

Altă zi, din zori pînă-n seară, 

N-au putut ajunge la plugar“. 


Abia a treia zi după amiază au dat peste țăran: 


„Brazdele el le trage, 
Buturugile, rădăcinile le întoarce, 
Pietrele mari în brazdă le trintește“. 


Urmează o descriere amănunţită a calului „iapă sură“ cu hamuri „de 


mătase“, a plugului de jugastru, oțel, argint și aur. Impresionantă este 
și frumusețea ţăranului: 


„Buclele plugarului se clatină 

Ca mărgăritarele legănate care se împrăștie, 
lar ochii plugarului sînt de șoim senin, 
Sprîncenele lui sînt de samur negru“. 


îmbrăcămintea elegantă concordă cu această înfățișare. Plugarul e în- 
călțat cu cizme de „săftian verde“ cu vîrfurile ascuţite „ca sula“, el poartă 
pălărie „de puf“, caftan „de catifea neagră“. Mikula Selianinovici a fost 
cu trei zile înainte în localităţile spre care pleacă Volga pentru a aduce 
„trei hurduiuri“ de sare a cîte „o sută de puduri“, el, insuși cintărind 
„patru zeci de puduri“. Cu această ocazie Mikula a avut un conflict cu 
oamenii, „tilhari“, de acolo pe care însă i-a potolit: 


„Apoi am început să răcnesc la ei 

Am început să răcnesc, să-i ameninţ cu pumnul, 
l-am intins la pămint, pină la o mie: 

Care stătea în picioare, s-a așezat 

Care sta aşezat, acela zăcea lungit“. 


Mikula pleacă împreună cu bogatirii lui Volga să stringă dările. 
Cu această ocazie iapa, mai puţin pretențioasă, a plugarului, o ia înaintea 
calului lui Volga. Pe drum Mikula își amintește că nu a scos plugul din 
brazdă. Volga trimite intii cinci, apoi zece, in siirșit pe toți cei treizeci 
de bogatiri, care nu reușesc să urnească „plugușorul și să-l arunce sub 


1) Numele derivat de la selo — sat 

tuia de răchită“. Pină ia urmă a trebuit ca tot Mikula Selianinovici să 
iacă această operaţie, deosebit de uşoară peniru el: 


„Atunci plugarul — plugăraşul, 

Pe iapa lui sură, 

A sosit la plugușorul de jugastru, 

El a luat plugușorul cu o singură mină 

A scos pluguşorul din pămînt, 

L-a scuturat de bulgări, 

A aruncat pluguşorul după tufa de răchită“, 


Taina puterii nemărginite a plugarului o aflăm în bilina Soiatogor 
și Mikula. Selianinovici stăpinește „forța mamei pămîntului umed“. Svia- 
logor abea își poate purta puterea extraordinară. Ar vrea să ridice „intregul 
pămînt“. În stepă găsește „o mică deșagă“. Incercind s-o ridice „pe fața 
albă nu lacremile ci sîngele îi curge“ și Sviatogor moarel. În alte variante 
găsim cheea acestei biline, desaga este a lui Mikula Selianovici care 
poartă în ea „forța pămîntului“. 

Ne-am ocupat numai de bogaltirii principali și de bilinele mai în- 
semnate şi cu mai mare circulație din „ciclul Kievului“. Alţi bogătiri şi 
alte biline întregesc acest ciclu, evocind artistic viața evului mediu și 
psihologia oamenilor de atunci. Amintim de Mihailo Potik, care uneori 
insoțește pe Ilia și Dobrinea în expedițiile lor războinice, întilnește „Lebăda 
albă“ care (întocmai ca cele „trei lebede“ din balada cu același nume a lui 
G. Dem. Teodorescu) roagă să n-o omoare și se metamoriozează în femee. 

Ivan Godinovici, Danilo Lovcianin, Stavr Godinovici, Mihailo Kazarin, 
Hoten Bludovici, Don (Dunai) Ivanovici, Suhman Odihmantevici, Diuk 
Stepanovici, Saur Levonidovici şi alții populează” bilinele ciclului. Aceşti 
bogatiri, întilniţi mai rar, aduc note distinctive. Printre ei găsim tipuri 
cum sînt Ciurilo Plenkovici și Solovei Budimirovici primul cuceritor 
de inimi, reprezintă galanteria medievală, celălalt pe bogat. Și în de- 
scrierea acestor tipuri poporul rus uzează de subtile imagini artistice. 
Astfel spre a atrage privirile Zabavei Putiatișna, nepoată a lui Vladimir, 
Solovei Budimirovici construieşte trei loișoare: 


„În cer e soare şi în foişor e soare, 

în cer e lună și în foișor e lună, 

In cer sint stele şi în foişor sint stele, 
În cer e auroră şi în foişor e auroră 
Şi întreaga frumusețe cerească“. 


3. Bilinele Novgorodului. 


Bilinele ciclului din Novgorod, mai puţin numeroase decit cele legate 
de Kiev, sînt grupate în jurul a doi bogatiri: Sadko şi Vasile Buslaev. 
Caracterul precumpănitor al acestor biline este „nuvelistic“ şi nu războinic. 
Ele formează o frescă a vieții Novgorodului de altădată cu tot pitorescul 
acestui oraş care reprezenta civilizaţia Rusiei din secolul al XI pină în al 
XIII-lea.? Conflictele sînt pe plan interior şi nu exterior ca cele din Kiev 


2) Versiunea din V. Sipovski, op. cit, p. 39 
2; V, G. Belinski spune că „Novgorodul era prototipul civilizaţiei ruse și, în genere, 
a iozmelor de viață socială și familiară a Rusiei vechi“. Op. cit., ediția din 1883 p. 1012. 

legate de lupta cu tătarii, cumanii, pecenegii eta. La Novgorod se dădea 
lupta pentru achiziționare de bunuri. Acest oraș, în vechime centru in- 
dependent la al cărui conducere era un sfat și unde un loc de frunte îl 
juca negustorimea, era mai propriu dezvoltării epice a unor conflicte 
sociale în care iniţiativa particulară și cocurența dintre indivizi avea prio- 
ritate. Biîlinele despre Sadko „negustorul bogat“ și Vasile Buslaev reali- 
zează poetic tocmai astiel de conilicte sociale. 

Numele lui Sadko și a lui Vasile Buslaev figurează în letopișeţe, 
primul sub anul 1167 al doilea sub L171!. Dar ca și în cazul eroilor din 
bilinele Kievului, și cei de la Novgorod sint personagii epice iar viața lor 
istorică nu poate fi reconstituită după creaţiile orale ale poporului. În 
jurul lui Sadko și a lui Vasile Buslaev poporul a grupat întreaga viață 
spirituală, morală și materială exprimată în mentalitatea epocii lor, fără 
a îi preocupat de cronologia evenimentelor sau de exactitatea faptelor 
expusa. Deși în bilinele despre ei, în special în cea despre Sadko intră 
abundente elemente fantastice apartinind basmului, cum sint țarul mări- 
ior, potolirea furtunii printr-o jertfă umană, peștele cu pene de aur și 
altele, găsim şi note reale ale vieții vechiului oraș. Astfel sînt adună- 
rile vecei (a sfatului din Novgorod), ospățurile negustorilor, bătăile de 
stradă, hagialicul la Ierusalim, construirea, de biserici, legăturile comerciaie 
cu străinătatea, tendința de expansiune a vechiului Novgorod. Ca notă 
distinctivă ambii eroi în jurul cărora s-au grupat bilinele din acest ciclu 
sint o expresie a ideii că în viaţă poţi izbuti prin merite personale. 

Despre Sadko există trei biline (îmbogățirea, cearta cu Novgorodul și 
călătoria pe mare) care, de multe ori, formează o singură bilină-poem?. 
În mod simbolic imaginaţia populară acordă geniului muzical al lui Sadko- 
bogățiile Novgorodului, compensind astfel lipsa de apreciere a talentelor 
caracteristică evului mediu. Concomitent găsim în această bilină şi mo- 
tivul pescarului bogat răsplătit. 

Sadko era un biet „gusliar“ (cintăreț la „guslă“) din Vechiul Nov- 
gorod care își cîştiga existența cintind negustorilor pe la ospețe. Avind 
un răgaz de citeva zile Sadko s-a dus, plictisit, pe malul lacului Ilmen. 
În timp ce cinta din guslă, apa lacului s-a clătinat și din valuri a ieșit 
„țarul mărilor“ care ii vorbește: i 


„Hei, Sadko din Novgorod, 
Nu ştiu cu ce să-ți răsplătese 
Pentru desfătările tale mari 
Pentru cîntatul tău gingaș: 

i Oare cu galbeni fără număr? 


„Țarul mărilor“ în alte variante „țarul apelor“ sau, mai rar „împă- 
răteasa Beloribița“ îl ajută pe Sadko să ajungă bogat. De obicei îi re- 
comandă să parieze cu negustorii din Novgorod că în lacul Ilmen există 
pește cu pene de aur. Pescuindu-i Sadko ajunge bogat, își clădește „palate 
de piatră albă“. La un ospăț el se laudă că va cumpăra toate mărfurile 
din Novgorod și dacă nu va reuși să facă acest lucru va plăti „o sută de 


1) D. L. Lihaceov, op. cit., pp. 230—1. 

2) După cum a fost culeasă de P. N. Râbnicov. Meenn vol. Îi, ediția 2-a, pp. 243—254 
şi de V. Ciujimov, HeongyOnzEonanaire TeRCTHI ceBepaii: GEAZH. Lucrările Institutului 
de etnografie, vol. XIII, Caapanernii soxkxop, Moscova, 1951, pp. 223—240. 

mii“ cetățenilor din acest oraș. În curs de trei zile el cumpără diferite 
mărfuri şi ridică trei biserici. .Neizbutind să se țină de cuvînt, pentrucă 
negustorii aduc mereu noi mărturi la Novgorod, Sadko renunță la con- 
venția încheiată. El construiește treizeci de corăbii cu care pleacă să ne- 
gustorească peste mare. La intoarcere marea devine foarte agitată și 
-este pe cale de a îneca corăbiile. Sadko înțelege că țarul mărilor îi cere 
o jertiă. După ce aruncă argint, aur și perle, și văd că furtuna nu se 
potoleste, navigatorii trag la sorți pe care dintre camenii să-l sacrifice. 
Sadko este lansat în mare pe o scîndură. Îndată navele, care nu se puteau 
urni, pornesc cu viteză. Sadko ajunge la ţarul mărilor, ce avea capul 
„Cit o căpiță de fin“, ji cintă din guslă: 

„Cum a început Sadko să cînle din gusla de sicomor 

A început să joace țarul mărilor, în marea albastră 

A izbucnit în plins jarul mărilor. 

A cînta! Sadko o zi, a cîntat alta, 

Si a mai cintat Sadko şi a treia, 

Si tot juca ţarul mărilor în marea albastră. 

Cu nisipul galben apa s-a tulburat 

A început să slarme multe corăbii pe marea albastră“ etc. 


Un bătrin Mikola Mojaiski, în alte variante Nikolai Ugodnik îl învaţă 
pe Sadko cum să se reintoarcă la Novgorod. El trebuie să sfarme gusla 
şi să-şi aleagă de soție pe Cerniavușka, sau Cerniava (în unele variante 
Nastasia). Sadko ascultă pe bătrin și se deșteaptă dimineața la Novgorod, 
unde își intimpină corăbiile care tocmai se întorceau. 

Cele două biline despre Vasile Buslaev (de multe ori Buslaevici) sint 
mai des contopite într-o bilină mai mare! cu două teme distincte (conțlic- 
iul lui Vasile Buslaev cu populaţia Novgorodului și călătoria la lerusalim). 
Ca și Sadko, Vasile Buslaev luptă să stăpinească Novgorodul dar nu prin 
negoţ ci mai mult prin putere fizică. De altfel, după unele variante Vasile 
liul lui Buslaev, rămas orfan de mic, posedă și alte calităţi. El, învață cu 
succes să scrie și să cinte fiind bine dotat și sub acest raport: 


„Şi nu-i la noi un astfel de cîntăreț 
În slăvitul Novgorod, 
Să se compare cu Vasili Buslaev“. 


Esie atras totuși de lumea inferioară de atunci, astfel: 


„S-a deprins Vasika Buslaevici 

Cu beţivii, cu nebunii, 

Cu veselii şi îndrăzneții, voinici buni, 
A început să bea să se-mbete 

Și umblă prin oraş să-și facă de cap. 
Pe care îl apucă de mină, 

Îi rupe mîna din umăr“, etc. 


Populaţia Novgorodului se plinge mamei lui Vasile, văduvei Amelia 
Timoieevna, care însă nu-l poate stăpini. Vasile Buslaevici stringe o ceată 
de douăzeci și nouă voinici (cu el treizeci) „încercînd“ forțele fiecărui. 
Împreună cu ceata lui merge la un ospăț unde se naște un conflict. Vasile 
încheie un rămășag că a doua zi, impreună cu voinicii lui, se va bate cu 


1) Astfel se prezintă în unele variante din Onemerue Graur pp. 167—72, 
554—60, 576—81, 651-—4, 655—7. 

întregul Novgorod. Bătaia care se încinge pe la podul de peste Volhov 
este realizată în imagini vii de către popor. Protipendada din Novgorod 
se supune lui Vasile, aduce daruri mamei lui, se obligă să-i plătească bani. 
In a doua bilină, Vasile Buslaevici, cu ceata lui, cu o corabie (mai rar 
călare) pleacă în pelerinaj la Ierusalim. Pentru că se scaldă goi în Iordan o 
„babă de dincolo de pădure“ îi prevestește moartea. Cînd se intoarce la 
Novgorod, pe dealul Sorocinsk! întilnește un craniu pe care Vasile îl dă 
la o parte cu piciorul?, hîrca îi spune că şi el, Busiaevici, va avea aceiași 
soartă. Mergînd mai departe vede o piatră pe care era scris că acel care 
va: sări de-a lungul ei va pierde viața. Fire zvăpăiată, Vasile nu crede 
și moare sărind peste piatră. 


+ 


Chiar din sumara prezentare a tematicii bilinelor și a tipurilor prin- 
cipale de bogatiri, ne dăm seama de pitorescul, originalitatea, torta, frumu- 
seţea și bogăția epicei poporane ruse. Cu toate că bilina, gen specific rusesc 
are cu mult mai puține asemănări cu folctorul nostru decit bunăoară 
basmele ruse, cunoașterea acestui gen ne ajută la înţelegerea unor balade 
ale noastre. De altfel, lumea bilinelor, în special a celor din ciclul Kievului 
trăiește o viață cu aceleași preocupări cu a eroilor noștri populari, apărători 
ai patriei. Ca o reminiscență a timpurilor străvechi în care străbunii noştri 
se opuneau atacurilor popoarelor asiatice care veneau spre Europa, și a 
luptelor de mai tirziu, a rămas şi reprezentarea simbolică a dușmanilor 
personiiicată în cîte un monstru balaur sau semi-balaur cum este 


„Un arap buzat 
negru și ciudat 
cu solzi după cap 
parcă sînt de crap 
cu solzi mari pe burtă 
parcă sint de știucă, 
și cînd îmi strănută 
cîinii întărită“, 
(Kira, G. Dem. 7.) 


Astiel de personagii amintesc de zmeul cu care luptă Dobrinea sau 
de Tugarin Zmeevici, pe jumătate balaur și el. Novăceșiii și haiducii sînt 
văzuţi de romini tot atît de viteji și voinici ca bogatirii ruși. Și ei merg 
la Țarigrad, și ei luptă cu tătarii, dar, în conformitate cu împrejurările 
specifice, de la noi, centrul atenţiei este îndreptat asupra luptei cu turcii 
și nu cu tătarii.’ 

Avînd împrejurări istorice tot atit de zbuciumate ca ale vecinilor noştri 
poporul romin a creat, în mod independent tipuri și teme eroice, care, 
în linii largi, se aseamănă cu ale popoarelor rus, bulgar și sîrb. 


t) în alte variante dealul Sivon, reminiscență a biblicului Sion. 

2) Uneori un ciolan de om. | e 

3) Dacă privim mai atent pînă şi ciclul biîlinelor Novgorodului inteligibil pentru 
noi. Lupta dintre oamenii de aceeași profesiune ca în cazul negustorilor din Sadko era 
curentă în timpul vechi. La noi se dădea o asiduă luptă între ciobani care şi-a găsit 
expresia artistică în balade ca Șalga, Dolca şi mai ales Miorița. 

Despre pluralul substantivelor neutre în romîneşte 
de I. COTEANU 


În rominește, în pluralul substantivelor se ciocnesc două tendințe- 
opuse. O tendinţă este uniformizarea pluralului prin micşorarea numărú- 
lui desinenţelor, cealaltă este tendinţa de diferenţiere a formei de sin- 
gular de forma de plural a fiecărui substantiv în parte. In principiu, 
orice plural trebuie să se deosebească de singularul corespunzător, și 
acest lucru întărește tendința de diferenţiere!), care în cele din urmă 
se dovedește a fi mai puternică. De aceea “n limba romînă se întrebu- 
ințează nu mai puţin de şase desinențe de plural (considerînd pe -i şi -i 
un singur morfem). Deşi numărul „este incă mare, el nu reprezintă un 
element chiar atît de important pentru judecarea pluralului, căci trei 
din aceste şase desinenţe: -le, -ale și -ele de la feminine sînt condiţio- 
nate mecanic de forma singularului şi pot fi socotite o singură unitate. 
Celelalie trei în schimb, -i, -e, şi -uri de la feminine și neutre, neavînd nici 
o legătură cu forma de singular a substantivelor la care apar, sint nu 
numai trei unități bine diferenţiate, dar au totodată posibilitatea de a se 
extinde la substantive la care nu sînt justificate din punct de vedere isto- 
ric, dind naștere la dublete ca boli — boale, lămpi — lampe, roți — roate, 
arcuri — arce, și altele ca acestea. Apariţia desinenţei -i la femininele care 
înainte îşi formau pluralul cu -e arată că desinenţa i işi lărgește sfera 
de intrebuinţare, sprijinind tendinta de uniformizare a pluralului. Într-un 
viitor îndepărtat, dacă nu vor interveni în acest proces elemente noi, necu- 
moscute astăzi, nu este exclus ca -i să elimine pe -e de la feminine. 

Acad. Iorgu lordan crede că și -uri de la neutre va îi eliminat în cele 
din urmă de -e. După cum spune d-sa: „concurența [dintre -e şi -uri n. n.] 
se desfășoară sub ochii noștri și va continua multă vreme (poate chiar 
totdeauna) in viitor, căci simțim că în unele cazuri ambele variante vor 
persista, din cauza deosebirii semantice dintre ele (de ex. raporturi şi ra- 
poarte), iar în altele, limba “s-a oprit la forma „arhaică“ în -uri, asupra 
căreia nu Va reveni (discursuri, fracuri, împrumuturi etc.). Dar nu-i de 
loc greu să observăm că, de cele mai multe ori, lupta se va siirși cu biru- 
ința lui -e...“2). 

Și Acad. Al. Graur socotește că „desinenţa -e capătă preponderență asupra 
lui -uri5), deși d-sa manifestă mari rezerve cu privire la eventuala ei eliminare 


i 1) J. Byck și Al. Graur, De linfluence du pluriel sur le singulier en roumain, 
Bulletin linguistique I. p. 57. 
2) Iorgu Iordan, Limba romînă actuală, Buc. 1947, p. 47; vezi şi Bul. Al. Philippide, 


V. p. 18 ş.u. 
3) Al. Graur, Īncercare asupra fondului principal lexical al limbii romîne, Buc. 


1954, p. 178. 

din limbă, fiindcă, — arată d-sal — și astăzi cuvinte nou pătrunse în limbă 
își formează pluralul cu -uri: colhozuri, sovromuri. Ele ar trebui să pri- 
mească desinenţa e, dacă -uri ar îi devenit neproductiv. 

Problema celor două desinenţe ale pluralului neutrelor (-e, -uri) este 
suficient de complexă pentru a face pe cercetătorii citați. să nu afirme cu 
toată tăria că -uri va dispărea, deși vorbesc despre preferința dată de 
limba actuală lui -e: În primul rînd, o serie de neutre care-şi formau 
pluralul în trecut cu -e, și-l formează astăzi cu -uri, ceea ce contrazice 
preferința limbii actuale pentru -e. Afară de exemplele furnizate in acest 
sens de Acad. I. lordan: discurse devenit discursuri, răspunse devenit răs- 
punsuri, frace devenit fracuri!) etc., se mai pot cita şi altele, nu numai din 
secolul al XIX-lea, ca cele dinainte, ci și mai vechi, ca așternuțe-(le), înțe- 
lese, începute?) din secolul al XVI-lea, la care preferința pentru -uri a lim- 
bii actuale este indiscutabilă. 

Dar, pe lingă faptul că multe neutre s-au întors la desinenţa -uri, pen- 
tru a putea spune cu toată tăria că -e va elimina in cele din urmă, pe -e 
ar trebui să știm măcar în parte ce reguli determină pluralul în -e sau 
în -uri, fiindcă numărul neutrelor la care -uri a fost înlocuit prin -e nu 
crește în mod atit de constant incit -uri să poată îi considerat în momen- 
iul actual desinență neproductivă. 

Gramatica Academiei R.P.R., analizînd pluralul neutrelor, ajunge la 
concluzia că „nu se poate stabili o regulă cu privire la folosirea lui -e şi 
-uri3), concluzie la care rămăsese acum 70 și ceva de ani şi W. Meyer 
(-Liibke), ocupindu-se în lucrarea lui despre neutru în limbile romanice 
şi de situaţia neutrului în romineştet). 

Metoda întrebuințată pentru a se stabili care neutre fac pluralul în 
-e şi care în -uri s-a limitat, după cite știm, la căutarea unui raport mor- 
fologic constant, între formele de singular și desinenţele pluralului, ideea 
de bază fiind că, în majoritatea cazurilor, forma de singular determină 
iorma de plural. De multe ori această idee corespunde realității, de exem- 
plu la femininile rominești cu singularul în ea şi a accentuaţi, dar nici 
în rominește, nici în celelalte limbi romanice nu există o corespondență 
morfologică perfectă intre toate formele de singular și toate formele de 
plural. Pluralul ia adesea o anumită înfăţişare din cauze fonetice. Astfel, 
in rominește, raportul constant dintre jemininele terminate în -ea și -a 
accentuaţi și desinenţele respective de plural s-a născut in mod accidental, 
pornind probabil de la relația stea — stele, model și punct de atracţie 
pentru cuvintele cu structură fonetică similară, pe care le-a 'strins în 
aceeași grupă. Procesul a fost sprijinit de prezenţa în londul principal 
lexical al limbii a cuvintelor care l-au provocat”). Tot aşa se petrec lucru- 
rile astăzi cu iemininele la care nu mai apar alternanţe vocalice, ca fabri- 
că — fabrici, tactică — tactici, practică — practici etc. 


1) I. Iordan, lucr. cit., p. 74. 

2) I. A. Candrea, Psaltirea Scheiană, II, Glosar romîno-slav. 

3) Gramatica limbii romîne, Buc., Ed. Academiei R.P.R., I, p. 135. 
| 1) W., Meyer (-Liibke), Die Schicksale des lateinischen Neutrums im Romanischen,. 
Halle, 1883, p. 37. 

5 Al. Graur, Incercare asupra fondului principal lexical al limbii romîne, Buc., 


1954, p. 176 ş.u. 

Comordanţa dintre -i și alternanțele vocalice fiind ruptă, tendința de. 
organizare a unui raport constant între formele de singular și cele de plu- 
ral a fost și ea turburată. Femininele în discuție au revenit la situaţia 
veche din limba romînă, la cazurile excepționale care au lăsat în limbă 
plurale ca jragă — fragi, vacă — vaci. | 

Dacă adăugăm la cele arătate mai. inainte și faptul că preferința lim- 
bii romiîne pentru tendința de diferenţiere a pluralului are la bază nece- 
sitatea de a preciza inţelesul de plural al substantivului, trebuie să tragem 
concluzia că pluralul nu este numai o chestiune de morfologie și de ione-: 
tică și că, în ultimă instanţă, cauza diverselor lui modilicări fonetice și 
morfologice este tocmai necesitatea redării sensului de plural, formele noi 
nefiind decit .efeciele materiale ale acestei necesităţi abstracte. Raportul 
dintre singular și plural, în sensul de raport morfologic, poate îi oricind. 
modilicat, dacă se obține astiel o imbunătăţire de conţinut. Chiar cind 
jorma de plural ajunge să nu se mai deosebească decit in foarte mică 
măsură de forma de singular, ca în limba franceză de astăzi, unde tendința 
de uniformizare a avut precădere, nevoia de a reda ideea de plural nu 
poate, evident, să dispară. Limba recurge la mijloace extramorfologice; 
apare în mod obligator articolul plural inaintea substantivului, pronumele 
inaintea verbului etc. 

Limba romină, păstrind însă mai bine flexiunea nominală, trebuie să 
recurgă ia dilerenţierea formală a pluralului de singular. Există totuși 
puncte in care necesitatea diierențierii formelor de plural de cele de sin- 
gular concordă cu tendința de unilormizare. Astfel, iemininele care și-au 
schimbat desinenţa -e cu -i au lărgit intrebuințarea acesteia din urmă și, 
sprijinind astfel tendința micșorării numărului desinențelor, au întărit uni- 
iormizarea. Dar în același timp, din cauza alternanţelor vocalice pe care le 
implică în mod normal desinenţa i, fiecare feminin cu pluralul în -i, st 
deosebește mai bine de singularul său și întărește astfel tendința de dife- 
renţiere. Ca urmare, își face loc încetul cu incetul ideea că -i este mai 
indicat pentru plural decît -e. Desinenţa i a influențat şi trecerea -ure < 
lat. ora, ia forma -uri, trecere care nu se explică nici, prin fonetică, fiindcă 
e din -ure n-avea de ce să se transforme în i, nici prin morfologie, căci neu- 
trele se aseamănă la plural, din punct de vedere formal, cu femininele; -e 
ar fi trebuit deci să rămină neschimbat în -ure, dacă n-ar fi intervenit atrac- 
tia lui -i Dar -i a cuprins și neutre care își formau pluralul pînă în seco- 
lul trecut cu -e: studiu — studie, indiferent dacă forma studie a apărut pe 
cale savantă, căci cuvintele de tipul lui, fiind toate savante, nu puteau să 
aibă de la început o desinenţă populară. Cazul lui studie merită mai multă 
atenţie pentru că el ilustrează complexitatea modificărilor de felul acesta.. 
De sigur că în trecerea lui studie la studii a avut un rol oarecare și fone- 
tica, dar principala cauză este de natură sintactico-morfologică. Pluralul 
studie n-avea de loc înlăţișare de plural. El semăna prea bine cu femi- 
ninele singulare terminate în -ie din vechiul fond al limbii. În sistemul 
moriologic, lucrul acesta trebuie rezolvat, fie prin dezvoltarea unui tip nou 
de plural, ceea ce ar îi contrazis insăși tendinţa lundamentală a sistemului, 
fiindcă numărul desinențelor. de plural, în loc să scadă, ar ti crescut fără: 
vreun folos evident, fie prin inglobarea acestui tip aberant în categoria 


105, 


DESPRE PLURALUL SUBSTANTIVELOR NEUTRE IN ROMINEŞTE 


substantivelor cu pluralui cel mai asemănător, deci in categoria pluralelor 
în -ù Genul lui studiu nu l-a putut împiedica să primească desinenţa £, 
deşi ea este caracteristică masculinelor, căci fusese creat un precedent 
prin extinderea aceluiași -i la feminine, de care neutrele sint formal foarte 
apropiate. l 

Desinența i s-ar fi extins și mai mult, cuprinzind și alte categorii de 
substantive, dacă n-ar fi intervenit necesitatea foarte puternică în romi- 
nește de precizare a genului, căci uniformizarea şi neuniformizarea plura- 
lului depind în mod direct de situaţia genurilor. Acolo unde nu mai există 
deosebiri moriologice intre genuri, pluralul este unitar, desinențele lui se 
reduc la un număr foarte mic și își pierd o parte din conţinut; și ne mai 
indicînd şi genul și pluralul, ci numai pluralul, devin abstracte. 

Prin gruparea numelor de lucruri într-un gen aparte, în neutru, limba 
romînă a fost silită însă să recurgă la mai multe desinenţe de plural decit 
celelalte limbi romanice, căci, pe măsură ce neutrul se dezvolta, se păstra 
şi se întărea și ideea genului natural, încetinind generalizarea genului gra- 
matical. Pe de altă parte, desinenţele iși păstrează caracterul concret, iar 
efectul este îngrădirea unitormizării pluralului general. Din această cauză, 
un grup de substantive feminine a putut să primească, pe lingă desinen- 
tele lor proprii, și desinenţa -uri: lipsă — lipse — lipsuri, marjă — mărĵi 
— mărfuri, treabă — treb, — treburi etc., iar altele, deşi n-ar fi trebuit 
să aibă plural fiindcă denumesc materia, și-au format totuși și ele unul: 
alamă — alămuri, făină — țăinuri, verdeață — verdețuri. 

ÎIntrebuințarea desineniei -uri și la feminine a dus chiar la modificarea 
parțială a înţelesului ei, căci -uri a căpătat şi valoarea de desinenţă 
specială pentru numele de materie, ceea ce a complicat şi mai mult situația 
pluralului. 

Păstrarea și extinderea lui -uri trebuie pusă in legătură cu situația 
genurilor în latina tirzie, cu starea precară a desinențelor și cu tendinţa 
organizării pluralului după alte criterii decit cele din iatina literară. În 
faza tîrzie a limbii latine se găsesc, plurale ca nervia pentru nervi (la. 
Petronius), rivora pentru rivi și altele ca acestea,!) iar frigora, rura etc. 
devin singulare colective de genul feminin. În italiană piuralele în  -ora, 
puţine cîte sînt, au numai valoare de colective, confundindu-se cu cele în 
-a ca braccia, frutta, legna, mura etc.2) 

Dintre formele latinești tirzii, rivora arată că desinenţa ora putea să 
apară fără a transforma cuvintul în singular colectiv. Procedeul formării 
pluralului cu — ora se întilnește des şi este popular în latina tirzie, cum 
arată P. Aebischer?) pe baza unui mare număr de plurale noi latinești în 


:) Vezi C. H. Grandgent, Introduccion al latin vulgar, Madrid, 1928, p. 217; 
A. Draeger, Historische Grammatik der lateinischen Sprachen, I, 1872; Paul Aebischer, 
Les pluriels analogiques en „-ora“ dans les chartes latins de l'Italie, în Archivum lati 
nitatis medii aevi, VIII (1933), p. 9 și IX (1934), p. 26 ș.u. Vezi, de asemenea, discuția 
şi indicații suplimentare la Al. Graur, Les noms latins en -us, -oris în Revue de philo- 
logie, Paris, 1937, p. 276. 

2) Francesco d'Ovidio și W. Meyer (-Lübke), Italienische Grammatik in Gröbers 
Grundriss, I, p. 545. Vezi şi observațiile lui W. Meyer-Lübke din: Italienische Grammatik, 
Lepzig, 1890, p. 183 și E. Bourciez, Éléments de linguistique romane, Paris, 1946, p..... 

) P. Aebischer, Les pluriels analogiques en -ora dans les chartes latines de 
l'Italie în Archivum latinitatis medii aevi VIIE, 1933, p. 73. 

-ora, descoperite în latina hrisoavelor din evul mediu. Faptul demonstrează 
vitalitatea acestei desinenţe, căci „nu se poate admite, spune Acad. Al. Graur, 
să fi existat o modificare morfologică într-o limbă moartă cum era 
limba latină din hrisoave“). Din -ora cu valoare de plural s-a dezvoltat 
-uri în rominește, dar fără a se confunda cu -a, ca în italiană, cum se 
vede din lipsa aproape totală din rominește a femininelor singular cu termi- 
nația ură < lat. ora (latură, care ar putea îi adus aici în discuţie, este 
refăcut după plural) precum și din faptul că -ure s-a extins în istroromină 
ca o desinenţă oarecare nu numai la multe nume de lucruri, ci şi la nume 
de ființe?). De altfel și în dacoromină apar, regional, forme ca averuri 
(averi), basmuri (basme), pădururi (păduri), afară de binecunoscutul min- 
căruri (mincări)5). 

Prin urmare, -ora şi-a păstrat tot timpul în rominește valoarea ei ori- 
ginară de indicator al pluralului. Dar lucrul acesta n-a produs numai În- 
mulţirea desinenţelor. El a reprezentat și elementul material de care limba 
s-a folosit pentru diferențierea semantică a genurilor în animat și inani- 
mat; într-un anumit fel, -ora a salvat neutrul de la descompunerea în care 
intrase în latina tirzia. 

Ca desinenţă de plural, -uri, păstrindu-și corpul fonetic indică foarte 
bine pluralul, căci forma de plural în -uri a unui substantiv este mai bine 
diierențiată de forma de singular respectivă. S-ar putea spune chiar că ea 
precizează mai bine sensul de plural, în comparaţie cu alte desinenţe şi în 
primul rînd cu -2 de la neutre. Pe de altă parte, -uri nu formează decit 
pluralul substantivelor îiind cel mai precis indicator al subsianlivării 
adjectivului. 

Aproape toate adjectivele primare, fac pluralul cu -uri cind sînt sub- 
stantive, de exemplu: amar — amaruri, bun — bunuri, drept — drepturi, 
fals — falsuri, gol — goluri, plin — plinuri etc. La fel se petrec lucrurile 
și cu participiile substantivate; așternut — aşternuturi, înțeles — înțelesuri, 
răsărit — răsărituri și, în principiu, cu orice parte a vorbirii substantivată, 
de exemplu cu pronumele: eu — euri, cu interjecţia: ah — ahuri, of — ofuri, 
tictac — tictacuri etc. În această funcţie, -uri se afla și se mai află parţial 
şi astăzi în concurență cu -e, dar aici cîștigă teren față de -e în mod 
indiscutabil, căci, pe cind în secolul al XVI-lea mai existau dublete de 
plural ca înțelese — înțelesuri, răsărite — răsărituri sau forme in -e ca 
sfirșite pentru sfirșituri, începutele pentru inceputurile și chiar plinele pen- 
tru plinurile, ca să nu mai vorbim de cumplitele, eşitele, făgăduitelet) care 
nu s-au păstrat, astăzi formele în -e ale cuvintelor citate nu mai sint posi- 
bile, iar dacă totuşi mai întîlnim unele, ca așternute5), ele sînt arhaice. 

Substantivarea adjectivelor cu ajutorul fui -uri se intiinește numai în 
limba romînă. A. Draeger, care arată că substantivarea adjectivelor neutre 
apare des în latinește, în special la nominativ și acuzativ plural, nu dă 
însă nici un caz de substantivare cu -uri), iar P. Aebischer?) n-a întilnit 


1) Al. Graur, Les noms latins en -us, -oris, p. 277. 

2) Vezi discuţia la S. Pușcariu, Istrorominii, II, p. 144. 

3) Vezi Cum vorbim, II, nr. 3, p. 40. 

4) Exemple din Glosarul slavo-romîn al Psaltirii Scheiane (ed. I. A. Candrea). 
5) I. Iordan, Limba romînă actuală, p. 70. 

6) A. Draeger, Historische Syntax der lateinischen Sprachen, I, ed. I, 1872, p. 41. 
7) P, Aebischer, Les pluriels analogiques en -ora, loc. cit. p. 12. 

nici el în numeroasele documente latinești din evul mediu pe care le-a 
cercetat decit pe ingressora și egressora, ca derivate verbale, deși substan- 
tive cu plural analogic în -ora sînt multe. În; fine, în limbile romanice nu 
există nici un caz. 

Adoptarea lui -uri pentru a substantiva adjectivele nu s-a produs nici 
în rominește dintr-odată, după cum reiese din faptul că, în comparaţie cu 
limba actuală, limba romînă veche avea încă multe adjective substantivaie 
lără -uri.. Prin urmare, mult timp adjectivele se substantivau și în romi- 
nește cu desinenţa -a, -uri fiind o inovaţie in privința aceasta. Cu trecerea 
vremii însă, -uri se exlinde în dauna lui -e < lat a. 

Totuşi nici astăzi -uri nu este singura desinență a adjectivelor 
substantivate, datorită însuși mecanismului de iransformare a adjectivelor 
in substantive. De foarte multe ori substantivarea se produce prin 
izolarea adjectivului din grupuri nominale. Astfel, de exemplu, din 
grupul trenuri rapide, adjectivul rapide a inglobat în cele din urmă 
şi înţelesul determinatului său, mai întîi în limbajul ceferiştilor!) şi 
apoi în vorbirea unui număr din ce în ce mai mare de oameni. Proce- 
deul este productiv mai cu seamă în stilul știinţilic, în cel juridic și admi- 
nistrativ al limbii literare. Adjective ca citate sau derivate, de exemplu, 
devin foarte ușor substantive, înglobind fără nici un fel de greutate deter- 
minatele care le însoțeau și izolindu-se apoi de ele. Nu există motive să 
ne indoim că și în limba veche lucrurile se petreceau aproximativ în ace- 
laşi mod. Cazuri ca toate arsele, toate aprinsele?, reprezentind o treaptă 
mijlocie intre adjectivul propriu-zis și adjectivul substaniivat, ne întăresc 
această părere. În faza aceasta, adjectivul are încă nevoie de toate cu 
funcție de determinat, dar acesta nu mai este decit un înlocuitor general 
și nehotărit al substantivului. 

Oricum, cind adjectivul trece de la calitatea lui la aceea de substantiv, 
el iși formează mai intii un plural în -e și numai după aceea, cind a atins 
pe deplin gradul de substantivare, poate primi și desinenţa -uri, prin care 
transtormarea petrecută cu el se tixează și din punct; de vedere formal. S-ar 
putea spune, așadar, că subsiantivarea adjectivelor are pînă astăzi, in 
rominește, două faze. În prima, noul substantiv își formează pluralul cu -e, 
in a doua și-l poate forma și cu -e și cu -uri, dar -uri încheie procesul. 
Așa se explică formele duble ca produse — produsuri, cuprinse?) — cu- 
prinsuri, aşternute3) —- așternuturi!, adause!, — adausuri şi altele. Adjec- 
tivele substantivate care păstrează desinenţa -e nu-şi pierd cu totul 
valoarea de adjectiv, căci ele continuă a numi obiectele în iuncție de însu- 
șirea lor; derivate sau citate, de exemplu insemnează „obiecte care derivă 
din altele sau care sint citate“, pe cind goluri sau plinuri n-au înțelesul 
legat de ideea de obiecte „pline“ sau „goale“. Ele denumesc obiecte, fiind 
net substantive. Legătura dintre ele și adjectivele corespunzătoare este foarte 
slabă. Desinenţa uri le-a făcut substantive propriu zise. 


t} Vezi I. Iordan, Limba romînă actuală, p. 70 ș. u. 

2) Psaltirea Scheiană, Glosarul slavo-romîn. Este de neînțeles însă de ce |. A. 
Candrea consideră adjective arsele şi aprinsele din aceste exemple, 

3) Vezi I. Iordan, Limba romină actuală, p. 70—71. 

Aceasta este una din principalele cauze, datorită căreia, un număr 
important de neutre trebuie să aibă și desinenţa e și desinenţa uti, dar, 
în cazul acesta, desinenţa e este arhaică și -uri este nouă! 

Apariţia lui -e sau -uri, fiind în funcție de gradul de substaniivare, 
nenumărate neutre care mai păstrează din diferite cauze sens asemănător 
cu al adjectivului își formează pluralul cu -e. În această categorie intră 
toate numele de instrument, derivate cu sufixul ar, er, ier: anuar — anuare, 
brăzdar — brăzdare, cenușar — cenușare, cuier — cuiere, degetar — dege- 
tare, focar — focare, frunzar — frunzare, genunchier — genunchere, ierbar 
— ierbare, lăicer — lăicere, obrăzar — obrăzare, orar — orare, porumbar — 
porumbare, pieptar — pieptare, şerpar — şerpare, umbrar — umbrare, 
viespar — viespare, ziar — ziare și altele ca acestea. 

În. aceeași situație sint și derivatele în -tor, -sor, -ător, nume de instru- 
ment: aspirator — aspiratoare, bătător — bătătoare, cursor — cursoare, 
indicator - indicatoare, ventilator — ventilatoare etc. 


Fonetica nu are aproape nici un rol în stabilirea pluralului unor sub- 
siantive ca cele de mai sus, fiindcă, acolo unde este absolut necesar, -uri 
apare indiferent de terminația substantivului la care este adăugat, de ex: 
adevăr — adevăruri, lichior — lichioruri, mincări — mâncăruri, omor — 
omoruri, păduri -— pădururi etc. Pluralul numelor de instrument este de- 
terminat aşadar numai de sensul lor de adjective. Același fapt a făcut ca 
şi neutrele noi, intrate de curînd în limbă şi derivate cu sufixele -aj şi -ism 
să aibă pluralul în -e, din cauza valorii adjectivale a sufixelor: abataj — 
abataje, bagaj — bagaje, echipaj — echipaje, etaj — etaje, garaj — garaje, 
personaj — personaje etc. barbarism — barbarisme, franțuzism — franțu- 
zisme, modernism — modernisme, stingism — stingisme etc. 

Neutrele diminutive și augmentative, care conţin și ele într-un fel 
ideea semantică a adjectivului, căci exprimă o însușire a primitivelor dia 
care provin, işi fac și ele pluralul cu -e. Pe cînd, dulap, de exemplu, are, 
ca primitiv, pl. în -uri, dulăpaș.are pl. în -e, lanț cu pl. lanțuri, ca dimi- 
nuiiv este lințușele ş.a.m.d. Astfel, indiferent de genul sau pluralul primi- 
tivului, avem: articolaş — articolașe, ciocănaș — ciocănașe, cuibușor — 
cuibușoare, bileţel — biletele, căpețel — căpeţele, degețel — degețele, oscior 
— oscioare, pătişor — pătişoare, butoi — butoaie, buboi — buboaie, cămă- 
şoi — cămăşoaie, măturoi — măturoaie, păpușoi — păpușoaie, pietroi — 
pietroaie ş. a. 

Chiar cind valoarea. de adjectiv este și mai indepărtată decit în cazu- 
rile anterioare, desinenţa -e poate să apară, dacă neutrul derivat este ana- 
lizabil. Astfel substantivele neutre noi, care în limba lor de origine sînt 
derivate cu sufixul ment, au, în romînește, pluralul numai în -e, fiindcă 
in foarte multe cazuri, -ment este simţit și analizat ca sulix din cauza pre- 
zenţei in limbă a verbelor de la care au fost derivate substantivele în 
chestiune, compară: bombarda — bombardament, comanda — comanda- 
ment, raționa. — raționament, trata — tratament, vira — virament etc. 

Dacă la neutrele derivate care-și păstrează mai mult ori mai puțin 
sensul de adjectiv și legătura cu primitivul, desinenţa e este obligatorie, 
la altă serie de derivate la care nu mai există aceste elemente, devine obli- 
gatorie desinenţa uri. Astfel sînt derivatele cu sufixul -iș: ascunzișuri, desi- 


109 


DESPRE PLURALUL SUBSTANTIVELOR NEUTRE IN _ROMINEŞTE 


șuri, frunzișuri, făţişuri, învelișuri, netezișuri, povirnişuri, suişuri, tăișuri 
etc. Unele dintre ele pot apărea accidental şi cu desinenţa e ca frunzișe!), 
dar numărul lor este atit de mic, şi cazurile atît de rare, încît modul de 
formare a pluralului acestor derivate nu este compromis. Tot în -uri îşi 
fac pluralul derivatele in -șag și -șug: Jurtișaguri, rămășaguri, meșteșu- 
guri, vicleșuguri ca şi substantivele imprumutate la care se simt aceste 
sufixe, deși nu pot fi izolate, nefiind derivate rominești, ca făgașuri, ima- 
suri, sălașuri și altele. La derivatele în -sag și -șug a intrat în funcțiune 
la formarea pluralului și necesitatea păstrării individualităţii morfologice 
a sufixului, care ar îi fost prea mult modificat de desinenţa e, căci oclu- 
ziva s-ar îi transtormat în semiocluzivă. l 

între desinenţa -uri și structura fonetică a cuvintului există citeva 
relaţii care fac ca această desinență să apară numai în anumite condiţii 
fonetice. În primul rînd, -uri nu poate apărea decit imediat precedată de 
accent, de exemplu: aeropârturi, basoreliefuri, camertonuri, demiuri, lam- 
păsuri, mir6suri etc. 

De aceea stidiu are pl. stúdii, adâgio — adăgii, dar studió are plura- 
lu] studiduri, demiu, pl. demiuri ș.a.m.d. Accentul pe silaba dinaintea desi- 
nenței nu implică în mod necesar folosirea lui -uri, dar -uri mu poate fi pus: 
decit dacă este imediat precedat de accent. Din cauza aceasta derivate ca 
bocet, dangăt, foșnet, geamăt, pocnet, plinset, strigăt, țipăt, vaiet, al căror 
accent nu se poate deplasa de pe temă, fac pluralul numai în -e: bocete, 
dângăte etc. Dacă ele și-ar forma pluralul cu -uri, ar trebui să-şi deplaseze 
accentul de pe temă pe sufix, cum se întimplă citeodată cînd vorbitorii mau 
siguranța accentului, ca în cazul lui sipéturi, pronunțat astfel de nemoldo- 
veni, deci de cei care nu au cuvintul în graiul lor.2) 

Dar -uri mai are, și avantajul că nu modifică în nici un fel ionetismul 
substantivului și poate fi deci întrebuințat la toate neutrele noi, a căror 
structură fonetică nu este incă perfect adaptată la limba romină, ca în 
pluralele: bibelouri, cadouri, depouri, jigouri, lavabouri, maiouri, platouri, 
radiouri, stilouri, sacouri, tricouri şi chiar macrouri, de la singularul macro, 
reprezentind îr. maquereau, deși acest cuvînt nu denumește un lucru, ci 
un pește. El s-a rătăcit printre neutre numai fiindcă, trebuind să-și păs» 
treze forma, nu putea primi de læ plural decit desinenţa uri. Faţă de -e, 
-uri are avantajul de a nu produce nici alternante vocalice, nici conso- 
nantice, iar lucrul acesta este foarte important pentru toate cuvintele noi, 
cum se poate ușor vedea și din faptul că sovrom sau colhoz ar îi fost 
prea mult modificate dacă și-ar li format pluralul cu -e. 

Toate calităţile acestea ale desinenţei -uri au fost utilizate de limbă 
la formarea pluralului neutrelor monosilabice. Din peste patru sute și cinci- 
zeci de neutre monosilabice, numai 35 au pluralul format cu -e și 10—15 
şi cu -e şi cu -uri, indiferent de vechimea lor în limbă. Monosilabicele 
neutră iși formează pluralul cu -uri, fiindcă această desinenţă satisface 
foarte bine necesitatea limbii de a diferenția într-o oarecare măsură, nu 
prea mare însă, pluralul de singular. Ea nu impune alternante de nici un 
iel, deci diferențiază, păstrind unitatea ionetică a cuvintului. Cealaltă desi- 


1) I. Iordan, Limba romînă actuală, p. 71. 
2) Cum îmi atrage atenţia Al. Graur de la care dețin informația. 

nenţă, -e, ar fi dus la omonimii insuportabile, să se compare, de exemplu 
(bal—) (baluri cu pluralul ipotetic în -e: <bale sau (cep—) cepuri cu 
< cepe, (geam—) geamuri cu <geme, (con—) conuri cu <coane ş.a.m.d. 
zi se va vedea de ce — la aceste substantive — desinenţa e este imposibilă. 

Dacă -e n-ar fi produs omonimii insuportabile ca în cazurile de mai sus, 
ea ar fi mutilat însă uneori cuvîntul în așa fel incît el ar fi devenit de 
nerecunoscut în forma de plural, de exemplu: <cece n-ar mai fi amintit 
singularul cec, <groage singularul grog, <neme sg. neam ş.a.mid. 
Printre monosilabicele neutre cu pluralul în -e n-avem decit unul singur 
care contrazice afirmaţia făcută mai sus, pe ac — ace. Celelalte se stir- 
șesc și la singular în semiocluzivă ca bici — bice, brici — brice, în grupul 
consonantic ct: act — acte, fruct — fructe, punct — puncte, în pt: fapt — 
fapte, în -i semiconsoană: cui — cuie, pai — paie şi în general au o struc- 
tură fonetică pe care -e n-o putea schimba. Alternanţe vocalice  n-apar 
decit la bețe (băț). Cit privește pe ac, explicaţia formei de plural în -e 
cu modificarea guturalei am putea s-o găsim în întilnirea lui încă din latină 
cu acus, -eris sau cuacus, -i. Dar chiar socotindu-l pur și simplu excepţie, 
aceasta nu schimbă aproape de loc situația neutrelor monosilabice, cu atit 
mai mult cu cit limba are tendinţa de a scoate dintre neutre pe cele care 
s-au fixat la pluralul in -e şi a le crea un singular feminin. Astfel, alături 
de fruct — jructe, a apărut fructă — fructe, alături de fol — foale, țoală 
— țoale, iar grup n-a rezistat la două forme de plural, scindîndu-se in două 
cuvinte diferite ca înțeles: grup — grupuri şi grupă — grupe. 

Neutrele monosilabice se împart, ca și celelalte neutre de altminteri, 
în trei: 


1. Unele fac pluralul numai cu. desinenţa uri (cele mai numeroase) 
şi anume: 


ahuri 20. bolduri +0. bunturi - 
ârmuri bonuri busturi 
bacuri boruri buturi 
baluri bârduri checuri 
5. balturi borşuri cînturi 
“Dancuri 25. borțuri +5. cirduri 
i A boturi carturi 
baruri RE. i 
A boxuri caturi 
blufuri s | 
A bracuri cazur 
becuri i l 
S branțuri ceasuri 
10. se 30. brecuri 30. cecuri 
SENEI bricuri , censuri 
bercuri brinduri cepuri 
biluri broduri ceruri 
biruri bronzuri cercuri 
15. bisuri 35. bruturi 55. chefuri 
blamuri bufturi cheiuri |, 
blocuri buhuri chiaguri 
blufuri bulzuri chinuri 
bołuri bunuri chioșcuri 


60. chipuri 
chisturi 
chixuri 
cioburi 
ciocuri 


65. cioturi 
cinuri 
circuri 
cituri 
ciufuri 

70. ciumpuri 
ciururi 
clacuri 
cleiuri 
clenciuri 

75. clituri 
cloncuri 
cluburi 
covuri 
coifuri 


80. coksuri 
coluri 
colburi 
colțuri 
conuri 


85. conturi 
coruri 
corpuri 
corturi 
coșuri 


90, crahuri 
crînguri 
creţuri 
crezuri 
cricuri 

95. crosuri 
cruguri 
cuburi 
cuiburi 
cursuri 

100. cvansuri 
damuri 
dansuri 
daruri 
dealuri 

105. diguri 
dimburi 
docuri 


doguri 
domuri 
dopuri 
110. doruri 
dosuri 
drumuri 
drepturi 
dresuri 
115. dricuri 
driluri 
droburi 
droguri 
droturi. 


120. drucuri 
> duhuri 
dupuri 
dușuri 
evuri 


125. falsuri 
faruri 
fasturi 
feluri 
fesuri 

130. finuri 
ileacuri 
îlecuri 
fluxuri 
focuri 


135. foruri 
forturi 
fracuri 
frahturi 
îriguri 

140. fronturi 
rupturi 
fumuri 
tunduri 
furturi 

145. gafuri 
garduri 
geamuri 
genuri 
geruri 

150. gesturi 
gheburi 
ghesuri 
ghiburi 
ghinuri 


155. 


160. 


180. 


190. 


ghioluri 
ghionturi 
ghiuluri 
ghizduri 
giaruri 
giguri 
ginduri 
ginguri 
ginuri 
gituri 


. gioluri 


gipsuri 
giruri 
glafuri 
glanțuri 


. glasuri 


globuri 
gloduri 
goluri 

golfuri 


„gonguri 


gozuri 
graiuri 
grajduri 
gresuri 
grinduri 
groguri 
gruiuri 
grunzuri 
gusturi 


5. hacuri | 


haniuri 
hanuri 
hanguri 
hanțuri 
bapuri 
haruri 
harturi 
haturi 
hramuri 


„hazuri 


hăuri 
heiuri 
hteaburi 
hoituri 


„holuri 


holmuri 
hopuri 
hreanuri 
iaduri 

205. iahturi 
iazuri 
icuri 
imnuri 
ixuri 

210. iruri 

izuri 
istmuri 
iufturi 
jacuri 

. jaduri 

jafuri 
janţuri 
jaruri 
jazuri 

220. jeguri 
jeturi 
jeuri 
jghiaburi 
jiguri 

225. iilțuri 
jinduri 
jocuri 
jolduri 
juguri 

230. jururi 
junghiuri 
lacuri 
laturi 
lanuri 

235. lanţuri 
larguri 
lajuri 
lazuri 
leaturi 

240. lefturi 
lesturi 
leșuri 
lifturi 
limburi 

245. linuri 
lipuri 
locuri 
lochuri 
loturi 

250. lozuri 
luturi 
luxuri 
maiuri 
maluri 


to 

255. marșuri 
maturi 
mersuri 
mieduri 
miezuri 


260. miluri 
miruri 
mituri 
moaruri 
moduri 


265. mofturi 
moțuri 
mucuri 
musturi 
nafturi 

270. nanuri 
naosuri 
narturi 
nazuri 
neamuri 

275. neanturi 
nimburi 
nituri 
noduri 
nuduri 

280. ofuri 

oluri 

opuri 
opturi 
păișuri 
pâpuri 
păsuri 
paturi 
picui 
piepturi 

290. pilcuri 
piruri 
piscuri 
pleanuri 
pliscuri 

295. ploduri 
pluguri 
plumburi 
plusuri 
porturi 

300. prafuri 
praguri 
preșuri 
prinzuri 
prunduri 


285. 


305. puturi 
pulsuri 
racuri 
raiuri 
raiduri 

310. ramuri 
ranguri 
rapturi 
razuri 
resturi 


315. ringuri 
ripsuri 
riscuri 
risuri 
rituri 

320. riuri 
ritmuri 
rosturi 
ruguri 
salturi 

325. schimburi 
scocuri 
sconturi 
scopuri 
scririuri 

330. scroburi 
scrumuri 
scuturi 
seruri 
sexuri 

335. sfircuri 
sfaturi 
simțuri 
sinuri 
soiuri 

340. soluri 
sonuri 
sorburi 
sorturi 
spituri 

345. sporuri 
staluri 
stanuri 
standuri 
starturi 

350. stirvuri 
steaguri 
steiuri 
stiluri 
stoguri 

355. stoluri 390. toasturi 425. văluri 
stopuri tocuri valsuri 
strunguri toiuri valțuri 
stucuri tomuri varuri 
stufuri tonuri văzuri 

360. suişuri 395. torsuri 430. vaxuri 
suluri torturi veacuri 
șaluri tracuri velururi 
șanuri tracturi versuri 
șanțuri traiuri viduri 

365. șorturi 400. trapuri 435. viersuri 
ștranduri trenuri vinuri 
șvarțuri | tronuri vîriuri 
tacuri trucuri viscuri 
taluri trupuri visuri 

370. tancuri 405. trunchiuri 440. vloguri 
taruri trusturi voaluri 
tasuri tuburi voturi 
tauri tuiuri vraiuri 
teancuri tuluri vrejuri 

375. teascuri 410. tunuri 445. vulguri 
teluri turturi zaruri 
terciuri turnuri zariuri 
teuri tancuri zascuri 
texturi țarcuri 450. zaţuri 

380. ticuri 415. tărmuri zbalturi 
tilcuri tefturi zbeguri 
timpuri testuri zboruri 
tipuri toiuri zeluri 
tirguri uduri 455. zeruri 

385. tirnuri 420. unghiuri zgîrciuri 
tiruri unturi ziduri 
tirșuri uzuri zlacuri 
tirsuri vaduri zmalțuri 
tixuri valuri 460. zboruri 


2. Altele au pluralul numai în -e!): 


ace tapte lemne 
acte fiare maţe 
bețe fire mere 
bice irine paie 
5. braţe 15. fructe 25. puncte 
brice gaze sate 
care gloanțe state 
chile goaze teste 
cuie grade texte 
10. culte 20. grame 30. vase 
verbe 


i 1) Printre neutrele cu pl. în -e n-am pus pe cele care apar în mod cu totul excep- 
țional ca busie, nase, plane (?) plumbe, ṣire, tance, înregistrate de Acad. Iorgu lordan 
în limba romînă actuală p. 70—71. 

3. Cîteva au pluralul şi în -e şi în -uri: 


arce — arcuri coate — coturi roade — roduri 
axe — axuri Îrahte — frahturi şpalte — şpalțuri 
briie — briuri fuse — îusuri ture — tururi 
capete — capuri gheme — ghemuri zare — zaruri 

5. coarne — cornuri 10. griie — griuri 15. zmeie — zmeuri 


vise — visuri 


Din listele întocmite aici se poate întimpla să lipsească unele cuvinte, 
insă raportul numeric dintre categoria celor care iși formează pluralul 
cu -uri și cele care şi-l formează cu -e este în mod categoric în favoarea 
neuirelor monosilabice în -uri, aproape de patrusprezece ori mai nume- 
roase decit cele in -e. Categoria neutrelor monosilabice in -uri este ior- 
mată din cuvinte de tot felul, și din fondul principal lexical și din masa 
vocabularului, unele noi sau chiar foarte noi. Prezenţa în limba romînă 
a unui grup atit de important, a cărui structură fonetică implică intre- 
buințarea desinenței -uri în primul rind, demonstrează. că această desi- 
nenţă este și astăzi Íoarte activă. Spre aceeaşi concluzie ne duce și nou- 
tatea unor dublete în -uri, ca: arcuri, axuri, corpuri, cornuri, coturi. 

Neutrele monosilabice în -uri au pierdut în cursul vremii unele plurale, 
de exemplu pe acturi, glonțuri, puncturi, staturi, dar au cîștigat altele, pe 
capuri, fracuri, coturi etc., răminind tot timpul un grup puternic de substan- 
tive care au sprijinit întrebuințarea lui -uri la plural. 

Ca să ne putem da mai bine seama în ce măsură este incă activă de- 
sinenţa uri, este necesar să vedem raportul ei cu desinenţa -e la neutrele 
din fondul, principal lexical al limbii romine, provenite tot din neutre la- 
tinești. 


In lista cuvintelor din fondul principal lexical stabilit de Al. Graur 
in lucrarea citată sint 78 de neutre. Dintre acestea, 39 au fost neutre şi în 
latinește, şi anume: 


argint < argentum griu < granum 
aur < aurum jug < jugum 
brat < brachium lemn < lignum 
cap < caput lut < lutum 

5. car < carrum 20. măr < melum 
ciur < *cibrum must < mustum 
corn < cornus negoț < negotium 
cot < cubitum orz hordeum 
cuib < *cubium ou < ovum 

10. dos < dossum 25. pret < pretium 
fapt < factum prînz < prandium 
fir < filum rost < rostrum 
fîn < fenum sat < satium 
frig < frigus scaun < scamnum 

15. frîu < frenum 30. scut < scutum 

semn < signum vad < vadum 
spic < spicum vas < vasum 
sul < *subulum vin < vinum 
timp < tempus vis < visum 


35. unt < unctum 


Numai două din ele făceau, în latinește, pluralul în -ora: frigora și 
tempora, iar astăzi, în rominește au pluralul numai în -uri, nu și în -e, 
15; cuiburi, dosuri, friguri, juguri, musturi, negoțuri, prețuri, prinzuri, 
rosturi, scuturi, suluri, timpuri, vaduri, vasuri, vinuri, fără a mai pune la 
socoteală pluralele noi sau posibile ca: arginturi, capuri, ciururi, cornuri 
coturi, finuri, griuri, luturi, orzuri, și tără a mai socoti extinderea lui -uri 
la cuvinte care în latinește erau masculine ca: cerc(uri <circus, cimp(uri) 
Z campus, foc(uri) < focus, fumuri) <fumus, fund(uri) < fundus, gust(uri) 
<gustus, joc(uri) <jocus ş.a.m.d. La neutrele din fondul principal, -uri s-a 
extins în mod net asupra lui -e, iar lucrul acesta nu putea să nu influen- 
teze situația generală a neutrului, dat fiind faptul că inovațiile morfolo- 
gice pornesc din fondul principal lexical al limbii. Este adevărat că, din 
cele 78 de neutre latinești din fondul principal lexical, 66 sint monosila- 
bice, dar acesta n-a făcut decît să întărească extinderea desinenţei -uri. 
în acest punct al analizei noastre se impun citeva concluzii de ordin 
general. Mai intii că substantivele neutre din limba romînă îşi formează 
pluralul după anumite reguli și deci afirmaţia că nu există o regulă pre- 
cisă in legătură cu intrebuinţarea desinenţelor e și uri este valabilă numai 
în măsura în care este vorba de o singură regulă. în al doilea rind, că 
regulile de formare a pluralului nu trebuie considerate un raport mecanic 
intre terminaţiile singularului și desinenţele pluralului. Această metodă 
duce întotdeauna în impas, chiar cind problema formării pluralului nu 
prezintă atitea greutăți ca la neutre. Deși la substantivele feminine -i 
a înlocuit pe -e constant și pe scară largă și nici un substartiv feminin 
care a început să-și formeze pluralul, cu -i nu se mai întoarce în mod 
normal la desinenţa -e, totuși și în cazul acesta încercarea de a găsi c 
relație între terminațiile femininului la singular și desinenţa e sau -i la 
plural, făcută de Al. Philippide în Gramatica elementară a limbii romîne 
lași 1897, p. 14, a eșuat. 

Complexitatea elementelor care decid asupra formei de plural arată 
că, în cazul, neutrelor, aparentele pot fi adesea înșelătoare, căci dacă este 
adevărat că unele neutre au schimbat pe -uri prin-e, este tot atit de adevărat 
că această schimbare n-a dus la transformarea lui -uri din desinenţă pro- 
ductivă în desinenţă neproductivă. Mai mult chiar, -uri şi-a păstrat pînă 
astăzi calitatea ciștigată în cursul evoluţiai istorice a limbii romine de a 
îi indicatorul cel mai potrivit al substantivării diferitelor părți de vorbire. 

În sfirșit, există şi relaţii fonetice prin care se poate stabili uneori 
întrebuințarea desinenţei e sau uri. Potrivit cu caestea, -uri nu se poate 
întrebuința decit la neutrele care la singular sînt oxitone, iar -e nu este 
legată de accent, putînd apărea și la neutrele oxitone şi la celelalte. În 
orice caz, paroxitonele şi proparoxitonele nu pot să-şi formeze pluralul 
cu -uri. 

Dacă -uri este dezavantajat din acest punct de vedere, căci siera lui 
de întrebuințare. este mai mică — în teorie — decit a lui -e, datorită con- 

diționării sale de locul accentului, ea este avantajată față de -e pentru că 
nu impune nici un fel de alternanţe, ceea ce a făcut-o să devină prima 
desinență a pluralului neutrelor monosilabice şi, în principiu, a oricărui 
neutru care, din diferite cauze (structură fonetică, noutate în limbă), nu 
poate suferi alternențe vocalice sau consonantice. Avind în vedere că la 
unele substantive se manifestă în mod clar tendința de evitare a alternan- 
telor, în special a celor vocalice (cî. practică, tactică ș.a.), desinenţa -uri 
își întărește într-un anumit fel valoarea de desinență de plural a neutrelor. 


Don Quijote — sensul eroului şi 
semnificaţia operei! 
de OVIDIU DRIMBA 


Printre aniversările pe care le-a hotărit Consiliul Mondial al Păcii 
ligurează pentru prima dată sărbătorirea nu a unei personalități în mod 
direct, ci a unui număr de ani de la apariția unei opere. Semnilicația aces- 
tei hotăriri devine excepțională, dacă ne gîndim că este vorba de opera 
care a avut o carieră dintre cele mai ciudate. Don Quijote este, din în- 
treaga literatură universală, opera care a cunoscut cea mai largă răspin- 
dire, — numărul versiunilor ei în diferite limbi depășind de mult cifra de 
1200. Nici o operă literară nu s-a bucurat de atîtea comentarii și exegeze 
ca Don Quijote, — şi totuși, nici o capodoperă nu continuă încă să fie atit 
de greșit înțeleasă de către marea masă a cititorilor, ca Don Quijote. Cu 
o surprinzătoare intuiţie a destinului operei sale, Cervantes însuși vor- 
bește, prin gura unui personaj, despre cartea sa, pe care „copiii o răstoiesc 
mereu, tinerii o citesc, oamenii maturi o pricep, iar bătrinii o laudă“ (II, 3). 

Dar gradul de seriozitate a receptării acestei cărți nu este în functie 
numai de virstă (și, bine înţeles, și de gradul de inițiere literară a citito- 
rului.); sensul receptării ei a variat și în timp, de-a lungul secolelor. Dacă 
secolul al XVII-lea a savurat-o cu hohote de rîs copios, iar secolul următor 
a citit-o cu zimbetul grațios și „superior“ al epocii luminilor, — secolul 
al XIX-lea a considerat-o cu pasiunea sentimentală a romanticilor care-i 
aplicau o înțelegere idealistă. Numai aparatul științific al criticii secolului 
nostru, după îndelungate cercetări, meditări. și dispute, a valorificat dir 
plin sensul operei și semnificaţia ei istorico-literară. 

Imaginea nouă, astfel obținută, a unui Don Quijote de dimensiunile 
celor mai înalte creaţii literare ale omenirii, trebuie să inlocuiască azi în 
conștiința cit mai multor cititori vechea imagine, minoră și falsă, a unei 
simple cărți hazlii, cu un erou pur şi Simplu ridicol. Aniversarea a 250 
de ani de la apariția cărții lui Cervantes, trebuie să contribuie la înțelege- 
rea justă a sensului eroului și a semnificației operei. 


+ 
Don Quijote este în primul rind cartea Spaniei anilor 1600. Este 


oglinda critică a unor stări de lucruri. Este cartea desamăgirii unei Spanii 
care, incheindu-şi la această dată cea mai grandioasă, cea mai fantastică, 


1) Comunicare ținută în cadrul filialei București a Societății de științe istorice 
și filologice 

dar și cea mai nebunească epopee pe care a trăit-o un popor al omenirii 
moderne, — își privește parcă retrospectiv trecutul, faptele glorioase, visu- 
rile şi nebuniile, recunoscîndu-se în figura cavalerului din Mancha. Des- 
coperirea Americii și a noilor drumuri maritime, cantitățile imense de aur 
pe care i le varsă noul continent, impetuoasa expansiune colonială, fac din 
Spania stăpina lumii. Dar Filip al II-lea vrea mai mult: vrea un imperiu 
catolic, visează monarhia universală, și, în timp ce conquistadorii devas-. 
tează cele două Americi, soldații săi dictează în ltalia iar trupele sale in- 
genunchează Flandra. | 

Dar iată că infringerea Invincibilei Armate (intringere ajutată şi de 
furtună) pune capăt aventurilor și visurilor sale nesăbuite: „Aici a fost 
Troia — exclama și Don Quijote. Aci steaua mea nenorocită, iar nicidecum 
nepriceperea mea, m-a despuiat de faimă. Aci s-a arătat soarta împotri- 
vă-mi cu desăvîrșire nemiloasă! Aci s-au prăbușit în intuneric isprăvile 
mele. Aci, în siirșit, s-a năruit clădirea bucuriilor mele, pe care m-am s-o 
mai pot inălța niciodată“ (II, 66). Cuvintele acestea pe care le rostește 
Don Quijote in faţa mării, deținitiv intrint de Cavalerul Lunii Albe, nu par 
a fi, oare, însăși cuvintele Spaniei în fața catastrofei sale decisive? Amără- 
ciunea deziluziei Spaniei străbate și capodopera lui Cervantes, in care 
patriotismul întristat al autorului iși ride de himerele eroului său, dar în 
același timp nu poate să nu-l iubească pe acest nobil cavaler pe care ade- 
sea îl ridiculizează. 

A trage insă din consiatarea că Don Quijote este cartea Spaniei 
epocii — concluzia că opera ar îi doar o operă intenţionat simbolică, în- 
seamnă a nu pricepe (cum atiția interpreți n-au priceput) intreg acel pro- 
ces atit de complex și de ascuns, ale cărui resorturi intime estetica crea- 
ției nu le-a lămurit şi probabil că nu le va putea lămuri indeajuns nici- 
odată. O capodoperă literară este un diamant cu infinite răslringeri, va- 
riind mereu după luminile pe care cercetătorul le proiectează asupra ei, 
sau după unghiul vizual în care se plasează cititorul. În cazul capodoperei 
lui Cervantes, hotărît, că atît cercetătorul cit şi cititorul nu pot să nu con- 
slate că pornirile în lume ale cavalerului Tristei înfățișări, visurile lui 
mărețe, și eroismul acţiunilor sale cu tot sensul lor fals, sfidarea pecare 
cavalerul rătăcitor obsedat grav de ideea misiunii lui o aruncă trecători- 
lor inofensivi, asalturile lui bruște și brutale, apoi decepţiile, întringerile, 
umilirile, întoarcerea acasă şi în fine duiosul său sfîrşit, — toate acestea 
sint însăși gesturile Spaniei din acea epocă. 

Dar am mai putea găsi încă un lapt în sprijinul analogiei dintre atitu- 
dinea lui Don Quijote și aceea a Spaniei din acel timp. Să ne amintini 
acea coincidență ciudată; în ziua cind „a murit Cervantes, s-a stins și 
Shakespeare. Această coincidenţă este dublată de una și mai ciudată: anul 
apariției lui Don Quijote este și anul înicare a fost reprezentat pentru 
prima oară și Hamlet (în versiunea amplificată). lar semnificaţia acestor 
opere, fiecare în cadrul său istoric, poate îi descifrată în reacţia spontană 
pe care trebuie s-o îi manitestat publicul cântemporan din cele două tări, 
in faţa respectivilor eroi. Hamlet este eroul a cărui inițiativă este parali- 
zală de indoiala excesivă. Dimpotrivă, Don Quijote este eroul a cărui viață 
e agitată de o excesivă sete de acțiune. Spectatorul lui Hamlet era nerăb- 
dător să-l vadă acţionind; cititorul lui Don Quijote dorește să-l vadă re- 
numind la aventurile care-i sint atit de fatale, îndemnindu-l parcă la 

odihnă. Tragedia lui Shakespeare predica așadar, nerăbdarea și acțiunea, 
intr-un moment cind Anglia urma să devină cel mai mare imperiu colo- 
nial; romanul lui Cervantes încheie prin a elogia odihna, într-un moment 
cînd Spania urma să înceteze de a mai stăpîni cel mai mare imperiu. Ast- 
fel, Hamlet a fost cartea Angliei și a viitorului ei, precum Don Quijote a 
iost cartea Spaniei și a viitorului ei. În jurul lor s-au cristalizat destinele 
celor două ţări. Viitorul lor se presimțea din aceste două cărți. Și presim- 
țirea s-a confirmat; căci Anglia și-a cîștigat un imperiu, în timp ce Spania 
și l-a pierdut pe al său. 

Don Quijote: o imagine amplă, realistă, critică a Spaniei, — da; dar 
o imagine sublimată, trecută prin prisma personalității superioare a auto- 
rului și refîractată într-un sens moral superior. O imagine purificată de 
aroganța, lenea, misticismul, cruzimea, ura, — de toate aceste vicii speci- 
fice claselor conducătoare ale Spaniei timpului. O imagine a unei Spanii 
din care Cervantes respinge cu hotărire aspectele spiritului de dominație 
universală, de persecuție religiosă și rasială, aspectele închiziţiei, misticis- 
mului și rugurilor, — pentru a reţine și exalta caractere proprii poporului 
său și anume eroismul, pasiunea, simțul onoarei și generozitatea. 


* 

Lă 

Dar, dacă in Don Quijote recunoaștem oglinda Spaniei din acea 
vreme, nu putem să nu vedem în ea și cartea dezamăgirii unui om. Viaţa 
lui Cervantes a fost un lung șir de deziluzii. Reprezentant strălucit al 
Renașterii — „cel mai sănătos și mai echilibrat dintre geniile Renașterii“, 
cum îl calilică un mare critic spaniol, — în Cervantes se întilnește con- 
templativul cu omul de acțiune, mintea pătrunzător critică cu pasiunea 
idealului, îndrăgostitul literelor cu acela al armelor. 

Și primul ideal pe care Cervantes l-a urmărit în viață a fost idealul 
militar. Eroul de la Lepanto, elogiat de Don Juan de Austria, se întoarce 
din bătălie fără braţul sting; după cinci ani de captivitate arabă în Alger 
se întoarce în patrie. Dar Spania nu mai are nevoie de el, — și Cervantes 
e silit să părăsească armata şi să renunţe la acest ideal. 

Se dăruiește acum idealului literelor. Scrie un roman pastoral, scrie 
versuri, scrie drame, scrie comedii — convins fiind că adevărata lui vo- 
caţie este teatrul. Dar scrisul nu-i aduce nici protecţia celor mari, nici glo- 
rie, nici — mai ales — bani destui unei vieţi oricît de modeste. Trebuie 
să renunțe și de-astădată. 

Nu-i mai rămine decit să incerce un ultim ideal: acela de a ciștiga 
bani. Devine întii comisar pentru aprovizionarea „Imvincibilei Armate“; 
peste un an, însă, „Invincibila Armata“ piere în valuri. Apoi, perceptor de 
biruri mai mulți ani — dar ce îndeletnicire ticăloasă, să fii silit să storci 
birul de la bietul contribuabil sărăcit! Și apoi, citeva luni de închisoare, 
pentru îraudele săvirșite de un ajutor al său. A treia întringere, a treia 
renunțare. 

Așadar: la 30 de ani — deziluzia vieţii militare; ia 40 ani — deziluzia 
vieţii literare; la 50 — deziluzia vieţii practice; iată bilanţul unei vieți. 
Pentru posteritate însă, bilanțul n-a fost deficitar, pentru că Cervantes I-a. 
transfigurat artistic într-o operă mare. 

Don Quijote este și cartea unei victime a vieții — dar fără fiere și 
fără lacrimi; a unui dezamăgit, dar la care dezamăgirea nu apare ca sen- 
timentul unui otrăvit de viaţă, a unui mizantrop, a unui cinic sau aunui 
revoltat; dacă poate fi vorba aci de o revoltă, apoi este revolta sub forma 
humorului impotriva propriei sale iluzionări, împotriva iluziei de a nu fi 
putut sau de a îi crezut că nu trebuie să-și ajusteze idealurile după mă- 
sura vremurilor, a situatiilor și a oamenilor. Totuși, prin vălul acestei 
conștiințe melancolice transpare optimismul unui om echilibrat, sentiment 
ce antrenează opera în tonalitatea majoră a credinței ferme într-un ideal, 
şi în ritmul dinamic al elanului unor aspirații etice și sociale superioare. 


* 


Intenția primordială a autorului, mărturisită incă în prefață și repe- 
tată de-a lungul operei, este „de a dărima cu toată priceperea, această 
uriașă clădire înălțată din mulțimea cărților asupra cavalerismului“. Dar 
dacă Cervantes nu și-ar fi depășit cu mult intenția, cartea sa ar îi rămas: 
o simplă curiozitate a vremii. 

De fapt, în secolul al 16-lea, producţia romanului cavaleresc luase pro- 
porţiile unei adevărate industrii. Succesul imens de care se bucura această 
literatură la modă — căreia i se reproşa că rătăcește minţile și inimile 
prin descrierea largă a pasiunilor, — alarma oficialitățile laice și biseri- 
cești. Astfel, in Spania, o lege din 1552 interzice imprimarea și difuzarea 
romanelor cavalerești în Indiile occidentale. Trei ani mai tirziu cortesele: 
se pronunță împotriva: lor, hotărind să fie arse în piaţă. Conciliul din Trent 
de asemenea le condamnă aspru, — fără să mai vorbim de erasmiştii spa- 
nioli care se declarau impotriva acestei maladii endemice. Totuși, în ciuda 
acestor dispoziţii, abundenta producție de romane cavalereşti nici măcar 
nu scade! — lată, însă, că în ianuarie 1605 apare o simpiă parodie (cel 
puțin în aparenţă) a acestui gen, intitulată /scusitul hidalgo Don Quijote de 
la Mancha (al cărei succes fără precedent este atestat de apariția a G 
ediții în primul an), — și numaidecit, autorul ei se dovedeşte a fi mai 
tare decit toate conciliile, cortesele și ordonanțele regale. Căci, după Don 
Quijote, in Spania nu s-a mai tipărit nici un nou roman cavaleresc, iar 
dintre cele vechi doar o singură reimprimare. 

Ceea ce este paradoxal, e faptul că vigurosul exterminator, nu era con- 
vins, deplin și fără rezerve, de nocivitatea acestui gen literar. 

Este adevărat că Cervantes il condamnă, nidiculizindu-l, fiindcă în- 
străinează publicul de la realităţile și cerințele vremii, dirijindu-i atenţia 
și atitudinea într-o direcție falsă — aceea a trecutului ireversibil și a. 
desprinderii de viaţă. In felul acesta, autorul nu se angajează exclusiv intr-o 
polemică literară. Căci „Cervantes nu concepe literatura pur și simplu ca 
„literatură“, ci ca un element de viață, ca o forță ideologică influențind 
activ acțiunile sociale ale poporului. Încit, Cervantes a văzut clar și rolul 
social al literaturii“ (G. Lukacs). 

Nu este mai puțin adevărat, însă, că atitudinea autorului este ceva 
mai complicată. Pentru că Cervantes nu proscrie toate romanele cavale- 
rești. Dacă le-ar îi condamnat in bloc și fără rezerve, ar îi dat dovadă de 
un dogmatism rezonabil (în măsura in care dogmatismul poate îi rezona- 
bil). Dar Cervantes se declară admirator al unora dintre ele. Ceea ce nu 

admite el în această prolixă producție de romane cavalerești monotone şi 
stereotipe, este în primul rînd minciuna şi imoralitatea — adică inconsec- 
venţa practică a eroilor cu idealurile nobile pe care le afișează ei, şi pe 
care le implică instituția cavalerismului. Cervantes reține și admiră tot cee 
frumos, nobil și uman în cavalerism, respingind doar ceea ce este himeric, 
imoral, vulgar și fals in formele de degenerare ale idealului cavaleresc. 
Astfel că opera lui Cervantes — cum spunea acelaşi critic spaniol — „n-a 
fost operă de antiteză, nici operă de negație seacă și prozaică, ci de purifi- 
care și de împlinire. N-a venit să distrugă un ideal ci să-l transtigureze 
şi să-l exalte“. 

Cervantes apreciază acele romane cavalerești care sint „presărate cu 
născociri ce, de bine de rău, se apropie de adevăr, peste care autorul a 
așternut vălul fin a! celor ce pot fi într-adevăr cu putinţă (I, 47). „Con- 
cepția literară a autorului se exprimă ferm: literatura trebuie să fie „in 
același timp folositoare și plăcută. Dar aceste culmi nu pot li atinse de 
către acela care se îndepărtează prea mult de adevăr şi ia in deridere na- 
tura, iar opera lui nu poate fi trainică“. În același capitol, terorizind struc- 
tura compoziţională a „noii epopei“, cu alte cuvinte a romanului realist 
modern, Cervantes anticipează caracterul compozit al genului inaugurat 
de opera sa: „Libertatea închipuirii, în alcătuirea unor astiel de cărţi, îi în- 
lesnește autorului putinţa de a fi epic, liric, tragic și comic, reunind toate 
însușirile din care se încheagă arta neasemuită care se mumește poezie și 
elocvenţă, căci epopeia se poate scrie în proză tot atit de frumos ca și 
versuri“ (ibid.). Așadar, condiția literaturii, potrivit concepției sale rea- 
liste, exprimate cu ocazia aprecierii teatrului contemporan („imitatia na- 
turii este primul lucru pe care-l cauţi într-o piesă“), este să fie „oglinda 
vieţii omenești, o pildă a moravurilor și o icoană a adevărului“ (I, 48). 

Critica de fond adusă de Cervantes romanelor cavalerești pe care le 
respinge este dublată de o critică a compoziției lor literare, compoziţie 
lipsită de un stil îngrijit, de o armonie de ansamblu, de o coherenţă a 
părţilor, de o decenţă a expresiei, și mai ales de o disciplinare a imagi- 
nației și de verosimilitate. Aceste două cerințe din urmă, implicînd însuşi 
spiritul de analiză inaugurat de Renaștere, implicînd netolerarea mitului 
și atașarea de observaţia realului, sînt tot atitea elemente ce stau la baza 
romanului modern, gen pe care l-a fundamentat opera lui Cervantes. 


+ 


„Dacă El Greco ar fi citit Don Quijote — spunea odată un mare 
scriitor al nostru — ce minunat portret i-ar îi făcut“. Cred însă că o aseme- 
nea întîlnire ar fi fost de prisos; căci cititorul care a pătruns sensul acestui 
personaj, întilnește chipul lui Don Quijote în atitea ipostaze diferite printre 
figurile pictorului toledan, figuri emaciale, severe, consumate de propria 
lor pasiune, în care ori ce patimă lumească s-a stins, dar în care o voinţă 
inflexibilă menţine incă flacăra unei credinţe. 

Poate că nu există un singur erou în întreaga literatură universală 
care să fi fost mai nedreptăţit de înțelegerea marelui public ca Don 
Quijote. În fond, Don Quijote este un delirant, e adevărat, — un obsedat, 
un maniac; dar reducerea lui la această unică trăsătură bulonă nu este 
admisibilă decit cel mult cititorilor care îl cunosc din ediţiile pentru copii. 

Alonzo Quijano, devenit Don Quijote este un pasionat al romanelor de 
cavalerie, deviat de lectura lor, în primul rînd însă pătruns de valoarea 
inaltei lor moralități ideale. Don Quijote este -obsedat de ideea reinvierii 
cavalerismului rătăcitor, așa după cum Cardenio e obsedat de ideea dra- 
gostei, iar Sancho Panza de ideea parvenirii și a ciștigului. În definitiv, 
față de obsesiile celorlalți doi, mania lui Don Quijote este socialmente 
superioară, întrucît eroul e obsedat de ideea pe care ar trebui să fie 
fondată însăși ordinea lumii: dreptatea socială şi înlăturarea asupririi. „Eu 
am venit pe lume să înlătur nedreptăţile... să vin în ajutorul celor slabi 
și năpăstuiți“, repetă mereu eroul (I, 52, etc.). 

Este țelul de viață al unui suflet funciarmente nobil, în care nu e 
nimic meschin, nimic interesat. Chiar „faima“ pe care o urmărește eroul 
nu este pentru el un scop; adevăratul scop al vitejiei lui, pe care o vrea 
lără seamăn este binefacerea faptei sale. Și obsesia lui nu se epuizează in 
fantezie: acest pasionat al faptei pornește la acţiune. Esenţa quijotismului 
constă în fidelitatea eroului la înalta datorie pe care singur şi-a impus-o; 
și aceasta, cu prețul acceptării unei vieți de castitate, de onoare, de cari- 
taie, a unei vieţi grele, plină de privațiuni şi întilnind la tot pasul înfrîn- 
geri, suferinţe, umiliri. — Este, în această supunere stoică la nenorocire, 
cu totul altceva decit un simplu sentiment de mindrie tipică unui hidalgo 
castilian: este acea demnitate umană (de care dă dovadă atit eroul cit si 
părintele său, Cervantes) acea demnitate de a nu voi să se degradeze 
printr-o lamentaţie. 

Don Quijote nu urmărește să ajungă nici împărat, nici măcar duce; 
trăiește numai pentru ceilalţi, luptă și suferă numai ca să nimicească răul, 
să lacă să triumile adevărul și dreptatea pe pămînt. Mania eroului, atit sub 
raportul scopului ce-l obsedează, cit și al mijloacelor cavalerești la care 
recurge, nu are din punct de vedere moral nimic reprobabil: dimpotrivă, 
se apropie mai mult de virtutea iînțelepților și a oamenilor mari.. „Aventu- 
rile lui Don Quijote — scrie Cervantes — nu pot fi întîmpinate decît prin 
admiraţie sau prin ris“. Pînă aci, i se cuvine eroului prima parte a alter- 
nativei; a doua, risul, intervine numai din momentul în care, trecînd la 
realizarea practică a obsesiei sale, el cade în iluzie, in percepția falsă a 
realității. — Cu aceasta, însă, am ajuns la un punct important în întelege- 
rea caracterului eroului nostru. 

N-am putea afirma că Don Quijote ar fi un „iluzionat voluntar“ (asta 
ar însemna o contradicţie în termeni), dar este cert că Don Quijote refuză 
realitatea, preferă să-și creeze un univers moral propriu — singurul în care 
i se pare lui posibilă realizarea de sine, realizarea idealului său de ordin 
social. Don Quijote esie îndrăgostit de himerica Dulcinee cu o pasiune nu. 
platonică, ci teoretică, de principiu; incit, nu e prea mult deranjat de ideea 
că obiectul insuşi al acestei pasiuni de principiu ar putea să nu existe real- 
mente. Cuvintele pe care i le spune lui Sancho sint semnilicative în acest 
sens: 

„Nu trebuie să credem că poeţii care își cîntă iubitele sub nume de 
împrumut le-au cunoscut vreodată. Crezi tu că Amarylis, Phylis, Silvia, 
Galathea, Diana, și atitea altele... au existat cu adevărat în carne și 
oase?... Fără îndoială că nu: dar cei mai mulți dintre poeţi și le inchi- 
puiesc, ca să: aibă ce scrie și ca să-i creadă lumea îndrăgostiţi. Prin ur- 

mare, îmi e deajuns să gîndesc şi să cred că buna Aldonza Lorenzo e fru- 
moasă și înţeleaptă ... Imi închipuiesc că este intocmai cum spun și mi-o 
zugrăvesc în închipuire așa cum o doresc să fie...“ (I, 25). 

Don Quijote este prezentat de Cervantes ca un erou stăpinit de o 
psihoză intermitentă. Patologic, cazul lui Don Quijote nu poate îi încadrat 
precis în nici o entitate clinică; dar, in definitiv, pentru criticul literar pro- 
blema așa-zisei „nebunii“ a lui Don Quijote este o problemă falsă; medi- 
cul n-are decit să caute să deslege dacă Hamlet este sau nu un dement, 
teologul mare decit să fulgere impotriva abaterilor lui Faust de la „dreapta 
credinţă“. Criticul literar trebuie să cerceteze valoarea personajului ca un 
dat artistic; iar dacă va cobori la sensurile pe care el le implică — nu va 
putea să nu recunoască intenţia autorului de a arăta (ca să întrebuințăm, 
totuși un termen pe cît de abuziv pe atit de vag) că numai un nebun 
poate, la un grad de intensitate maximă, să creadă, să iîndrăznească și să 
acționeze impotriva oricăror obstacole. Putea oare să facă asta: un specula: 
tiv, un rafinat sceptic și nu lipsit de cruzime, ca Hamlet? Nu, — în primul 
rind pentru că prințul Danemarcei nu credea în posibilitatea binelui. De 
aceea, în Hamlet compătimim drama protagonistului victimă, dar în Don 
Quijote simpatizăm cordial eroul; de aceea, spre deosebire de generosul 
erou al lui Cervantes, — cum spunea Turgheniev în celebrul său eseu, — 
pe Hamlet nu-l poți iubi, pentru că nici el nu iubește pe nimeni. 

Astiel circumscrisă psihoza donquijotească, cu alte cuvinte implicind 
atitea valori morale (generozitate, curaj, modestie, claustrare, puritate, 
dezinteres, acţiune, stoicism, și în genere idealul său de a se realiza in bine 
și frumos), această psihoză devine o sumă de virtuţi. Cu excepţia, bine 
înțeles, a cazurilor (rare, de altfel) cind fără voia cavalerului obsesia lui 
devine vătămătoare celorlalți. Ratarea mărețelor isprăvi — cum le vede 
eroul în delir — și în același timp ridicolul său, se datorește în principal 
neadecvării faptei la necesitate, a intenţiei la posibilităţile reale, a idealului 
la circumstanţele materiale concrete. Această inadecvare compromite toate 
bunele intenţii ale lui Don Quijote, îl compromite atit pe eroul devenit 
ridicol, cit și faptele lui care se dovedesc a fi nu numai ineficace, ci. ade-. 
seori chiar în detrimentul celor pe care cavalerul rătăcitor vrea să-i ajute. 

Privit sub un alt unghiu, viciul quijotismului constă in tendința erou- 
lui de a reiînvia o practică specifică unui îndepărtat trecut; de a încerca 
aplicarea moralității romanelor cavalerești la realitățile şi în condiţiile 
lumii moderne. În felul acesta, problema revine la tema luptei dintre cele 
două lumi — medievală și modernă. O temă care l-a preocupat și pe celălalt 
uriaş contemporan, englez, — dar atit căile urmate cît şi concluziile lor 
sint diferite. Ca și Cervantes, Shakespeare denunța feudalismul degenerat, 
creînd caractere tragice (ca Richard al III-lea) sau comice (cu Falstaff); 
dar în timp ce Shakespeare realizează decăderea morală a unor caractere 
specific medievale, Cervantes este preocupat în primul rind să menţină şi 
să elogieze virtuțile cele mai înalte și cele mai progresiste ale epocii cava- 
lerismului. La Shakespeare, dezintegrarea clasei cavalerești se manifestă 
prin alterări individuale de caracter, prin meschinărie şi cruzime, sau prin 
lașitate și trindăvie; la Cervantes, această clasă cade singură în desuetu- 
dine prin anacronismul său, prin inevitabilele schimbări istorice, prin in- 
adaptabilitatea sa la noile condiţii. Numai aceste cauze il fac ridicol pe 
Dom Quijote, ale cărui trăsături pozitive de caracter degenerează, cind 

eroul trece la acţiune, în fals și comic. Dar Cervantes subliniază ansam- 
blul de virtuţi ale eroului său — firește cu corectivul de a fi adaptate ne- 
cesității, posibilităților, și realităţii, căci în concepţia autorului, ceea ce ser- 
vește progresul social sint tocmai aceste virtuți proprii cavalerului său, — 
una din cele mai splendide exemplare de umanitate pe care le-a creat 
literatura tuturor timpurilor 

De aceea, este de-a dreptul surprinzător cum, neglijindu-se textul capo- 
doperei lui Cervantes, trecindu-se .cu o superticialitate inadmisibilă peste 
desele şi întinsele momente de luciditate ale eroului, peste categoricele, 
explicitele delimitări din partea autorului ale psihozei lui Don Quijote, 
— este surprinzător cum, neaprofundîndu-se personajul, sau măcar consi- 
derîndu-l în ansamblul manifestărilor sale, eroul lui Cervantes a devenit 
sinonim cu ideea de ridicol. Fără îndoială că acest proces de transmu- 
iaţie a unui nume propriu într-un adjectiv de sens pejorativ s-a operat 
pornindu-se de la imaginea trunchiată a eroului, așa cum nu putea să 
apară decit dintr-o versiune pentru copii a romanului. 

În realitate, Don Quijote este un personaj de o structură complexă, 
un om care îți „scapă printre degete ca un ţipar“, cum se exprimă un 
personaj. „Dacă te oprești, — spune preotul, exprimind părerea tuturor 
oamenilor de bun simţ din jurul cavalerului, — asupra unor lucruri care 
atîrnă de judecată, el vorbeşte despre ele cu multă înţelepciune, în chipul 
cel mai plăcut, și mai limpede, astiel că, trecînd dincolo de prostiile în 
legătură cu isprăvile cavalerilor rătăcitori, oricine l-ar auzi vorbind l-ar 
putea socoti omul cel mai cuminte și mai sănătos din cîți i-a întilnit 
vreodată“ (I, 30). În aceste intervale de luciditate (de fapt, ca să ne apro- 
piem mai mult de esența eroului ar trebui mai degrabă să vorbim de 
„intervalele lui de delir“), în aceste momente de calm Don Quijote crește 
pînă la dimensiunile superioare ale înțelepciunii, ale bunului simț și clar- 
viziunii în problemele și domeniile cele mai diverse. Elocvenţa eroului se 
desfășoară cu o limpezime de logică și cu o puritate de expresie care 
situiază aceste pasagii printre paginile cele mai frumoase ale prozei 
Renașterii. Sint pasagii care îmbogățesc cartea cu adevărate tezaure de 
gindire, care întregesc fizionomia spirituală a eroului, și care în același 
timp pun în adevărata ei lumină personalitatea acestui ilustru reprezentant 
al culturii Renașterii. Atitudinea și cultura umanistă a lui Cervantes se 
manifestă în special în aceste discursuri ale Cavalerului Tristei Înfăţișări, 
in care Cervantes își expune ideile asupra celor mai variate subiecte, dar 
în același timp, în care autorul se arată a fi cel mai puţin predicator şi cel 
mai puţin abstract dintre scriitori. 

„Umanismul“, atita timp contestat, al acestui mare scriitor, a fost 
definitiv pus în lumină. Cervantes a încetat de mult de a mai fi considerat 
un „geniu incult“. Dacă prin „cultură“ înțelegem acea erudiție a cărei 
formă de manifestare este pedantismul, desigur că nu ambiţiona să 
devină un asemenea „om cult“ cel care in prologul romanului său (ca 
și în nuvela sa Dialogul ciinilor) se declara impotriva acestui pedantism. 
Dar studiul atent al operei sale a arătat că Cervantes cunoștea pe Lucian, 
pe Vergiliu, sau pe Heliodor (care îi inspiră acel roman Persiles și Sigis- 
monda, testamentul său literar, pe care autorul il socotea cea mai bună 
operă a sa), şi desigur că și pe alţi scriitori antici, deși din traduceri 
spaniole. In schimb Cervantes citea în text pe italieni (Tasso, Gudrini, 

Bembo, Poliziano, Pulci, Boiardo), mai ales pe Ariosto și cu deosebită 
predilecție pe Baldasare Castiglione, ale cărui disertaţii din Curteanul 
se resimt categoric în Don Quijote, şi al cărui profil i-a inspirat figura 
atit de frumoasă a lui Don Diego de Miranda din Don Quijote — sin- 
gurul personaj ce nu-și ride de bietul cavaler. 

În general, cultura lui Cervantes s-a alimentat cu operele scriitorilor 
antici și italieni, cu proverbe și povestiri populare, cu Romancero şi nuvele 
italiene, cu romane pastorale și picarești. Cervantes era un cititor pasio- 
nat dar nesistematic și esențialmente antipedantesc. Nefiind un spirit 
speculativ, nu se afiliază unui curent de idei; deşi, altminteri, dintre uma- 
niști pare a fi cunoscut platonismul unui Leon Hebreo, și desigur că era 
mai mult sau mai puţin familiarizat (chiar dacă nu din lectura directă) 
cu Erasm, atit prin faptul că acesta era bine cunoscut în Spania, cît și 
prin intermediul marelui erasmist Lopez de Hoyos, cel mai iubit profesor 
al lui Cervantes. În acest sens, trebuie remarcată acea nedeliberată, in- 
stinctivă atitudine umanistă a lui Cervantes de a-și lua ca materie de studiu 
propriul său eu, asemenea unui Montaigne. 

În afară insă de urme și atitudini, umanismul lui Cervantes se mani- 
festă în abordarea directă a unor teme specifice gîndirii Renașterii. Astfel, 
de pildă, acea doctrină a naturii concepută ca putere divină ce crează 
pe om (doctrină fundamental anti-creștină), pe care o susține scriitorul 
vorbind in repetate rînduri despre „natura, majordomul lui dumnezeu“. 
Acest cult al naturii îi implică și gustul său pentru genul literar al pasto- 
ralei, concepută ca mijloc de evadare din obositoarea și viciata societate; 
precum și acel pasaj din Don Quijote (preiigurind precepiul de mai tirziu 
al lui J. J. Rousseau „natura este bunà“) in care elogiază miticul trecut, 
iără proprietate privată, abuzuri, nedreptăți, acel trecut apropiat de 
natură, cind omenirea mu era supusă eticii arbitrare pe care e fondată 
societatea. În aceeași ordine umanistă se inscrie și faimosul discurs al 
lui Don Quijote despre arme și litere, aducind in discuţie o temă frec- 
ventă în scrierile oamenilor Renaşterii: problema preeminenței profesiunii 
militare sau aceea a omului de litere, problemă în care Erasm inclina în 
iavoarea celei de a doua, în timp ce B. Castiglione pare a inclina spre 
prima. La umaniștii spanioli ambele cariere stau pe plan egal, iar dacă 
omul Renaşterii și eroul de la Lepanto o prețuiește totuși mai mult pe 
prima deși ii păstrează cea mai inaltă consideraţie și celei de a doua 
este pentru că războiul, prin grelele încercări la care il supune pe ostaş, 
e cea mai aspră școală de caracter și pentru că armele au drept scop 
principal de a asigura însăși condiția de dezvoltare a literelor: pacea. 
„Această pace e adevăratul ţel al războiului“ (l, 37). 


N + 


Astiel intregită, figura lui Don Quijote se realizează ca o obiectivare 
a spiritului autorului său. Cervantes, care în construcția figurii lui Don 
Quijote a utilizat atitudini, aspirații și concepții proprii, atitea elemente 
de autobiografie spirituală, — o spune clar, la sfirșitul cărţii, în aceea 
confesiune scurtă, dar impresionantă prin frumusețea ei simplă și sin 
ceră: „Da, mumai pentru mine s-a născut Don Quijote, și eu pentru el. 
El a știut să săvîrșească, iar eu să scriu. Noi doi, una sîntem“. 

Dar, in afară de aceste disertaţii, ceea ce îl ridică definitiv pe erou 
deasupra oricărei derideri este profesiunea sa de credință de pe patul 
morții, — capitol din care ori cine vorbește despre Don Quijote cu greu 
poate rezista tentaţiej de a nu cita pagini intregi. „Viaţa mea — recu- 
moaște eroul, precum va recunoaște și cititorul, — viața mea n-a fost 
atit de păcătoasă încît lumea să aibe dreptul să mă socotească neburm.. 
In acest ultim și cel mai frumos capitol al cărții, găsim justificarea cea 
mai convingătoare a măreției sale morale. „Am fost nebun, şi acum iată- 
mă întreg la minte“, rostește muribundul adresindu-se prietenilor săi. 
„Mă puteţi îerici, prieteni, căci mu mai sint Don Quijote de la Mancha, 
ci Alonzo Quijano, pe care blindeţea pornirilor lui l-au făcut să mai tie 
numit și cel Bun. Așadar, eroul nu se simte un invins cu adevărat, cită 
vreme pentru supraviețuitori rămine amintirea, nu a faimosului Don Qui- 
jote de la Mancha, ci a lui Alonzo Quijano cel Bun. Vindecat de rătăcirea 
lui, eroul rămîne încredinţat, ca și pînă acum, că valoarea supremă a 
vieţii este bunătatea. Iată un iapt ce pune în adevărata sa lumină sensui 
unui personaj, caracterul unui scriitor și semnificatia unei cărți unde — 
caz unic în literatura universală — intilnim mai bine de 600 de perso- 
naje, dintre care însă nici unul nu este cu adevărat odios. 


* 


O trăsătură genială a cărții este faptul că, în loc de un protagonist, 
Cervantes a imaginat doi, de dimensiuni morale diferite, dar cu un relief 
identic. Sancho Panza nu mai este scutierul insignifiant din vechile romane 
cavalerești, nici personajul simplu din- popor care in teatrul spaniol al 
epocii deține poziția criticii democratice, — ci un personaj pus, aproape 
de la începutul romanului, alături de eroul principal. 

Una din vechile erezii cu privire la capodopera lui Cervantes a fost 
considerarea acestor doi eroi ca termeni antinomici. Antagonismul Don 
Quijote—Sancho Panza, redus pe plan moral la antagonismul idealism- 
realism, utopie-simț practic, curaj-lașitate, credință-scepticism, s. a.m. d.,. 
nu este valabil decit pentru primele capitole ale cărții. După care, aceste 
etichetări se alterează, termenii adeseori se inversează, și încurind opo- 
ziţia celor doi eroi se dovedește a fi falsă. Este adevărat că un asemenea 
joc facil de simetrii poate fi temang, — dar, la o privire cit de puţin 
atentă se vede că acest simpliiicator și simplist exercițiu duce de-a drep- 
tul la o denaturare a sensului celor doi eroi și la o subestimare a valorii 
operei. 

Desigur că, inițial, intenţia lui Cervantes a fost ca, prin contrast, 
figura lui Sancho să dea relief moral lui Don Quijote, să-i pună in evi- 
dență psihoza, să aducă configuraţia elementară a bunului simț rustic 
și să obțină acel efect de humor democratic care este unul din apanajele: 
literaturii spaniole din epoca ei de aur. Dar, pe măsură ce acţiunea înain- 
tează, asistăm la un fenomen de a cărui subtilitate nu sint capabili decit 
marii scriitori, — și anume, la un adevărat proces de osmoză spirituală 
ce are loc intre cavaler și scutierul său. Viaţa lor comună, de aventuri,. 
privaţiuni, suferinţe, umiliri, precum şi reciproca lor cunoaştere pro- 
iundă, duce atit la donquijotizarea lui Sancho, cit și la sanchizarea Don 
Quijote — ca să întrebuințăm termenii unui alt critic spaniol. Incepind 
din partea a doua a romanului, Don Quijote înclină spre o viziune mai 

practică, spre un bun simţ mai apropiat de realitate, chiar spre o potolire 
a entuziasmului său frenetic. În același timp, sub influența cavalerului 
asistăm la donquijotizarea lui Sancho, pe de-o parte în sensul că ajunge 
să se contamineze de mania stăpinului său, pe de altă parte în sensul 
unei înălțări morale a rusticului scutier. Sancho Panza ştie că Don Qui- 
jote este un maniac, dar il admiră pentru că este un erou şi un înțelept; 
la rîndul său, Don Quijote vede că Sancho este un necioplit, dar îl iubeşte 
pentru că este un om devotat și de bun simț. Această amalgamare ce s-a 
«operat între cavaler și scutier, s-a petrecut în urma unei simpatii reciproce 
atit de profunde, încit ei ajung să constate și să declare că sînt „plăs- 
muiţi din același aluat“ (II, 2). Şi cei doi nu vor acţiona decit împreună, 
într-un cuplu de-acum înainte nedisociabil, evoluind în faţa cititorului 
în acel joc armonic de atitudini pe care-l creează echilibrul nestabil. 
„Nimic, spune Sancho, nimic nu ne-ar putea despărţi pînă în clipa cînd 
sapa și lopata ne vor săpa amîndurora culcușul alături“ (II, 33). 


“e 


Dacă n-ar trebui să arătăm la ceconcluzii false a putut duce consi- 
derarea celor doi eroi ca figuri antagoniste, nu ne-am opri asupra dife- 
ritelor înterpretări ce s-au dat operei lui Cervantes. Întii, pentru că aceasta 
“interesează mai mult istoria literară; şi al doilea, pentru că majoritatea 
lor sînt interpretări simbolice — exercițiu din principiu specios, întrucit 
sărăcește întotdeauna, dacă nu chiar denaturează o operă, transpunind-o 
pe planul conceptului, forțind-o în patul lui Procust al unor categorii 
străine de cele specifice creaţiei literare. 

În mîna acestor comentatori, Don Quijote a devenit succesiv simbolul 
înțelepciunii, al lui Ignaţiu de Loyola, chiar al lui Iisus Christos, iar Dul- 
cineea — simbolul sufletului obiectivat al cavalerului, simbolul gloriei sau 
al Fecioarei Maria. Pentru altă categorie de comentatori, cartea lui Cer- 
vantes este o satiră politică cu tendințe antimonarhica, sau a satiră 
socială generală, sau (ca pentru autorul lui Robinson Crusoe) o satiră 
la adresa comandantului Invincibilei Armate; sau una îndreptată contra 
aristocrației conservatoare (in timp ce Sancho Panza urma să reprezinte, 
Fireşte, democraţia), sau o satiră impotriva scriitorilor contemporani, — 
ba chiar o invectivă teribilă contra Bibliei! — Alţii au văzut în ea un 
atac contra Inchiziției; alţii, un stufos tratat filosofic; alţii, un sistem de 
filosofie politică urmărind reforma generală a Spaniei. Un critic englez 
«crede că Cervantes a intenționat să scrie un studiu, profund meditat, asu- 
pra nebuniei și a diferitelor cazuri de nebuni; pentru Byron, Cervantes a 
urmărit și a reușit să compromită și să distrugă idealurile și virtuțile 
cavalerești; pentru criticii romantici germani cuplul eroilor se reduce la 
-antagonismul dintre idealism și materialism, altruism şi egoism, gîndire 
și bunul simț comun; pentru Heine, opera este „cea mai formidabilă satiră 
impotriva entuziasmului omenesc“ (Sancho Panza răminînd personificarea 
„minţii pozitive“), în timp ce pentru critica psihologistă Don Quijote 
devine tipul ginditorului exaltat, iar scutierul său — tipul rezonabil și 
practic. E 

Sper că Încercarea pe care am făcut-o de a analiza, chiar și succint, 
cele două personagii şi interrelaţia lor intimă, a fost întrucitva în măsură 
să arate unilateralitatea, simplismul și adeseori falsitatea totală a unor 

asemenea interpretări. În majoritate, viciul lor constă in pseudo-antago- 
nismul Don Quijote—Sancho Panza. În realitate după cum arată un 
critic italian, „adevărata contra-figură a lui Don Quijote, Anti-DonQuijote 
prin excelență“, nu este Sancho Panza, ci bacaluareatul Samson Carrasco, 
tipul vicleanului malițios, al omului mediocru și al intelectualului semi- 
doct, care ține cu orice preț să-l „vindece“ pe cavaler și să-l convertească 
la mediocritatea „înţeleaptă“ a unei vieţi liniștite și „cuminţi“. Perso- 
najul opus lui Don Quijote este deci acest Samson Carrasco, „simbol veș- 
nic viu“, cum se exprimă acest critic, al micii burghezii semidocte şi duş- 
mane oricărei cutezanţe, adevărata contra-atitudine și adevăratul asasin 
al sufletului și trupului nemuritorului Don Quijote“. 


Ea 


Figura mucalitului scutier avea, în intenția iniţială a lui Cervantes, 
rostul unei resurse de humor. În genere, aceste surse de humor în roma- 
nul marelui spaniol sînt multiple, dar aproape toate se reduc la categoria 
incongruității — dacă în acest termen înglobăm înțelesul de contrast, de 
incompatibilitate, disproporție și desacord. 

Este, dintru început, humorul derivat din incongruitatea temei, .a 
temei cavalerului ce caută să reînvie o instituție medievală într-o lume 
modernă. Este apoi, humorul pe care îl sugerează incongruitatea scenei, 
— acest peisaj dezolat, pietros, sterp, uscat de arșiţa soarelui Manchei, 
scenă în care se desiășoară o acțiune dinamică ce pune în mișcare idea- 
luri atit de pasionate. Apoi, firește, puternice efecte de humor provoacă 
violentul contrast inițial dintre caracterele celor doi protagoniști. O varie- 
tate mai fină, dar suculentă, de humor verbal, o furnizează in special 
limbajul pitoresc, jocurile de cuvinte și debitul uimitor de zicători și 
proverbe, fluent pină la incontinenţă, al lui Sancho. In fine, efectele cele 
mai directe de humor, in varietăți de grotesc, burlesc, ridicol și pină la 
sarcasm, le obține Cervantes din exploatarea incongruității situațiilor în 
care se plasează singur Don Quijote, situații despre care am vorbit mai 
înainte. Burlescul aventurilor cavalerului rătăcitor era ceea ce aprecia 
publicul cititor al veacului al XVII-lea; este de asemenea ceea ce i-a asi- 
gurat larga popularitate de-a lungul veacurilor, dar la care nu se poate 
rezuma şi cititorul avizat care vrea să se pătrundă de marea valoare a 
acestei capodopere, de înaltul ei mesaj artistic, de apelul la generozitate, 
la pace, la libertate, la dreptate, la înlăturarea asuwpririi, cu alte cuvinte, 
de însăşi sensul ei progresist. 


“e 


Dar capodopera lui Cervantes este unică și din punctul de vedere al 
compoziţiei. | 

Privită sub acest raport, cartea este o istorie completă a unui caz 
moral, epuizînd în dezvoltarea sa nașterea, evoluţia şi sfîrşitul maniei lui 
Don Quijote. La început, autorul pare a se conduce după modelul roma- 
nelor cavalerești; încurind însă, pasionat de figura eroului său, în fiinta 
căruia incorporează atitea elemente personale, de autobiografie spirituaiă 
cum spuneam, — rapsodul se lasă dominat de lumea propriei sale tic- 
țiuni. Şi astfel, întregul roman crește fără un plan definit. 

Ca formă, romanul surprinde prin puterea inventivității autorului 
prin mersul simplu al povestirii, condusă de un fir central slab: și totuși, 
părțile se țin într-o unitate echilibrată în virtutea vervei de povestitor a 
autorului, a îirescului caracterelor şi a exuberantei comicului, temperat 
din loc în loc de momente serioase, dacă mu chiar grave. Firul central al 
povestirii este adesea intrerupt de episoade suplimentare, uneori lungi, 
adevărate nuvele (mai ales în partea întiia), ceea ce dă romanului aspec- 
tul unei rapsodii întocmite atît spre plăcerea autorului de a se opri ori- 
cînd din drum asupra unor lucruri ce-l atrag. cit și spre relaxarea citi- 
torului a cărui atenție se mai odihnește, părăsind pentru un moment rit- 
mul viu al aventurilor iscusitului hidalgo. 

Romanul lui Cervantes este de o structură foarte complexă. Întilnim 
aci parodia romanului cavaleresc alături de episodul pastoral, nuvela 
psihologică în gen italian alături de episoade sentimentale, aventura con- 
temporană alături de citeva cadre picarești, elemente de poezie cultă ală- 
turi de abundente elemente folclorice, sau pasagii de critică literară şi 
estetică alături de cele de politică sau de morală, — ca să nu mai vorbim 
de bogatul humorism care își găsește expresia într-o serie de varietăți 
ale comicului. O mulţime de elemente eterogene, deci, dar pe care geniul 
lui Cervantes le organizează într-un ansamblu de o armonie desăvirșită 
şi într-un tot de o bogăţie impresionantă. 

Cele două părţi ale romanului — partea a doua a apărut la zece ani 
după prima — sînt angajate într-o unitate generală incontestabilă, păstrîn- 
du-se de la început pînă la sfîrșit o coherență a acţiunii ṣi o constanță 
a caracterelor. Am arătat însă că această constanţă a caracterelor prota- 
goniștilor este relativă, în sensul că la Cervantes ea trebuie căutată in 
însuşi principiul lor intern de evoluţie, în sensul acelei osmoze spirituale, 
în sensul donquiiotizării lui Sancho și a sanchizării lui Don Quijote. 
în felul acesta cele două părți ale romanului, deși nu sînt nici inconsec- 
vente nici disparate, își păstrează totuși fiecare un anumit profil propriu. 
Astfel, în afară de acea osmoză despre care am vorbit, și ale cărei rezul- 
tate se manifestă în deosebi în partea a doua, în această parte se exprimă 
mai din plin — dar pe un teren mai concret — și facultatea inventivă a 
autorului. De asemenea și facultatea sa descriptivă, — deși mu atit a des- 
crierii de amploare, cit de detaliu. Căci descriptivul lui Cervantes este 
prin excelență de detaliu, bazat pe observația minuțioasă, pe precizia 
conturului, pe atenția dată adevărului obişnuit, banal. 

Din același punct de vedere, al compoziției, cu totul remarcabil este 
un ingenios artificiu la care recurge autorul. Odată cu partea a doua, 
Cervantes imaginează că partea intii a fost publicată și este cunoscută 
însăşi personajelor romanului, încît acestea îl recunosc numaidecit pe 
faimosul cavaler și pe scutierul său. Din acest artificiu, din acest curios 
joc de oglinzi, de multă finețe și spirit, rezultă un foarte ciudat efect de 
perspectivă, care îi dă posibilitate autorului ca, prin intermediul proprii- 
lor sale personaje, să-şi critice, să-şi explice sau să ia apărarea operei sale. 

Toate aceste note particulare ale celor două părți ale romanului, au 
dus la întrebarea care din ele este superioară. Opiniile s-au împărțit, cum 
s-a întîmplat şi în cazul lui Faust. Dacă ni s-ar permite o comparație 
sub raportul compoziției, am recunoaște că partea a doua din Don Qui- 

jote este întrucitva stufoasă și bogață în sugestii multiple și chiar în anu- 
mite artificii, ca și Faust 7], — deși opera scriitorului Renașterii este în 
ansamblu mai echilibrată, mai unitară, şi mai consecventă decit opera 
lui Goethe. 

Canavaua romanului lui Cervantes este dintre cele mai largi din 
întreaga istorie a romanului. Aproape toate tipurile Spaniei epocii sint 
reprezentate aci, de la curtea ducală pînă la sclavii galerelor. Toată galeria 
aceasta de tipuri dă o mare bogăţie de colorit cărţii, bogăție de colorit 
la care contribuie și varietatea specificului condiţiilor sociale precum și 
varietatea tonului naraţiei, care parcurge toate gamele, de la sublim pînă la 
farsă și de la oribil pînă la burleso. 

Dar prezentarea acestei imense fresce sociale, cu mijloace realiste 
pe care Cervantes le-a deprins desigur și la școala prozei picarești (a 
cărei filosofie pesimistă insă el a refuzat-o întotdeauna), nu este de loc 
făcută într-un spirit obiectivist. Fireşte că rigorile cenzurii, îi impuneau 
lui Cervantes să-şi mai mascheze vederile democratice și progresiste. To- 
tuși, atitudinea critică față de realitățile contemporane este destul de lim- 
pede, — în opera celui mai dotat cu simț critic dintre scriitorii spanioli 
ai timpului. 

Astiel, intr-o epocă atit de efervescentă, cînd Spania ducea lupte 
continui în America de sud, cind se gindea să distrugă „eretica Anglie“, 
cînd aroganța ei militară revolta Italia, cînd ducea lupte crude în Ţările 
de jos, cind, în fine, Spania proecta o mare cruciadă împotriva turcilor, 
iată că Cervantes nu găsește de cuviință să laude o singură dată măcar 
războaiele Spaniei, de cucerire şi de „apărare a dreptei credințe“. Oare 
asta nu înseamnă o atitudine clară împotriva politicii aroganţilor „regi 
catolici“? Căci, pe de altă parte, dacă Cervantes elogia totuși meșteșugul 
armelor în primul rînd, este pentru a sublinia că rolul armelor e de „a 
statornici pacea, adică cel mai mare bine pe care îl pot dori oamenii în 
această viață (ł, 37). 

„Epoca de aur“, despre care Don Quijote vorbește cu atita entuziasm, 
ce altceva este dacă nu o critică aspră la adresa realităților timpului 
său? „Totul pe atunci era pace, prietenie, înţelegere“, — vorbește Don 
Quijote. Nu exista ipocrizia, minciuna, asuprirea. Singură dreptatea stă- 
pîinea, îără să fie turburată de glasul momelii și al corupţiei, care astăzi 
o asuprește și caută s-o nimicească. Legea bunului plac nu incolțise încă 
în mintea judecătorilor ... astăzi, în vremea noastră turbure şi josnică ... 
trindăvia inăbușe înțelepciunea, corupția înăbușe virtutea, iar neobră- 
zarea este la loc mai de cinste decit vrednicia...“ (II, 1 și 11). 

Declinul general al Spaniei este judecat cu multă pătrundere de 
Cervantes. „Numai acele neamuri au drept la viață, — spune eroul său, 
— care știu să-și păstreze măreţia prin virtuțile, avuţiile și priceperea 
cirmuitorilor lor“ (H, 6). Dar cîrmuitorii Spaniei, despre care Sancho 
spune că mar da pe ei „nici o ceapă deperată“ (II, 3), nu se gindesc 
decit să iure şi să risipească avuţiile țării, în loc să le „cheltuiască cu 
iolos pentru cei mulţi“, cum se exprimă Don Quijote. Și „sînt cu sutele, 
continuă scutierul, dintre cei care mu știu nici măcar să citească și care, 
totuși, cirmiiesc ca niște vulturi hrăpăreţi“ (II, 32), în locul oricăror 
virtuţi, aceştia afişează aroganța lor nobiliară, uitind că „adevărata nob- 

lețe se sprijinește pe virtute... Căci sîngele se moștenește, — continuă 
Don Quijote, — pe cîtă vreme virtutea se cucerește, și virtutea preţuiește 
mai mult decit sîngele“ (II, 42). În felul acesta judecată aristocrația, 
este explicabil dece, dintre sutele de personaje ale romanului, toate relie- 
late și vii, singurele lăsate intenționat șters și mișcindu-se ca niște mario- 
nete, sînt tocmai ducele și ducesa. Tocmai ducele și ducesa, prezenţi în 
mai bine de douăzeci de capitole ale romanului! 

Desigur că și celălalt stîlp al statului, biserica, are o comportare nu 
mai puțin lamentabilă. Aci însă, autorul trebuie să fie mai prudent căci 
Jachiziţia nu doarme! Totuși, poziţia critică a lui Cervantes este destul 
de lămurită. Nu este oare semnificativ faptul că nici una din figurile 
eclesiastice din roman nu este arătată niciodată în postură de adevărat 
preot, și că niciuna nu face vreodată uz de argumerțația teologică sau 
morală? Dar nu numai atit: Cervantes vorbeşte despre „mulţi teologi. care 
nu fac două parale în faţa altarului“ (II, 3); alţii sint „mici la suflet“. 
îndemnînd pe cei avuți „spre sgîrcenie“, — deși clericii sînt „oamenii 
cari nu-şi uită niciodată de burtă“ (I, 19); in fine, continuă Don Quijote, 
„toţi acei care poartă fuste (adică sutane) nu au altă armă, întocmai: 
ca și femeile, decit limba“ (II, 32), Dacă la toate aceste ieșiri mai adăo- 
găm aluziile și ironiile la adresa călugărilor sau a superstiţiilor religioase, 
precum și predilecţia autorului pentru zicala (pe care o repetă de trei 
ori în decursul romanului) că „în dosul crucii se ascunde diavolul“ (1, 
6; II, 33, 47) trebuie să recunoaștem că cenzura n-a fost destul de vigilentă. 

Dar adevăratul demoeratism al lui Cervantes se revelează în atenția 
pe care o acordă figurilor din popor, atit de numeroase și variate, pre- 
zentate obiectiv, cu toate defectele lor, dar și cu frumoasele însușiri sufle- 
teşti care atrag simpatia categorică a autorului asupra lor. 


* 


Ajuns la sfîrșit, ultima impresie care-l urmăreşte pe cititorul lui Don 
Quijote este aceea a tonului general al cărții. 

De-a lungul celor 165 de zile în spaţiul cărora se destășoară aventu- 
rile Cavalerului Tristei Infăţișări — timp suficient de abil proporționat 
naturii evenimentelor pentru ca ritmul acţiunii să nu pară nici prea lent, 
nici prea rapid; de-a lungul peripeţiilor și a tiradelor cavalerului și scu- 
tierului său; de-a lungul replicilor și dialogurilor care prin natura lor dè 
maieutică socratică amintește „colocviile“ lui Erasm; în fine, de-a lungul 
efectelor de contrast, marcate cu vigoare, dar și cu un desăvirșit simţ al 
măsurii, — străbate un realism optimist, cu totul străin de amărăciunca 
lui Quevedo, de asprimea şi cinismul din Lazariilo de Tormes, sau de 
pesimismul sumbru al lui Mateo Alemân, — ca să amintim cele mai mari 
momente ale prozei spaniole. — tonul dominant este acela al umanismului 
perfect echilibrat care caută, pentru înfrîngerea și deziluziile sale, să răs- 
pundă destinului prin stoicismul demnităţii umane, prin luminile înțelep- 
ciunii sale umaniste, prin denunţarea prudentă a scăderilor vremii şi oame- 
nilor, și printr-un humor copios, variat, tonifiant și uneori nu lipsi de 
a fină causticitate. 

Prin toate aceste eminente calități, pe care desigur că nu le-am 
putut epuiza aci şi cărora nici nu le-am putut sublinia îndeajuns valoarea 
și semnificația, Cervantes ocupă unul din primele locuri în istoria uni- 
versală a literaturii, fondind în același timp un gen literar nou. Căci, 
arătind in numeroase ocazii superioritatea mentală și morală a eroilor 
săi asupra claselor conducătoare, elogiind și efortul acestor eroi de a se 
înălța deasupra unei vieți de mediocritate prozaică (caractere de bază ale 
„romanului burghez“ de mai tîrziu), cu alte cuvinte: ridicînd cazurile vieții 
de toate zilele (cum spunea M. y Pelayo) „la demnitatea epopeii“, autorul 
lui Don Quijote „a dat cel dintii model al romanului realist modern“. 


Observaţii 
asupra întrebuinţării timpurilor în romîneşte 
de Acad. AL. GRAUR 
Praeterituli „de slugărnicie“* 


O notă semnată C. H[edeman] și publicată în revista olandeză Taal 
en Leven (febr. 1940, p. 91) atrage atenţia asupra a două întrebuințări 
curioase ale preteritului în neerlandeză. Prima dintre aceste observaţii 
arată că personalul magazinelor întreabă pe clienți: wat was er van uw 
dienst? „cu ce vă putem servi?“, cuvint cu cuvînt „ce era pentru serviciul 
dumneavoastră?“, și autorul adaugă că preteritul in acest caz este conside- 
rat ca mai politicos decit prezentul. Şi în rominește, în graiul vînzătorilor 
de magazine, a fost cunoscută formula ce-afi dorit?, cu verbul la trecut. La 
fel am auzit în Franța spunîndu-se: gu'est-ce qu'il y avait pour votre ser- 
vice, formulă exact comparabilă cu cea neerlandeză, cu întrebuințarea im- 
periectului. La aceasta mai trebuie alăturată expresia pe care o găsim în 
poveștile noastre populare, unde servitorul, întăţișindu-se înaintea stăpînu- 
lui, întreabă: ce-ai poruncit, stăpine? Părerea mea este că nu avem de-a 
face cu formule de „modestie“, ci mai curind cu formule de slugărnicie, căci 
ideea care se subimelege este: „din moment ce ai conceput in minte o do- 
rinţă, ea va fi imediat satistăcută, prin urmare putem vorbi de ea ca și 
cum ar aparţine trecutului“. Dovada cea mai bună este că, la noi, întorsă- 
turile de acest fel au dispărut, odată cu dezvoltarea spiritului de demnitate 
omenească a muncitorilor din magazine. 

În schimb, exemplul neerlandez was voor prijs dacht u te besteden?, 
adică „ce preț vă gindeaţi să plătiți?“ și corespondentul rominesc cît afi 
vrut să dați“?, sau la cit v-aţi gîndit dumneavoastră?“ trebuie separate, 
căci aici este vorba probabil de un trecut veritabil, sensul fiind: „ce preţ 
v-aţi fixat în minte inainte de a intra în magazin?“ 

„Modestie“ s-ar putea vedea atunci cînd la o întrebare ca: „ce dorești de 
la mine?, se răspunde cu: voiam să vă cer un sfat. Dar pentru a exprima 
o rezervă se poate folosi și viitorul: am sd vă rog să nu mai aruncaji 
scrumul pe jos. Orice timp, numai nu cel real. 


imperiaatul la jocuri 


Cea de a doua observație a lui C. Hedeman arată că, în Olanda, copiii, 
cînd se joacă, spun: nou was ik de vader en jij was de knecht en hier op 
de stoep was ons huis, cuvînt cu cuvint „acuma eu eram tatăl şi tu erai ser- 

“vitorul și aici pe scară era casa noastră“. Şi acest tip este reprezentat in 
rominește exact în același fel ca în neerlandeză, şi traducerea pe care am 
făcut-o aici ar putea fi periect întrebuințată de copiii din București, dacă 
ar juca același joc. Am văzut odată un film (Tom Sawyer, după Mark 
Twain) în care eroii, doi copii, pătrund într-o peşteră lungă şi încurcată; 
în sala de cinema, în spatele meu, era un copil, care punea tot timpul in- 
trebări de soiul acesta: da pe urmă se întorceau? ... și nu se rătăceau? 

Imperiectul, nu se poate explica aici prin întrebuinţările lui obișnuite 
în descrierea unei acțiuni trecute, ci corespunde exact formulei intrebuin- 
tate mai sus pentru a descrie condițiile unui joc, care de altfel trebuie pla- 
sat în viitor. De obicei, copiii, angajindu-se la o nouă fază a jocului, spun: 
(acuma) ziceam că..., adică „presupuneam“ sau „stabileam“, după care, 
bine înțeles, propoziția completivă următoare are verbul la prezent, deoa- 
rece în această situație limba romină nu respectă corespondența timpurilor. 

Părerea mea este că întrebuințarea imperifectului se explică aici printr-o 
imitație a limbii poveștilor. În povești se întrebuințează impertectul peste 
tot unde se descrie o situaţie: Făt-Frumos locuia într-un palat ... în fiecare 
„dimineață el pleca la vinătoare etc. Aceasta este şi atitudinea pe care o 
adoptă copilul cînd stabilește cum se va juca. 

Neerlandeza nu face diferență între imperfect şi perfectul simplu, prin 
urmare nimic nu ne împiedcă să credem că avem aici un paralelism com- 
plet cu romina. În schimb în îramțuzește se găsește o formulă puţin dife- 
rită, anume se întrebuințează, în condiţii similare, condiţionalul trecut. În 
săptăminalul francez La Lumière din 11 noiembrie 1938, p. 8, col. 6, se 
reproduce o conversație între mai mulţi copii care se pregătesc de joacă. 
Articolul arată ravagiile pe care le fac în mintea copiilor francezi filmele 
Și romanele de aventuri americane. lată discuţia: 


André, — On joue aux gendarmes et aux voleurs. 

Jean. — Non, aux gangsters et aux G. Men.. 

Tous. — Oui, oui. 

Louis (prenani avec lui quelques camarades). — Nous, on est les 
gangsters. 

Jean. — Oui. Paul serait un riche banquier et on lui aurait volé son 
enfant. Pour lui rendre, on lui demanderait une rançon de un million. 

Charles. — Oui, mais au moment ou vous vous sauvez, moi qui suis 
un G. Men, je vous aurais vu. 

Louis. — Oui, mais tu aurais voulu te mettre devant notre auto et on 
taurait écrasé. 

Henri. — On aurait quand même retrouvé votre trace et on vous aurait 
cernés dans votre maison. 

Louis. — Mais on se serait sauvé par un souterrain et, au moment où 
vous seriez entrés, une machine infernale aurait fait sauter la maison. 

Jean. — Et pour nous venger on aurait tué le fils du banquier... 


Aici se întrebuințează deci condiționalul trecut. E clar totuși că nu 
este vorba de fapte care s-ar fi petrecut înainte de inceperea jocului, ci în 
frazele citate este descris jocul însuși, care va urma. Ar ti interesant de 
ştiut dacă și alte limbi cunosc fapte asemănătoare. 

Altă întrebuințare curioasă a imperfectului în romînește: în loc de: de 
ce nu te întorci să iei ce-ai uitat?, se aude la București, şi desigur, şi în 
restul țării: de ce nu te întorceai tu... și chiar de ce nu te întorceai și 
luai. Tot așa: de ce nu stăteai tu la masă ca oamenii, în loc să măninci în 
picioare? Este vorba deci de imperfectul în locul prezentului, în propoziţii 
interogative care, în fond, maschează un reproș sau un sfat. 

S-ar putea părea, la prima vedere, că avem aici o inversiune: condițio- 
nalul actual, ai lua, avea în trecut o variantă cu ordinea inversată, deci 
am putea crede că imperiectul actual ascunde un mai vechi condiționat: 
lua + ai > luai. Ipoteza este însă greșită, căci pe vremea cînd se mai 
nutea forma întorsătura imversată, infinitivul își păstra încă forma lungă, 
deci trebuia să se zică luare-ai, formulă care, de altfel, mai există pînă 
astăzi în imprecaţii. 

Este mult mai probabil că în exemplele citate avem de-a face cu un 
adevărat imperfect. Într-adevăr, imperfectul se întrebuințează cu valoarea 
conditionalului (care în rominește se confundă ca formă cu optativul). Se 
zice astfel mai bine muream, și aici, bine înțeles, întrebuințarea trecutului 
este justificată de starea acțiunii. După modelul lui mai bine plecai, s-a 
putut spune apoi şi de ce nu plecai?, iar nuanţa temporală s-a putut sterge 
în fața celei modale. Cind cineva intervine într-o discuţie cu o explicaţie 
care pune capăt controversei, i se spune: de ce nu spuneai așa? Dar am 
putea tot atît de bine să întrebuințăm şi prezentul: de ce nu spui așa?, fără 
mare diferenţă. 

Formula interogativă nu se întrebuințează, după cit pot să-mi dau 
seama, la persoana intii, sau, mai precis, persoana a doua pare să fie sin- 
gura folosită des. Explicaţia e simplă: persoanei intii i se pun rareori in- 
trebări, singura persoană cu adevărat frecventă în propoziţiile interogative 
este a doua. După ce însă întorsătura a căpătat nuanta de reproșş, ar fi 
normal să înceapă să apară și celelalte persoane. Nu sint sigur insă dacă 
am auzit vreodată de ce nu plecam eu? sau ceva asemănător. 

Un ultim amănunt. Pronumele personal se întrebuințează destul de rar 
pe lingă verb. Totuși, pe lîngă imperiectul de reproș se adaugă pronumele 
(de ce nu stăteai tu), care pare că servește pentru a face reproșul mai in- 
sistent: fu înseamnă aci „in opoziția cu ceilalți, care se comportă cum 
trebuie“. 


Valoarea perfectului simplu 


În cea mai mare parte a ţării, perfectul simplu a ieșit cu totul din 
limba vorbită. Mai rămîne numai în apusul țării, mai cu seamă în Olte- 
nia. În schimb, în limba scrisă el se întrebuințează in mod curent, oricare 
ar fi proveniența autorului. Situația e în totul analogă celei din Franţa, 
unde perfectul simplu este întrebuințat în limba vorbită numai în sud, iar 
în limba scrisă în toată țara. Și după cum francezii din nord ironizează 
pe meridionali, la fel rominii din răsărit și în special moldovenii ironizează 
pe olteni din cauza acestei particularități de vorbire. 

Se întrebuințează însă perfectul simplu cu ironie sau cu sarcasm, fără 
să ne adresăm meridionalilor în Franţa sau oltenilor în Rominia, cînd pa- 

rodiem stilul din cărți. Mai ales persoana a doua se pretează la această 
întrebuințare, în ambele limbi. Am auzit la Paris fraze ca c'est là que vous 
fites erreur „aici te înșelași“, pe un ton şi în împrejurări care nu lăsau 
nici o îndoială asupra intenţiei ironice a celui care vorbea. La fel în ro- 
minește, cînd cineva face o prostie, i se spune în mod curent, şi nu numai 
în vest, ce-mi făcuși acolo, nenișorule? o nimeriși ca Ieremia! făcuşi is- 
pravă! Cind cineva sosește în întirziere sau fără rezultat, i se spune: ve- 
niși, ai? Tot așa unui parvenit care face pe grozavul i se spune: te văzuși 
ajuns mare! Exemple de acestea se mai pot aduce multe. l 

Explicația fenomenului pare destul de simplă. Vorbind „ca din carte“, 
luăm un ton pretențios, ințepat, și dăm impresia că cel cu care vorbim nu 
e deprins să i se vorbească simplu. Cu persoana a treia a perfectului sim- 
plu sintem mult mai obișnuiți, din citirea textelor literare, de aceea nu ar 
stirni prea ușor risul; în schimb persoana a doua nu se întrebuințează decit 
rar, chiar în literatură, căci în dialoguri se respectă mult mai mult vorbi- 
rea curentă și deci se păstrează perfectul compus. Prin urmare persoana a 
doua este mai surprinzătoare, iar uneori nici nu este folosită de loc in texte, 
prin urmare este capabilă să producă o impresie mai puternică dacă o în- 
trebuințăm în vorbire. 

În regiunile unde perfectul simplu se menţine în graiul oral, sensul lui 
diferă, bine înţeles, de al perfectului compus: cei care-l întrebuințează pre- 
tind că perfectul simplu exprimă o acțiune recentă (de exemplu, nu mai 
veche decit ziua de azi), în opoziţie cu perfectul compus, care redă acţiu- 
nile terminate mai de mult. Şi practica pare să confirme această distincție. 
În frantuzeşte funcţionează aşa-numita lege a lui H. Étienne, sau legea ce- 
lor 24 de ore, orientarea fiind însă invers decit în romina de vest (vezi 
R.A. Budagov, Problema semanticii perfectului în limba franceză. în 
Yuenurle aanucku seria științelor filologice, fasc. 5, Leningrad, 1941, 
p. 107). 

Este mult mai greu să stabilim valoarea perfectului simplu în limba 
literară scrisă. Aici, după cit se pare, situația este inversă celei din limba 
vorbită, în sensul că perfectul simplu exprimă o acțiune terminată de mult, 
probabil tocmai pentru că majoritatea vorbitorilor nu-l cunosc decit din 
carte, adică din texte care descriu fapte vechi. Dar vreau să mă ocup de 
lucruri ceva mai delicate. Există verbe care mu se pot folosi la perfectut 
simplu nici în literatură, sau cel puţin se pot folosi numai în anumite con- 
diţii, Părerea mea este că avem în cazul acesta o problemă de aspecte. 
Limba romînă, ca și celalalte limbi romanice, nu exprimă diferențele de 
aspecte cu ajutorul timpurilor, aşa cum face de exemplu greaca. Romina 

“se servește pentru aceasta fie de prefixe (de exemplu a dormi, durativ, și 
a adormi, momentan, ingresiv), fie de rădăcini diferite (de exemplu a 
merge, determinat printr-un complement, și a umbla, nedeterminat). Cit 
despre formele temporale, ele în principiu exprimă diferențe cu privire Ia 
momentul acțunii: acțiunea; este simultană, anterioară sau posterioară faţă 
de altă acțiune sau de momentul cînd vorbim. 

Constatăm insă că verbele care exprimă o acțiune continuă sau o stare 
nu se pretează decît cu greutate pentru a îi întrebuințate la perfectul sim- 
plu. Putem zice foarte bine, la perfect, e/ se sperie“ el strănută, el inge- 
nunche”, în orice fel de context, căci acțiunea acestor verbe nu durează de- 

cit un singur moment. Dar mu putem zice el dormi, el răbdă. La prezent, 
la imperiect, la perfectul compus, întrebuințarea acestor verbe nu face nici 
o greutate și el se prezintă la îel cu toate celelalte. După cum putem spune 
“el se sperie, s-a speriat, se speria, el strănu'tă a strănutat, strănuta, el 
îngenuw'nche, a ingenuncheat, ingenunchea, tot așa e corect și el doarme, 
a dormit, dormea, sau el rabdă, a răbdat, răbda. După cite se pare, pentru 
perfectul simplu este necesară o limitare a acţiunii. Poţi să zici mănincă, 
a mîncat, dar dacă vrei să intrebuinţezi perfectul simplu, trebuie să zici el 
mincă toată mincarea (in ciuda aparenţelor, toată este aici o limitare); tot 
așa el bea, a băut, dar nu el bău: putem zice bău un pahar. 

S-ar putea crede că e vorba de verbe tranzitive, care au nevoie de un 
complement direct, dar nu aşa. De ce complementul nu este indispensabil 
la prezent sau la celelalte timpuri, și numai la perfectul simplu este? Apoi, 
nu orice complement ar îi acceptabil, de exemplu nu putem zice el bău 
"apă, deoarece complementul apă nu limitează durata acţiunii. În schimb 
determinarea poate fi altceva decit un complement drept, de exemplu copi- 
dul suge, a supt, sugea; supse nu se poate, dar supse pină se sătură e posi- 
‘bil, secundara limitind acţiunea, fără să fie un obiect direct. În sfîrșit, 
verbele intranzitive se comportă ca și cele tranzitive, vezi mai sus exem- 
plul cu a dormi; expresia lampa filă, intilnită la un scriitor oltean, pare 
surprinzătoare pentru un locuitor din altă regiune (ar îi trebuit să zică 
incepu să fileze). Faptul acesta prezintă oarecare analogie cu lipsa, în 
limba rusă, a timpului prezent la verbele perfective: prezentul exprimă o 
acţiune continuă şi deci nu poate îi întrebuințat pentru a marca o acţiune 
momentană sau sfîrşitul unei acțiuni. 

Există verbe care, dacă sint întrebuințate la perfectul simplu fără de- 
limitare a acţiunii, își schimbă înţelesul. Copilul sare (la coardă) e tot 
„atît de corect ca și copilul sărea, a sărit; dar dacă întrebuinţăm perfectul 
simplu, copilul sări, nimeni nu va înțelege că e vorba de un joc care ne- 
cesită repetarea gestului, decit în cazul că adăugăm o limitare în timp; 
„același timp este însă corect întrebuințat cu sensul de „a tresări“, „a lua, 
joc“ (se poate adăuga în cazul acesta în sus, ceea ce nu îmbogățește cu 
nimic fondul gindirii, dar constituie un fel de delimitare). Verbul a suferi 
se poate întrebuința la perfectul simplu în el suferi o operație, dar nu in 
el suferi de foame. El se a'jlă în oraș este o expresie banală, pe care însă 
nu o putem transpune la perfectul simplu; în schimb putem spune foarte 
bine vestea se ajlă în oraş, deoarece aici verbul are sens momentan. 
Astfel se prezintă unul dintre cazuri capătă alt sens dacă schimbăm timpul 
verbului: astfel se prezentă înseamnă „astfel apăru, își făcu apariţia“. 

Într-o carte tradusă, s-au adăugat la stirșit note istorice, în care per- 
iectul simplu este des întrebuințat, și uneori greșit. De exemplu: Rabocee 


-Delo ... — ziar oportunist ce apăru din aprilie 1899 pînă în februarie 1902. 
Am putea ințelege că i-au trebuit aproape trei ani ca să izbutească să 
apară. 


Există fraze cu două verbe, dintre care unul exprimă o acțiune con- 
tinuă, iar celălalt o acțiune momentană: a căzut bolnav şi a zăcut e corect, 
dar căzu bolnav şi zăcu nu merge, din cauza aspectului durativ a! lui 
zăcea. Pentru același motiv, perfectul simplu nu se poate asocia cu imper- 
fectul: treceam pe stradă şi l-am văzut e corect, treceam pe stradă şi-l 
văzui, nu. i 

Pare deci stabilit că perfectul simplu exprimă o acţiune care începe, sau 
care durează o singură clipă. Cit despre verbele care exprimă o acţiune 
continuă sau o stare, ele pot îi întrebuințate la perfectul simplu, cu con- 
diția să le limităm acţiunea, adăugind un complement, cum s-a arătat mai 
inainte. 

Trebuie semnalat însă faptul că, în propoziţiile temporale, putem în- 
trebuința perfectul simplu, dacă acţiunea verbului este limitată prin rapor- 
tul ei cu principala: nu putem spune într-o propoziție independentă el bu, 
dar putem zice după ce bău, se șterse la gură. Tot aşa se poate spune el 
mincă şi apoi se culcă. 

În afară de aceasta, mai putem reda timpul dorit servindu-ne de un 
fel 'de verb auxiliar cu sensul de „a începe“, pe care-l putem pune la per- 
fectul simplu („a începe“ nefiind durativ), iar verbul adevărat rămîne să 
fie pus la conjunctivul prezent sau la infinitiv. Atenţia mi-a fost atrasă 
asupra acestei probleme de lectura unor traduceri greșite după originale 
germane, din care am scos cele mai multe exemple folosite aici. 

El ţipă” trebuie corectat în începu să țipe sau scoase un țipăt; el cîntă”, 
în începu să cinte, sau se apucă să cînte, prinse a cînta (s-ar putea spune 
însă cîntă' un cîntec de mase, căci în felul acesta acţiunea este limitată şi 
in timp); el fugi trebuie corectat în o luă la fugă sau o rupse de fugă; el 
înjură, în începu să înjure sau trase o înjurătură. 

Ce e drept, perfectul simplu este pus uneori pur și simplu în locul im- 
perfectului, pentru 'că se traduce greșit dintr-o limbă ca rusa sau germana, 
care nu disting între ele aceste două timpuri: doi oameni pescuiră cu un- 
diță pe mal (s-ar îi putut întrebuința aici și perfectul simplu, dacă s-ar fi 
zis pescuiră un crap sau chiar pescuiră toți peștii). Lacrimile îi curseră pe 
obraz ar fi corect dacă ar fi vorba de un număr determinat de lacrimi 
despre care s-ar îi discutat mai înainte, sau despre toate lacrimile pe care 
o persoană e în stare să le producă. De exemplu mi se pare corect märge- 
iele ii curseră din poală (e vorba aici de o acţiune care nu durează decit 
un moment). În nici un caz nu e corect copiii alergară pe cîmp (cum am 
citit într-o gramatică a limbii ruse pentru romîni) în loc de au început să 
alerge (rusa face aici diferență între pemams şi nonexamb). 

Un exemplu puțin diferit de cele anterioare: aproape toată ziua cunos- 
cutii îl vizitară în apartamentul său; trebuia să se zică veniră să-l viziteze, 
acţiunea fiind ingresivă pentru fiecare dintre vizitatori (verbul auxiliar veni 
exprimă o acţiune care mu durează decit o clipă). 

Acţiunea terminată, rezultativă, dimpotrivă, nu e redată prin perfectul 
simplu, ci prin pertectul compus. Sint greșite traducerile ca asasinul fugi 
(trebuie a fugit), el se inecă (trebuie s-a înecat); s-ar putea insă spune 
corect el se înecă cu un os. 

Citeodată verbul însuși trebuie schimbat ca să poată exprima o acțiune 
momentană. Am citat pe dormi şi adormi. lată apoi pe a şedea și a se 
așeza (nu se poate zice el șezu, ci el se așeză);a ști și a aflu (nu el știu, 
ci el ajlă'”). Exemplu de traducere greşită: el finu mina la ochi (în loc 
de puse). 

De unde interesul acesta al limbii romine pentru starea acţiunii, în 
afară de interesul pentru treapta temporală? Răspunsul se impune de la 
sine. Celelalte limbi romanice prezintă unele fapte asemănătoare, dar în 
mult mai mică măsură. De exemplu in iranţuzește se zice les enfants se 

mirent à courir, paralel cu rom. copiii începură să alerge; dar se poate 
spune il suf („el ştiu“, adică „află“), il jura („el înjură“), ceea ce în 
-omineşte nu merge. (Vezi şi exemplele de aspect în franceză şi spaniolă 
pe care le reproduce R. A. Budagov, art. cit., p. 114, nota 1.) Dată tiing 
importanță pe care o au aspectele în limbile slave, mi se pare imposibil 
să vedem aici altceva decit unul dintre elementele influenței slave asupra 


limbii romîne, deși, ce e drept, amănuntele nu concordă. 


x Viitorul lui qa trăi 


Un caz asemănător cu faptele descrise mai sus ne intîmpină și la 
viitor, însă numai la verbul a trăi. într-un roman tradus am găsit expre- 
sia: a făgăduit să dăruiască bisericii un vitraliu dacă fiul lui cel mare va 
trăi (e vorba de un bolnav). Greșeala e evidentă. Trebuie va scăpa cu 
viață. Într-un ziar se spune că Gorki va trăi în sufletele milioanelor de 
oameni, de asemenea formulat greșit in loc de va continua să trăiască sau 
va rămine viu. De ce nu se poate întrebuința aici viitorul lui a trăi? Pen- 
tru că a trăi este un verb durativ și are nevoie de o limitare a acțiunii 
pentru a putea fi întrebuințat la viitor. În schimb & muri, care esta verb 
momentan, nu poate fi în mod normal folosit la imperfect, cum a arătat 
B. Cazacu în Cum vorbim, 1l, nr. 5, p. 21. După cite se pare, avem aici 
de-a face cu un caz particular, care privește numai verbele pomenite. În 
ce privește pe a trăi, particularitatea este că nu ne putem închipui acțiunea 
lui viitoare fără legătură cu prezentul. 


Viitorul cu a avea 


Se știe că alături de viitorul cărturăresc format cu ajutorul auxiliaru- 
lui voi, mai avem și viitorul familiar, cu am să sau o să. În principiu este 
clar că forma cu voi se găsește numai în cărți, îar în vorbirea curentă şi 
chiar și în scrierile nepretențioase trebuie folosită forma cu am sau cu o. 
Totuși se poate constata că există situaţii cînd aceste din urmă forme sună 
rău. Într-un ziar am citit un reportaj care prezintă atmosfera ipocrită 
creată în unele orașe din apus și arată că acolo justiția te pedepsește 
pentru lucruri de nimic, în timp ce faptele cu adevărat dăunătoare sînt 
trecute cu vederea. În acest reportaj se pot citi fraze ca următoarele: 

Ai să fii amendat și dat în judecată pentru atentat la pudoare dacă ai 
să scoţi de pe copilul de un an costumul de baie... ai să fii considerat un 
om pierdut dacă... 

Desigur, tonul reportajului nu trebuie să fie academic, ci aproape de 
ionul familiar. Și totuși în cazul acesta forma întrebuințată, familiară, sună 
fals. Aceasta pentru că ne deşteaptă în minte imaginea unui copil care e 
certat și ameninţat: ai să fii pus la colț... Soluţia justă, în cazul acesta, 
era să se întrebuințeze prezentul: ești amendat dacă... 


Viitorul pentru trecut 


S-a remarcat că reporterii francezi, în special cei care umplu paginile 
jurnalelor cu dările de seamă senzaţionale asupra dezbaterilor de la pro- 
cesele criminale, întrebuințează, din loc în loc, viitorul în locul trecutului, 

ape cau =] 


pentru a-și varia reportajul. La noi, același fenomen se petrece în școală, 


ia examene, dar fără intenția de variaţie. Un elev scos la tablă, indiferent 
la ce obiect, e în stare să intrebuinţeze tot timpul numai viitorul: 

Cind presiunea aerului se va mări, supapa se va ridica; suma pătrate- 
ior catetelor va ji egală cu pătratul ipotenuzei; Ennius scrie și o epopee 
acela însă care va duce genul aproape de perjecție va fi Virgiliu; Gheorghe 
Dozsa va uni sub conducerea sa pe țăranii romini și maghiari și va lupta 
<ontra boierilor asupritori; partidele așa zise istorice vor stăpini fara ca pe 
mosia lor timp de aproape o sută de ani. Acestea, și alte multe similare 
le-am cules de Ia diferite examene. Aici nu mai e vorba de variere a expre- 
siei, ci avem de-a face cu un tic. Desigur, se poate explica plasarea vorbi- 
torului actual într-un moment al trecutului, de unde el priveşte în viitor 
un punct care astăzi e depășit. Dar mai e și altceva: trecutul presupune o 
mai mare doză de siguranţă în afirmaţii, și viitorul convine mai bine ele- 
“ului care nu prea e stăpîn pe materie, căci îl ajută să dea un ton mai vag 
afirmațiilor. Prin urmare această folosire a viitorului pentru trecut ar tre- 
bui să fie combătută. 


Un poet uitat: Dosoftei 
de VICTOR KERNBACH 


Asupra operei poetice a lui Dosoftei s-a aşternut o nedreaptă uitare. 
Afară de cîteva semnalări indulgente ale unor versuri culese intîmplător 
de cîte unii istorici ai literaturii, critica şi istoria literară din trecut şi-au 
şters penița de scrierile întemeietorului poeziei noastre culte, numai pen- 
tru a-i recunoaște meritul de a se îi străduit să tălmăcească un număr de 
cărți liturgice și de a fi fost inițiatorul versilicaţiei în literatura noastră. 
Opera poetică a lui Dosoitei, studiată aproape numai de lingviști, a fost 
foarte rar (și chiar atunci numai lăturalnic) cercetată de istoria literaturii. 
ĮI se puneau în seamă lui Dosoftei tot felul de intenţii închipuite, dar cele 
reale se treceau cu vederea. Dosoftei avea meritul de a îi înzestrat biserica 
ortodoxă cu psalmi versiticaţi (cu toate că în biserica ortodoxă canoanele 
n-au îngăduit niciodată, ca la reformați, intonarea corală a psalmilor). 
Dosoftei avea meritul de a îi fost mitropolit, de a îi tradus „Acatistul năs- 
cătoarei de dumnezeu“, „Dumnezeiasca liturghie“, „Molitvelnicul de înță- 
les“, „Octoihul“ ș.a.) merit de altfel incontestabil şi, în felul său, izvorit 
din vederi înaintate, ca orice acțiune de repunere în drepturi a limbii națio- 
nale. Totuși, ciudat, nimeni nu vorbise de meritul principal al lui Dosot- 
tei: acela de a fi fost întiiul adevărat poet din literatura noastră și de a fi 
scris, mu versuri, ci poezie, o poezie care avea să deschidă drum. pînă și 
marilor poeţi de peste veacuri. 

Ceea ce nu poate fi scuză pentru istoria literaturii din trecut, care avea 
în schimb inima foarte sensibilă pentru curentele apusene ce. destrămau 
noțiunea de poezie, este o scuză pentru adevărații cititori posibili, care, nea- 
vind la îndemînă nici măcar ediţia academică a lui I. Bianu, anevoie de 
găsit și anevoie de cercetat, dar cunosciînd recomandaţia dezavantajoasă că 
„Psaltirea“ lui Dosoftei este o versificare foarte stingace a originalului 
ebraic, nu băruiau ce surprize plăcute le-ar fi putut aduce o eventuală lec- 
tură. Foarte puţini au fost aceia care, în trecut, s-au aplecat să descifreze 
chirilicele „Psaltirii“ lui Dosoftei. Un exemplar al cărţii a trecut prin mîna 
lui Mihail Eminescu și marele nostru poet recomanda în scris Ministerului 
Instrucțiunii cumpărarea operei, pentru Biblioteca din Iași. Alexandru Odo- 
bescu, cunoscînd şi el opera poetică a mitropolitului, într-un articol („Vechii 
poeţi ai romînilor“, îl socotea pe Dosoftei printre acei „oameni de merit 
care, pe cînd mai nimeni nu scria romînește, au avut patriotică pornire spre 
cultivarea limbii naţionale și — precum a putut fiecare — au indrugat, cu 
mai mult sau mai puţin talent, stihuri sau vierșuri romineşti. În fruntea 
lor — zice Odobescu — stă vestitul mitropolit al Moldovei, Dosoftei, carele 

de la anii 1668 pînă la 1690, cîntă în versuri rominești lauda țării...“ 
Incolo însă, opera poetică a lui Dosoftei a fost nedreptăţită în fel și chip. 

Titu Maiorescu, ideologul „direcției noi“ în literatură, entuziasmat de: 
stingăciile lui Samson Bodnărescu și ale Matildei Cugler-Poni, dădea ver- 
dicte fără drept de apel, nici măcar pe temeiul unei lecturi integrale, ci mai 
ales după citirea a patru versuri ale lui Dosoftei citate, cu alt scop, de: 
G. Sion. Era vorba de începutul unui psalm pe care poporul, apreciindu-l,. 
l-a răspîndit în chip de colind: 


Limbile să salte 
Cu cîntece-nalte, 
Să strige-n tărie 
Glas de bucurie... 


Ar îi fost, poate, de așteptat ca măcar editorul lui Dosoftei, profesorul 
I. Bianu, de a cărui lectură atentă nu ne putem îndoi, să fi apreciat talentul 
poetic al mitropolitului. Dar I. Bianu osindea bunăoară faptul că Dosnitei 
nu a știut nimic despre teoria... accentului tonic și despre rimă (de fapt 
poetul, necunoscind prea bine teoria rimei, izbutea să creeze rime uimitor 
de proaspete și de bogate!) Cusurul poetic al lui Dosoftei, I. Bianu îl mai 
vedea în faptul că mitropolitul „nu a cercetat singur să analiseze versurile 
poeziei poporale spre a scoate din ele cunoscința aceasta“, din lipsa cărei 
cunoștințe „versurile sale sint în general defectuoase, structura lor este 
falsă, lipsind din ele înțelegerea și aplicarea conscientă a fundamentalului 
principiu pre care trebuia să se bazeze“. Dosoftei, poate necunoscînd teoria 
prozodiei clasice, avea un simţ. desăvîrşit al ritmului și o invenție spontană 
a rimei (chiar bogate) la care a contribuit, deopotrivă cu talentul și cu 
experienţa sa nu tocmai săracă, apropiata cunoaștere a poeziei populare, cu 
care ritmica psalmilor săi are atitea asemănări. I. Bianu m-a încercat să-și 
pună întrebarea dacă de pildă ciobanul, care sprijinit într-o bită în fața 
oilor sale a creat fermecătoarea „Mioriţă“, avea nevoie să cunoască 
hexametrii homerici, asclepiadele sau alexandrinull. 

O citire atentă chiar numai a „Psaltirii în versuri“ arată însă că poetul, 
de loc robit de textul biblic sau de funcția sa bisericească, ci adesea 
dînd friu liber simțămintelor și gindurilor care-l irămintau, a îmbogățit 
psalmii cu adaosuri originale, de poezie autentică. Însuileţit de talentul 
său, de nevoia de a-și exprima liric patriotismul, dragostea de oameni, 
admiraţia pentru natura ţării sale, tristeţile sau bucuriile lui și ale poporu-. 
lui, poetul uita adesea că este episcop (acesta era cinul său ierarhic pe 
vremea tălmăcirii psalmilor) și se simțea simplu cîntăreț mirean, cu netă- 
găduit simţ cetățenesc de om al timpului său. 

Sînt aproape trei veacuri de la apariţia (Uniew 1673) a primei ediţii 
a „Psaltirii în versuri“. Dar și după trecerea unui răstimp atit de lung, 
versurile lui Dosoftei rezistă lecturii. Nu i le citim numai din interes isto- 
ric. Multe, foarte multe din ele sint în stare să emoţioneze și pe cititorul 
de azi, chiar dacă religiozitatea psalmilor propriu-ziși nu ne mai spune 
nimic. 

Dacă veacurile de după el l-au neglijat, nedreptățindu-l, oamenii din 
vremea respectivă și-au prețuit contemporanul. Ion Neculce îl prezenta 
astiel: „Acest Dosoftei mitropolitul nu era om prost de felul lui; era neam 
de mazil, prea învățat; multe limbi știa: elinește, latinește, slavonește și 

altele. Adine din cărţi grăia și deplin călugăr și blind ca un miel; in ţara 
noastră pre aceste vremi nu se alla om ca acela“. Portretul, zugrăvit atit 
de bogat în conciziunea lui sobră de cronicarul moldovean, corespunde ade- 
vărului. Dosoitei (al cărui nume adevărat se pare a îi fost Dimitrie Barila) 
era pe cit de cult (și nu numai în ale bisericii), pe atita de energic luptă- 
ior pentru propășirea culturii naționale. 

S-a născut in 1624, într-o vreme de foarte sfioase dibuiri de început 
ale culturii roimmineşti. Poliglot (știa elina, latina, ebraica, slavona, rusa, 
poloneza, ucraineana, poate și altele) și cu bogate lecturi bisericești și 
inirene, a depus multe strădanii, în primul rind pentru intrarea în drep- 
turile ei firești a limbii romine. El este cel dintii care introduce oficial 
limba rominească în serviciul religios. Pentru a ajuta aceasta, traduce cu 
mare sirguinţă îelurite cărți de ritual și, deopotrivă, folosindu-se de prilejul 
plecării unei solii moldovenești la Moscova, trimite două scrisori, una 
patriarhului loachim și alta lui Nicolaie Milescu. Intervenţia sa n-a rămas 
fără rezultat, căci patriarhul rus loachim i-a trimis o tipogralie complet 
utilată, impreună cu o scrisoare de caldă laudă prietenească. 

Darului de mare preţ, Dosoftei i-a răspuns întîi în patru versuri, tipă- 
cite în fruntea „Molitvenicului de-nțăles“ (1681), care mulțumeau aducă- 
torului: 


Ionașco Bilevici ce-au pus nevoinţă 
De-au adus tipare de Mosc cu priinţă, 
Dea-i dumnezeu s-aibă într-a vieţii carte 
Să se scrie-n rîndul cu sfinţii în parte. 


Peste doi ani, „Parimiile“ (1683), tipărite în aceeași tipografie nouă, 
dăruită Moldovei de Rusia, purtau și ele o odă de data asta de mulțumire 
şi de glorificare a Moscovei, ca important centru cultural, răspinditor de 
lumină: 


Läudat s-aibă direptul pomanä 

În cer și pre lume fără prihană, 

Că și de la Moscva lucește lucoare 
intinzînd lungi raze i bun nume subt soare; 
Ioachim sfintul, a sfinta cetate 
Acea-mpărătească, de creștinătate. 
La dîns pentru milă cine năzuieşie 
Cu ovilit suflet, bine-l dăruieşte. 
C-am năzuit şi noi la siînta lui faţă, 
Priimitu-ne-au bine ruga cu dulceaţă: 
Din patrierşie datu-ne-au tipare, 
Sufleiească treabă, și bine ne pare. 


Activitatea culturală (tipărituri și traduceri în limba poporului romin) 
își are însemnătatea ei. Dar opera de căpetenie a lui Dosoftei, ca poet, 
este, pentru începuturile literaturii noastre, tălmăcirea în versuri a psal- 
tirii, pe care a făcut-o pe cînd era episcop de Roman. Partizan al folosirii 
în toate imprejurările a limbii vorbite de popor, era fericit să poată stihui 
rominește și spunea însuși in prefața unei cărţi liturgice: „Grădină încuiată 
și Îintînă pecetluită de ce folosu-i?“ și mai departe: „...mai voia misi 
cinci cuvinte cu mintea mea să grăiesc, ca și pre alţii să învăţ, decit zece 
mii de cuvinte într-altă limbă“. 

Pe Dosoitei l-a interesat foarte mult istoria patriei sale și era un pa- 
sionat cititor de cronici. Există un exemplar al cronogralului lui Cigala, 
cu însemnări, sublinieri și comentarii ale textului, făcute de mina poetului. 

Dar cel care a mlădiat întiia oară limba noastră în ritmurile și imagi- 
nile poeziei, n-a avut parte totuși de o viață prea liniştită, prielnică crea- 
tiei. În 1673 îl găsim pribegind, împreună cu Petriceicu Vodă, în Polonia 
(unde-și tipăreşte „Psaltirea în verșuri întocmită“), iar spre sfîrşitul vieţii 
e luat ostatic în aceeași ţară, de regele Sobieski. 

A murit totuși la o virsta destul de înaintată: 69 de ani. În portretul 
pe care i l-a făcut, Neculce îl arată ca pe un om „blind ca un miel“. Firea 
blajină a lui Dosoftei cuprindea în ea și o adincă modestie. Traducerea 
psaltirii i-a cerut eforturi mari si rezultatele muncii nu se poate să nu-l 
fi satisfăcut și pe poet. Totuși el notează cu sfială, la stirșitul „„Psaltirii“ 
sale, în slavonește: „Umilitul Dosoftei, episcopul Romanului, s-a ostenit, şi 
iertați părinţi, sfinţi și fraţi, îndreptînd cele preşite“. 

Ar fi eronat să se creadă însă că Dosoftei și-a mărginit activitatea 
poetică numai la tălmăcirea liberă a psaltirii. Chiar în cuprinsul „Psaltirii“ 
alătură psalmului 132 o scurtă meditaţie lirică originală, vag inspirată ca 
temă din textul psalmistului, dar actualizată și pusă în deplină concor- 
danță cu sentimentele sale și cu firea pașnică a poporului romin. Versurile 
însoţite de menţiunea: „Aceste patru părechi de stihuri le-am scornit eu 
prăvind acest psalom“ — sînt pline de prospetime si de optimism, de în- 
credere în valoarea vieții pașnice și numai astfel înfloritoare: 


Cine-și face zid de pace. 
Turnuri de frăție, 

Duce viață fără greață 
ntr-a sa bogăţie 

Că-i mai bună depreună 
Viața cea frăţească, 
Decit arma ce destramă 
Oaste viteiea scă.*) 


Morala acestei idei, de esență întrucitva religioasă, e ridicată de Do- 
softei la o generalizare poetică în spiritul filozofiei populare, căci masele 
poporului au urit din totdeauna războiul. 

Rimele interioare, la distanță numai de patru silabe una de alta, dau 
o armonie deosebită acestei poezii cu imagini aşa de proaspete și cu ca- 
dență populară, ce s-ar îi putut și cînta, ca o horă. 

Dorindu-și ţara pașnică și înfloritoare, Dosoftei își iubește patria cu 
o caldă şi conștientă dragoste și nu scapă niciodată prilejul de a se arăta 
mindru că e romiîn, tie și prin aluzii destul de transparente acolo unde 
textul nu-i îngăduie o poziţie fățișă. Patriotismul lui Dosoftei începe de 
la lupta sa pentru introducerea în biserică şi în cărți a limbii pe care o 
vorbea poporul său. Şi se accentuează atunci cînd omul simte nevoia im- 
perioasă de a dărui poporului versuri rominești. Legătura sa cu poporul 
se întreține însă şi pe altă cale, căci poetul cunoaște, preţuiește și utilizează 
în propria-i creație experiența poeziei noastre populare. 


*) Pentru uşurarea lecturii, am transcris citatele din opera poetică a lui Dosoftei 
cu ortografia actuală, păstrind numai particularitățile mai caracteristice de ortoepie a 
timpului respectiv. V. K. 

Orideciteori găsește în textul psalmistului note elegiace, referitoare la 
restriște, la dorul de ţară (sentiment încercat chiar de poet în viaţa sa pe 
alocuri zbuciumată), Dosoftei întărește aceste note. Iar cînd e vorba de 
un psalm care glorifică noțiunea de patrie, poetul nostru adaugă idei noi, 
care sînt tălmăciri ale propriilor sale simțăminte. Așa bunăoară, un psalm 
e tradus pină la un punct destul de tidel: 


Şi dă-n ţara noastră slava ta să crească 
Mila ş-adevărul pre toţi să tilnească 

Și cu dereptatea pace-n gloate multe 
-N braţe să se stringă și să se sărute... 


dar apoi, Dosoftei continuă cu o idee pe care originalul nu o are: 
Să ne dea pămîntul roadă-n dereptate. 


Interesul poetului pentru prezentul ţării sale se manifestă și în alt 
chip: găsim introduse în textul psallirii noțiuni ce nu se potrivesc epocii 
psalmistului David (bucium, zimbru sau bour, ocină, urice, pușce, austru, 
cobuz 6lc.). 

În scrierile poetice originale, patosul patriotic este exprimat firesc, 
de-a dreptul, cu înflăcărată mîndrie. Astfel, în „Stihuri la luminatul gherb 
a țării Moldovii“ se vede limpede calda dragoste a poetului pentru țară, 
mîndria de a îi cetățean ai Moldovei, a cărei stemă (gherb) simbolizează 
puterea statului moldovenesc, dorința lui Dosoftei (repetată și în alte părţi 
ale operei sale) de a-și vedea ţara pururi în deplină pace: 


Capul cel de bour, de fiară vestită, 
Sămnează putere țării nezmintită. 

Pre cîtu-i de mare fiara și buiacă, 
Coarnele-n pășune la pămînt își pleacă. 

Depre chip se vede bourul, ce-i place, 

C-ar vrea-n toală vremea să stea ţara-n pace. 


Sentimentele patriotice l-au îndemnat pe Dosoftei să evoce istoria 
țării sale într-un poem epic (,,Verşuri pentru prea luminaţii și slăvit- 
pomeniții domni“, tipărit întiia oară în 1681 şi reeditat în 1683. Pentru ase- 
menea evocare, poetului de vădit temperament liric, i-au lipsit însă mijloa- 
cele trebuincioase. Scrierea este un tabel de domnii moldovenești, cu unele 
accente autentic poetice dar îndeobște fără prea multă putere. Cind jude- 
căm calitatea unei opere literare trebuie să ținem seama, fireşie și de sta- 
rea de lucruri din literatura respectivă, în momentul apariției operei cer- 
cetate. Dosoftei, care nu avea alt model de poezie rominească decit folelo- 
rul, era desţelenitor de terenuri necercetate. Dacă, tălmăcind psaltirea, 
avea oarecum de lucrat pe temeiul unei compoziţii construite, dincoace, 
independent cu totul, n-a găsit toate mijloacele care să-i fi înlesnit o miş- 
care nesiinjenită. Dealtminteri, e greu să ne inchipuim că Dosoftei, chiar 
de ar fi avut la îndemină o tradiţie de poezie epică rominească, ar fi izbu- 
tit să trateze ca poet prin excelenţă liric, cu mult mai bine acest subiect 
arid. Totuși, poetul nu este lipsit de îndeminarea caracterizărilor. Domnii 
din poemul său sînt prezentați pe scurt, dar poetul izbuteşte adesea să 

aleagă elementele cele mai semnificative, pentru a înjgheba din ele un 
portret tipic: 


D-aciia Bogdan Vodă domni mică vreme 
Şi și-au mutat sălaşul unde nu se teme, 
Lăsînd pre urmă viță şi rod bun în țară 
De i se-nalță vestea și preste hotară. 


x 


Hieș Alexandru cînd stăpîni în ţară, 
Prin săraci ce da milă şi-au întins 'spre cer scară. 


* 


Lui Dumitrașco Vodă bine să se zică, 
Că certă pe viclenii și le dete frică. 


Singurul înfățișat mai amplu este Ștefan cel Mare: 


Pentru Stefan acel bun ce-au bătut războaie 
De-au făcutu-și de toate inemii pre voaie, 
Prin ţinuturi prin toate se văd a lui semne, 
Mănăstiri şi biserici ce-au fapt fără lene; 

Că numai prin sate și pre la orașe, 

Ce și prin munţi și-n codri lui Hristos sălașe, 
Ce-au făcut zugrăvite de dau strălucoare, 
Să-i trăiască pomana i bun nume subt soare. 


Poemul acesta însă incepe cu o laudă pentru limba romînească: 


Descălecat-au ţara domnul Dragoş Vodă, 
Fericită buiacă cu tot fel de roadă, 

Cind au adus într-însa rumineasca limbă 
De bun neam și ferită de la calea strîimbă. 


Dar înainte încă de acest poem, Dosoftei se trudise cîțiva ani să tăl- 
măcească psaltirea în limba care-i era atit de dragă și pe care a izbuiit 
s-o imlădieze cu atita măiestrie. 

Cum a ajuns însă la ideea de a versitica psalmii? Ambiţia de a-l imita 
pe vechiul poet și tălmăciţor polonez al psaltirii (1577), Jan Kochanowski, 
sau nevoia de a înzestra biserica indigenă cu psalmi în versuri sînt expli- 
cații naive. Un adevărat artist nu crează numai pentru că a aflat că mai 
există şi alţii care se îndeletnicesc cu arta, sau pentru a înzestra cu opera 
sa cutare instituţie; îl împinge spre creaţie nevoia lăuntrică de a zugrăvi 
și interpreta artistic realitatea înconjurătoare, îl imping spre creație gin- 
durile și simțămintele lui. Tot astfel, e greu de înțeles închipuita nevoie 
de psalmi versificați a bisericii ortodoxe. Firește că Dosoftei a cunoscut 
psalmii traduși de Jan Kochanowski și a fost într-o mică măsură înriurit 
de tehnica lor. Se prea poate tot așa ca poetul să fi meditat la lipsa poeziei 
culte în prea frageda pe atunci literatură rominească. Ca inalt ierarh bise- 
ricesc a fost atras în chip natural de psaltire. Dar mult mai logică este 
nevoia poetului de a crea, adică de a-și exprima gindurile și frămintările 
sufleteşti în imagini poetice, lucru de care critica burgheză s-a străduit să-] 
deposedeze. După traducerea psallirii, cum am amintit mai sus, Dosoftei a 
incercat și scrieri poetice originale; dar nu ne putem închipui ca, în con- 

dițiile în care se afla poezia romînească pe la mijlocul veacului al XVII-lea, 
cînd nu existau decit greoaiele stihuri la stema ţării ale lui Varlaam şi ale 
lui Udriște Năsturel și, bineînţeles, poezia populară încă neinregistrată 
in culegeri tipărite, Dosoftei să se îi încumetat să încerce (mai ales în 
situația sa de cleric) a compune versuri de dragoste sau fie măcar, şi 
imnuri patriotice şi versuri de oglindire a frumuseţilor naturii. Totuşi nevoia 
de a scrie era imperioasă, era dictată de autenticul său talent și astfel 
Dosoltei a ajuns la ideea de a traduce în versuri psaltirea, iar această 
traducere foarte liberă este într-o mare măsură o operă poetică originală. 

Chiar dacă Dosoftei ne-ar fi lăsat numai o traducere literală versiti- 
cată, fără văditele-i contribuţii poetice originale, și tot ar îi trebuit să-i 
recunoaştem, un mare merit pentru inceputurile literaturii noastre. Dar, 
cum ne putem da seama la o cercetare amănunţită a „Psaltirii în versuri“, 
însoţită de comparaţia textului lui Dosoftei cu textul biblic curent, contri- 
buția personală a poetului romin este deosebit de: imbelșugată. Diferențele 
de la textul biblic la textul lui Dosoftei, adesea mici în aparenţă, schimbă 
uneori chiar întreaga orientare a unui pasaj de psalm sau a unui psalm 
întreg. De multe ori Dosoftei lărgește însă subiectul, sfarmă tiparele psal- 
milor din original, introduce ecouri ale sentimentelor sale proprii, leagă 
textul de epoca sa, de firea, de obiceiurile, de viața compatrioților săi. 

Dar, înainte de a veni cu exemple, este interesant să adincim procesul 
de creaţie al poetului, fazele muncii sale literare pînă la tipărirea textului 
definitiv. x 

Dosoftei avea gestaţia grea, cum însuși mărturisește în titlul-prefaţă: 
„... Ccu lungă osteneală în mulți ai socotită și cercată prin. sfintele cărți, 
și de-aciia pre versuri tocmită în cinci ai foarte cu osirdie mare...“ și în 
cuvintul-inainte către domnitorul Ion Duca: ,„...cu, multă trudă și vreame- 
ndelungată. precum am putut mai frumos, am tlăcuit ș-am scris... să 
poată trage hiria omului cătră cetitul ei“. 

Bineînţeles, lucrind la versilicarea psalmilor, Dosoftei a cîștigai și 
experienţă pe măsură ce înainta în lucru. (Fără a avea la îndemină date 
precise, examinind evoluţia textului traducerii sale, putem bănui că poetul 
a tradus psalmii în ordinea în care se aflau în original). Cînd descoperea 
o formă prozodică nouă, doi, trei sau chiar mai mulți psalmi la rînd erau 
versijicați în acea formă și, de la primul la ultimul, versul devine mai 
suplu, rima mai bogată, imaginea mai sigură, exprimarea mai clară. To- 
tuşi, dacă și după acumularea acestei experiențe, ba chiar şi spre sfîrșitul 
„Psallirii“, se mai găsesc psalmi în întregime greoi, nepoetici, este pentru 
că poetul n-a avut (și nici nu putea să aibă!) de fiece dată dispoziția crea- 
toare necesară pentru că nu-i vor îi plăcut unii psalmi, dar poate și pentru 
că a vrut cu tot dinadinsul să manevreze o prea mare varietate de ritmuri 
şi măsuri, în loc să-și fi ales, pe temeiul experienței, numai ritmurile ce 
ise polriveau mai bine. De pildă, traducerea psalmului 118 (119 în psal- 
tirea originală), care are la Dosoltei 416 versuri, e greoaie. Prolixitatea 
acestui imn obositor înălțat de David dumnezeului său nu i-a venit pe 
semne la indemină poetului nostru, obișnuit cu conciziunea doinelor romi- 
nesti. Dar atunci cind fondul unui psalm coincidea cu simțămintele și cu 
gindurile sale, Dosoftei se depărta tără sfială de original și cînta cu toată 
puterea sa de poet. 

Un fapt deosebit de semnilicativ pentru cunoașterea procesului de 
creaţie al lui Dosoftei, cit și pentru întărirea afirmației că, asemeni oricărui 
mare poet, Dosoftei năzuia mereu. la perfecționarea operei sale, îl alcă- 
tuiesc diferențele dintre manuscrisul terminat în 1671 și textul tipărit în 
1673. Comparind amindouă textele, vedem că poetul era: nemulțumit chiar 
de versiunea sa întreagă, într-un fel definitivă, pusă la punct pentru tipar. 
in intervalul de aproape doi ani pînă la tipărire, Dosoftei a corectat în 
multe locuri ritmul, a schimbat expresii şi cuvinte, căutînd să rotunjească 
fiecare vers cit mai bine și să-i dea cit mai multă claritate. Adesea, dife- 
rențele sînt mici (cuvinte, expresii, sau chiar numai moduri de rostire) şi 
in acest sens aproape că nu există psalm fără corectură. Alteori Dosoftei 
a notat cîte două variante chiar pe manuscrisul definitiv, ca de pildă 
acestea: 


Şi la Iosif nu vru să-mi aleagă 
Nice la Efrem odihnă largă 


w 


Si la Iosif loc nu-și aleasă 
Nice la Efrem să-și facă casă. 


renunțînd la cea mai slabă, în cazul de față a doua, greoaie şi cacofonică. 

Citeodată insă redactarea textului diferă complet de ła psalmul manu- 
scris la cel tipărit, Dosoftei fiind mereu în căutare de forme mai frumoase, 
de exprimare mai literară a ideii. lată, de exemplu, cum se prezintă patru 
versuri din psalmul 22, în manuscris: t 


Domnul mă va paşte și nu voi şti lipsă, 
La loc de verdeață mi-i cale deschisă, 
Şi mi-au datu-mi domnul apă de odihnă 
Şi sălaș mi-au datu-mi în casă senină 


şi în textul tipărit: 
Dumnezeu mă paşte şi n-am lipsă 
La loc de otavă ce-mi întinsă, 


Sălașul pre ape de răpaos 
Şi cu hrană suflet mi-au adaos. 


Un poet cu atita simț nedesminţit al frumosului, cu atita grijă peniru 
desăvârşirea poeziei sale, nu putea rămine un simplu traducător. Dacă 
l-am judeca numai ca traducător, meritul său ar îi minor, căci el n-a găsit 
echivalente pentru măreția simplă a originalului. Dar mu aceasta e pro- 
blema, căci opera. lui Dosoftei stă la temelia nu a istoriei traducerilor în 
limba romină, ci a poeziei rominești. Dosoftei a complicat textul original 
şi a scris (nu a tradus) o psaltire romînească, în care trei sferturi din ele- 
mente corespund specificului nostru naţional. Dind friu liber simțămintelo: 
sale, poetul, am putea zice, mai degrabă se inspiră cu fidelitate din textul 
ebraic și crează el însuși o altă poezie, a sa, în tonul și în spiritul poporu- 
lui său, cu viziunea poporului său, în limbajul firesc (nu numai în limba) 
al rominilor. Dealtminteri, nevoia aceasta de îndepărtare de la textul origi- 
nal al psaltirii nu trebuie să ne mire. în cu totul alte condiţii istorice și 

culturale, Clément Marot (1495—1544) a făcut cam același lucru. Psalmii 
pe care i-a tradus poetul francez sînt mai mult ai săi decit ai psalmistului. 

În procesul de creaţie a „„Psaltirii în versuri“ un rol deosebit l-a 
jucat folclorul rominesc, pe care fără îndoială Dosoitei l-a cunoscut nu 
numai întimplător, ci poate il va fi căutat anume interesindu-se înde- 
aproape de creația poetică a poporului. Căci altminteri cum s-ar explica 
multele asemănări de ritm, de imagine, de împerechere a rimei, de expre- 
sie cu poezia populară? Iată, bunăoară, un psalm începe ca un cîntec 
bătrinesc, ca o baladă: „Doamne, auzit-am din părinți poveste“ (originalul 
zice: „Părinții noștri ne-au istorisit faptele“). Ritmica psalmului „Limbile 
să salte /Cu cintece-nalte, | Să strige-n tărie | Glas de bucurie...“ are 
aroma celor mai vechi balade populare rominești, cu vers de cinci şi de 
şase silabe (,„Mioriţa“, „Mihu Copilul“, „Mănăstirea Argeşului“). Pe lîngă 
asta, psalmul citat a devenit nu întîmplător cintec de stea, coniundindu-se 
cu creația folclorică: poporul l-a preluat ca pe un bun al său, prețuindu-i 
asemănarea cu propriile sale creaţii. La fel s-a petrecut și cu psalmul care 
începe cu versurile: „Veniţi cu toți depreună / Să ne facem voie bună“. 

În alt psalm, apostrofa divină este utilizată de Dosoftei pe un ton de 
strigătură ori de horă satirică rominească, firește, îmbogățită cu mai multă 
sevă, cu mai mutte imagini: 


Ce-mi spui tu de dereptate 
Și de dinsa stai departe?... 
... Spui altora să se simţă 
Şi tu șezi fără siinţă... 

Eşti cu furii în soțiie 

Cu curvarii în frățiie 
Limba-ţi iaste mincinoasă 

Și gura lăudăroasă. 

Sezînd, grăiești rău de frate, 
Ca să-l bagi la greutate... 


Poporul nostru folosește adesea în poezia sa anmtonimele, ca imagini 
poetice de contrast, de antiteză, şi Dosoftei nu e străin de această figură 
literară: „Nice gios nice-n nălțimet, „Nice-ntăi nice pe urmă“ șia. 

s Cunoscînd bine creaţia literară populară, chiar cînd traduce destul de 
fidel, Dosoftei imprimă imaginii, ritmului, atmosferei versurilor sale un 
timbru autohton romiînesc, deosebit de fermecător. Așa, de pildă, cind psal- 
mistul exclamă: „Tu întorci pe om în pulbere și zici: Întoarce-ţi-vă voi, tii 
ai oamenilor! — O mie de ani înaintea ochilor tăi sînt ca ziua de ieri care 
a trecut și ca o strajă de noapte. Tu îi faci să curgă neîncetat; ei sînt ca 
un somn de dimineaţă; ei sînt la fel cu iarba care trece: dimineața crește 
şi înflorește, iar seara se veștejeşte și se usucă“, Dosoftei adaugă relativ 
puțin, dar adaosurile lui sînt elemente esenţiale, căci dau ideii psalmului 
c cu totul altă turnură, psalmul devenind mai degrabă o meditație lirică a 
poporului nostru, cum sint atitea în folclor: 


Nu-mtoarce, doamne, pre omul 
Să-l cuprinză-n jale somnul, 
C-ai zis că se-ntoarcă-n tină 
Tot omul de subt lumină, 

De i-ar fi viața de lungă, 
-Ntr-o mie de ai s-agiungă, 
Naintea ta iaste scurtă 

Ca cea zi de ieri trecută, 
Şi ca straja cea de noapte 
Ii sînt zilele lui toate. 
Ca nişte șeţi fără treabă, 
Į se trec aii cu grabă, 

Ca otava ce se trece 

De soare și de vini rece. 
De dimineaţă-i cu floare, 
Sara-i veştedă de soare, 

A doua zi se usucă, 

Ca-n cuptor cînd o aruncă. 


Dar ascultind aceste versuri: 


Cînd petrec fără de vină ` 
Şi cu inemă senină 

In mijlocul casei mele, 
Ferindu-mă de zmintele... 


cine n-ar fi încredinţat că ele sint un crîmpei al vreunui cîntec de lume, 
cîntat de lăutarii noștri, țărani sau orășeni, din vremuri nu chiar atit de 
depărtate? 

Altădată găsim la Dosoftei tonuri eroice, ca într-un cintec popular 
de vitejie: l 


Acela te-a mîntui-te 

De sîlță, de lănci cumplite, 
De vinători încordate, 

De cuvinte turburate, 

Şi te-a umbri după spate 
Subt a sale aripi late. 


Cunoscînd doinele de restriște ale poporului romin, Dosoftei, care a 
gustat el însuși amărăciunea surghiunului, imprimă tonalitate de doină, 
patos specific folcloric acestui fragment de psalm: 


Vai că voia mi-i amară 

Ce m-am streinat de țară 
Depărtindu-mă cu tarul 
De-am tins satre cu Chidarul 
Voia-n suflet mi-i amară 

De strein ce sînt de țară, 
Că cu carii n-au priință, 
Li-s prieten cu credinţă, 

Și cînd le grăiese de pace, 
Ei pun vrajbă ce le place. 


Poetul știa ce greu e să cînţi departe de poporul tău, de mediul care-ţi 
incintă inspiraţia: 


Ce nu ți se da-ndemină 

A cînta-n ţară streină. 

De te-aș uita, țară sfintă, 

Atuncea să-mi vie smiîntă 

Şi direapta mea să uite 

A ischimba viers în lăute 

Și să mi se prinză limba A 
De gingini, jelindu-mi scirba. 

Alteori Dosoftei stilizează in felul său lirismul popular, adăugind con- 
ținutului biblic al versurilor un ton de maximă, de proverb, ca in acest. 
fragment în care se deslușesc atitea asemănări de formă, de expresie, de 
muzicalitate, cu, să zicem, balada lui Toma Alimoș: 


Că tu doamne-mi eşti povață 
Și spre line-mi deregi paşii 
Ca să nu-mi strice pizmaşii, 
Că li-i gura nedireaplă 

Și li-i inema deșartă, 

Li-s glătejele căscate 

De izbucnesc răutate 

De graiuri necuvioase, 

Ca un mormint plin de oase, 
Şi cu limba lor înşală 

Să facă în lume sminteală. 

Ce le dă, doamne, osîndă 
Să nu-și laude-n dobindă... 


Același ton îl păstrează adesea și alte versuri de concluzii morale. De 
pildă, vorbind despre „păcătoşi“ (noțiune pe care poetul o generalizează 
numind cu ea pe toți purtătorii elementului rău), Dosoftei scrie: 


Și cuvin! cu dereplaie 
Nu-l vor nice de departe 
Să-l auză, s-aibă trudă, 
Ca şi aspida cea surdă. 


Genialul anonim, strălucitul dascăl întru poezie al lui Dosoftei, și-a 
lăsat în „Psaltirea în versuri“ urmele-i adinci, ceea ce nu înseamnă însă 
că poetul nostru s-a mulțumit cu imitația; e clar, dealtminteri, că imitaţia 
ca atare nu poate avea nici relief, nici personalitate. Dosoftei pleacă de 
la un punct, de la treapta la care a găsit poezia populară în vremea sa, 
și experiența acesteia o îmbogățește cu a sa proprie, ajungind la crearea 
unor frînturi de simfonie eroică, asemenea versurilor: 


Cîntaţi domnului în strune 
În cobuz de versuri bune, 
Și din ferecate surle 
Viersul de psalomi să urle 
Cu bucin de corn de bour, 
Să răsune pină-n nour... 


care par să lie un imn închinat laudei unui erou popular ce s-a intors 
acasă biruitor și e întimpinat de norod în sunetele instrumentelor muzi- 
cale existente în Moldova veacului al XVII-lea. 

Dar, de la tonurile simple ale folclorului nostru, Dosoftei ajunge cite- 
odată la tonuri patetice de adincă vibraţie sufletească firești la un om în 
a cărui poezie s-au infiltrat cu atita belșug cele mai nobile simțăminte 
umane, de la dragostea de patrie la dragosiea pentru frumuseţile naturii, 
de la optimismul robust specific poporului nostru la mindria pentru nume- 
roșii eroi ai țării: 

Şcoală, slava mea, te şcoală de dă cîntec! 


În această chemare puternică, inspirată, s-au concentrat probabil atitea 
ginduri și sentimente ale omului Dosoftei, ale acestui fiu credincios al 

poporului său, ca să izbucnească intr-un singur vers de măreaţă sinteză: 
lirică. 

Cititorul psalmilor biblici găsește o gamă de sentimente destul de 
săracă. Folosind textul psalmistului ca un fundament pentru clădirea ce 
s-a încumetat a o înălța singur, clădire în care scheletul este alcătuit din 
concepţia despre lume a poporului romin, Dosoftei a îmbogăţit gama de 
simțăminte și idei existente în original şi a imprimat „Psaltirii“ sale o 
adincă vibraţie optimistă, cu foarte multe elemente omenești, cu deosebit 
de multă căldură sufletească. Această căldură, caracteristică: poetului 
nostru, nu apare numai în versurile lui, Dosoftei era conștient pentru cine 
scria şi astfel, depășind cu mult formula comună şi nepăsătoare a prefețe- 
lor, manifesta în cuvîntul său către cititori respect și dragoste caldă față 
de omul necunoscut dar apropiat care avea să-l citească. Lămurind anume 
înțelesuri teologice ale psaltirii, Dosoitei se exprimă așa: „Aceste patru 
înțelesuri le-am scris pentru cetitoriul iubit“. 

Cam pe timpul cînd lucra la desăvirșirea „Psaltirii“, Dosoftei a luat 
drumul exilului, ca să scape de persecuțiile la care era încredințat că-l va 
supune Dumitrașcu Cantacuzino, noul domn adus de turci pe tronul Mol- 
dovei. Un anumit psalm, intilnit in cursul traducerii, îi aducea aminte de 
propria lui soartă: „La domnul caut scăparea mea. Cum să-mi. spuneţi 
atunci: „Fugiţi în munţii voştri ca o pasăre?“ Căci iată fără dumnezeu în- 
cordează arcul, potrivesc pe coardă săgeata, ca să săgeteze în întuneric pe 
cei cu inima curată“. Din acest text al psalmistului, Dosoftei construieste 
o elegie a restriștei, a dorului de țara iubită: 


Cătră tine, doamne, mi-i toată nădejdea, 
Că-mi eşti razîm tare în toală primejdea, 
Zică cît le place ceia ce n-au minte, 
Ce vor să mă sperie cu a lor cuvinte, 
Să fug pre la munte cu pădure deasă, 
Ca o vrăbiuţă să mii fără casă... 

Și iată păginii încordară arce, 

Pun săgeți în tulbe, se grijesc de lance 
Și vin pre-ntuneric cu arce pre mină, 
Întru să săgeate cei fără de vină. 
Giurămîntul nu-şi țin, hotarăle strică 

Și de-mpăcăciune nu gindesc nemică. 


Versurile din urmă arată deosebit de limpede ura lui Dosoftei impotriva 
dușmanilor ţării, și durerea iscată de faptul că patria lui -a încăput pe 
miini străine. Acestor miini străine care l-au alungat mai apoi din patrie, 
poetul le trimite, dezvoltind alţi psalmi, blesteme vehemente care preced cu 
două veacuri blestemele lui Bolintineanu („Mihnea şi baba“) și cu trei 
veacuri „Blestemele“ lui Arghezi: 


Să se schimosască-ri grea rușine 
Carii pornesc răul lor pre mine, 
Cu răceală să se-nvîrtejască 

Carii îmi pizmăsc, rău să-i găsască; 
Viscol să le bată țărna-n faţă, 

Să nu-și vază traiul cu dulceaiă; 
Domnul să le dea înger cu scîrbă, 
Să le puie răutatea-n gîrbă; 

Calea să le fie-ntunecată, 

Cu poticnituri şi lunecată; 

Şi să-i de la domnul îngrozască, 
Ingerul cu armă să-i gonească. 


Ei 


Şi să-i verse domnul cu ininie, 
Să-i ajungă undă cu urgie, 

Să le fie curţile pustie 

Şi casele de dînşi să rămtie 

Să n-aibă-ntrînse cine să şază, 
Să şuiere cine-a-ntra să vază. 


Manevrele cu tronul domnesc al Moldovei pe care le opera împărăţia 
otomană duceau adesea la lupte fratricide, la discordii cu rezultate dezas- 
troase între oameni de același singe, între compatrioți. Dosoftei a obser- 
vat, cu ochiul său realist acest fenomen pe care l-a caracterizat în două 
versuri ce nu au corespondent în psalmul biblic: 


Ce mi-i mai jale și mai grea trudă 
Cînd îmi pizmeşte om ce mi-i rudă. 


Om pașnic şi dornic de a-și vedea patria în necontenită inflorire, Do- 
softei s-a gîndit adesea la năvălirile barbare îndurate de poporul său, Ja 
lăcomia otomană şi tătară, la războaiele istovitoare de care e plină istoria 
noastră. Iată cum, dintr-un psalm de sentimentalism religios poetul romin 
scoate o puternică invectivă împotriva războinicilor porniţi pe prădăciuni, 
ba chiar în general împotriva războiului purtat îără îndreptăţirea apărării 
pămintului patriei: 


Moav și Agar la săhăidace, 
Gheval şi Amon gătează lance, 
Amalechiţii ferecă puşce, 
Filistimenii praştii s-arunce. 

Tirul cu oaste stă și el gata, 
Asur cu dinșşii vine cu spata 

Şi stau cu toții lui Lot s-agiute. 
Sfînta ta ţară să o strămute. 

“Ce le dă doamne spaimă să fugă, 
Să obosească de goană lungă, 
Cînd le-a veni-le somnul cel dulce, 
Ca Madianul, rău să-i apuce; 

Si le fă doamne, ca lui Sisara, 

Să nu se-ntoarcă să-și vază ţara, 
Şi ca lui Avim să li se facă 

-N pîrăul lui Chis, și să nu-i treacă; 
Ca la Endor pologi să zacă, 
Muştile mușini în ei să facă... 
... Răpezi-i, doamne, din deal ca roata, 
Şi-i prăvăleşie să-i calce gloata; 
Ca măciulia fulgi să le cază, 

Şi ca pădurea focul să-i arză; 

Din față viscol să-i prăvuiască, 
Din dos pojarul să-i ocolească... 


În vremea sa, Dosoftei avusese un model prin excelenţă negativ în ce 
privește războaiele: agresivul imperiu otoman. Dar care romîn, care om 
simplu din Moldova sau Muntenia acelor triste vremuri nu știa ce în- 

seamnă ocupație turcească? Expansionismul sălbatic turcesc a născut și 
in Dosoftei, ca în atiția alți oameni conștienți, ură adincă. Și poetul nu 
scăpa nici un prilej să și-o exprime. Folosind o idee dintr-un psalm, ima- 
ginii reci, conventionale a psalmistului, poetul romîn — care se gindea 
fără îndoială la turci — îi adăuga o caracterizare cu substrat politic. Psal- 
mistul zicea: „Ne faci ca pe niște oi hotărite spre tăiere și ne risipești 
printre păgini“. Dosoftei, cunoscînd năravul de lupi al turcilor, compunea 
versuri intr-adevăr de revoltă: 


Ce lași pre pizmașii de ne iau cu totul? 
Cit le prisosește de nu ne mănîncă, 
Ne mîna cu turma-n lature-adîncă! 


Răsuna aci tot tragismul vasalității poporului nostru. 

Este deosebit de interesant să constatăm astăzi că, acum aproape trei 
secole, Dosoftei a avut puterea să intrezărească (ceea ce psalmistul nici 
nu gindise), un rezultat nefast pentru mulțimile nevoiașe: 


Scos-au păcătoşii sabie din teacă; 
Arcele li-s gata războiul să facă, 

Să taie mişeii, săracii să giunghe; 

Au gind să nu lase dirept nice unghe; 
Sabia aceea într-înşi se va-nfige, 
Coarda se va rumpe, arcul li s-a fringe. 


„„Mişeii“ (adică sărmanii) și „săracii“ revin în textul dosolteian al psal- 
tirii în felurite împrejurări, totdeauna înconjurați de calda compasiune a 
poetului. De la un vers de constatare: „Că ei, bogătașii, ocărăsc pe mia- 
zer“, poetul ajunge mult mai departe, întărind ideea psalmistului, cam 
abstractă, din, să zicem, psalmul 73, și, neţinindu-se de imaginile origina- 
lului, dezvoltînd cît putea sensul, se dovedea a fi un om sensibil față de 
realitatea socială din vremea sa. Ironiile lui, săgetate asupra celor bogați, 
sint mai presus de morala teologică de la care pornea ideea; psalmistul 
vorbește de „trufași“, iar Dosoftei de „cei fără de lege“, de „cei răi“, pe 
care-i zugrăvește în astfel de culori: 


Căci de moarte ei nu bagă samă 
Și de boală cu lesne se-ntramă, 

Şi cu oamenii n-au osteneală 

Să ia bătăi pentrit-agoniseală. 
Pentru-aceea căci le prisoseşte 
Bogăția caria-i sămeţește, 

Că sîntem îmbrăcați din strimbătale 
Cu vicleșug de păginătate, 

Le-a ieși s!rimbătatea ca săul 

Ce l-au adunat cu de tot răul. 


Dind putere versurilor sale cu accent social (față de alte versuri care, 
nefiind aproape de inima sa, rămin mai palide, nerealizate), Dosoftei își 
vădește astfel atașamentul față de popor, de mulțimea celor umili, şi chiar 
dacă atitudinea sa e generată într-o măsură de concepția religioasă asupra 
lumii, el depășește limitele acestei concepții situindu-se pe o poziție înain- 
tată pentru acel timp. Poziţia sa se accentua cu atit mai mult, cînd poetul 
ajungea, de la compasiunea pasivă, ia unele accente de adevărată revoltă, 

ca în iîragmentul de psalm de mai jos, care-și păstrează pînă azi toată 
vigoarea: 


A ce lași strimbii în voaie 

De fac celor buni nevoaie 

Și grăiesc fără siială 

De-şi scot strimbătatea-n fală? 
Ceia ce iubesc nepace 

-Şi zic rău de ce le place, 
Gloata ta o iau în sfadă, 
Ţării tale fac dosadă, 

Pre văduvă şi săracul 

Le-au tăiat viața și veacul. 


Și, mai muţt, dragostea înțelegătoare a lui Dosoftei pentru mulțimile necă- 
jite depășește limita constatărilor generale, chiar a compasiunii ori a im 
dignării, apropiindu-se de o necesitate de resort lăuntric de a admira în 
imagini poetice, procesul muncii, ba chiar, contrazicînd teza biblică ce 
socotea munca o pedeapsă, de a afirma că omul iubește munca: 


Şi omul fără de greață 
lase-n treabă dimineaţă 
De lucrează pînă-n sară, 
Zi de iarnă şi de vară. 


Aceste sentimente împletite cu cunoașterea moralei creștine, dar mai 
ales pe temeiul uriașei bogății de proverbe si zicale populare, l-au dus la 
unele concluzii filozofice, pe care le-a versilicat în chip de maxime, pline 
de lumina însorită a filozofiei poporului nostru: 


Că scăzură cei buni şi să-mpuţinară 
De nu-i dereptate nice într-o ţară 


versuri ce se depărtează uimitor de textul biblic, care sună astfel: „Miîn- 
tuiește doamne căci cei cucernici se răresc, iar credința piere de printre fiii 
lui Adam!“ Iar în alt psalm nici nu mai e vorba de o legătură cit de vagă 
cu textul psalmistului: 


Că scăzură cei buni, răii se-nmulțiră, 
De stricară lumea şi o împuţiră. 


Unele maxime — în genere originale — prevestesc parcă pe Anton Pann: 


Că de-i face rele, seci din rădăcină, 
De vei face bine, nădejdea ţi-i plină. 


x 


Fugi de răutate, fă ce iaste bine, 
Şi petreci în lume cu zile depline. 
La ce bine te va pune 

Limba cea cu-nșelăciune, 

Că puternicul își face 

Săgeţile iuți de lance 

Cu jeratic înfocaie, 

Celor din pustietate. 


Dar sentimentele lui Dosoftei, reflectate in versuri, se desprind dintr-o 
gamă cu mult mai variată. Versuri ca acestea, în care cutare cuvint de 

conveniență este, poate, un paravan, sint inaripate, de simţămintul celei 
mai curate iubiri, aducînd întreaga prospețime a omului viguros, în floa- 
rea vîrstei: i 


Inema mea scoate cuvîntul cel dulce 

Şi cătră-mpăratul lucrul îmi voi duce. 

Limba îmi voi face condei de scrisoare 

A scriitori garbnic, ce nu-i pre subt soare, 
Cu cit ești de ghizdav să-ţi scrii în frîmseţe, 
Că-ntreci pre toți giunii cei din tinereţe; 

Din buzele tale iaste dulce graiul, 

Ţ-au uratu-ţi domnul să-ţi fie lung traiul. 


Uneori citeva versuri nostalgice izbutesc să. prevestească pe Eminescu: 


Zis-am, în mine, de-ar îi putinţă, 
De-aș avea aripi de porumbiţă, 
C-aş zbura lesne de-aş depărta-mă 
La păduri dese unde nu-i teamă... 


Poate că multe asemenea dorinţe îi rămineau neîmplinite. Acest sentiment 
de regret, imbinat cu atitea dureri stirnite fie de năvălirile turcești, fie de 
exilurile sale, fie de vederea mulțimilor umilite, l-a împins adesea pe Do- 
soitei spre elegie. Tonurile elegiace, care-și au originea și în elegiacul 
specific al străvechii poezii ebraice (în cazul de față, psalmii), sînt îndul- 
cite la Dosoftei, nu sfirșietoare cum sînt adesea elegiile psalmistului. De 
fapt, Dosoftei a fost îndrăgostit cu patimă de viaţă, de natură; viziunea sa 
personală e totdeauna luminoasă și umbrele, trecînd vremelnic peste inima 
ai au creat elegii mai degrabă asemănătoare doinelor rominești, decit 
ocetelor: -i ' 


Și la ce zi ţi-oi striga-te 
Să-mi auzi de greutate, 
Că-mi irec zilele ca fumul, 
Oasele mi-s seci ca scrumul; 
Ca nește iarbă tăiată 
Miciaste inema secată, 

Că stă uitată de mine, 
Ce-am gătat să mănînc piine, 
De suspinuri și de jele 
Mi-am lipitu-mi os de piele, 
De .ocma ca pelecanul 

Prin pustii petrec tot anul, 
Si ca corbul cel de noapte 
Imi petrec zilele toate, 

Ca o vrabie rămasă 

In subt streaşină de casă, 


Figurile poetice sint mereu Îmbogățite și localizate de Dosoftei (care în- 
deobște cultivă imaginea mustoasă și clară, metafora țărănească), și, în 
continuare, acolo unde psalmistul se tinguie: „Ci eu mănînc cenușă ca și 
cum ar îi piine și băutura mea o amestec cu lacrimi“, poetul nostru, parcă 
socotind jalea de mult depășită, intonează inspirat: o 


Am mîncat pîine cu zgură 
Şi lacrimi în băutură... 

iar mai departe, acolo unde psalmistul se vaietă tenebros: „Zilele melę 
sînt ca umbra ce se lungește“, poetul romin simte nevoia de a imprima 
elegiei și elemente pozitive, reversul elegiei devenind de fapt triumiul 
vieţii, al luminii: 

Mi-s zilele trecătoare, 

De fug ca umbra de soare. 


Tendinţa aceasta de a lumina umbrele, caracteristică la Dosoftei, se vede 
bine în psalmul 59: 


... Şi toţi carii mi-au pizmit mi se vor pleca 
Și nainte-mi vor veni de-i voi giudeca. 

Nime nu mă va-ntări să fug la cetăţi 

Cu șanțuri, cu tare străji, cu porţi cu lăcăţi 
Nice m-a-nşira să fug pînă la Edom, 

De oaste-nspăimat să scap de umbră de om. 
Fără numai cînd ne vei, doamne, arunca, 

Prin greşală ce-ţi vom fi de nu ne-om pleca, 
Şi nu vei ieși cu noi război să ne porți, 

Ce ne vei lăsa să him ocăriţi de toţi. 


În această elegie, (din care am citat doar un crimpei) ce păstrează numai 
conținutul psalmului original, nu și forma lui de jale adîncă, chiar valuri!e 
vioaie ale ritmului, atit de bine minuit de poet, întăresc atmosiera opti- 
mistă. Şi dacă aci, spre deosebire de cele mai multe cazuri, Dosoftei a rä- 
mas credincios ideii din original, mulțumindu-se a schimba numai tonul, 
în alți psalmi, la obirșie elegiaci, își îndreaptă optimismul caracteristic, în 
chipul cel mai firesc spre frumuseţile naturii și spre oamenii patriei 
sale. Psalmistul este îndeobște zgîrcit în aprecieri lirice cînd e vorba de 
peisaj; îl atrage rareori dezlănţuirea forţelor naturii, dar și atunci caută 
în ea doar o susţinere a imnurilor sale către divinitate. În tălmăcirile sale 
foarte libere, Dosoftei sfarmă deseori cadrul propus de psalmist și, lărgin- 
du-şi orizontul, cîntă aproape în voie natura şi strecoară aluzii de laudă a 
oamenilor simpli, compatrioți ai săi. Moldova e bogată în peisaje naturale 
fermecătoare, care au inspirat, veac după veac, pe Conachi, Costache 
Negruzzi, Alecsandri, Eminescu, Creangă, Sadoveanu. Nici Dosoftei m-a, 
rămas nepăsător față de ele. Primăvara noastră, străină țării psalmistului, 
îi impresiona pe Dosoftei în chip deosebit: 


Și ne-ntoarce, doamne, cu tot pleanul, 
Ca omeţii cînd se rump la anul 

De austrul ce suflă cu calduri 

De cură piraie-n toate laturi. 


Viile — bogatele vii ale Moldovei — colorează și ele, în anume chip, ver- 
surile poetului nostru care, pentru textul original „au făcut din Ierusalim 
o paragină“, dă o versiune proprie: „Și feaceră Ierusalimul / Ca o cramă 
cînd i se ia vinul“, Dosoftei vede însă natura de preferință în mişcare, 
deslușindu-i astfel mai curînd măreţia: 


De-am, vedea pămîntul clătit de vînt iute 
Si munţii în mare dim loc să-i strămute, 
Marea valuri nalte urlînd să ridice 

Şi să le izbească de munţi, să-i despice. 

Tabloul dezlănţuirii forțelor naturii își găsește culminarea în aceste versuri: 


De te-ai pogorit la dinşi într-acea ţară, 
Toate apele cu sînge se-nchegară 

Și cu urlete ploi mare vărsa tare, 

De herbea undele-n bezne ca-m căldare, 
Şi din nouri mergea hreamăt şi săgete 
Să-ngrozască Eghiptianii să se certe, 
Glasul tunetului tău trăznea în roată, 
De-ţi luminau fulgerele fața toată. 

S-au strămutat de cutremur tot pămîntul, 
Cînd ai tăiat cale-n mare cu cuvintul. 


Dragă i-a fost lui Dosoftei, de asemenea, marea, pe care a cîntat-o, a 
zice, cu pasiune de marinar: 


“Cn 


Minunată-i unda mării, 

Ce-i mai mare craiul țării, 

Că pre toţi craiul potoale, 

Ca spuma mării cea moale... 
E. 

Şi marea cîtu-i de lată 

Şi largă şi destătată, 

Intr-însa se ţin hieri multe, 

Jigănii mari si mănunte. 

Preste luciu de genune 

Trec corăbii cu minune. 

Acolo le ţine toană 

De fac chiții gioc şi goană. 


Însufleţind îndeobște natura, Dosoftei traduce versetele despre ţara 
psalmistului cu gîndul la riurile, munții și marea ţării sale, cu vibrații de. 
vers pe care le putea avea numai un om căruia îi era dragă și cunoscută 
natura: 


Ce-ţi fu, mare, ce mergi înspăimaiă? 
Și tu, lordan cu apa lată? 

Ce te-ntorsăşi de ţi-ai făcut spaimă? 
Și voi, munţi, ce giucaţi fără seamă, 
Ca mieorii, săltînd? Şi voi, dealuri, 
Ca mieii giucînd?... 


y Pădurile dese ale Carpaţilor au adăpostit de atitea ori, în vechime, 
oameni din popor, revoltați de nedreptățile sociale şi retrași de lume intr-o 
mindrie care numai formal îi izola de societate, căci haiducii aceștia aveau 
legături cu bogaţii — pentru a-i pedepsi, și cu săracii — pentru a-i ajuta. 
De aceea, dintr-un psalm în care David vorbeşte despre obișnuita înfumu- 
rare a lui lahve, Dosoftei face un cintec haiducesc, plin de adincă demni-- 
tate umană și de mindria omului liber. în versurile acestea Iahve pare cu 
totul inexistent şi absenţa lui parcă face loc glasului mindru al străvechiu- 
lui haiduc autohton: 


Nu-ţi voi lua de la casă 
Vițăl, nice vacă grasă, 
Nice tap hrănit din turmă, 
Nice-ntăi, nice pre urmă, 
Hiara codrilor cea multă 

Toată de mine ascultă; 

Am şi dobitoace multe 

Şi de zimbri-am cirezi multe; 
Păsări încă am cu cîrduri 
De se ţin de hrană-n cîmpuri; 
Am și tarine destule, 

De-mi sînt slugile sătule 

Şi cînd mi-a trebui piine, 
N-oi veni să cei la tine, 
Că-mi iaste lumea pre mină 
Cu de tot cu de ce-i plină 


* 


Fără a avea intenția să facem un studiu lingvistic al operei lui Do- 
-soitei, totuși limba fiind aluatul din care orice poet își tfrămîntă expresia 
artei sale, se cuvine să ne oprim putin și asupra principalelor mijloace 
lexicale și sintactice dosofteiene. 

În limba lui Dosoftei este, firește, precumpănitor graiul moldovenesc; 
dar poetul are un extraordinar simţ al măsurii şi, tot astfel ca Simion 
Ștefan care asemuia cuvintele cu banii, și poetul nostru folosește un voca- 
bular care, în genere, putea îi și atunci inteligibil oricărui romin. Dosoftei 
nu abuzează nici de neologismele timpului său, împrumutate din grecește 
ori din slavonește, așa că limba lui, fiind limba vorbită de popor, este în 
mare parte lesne de înțeles și astăzi, după trei veacuri. Chiar cuvintele 
care nu se mai rostesc azi ca atare (a înviteza, mainte, strălucoare, zgău, 
nepace) nu sună străin în urechea cititorului de azi. lar cuvintele pe care 
poetul le-a folosit pentru varietate lexicală, împrumutate din slavă și din 
rusă (a hfăli — a lăuda, pomazanie — uns, silă — putere, niania — dă- 
dacă) sau moștenite din latină (rost — gură, miazer — sărman, îmbe — 
amindouă ) sînt foarte rare. 

Dosoftei folosește și unele inversiuni sintactice, specifice timpului său, 
dar tot așa, destul de rar; iar aceste inversiuni, departe de a îngreuna 
stilul, adesea dau farmec versurilor: „O, de mi s-ar căile deriage“, „Să 
nu-mi sufletul despartă“, „Să nu se cumva miînie“, „Și mă preste rane 
usturară“. 

Poetul nu are o limbă căutată, un stil încărcat de prețiozități sau în- 
torsături ameţitoare ca, de pildă, mai tirziu stilul lui Nicolaie Costin. 
Dimpotrivă, Dosoftei nu se sfieşte să folosească limba vie a poporului, 
apreciindu-i mlădierea și ajungînd pînă la plasticitatea foarte concretă a 
imaginilor curente utilizate în vorbire („Pină i-am înfrîntu-i de diaderă 
dosul“). În aceste expresii, poetul a căutat uneori umor şi, în ciuda gravi- 
tății solemne a psaltirii originale, psaltirea sa are destule expresii de umor 
dens, luminos, popular. Așa e cînd poetul vorbește de cei trufași, dindu-ne 
un mic tablou satiric al înfumurării: 


S-au pus în cer gurile de cască 
Şi-şi trag limba pre pămînt să pască, 


Tar cind originalul comunică sec: „Şi lovi în spate pe protivnicii săi“, 
Dosoftei scrie cu accentuată ironie: 


Şi deade-n pizmași cu război iute, 
De le cădeau buci de pre şezute. 

Dosoitei nu cultivă imaginea de dragul imaginii. Maestrul lui, genia- 
iul poet anonim din popor, l-a învățat să folosească imaginea pentru a 
întări ideea şi a-i stirni ecou mai puternic în conştiinţa cititorului. Imagi- 
nile folclorului rominesc sînt pline de sevă, sint concrete, pline de caldă 
lumină şi de aroma naturii, spre deosebire de imaginile psalmilor ebraici, 
adesea reci in frumuseţea lor abstractă. Iată, de pildă, un verset din psal- 
mul 148: „Voi, foc și grindină, zăpezi și neguri, tu duh de vifor care in- 
deplinești porunca lui“ te tarmecă parcă de la o distanță siderală, dar te 
şi supără prin grandilocvenţă. Dosoftei rămîne credincios specificului 
poeziei create de poporul său, și de aceea transcrie astlel versetul citat 
mai sus: 


Cela ce-ţi dă omătul ca lina 

Şi negura spurberă cu mina, 

Ca cenușa cu sita cînd cerne 
Preste tot pămîntul de s-așterne; 
Cela ce aruncă sloi de gheaţă 

De dă groază preste toţi cu greață, 
Cine poate să-i sufere gerul 
Ce-mpietrește apele ca herul? 


Dosoilei nu răniine insă aici; el dezvoltă stilul imaginii folclorice, ba chiar 
cunoaște structura mataforei, pe care o și explică, spunînd că „aste ca şi 
ciumiliturile. cînd altă grăiești și altă să-nţăleage“. Dosoftei nu traduce 
aproape niciodată imaginile psalmistului, ci le preface, le localizează, le 
îmbogățește: pentru „trufașii nu pot să stea în fața ta“ poetul zice: 


Că de sfînta-ți cătătură 
Pizmaşii s-or face zgură; 


sau pentru „Cind privesc la cerul tău... la luna și la stelele pe care le-ai 
pus pe calea lor“, poetul nostru creează o imagine surprinzător de rea- 
listă, care, in contradicţie cu opiniile obscurantiste ale religiei și cu cre- 
dințele populare, dovedește și o oarecare informaţie gtiințilică (să nu uităm 
că Dosoltei a stai un timp în Polonia, patria lui Copernic): 


Ai tocmit și luna să crească, să scază, 
w 3 . $ . Lei 
Să-și ia de la soare lucoare şi rază, 
Stele luminate ce lucesc pre noapte... 


Tot astiel, pentru palida exprimare „rușinea acoperă fața mea“, Dosoftei 
găsește o imagine mai plastică, mai profundă: „Obrazul mi-i negru de- 
atita ocară“. 

Imaginile lui Dosoftei, trăgindu-și totdeauna seva din realitatea in- 
conjurătoare, au tocmai de aceea o plastiaitate care se adresează direct 
inimii: 

Și de voi și merge în umbră de moarte 


* 


Aşa-i deşert! omul ca o haină slabă, 
Stricată de molii şi fără de treabă. 
în ce chip dorește cerbul de fîntînă, 

Cîndu-l strînge setea ce-l arde-n plămînă, 
Sufletul meu, doamne, așa te doreşte, 
Cu sete aprinsă de mă veștejeşte. 


x 


Ce vei dormi-n casă de ti-i desfăta-te 
in sînt de porumbiță-ntr-aripi argintate. 


x 


Tot pămîntul se ridică 
Și se leagănă de frică. 


Alteori, stilul cu imagini molcom satirice dă versului un ton stătos: 


Căscînd gura pînă la măsele 
Asupra mea, cu cuvinte grele. 


x 


Că ei, moşii noștri, n-au mers cu săgeata 
Cînd au luat țara, îngrozind cu spata, 
Şi-mpungînd pizmașii cu sulița-n mate, 

Să facă, izbind cu a sale braţe, 


Citind opera poetică a lui Dosoftei, oprindu-ne la prospeţimea imagi- 
nilor, la îluenţa stilului, e intr-adevăr minunat să constatăm cum acest 
poet care, in alară de creaţia populară, n-a avut alţi precursori, a ajuns 
iotuși ja asemenea suplețe a limbii, intr-o vreme cind limba noastră era, 
din punct de vedere stilistic, un material aproape amorf. Și mai este plin 
de semnificație și alt fapt: in „Psaltire“, versurile de rugăciune pură sau 
de lăudare directă a divinității, versurile în care viaţa reală a poporului 
romin nu are ecouri, sint și cele mai greoaie, cele mai nerealizate. lar 
pentru definirea personalităţii literare a lui Dosoftei acest lucru este 
esenţial. 

Dosoliei care, În ciuda textului propus, paralel cu acest text, rupin- 
du-se de el, căuta neîncetat să exprime în versuri jrumoase realitatea din 
patria sa, chipul poporului său, sentimentele cele mai nobile ale omului, 
a creat o poezie plină de armonie lăuntrică, de putere emoțională și de 
orientare înaintată pentru timpul și pentru împrejurările in care a fost 
scrisă. În sprijinul armoniei care se desprinde din lectura celor mai bune 
versuri ale lui Dosoftei, au mai venit, pe lingă forţa simţămintelor, pe 
lingă imagini și limbă, încă două elemenle, pe care poetul le stăpinea cu 
deosebită măiestrie: rima și ritmurile. Chiar dacă așa cum il ironizau cer- 
cetătorii literari de pe vremuri, el nu știa, teoretic, despre prozodie mai 
mult decit spusese în titlul-prefață („A lui David sfint proroc și împărat 
psăliire tlăcuită rumîneaşte pe stihuri cu număr tocma în slovenit: adecă 
in coadele stihurilor pre o glasnică într-un chip tocmite“), practic, poetul 
avea o bogată invenţie a rimei și un simţ foarte gingaș al ritmului. 

S-ar putea da sute de exemple de rime bune, dar obișnuite. Vom da 
numai cîteva, luate la intimplare: pleava-isprava, cunună-depreună, urcă- 
spurcă, leată-ceafă, ape-scape, irică-strică, lume-glume, șoapie-noapte, arsă- 
varsă, blindă-osîndă, oaste-coaste, scoate-gloate, roade-noroade, urmă- 


UN POET UITAT: DOSOFTEI 


turmă, arsură-jură, trudă-rudă, crunte-irunte, strice-cerbice, strune-răsune. 
Uneori, Dosoftei se apropie prin îndeminarea sa de a da farmec versului 
și prin rimă, de vraja rimelor eminesciene. Cuitivind rareori asonanţa (dar 
şi atunci cu originalitate și cu simț muzical: giudeci-nu-l treci, cîrduri-hîr- 
buri, lesne-glezne, Eghipet-țipăt etc. poetul găsea uneori rime excepțio- 
nale, rare în genere in poezia noastră, de felul acestora: sparte-departe, 
răpaos-mi-au adaos, ruga-mă-samă, coarne-răstoarne, scumpă-rumpă, ge- 
nune-minune, surle-urie, bour-nour. 

Ca și în folclor, Dosoftei rimează de obicei împerechiat, în distihuri, 
dar ciîteodată încearcă și rime îmbrăţișaie, care dau strofei o anume 
armonie: 


Că se ridicară 

Asupră-mi păginii 
Şi cu toți străinii, 
De-mă-mpresurară. 


În ce privește. ritmurile, poetul a incercat felurite măsuri și picioare, 
căutind să găsească întrucitva și o corespondență intre forma prozodică 
și conţinutului fiecărei scrieri poetice. Foarte frecvent este, în „Psaltire“, 
versul trohaic de opt silabe, cel mai obișnuit și în folclorul nostru („A 
fugi nu poci departe, / Nimeni nu-i să-mi ţie parte“) și destul de frecvent 
cel trohaic de şase silabe, al cîntecelor bătrineşti („Limbile să salte / Cu 
cîntece-nalte:“). Şi, îndeobște, troheul e folosit de Dosoftei în cele mai multe 
măsuri de vers. lată citeva tipuri: 

Citu-s de iubite şi de drăgălașe 
Şirurile tale cele de sălașe. 
x 
Veniți aproape de dinsul şi să vă luați lumină, 
Ca să fie fața voastră luminată și senină. 
x 
Si de-a ta făgăduinţă mie-mi pare bine, 
Să se-nloarcă toți pizmașii să fugà de mine 
K 
Fiii lumii şi-au ieşit din omenie, 
Le sînt dinţii lănci cu ostii de minie. 
k 


Si cînd sînt în voaie rea, tu să nu mă lași, 
Ce pre stîncă să mă sui la al täu sălaș. 


Foarte rar, Dosoitei folosește totuși și iambul sau dactilul, iar uneori o 
echilibrată poliritmie care imprimă versului naturaleţea vorbirii. 


% 


Lui Dosoftei, poetul, i-a venit vremea dezeropării din uitare. Lectura 
integrală și atentă a versurilor sale este singurul mijloc de sfărimare a 
prejudecăţilor în care i-au învăluit opera poetică unii cercetători, poate com- 
petenți în arhivistică, dar lipsiți de sensibilitate şi de spirit critic. Nici 

funcția bisericească, nici textul psalmilor lui David, nici lipsa.de precursori 
naționali nu l-au împiedicat pe poet să scrie multe versuri originale și 
autentic. poetice, din care răzbate inilăcăratul lui patriotism, dragostea de 
oameni, de mulțimile asuprite, respectul pentru demnitatea umană și pen- 
tru muncă, admiraţia pentru frumuseţile naturii, ura împotriva „bogaţilor' 
autohtoni și impotriva impilatorilor otomani. Dosoftei are merite multe și 
mari: întemeietor al poeziei culte romîneşti, luptător pentru introducerea 
pretutindeni in Moldova a limbii poporului, a fost în același timp și 
primul scriitor care s-a înteresat (bineînțeles în felul său) 'de folclor. 

Dacă in trecut, afară de foarte puţini oameni de cultură (in primul 
rind Eminescu și Odobescu) nu i-a cercetat nimeni opera cu alt interes 
decit cel lingvistic sau istoric, astăzi creația poetică a lui Dosoftei trebuie 
să fie pusă la îndemina cititorilor celor mulţi, în ce are ca mai realizat, 
mai specific. 

Este deci, fără îndoială, necesară editarea unei culegeri cuprinzind cele 
mai poetice texte ale lui Dosoftei, într-un volum de dimensiuni accesibile 
marelui public. 


Despre arta dialogului la Diderot 
de VALENTIN LIPATTI 


Cuvintul dialog (in lalinește dialogus, in grecește 3iădooc de la 
îta)ew ) inseamnă o convorbire intre două persoane. În telul acesta 
dialogul a devenit, incă din timpurile cele mai vechi, o modalitate de ex- 
primare foarte răspîndită. Dacă teatrul din toate vremurile nu poate fi 
conceput fără dialogul personajelor, exprimarea dialogată a cucerit incă 
din antichitate domeniul filozofiei. Adeseori ginditori și moraliști au pre- 
ferat modului expozitiv dialogul care clarilică tezele contradictorii, le pune 
jaţă in faţă și ajunge prin discuţie la o rezolvare favorabilă uneia sau al- 
teia dintre părți. Dialogul ca mijloc de investigare lilozofică (identificat 
pe-atunci cu dialectica, a cărei etimologie indică pe același Siahew), i-a 
ispitit pe ginditorii lumii antice: Zenon eleatul, Platon sau Lucian şi-au 
expus doctrina sub formă dialogată sau s-au slujit de dialog pentru a in- 
suma și analiza realitatea lumii, înconjurătoare. Dialogul a cuprins mai 
tirziu domeniile cele mai felurite. L-au folosit Cicero și Tacit, [rasm sau 
Galilei pentru a-și expune ideile morale, estetice, știinţilice. 

in literatura lranceză expunerea dialogată și-a cucerit incă de timpu- 
riu un joc insemnal, în afara genului dramatic. Așa, François Villon în 
veacul al XV-lea, prozutorii Renașterii, de la Bonaventure des Periers la 
„Rabelais, au folosit dialogul; Henri Estienne s-a slujit de el in teoriile 
despre limbă pentru a combate italienizarea limbii franceze. Mai apoi scri- 
sorile „provinciale“ ala lui Pascal au insumat in proza densă a subtilelor 
discuţii teologice scena dialogată, care-l făcea pe Voltaire să-l compare 
pe infocatul apărător al janseniştiior cu Moliere. Libertinul Saint-Evremond 
scrie deasemeni, în 1665, sub formă de dialog, un strălucit pamilet anti- 
clerical: Convorbirea mareșalului d'Hocguincourt cu părintele Canaye. 

Dialogul ciștigă insă teren în mod vădit la sfîrşitul veacului clasic, 
pentru a ajunge la o deplină inilorire în secolul al XVIII-lea. Eseurile filo- 
zotice, morale, politice și chiar economice imbracă de cele mai multe ori 
iorma dialogului. În 1683, Fontenelle scrie Dialogurile morților; în primii 
ani al secolului al XVIII-lea, Fénelon dă alte Dialoguri ale morților (1700, 
1712); Montesquieu, primul dintre marii gînditori iluminiști, citește în 
1722, la clubul abatelui Alary, Dialogul lui Sulla cu Eucrat indreptat îm- 
potriva tiraniei; abatele Galiani discută, dialogat, despre comerțul cereale- 
lor, in timp ce opera lui Voltaire e străbătută pretutindeni de dialog, de la 
poemul în versuri la nuvela filozofică. Cu doi ani înainte de moarte, Jean- 
Jacques Rousseau se va complace nu numai in introspecţia lirică a Con- 
fesiunilor, ci şi în forma, mai ascuţită, a dedublării personalităţii sale în 
Dialogurile lui Rousseau cu Jean-Jacques (1776). 

Dar dintre toţi filozoiii și scriitorii veacului „luminilor“ Diderot este 
desigur cei mai mare creator de dialoguri. Dialogul este pentru el moda- 
litatea tipică de gindire și de exprimare, Filozoi sau romancier, Diderot a 
ajuns totdeauna la dialog, ca la forma de expresie cea mai adecvată gîn- 
dirii şi temperamentului său artistic. Cine cercetează cronologia scrierilor 
marelui enciclopedist poate să constate cu ușurință cum maxima, aforis- 
mul sint înlocuite treptat, ca modalitate de expresie, de forma dialogată. 
De la Cugetările filozofice din 1746 sau de la Scrisoarea despre Orbi 
(1749) la dialogurile cu d'Alembert (1769) sau cu mareşala de Broglie 
(1776) și pină la minunatul Eseu asupra domniilor lui Claudius și Nero 
(1778), drumul parcurs mărturisește cu limpezime supremaţia dialogului 
ja Diderot ca formă preferată a disertaţiei îilozolice. 

O evoluţie asemănătoare se poate constata; și în ceea ce il priveşte pe 
scriitor, pe povestitor. Primele romane și nuvele ale lui Diderot — Bijute- 
riile indiscrete sau, mai ales, Călugărița (1760) — acordă cea mai mare 
importanţă formei expozitive, obiective sau subiective. Călugărița în spe- 
cial este un jurnal intim care a căpătat forță de rechizitoriu antimonahal. 
Rareori dialogul vine să întrerupă spovedania patetică a :Sorei Suzanne. 
in schimb, romanele din ultima perioadă a vieții lui Diderot: Nepotul lu: 
Rameau (1769) şi Jacques cel fatalist (1773) atestă triumful dialogului. 
Aici, dialogul a însumat, pentru a le exprima, tezele și temele esențiale ale 
operei. Pentru filozof și pentru artist, dialogul exprimă cel mai bine com- 
plexitatea lumii reale; el e instrumentul de investigaţie și de reflectare 
fidelă a contradicţiilor și a prefacerilor din natură și societate. Este incon- 
testabil faptul că Diderot, om de teatru prin excelență, se simte atras în 
chip irezistibil de dialog. Şi faptul e semnificativ pentru un ginditor care 
anticipase adesea punctul de vedere evoluționist, pentru o minte care atin- 
sese pragul gîndirii dialectice, fără s-o poață insă cuprinde. intr-o carte 
mai veche despre Diderot, Henri Lefebvre afirmă că „dialogul este la Diderot 
o formă spontană a dialecticii“.!) Afirmația lui Lefebvre ar putea găsi o 
ilustrare justă în opera lui Diderot, în măsura în care am considera dialec- 
tica, în primul rînd, ca dedublare a unicului în laturi contrarii și ca negaţie 
a negaţiei. Căci dialogul nu rămine doar o categorie stilistică pe care 
Diderot o foloseşte cu precădere. Forma dialogată capătă în opera sa valori 
noi, o tehnică nouă, o semnificaţie mai adîncă. 

Există mai multe tipuri de dialog la Diderot. Primul, cel mai curent 
şi prin care Diderot nu se deosebeşte calitativ de predecesorii săi întru 
ale dialogului, e dialogul filozofic sau literar, care pune față în față două 
personaje, purtătoare de cuvint ale unor concepții diferite, dintre care una 
e a lui Diderot și cealaltă, a adversarilor săi. Așa vorbesc, pe plan filozo- 
fic, materialistul Diderot cu d'Alembert, tributar încă idealismului, Crudeli, 
ateul, cu prea-evlavioasa mareșală de Broglie, sau chiar bătrinul Diderot, 
bunul și cinstitul tocilar din Langres, cu fiul său, Denis, filozoful luminat. 
Ideile se ciocnesc, teze contrarii se îniruntă, sentimentele se dau la iveală. 
Diderot îl combate pe d'Alembert și-l convinge în multe probleme; Crudeli 
o ace să șovăie în credința ei pe naiva mareşală; Denis protestează cu 
violenţă în fața tatălui şi a fratelui său, abatele Diderot, împotriva tiraniei 


1) Herni Lefebvre, Diderot, Ed. Hier et Aujourd'hui, Paris, 1949, p. 255. 

moralei creștine... Evident, dialogul, chiar în această accepţie obișnuită, 
devine, la un mare scriitor ca Diderot, un minunat mijloc stilistic, inţe- 
prindu-se organic narațiunii. lată, de exemplu, evocarea simplă și caldă 
a atmosferei casei părintești din Langres; 


„Era iarnă. Ne aşezaserăm ia gura sobei, în jurul tatii, abatele, soră-mea 
şi cu mine. Tată-meu îmi spuse atunci în urma unei discuţii avute despre neajun- 
surile celetbrităţii: „Fiule, noi doi am făcut multă zarvă în lume; cu singura 
deosebire că zgomotul care l-ai făcut cu unealta ta ţi-a turburat ţie liniştea, în 
timp ce zgomotul făcut de mine cu unealta mea le-a stricat tihna altora.“ 
După gluma asta, bună sau rea, a bătrinului fierar, îl văzui căzînd pe gînduri 
și privindu-ne cu o deosebită seriozitate. Abatele îi spuse: — Tată, la ce te gîn- 
dești? — Mă gîndesc, răspunse el, că reputația de om cinstit, cea mai demnă 
de preţuire, își are primejdiile ei chiar pentru cel ce o merită. Apoi, după e scurtă 
tăcere adăupgă: — Şi-acum mă cutremur, numai cînd mă gindesc... V-aţi putea 
oare închipui, copii că odată în viața mea era cît pe-aci să vă aduc la sapă de 
lemn... da, da, la sapă de lemn... 

Abatele. — Cum aşa? 

Tatăl meu. — lată cum... Dar înainte să vă spun... (îi zise el soră-mii). 
fetiţo, ridică-mi un pic perna că a alunecat prea jos; (către mine), iar tu, petre- 
ce-mi pulpanele halatului... că focul ăsta îmi arde picioarele... L-aţi cunoscut 
cu toții pe preotul din Thivet2“1) 


Există însă dialoguri a căror semnificaţie e mai nouă. Foarte adesea. 
în romanele și povestirile sale, Diderot crează un dialog care reprezintă 
două aspecte, două laturi ale aceluiaşi om, respectiv ale aceleași conştiinţe: 
autorul. E un fel de dialog interior obiectivat, exteriorizat, exprimat cu 
voce tare. Ceea ce Julien Sorel al lui Stendhal va gindi în sinea sa, con- 
știința lui Diderot obiectivează în două personaje. Așa, despre necesitate 
și liber-arbitru, vorbesc Jacques și stăpinul său; așa, în dialogul Nepotului 
se întreţin cele două laturi ale conștiinței lui Diderot: EZ, adică Rameau- 
Diderot cinicul, Eu, adică Diderot moralistul virtuos. Dialogul devine in 
acest caz expresia stilistică a acestei dedublări a conștiinței în laturile ei 
contrarii. Aceasta nu neagă nicidecum valoarea obiectiv realistă, tipică, a 
personajelor lui Jacques sau Rameau, a căror forță reprezentativă depășește 
această dedublare și a căror individualizare artistică se realizează și prin 
alte mijloace. 

Alteori, în aceleași opere, dialogul execută o triadă, o corelație triplă: 
eul în ipostaza intiia, eul în cealaltă ipostază și, deasupra lor, superioară, 
ironică, conștiința dedublării ... Jacques și stăpinul său vor să știe dacă 
omul e liber sau determinat; discuţia lor, nerezolvată și nerezolvabilă în 
acea vreme, e surprinsă de ochiul amuzat și sarcastic al autorului... 
Nepotul îl înfruntă pe filozoful Denis, care-i răspunde și se indignează de 
cinismul, de depravarea parazitului; dar totodată părăsind punctul său de 
vedere, conștiința filozofului nu poate să nu-i recunoască butonului o oare- 
care măreție, care constă tocmai în sinceritatea cu care nepotul se dez- 
văluie pe sine, în violența cu care el siișie toate iluziile și izbește în ce 
va fi negativ și rău în viitoarea orinduire burgheză. Rameau întreprinde 
cu o mare putere de anticipare, critica vechiului din ce va îi în viitor, şi 
faptul acesta nu scapă ochiului atent al filozofului. În acest sens, al viziunii 


1) Convorbirea unui tată cu copiii săi, în Opere alese, Garnier, Paris, f. d. 
p. 149—150. , 

critice a viitorului, ca şi al triplei ipostaze a conştiinţei lui Diderot, vorbea 
Engels de Nepotul lui Rameau ca de o„capodoperă de dialectică“.!) 
Dialogul devine prin urmare un admirabil mijloc de expresie, capabil să 
redea cele mai complexe momente ale gîndirii lui Diderot. 

Tehnica dialogului se imbogățește insă in opera scriitorului francez 
și cu alte aspecte noi. Expunerea dialogată se articulează, se multiplică, 
se orchestrează. Așa, de pildă, în Jacques cel fatalist, atit de legat de genul 
picaresc, s-ar putea vorbi despre un dialog cu patru dimensuni, un fel de 
4uadrilog, format din două dialoguri așezate în cruce. lată de pildă cum 
incepe romanul şi cum vorbirea lui Jacques cu stăpînul său se impleteşte 
cu dialogul dintre autor și cititor: 


„— Cum s-au întîlnit? — Din întîmplare, ca toți oamenii. — Cum se nu- 
meau? — Ce-ţi pasă? — De unde veneau? — Din locul cel mai apropiat. — 
Unde se duceau? — Parcă știi vreodată. unde te duci? — Ce-şi spuneau? — 


Stăpinul nu spunea nimic, iar Jacques spunea că-i spusese căpitanul lui că tot 
ce ni se întîmplă de bine sau de rău e scris acolo în ceruri. 

Stăpînul. — Asta-i o vorbă mare. 

Jacques. — Căpilanul meu mai spunea că fiecare glonte care pleacă dim 
puşcă are o adresă anume... 

Stăpînul. — Şi-avea dreptate ...“2). 


Dialogul a devenit intratit modul de expresie favorit al lui Diderot, 


încit adesea, practicind tehnica romanului picaresc, — aceea a inserării 
unei povestiri în textul naraţiunii principale — Diderot rezumă epizodul 


interierat la un simplu dialog, admirabil „raccourci“, care, la autori mai 
vechi, ca Sorel ori ca Lesage, ar fi căpătat proporții de nuvelă. Silueta mo- 
rală a unui personaj grotesc reiese din citeva replici: 


„— D-ta eşti, domnule Gousse? 

-— Da, doamnă, eu sînt și nimeni altul 

— De unde vii? 

— De unde m-am dus. 

— Ce-ai făcut acolo? 

--- Am reparat o moară care nu prea mergea. 

— A cui era moara? 

— Nu ştiu, că nu m-am dus să-l repar pe morar. 

—- Spre deosebire de alte dăţi, azi ești foarte bine îmbrăcat; dar de ce ai 
o cămașă murdară sub haina asta alit de curată? 

— Pentru că nu am decît o cămașă. 

— Si dece nu ai decît una? 

„— Pentru că nu am. decît un singur trup deodată. 

„— Soţul meu nu-i acasă, dar asta n-are să te împiedice să iei cina cu noi. 

--- Nu, devreme ce nu v-am încredinţat nici stomacul, nici pofta mea de 
mîncare. 

-- Cum îi merge soţiei d-tale? 

--- Cum îi place. E treaba ei. 

— Dar copiii d-tale? 

-- Foarte bine. 

= Dar acela cu ochi frumoşi, dololan şi cu pielea netedă, ce mai face? 

— Mult mai bine decit ceilalți. A murit. 

— I-ai dat la. învăţătură? 

-— Nu, doamnă. 


i} Anti — Dühring, ed. H. a, Ed. PMR. București, 1952, p. 95. 
2) Jacques cel fatalist..., La Bibliothèque française, Paris, 1947. p. II. 

— Cum aşa? Să nu știe să citească și să scrie, să nu înveţe puțintică 
religie? 

— Nu. Nici scris, nici citit, nici religie. 

— Și dece, mă rog? 

— Pentru că pe mine nu m-a învăţat nimeni nimic, şi nu sînt mai prost 
din pricina asta. Dacă sint deştepţi, o să facă tot ca mine, dacă sînt proşti, 
ce-o să-i învăţ' o să-i prostească și mai rău...) 


In Nepotul lui Rameau se poate vorbi de un adevărat polidialog, așa 
cum se vorbește în logică de polisilogism. Din conversaţia lui Diderot cu 
Nepotul se nasc și cresc, ca niște ramuri, dialoguri adiacente, mari Și 
mici, Nepotul se apostrofează cu voce tare și-și răspunde tot el; sau se 
complace să-și ilustreze ideile prin epizoduri dialogate. Cînd vine vorba de 
educația fetelor, cinicul Rameau regretă că nu s-a făcut proxenet. Dar nu 
se mulțumește doar cu afirmaţia; în fața filozofului năucit de atita volubi- 
litate, parazitul joacă scena seducerii unei fete, pentru a-i demonstra lui 
Diderot multiplele sale insușiri: 


„De cîte ori nu mi-am spus: Cum se poale, Rameau, există la Paris zece 
mii de mese îmbelșugate, cu cîte 15 sau 20 tacîmuri fiecare, şi din toate tacîmurile 
astea să nu [ie oare niciunul pentru tine2... Ce? Tu n-ai ştii oare să linguşești ca 
oricare altul? N-ai ştii să minți, să juri strimb, să făgăduiești, să te ţii sau nu 
de vorbă ca oricare altul? Ce? N-ai ştii să stai în patru labe ca oricare altul? ... 
N-ai ştii oare să dai de înțeles unei fete de burghez că-i prost îmbrăcată, dar 
că ar fi încîntătoare, dacă şi-ar pune cercei în urechi, roşu pe buze, dantele şi 
o rochie „à la polonaise“? că piciorușele ei nu sînt făcute să meargă pe jos? 
Că există un bărbat tînăr, frumos şi bogat, îmbrăcat numai în fireturi şi care are 
un echipaj superb cu şase valeţi zdraveni, un bărbat care a văzut-o trecînd şi a 
găsit-o fermecătoare, şi că din ziua aceea nu mai mănîncă, nu mai bea, nu mai 
doarme, şi că o să se prăpădească... — Bine, dar ce o să zică tata? — Fi, 
doamne, tata, o să se supere un pic. — Dar mama, care-mi spune mereu să fiu 
fată cuminte pentru câ nu-i nimic mai de preţ în lume decît cinstea? — Vorbe 
răsullate, care nu mai spun nimic! — Şi duhovnicul meu? — N-ai să-l mai 
vezi; sau dacă totuși vrei să mergi să-i povesteșii cum te distrezi, ei, atunci 
o să te coste cîteva pungi cu zahăr și cafea... — Nu, că e o fire foarte severă: 
mi-a refuzat odată binecuvîntarea pentru că m-a auzit cîntînd: Vino în chilia 
mea... — Pentru că nu aveai ce să-i dai... dar cînd ai să apari în dantele... 
-— O să am dantele? —- Desigur, de toate felurile... și cu paitale de diamante. 
De diamante? — Da. — Paltale de diamante ca acelea ale doamnei marchize 
care vine la noi la magazin să cumpere mînuşi? — Intocmai... Cînd vei 
fi într-o caleașcă cu cai suri, cu doi lachei falnici, cu un negru mic şi cu un 
alergător dinainte... Vei avea dresuri şi aluniţe... i se va duce trena. 
— La bal? — La bal, la Operă, la Comedie... (Inima a şi început să-i bată... 
lar iu te joci cu un bilețel. — Ce-ai acolo? — Hm, nimica. — Ba da, ai ceva. 
—- Ei. un bileţel. — Pentru cine, mă rog? — Pentru dumneata, dacă ai fi cu- 
rioasă. — Curioasă?. Dar eu sint foarte curioasă! la să văd... (Citește) O 
întîlnire?! Asta nu se poate! — Cînd te duci la biserică... — Dar mama mă 
însoțește totdeauna... Nu, dar dacă ar veni ei aici... eu mă scol cea dintii 
totdeauna ... şi sînt prima la tejghea... Ei... şi pe urmă el vine, îi place fetei, 
și într-o bună zi, pe înserate, micuța dispare... lar mie, mi se numără două 
mii de scuzi... Ei bine, să ai talentul ăsta şi să n-ai cu ce lua piine? Nu ţi-e 
ruşine, nenorocitule?“2). 


Ce scenă de comedie satirică: impotriva moravurilor vechiului regim 
jeudal putea să surprindă situaţia mai sintetic și mai viu decit dialogul 


i) Jacques..., p. 70—71. 
3) Nepotul iui Rameau, Garnier, t. H, Paris, f. d., p. 19—20. 


VALENTIN LIPATTI 


acesta improvizat de Nepot într-o dupămiază ploioasă la cafeneaua 
Regenţei? 

Alteori, imaginaţia tumultuoasă a lui Rarmeau-Diderot e atit de puter- 
nică, încît dialogul e înlocuit prin pantomimă. Vorba cedează locul gesturi- 
lor care sugerează alte zeci de dialoguri mute. Fiinţa iui Rameau se in- 
mulțește parcă; în privirile, în strigătele, in mișcările lui se reflectă, calei- 
doscopic, imaginile lumii... Plinge, ride, suspină... mită cind o femeie 
zdrobită de durere, cînd un bătrîn senil... E furios, blind, melancolic, 
inspirat, frenetic... Natura retrăiește în el, cu ape vijelioase și unde line, 
cu șueratul vîntului și prăbușirea trăsnetului... Rameau imită noaptea, 
umbra și chiar tăcerea, căci, spune Diderot, și „tăcerea poate fi redată 
prin sunete“.!) 

Dialogul apare astiel la Diderot ca modalitatea de expresie cea mai 
nuanţată, cea mai bogată. Este instrumentul de investigaţie și de comuni- 
care prin excelenţă, fie că e vorba de teze filozofice sau de surprinderea 
realității celei mai concrete, mai pitorești. De la dialogul asupra necesităţii 
și libertăţii, pe care Jacques îl poartă cu stăpinul său, și pină la scena 
seducerii fetei de negustor din Nepotul lui Rameau, dialogul lui Diderot 
cunoaște toate registrele, toate tonurile. 

Atit de intim legat e dialogul de creaţia și spiritul artistic al lui 
Diderot, incit chiar și scrisorile sale către Sophie Volland adăpostesc mici 
scene dialogate, discuţii în contradictor, care vădesc natura dialectică, com- 
bativă, a filozofului și dau un farmec deosebit acestei corespondențe, — 
cu siguranță una din cele mai izbutite din cite are literatura iranceză. 

Înzestrat cu o perspectivă filozofică nouă, dialogul devine așadar un 
instrument de cunoaștere, de însumare a realității și de tălmăcire a ei, în 
mișcare, in luptă, în "veșnică prefacere. În dialog și prin dialog, Diderot 
cunoaște lumea și se cunoaște pe sine. Infinita varietate a mijloacelor de 
exprimare — în care predomină particularităţite stilului oral, dramatic — 
ii îngăduie iilozolului, tocmai prin mijlocirea dialogului, să înlăture grani- 
tele dintre disertaţia filozofică propriu zisă şi povestirea literară. Datorită 
dialogului in primul rind tezele filozofice circulă în opera lui Diderot la 
nivelul concret, sensibil, al înţelegerii cititorului. Ideile filozofice se con- 
cretizează artistic în și prin dialog; dialogul se imbogățește la rindu-i cu 
un înalt conținut de idei. Dialogul introduce în textul cel mai dificil viața, 
in toată varietatea și farmecul ei. Categoria stilistică a dialogului devine 
astfel o modalitaje de cunoaștere și de reflectare a existenţei. Şi-aceasta 
e poate cea mai frumoasă făgăduință pe care scriitorul realist a ținut-o 
față de ginditorul materialist Denis Diderot, 

Dicționarul limbii romîne literare contemporane 
de D. MACREA 


A apărut de curind primul volum al „Dicţionarului limbii romine lite- 
rare contemporane“ (literele A—C), elaborat de institutele de lingvistică 
din Bucureşti şi Cluj ale Academiei R.P.R. Volumele al II-lea (literele 
D—L) şi al III-lea (literele M—P) se află sub tipar, iar volumul al IV-lea, 
(literele R—Z) se află în faza de definitivare şi va fi dat la tipar fa 
sfîrşitul lunii martie 1956. 

Publicarea acestei opere la citeva luni numai de la apariţia celeilalte 
lucrări de bază a lingvisticii noastre, „Gramatica limbii romîne“ în două 
volume, a fost posibilă numai datorită stimulării activităţii lingvistice și 
sprijinirii ei de către Partid, Guvern și Prezidiul Academiei R.P.R. 

Piedicile principale care au stat in trecut în calea realizării „Dicţio- 
narului limbii romîne“, a cărui elaborare a fost înscrisă în chiar actul de 
intemeiere a „Societăţii Academice Romine“ din 1866, au fost concepţia 
greșită a tipului de dicționar ce urma să fie elaborat şi lipsa sprijinului 
material din partea statului burghezo-moșşieresc. 

După incercarea din 1873—1876 a lui A. T. Laurian și 1. C. Massim 
de a alcătui un dicționar latinizant, care nu reprezenta limba poporului, 
ci o limbă artilicială construită de ei după dicționarele latine, Academia 
Romiînia a încredințat redactarea Dicţionarului mai întîi lui B. P. Haşdeu, 
apoi lui Al. Philippide şi, în urmă, lui Sextil Puşcariu. B. P. Haşdeu a 
pornit de la principiul că dicționarul trebuie să cuprindă limba vie din 
trecut și de astăzi cu toate formele ei, dialectale și arhaice, cu etimologia 
fiecărui cuvint, lucrarea urmînd să constituie în acest fel o oglindă a in- 
tregii vieţi a poporului nostru. Din pricina vastelor proporții în care a 
conceput dicționarul, intitulat „Etymologicum Magnum Romaniae“, Haşdeu 
n-a reușit să publice decit literele A—B pînă la cuvintul bărbat. 

După încercarea făcută de Hașdeu, lucrarea a fost încredinţată, în 
1897, lui Alexandru Philippide, cu sarcina de a reduce planul vast al lui 
Haşdeu. Dar Philippide n-a putut să se desprindă de planul lui Hașdeu și 
nici n-a reușit să publice nimic din Dicţionar. El a adunat însă un bogat 
material documentar de care se folosesc şi astăzi redactorii Dicţionarului. 
în 1906, elaborarea dicționarului a fost încredințată lui Sextil Pușcariu, 
care, de asemenea, n-a putut să se desprindă de planul vast al lui Haşdeu 
și Philippide și care, timp de 38 de ani, n-a publicat decit literele A—C 
și F—L pînă la cuvintul /ojniță. 

În acest tip de dicționar, conceput de Haşdeu și adoptat de Philippide 
și de Pușcariu, în care se urmărea istoria tuturor cuvintelor limbii și care 

era destinat exclusiv specialiștitor, sensurile vii şi actuale ale cuvintelor, 
adică tocmai acelea pe care cititorul le caută in primul rind într-un dicțio- 
nar, erau copleşite de explicații istorice și de sensuri ieşite din uz sau cu 
arii regionale foarte restrinse de circulație. Încetineala cu care s-a lucrat 
la acest tip de dicționar a făcut să se creadă că el nu va fi terminat nici- 
odată, cu toate că el trebuia să îndeplinească un important rol cultural şi 
era așteptat cu viu interes de marile mase. l 

Necesitatea pe care marile mase au simțit-o de a avea la indemină un 
dicţionar al limbii noastre explică succesul lucrărilor apărute în alara Aca- 
demiei, și anume: „Dicţionarul universal al limbii romine“ de Lazăr Şăi- 
neanu, apărut în 1896 şi apoi într-o serie de ediţii ulterioare și „Dicţionarul 
enciclopedic ilustrat“ a lui I. A. Candrea și Gh. Adamescu, apărut în 1931, 
cu toate că ele conţin numeroase greșeli, ca abuzul de franțuzisme și 
explicații prea sumare pentru cuvintele vii şi populare. 

Îndată după reorganizarea Academiei, Prezidiul Academiei R.P.R. a 
incredinţat institutelor de lingvistică din București și Cluj sarcina elabo- 
rării neintirziate a dicționarului pe baza unei concepții și metode noi de 
iucru. Dicţionarul al cărui prim volum a apărut recent cuprinde vocabularul 
limbii romîne literare contemporane, adică al limbii pe care o folosesc litera- 
tura, presa, știința de astăzi și practica vorbirii curente. Acesta este tipui 
de dicționar așteptat de marile mase cititoare, care doresc să cunoască în 
primul rind sensurile actuale ale cuvintelor, pentru a stăpini cit mai corect 
şi mai sigur puternicul instrument de luptă și de dezvoltare a societăţii 
care este limba naţională. Desigur, aspectul etimologic, istoric și dialecta! 
al cuvintelor prezintă un mare interes științific. Institutele de lingvistică 
ale Academiei R.P.R. au în planurile lor de lucru și elaborarea unor dic- 
ționare de acest fel. Dar cea dintii nevoie culturală care trebuia împlinită 
era elaborarea dicționarului care să explice sensul exact al cuvintelor folo- 
site in scrisul literar de astăzi şi în vorbirea curentă. 

Materialul lexical cuprins în „Dicţionarul limbii romine literare con- 
temporane“ a lost extras din operele literare culte și populare, din presă 
si din lucrările științilice, incepind cu prima jumătate a secolului trecut 
si pină astăzi, perioadă de mari transtormări pentru viața poporului romin, 
deci și pentru vocabularul limbii noastre. „Dicţionarul limbii romine lite- 
rare contemporane“ reflectă deci starea actuală a limbii romine, cuvintele 
din jondul ei principal, adică cele mai des folosite, și terminologia politică, 
economică și științifică de circulație curentă. Cuvintele sint explicate nu 
numai prin formularea deliniţiilor lor, ci și prin ielut cum apar în contextul 
literar, adică prin ilustrarea sensului lor prin citate caracteristice din 
punct de vedere semantic, ideologic şi literar, alese din cei mai reprezen- 
tativi scriitori ai noștri, din literatura populară, din lucrările științifice, din 
traducerile operelor clasicilor marxism-leninismului, din documentele de 
partid şi de stat, din presă şi din publicaţiile periodice. 

„Dicţionarul limbii romine literare contemporane“ nu are însă numai 
un caracter explicativ, ci şi normativ. Cuprinzind vocabularul folosit de 
cei mai mari scriitori ai noştri din secolul al XIX-lea şi de astăzi, adică tot 
ceea ce este mai corect și mai expresiv în limba noastră literară contempo- 
rană şi îndepărtind formele parazitare ale jargoanelor, argourilor şi regio- 
nalismele cu sferă prea restrînsă de circulaţie, el constituie un instrument 

prețios în munca de ridicare a calităţii și unităţii limbii romîne. Rolul nor- 
mativ a! dicționarului constă de asemenea în precizările de ordin gramatical, 
stilistic, ortografic și ortoepic necesare pentru folosirea corectă a cuvintelor. 
E] constituie astfel un ajutor important pentru folosirea și cultivarea limbii 
naționale la nivelul cerinţelor culturale actuale. 

Apariția într-un timp atit de scurt a acestui dicționar se datorește, pe 
lîngă largul sprijin ştiinţific și material dat de Partid, Guvern şi Prezi- 
diul Academiei R.P.R., indeosebi muncii stăruitoare și coordonate a ling- 
viștilor noștri cu experiență lexicogralică și a numeroaselor cadre tinere 
care lucrează astăzi în institutele noastre de lingvistică. 

De un ajutor deosebit in alcătuirea „Dicţionarului limbii romine lite- 
rare contemporane“ a tost însușirea, din partea redactorilor, a experienței 
bogate a lexicografiei sovietice, care a reușit să dea marilor mase opere 
utile şi de înalt nivel ştiinţific. Printre cele mai importante lucrări 
lexicografice sovietice după care ne-am orientat în ce priveşte tehnica de 
lucru cităm: „Dicţionarul explicativ. al limbii literare ruse“, în patru volume 
sub redacția lui D. N. Uşakov (1928—1940), „Dicţionarul limbii ruse“, 
într-un volum, sub redacția lui S. I Ojegov (ed. I. 1949, ed. II 195, 
ed. III 1953), „Dicţionarul limbii ruse literare contemporane“ al Acade- 
miei de Științe a Uniunii Sovietice, din care au apărut pînă in prezent 
trei volume, „Dicţionarul de neologisme“ sub redacţia lui I. V. Lehin şi 
F. N. Petrov, „Micul dicţionar filozofic“, sub redacţia lui M. Rozenthal şi 
P. ludin. Progresele lexicografiei sovietice se datoresc în cea mai mare 
parte cuceririlor științei marxiste asupra naturii și funcţiunii limbii, cuceriri 
care au culminat prin formularea de către I V. Sialin a tezelor de bază 
ale lingvisticii marxiste în lucrarea sa clasică „Marxismul și problemele 
lingvisticii“. 

Marea necesitate pe care publicul cititor a simţit-o de a avea la inde- 
mină un Dicţionar al limbii noastre literare a dovedit-o succesul deosebit 
de librărie pe care l-a avut această lucrare din care s-au epuizat mii de 
exemplare în primele zile ale apariţiei ei. 

Desigur, „Dicţionarul limbii romine literare contemporane“ nu este 
o operă fără lipsuri, inerente unei lucrări atit de complexe. De unele 
dintre acestea redactorii dicționarului sint conștienți chiar de -pe acum, iar 
altele vor fi scoase la iveală în practica folosirii lui. Prin colaborarea activă 
cu publicul cititor și prin sezisările presei, redaciorii dicționarului se vor 
strădui să ridice, în volumele și edițiile viitoare, calitatea acestei lucrări 
cu un rol atit de insemnat in acţiunea de cunoastere și cultivare a bogă- 
țiilor limbii noastre şi de răspindire a noţiunilor culturii socialiste în marile 
mase. 

Pentru a servi în mod cît mai eficace acest scop, Institutul de lingvis- 
tică din București elaborează în prezent, pe lingă ediţia mare a Dicţiona- 
rului, un Dicţionar într-un volum, care va cuprinde toate cuvintele din 
cele patru volume, cu definițiile lor, dar fără citate și în care va fi indicată 
și elimologia cuvintelor. Dicţionarul intr-un volum nu are, firește, pre- 
tenţia de a înlocui Dicţionarul mare și nici Dicţionarul etimologic în pre- 
gătire, ci de a fi o lucrare mai ușor de minuit și mai accesibilă ca ințe- 
Jegere și preţ elevilor, studenţilor și marelui public cititor, 


Presa literară craioveană şi Eminescu ” 
de EMIL MANU 


Pentru istoricul literar nu sînt lipsite de interes chiar articolele de 
gazetă, care, fără pretenţii de stil, oglindesc epoca în care s-a dezvoltat 
un scriitor. Şi acest lucru e valabil mai ales pentru Eminescu. 

Presa timpului a înregistrat, uneori cu simpatie, de cele mai multe 
ori cu rezerve, evoluţia poetului. Unele reviste ca „Literatorul“ l-au atacat 
direct, iar unii critici, ca Aron Densușianu, au scris cu dușmănie inumană 
despre implacabila boală a poetului. 

De cele mai multe ori presa contemporană a văzut în Eminescu pe 
ziaristul conservator, iar atacurile indirecte din ziarele vremii il privesc 
mai puțin ca scriitor. Totuși, presa dintre 1870—1889, sporadic, cu sau 
fără competenţă critică, a înregistrat activitatea poetului. Dacă ziarele 
Capitalei sau cele din lași au cuprins materiale mai ușor cercetate azi, 
u trebuie să se creadă că presa din provincie n-a oglindit activitatea 
literară a marelui poet. 

Contemporanii săi nu l-au înțeles deplin. Unii l-au simpatizat, mulți 
l-au urit, în puţine locuri din ţară însă s-au creat momente de adevărat 
entuziasm pentru opera sa. În ultima vreme s-au publicat „Postumele“! 
materiale care pun într-o lumină nouă opera łui Eminescu. Valoarea socială 
a poeziei eminesciene apare prin postume de două ori mai mare. Elemente 
noi vin să arate că unele creaţii de dimensiuni necunoscute În poezia romî- 
mească ca „Memento mori“, nu puteau să apără în vremea sa. 

Acest material social, bogat, era socotit de poet inadecvat vederilor 
estetice ale cercului junimist și a rămas departe de lumina tiparului și deci 
departe de entuziasmul marilor mase timp de o jumătate de secol. 

E interesant de notat această evoluție a poetului în timp, pentru a 
documenta părerea că unele cercuri de tineri intelectuali, cu vederi inain- 
tate, contemporane poetului, îl lăudau în articolele de gazetă tocmai pentru 
poeziile cu inspirație socială. Acești tineri nu puteau cunoaște atunci mate- 
rialele uimitor de interesante și de frumoase în același timp din sertarul 
poetului, elemente care formează azi volumul postumelor. 

În critica din ultima vreme s-a stăruit asupra intolerabilului tratament 
moral pe care societatea burghezo-moşierească l-a aplicat lui Eminescu. S-a 
arătat că a existat o pasivitate condamnabilă, nu numai față de poetul Emi- 


*) Comunicare ţinută în cadrul filialei Craiova a Societății de ştiinţe istorice şi 
filologice din R.P.R. 

I M. Eminescu — Opere vol. IV, Editura Acad. R.P.R., Buc. 1952, ediţie critică 
îngrijită de Perpessicius. 

nescu, ci faţă de poeţi în genere, că lumea contemporană nu l-a înţeles 
pe poet, că a fost victima unui regim care i-a creat o existenţă „de pro- 
letar intelectual, de mic slujbaș, svirlit dintr-un post într-altul, exploatat 
în mod singeros“!. Dar urmărind presa dintre 1871—1889 apar evidente 
și unele simpatii contemporane pentru Eminescu. 

Tocmai acest aspect al cercetărilor de istorie literară trebuie pus in 
lumină, 


k 


Deși ediția poeziilor sale din 1883 (64 piese) pătrunsese în toată țara, 
Eminescu se impune public mai ales incepind cu 1888. Faptul nu e lipsit 
de explicaţii și va reieși clar din analiza documentelor de presă pe care 
le-am cercetat. 

Momentul 1888—89, ani în care poetul își trăiește ultimele drame, n-a 
fost numai un prilej de epigrame necontrolate sau satire submediocre. Au, 
existat în unele cercuri, de tineri mai ales, manifestări de simpatie sus- 
tinută pentru poet, i s-au transmis mesagii fierbinți și s-au iormulat critici 
usturătoare la adresa conducătorilor de atunci. 

E interesant de notat faptul că în Craiova anilor 1888—89 a existat 
o adevărată mișcare pentru Eminescu, S-au ţinut conferințe, s-au scris 
articole, i s-a multiplicat portretul și s-a început chiar o retipărire a operei. 

Momentul acesta de entuziasm n-a fost alimentat de centru, n-a fost 
sugerat de nimeni, el a pornit spontan din sinul unui cerc socialist oltean 
in frunte cu Traian Demetrescu. l 

Și coincidența aceasta poate nu este întimplătoare. 

În 15 martie 1888 apare la Craiova primul număr al „Revistei Ol- 
iene“, sub direcţia lui Traian Demetrescu și G. D. Pencioiu; Traian Deme- 
irescu avea atunci abia 22 de ani. l 

Revista mărturisea chiar din prefață că intentiona să schimbe opinia 
despre tineri. „De la o vreme a început a se stabili o credință în opinia 
publică că tinerii de azi nu știu să muncească, sint leneși, corupți, nevred- 
nici de a înjgheba o mișcare cît de mică pe orice tărîm intelectual“?). 

Cu aceste ginduri revista va încerca să creeze o mișcare literară la 
Craiova. E interesant că, de la inceput, deși Traian Demetrescu, directorul 
ci, era încă sub directa îndrumare a maestrului de la „Literatorul“, Revista 
Olteană a prezentat pe Eminescu cu simpatii, analizindu-i opera, luînd 
poziţie în legătură cu viața poetului, 

Ca să definim poziţia revistei vom cita numai cîteva din titlurile arti- 
colelor din primele numere: 

„Capitalul şi Karl Marx“ de G. D. Pencioiu?). 

„Legea progresului omenesc“, idem‘). 

„Un cuvînt pentru ţărani“ (1888, răscoala) de Traian Demetrescu5). 


1} Nestor Ignat „Cu privire la opera lui M, Eminescu“, edit. „Scinleia“ 1950, Buc. 

2) Revista Olteană, 1888, 15 [II Anm. 1, nr. 1 (Prefaţă, semnată „Comitetul de 
redacţie“). 

5) idem, 1888, An. 1, nr. 2. 

“t Idem, 1888, An. I, nr. 1. 

5) Idem, 1888, An. I, nr. 3. 

„Mişcarea de idei“ de Tradem (,„„Reactionarii trebuie zdrobili și în 
politică și în literatură și in știință, e o lege naturală a timpului“). 

Recenzia ziarului socialist „L’honune Libre“ — Paris 18882 

Se vede clar că orientarea revistei era net progresistă. 

Nr. 9 al Revistei Oltene, la „„Bibliogratie“ anunţă că „Fintina Blan- 
duziei“ este titlul unui mare ziar ce va apare sub direcția poetului 
M. Eminescu. 

în nr. 10 Traian Demetrescu semnează articolul „Portrete din lite- 
ratura franceză: Paul Bourget“. Vorbind despre condițiile sociale ale crea- 
tiei Tradem pledează, printr-o asociaţie de situații, pentru Eminescu: 


„In Franţa, artiştii nu sînt nevoiţi să se amestece în luptele obositoare şi arid: 
ale politicei pentru a cîştiga bani; operele lor le aduc destui, foarte destui... 

Și fiindcă veni vorba de ciştig material, voi spune în treacăt că Georges Ohnei 
a cîştigat cu scrierea sa „Maîtres de forges“ peste un milion de franci. 

La noi, Eminescu abia a putut să primească o recompensă naţională de 250 lei 
pe lună. Aceasta spune cu prisos ce fel de Belgie a orientului sîntem“. 


Dar preocuparea revistei de problema Eminescu, dincolo de aspectele 
ei politice, este continuată în numărul 11, unde Traian Demetrescu scrie, 
in cadrul unei „pagini de psihologie literară despre „Amorul în poeziile 
lui Eminescu“ 7. pagini. 

Poetul craiovean pornește de la „Metaiizica amorului“ a lui Scho- 
penhauer, arătind că cea mai cintată simţire omenească este iubirea. Iubi- 
rea e o temă pe cit de veche, în aceeași măsură nouă. Despre poeţi Tradeni 
afirmă,.bazat pe aceleaşi instrumente de documentare, că sînt mai sensibili 
decit ceilalți oameni, iubesc mai profund. Vorbind despre poeţii banali ai 
iubirii îi numește „canalii ale poeziei“. 

Ca să ajungă la Eminescu, autorul, dealtiel bine informat și introdus 
perfect in subitilităţile problemei, analizează o varietate de teme erotice 
din literatura universală. 

lată o schiţă a profilului poetic remarcat, în speţă, la ciţiva poeți: 

Horaţiu — veselie și desmierdare. 

Ovidiu — amărit și decepționat. 

Lamartine — plingător, melancolic şi visător. 

Musset — senzual, sarcastic, energic. 

Alecsandri — domol, ușurel, banal (in temele de iubire). 

Bolintineanu — plin. de foc, dulce, idealist, exagerat. 

Tradem arată că iubirea lui Eminescu?) nu e fiziologică ca la poeţii 
contemporani lui: Maurice Rollinat, Jean Richepin etc., la care abundă 
voluptatea senzuală, pornogralia uneori. 

Articolul pledează pentru realism în poezie, care e „legitimat și 
îrumos“. 

Iubirea pentru Eminescu a avut valoarea „unui vis prea indepărtati. 

Încheierea articolului este un elogiu adus marelui poet ce se stingea 
cuprins de boala care nu l-a iertat (1889): 


i} Revista Olteană, 1888. an. I, nr. 4. 
2) Revista Olteană, 1888, an. I. nr. 5. 
3) Apăruse a'unci ediția a Ii-a a poeziilor lui Eminescu. 

„Și asemenea simţiri, cristalizate în formele artistice ale versurilor, 
rămîn altare sfinte în templul nemuririi, cărora omenirea le va jertii veș- 
nic admirațiune și slavă“. 

Am extras din acest articol numai citeva idei care definesc. poziţia 
lui Tradem față de Eminescu. Articolul tăcea și analiza poeziilor de dra- 
goste, dar am socotit că materialul expus sub această formă e mai inte- 
resant decit fugara analiză a versurilor. Traian Demetrescu avea con- 
știința că Eminescu este un poet genial, cel mai mare poet romin, și super- 
lativele din final nu fac decit să traducă plastic această conştiinţă. 

Ori de cîte ori materialul literar tratat comportă analogii sau discuţii 
adiacente poeziei lui Eminescu, Tradem găseşte prilejul să-și spună răs- 
picat cuvîntul, cu verva sa de subtil polemist. 

Astfel în nr. 1, din anul al II-lea (martie 1889) discută despre opera 
lui Alecsandri. Deși se găsește, în ceea ce-l privește pe Alecsandri, pe 
poziţia de moment a maestrului său Al. Macedonski, părăsește această . 
poziţie, luînd o atitudine contrarie, cînd e vorba de Eminescu’. 

Articolul, deși tratează o anumită problemă literară, poate constitui 
o critică generală pe care poeţii tineri de la 1889 o aduceau Bardului de 
la Mircești. Fără să fim total de acord cu părerile entuziastului Tradem, 
sîntem nevoiţi să cităm citeva din ideile articolului ca să ajungem la Emi- 
nescu, poetul care constituie pentru grupul Revistei Oltene o culme a lite- 
raturii rominești. Macedonski prezentase elogios, printr-o prefață, primul 
volum de versuri al lui Traian Demetrescu. Dar Traian Demetrescu vorbea 
despre Macedonski cu stima unui elev despre profesorul său. De Eminescu 
însă vorbea cu admirație superlativă ca despre un model pe care nimeni 
nu-l va egala. Dacă Macedonski era un director de revistă, un conducător 
de cenaclu, un poet care dirija o mișcare, Eminescu era ceva peste toate 
acestea, peste orice tipare. Poetul craiovean nu-l putea întilni pe drumul 
gîndirii reci și obiective, ci numai pe drumul entuziasmului total. 

Și totuși, în toate aceste mesagii de tinerețe și entuziasm, rezidă o 
lectură atentă și profundă și mai ales o înțelegere justă a operei lui Emi- 
nescu. Și nu era aici numai o corespondenţă, pe care psihologiștii ar numi-o 
patologică pentru că plămînii lui Tradem începuseră să se macine lent. 

Despre Alecsandri poetul „Senzitivelor“ spunea „că e unul din cei 
din urmă uncheși ai generaţiunii trecute“. Patriotismul lui Alecsandri 
(48 şi 77) nu-l încînta suficient pe Traian Demetrescu. 

Vorbind de puterea de a sugera a poeziei lui Alecsandri, tinărul admi- 
rator al lui Eminescu adăuga: „Veneției (Alecsandri: n.n.) îi cîntă gon- 
dolele, palaturile și valurile mării cu o neinsuilețire de colorit peisagistic. 
Eminescu intr-un, singur sonet ne-a vorbit de frumosul şi sumbrul oraș 
pe apă, dar în cele 14 versuri e un mic univers de cugetare filosofică, atit 
de tristă, atit de simțită“. 

În finalul articolului Traian Demetrescu îşi definește preferințele 
estetice: 

„Poeţii sînt cei mai intimi duhovnici ai sufletului omenesc. Ei sînt noi“. 


1) Revista Olteană, 1889, an. II, nr. 1. „Portrete din literatura romînă, V. Alec- 
sandri“ de Traian Demetrescu. 

„Căutăm poeţi filosofi, psihologi; marii dumnezei ai inimii omeneşti“. 

Desigur gindul scriitorului craiovean se îndrepta spre Eminescu. Arti- 
colele sale ca şi ale tovarăşilor de generație au creat la Craiova, un 
„Sturm und Drang“ pentru Eminescu, 

În același număr! în care Tradem prezenta pe Alecsandri și vorbea 
de Eminescu ca de „un mare dumnezeu al inimii omenești“, prietenul său, 
codirector, Pencioiu, prezenta la „note bibliografice“ lucrarea „Geschichte 
der Fremden Literatur“ von Otto von Lexner, 2, vol. Leipzig 1882. 

Cu oarecare rezervă, dar nu fără competenţă, Pencioiu, remarca la 
pag. 70 — vol. I, un imn indian care semăna cu „Rugăciunea unui dac:2. 
Comentind coincidența. concludea: 

„E posibil ca Eminescu ce posedă o cultură foarte întinsă, să fi fost 
influențat oarecum de acest imn“. 


Criticul păstrează o netă rezervă chiar în stilizarea afirmației sale, 
probabil ca să nu știrbească cu nimic imaginea pe care grupul revistei 
și-o făcuse despre poet. 


Totuși — traduce acel imn al vechilor beduini. Pentrucă traducerea e 
curată și pentru că e printre primele încercări de căutare a izvoarelor 
budice la Eminescu o reproducem în întregime: 


O dată nu era fiinţă, nici neființă, 

Nici spaţiu nu era, nici cer. 

Ce învăluia acest tot? În a cui putere sta 
Abisul fără fund al apelor? 


Atunci nici moarle nu era, nici nemurire, 
Nici semn de ziuă albă, nici semn de noapte. 
In sînul celui Nenăscut exista numai Unul 
Și afară de Unul n-a existat nimic. 


Și era întuneric și Tot era o mare 
Fără margini pierdută-n neștiut., 
El numai înconjurat de gol 

S-a născut puternic din sine însuși. 


Din acest Unul se născu dorinţa, 
Iubirea al spiritului nimb. 

Și magi nici c-au putut prevedea 
Legătura ce împreuna ființa cu neființa 


Cu adevăr au cine ştie și cine poate spune aici 
Din cine s-a născut? De unde-i creațiunea? 
De la Unul porniră încoace zeci, 

Dar cine poate spune El de unde-a fost venit? 


Numai El, de la care se trage creațiunea,. 
Fie că El a adus-o, fie că nu, 

Numai El care-o păzeşte-n spațiile-nalte 

El singur știe — ori poate nu stie nici El. 


Pencioiu era un traducător exersat din lirica germană. tradusese pe 
Heine, Goethe. Schiller. Traducerea imnului beduin nu rezolva problema 
influenței budice la Eminescu, dar o punea pentru prima dată. Imnul 


1} Revista Olteană. an. II, nr. 1 aprilie 1888-Craiova. 
2) Publicată la 1879. 

beduin seamănă însă mai mult cu „Scrisoarea I-a“ publicată de Eminescu 
la 1881. Eminescu cunoaște desigur direct materialul din „Rig-Veda“ (Na- 
șadasya)). | 

Numărul 3 al Revistei Oltene (an. II) publică un frumos portret al 
lui Eminescu executat în peniță de pictorul N. Rădulescu, profesor la 
liceul local. 

Același număr publică un foarte interesant document contemporan, 
conferința tinărului Mihail Chintescu intitulată „Încercări asupra. poetului 
Eminescu“!, 

Conferenţiarul face în introducere un aspru rechizitoriu al societății 
contemporane, găsindu-se pe aceeași linie cu Eminescu. Trecutul e frumos 
pentru că prezentul e decăzut. Generaţia nouă e coruptă, slăbănoagă. 
fără virtute, fără caracter, tără energie. 

Banul e singurul motor al sentimentelor tinerilor de la 1889. Ca să 
ilustreze această satirizare citează pe Eminescu: 


„Toți pe buze au virtute iar în ei monedă calpă 
Chintezenţă de mizerii de la creştet pină-n talpă“?). 


Pentru că trebuie să-l prezinte pe Eminescu într-o sumară biogratie 
face mai întîi o discuţie asupra oportunității biografiei pentru un scriitor 
în viaţă:. PAA |] 

„Cît timp poetul va fi în viață mi se pare că nu e permis de a trece 
pragul casei și de a-i răsfoi in toate amănuntele ei viața publică și intimă“. 

Totuși pentru un public care nu-l cunoștea pe poet e necesar să dea 
cîteva date biografice. Biogratia lui Chintescu cuprinde multe indicații 
eronate, dar și un interesant portret al lui Eminescu. 

„El e de o statură mai mult înaltă, cu o figură energică impună- 
toare, o frunte înaltă, încadrează bine această făptură al cărui exterior 
trădează o inteligență rară. Corect și hotărît în relațiunile lui de o eru- 
dițiune vastă, el are toate calitățile unui om cu desăvirşire superior“. 

Superlativul devine un loc comun în această expunere. N-am ales din 
întinsa conferință decit pasajele caracteristice epocei și care pot fi con- 
siderate ca documente de istorie literară. 

Despre poeziile din tinerețe Chintescu scrie: „El a început să scrie pe 
la etatea de 20 de ani și se zice că pe atunci nu voia să sacrifice nimic 
din idee pentru rimă (Egipetul, Inger de pază, Rugăciunea unui dac)“. 

În rezumat: rimă bogată, versificația bine meșteșugită dă un farmec 
deosebit fondului. 

Vorbind despre venirea în țară a poetului, afirmă: „Intors în țară 
găsește o lume fără moravuri, fără cultură, fără gust estetic, o lume în 
care geniurile (sic) nu insemnau mai mult decit proștii, unde vițiurile 
desfideau virtuțile, unde a fi poet însemna a reuși să faci două trei șiruri 
de cuvinte care să sune din coadă, unde aproape întreaga literatură și cea 
mai căutată de public era cea cuprinsă în colecțiile „dorul și amorul“. 


1) M. Chintescu, avocat Craiova, pe la 1889 își terminase studiile de drept. Conferinţa 
„Încercări asupra poetului Eminescu“ ținută în seara zilei de 31 III 1889 la Atheneul 


din Craiova. | $ 
23) M, Eminescu „Scrisoarea ! 

Şi rechizitorul continuă: 


„Ceea ce l-a desgustat peste măsură e indiferența cu care s-au primit 
scrierile lui în care-și punea tot talentul, tot geniul lui. Şi-n adevăr, renu- 
mele lui trecuse deja frontiera şi făcea obiectul criticilor de valoare, pe 
cînd la noi, afară de cîțiva amatori de adevărată literatură, mai toți reci- 
tau „du-te, du-te, n-ai mai fi“, dar foarte puţini știau că în țară trăieşte 
un om care face gloria neamului nostru“. 

După ce arată lupta poetului împotriva „barzilor improvizaţi“ și a 
„șarlatanilor ce prin Îraze lustruite căutau a amăgi buna credință și a-şi 
acoperi sărăcia fondului“, trece la judecarea situaţiei sale materiale. 

„Eminescu însă era sărac, foarte sărac, cartea sa (e vorba de prima 
ediție a poeziilor) a cărei valoare e echivalentă cu valoarea unei biblioteci 
întregi, în Ţara Rominească nu-i procura nici măcar atit cît să-și poată 
intretine viața, în puţinele zile ce-i mai rămineau de trăit. El fu silit să 
cerșească o slujbă și poate cu multă greutate, dobindi postul de sub-biblio- 
tecar de la lași remunerat cu 150 lei pe lună . | 

Pe cînd alţii, a căror fală trece odată cu puterea (lor), aveau drept 
la mii de lei, Eminescu n-avea drept la pensie“. 

Aceste lucruri erau scrise în 31 martie 1891. 

lată ce nota conierențiarul despre ultima nebunie a marelui poet: 


„Cel mai profund cugetător, cel mai elocvent și cel mai destoinic 
versilicator ce am avut pină acum, e campionul celor mai din urmă ființe 
adunate într-o casă de nebunie. Cea mai inteligentă figură ce a produs 
Rominia este astăzi tovarășul celor mai stupizi și la care nebunia era 
ceva firesc“. 

„Eflorescenţa literaturii, cea mai înaltă expresiune a poeziei noastre, 
stă astăzi inchis și aproape uitat pe cînd stirpiturile literare iși poartă cu 
tupeu și cu succes talentul și literatura lor; proaste cind sînt originale și 
mediocre cînd sint de contrabandă“. 

„Eminescu a înnebunit de sărăcie și de suferință; aceasta va fi o nouă 
glorie pentru el, și o nouă crimă, poate cea mai mare, pentru generaţiu- 
nea noastră“! 

Meșteșugul poetic al lui Eminescu este prezentat de M. Chintescu 
astfel: model de limbă care îarmecă ochiul și urechea, admirabile tablouri 
de natură, fără nici un amănunt banal, compoziții complexe, în două ver- 
suri, care nu se opresc la suprafața lucrurilor, mare putere de sugerare. 

După ce analizează „Glossa“ și „Luceafărul“ trece la discutarea po- 
ziţiei tinerei generații față de Eminescu, Și aici părerile lui M. Chintescu, 
spuse la 1889 sînt valabile pină azi: Eminescu idealizează trecutul, nu ca 
să se refugieze în el, să fugă de prezent, ci ca să îlageleze mai puternic 
prezentul. Combate deci părerile pe care unii contemporani și le exprimau 
tăcînd din Eminescu un paseist. 

De asemenea caută să pună la punct părerea unora că Eminescu ar 
îi funest, prin pesimismul său, pentru generaţia tînără. Conierenţiarul îl 


1) Acad. G. Călinescu în „Viaţa lui Eminescu“, Buc. 1932, pag. 448 spune că „M. 
Chintescu în 31 III 1889, popularizează cu o lipsă regretabilă de discreție prăbuşirea 


poetului“. 

socoteşte mai complex: „Eminescu a întrupat în el rîsul şi lacrimile, dure- 
rea și bucuria, eroismul și ridicolul“. 

Încheierea e ca un arc de triumi adus autorului „Luceafărului“. 

„E obiceiul ca oamenilor mari să li se ridice monumente. Eminescu 
n-are trebuință: monumentul și l-a ridicat singur. Cu Eminescu se încheie 
măreţia trecutului și se deschide splendoarea viitorului“. 

Deși sarise la 1889, cuvintele acestea au nu numai valabilitatea veri- 
jicată in timp, dar și sinceritatea deplină a sentimentelor ce le conţin. 

La, sfîrșitul revistei, sa poate citi un anunț, care pledează în favoarea 
celor afirmate de noi: 

„Portretul poetului M. Eminescu se găsește de vinzare separat, pe 
carton de lux, la librăriile principale din țară: preţul unui carton 50 bani; 
cererile se poi adresa și la administrația revistei“. 

Numărul 4 al revistei apare după moartea lui M. Eminescu (la 1 iulie 
1889). Revista publică poezia lui Traian Demetrescu „Lui Eminescu, 
cu prilejul morţii sale“ (pag. 164). Socotim că alături de „In Nirvana“ 
a lui |. L. Caragiale, poemul lui Tradem e printre cele mai calde și sin- 
cere manifestări ale scriitorilor romini la moartea genialului poet. Deși 
e cunoscută, tind reprodusă în volumul de poezii a lui Tradem, o tran- 
seriem: l 


Și nu mai ești!... O groapă sub rînjetele-i crunte 
Cuprinse necuprinsul din geniala-ți frunte! ... 

Şi după cum în viață a fost eternu-și dor: 

Tu dormi, tu dormi acuma sub teiul plîngător! 


lar vintul cînd va bate în girbovita iarnă, 

Puzderii de zăpadă de-asupra-ţi o s-aştearnă, 
Şi vara o să-ți eînte cu freamătul său trist, 
Cum l-ai cîntat, tu, dulce al poeziei Christ. 


Cînd moartea-ţi mă cuprinse de plingeri fără margini, 
Erai cu mine-alături în veşnicile-şi pagini, 

Te-am înţeles atuncea mai mult şi-apoi mi-am zis 
Că poarta nemuririi chiar moartea ţi-a deschis. 


Dormi !... Ţeasta ta o-ncape un biet coşciug de scînduri 
Ea, ce-a-ncăput în viaţă un univers de ginduri; 

O dormi, sub dulcea pace din al veciei cort 

Etern poet, căci numai pentru cei morți ești morti 


(— 20 iunie 1889 — Craiova) 


La pagina 173 „Revista Olieană“ începe publicarea nuvelei „Sărmanul 
Dionis“ care durează cinci numere, pag. 203, 247, 281, 321. Nota redac- 
tiei e semrilicativă: 

„Cu numărul acesta începem publicarea nuvelei „Sărmanul Dionis“ 
scrisă de Eminescu la 22 de ani, și publicată pentru întiia oară în „Con- 
vorbiri literare“ (anul at VI-lea), cînd apăreau la lași. Pentru publicul 
contemporan, mai ales pentru tinerime, ea era ştiută abia din nume. 

Credem dar că îndeplinim o înaltă datorie literară reproducind din 
nou (Sic) această necunoscută scriere, a cărei Înaltă valoare cititorii vor 
şti-o îndestul aprecia. Redacția“. 

La pagina 188 un anunţ in chenar negru la mijlocul paginei: „În 
seara de 16 iunie! 1889 Mihail Eminescu a încetat din viață, împărtășim 
profunda durere ce pătrunde sufletul intregei naţiuni pentru pierderea 
marelui cugetător, care a lăsat în literatura rominească comoara unor con- 
cepţiuni eterne de poet și filosof“. 

Același anunţ se repetă la pagina 192. 

în numărul 9, același an, Traian Demetreseu, sufletul Revistei Oltene, 
publică conferința „Temperamentul în artă“?, 

Conferinţa e un prilej de a discuta problema temperamentului în arta 
lui Eminescu. 

După o excursie fugară print Kant, Schopenhauer, Guyau, Flaubert şi 
Bacon, trece la aplicaţii practice, și desigur va ajunge la Eminescu: 

„Să luăm de exemplu un poet care cintă iubirea. Iubirea e o trebuință 
omenească, este una din cele mai binefăcătoare plăceri pentru conservarea 
speţei; este o instituție morală a societății. 

Să deschidem pe genialul nostru Eminescu: 


(aici Tradem citează in extenso poezia „De-or trece anii“ — (nu o repro- 
ducem). 


Ca să-și susţină teza pune alături o poezie mediocră, în același gen, 
scrisă de Mircea Demetriade, poet contemporan, foarte apreciat de oamenii 
lipsiți de gust, ai epocii?. 


Drag-aș vrea mărgean să-ți fiu, 
Un mărgean de nestemate, 
După gitu-ți să mă ţin 

Să-l sărut pe furișate, 


Fir-aș pinza ce-nfăşoară 
Plinu-ţi piept ce-l îndrăgesc, 
Gura mea de-a ta comoară 
Imbătat să mi-o lipesc, 


De ţi-aș fi corset cu dor 
Al tău mijloc l-aș cuprinde, 
Ți-aş şopli al meu amor 
Şi făptura ţi-aş aprinde. 


În picioru-ți de m-ai line 
Pantofior l-aș săruta. 

Chiar să calci tu peste mine, 
Tot iubirea-mi ți-aş cînta? 


(nu este indicat titlul poeziei) 


Concluzia: lipsă de temperament, vorbe goale, ridicule şi vulgare. 

„Eminescu e un model de neegalat“. 

În numărul 11 Traian Demetrescu vorbește despre Veronica Micle 
(moartă la 3 august 1889). 

Poetul craiovean nu aflase decit tirziu, de la librarul Haimann, că 
Veronica fusese „demonul cu ochi mari și părul blond“ al lui Eminescu. 


i) Corect 15 iunie 1889. 
2) Conferință ţinută la Atheneul din Craiova în seara zilei de 22 dec. 1889. 
3) Mircea C. Demetriade „Făt-Frumos“ — poezii, Bucureşti 1889. 

Pentru acest motiv dorește s-o cunoască. Ocazia i se oferă ușor la o serată 
literară, în Bucureşti, unde Tradem citește versuri. Poeta îl cheamă la ea. 
Cind el aduse vorba despre Eminescu care se găsea bolnav in străinătate, 
Veronica Micle se întristă: 

„O văzui că tresări și că vrea să înlăture această convorbire, dar 
aproape instinctiv, începu să-mi vorbească tocmai despre el, așa cum un 
fanatic ar vorbi de dumnezeul lui. Și din toate acele cuvinte înţelesei 
nesfirșita ei admiraţiune și iubire pentru marele poet, care poate o visa, 
din cind în cînd, în celula sa de nebun. Apoi tăcu și se adinci in ginduri. 

Mai tirziu cînd Eminescu muri în ospiciul din București ea. îi adresă 
o poezie ce se termină cu următoarele patru versuri: 


„Dacă-ar da un. mort din groapă pentru-un răsărit de lună 
A sa linişte eiernă, eu aș da de voie bună 

Toate razele din lună, toate razele din soare 

Să te pot uita pe tine, să simt sufletul că-mi moare“!. 


* 


In Craiova anilor 1888—1889 apăreau cîteva ziare care aveau o rubrică 
jiterară și care În afară de versurile prolixe semnate Despina („Horiada“- 
epopee eroică), P. Bancov, I. St. Paulian, publicau note, cronici și poezii 
de Traian Demetrescu. Dar aici erau dezbătute și probleme de literatură 
străină şi romînească, unele la un nivel ridicat (In „Clopotul“, 1883—1884, 
se încerca un studiu asupra operei lui Nic. Filimon etc.). Aceste ziare ca 
Oltul, Oltenia, Acțiunea, Apărarea etc., au fost. atente la tot ce se intimple 
în literatura timpului. Notiţele lor literare se ocupă și de Eminescu. Desi- 
gur aceste foi mici preocupate mai mult să rezolve intrigile mărunte de 
culise politice locale mu puteau să-și permită intinderea articolelor din 
„Revista Olteană“, dar simpla preocupare de problemele pe care le punea 
opera lui Eminescu este un cert document al epocei, prin care putem 
dovedi cu siguranță că poetul intrase ca faimă literară în marele public. 

Ziarul „Apărarea“, an. I. no. 6 de luni 14 III 1888, anunţă, la pagina 
a Il-a, publicarea unei poezii de M. Eminescu, necuprinsă în volum, apă- 
rută doar în ziarul „Epoca“. 

În nr. 18, de luni 21 II 1888, ziarul publică un fragment din „Dalila“2) 
(Scrisoarea V). E interesant de notat că ziarul a publicat o poezie, necu- 
prinsă în ediţia „curentă“ a operei lui Eminescu și aproape necunoscută 
pînă la 1890. 

Același lucru îl va face un an mai tirziu „Revista Olteană“ cu nuvela 
„Sărmanul Dionis“. 


Ziarul liberal „Opiniunea“ în nr. 10 din 15 iunie 1889 publică un 
articol intitulat „Eminescu și criticul de la „Revista Olteană“3). Autorul 
articolului este revoltat că „Revista Olteană“ a putut face o analiză atit 


1) „Lui“ de Veronica Micle, publicată la moartea poetului şi reprodusă apoi în 
numărul unic comemorativ „Mihail Eminescu“ 1899 15 iunie. 

2) Dalila (Scrisoarea V), scrisă între 1881—82, va apare integral în „Convorbiri 
literare“ în febr. 1890 — iar fragmentar în „Fîntîna Blanduziei“ nr. 10, seria II, 3—10 
„dec. 1889. 

3) M. Chintescu „Incercare asupra poetului Eminescu“, Revista Olteană, an. H, 
nr. 2, 1889. 

de săracă a operei lui Eminescu. Pentru el, numai un condei de mare meș- 
ter ar putea scrie despre cel mai mare poet romiîn. 

De la început se face o precizare că din generaţia de slăbănogi, care 
nu l-a înțeles pe Eminescu și de care vorbește Mihail Chintescu, criticul 
de la Revista Olteană, face chiar el parte. Acest lucru îl dovedește prin 
însăși analiza făcută operei poetului. 

Textul prezintă durități de expresie și se pare că între cei doi critici 
există o subiectivă contradicție neprincipială. 

„lată dar pentru ce nu iert comitetul Revistei Oltene, pentru că a dat 
sufletul unui poet genial pe mîinile unui om fără gust și simţ literar ca 
d-ta; căci nu-mi este că n-ai știut să admiri pe Eminescu, dar admirațiunile 
d-tale căzînd în mîinile străinilor l-ar micșora prea mult și generațiunea 
viitoare judecindu-ne cum l-am admirat, ne va găsi într-adevăr așa slăbă- 
noagă cum ne găseşti d-ta, căci prea slăbănog l-ai admirat pe Eminescu“. 

M. Eminescu a iscat chiar polemici, unii critici fiind învinuiți că nu-l 
apreciază în deajuns. În nici un număr din ziarele acestea nu găsim nici 
cea mai elementară oritică negativă la adresa lui Eminescu, ceea ce cons- 
tituie 6 largă popularitate a operei sale mai ales printre tineri. 

„Opiniunea“ din 23 iunie 1889, nr. 11, publică un necrolog din care 
desprindem: i 

„Cel mai genial reprezentant al poeziei noastre, Mihail Eminescu, s-a 
sfîrșit. Moartea lui e o adîncă jale pentru țară, cu atit, cu cît semne nu-s 
ca un Eminescu să mai răsară, un Eminescu care să descrie natura, un 
Eminescu atit de bun psiholog și zugrăvitor al acestei șubrede generaţii“. 


e 


Șirul ziarelor craiovene, în care a apărut cel puţin o notă despre Emi- 
nescu, e mare. N-am urmărit decit înregistrarea unei activități din care 
să desprindem o atitudine. Și pe această atitudine să axăm concluziile 
noastre. 

Pină la 1888 numele poetului nu apare în nici un ziar craiovean. „Clo- 
potul“ (1883—1884), ziar cu preocupări literare evidente, nu-l enumeră 
pe poet printre scriitorii romîni. Sint citați elogios Eliade, Boliac, Nico- 
leanu (care publicase în „Oltul“ la 1851), V. Alecsandri şi N. Filimon. 
Traian Demetrescu avea atunci 16 ani și debutase, fiind încă elev, cu versuri 
în ziarele „Alarma“ și „Clopotul“, Abia. peste 4 ani Traian Demetrescu va 
incepe să scrie despre Eminescu. 

Pînă la -1888, Eminescu e un necunoscut pentru craioveni? Desigur 
că nu, dar anul 1888 marchează o dată cind ediția a Ill-a a poeziilor sale 
pătrunde mai mult in mase, iar valoarea operei sale devine socială. De 
altiel e și perioada cînd în țară se crează un curent de simpatie pentru 
poet, într-o mare măsură cu aspecte contraindicate (apel la cititori sub 
formă de subscripții). Dacă în București sau la laşi s-au strins fonduri 
pentru poet, dacă la Botoșani se încerca o oficializare a atenţiei publice, - 
la Craiova, simpatia pentru Eminescu e o manifestare bazată numai pe 
materialul obiectiv din opera poetului. 

Cercul care a alimentat la Craiova acel „Sturm und Drang“ pentru 
Eminescu este compus din tineri, oarecum socialiști, printre care se enu- 

mără: Traian Demetrescu, G. D. Pencioiu, V. Petrescu, Mihail Chintescu, 
D. Stăncescu, N. N. Pop, M. Stăureanu etc. 

Printre oamenii din generaţia veche, care se atașează tinerilor inte- 
lectuali craioveni, pe această linie, poate fi citat ziaristul Panache Nicu- 
lescu, profesorul M. Străjanu și B. Calioanu, directorul liceului local. 

Momentul în care articolele despre Eminescu ocupă un spațiu mai 
mare, este momentul răscoalelor țărănești de la 1888, pe care cercul tine- 
rilor socialiști le privește cu multă simpatie. Scrisul lor schițează net o 
atitudine progresistă. 

„Revista Olteană“, așa cum am arătat, avea un nivel intelectual ridi- 
cat, Astfel se recenzau aici „La grande Bleue“, par René Maizeroy, Paris 
1888 (Cartea cu 6 prefețe: Guy de Maupassant, Paul Bourget, Pierre Lotti, 
Paul Bonntain, Jean Richepin, Paul Arene), „Les contemporains“ par 
Jules Lemaitre, Paris, 1888, „L'imortel“ par Alphonse Daudet, Paris, 
1888 etc. 

Se făceau traduceri din Lenau, Fr. Coppée, Schiller, Byron, Dante!), etc. 

Se scriau note despre: Petrarca, Leopardi, Rousseau, Musset, Vigny, 
Goethe, Heine, Turgheniev, Ibsen, etc. 

Traian Demetrescu cunoștea operele marilor scriitori socialiști, iar 
Pencioiu scria despre Karl Marx. 

Tineretul acesta, cu o pregătire excepțională, cu o cultură remarcabilă 
iși dă seama de valoarea operei lui Eminescu. Articolele lor nu sint simple 
consemnări distante și obiectiviste, De multe ori cuvintul lor are căldura 
mesajului sincer și lumina elogiului curat. 

Ne-am fi așteptat ca Traian Demetrescu pe care Al. Macedonski îl 
considera un elev al lui, căruia îi lăudase poezia din „Vocea Oltului“ nr. 
262) în „Literatorul“ şi pentru care scrisese o prefață, să se găsească pe 
aceeași linie cu maestrul în aprecierea operei lui M. Eminescu. 

„Literatorul“ an. V, nr. 4 1884, pag. 205 prezintă la Noutăţi literare 
elogios, pe Traian Demetrescu, pe care-l apreciază tocmai „peniru că a 
urmat pe dl. Al. Macedonski“. 

Se vede însă că Tradem nu l-a urmat întocmai. E perioada dinaintea 
colaborărilor la „Munca“, ziarul socialist din București, care marchează 
înregimentarea poetului craiovean în mișcarea muncitorească a epocii. 

Anul 1888 e momentul în care Tradem cunoaște literatura marxistă, 
în special „Manifestul Partidului Comunist“. O dovadă o constituie poezia: 
„Gînduri ostenite:) „Revista Olteană“ nr. 1, an. |. 

De pe aceste poziţii Traian Demetrescu și prietenii săi au vorbit despre 
Eminescu. 

Atit republicarea îragmentului din „Dalila“, (Scrisoarea V) cit și a 
„Sărmanului Dionis“ corespundeau unei necesităţi, erau materiale pe care 
publicul „le știa numai după nume“. „Fintina Blanduziei“ și „Convorbiri 
literare“ vor republica fragmentul din „Scrisoarea a V-a“ mai tirziu, prima 
cu un an, a doua revistă cu doi ani. Ziarul „Apărarea“ din Craiova îl 
publică în 1888. 


1) „Purgatoriu“ tradus pentru prima oară în romînește de Maria Chițu, Craiova, 
1888. 

2) „Ploaie din senin“ de Traian Demetrescu. 

3) Citată de Eugen Luca în pref. vol. „Poeme antimonarhice“, colecţia „Con-- 
temporanul“. 

Preocuparea de a studia izvoarele budice ale „Rugăciunii unui dac“ 
este chiar un început în acest sens. Comentariul sobru, corect, care schi- 
jează protocolar un adevăr sigur, semnat de Pencioiu la 1888, este prima 
cercetare critică în acest domeniu. 

Traian Demetrescu încearcă în articolele lui să studieze pe Eminescu. 
El avea conștiința genialității poetului şi-l trata pe plan universal citin- 
du-l alături de marii poeţi ai lumii. 

Ca să arate distanţa enormă dintre Eminescu și poeţii contemporani 
îi citează comparativ, cu comentarii ironice. 

“- Părerile poetului craiovean, despre Eminescu sint cunoscute mai ales 
din poezia scrisă la moartea sa şi din conferința „Evoluţia în literatură“. 

În ziarul „Secolul“ an. I, nr. 6 1890, la „note“ sint anunțate două 
cărți noi: „Cartea unei inimi“ de Traian Demetrescu și „Proza lui Emi- 
nescu“ de G. D. Pencioiu, 

Cartea lui Pencioiu nu o cunoaștem, ea a apărut după informațiile 
din ziarele vremii, cam pe la 1889. Acest volum de critică literară al cărui 
autor Îace parte din sînul aceluiași cerc, marchează desigur același ataşa- 
ment consecvent față de opera lui Eminescu’). 

În 1891 Traian Demetrescu, vorbind despre M. Guyau?) şi analizind 
„L'avenir fait pour nous tout le prix de la vie“, amintește de Eminescu 
citindu-l alături de marii creatori europeni: 

„Ce vor zice pesimiștii? Ei care sau se afundă în poezizările false ale 
trecutului ca Eminescu, sau nu văd nici un mijloc de scăpare, ridică din 
umeri şi rostesc cuvintele „să disprețuim viața“ ca Leopardi —, sau azvirlu 
țipete de revoltă unei dumnezeiri fictive ca M-me Ackermann?) — sau 
visează la distrugerea totală a omenirii ca Hartmann?:4). 

Evoluția lui Tr. Demetrescu spre socialism este mai evidentă. E 
perioada in care scrie articole și poeme antimonarhice la „Adevărul“ și 
„Munca“. Se poate ca de pe noile poziții să nu-l mai înţeleagă pe Emi- 
nescu, așa cum il înțelegea cu doi ani mai inainte. Acum l-ar dori opti- 
mist, îndrăgostit de viitor. Tradem nu cunoștea atunci toată opera lui 
Eminescu. 


4 


O sumară trecere în revistă a edițiilor poeziilor lui Eminescu între 
1884—1889 e interesantă pentru a putea lămuri întrebarea pe care ne-o 
puneam la inceputul acestor concluzii: 

Ed. I datată 1884, apărută în decembrie 1883, ed. II 1885, ed. III 
1888 (f. puţin cunoscută, un exemplar îl deține prof. D. Papadopol Tr. Se- 
verin) ed. IV 1889. Ediţia de la 1883 pătrunsese în toată țara, desigur 


1) La 1886, Lucilla Chițu va publica „Le mouvement poetique en Roumanie“ — 
Samitea-Craiova, unde va vorbi pe larg despre Eminescu, traducînd frumos „Me- 
lancolie“. ; ; 

2) Revista independentă, tom. I, nr.1 Craiova, 1890 „Portrete din literatura franceză“. 

3) M-me Ackermann (Louise Victorine Choquet Ackermann), născută la Paris în 
1813, moartă la Nisa în 1890. A scris: „Premiéres poésies“ (1868), „Poésies philoso- 
phiques“ (1872), „Pensées d'une solitaire“. 

4) M. Hartmann, poet german, născut în Boemia la 1821, mort la Viena îm 1872. 
A avut o viață foarte agitată. Scrie: „Kelch und Schwert“, Leipzig 1851, „Adam und 
Eva“, Leipzig, 1851, S'utigart 1866. Opere compiete: 10 volume, la Stuttgart 1873—74, 
ñar poeziile separat ibidem, 1874. 

şi în Craiova care avea citeva librării mari; una din aceste librării publica 
în 1890 chiar o revistă „Revista librăriei centrale“ din Craiova; sînt cunos- 
cute numele fraților Samitca, . librari pricepuți, care aveau legături cu 
marile edituri și librării din străinătate. Dar cu siguranță că ediția de la 
1885 avusese norocul să pătrundă mai mult în masa. In articolele lor, 
scriitorii și ziariștii craioveni, vorbesc numai de „colecțiunea de la 1888“, 
deci de ediția III-a. Se poate afirma că începînd abia cu anul 1888, Emi- 
nescu devine, pentru Craiova și deci și pentru provincie un mare poet. 
Notiţele anterioare acestei date conțin numai informaţii despre boala sa. 
Dealtiel relatările presei craiovene prezintă un caracter informativ și des- 
pre alți poeţi din epocă. Macedonski e discutat numai de „Revista Olteană“, 
fără să i se acorde spaţiul acordat lui Eminescu. Ziarele in puţinele rubrici 
literare publică poezii de autori locali sau uneori chiar de poeţi care ple- 
caseră din Craiova (Nicoleanu). Unele ziare amintesc cu comentarii pozi- 
tive de poetul Pesiacov, iar „Clopotul“ (1884) publică un articol nesem- 
nat, dar care e probabil al directorului, Panache Niculescu, în care auto- 
rul afirmă că a fost prieten bun cu Nic. Filimon și că a văzut la acesta, 
ba a citit chiar, manuscrisele „Ciocoilor noi“. 

Cu siguranță că generația veche de intelectuali craioveni se oprea 
ja comentarea operei lui Filimon, Nicoleanu, Alecsandri, Boliac, Băl- 
cescu etc. 

Despre Eminescu va veni să vorbească o nouă generaţie, cea tinără, 
aceea a lui Traian Demetrescu. 

Din afirmatiile lui M. Chintescu în conferinţa despre Eminescu, reiese 
clar faptul că în Rominia s-a vorbit despre Eminescu abia după ce faima 
poetului trecuse peste graniță. Chiar dacă afirmaţia aceasta nu se dove- 
dește integral valabilă, într-o oarecare măsură justifică faptul că la Cra- 
{ova s-a vorbit despre Eminescu prea tirziu. 

Vechea generație de intelectuali craioveni îl socotea probabil „funest 
pentru tineret“!), prin pesimismul său. Tinerii craioveni îl primesc pe Emi- 
nescu cu dragoste și văd de la început în opera sa cea mai înaltă expresie 
a literaturii rominești. 


* 


Materialul prezentat aici departe de a epuiza documentar problema, 
nu face decit să deschidă o indicație nouă în cercetarea operei lui Emi- 
nescu, Rezultatele acestor cercetări nu vor fi numai comentarii la niște 
„documente de presă cu valoare istorică. Se va putea ajunge la comple- 
tarea imaginii pe care Eminescu a format-o în sufletul contemporanilor săi. 

În ceea ce privește presa craioveană, care s-a ocupat de Eminescu, 
concluziile noastre încearcă să schițeze ideea că tinerii socialiști de la 
„Revista Olteană“, colaboratori la toate ziarele amintite, alături de Ghe- 
rea, au început pentru prima dată în ţara noastră o analiză de pe poziţii 
înaintate, materialiste, a operei lui Eminescu. Sint scuzabile scăpările lor, 
dar e remarcabil entuziasmul combativ cu care tinerii de la 1888, într-o 
Craiovă de sfîrşit de veac intimpinau pe cel mai mare poet romîn. 


1} M. Chintescu conf. Despre M. Eminescu Rev. Olt. (1889—31 martie). 


Ideea de superlativ în limba romînă” 


de TOMA MĂRUŢĂ 


Superlativul are o largă întrebuințare în limba romină. În Gramatica 
limbii romine a Academiei RPR, se arată, cu o documentare bogată, mai 
mult decît în toate lucrările similare de pînă acum, formele multiple pe care 
le îmbracă ideea de superlativ în limba noastră. De aceea, în cercetarea 
de față vom porni de la această operă de bază a studiului limbii romine, 
relevînd în același timp și lipsurile ei!. 

În vol. I, p. 193 se dă, pentru superlativul relativ, următoarea de- 
liniţie: „Superlativul relativ exprimă gradul cel mai înalt sau cel mai 
scăzut al însușirii unui obiect, pornind de la comparaţia dintre acesta și 
alte obiecte care au aceeași însușire“. Sint considerate ca superlative rela- 
tive, — prin exemplele date — numai acelea introduse prin „cel mai“ şi 
„cel mai puțin“, fără prepoziție sau cu prepoziția,,dintre“. 

Superlativul relativ se mai exprimă însă și prin alte mijloace. Amin- 
tim citeva din ele: prin singurul dintre sau prin negativele: nici un, nici- 
odată, nicăieri, nu există, nu e (cu sens de nu există), nu se află sau alte 
expresii similare, urmate, de obicei, de ca sau decit 


„Şi după aceea nimene n-a fi mai bucuros decit mine să guste după mîncare un 
pahar de vin nou“ (M, Sadoveanu, Hanul Ancuţei). V. mai departe nr. 162. 


Străinilor voi nu le-aţi spus 
Că doine ca a noastre nu-s? 


(G. Coșbuc, Veslitorii primăverii) 


Aici adjectivul nu e exprimat, noi însă trebuie să înțelegem așa: 
doinele noastre sint cele mai frumoase dintre toate cîntecele ce se cîntă 
în alte ţări. 

În afară de aceste lipsuri, în ce privește redarea superlativului relativ, 


* Comunicare ținută în cadrul filialei Craiova a Societății de științe istorice şi 
filologice din R.P.R. 

1) Aceste lipsuri nu micșorează importanța operei, considerată în ansamblul ei. 
E prima lucrare de mari proporţii din știința noastră lingvistică actuală, iar lipsurile, 
inerente oricărui început, pot fi înlăturate. l 

2) E vorba de numerotarea categoriilor de superlative, făcută de noi, în această 
lucrare. 

Gramatica mai are și unele interpretări nejuste. Astiel, la p. 183, se dă, 
pentru comparativul de superioritate, următorul exemplu: 


Căci tu înseninezi mereu 
Viaţa sufletului meu, 

Mai miîndră decit orice stea, 
Iubita mea, iubita meat 


(M. Eminescu, De ce nu-mi vii) 


Subliniat: „decit orice stea“. Aici însă e un superlativ, marcat prin 
cuvintul orice. Poetul vrea să spună că iubita lui e (steaua) cea mai mindră 
dintre toate stelele. 

Aceeași greşeală de interpretare se face cind, potrivit regulii că 
„adverbul mai a devenit un simplu instrument gramatical de iormare 
a gradului comparativ de superioritate“, se dă ca exemplu: 


Mi-a părea cum că natura 

Toată mintea ei și-a pus 

Decit orișice păpușă 

Să te facă mai presus 
(Eminescu, Povestea codrului). 
(Gramatica, vol. I, pp. 334—335). 


Adică tu să fii cea mai frumoasă dintre toate păpușile. E tot un super- 
iativ, ca și cel de mai sus. 

In expunerea noastră, ne vom ocupa mai mult de superlativul absolut, 
care se exprimă prin mult mai multe mijloace lexicale şi sintactice ca cel re- 
lativ. Vom cita și exemple de superlativ relativ, dar împărțirea lor în 
grupe nu ne interesează pentru lucrarea noastră. Distincția o vor face 
cititorii. 

Ce este superlativul absolut? După Gramatica limbii romine, vol. 1, 
p. 184, acesta „exprimă un grad inalt al însușirii unui obiect, fără stabilirea 
vreunei relaţii directe între acesta și alte obiecte“. 

La această definiție ar mai fi de adăogat precizarea că „gradul inalt 
al insușirii“ e in raport cu gindirea vorbitorului: ceea ce e însușire intr-un 
grad înalt pentru un vorbitor, nu mai poate avea aceeași calitate pentru un 
alt vorbitori. De asemenea, gradul diferă și după anumite momente sau 
stări suiletești ale aceluiași vorbitor. Pentru un copil de șapte ani, de pildă, 
care incă n-a părăsit satul natal, clădirea școlii este foarte înaltă; mai 
tîrziu, după ce copilul, devenit om matur, a văzut blocurile de la oraș, clă- 
direa școlii este numai înaltă, sau poate că nici înaltă nu mai e. 

În nuvela „În vreme de război“, Caragiale descrie îmbrăcămintea 
copilei sărmane care intră, pe viscol, în prăvălia lui D. Stavrache: „fălcile 
îi sînt înțepenite de frig, deși pe potrivă de copil sărac, destul de bine 
îmbrăcată“, E o expresie pe care am folosit-o, pentru cazul nostru, ca o 
generalizare: toate sînt, „pe potrivă“. 

Prin urmare, gradul înalt al unei însușiri depinde de gindirea vorbi- 
torului, iar gindirea lui depinde de o mulțime de circumstanțe: virstă, 
experienţă, impresie momentană, clasă socială și altele. De aceea, analiza 

exemplelor ce vom aduce o vom face sub aspectul gîndirii și afectivității 
scriitorului!. 

Materialul folosit e cules din scriitorii noștri clasici şi contemporani: 
Eminescu, Creangă, Caragiale, Coșbuc, M. Sadoveanu, A. Toma, M. Beniuc 
și alţii, precum și din poezia populară — din colecţiile cunoscute sau din 
memorie. 

După cum se vede, am ales material din literatura beletristică, fiindcă 
aici se manifestă mai ales atitudinea de aprobare și de admiraţie (a scrii- 
torului sau a eroilor săi) pentru ceea ce este bun, frumos și înălțător și 
de repulsie și ură pentru ceea ce este rău şi defavorabil vieții. 

Fără îndoială, limba scrierilor beletristice nu formează singură limba 
literară, aceasta din urmă fiind mult mai cuprinzătoare, totuși limba ope- 
relor frumoase ocupă un loc primordial în sfera noţiunii de limbă literară?. 

Vom numerota categoriile de superlative, aducînd exemple pentru fie- 
care din ele. 

1. Superlative foarte frecvente sînt acelea care rezultă din comparații. 

Să vedem mai întii ce spune Gramatica limbii romine despre astiel 
de superlative. In vol. I, la p. 186, citim: „În graiul popular și familiar 
superlativul absolut este des exprimat cu ajutorul comparaţiilor și al 
metatorelor“. Se dau 6 exemple de comparații, dintre care 4 sint luate din 
Ion Pop Reteganul, unul din basmele populare și unul din V. Alecsandri, 
în toate exemplele fiind vorba numai de adjectivul frumoasă: „frumoasă 
ca un boboc“, „ca un soare“ etc. 

Am văzut că autorul capitolului vorbește despre „graiul popular și 
familiar“. Ce întelege dinsa prin „Graiul popular și familiar“ — formulă 
des întrebuințată în cele două volume ale Gramaticii — și ce se opune 
graiului popular și familiar, nu ne spune. Ca să aflăm aceasta, a trebuit 
să o deducem din afirmaţii făcute în altă parte. Astfel, la p. 283 se spune: 
„În afară de forma de viitor voi cînta, voi povesti etc., care este literară, 


1) E drept că subiectivitatea vorbitorului depășește domeniul superlativului şi 
poren aparține mai mult stilisticii decît gramaticii. Iată ce spune filologul sovietic 
. V. Tomașevschi în studiul său „Limbă şi literatură“: „Cuvintele oricărei limbi şi în 
orice întrebuințare, în afară de semnificația lor logică obiectivă, mai posedă o forță 
de expresie sau cu alte cuvinte, o anumită nuanță stilistică, Semnificaţia logică obiec- 
tivă a cuvîntului desemnează un obiect, un fenomen sau un raport al realității obiective. 
Caracterul emotiv al cuvîntului, expresia, dă o apreciere a realității, arătînd subiectul 
vorbirii, starea sa, raportul său față de realitate. Cuvîntul nu numai că „se înțelege“ 
dar se şi „trăiește“ (Ghilimelele aparțin autorului. „Problemele ştiinţei literare sovietice 
în lumina lucrărilor lui I. V. Stalin despre lingvistică“ Car'ea rusă, Bucureşti, 1952). 
2) lată ce spune academicianul sovietic V. V. Vinogradov în studiul său „Insem- 
nătatea lucrărilor lui I. V. Stalin pentru dezvoltarea lingvisticii sovietice“: „Literatura 
beletristică nu este numai un tezaur al limbii naționale, ci și un laborator de creație înv 
care se descoperă noi mijloace de folosire artistică a limbii poporului“... „In literatura 
beletristică, limba: națională a întregului popor cu specificul ei gramatical, cu întreaga 
bogăţie și varietate a vocabularului se folosește ca mijloc și ca formă a creației artis- 
tice“ (In „Problemele lingvisticii în lumina lucrărilor lui I. V. Stalin“, Editura Acade- 
miei RPR., 1953, pp. 26 şi 27). 

Acelaşi lucru spune B. V. Tomașevschi în lucrarea citată mai înainte: „Limba 
literară nu se identifică cu „limba literaturii“ sau cu „limba poetică“ (Ghilimelele auto- 
rului). întrebuințarea limbii literare depăşeşte mult limitele literaturii...“ „Desigur, 
continuă ceva mai departe Tomaşevschi, „nu numai literatura participă la elaborarea 
limbii literare, dar ea este aceea căreia îi aparține orimul loc în acest proces“ (sublinie- 
rile noastre). Articolul „Limbă și literatură“, în volumul citat, p. 235. 

în limba vorbită și familiară apar şi alte forme...“!, autorul opunind 
limbii vorbite și familiare, limba literară. 

Să trecem acum la cercetarea noastră, în care ne vom servi de exemple 
luate din autorii clasici, adică din limba literară. 

Superlativul exprimat prin comparații constă în aceea că însușirea 
unui obiect se compară cu însușirea altui obiect care posedă acea însușire 
intr-un grad inalt. De exemplu, însușirea de alb, in mod absolut sau con- 
siderată ca atare, de toată lumea, o au: varul, laptele, zăpada, creta, mar-. 
mura? şi altele: 


Pe pieptul moartei luce de pietre scumpe salbă, 
Iar fața ei frumoasă ca varul este albă 


(Eminescu, Strigoii) 


„Și cum curgeau pîraiele grozav, mai ales unul alb cum îi laptele, ne pune dracul 
de urnim o stîncă din locul ei“ (Creangă, Amintiri). 


„Fețişoara“ ciobănașului din „Miorița“ e „spuma laptelui“, — com- 
paratie în drum spre metaforă“. . 

Însușirea de negru absolut sau considerat ca atare o posedă „mura. 
cîmpului“, „pana corbului“ din „Mioriţa“, cărbunele, noaptea și altele: 


Si bărbia lui s-apasă de al pietrei umăr rece, 
Părul său negru ca noaptea peste-al marmurei braţ alb 


(Eminescu, Înger şi demon) 

Unde-ajung par văruite zid, podele, ca de cridă, 
P-unde-nu-părea că umbra cu cărbune-i zugrăvită 
(Eminescu, Călin) 


Caracterul de superlativ din aceste ultime două exemple apare clar 
din antitezele noapte-marmură, cridă-cărbune. 

Gheaţa nu reprezintă frigul absolut, din punct de vedere științific. 
Totuși, sensibilitatea noastră comună nu percepe ceva mai rece decit 
gheata. Astfel, cînd Creangă spune, în „Capra cu trei iezi“: „un fior răce 
ca gheața îi trecu prin vine“, răce trebuie considerat ca superlativ. 

Un număr mare de obiecte trezește in mintea vorbitorului imaginea 
ierbii şi a frunzelor: 

„Cînd văzui a lor mulţime, cîtă frunză, cîtă iarbă, 
Cu o ură ne-mpăcată mi-am șoptit atunci în barbă... 
(Eminescu, Scrisoarea II) 


„__ Superlative rezultate din comparații, redate prin imagini cu caracter 
hiperbolic, de o înaltă valoare artistică, întîlnim la toți marii scriitori. 


1) Nu e locul aici să ne ocupăm de raportul dintre limba vorbită și limba literară. 
Acest lucru ar cere dezvoltări speciale, Deocamdată să arătăm ce le unește, printr-un: 
citat scurt din M. Gorki: „Limba literară, spune acesta, e tot limba poporului dar pre- 
lucrată de către maeștrii cuvîntului“. (V. Acad. Iorgu Iordan, Limba literară — Privire 
generală, în „Limba romînă“, nr. 6—1954 și Despre „limba literară“, în „Studii şi 
cd lingvistice“, anul V, nr. 1-2, 1954 precum și bibliografia indicată în acesta 
articole). 

2) Comparația cu marmura provine din împrejurări locale: la noi se cunoaşte mai 
mult marmura de culoare albă. 

La Eminescu: 


O! dezmiardă, pîn'ce îruntea-mi este netedă şi lină, 
O! dezmiardă, pin'ești jună ca lumina cea din soare .. 
Pîmeşti clară ca o rouă... 


(Noaptea) 
Punctu-acela de mișcare, mult mai slab ca boaba spumii, 
E stăpînul fără margini peste marginile lumii... 

(Scrisoarea I) 

Punctul e infinit de mic, foarte mic. 
Ei trec ca vijalia cu aripi fără număr... 

(Sirigoii) 

Adică trec foarte repedei. 

La Caragiale: 

„Mă luai pe urmele lui mai discret decit un bătrin detecliv“ (Reportaj). 
Formal, aici e un comparativ de superioritate. În realitate, e un superlativ. 
Bătrinul detectiv, prin profesia lui pe de o parte și prin virsta-i pe de alta, 
ridică pe „discret“ la un grad foarte înalt (cf. nr. 16). 


La Sadoveanu: 


„Și de sub mugetul lui lepădă o revărsare de grindină și ape, parcă ar fi luat 
pe sus albia Moldovei ş-ar fi prăvălit-o asupra noastră“ — superlativ redat prin propo- 
ziții comparative. (Balaurul) > 

Viața urlă-n mine ca un lup flămînă, 
Rătăcind prin pustiul codrilor. 
(M. Beniuc, Tovarășşii copilăriei) 


Din poezia populară: 


Citu-i lumea pe sub soare, 
Nu-i bine ca-n şeză'oare. 


Nu trebuie să facem confuzie intre superlativul rezultat dintr-o com- 
parație și comparativul de egalitate. în vol. I, p. 183, se dă ca exemplu 
de comparativ de egalitate următorul text din Creangă: „Era crescut niște 
mușchi pletos de o podină de gros, moale ca mătasa și verde ca buratecul“. 
interpretarea noastră care poate fi supusă discuţiei, e alta. 

În analiza unui text noi trebuie să pătrundem, cum am mai spus, în 
gîndirea și sensibilitatea scriitorului. Cind Creangă a spus că mușchiul e 
moale ca mătasa şi verde ca buratecul, în gindul lui a existat convingerea 
sau impresia momentană că nimic nu e mai moale ca mătasa şi nimic nu 
reprezintă verdele într-un grad mai inalt ca buratecul. Este evident că au- 
torul a fost viu impresionat de acest fenomen al naturii, iar această impre- 
sie puternică e de natură superlativă2. Comparativ de egalitate în acest 
“exemplu este mai de grabă „ca o podină de gros“. 


1) Substituirea cu foarte se impune, fiindcă astfel apare clar calitatea de super- 
lativ a imaginii. 

2) În gramatică, vol. I, p. 186, i se spune, pe bună dreptate, că rece ca gheața e 
un superlativ, iar la p. 185 se vorbeşte despre superlativul exprimat prin geminarea 
consoanelor. Nu vedem, aşadar, ce deosebire ar fi între rece ca ghiața şi rece pe de 
“o parte şi moale ca mătasa și moale pe de altă parte. V. exemplul dat de noi, din 
Creangă“ (p. 7). 

Ca să vedem mai bine deosebirea dintre superlativ și comparativul de 
egalitate, să dăm și citeva exemple de comparativ de egalitate: „dulce ca 
mustul năsprit“ (Caragiale, În vreme de război). 

Dulcele superlativ e mierea: 


„Văd poeţi ce-au scris o limbă ca un fagure de miere“... (Eminescu, Epigonii). 
Comparative de egalitate întilnite în poezie: 


Şi de-a soarelui căldură 
Voi îi roșie ca mărul 


(Eminescu, Floare albastră) 


Aici e un comparativ de egalitate, fiindcă nu e vorba de un roșu viu, 
aprins, cum e al sîngelui sau al focului, de pildă, ci de un anumit roșu- 
roșul mărului, cu care e asemănat obrazul iubitei. Fără-ndoială că există 
o exagerare poetică. Înţelegem din această comparaţie că iubita poetului 
e deosebit de frumoasă în acel moment. Totuși, imaginea nu ne duce spre 
superlativ. În esenţă, aici e un comparativ de egalitate: 


Durduind soseau călării ca un zid înalt de suliți 


(Eminescu, Scrisoarea III) 
E iarăși un comparativ de egalitate. 


La timple mi s-a strîns părul cărunt 
Ca sarea din adincul ocnei scoasă. 


(M. Beniuc. Furtuni de primăvară). 


De asemenea, tot comparative de egalitate sint acelea din versurile 
baladei „Novac și corbul“, unde ni se arată cum privea Gruia depărtarea 
corbului: 


Aripile-şi întindea, 

Si pe cer el se zărea 
Întîi ca un porumbaş, 
Apoi ca un lăstunaș. 
Apoi ca un bondăraş! 


Nu trebuie iarăși să facem confuzie între comparativul de superioritate 
și superlativ, deși în ambele cazuri se poate folosi forma comparativului 
de superioritate. Ex. Trahanache îi spune lui Tipătescu: „L-am prins cu 
alta (altă plastografie) mai boacănă (decit prima Trahanache crede, după 
cum se știe, că scrisoarea e o plastografie a lui Caţavencu). Aici e com- 
parativ de superioritate. Însă în cuvintele lwi Tipătescu: „Amice, d-le 
Farfuridi, nu ţi se pare d-tale că te faci mai catolic decit papa“ — trebuie 
să vedem un superlativ (adică Farfuridi e foarte... . catolic, e ultra catolic, 
ca să ne servim de o expresie similară a lui Nae Caţavencu). 


1) Comparaţiile luate în parte, sint comparative de egalitate. La ultima compa- 
raţie, se schițează ideea de superlativ — adică corbul se vede foarte mic. Dar cu aceasta 
am trecut în domeniul stilisticii. 

Superlativul se exprimă frecvent prin metafore de natură superlativă;: 
„Foarte obosiţi, tinerii fără grijă dorm „buștean“. (Caragiale, I. v. d. r.). 
Gloria-i închipuirea ce o mie de neghiobi 
Idolului lor închină, numind mare pe-un pitic 
Ce-o beșică e de spumă, într-un secol de nimic 
(Eminescu, Scrisoarea . II) 


În jurul meu, un ocean de fulgere! 
Porni tăria toată pe distrugere!! 
(M. Beniuc, Cu sania fără clopoței) 


2. Superlativul redat prin exclamaţii. 

Superlativul exclamaţiei se poate exprima, în general în următoarele 
moduri: E ARS 

a) adjectivul, adverbul sau substantivul urmat de adjectiv sînt prece- 
date de ce: N 


Ce puternic el gîndi ea, cu-amoroasă dulce spaimă... 
(Eminescu, Înger și demon) 
Ce frumos era în crînguri 
Cînd cu ea m-am prins tovarăș! 
(Eminescu, Freamăt de codru) 


„Şi, doamne, peste ce profesor înțelept şi iscusit a dat!“ (Creangă, Amintiri). 


Alteori, adjectivul e neexprimat: „Ce dimineaţă, ce răcoare! şi ce sin- 
gurătate!“ (Caragiale, Grand hotel Victoria Romină).  — a 
„Prin îndemnul său, ce mai de pomi s-au pus în ținţerim! — adică 
foarte mulți pomini (Creangă, Amintiri). 
Ce poate să fie așezat după adjectiv: 
Mi-a fost şi milă cum plingea, 
Și, doamne, ochi fumoşi ce avea 
Păcat e asta? 
(Coşbuc, Sub patrafir) 


b} superlativul ideii de număr de mult, frumos, bine — e redat prin atit, 
cit, — adjectivale şi adverbiale — cît de mult, cit de bine, cite şi mai cite, 
de cite ori: 
„E uneori atita dulceaţă şi-n chinul așteptării“ (Caragiale, Păcat). 

Atita murmur de izvor, 

Atit senin de stele 

Și un atît de trist amor 

Am îngropat în ele! 

(Eminescu, S-a dus amorul) 


E atita vară-n aer, e atit de dulce zvonul! 
(Eminescu, Scrisoarea IV) 


Să se observe că efectul, stilistic, în ultimele două exemple reiese din 
aiternarea adjectivalului cu adverbialul: 


Şi cît de mult îmi pare rău 
Că nu mai sufăr încă! 
(Eminescu, S-a dus amorul) 


') V. şi Gramatica, vol. 1I, p. 186. 

„Și cite și mai cite nu cînta Mihai lăutarul din gură şi din scripca sa 
răsunătoare!“ (Creangă, Amintiri) 


Ah! de cite ori voit-am 
Ca să spînzur lira-n cni! 


(Eminescu, Singurătate) 
c) sint cazuri cînd adjectivul și adverbul nu sint introduse prin nimic: 


„Bun mai era şi părintele Duhu, cînd se aila în toane bune!“ (Creangă, Amintiri). 
„Bine-ți merge,  părinţele! mai cumpăraşi o sfoară de moşie“ (Caragiale, 
In vreme de război). 
Frumoasă ești, pădurea mea, 
Cînd umbra-i încă rară 
(G. Topîrceanu, Cîntec) 
Din poezia populară: 
Frunză verde de cireş, 
Lung e drumul pîn la leşi, 


Lung e drumul şi bătut 
Din Siret şi pîn' la Prut! 


d) poate lipsi şi adjectivul, subințelegindu-se superlativul adjectivelor bun, 
jrumos, minunat sau altele similare: 


„Dar apoi, cozonacii şi plăcinta de drob, şi căpăținili de miel la tavă, pe 
orez, cu iaurt, cu caimac, după opt săptămîni de fasole sleită şi de varză acră!“ 
(Caragiale. Duminica Tomii). 

„Şi într-un rînd, cînd am ieşit de la înviere dimineaţa, un vînt şi o ploaiel. . 
n-a fost chip să ne-ntoarcem cu lumînărelele aprinse acasă...“ (ibidem). 


3. Superlativul redat prin regenta consecutivei. 

E de observat că în general, regenta consecutivei conține în sine ideea 
de superlativ, întărită prin consecutivă, care e tot de natură superlativă. 
a) adjectivele și adverbele pot fi exprimate: 


„Şi s-a făcut în casă o duhoare așa de grozavă, încît bărbatul pe loc s-a 
trezit înspăimîntat“ (Creangă, Povestea porcului) op. nr. 15. 
„Și era un senin pe cer și așa de frumos şi de cald afară, că-ți venea să 
te scalzi pe uscat, ca găinile“ (Creangă, Amintiri), 


b) de multe ori însă, adjectivele și adverbele de obicei: mare, frumos, mult, 
tare, repede, minunat, nu sînt exprimate ci subînțelese: 


„Şi odată încep iepele a fugi, de piriiau roatele şi sărea colbul în înaltul 
cerului“ (Creangă, M. N. c) Adică fugeau foarte repede. 

„Apoi în Războieni, apoi pe la mitoace, și aveai mușterii, de nu erai bucu- 
ros“ — adică muşterei foarte mulți (Creangă, M. N. c). i 

„Acum te-oi otingi cu ceva, de nu te-i pute hrăni toată viața“ (Creangă, 
Amintiri). 


Intensitatea acţiunii din regentă, ca și în exemplele precedente, e redată 
prin ideea din consecutivă. 


Apare-n ușă popa și toți se dau în lături, 
Bătrinul are-o barbă de poţi cu ea să mături. 


(M. Beniuc, Perspectivă) 

c) Citeodată superlativul din regentă e întărit de consecutiva formată dintr-o 
locuţiune verbală, de asemenea superlativă. (cf. nr. 11): 


„Femeia ceea are acum o tipsie de aur și o cloşcă de aur, cu puii de aur, 
aşa de frumoși, de-ţi fug ochii pe dinşii“. 
Un minunat exemplu de elipsă a ambelor conjucţii corelative găsim 
in poezia populară. Într-un bocet, i se atribuie moartei vorbele: 


Voi pleca o cale lungă. 
Nu-i pasăre să m-ajungă. 


Altfel spus: Calea e foarte lungă, e atit de lungă, încit nu există pasăre 

să o parcurgă. 

d) O construcție interesantă, specifică limbii noastre, o prezintă regenta_ 
consecultivei cînd aceasta, chiar dacă e principală, e introdusă de conjunc- 

ţia de, iar consecutiva e fără conjuncție. Exemple: 


„De leneş ca era, nici îmbucătura din gură nu şi-o mesteca“ (Creangă, 
Povestea unui om leneș). Construcția obișnuită: Era atit de leneș, încît nici îm- 
bucătura din gură nu şi-o mesteca. 


„Căci boierul acela, de mult bănărit ce avea, nu-i mai ştia numărul“... 
(Creangă, Punguța cu doi bani). 


S-a subliniat regenta. 


Acest fel de construcţii e destul de frecvent in literatura noastră. 
Uneori construcția prezintă și alt aspect: consecutiva e așezată înaintea 
regentei. | 
„Și turnînd prin pahare, săreau stropii de vin de-o şchioapă în sus. de 
tare ce era“ (Creangă, Amintiri). 
Turcii-așa că-mi auzea, 
Fermecaţi că răminea 
De frumoasă ce era. 


(Mlincuţa Sandruiui) 


S-au subliniat consecutivele, 

Existenţa acestui tip de consecutive impune și modificarea afirmației 
făcute în Gramatică, unde se spune (vol. II, p. 287): „Propoziția consecutivă 
se pune totdeauna (s. ri.) după regentă. Niciodată (s. n.) ordinea propozi- 
țiilor consecutive nu se schimbă“. 

4. Superlativul se poate exprima prin propoziții concesive, introduse 
prin cit: 


„Şi el, cît era de ostenit, ne prindea pe unul cite, ca la baba-oarba“ — deși 
era foarte ostenit. (Creangă, Am.). 
„Nici babele — citu-s ele de-a dracului, de prefăcute şi iscoditoare, — tot 


nu l-au putut face să se însoare“. (Creangă, Povestea lui Stan Pățitul). 


5. Superlativul se mai exprimă prin propoziţii atributive, cu nuanţă 
consecutivă, caracteristice stilului lui Sadoveanu: „Căci el a fost zodier 
și vraci care nu se mai află pe lume“... (Balaurul). 

6. Prin propoziții completive directe: „Și fără multă stăruință popa 
află cit e de rea și de bolnavă stăpîna casei, nevasta prefectului“ (Cara- 
giale, Păcat). 

7. Prin propoziţii comparative, predicative, etc. (v. pp. 9 și. 26). 

8 Frecventă este redarea superlativului prin repetarea cuvintului. Astfel 
de cuvinte pot fi adjective, substantive, adverbe și verbe. 

a) adjective: „Intr-o zi vine la împărat o babă bătrină, bătrină...“ (Dela- 
vrancea, Bunica). l 

Tot ca o repetiție întăritoare trebuie considerată expresia lins-prelins: 
„Calul se și scutură de trei ori și îndată rămîne cu părul lins-prelins și ti- 
măr ca un tretin...“ (Creangă, Harap-Alb). 

Leit-poleit: „Sultănica e leită-poleită răposatul“. (Delavrancea, Sul- 
tănica). 

Al doilea adjectiv poate îi un diminutiv: „Și lăsîndu-l, m-am dus și eu 
în ciudă la fata popii, pe care am găsit-o singură-singurică și m-am jucat 
cu dinsa în ticnă pină-n desară“. (Creangă, Amintiri). 

b) participii: „O bătrină mică, urită, parcă-i o smochină uscată, și gătită- 
gălită. (Caragiale, Five o'elock). 

„DI. Stavrache a plins mult, mult, zdrobit de trista veste“. (Caragiale, 
În vreme de război). 

c) substantive: 
Stoluri, stoluri, trec prin minte 
Dulci iluzii, amintiri. .. 
(Eminescu, Singurătate) 
Al doilea substantiv poate îi precedat de prepoziţia peste: 


„DI. Stavrache era-n picioare, în mijlocul odăii, tremurînd din toate încheieturile 
şi făcîndu-și cruci peste cruci. (Caragiale, În vreme de război). 


d) Verbe: 


„Dă-i cu bere, dă-i cu vin, dă-i cu vin, dă-i cu bere“... (Caragiale, O scri- 
soare pierdută). 


Acest fel de superlativ se întilneşte frecvent în poezia populară: 


El tăia la turci, tăia, 
Pîn'ce bine ostenea! 
| (Novac şi corbul) 


9. În numeroase cazuri, superlativul se exprimă, prin locuţiuni ad- 
jectivale: 


Cind pivesc zilele de-aur a scripturelor romine... (Eminescu, Epigonii). 

„Acriviţii-i dă un inel cu brilănţel de toată frumusețea“ (Caragiale, Cadou). 

„Nicule! vin la mama!“ Im zadar, copilul numai ochi, n-aude“ (Caragiale 
Grand hotel „Victoria Romînă“). „Numai ochi“ — foarte atent. 

„Am rămas înlemnit — și eu am simțit pe mine cămaşă de gheață“. Sado- 
veanu, Balaurul). 


1) In Gramatica limbii romine, vol. 1, p. 186, se dau două exemple de superiativ 
prin repetarea cuvîntului, însă numai pentru adjectiv și pentru adjectiv transformat 
în substantiv și repelarea acestuia în cazul genetiv. 

Mai multe și mai variate exemple din această categorie găsim în vol. H, pag. 
412, 416, la capitolul Repetiţia: „Chilia era goală-goluță“ ș. a. Exemplele care exprimă 
ideea de superlativ sînt împrăștiate, printre celelalte, iar autorii Gramaticii nu fac 
trimiterile cuvenite. (De la volumul II, p. 252, unde se spune: „Acest tip de repetiție 
constituie un procedeu de formare a superlativului“, să se facă trimitere la vol. I, p. 
186, d şi e). Această lipsă de trimiteri de la un volum la altul și de la un paragraf 
la altul îngreunează consultarea Gramaticii. 

„Şi i-am mai tras şi o unsoare de cele a dracului (îndrăcită), de are să 
meargă %cum fi sucala (Creangă, Moş Nichifor coțcariul). 
Lupii c-or veni, 
Turma mi-or răzni, 
Stăpînul m-o bate, 
Bătaie de moarte 


(Mînăstirea Argeşului) 
10. Superlativ redat prin locuţiuni adverbiale- 


Dacă port cu uşurinţă şi cu zîmbet a lor ură, 
Laudele lor desigur m-ar miîhni peste măsură. 


(Eminescu, Scrisoarea II) 


„Şi el, supărat la culme, se leagă de Pavăl, să-i facă altele“. (Creangă, 
Amintiri). 

Tot superlațive, întilnite la Creangă sint locuţiuinile adverbiale: „C-o 
falcă-n cer și cu una-n pământ“, „de-a fir-a-păr“, „la sfintul așteaptă“, la 
biserică mergi din paști în paști“, și-i împăcăm cu mare greu“, „cu mare ce 
scăpind“ și altele. 5 

„Și eu nădușesc al dracului“ (Caragiale, Petițiune). 

11. Prin locuţiuni verbale: 

„Şi-i ridea inima de bucurie, cînd gîndea numai cît de fericită are să 
fie“. (Creangă, Soacra cu trei nurori). Adică se bucura foarte mult. 

„Însă aiurisita de gramatică îmi scoate peri albi, trăzni-o-ar îi s-o 
trăznească!“ (Creangă, Amintiri). 

„Dănilă, care privea de departe, se strica de ris“ (Creangă, Dănilă 
Prepeleac). 

„S-a pus el, nu-i vorbă, lunfre și punte, ca, să-și vire codița cea birli- 
gată undeva“... (Creangă, Povestea lui Stan Pățitul), „Și pe loc s-a 
făcut că doarme dus“ (Cr. Povestea porcului). 

„Și cînd a venit siinta duminică de la biserică, și-a pus miinile-n cap 
de ceea ce a găsit acasă“ (Creangă, Fata babei și fata moșneagului). 

„Treaba mergea strună; băieţii schimbau tabla în toate zilele, și sîm- 
băta, procitania“. „Cit ai bate din palme, ni s-a şi înfăţoşat cu o cană mare 
de lut, plină cu vin de Odobești“ (Creangă, Amintiri). 

„leş ca din pușcă, sar în birjă și alerg acasă“. (Caragiale, Lanţul 
slăbiciunilor). 

12. Prin locuţiuni substantivale: 

După ce ai purtat ciubotele atita amar de vreme... acuma ai vrea 
să-ți dau și banii inapoi? ... „$i mos Vasile era un cărpănos și un pui de 
zgirie-brinză, ca şi mătușa Mărioara“. (Creangă, Amintiri). 

„Pentru altul n-aş face-o să știu că mi-ar da lumea de pe lume“. 
(Creangă, Povestea; lui Stan Păţitul). 

13. Superlativul poate îi exprimat prin adjective (devenite uneori ad- 
verbe prin schimbarea îuncțiunii gramaticale) care în general nu au grade 
de comparaţie, cuprinzind în conținutul lor ideea de superlativ. De exemplu: 
cumplit, deplin, destul, desăvirșit, fioros, nemărginit, stins, vesnic și altele. 
Un mare număr din ele sint neologisme: absolut admirabil, eminent, ercu- 
lean, excelent, excesiv, exemplar, gigantic, identic, imperturbabil, inținit, 

incalculabil, infernal, irezistibil, perfect, suprem, teribil — ca să ne oprim 
numai la o parte din acelea semnalate în opera lui Eminescu şi Caragiale: 


Si în roiuri luminoase izvorind din înfinit, 
Sînt atrase în viață de un dor nemărginit 


i (Eminescu, Scrisoarea 1) 


„Mahalaua e cufundată în deplină tăcere“. (Caragiale, Inspecţiune). 

În Gramatică se spune (vol. 1, p. 184): „Numărul adverbelor!) echi- 
valente cu acestea (cu foarte și prea, n.n.) dar mai expresive, éste foarte 
mare: tare, grozav, îngrozitor, neinchipuit, nespus, colosal, strașnic, ex- 
irem, teribil, nemaipomenit, extraordinar, înspăimintător, înfricoşător, admi- 
rabil, nesfirșit, minunat, uluitor, zăpăcitor, uimitor, de tot“. De tot e locu- 
ține adverbială n.n.). 

Mai departe, în Gramatică se spune: „Cu excepția lui târe, care se 
alătură direct adjectivului ca și foarte și prea, toate celelalte adverbe sint 
legate de adjectiv în mod obișnuit prin prepoziția de“. 

Aici ar fi trebuit: să se facă precizarea că toate adverbele enumerate 
au valoare superlativă și numai datorită acestui fapt devin superlative ad- 
jectivele mare (grozav de mare), mică și veche (nesfirșit de mică şi de 
veche), dulce (nespus de dulce), înaltă (extraordinar de înaltă), luminos 
(uimitor de luminos) — cai să ne folosim de exemplele din Gramatică. 

Exemple din Caragiale: „sint teribil de ostenit“ (Petițiune); „un băr- 
bat excesiv de scrupulos“ «te, (Greu de azi pe miine). 

Din Eminescu: 


„Las'să mă uit în ochii-ți ucizător de dulci! 
(Strigoii) 
Ah, ce fioros de dulce de pe buza ta cuvintu-il 


(Scrisoarea IV) 


Tot sens de superlativ îl au și adverbele: pururi, niciodată, numai, nu- 
maidecit, totdeauna; locuţiunile adverbiale: de loc, de tot, întru nimic, cu 
totul; pronumele nehotărite: tot, nimic, oricine, orice, nici un, nimeni; nu- 
meralele ordinale: primul (sau cel dintii) ultimul (sau cel din urmă): 


Cu cea din urmă rază ce tremură-n amurg, 
Se-ntunecă palatul băirinului Habsburg. 


(G. Topîrceanu, Singur) 


Uneori, cuvintele din această categorie pot forma grade de comparaţie 
și aceasta depinde, cum am mai spus, de subiectivitatea vorbitorului. 
Exemple: 


„la, prin dreptul unui pod, spune fiul cel mai mare al împăratului, din „Harap 
Alb“, mi-a ieșit înainte un urs grozav, care m-a vîrît în toţi spărieţii“. 


Aici, „grozav“ e un superlativ. Același scriitor spune, în altă parte: 
„drumneaţa-a mers iarăși un an de zile, prin niște pustietăţi și mai 
grozave decit cele de pînă aci“ (Povestea porcului). 

Aici „grozav“ e la comparativ de superioritate. 


1) Provenite din adjective, prin schimbarea funcțiunii gramaticale. 

Adjectivul perfect, în general, nu poate avea grade de comparaţie. To- 
tuși găsim la Caragiale, în „Reportaj“: Cite trele părțile erau interesate să 
lucreze în cea mai perfectă discreţiune“. De ce? Pentru motivul, credem 
noi, că acest scriitor, imită stilul personajelor sale — în cazul de față e 
vorba de stilul ziariştilor vremii. În schiţa „De închiriat“: „Amindouă 
casele sint absolut identice“. De ce s-a întărit superlativul identic prin su- 
perlativul absolut? Să căutăm explicarea. Identitatea a două case se re- 
feră în general la plan neglijîndu-se amănuntele. Caragiale însă precizează 
mai departe: „același plan, aceleași incăperi, zugrăvite la îel“. 

Intărirea termenilor cu înțeles superlativ, prin alte superlative nu e 
recomandabilă. Această tendință nu trebuie încurajată, fiindcă duce la abu- 
zuri și slăbește forța de expresie a cuvîntului. 

14. Superlativul poate ii exprimat prin verbe care au înțeles de super- 
lativ, a îngrozi, a speria, a fulgera etc.: 

„E ceva de speriat, parol, adăogă tanti Miţa: (Caragiale, Dl. Goe). 

Verbul a putea capătă valoare de superiativ în construcţiile: „cit se 
poate de“, „nu se poate mai“, „nu mai poate de“ şi altele (v. nr. 16): 


„Ajung în gara lași, unde sînt întîmpinat nu se poate mai frățeşte de prietenii 
mei“. „Caragiale, Monopol). 

„Dacă ştiai sa poirivești din gît pe moș Nichifor, apoi era cît se poate de şăgal- 
nic“, (Creangă, Moş Nichifor coțeariul). 


„Mama nu mai putea de obosită“. (Creangă, Amintiri). 

„Mai mare pedeapsă decit asta, nici că se mai poate!“ (Creangă, Ivan 
Turbincă). 

Uneori adjectivul sau adverbul nu sînt exprimate: 

„Fiul craiului îi mai trage și atunci un friu în cap cit ce poate“ 
(Creangă, Harap Alb). 

15. Superlativul se mai exprimă prin așa şi atita, întrebuințate adjec- 
tival și adverbial: 


se 


De-aşa vremi se-nvredniciră cronicarii şi rapsozii,. 
(Eminescu, Scrisoarea IH) 


Aici se arată admiraţia poetului pentru vremile strălucite, glorioase, 
din trecut. 

„Unei temei ca preoteasa Sultana, așa de bună cu un copil sărman, 
străin, trebuia să-i dea dumnezeu o bucurie“. (Caragiale, Păcat). În 
aceeași nuvelă: „Păcat de așa jrumusele și mindrețe de femeie să îie așa 
de cruntă și dirză!“ (ci. Gramatica, p. 185). 

Aici trebuie să remarcăm efectul stilistic, prin variarea întrebuințări 
cuvintului așa, ca adjectival şi adverbial. 

„Firește, cind vedem atitea nedreptăţi, atitea prostii și greșeli... se 
revoltă în noi dreapta judecată“. (Caragiale, Greu de azi pe miine). 

Uneori cuvintul se repelă: 

„Insă deschid Vieţile sfinţilor și văd atitea și atitea, și zic: — doamne, 
muită răbdare ai dai aleşilor tăi“. (Creangă, Amintiri). 

In ultimele două exemple se subințelege superlativul lui multe.. 

Atita, ca adverb, reprezintă superlativul lui mult, neexprimat. 

„Astiel, din pricina unei neglijenţe a cormenduirii, am rămas nedecorat, 
după ce am luptat atita!“ (Caragiale, Garda civică). 


200 


IDEEA DE SUPERLATIV IN LIMBA ROMINĂ 


16. Cu ajutorul adverbului mai se redă nu numai comparativul, convin- 
gere care a încurcat, cum am văzut, pe autorul capitolului respectiv din 
Gramatică, ci şi superlativul. Am mai intilnit fenomenul în citeva exemple 
de pînă acum (V. pp. 2, 8, 11, 25, 33, 36, 41). 

Mai dăm citeva: 

„Cînd ii omul în doi peri, să te ferești de dinsul, c-atunci e cum îi 
mai rău” (Creangă, Povestea lui Stan Păţitul). 

„Căci îi plăcea să iee cit de mult şi ce-i mai bun și mai frumos, dar 
să facă slujbă bună nu-i plăcea“. (Creangă, Fata babei și iata moșnea- 
gului). | 
„Numai că hoțomanul de Pavăl mi-a făcut-o... be-l-ar tăunii să-l bce, 
cînd i-a fi somnul mai dulce!“ (Creangă, Amintiri). 

„Grădina, sub cerul limpede de toamnă, e mai frumoasă ca totdeauna“ 
(Caragiale, Reportaj). 


Nimic nu-i mai de ris ca plinsul 
În ochii unui luptător. 


(G. Coșbuc, Lupta vieţii). 


17. Superlativ exprimat prin numeral nehotărit: 

într-o clipă-l poartă gindul iîndărăt cu mii de veacuri. (Eminescu, 
Scris. |). 

„De o sută de ori de aseară m-am aşezat pe scaun, am pus mina pe 
condei, dar nu e chip să m-astimpăr“. (Caragiale, Duminica Tomii). 

Acest fel de superlativ e foarte îrecvent în literatura beletristică și 
capătă numeroase valori stilistice, — de ex. cînd e însoţit de un alt super- 
lativ similar: 


Mii roiuri vorbitoare, curgind spre vechea Romă. 
(Eminescu, Strigoii). 


18. Prelungirea vocalei e iarăși o formă de exprimare a superlativului 
(v. Gramatica, I, p. 185). Procedeul se aplică și la adverbe: „Vodă Cali- 
mach... avea o barbă ia așa de mare... Și-ntruna și-o pieptăna cu dege- 
tele“, (M. Sadoveanu, Istorisirea Zahariei Fintinarul). Prin această ima- 
gine vizual-dinamică, se definește figura lui vodă Calimach. 

19. Superlativul poate îi redat prin augmentative (mincău — foarte 
lacom) și diminutive: 

„Aseară pe la zece și jumătate, mă duc acasă, imbuc ceva și mă dau 
așa pe o parte să ațipese numai un minutel, că eram prăpădit de ostenit 
de la foc“. (Caragiale, O scrisoare pierdută). 

20. Ideea de superlativ poate fi întărită printr-o negaţie, care inten- 
silică puterea afirmației: | 

„Şi unde n-a început a mi se tace negru pe dinaintea ochilor şi a tre- 
mura de mînios...“ „Şi unde nu incep a fugi de-mi scăpărau picioarele“ 
(Creangă, Amintiri) cf: nr. 3. 

21. Întilnim și cazuri rare de superlativ — „cu asupra de măsură“, 
care e o creație erninesciană, 

Fericit mă simt atuncea cu asupra de măsură (Călin). 

22. Citeva cuvinte despre foarte, prea, tare, cu care se construiesc for- 
mele clasice ale superlativului absolut. 

Folosite în poezie, tare şi prea capătă valori stilistice: 


Şi dac-a fost pețită des, 
E lucru fare cu-nfeles. 
(G. Cpşbuc, Nunta Zamfirei) 
A fost odată ca-n povești, 
A fost ca niciodată, 
Din rude mari impărăteșşti, 
O prea frumoasă fată. 


(Eminescu, Luceafărul) 


Eu mă cunosc; sînt păcătos, 
Că prea am dus-o-n ris și-n glume... 
Și-am prea iubit ce-a iost frumos! 


(G. Coşbuc, Sub patrafir) 


Ne vom opri ceva mai mult asupra lui foarte, trecut la loc de frunte 
in toate pramaticile, ca formă tipică a superlativului absolut. 

E de observat că superlativul construit cu foarte și-a pierdut mult 
din elementul. afectiv și prin urmare în torța lui de superlativ. Superlativul 
cu foarte se foloseşte mai mult în vorbirea orășenească decit în lumea 
satelor, mai mult în scrierile științitic-demonstrative, în ziaristică etc. decit 
în literatura beletristică. 

La Creangă, întrebuințarea lui foarte nu trece de numărul degetelor 
de la miini. La Sadoveanu apare, de asemenea, rar. La Caragiale, în 
schimb, foarte se întilnește aproape la fiecare pagină, mai ales in schiţe. 
Aceasta, pentru că la Caragiale apare o vorbire mai ales orășenească. Apoi 
Caragiale minuiește floreta satirei, unde ideile nu se succed în atmosfera 
tihnită din „Hanu-Ancuţei“, de pildă; aici ideile au o mişcare mai rapidă 
şi foarte e mai expeditiv decît celelalte forme de superlativ. ` 

În opera lui Sadoveanu apare des construcţia arhaică cu „foarte“ 
dupä adjectiv: 

„Stătea stilp acolo, în acele zile grase și vesele, un răzeș străin, care 
mie imi era drag foarte (H. A.). 

Altădată foarte se întrebuințează singur: „Și murăturile foarte îi plă- 
ceau“. (I. Slavici, Popa Tanda). 

În poezie, putem spune că foarte n-are întrebuințare. Nu l-am întîlnit 
niciodată în poezia lui Eminescu și nici în poezia populară!. 

"Există împrejurări cind foarte micșorează forța de expresie a adjec- 
tivului. E cazul cu calificativul frumos, atribuit unei femei. Simţul limbii 
ne spune că în expresia „o femeie frumoasă“, adjectivul frumoasă e un 
superlativ. Această particularitate a fost surprinsă de scriitorii noștri mari 
și se reflectă în operele lor. Nu rezultă de aci că cuvîntul, în asemenea 
întrebuințare, nu are grade de comparație, mai exact superlativ, fiindcă 
de acesta e vorba. Formele de superlativ (prea, tare) se folosesc, mai ales 
în basm sau în opere cu caracter de basm (cun: am văzut în „Luceafărul“ 
și „Nunta Zamfirei“ p. 33). În general insă, fermele obișnuite pentru 
superlativul absolut, și în special foarte, sint evitate. 


1) Chiar e interesant de constatat, că atunci cînd foarte apare în poezie capătă 
un înţeles humoristie: „Un ţînțar, nervos şi foarte / Slab de constituţie, / În zadar vrea 
săia parte / Şi el la discuţie“ / (G. Topîrceanu, Rapsodii de toamnă). 

Să prezentăm citeva exemple și ne vom convinge că oricare din for- 
mele clasice de superlativ s-ar adăoga, forța de expresie a cuvîntului s-ar 
micșora, s-ar banaliza, ba uneori construcția ar atinge chiar grotescul. 

Din Caragiale: 

„Celălalt se-ntoarce minind înainte o fată voinică și frumoasă, care 
cu minecile cămășii sumese pînă la subțiori, aduce pe o tavă uscătură şi 
udătură“ (La conac). 

„Căldură strinsă atita vreme in ființa aceea frumoasă se revărsa 
acuma-n afară cu o pornire nebiruită“ (Păcat). 

„Am admirat la un tînăr zeci de albumuri pline de fotogratii de femei 
frumoase“ (Caragiale, Antologie). Dacă am face o interpretare strict gra- 
maticală, ar însemna să credem că acel tînăr a colecționat fotografii cu 
femei de o frumuseţe mijlocie (frumoase fiind la pozitiv) şi că s-a ferit 
de fotografii cu femei foarte sau extraordinar de frumoase. 

Din Sadoveanu: 

„Ai fost femeie frumoasă în zilele dumitale ş-ai purtat la git mărgări- 
tar...“ (Istorisirea Zahariei Fîntinarul). 

„lar de-al doilea s-a însoțit cu văduva unui grec Negru Punte; fru- 
moasă temeie ș-aceea și bogată“ (Balaurul). 

Din Beniuc: ~ 

Voiam să scap frumoasa fată de-mpărat. 

(Făt-Frumos). 

Din Creangă: 

„Crișmăriţa cea frumoasă, luind paharul, se închină la toți cu sănă- 
tate...“ „Şi cîte oștiri străine şi o droaie de cătane călări, tot nemți de 
cei mari, îmbrăcați numai în fir, au trecut în vremea copilăriei mele, cu 
săbiile scoase prin Humulești, spre mănăstirile de maice, după Nataliţa 
cea frumoasă“. (Creangă, Amintiri). 

Din Eminescu: 

Ce priveşti zimbind în unde? 

Eşti frumoasă, se-nţelege. 

(Lasă-ţi lumea) 
Atunci el cu o privire nălucirea i-ar discoasă 
Cum că ea — fumoasa fată — a ghicit că e frumoasă 
(Călin) 

Brat de braţ păşesc alături... le stă bine laolaltă 

Ea frumoasă şi el linăr, el înalt și ea înaltă. 
(Scrisoarea IV) 


Putem spune că, potrivit spiritului limbii noastre, o femeie e mai îru- 
moasă cînd e numai frumoasă decit e foarte frumoasă. 
* 


Credem că am atins, pină acum, categoriile principale ale superlati- 
vului. Altele, pe care nu le-am amintit aici, se găsesc tratate în Gramatica 
limbii romine, vol. |, pp. 185—188. 

Totuși, sfera superlativului e mult mai întinsă. În afară de categoriile 
pe care le-am putut identifica intr-o mulțime de exemple!, mai există și 


!) La scriitorii consultați am semnalat peste 1200 de exemple din care n-am citat, 
în lucrarea de față decit vreo două sute. 

alte forme numeroase de superlativ, forme rare, unele catalogabile, altele 
nu. Ele sint inlinite, după cum e infinită puterea de imaginaţie a scriito* 
rului, 

Chiar dacă aceste expresii nu se încadrează în formele comune grama- 
ticale ale limbii, ele trebuie să fie ţinute în seamă și studiate din punct de 
vedere stilistic, acestea constituind în mare parte originalitatea scriitorului 
şi forța lui de imaginaţie și de prelucrare artistică a limbii întregului popor!. 

Să cităm exemple de astiel de expresii: 

„Ițic tocmai venea de la școală, și cind a văzut pe Malca, nu mai 
ştia ce să facă de bucurie“. (Creangă, Moș Nichifor Coţcariul). 

„L-au dezlegat degrabă și bietul om a povestit, gifiind și cu mintea 
pierdută de groază, tot ce pătimise“ (Caragiale, În vreme de război). 

„Cînd am auzit noi una ca asta, am început a plinge cu zece rînduri 
de lacrămi şi a ne ruga de toți dumnezeii să nu ne sluţească“. (Creangă, 
Amimiri). 

Salvat abatajul! Grindina stete! 

Ai luptat, ai învins, ai fost om, măi băiete! 

(A. Toma, Silvester Andrei salvează abatajul). 

Să stea ei zeci de sute treji, 

Viteji aleşi între viteji. 

(A. Toma, Apusuri roșii). 

Titlul romanului lui Camil Petrescu: „Un om între oameni“ — e un 
superlativ. 

Alte expresii stilistice superlative: ,„...fetele înfloresc de bucurie“ 
(Sadoveanu); „Viforul, afară, ajuns în culmea nebuniei, iăcea să trăz- 
nească zidurile hanului bătrin“ (Caragiale); „...un băiet prizărit, rușinos 
și fricos și de umbra mea“ (Creangă); „Afară, în spațiul fără tavan. Cos- 
min se simţi mai bine“ (Delavrancea) etc., etc. 

Din „Stetăniță-vodă“, de G. Coșbuc: 


Cu ochii-nchiși și fulgerat 
De spaima loviturii, 
Se-nalță roibu-nviforat, 
S-azvirle-n lături și turbat 
Ja cîmpu-n goană, indreplat 
Spre ripele pădurii. 
Se duce-orbiș fără stăpin, 
Cu. vuiei ca furtuna 
Boierii-ncremeniți rămin... . 


k 


În partea a doua a expunerii de față, ne vom ocupa de aspectul sti- 
listic al superlativului, fără a neglija pe cel gramatical, ambele obiective 
urmărite de noi fiind justificate de stilul lucrării.? 


1) B. V. Tomașevschi, în art. „Limbă și literatură“, citat mai înainte, spune urmă- 
toarele: „Pe istoricul şi criticul literar îl interesează individualul din limhă. Formele 
particulare care pot părea neînsemnate în sistemul general al limbii (s. n), deseori 
se dovedesc a îi ioarte substanţiale în înlrebuințarea individuaiă a limbii (op. c. t. pp. 
234—235 : 

2) be altfel, Gramatica l. romine, acordă o mare atenție stilisticii și exprimării 
afective şi tocmai în aceasta constă unul dim meritele ei. Prin numeroasele exemple 
culese din scriitorii noştri mari şi din literatura populară, Gramatica devine o operă 
vie, care oglindește în adevăr limba întregului popor. 

Valoarea stilistică a superlativului e de o mare insemnătate în lite- 
ratura beletristică. în operele de imaginaţie se întilnesc la fiecare pagină 
forme superlative. E unul din mijloacele des întrebuințate de scriitori pen- 
tru a da varietate, culoare și relief stilului și a arăta astfel atitudinea scrii- 
torului și a eroilor săi față de viață și societate. 

Să semnalăm, de pildă, superlativele dintr-o bucată literară din „Nunta 
Zamfirei“ de G. Coşbuc: 


Dar ca Săgeată de bogat/ Nici astăzi domn pe lume nu-i 

Şi-avea o fată, — fata lui —//coană-ntr-un altar s-o pui/La închinat, 

Si dac-a fost peţită des, / E lucru tare cu-nfeles. 

Dar dintr-al prinților şirag, /Ciîţi au trecut al casei prag, /De bună seamă cel 
mai drag | A fost ales. ; 


Şi patru margini de pămînt. Ce strîmte-au fost în largul lor / Cînd s-a pornit 
s-alerge-n zbor / Acest cuvînt mai călător | Decit un vint! 

Şi doamnele grăbit au prins / Să se gătească din adins / Ca niciodat. 

La tot rădvanul patru cai, /Ba patru sori! 

Din cît loc poți gîndi să baţi, / venit-au roiuri de-mpărați. 

Ce fate dragi | dar ce comori | Pe rochii lungi țesute-n flori! 


Un trandafir în văi părea! 

Frumoasă cît eu nici nu pot | O mai frumoasă să-mi socot cu mintea mea. 

lar la ospăt! Un rtu de vin!/ Mai un hotar tot a fost plin. [De mese, și tot 
oaspeţi rari / Tot crai şi tot crăiese mari, / Alăturea de ghinărari / De neam străin. 

A fost atita chin şi cînt | Cum nu s-a pomenit cuvînt!i 

Şi soarele mirat sta-n loc / Că l-a ajuns ş-acest noroc/ Să vadă el atita joc/ 
P-acest pămînt!/ 

Cît mac e prin livezi, / Atiția ani la miri urez! 


Dar dacă criticul literar trebuie să țină seamă de formele rare, pentru 
a le supune analizei din punct de vedere stilistic, ar fi greșit să se creadă 
că el poate să neglijeze expresiile superlative care intră în categoriile 
comune gramaticale. Criticul literar va trebui să privească aceste construc- 
ţii comune, nu numai în ele însele, ci în raport cu contextul, cu intensi- 
tatea și gradarea sentimentului, cu ideea fundamentală a operei, cu rit- 
mica, rima etc. 

Să analizăm citeva texte în care superlativul e exprimat prin repe- 
tarea cuvintului. De ex. în cuvintele lui Pristanda, adresate Zoei: „Am fost 
coană Joițico. Se lasă greu, greu de tot: o mie de poli, ori deputăţia“ — nu 
putem vedea numai un simplu fenomen de repetiție a cuvintului greu. Aici 
se repetă două locuţiuni verbale, a doua fiind eliptică de verb, însă com- 
pletată printr-o locuţiune adverbială („de tot“) care-i imprimă caracterul 
superlativ. 

Altfel se pune problema repetării cuvîntului în versurile îui M. Beniuc: 

Zi şi noapte zboară, trec, 


Zboară, trec şi se întrec 
Stoluri-stoluri peste zare, — 


(Cîntec) 
pe care trebuie să le socotim ca o unitate stilistică, în care apare repetiţia 
a două verbe, a substantivului, și mai apare încă un superlativ format 
dintr-o locuțiune adverbială. 

Criticul literar nu va pierde din vedere să releveze pe se întrec, prin 
care se realizează o măiastră ingemănare a elementului auditiv (frec-în- 
trec) cu dinamismul acţiunii, intensilicat prin această expresie. 

Tot o repetiţie e și în versurile luj A. Toma din „Silvester Andrei sal- 
vează abatajul“: 

Pe vagonetarul Andrei îl îulgeră-un gind: 

„E moartea, Silvester, fugi, tugi, ești la rind...“ 

Aici însă este altă atmosteră sufletească, alt ritm psihologic, repetiţia 
se asociază cu înţelesul, verbului fulgeră etc. 

Rămine criticului literar sarcina de a duce mai departe operația de 
analiză a textului, după ce materialul i-a fost pus la dispoziţie de grama- 
tică, de care criticul literar nu se poate dispensa.i 

Să mai analizăm unele exemple in legătură cu valoarea stilistică a 
superlativului exprimat prin categoriile gramaticale, expuse în prima parte 
a lucrării, 

Am putea vorbi de un superlativ al humorului: 

Creangă: „ba că am să petrec între oameni mari; ba că-s plin de noroc 
ca broasca de păr...“ (Amintiri). 


A căzut... ba nu! Din goană, 
Mic, elastic şi urgent 

Lîngă-o tujă de simziană 

A făcut un compliment 


(Un iepure) 


Dar cind ştiu c-o să vă-ngheţe 
Iarna mizerabilă, 

Mă cuprinde o tristeţe 
Iremediabilă. 


(Topîrceanu: Rapsodii de toamnă). 


Există un superlativ al ironiei, de care uzează din belșug Caragiale 
în opera sa cu caracter satiric. 

Caragiale se folosește de formele comune de superlativ. Dar modul 
cum se foloseşte de ele constituie poate cea mai originală caracteristică 
a stilului satiric al lui Caragiale. Caragiale imiţă, în stilul său propriu, 
felul de exprimare al personajelor din schiţe. Mai mult, imită stilul general 
al vorbirii din societatea în care se mișcă eroii săi, Caragiale nu contra- 
zice, forma], defectele societății. Dimpotrivă, el le aprobă. Şi tace aceasta 
cu o politeţe, cu o curtoazie, cu o amabilitate de adevărat „om de lume“. 
Satira reiese, firește, în deosebi din acţiune și din vorbirea personajelor, 
dar și din aceea că scriitorul, simulează o totală adeziune la: opinia socie- 
tăţii pe care o satirizează. 

Astiel, Caracudi din „O cronică de Crăciun“ este, pentru Caragiale, 
„excelentul nostru colaborator“ (aşa crede el, Caracudi, despre sine), 
madam Panaiotopolu din „Cadou“, pe care autorul o disprețuiește în fond, 
e „mai nostimă decit totdeauna“. 


1) După cum nici gramatica nu poate ignora stilistica: „Problemele de stilistică 
aparțin în măsură egală atît lingvistului cît şi istoricului şi criticului literar“, spune 
Tomaşevschi (op. cit, p. 217). ` 


206 


IDEEA DE SUPERLATIV ÎN LIMBA ROMINĂ 


„A! irezistibilă graţie, cum știi tu să poruncești!“ (Lanţul slăbiciu- 
nilor). „Un tip eminamente simpatic este amicul x“; „El (amicul x) ştie 
cită admirație-mi inspiră, cit ascendent moral și intelectual exercită asu- 
pră-mi“. (Amicul x). „Dar ce talent! cu ce facilitate şi personală apucă- 
tură îţi aruncă rima!“ E vorba de ţînarul Piccolino, din „O cronică de Cră- 
ciun“, care „în mai puţin de o jumătate de ceas“, ii prezintă autorului un 
teanc de versuri: „trei pumni de stafide școală-modernă, pline de savoare“. 

Din „High-life“: „Mai ales într-o societate foarte restrinsă și foarte 
aleasă ca societatea din Tirgul Mare, un cronicar de salon trebuie să-și 
drămuiască atenţia cu cea mai mare strictețe“. „A fost un bal cum nici 
într-o capitală de judeţ nu se poate mai splendid“. Aici, Caragiale paro- 
diază stilul lui Edgar Bostandaki, iar acest stil e pe placul societăţii high- 
life din Tirgul Mare, fiind propriu vorbirii acestei societăți. 

Începutul schiţei „Tempora“: „Acum cîțiva ani, unul din cei mai de 
seamă studenţi ai universităţii noastre era și tinărul Coriolan Drăgănescu. 
Avea inteligenţă vie, caracter de bronz, temperament de erou; pe lingă aces- 
tea natura-l înzestrase cu un talent de orator de o putere irezistibilă“. 
„Pină aici, Coriolan era mare, era incomparabil; dar aci, la statua eroului 
de la Călugăreni, era prodigios“. Desigur că toate acesta superlative nu 
sint străine de îrazeologia demagogică a lui Coriolan Drăgănescu, 

Citeodată, această excesivă amabilitate a scriitorului, de care am vor- 
bit, depășește caracterul ironic și devine sarcastic: „Ah/ cit de rău îmi 
pare! am pierdut un afit de bun amic!“ — cărui „amic“, cu citeva clipe 
inainte, autorul îi trăsese „două perechi de palme, pentru faptul că „ami- 
cul“, într-o scrisoare de recomandație către o persoană influentă, îl făcuse 
„măgar“. 

Nu mai vorbim de superlativele care apar în vorbirea eroilor lui Cara- 
giale. Într-o tiradă, Cațavencu concentrează toate formele clasice de super- 
lativ: „Mi s-a făcut imputarea că sînt foarte, că sînt prea, că sînt ultra- 
progresist..., „iar cînd se lasă furat de fraza demagogică, pierde din 
vedere conținutul de idei al cuvintelor: „Industria romînă e admirabilă, e 
sublimă, putem zice, dar lipseşte cu desăvirșire“. 

În operele literare, superlativul domină adesea pasaje întregi, fie că se 
repetă sub aceeași formă sau sub forme variate. Dacă acest procedeu e 
folosit de Eminescu sau de Caragiale, de pildă, atunci se realizează, atit 
ca conţinut cit şi ca expresie artistică, efecte unice în literatură și în însăși 
opera scriitorului respectiv. 

Acumularea de superlative se prezintă, de multe ori, sub forma repe- 
tiţiei cuvintelor cit, ciți, cite, ce: 


Lună tu, stăpina mării, pe a lumii boltă luneci 

Și giîndirilor dînd viață, suferințele întuneci, 

Mii pustiuri scinteiază sub lumina ta fecioară, 

Şi ciji codri-ascund în umbră strălucire de izvoară! 
Peste cite mii de valuri, stăpînirea ta străbate, 
Cînd pluteşti pe mișcăloarea mărilor singurătatei 
Cite țărmuri înflorite, ce palate şi cetăţi, 

Străbătute de-al tău farmec ţie singură-ţi arăţi! 
Şi în cîte mii de case lin pătruns-ai prin ferești, 
Cite frunţi pline de ginduri, gînditoare le priveșii! 


(Eminescu, Scrisoarea I) 

Asemenea procedee întilnim la toţi marii scriitori. 

Din „Amintirile“ lui Creangă: „Lume și iar lume! Şi cite tirnosiri și 
zidiri de biserici din nou; și cite soboare și revizii de fețe bisericești şi 
politiceşti; şi cîţi străini din toată lumea, și cîte inimi — purtate de dor; 
și cite sujlete zdrobite şi rătăcite m-au trecut prin satul, nostru spre mănăs- 
tiri? Lume, lume și iar lume!“ 

Aici se subințelege superlativul cuvintelor mulți, multe. În alte acu- 
mulări exclamative se repetă adjectivul. lată evocarea locurilor copilăriei, 
de care scriitorul se despărțea pentru totdeauna: „Dragu-mi era satul nos- 
tru cu Ozana cea frumos curgătoare și limpede ca crisialul. Dragi-mi erau 
tata și mama, frații și surorile și băieţii lui... Asemenea dragi-mi erau 
șezătorile, clăcile...“ 

Să citim schița, lui Caragiale „Caut casă“, în care autorul evocă orașul 
copilăriei sale și ne vom putea convinge de valoarea superlativelor excla- 
mative, din punct de vedere al varietăţii de expresie și al puterii de sugestie. 

Sint cazuri cînd superlativul exclamativ nu se exprimă prin semnele 
gramaticale ale exclamaţiei, pe care le-am văzut; el reiese dintr-o anumită 
tonalitate sufletească, rezolvată în expresia artistică prin alte mijloace 
decit cele obișnuite. Ne gîndim la o pagină din schița „Monopol“. În vara 
anului 1907, Caragiale venea de la Berlin și mergea la Iași. Trenul pieacă 
din Paşcani: 

„Am pornit. Merge, și inaintăm domol în sus spre Ruginoasa, și ne 
apropiem de culme...“ 

„Blinda melancolie a țăranilor moldovenești — un cîntec de neam 
mihnit, din glas copilăresc, ajungind la mine limpede din de-departe vale 
— închipuirea marelui sinistru de acum două luni — apropierea de lași... 
Apoi dulci amintiri din zilele primei nesocotințe tinerești — ginduri amare 
din pragul cu deşarte regrete ale bătrineţii... Toate mă-npresoară și care 
de care luptă să mă-ngenunche şi să mă copleșească...“ 

Mijloacele artistice întrebuințate, atit lexicale cît și sintactice, variația 
în topica epitetului, (blinda melancolie, neam mîhnit, marelui sinistru, dulci 
amintiri, gînduri amare, desarte regrete), admirabila creație „din de departe 
vale“, alegerea verbelor cu caracter superlativ („să mă-ngenunche“, „să mă 
copleșească“) — toate contribuie la zugrăvirea unui suflet cuprins de 
adincă melancolie. 

Rareori Caragiale se pierde în reverii și sentimentalisme (cum ar îi 
„caut casă“, „lon Brezeanu“). Pasajul citat însă e singura manifestare 
cu adevărat elegiacă din toată întinsa lui operă. Este superlativul melan- 
coliei lui Caragiale... 

În asemenea pasaje cu acumulări de superlative, se întilnește adesea 
un fenomen plin de interes în ceea ce privește realizarea expresiei artistice 
și anume: superlativele înghit pozitivele (pozitive, — din punct de vedere 
gramatical): printr-un fel de atracţie afectivă, pozitivele devin și ele super- 
lative. 

Să cităm începutul „Amintirilor“ lui Creangă: 

„Stau cîteodată şi-mi aduc aminte ce vremi şi ce oameni mai erau în părțile 
noastre, pe cînd începusem şi eu, drăgăliță-doamre, a mă rădica băiețaș la 
casa părinţilor mei, în satul Humulești, din tîrg drept peste apa Neamţului; sat 

mare și vesel, împărțit în trei părți, care se ţin tot de una Vatra Satului, Delenii 
şi Bejenii. Ş-apoi Humuleştii și pe vremea aceea nu erau numai aşa, un sat de 
oameni fără căpătii, ci sat vechi răzăşesc, întemeiat în toată puterea cuvintului: 
cu gospodarii tot unul și unul, cu fiăcăi voinici şi fete mîndre, care ştiau a în- 
vîrti şi hora, dar şi suveica, de vuia satul de vătale în toate părțile; cu biserică 
Tanan şi nişte preoți şi dascăli şi poporani ca aceia, de făceau mare cinste 
satului lor“. - 


Superlativele exclamative: ce vremi și ce oameni, apoi celelalte expresii 
superlative subliniate superlativizează oarecum și restul pozitivelor şi 
Creangă ne evocă, astfel așa cum îi apare lui în amintiri, o vie icoană 
a unui sat răzășesc de pe vremuri, plin de viaţă şi de prosperitate. 

Să cităm un alt pasaj, tot din „Amintiri“: 


i 

„Și, doamne, frumos era pe atunci, căci și părinţii, şi frații, şi surorile îmi erau 

sănătoși, și casa mi-era îndestulată, şi copiii și copilele megieșilor erau de-a pururea. 

în petrecere cu noi, și foate îmi mergeau după plac, fără leac de supărare, de parcă 
era toată lumea a mea“. 


Aici superlativele frumos (exclamativ), indestulată, de-a-pururea sint 
urmate de expresiile subliniate de noi, care se succed în mod gradat și 
sînt în întregime superlative. 

Ce reprezintă acest pasaj sub raportul conţinutului? În aceste rinduri 
se cuprinde însăși apoteoza copilăriei fericite, este copilăria generaţiilor, 
copilăria moastră a tuturor, exprimată însă o singură dată în scris, de un 
copil genial, care se scălda în apa Ozanei, pe la mijlocul veacului trecut... 


+ 


Un cuvînt trebuie să spunem despre superlativul iubirii. li consacrăm 
un paragraf special, pentru motivul că e un sentiment care stă la baza 
însăși a existenţei și străbate ca uni fir roșu, întreaga literatură a lumii, 
de la inceputurile ei și pînă astăzi. Superlativul iubirii își are stilistica 
lui proprie. 

Poeţii și-au pus adesea întrebări asupra acestei forțe uriașe a naturii 
și s-au lăsat ispitiţi a-i da definiţia. 

Cunoaștem în literatura noastră două definitii ale amorului. De remar- 
cat este că ambele privesc amorul sub aspectul suferinței. Una e a lui 
Eminescu: 

Ce e amorul? E un lung 
Prilej pentru durere, 

Cäci mii de lacrimi nu-i ajung 

Şi fot mai multe cere. 


Aici sînt două superlative: primul, exprimat prin numeralul nehotărit, 
al doilea — „și tot mai multe cere“, — întrece în intensitate pe cel dintii, 
insă nu-} putem cataloga. Ambele superlative formează un tot, care mu se 
poate separa. Este o expresie stilistică, de o mare originalitate, a genia- 
lului poet, care rămine exclusiv și definitiv în proprietatea lui. | 

O altă definiție o găsim în poezia populară. Din numeroase forme și 
variante pe care le-am întilnit, ne-am oprit la următoarea: 


Nici o boală nu-i mai grea 
Ca dorul și dragostea. 

E un superlativ relativ, după care urmează, intr-o gradație ascen- 
dentă, un alt superlativ, în care se asociază evocarea morţii: 

De boală zaci și te scoli, 

De dragoste zaci și mori. 

în alte versuri ne e înfățișată universalitatea sentimentului de dra- 
goste, prezentat ca o forță cosmică: 


Cit îi lumea-n lung şi-n lat 
Dorul zboară legănat 
Şi se duce nemîncat 
Şi iar vine nechemat. 


Un fenomen caracteristic, în legătură cu sentimentul dragostei, este 
următorul: Pentru cel care iubește, ființa adorată e unica in timp și spațiu 
şi e înzestrată cu toate calităţile posibile. In literatură acest lucru e mai 
mult subinţeles. El reiese din descrierea, situațiilor, din desfășurarea actiu- 
nii, din dialoguri etc., rar însă este exprimat direct. 

Cităm, ca pe unul din aceste cazuri rare, un vers celebru din. „Ste- 
luța“ lui V. Alecsandri: 


Tu care eşti pierduiă în neagra veșnicie, 
Stea dulce şi iubită a sufletului meu, 
Şi care-odinioară luceai atit de vie, 

e cînd eram în lume tu singură şi eu. 


Dacă în poezia cultă, ienomenul unicităţii ființei iubite apare rar, el 
e frecvent în poezia populară și se prezintă sau sub o formă generală: 


Fie voinicii ca norul, 
Dacă nu e puişorul... 
Fie voinicii ca iarba, 
Dacă nu e neica, geaba, 


sau prin raportarea la un anumit aspect fizic al ființei iubita — de obicei 
ochii și sprincenele: 


Plin îi satul de feciori, 
Nu-s c-a badii ochișori; 
C-aşa-s ochii mindrului 
Ca și mura cimpuliui 
Care-i coaptă la pămînt 
Şi nu-i ajunsă de vint 
Care-i coaptă la răcoare 
Şi nu-i ajunsă de soare... 


satt: 


Puică, strîncenele tale 

’S pene de privighetoare, 
Cind le sui, cînd le cobori, 
Din picioare mă omori. 

Alteori, la calităţile fizice se asociază și cele morale: 


Frunză verde peliniţă, 

Măi bădiță, măi bădiţă, 

Nu-ţi găsesc samăn pe lume, 
Nici la suflet, nici la nume, 
Nici la ochi, nici la sprincene, 
Două ape, două pens; 

Nici la limbă, viers de frunză, 
Cînd vrei mîndra să te-auză 
Și din gură să-ți răspunză ... 


Această exprimare, în poezia populară, a unor realități sufletești pentru 
care nu găsim corespondent în poezia cultă, ne îndeamnă ca, în finalul 
expunerii noastre, să adăogăm un cuvint despre importanța poeziei popu- 
lare și despre primatul acesteia asupra celei culte. 

În cercetările noastre asupra poeziei populare, nu trebuie să uităm — 
lucru care se uită adesea — că poezia populară a existat înaintea lui Alec- 
sandri, Eminescu şi Sadoveanu; nu trebuie să uităm că aceşti scriitori au 
ajuns la culmea talentului lor numai întrucit şi-au însușit și asimilat graiul 
popular şi poezia populară; că poezia populară servește încă la inspiraţia 
poeţilor de astăzi și va servi și la a celor de miine; că poezia populară 
este o mină cu zăcăminte imense, a cărei exploatare este încă departe de 
a Îi epuizată, 

În poezia populară, întîlnim, viziuni hiperbolice, care ne aduc aminte 
de epopeele homerice. lată descrierea temniței in care era închis Corbea, 
din balada cu același nume: 


Aicea, cînd am intrat 
povestește el mamei sale, 
ce-am văzut cînd m-am uitat? 
Bijbîiau şerpoaicele 
şi erau 

ca acele, 

broaştele | 

ca nucile, 

năpîrci ca undrelele. 
Acum sînt șerpoaicele, 
maică, sînt ca grinzile, 
broaștele 

ca ploștile 

şi năpirci ca buţile. 


Apoi îi spune traiul lui în temniţă, oglindit în înfățișarea fizică: 


In temniță m-am uscat, 
că-n ea, de cînd am intrat, 
din chica ce mi-a crescut 
mi-am făcut 

de așternut, 

cu barba- m-am învălil, 
cu mustăți m-am ştergării. 


Ceea ce e vrednic de reținut, e că această infăţișare fabuloasă a lui 
Corbea mai e redată în cursul poeziei, în momentul cind Corbea apare in 

fața boierilor, însă de data aceasta rapsodul popular ni-l prezintă cu alte 
imagini și cu altă cădere ritmică: 


Boierii cruce-şi făcea, 

de urit ce mi-l vedea; 
barba 

îi bate genunchiul, 
chica 

îi bate călctiul 

barba și mustăți. 

i-acopere miinile, 

genele, 

sprincenele 

i-nfăşoară braţele 


Frica provocată de asuprirea stăpinirii feudale, este prinsă, de poetul 
popular, în imagini în care nu e nici urmă de superlativ formal: 


De frica zapciului 

Şi de groaza birului 
uitai drumul satului 
şi coarnele plugului. 


Nicăieri în poezia cultă nu a fost exprimat superlativul tinereții și voi- 
niciei, cu atita vigoare și plasticitate, ca în versurile poetului popular: 


Cine-i tînăr şi voinic, 
iese noaptea la colnic 
fără par, fără nimic; 
fără par, fără pistoale, 
numai cu miinile goale. 


lar frumuseţea supremă a peisajului rominesc a fost redată cindva in 
vremea de demult, de un ciobănaș din munții Moldovei, printr-o imagine 
neegalată, simplă și armonioasă, ca și poenile pe care-și păștea mioarele: 
Pe-un picior de plai / Pe-o gură de rai, / Iată vin în cale, / Se cobor la 
vale /, Trei turme de miei / Cu trei ciobănei... 

în adevăr, în imaginația poporului nimic nu-i mai frumos ca raiul... 


* 


G. Ibrăileanu a afirmat, în studiul său despre poezia populară, că 
Eminescu este singurul dintre poeții noştri care s-a ridicat, poate pînă la 
frumusețea „Mioritei“. 

La o privire fugară, s-ar părea că e o micșorare a geniului emines- 
cian... Dimpotrivă. Afirmația criticului ieşean constituie cel mai înalt 
omagiu adus marelui poet, dar totodată un imn de slavă, rdicat în cinstea 
poeziei populare, 

Priveliște măreaţă! Pe culmile cele mai inalte ale poeziei rominești, 
se intilnesc două genii: geniul lui Eminescu și” geniul creaţiei populare. 

Poezia „Mitologicale“, cunoscută publicului cititor abia de la centena- 
rul nașterii poetului, se găsește în manuscrisele lui Eminescu la Biblio- 
teca Academiei R.P.R., sub cota 2285 pag. 97 verso, pe un caiet neliniat, 
de format mic. 

Din datele caietului reiese că a fost scrisă între 1873—75 şi că Emi- 
nescu n-a mai revenit asupra ei, aşa cum a făcut-o cu atîtea alte poezii 
aflate în numeroase variante în caietele rămase de pe urma poetului. 

Cercetarea ei, ca a oricărei creații artistice, trebuie să țină seama că 
graniţele dintre fond și formă sint cu neputinţă de stabilit. Viaţa operei 
literare stă tocmai în intrepătrunderea celor două elemente. Fondul ei se 
sitrăvede prin măestrita expresie ca o licoare de preţ care ia forma unui 
vas străveziu cu culori schimbătoare, făcînd una cu el pentru ochiul privi- 
torului, Fără vas, lichidul s-ar risipi, n-ar putea să impună conștiinței 
noastre însușirile lui; vasul fără lichid ar fi o formă goală, incapabilă să 
ne emoționeza. 

Studiind manuscrisul, îţi dai seama că Eminescu a scris poezia „Mito- 
logicale“: mărunt şi ordonat, în șiruri ușor îndreptate în sus, ca dintr-o 
singură răsullare. Doar șapte neinsemnate modificări, pe care se pare că 
poetul i le-a adus curînd după crearea ei. Prima corectură este în versul 
al IX-lea, care, din „codrii bătrini rid și ei din adinc cind vor să-l salute“ 
a devenit 
„codrii bătrîni rid şi ei din adinc şi vuind îl salută“ deoarece expresia era 
identică cu cea folosită pentru munţi, puţin mai înainte, versurile 7—8: 

„Hohot adînc bătrinul cind vede că munţii iși clatin 
„Si-și prăvălesc căciule de stinci cînd vor să-l salute... 

Poetul a găsit — pe bun drept — mai fericită exprimarea caracte- 
risticei codrilor în furtună prin gerunziul, „vuind“ care însoțește imaginea 
crengilor plecate pină la pămint, ca un salut respectuos, căci imaginea 
vizuală e însoțită de complementul ei auditiv, evocat prin sensul cuvintului 
și prin sonoritatea lui onomatopeică. 

A doua corectură a schimbat epitetul „mindre“ cu „blonde“, în versul 
al XXXVIII-lea: 

„Insă-a popoarelor mindre de stele guverne-ndărătnici 

)) Comunicare ţinută în cadru! filialei București a Societăţii de științe istorice și 
filologice din R.P.R. 

„Vai! nu făcuse şosea cum se cade pe cimpii albaştri“, a fost schim- 
bat — se pare după prima lectură, în: 

„Insă-a popoarelor blonde de stele guverne-ndărătnici 
căci epitetul „blonde“ evoca mai bine prin colorit, imaginea puzderiei 
de stele. 

Apoi, în versul 45 uraganul: | 

„Se scărpina de un șir de stinci ca de un gard de răchită“ din prima 
versiune, termenul „stînci“ i s-a părut probabil impropriu față de termenul 
al doilea al comparaţiei „ca de un gard de răchită“ și a schimbat „stinci“ 
cu „păduri“ care putea evoca mai bine imaginea regulat dințată a unui 
gard, decit stinaile cu. atit de variate forme și mărimi. 

Mai departe, imaginaţia poetului văzuse pe bătrinul crai întors îr. 
palatul său, cufundindu-se în patul: de „picla-nfoiată“, dovadă începutul 
versului următor din manuscris: 

„Pe un pat de p...“ 
șters cu o linie, după care continuă cu cinci versuri în care întregește ima- 
ginea craiului beat, totuși în stare să se dezbrace și să-și pună lucrurile 
ia locul lor, după rînduiala zilnică, intocmai ca un moșneag la care, de-a 
lungul vieţii, ordinea a intrat în actele reffexe: 


„+... Uraganul mahmur poticnește 

Spre castelul de stînci ce-și deschide uriaşa lui poartă 
„Spre a-l primi pe bolnavul bătrîn în surele hale. 

„El îşi ia coroana din cap și în cui o atîrnă 

„De sclipeşte-n noapte frumoasă și roşie — un fulger 
„Incremenit în nouri. Cojocul l-anină 

„El de cuptor... ciubote descalță, și negrele-obiele 
„Cît două lanuri arate le-ntinde la focul Gheenei 

„Să se usuce... 


Un alt inceput de vers e constituit de silaba „cu“ pe care apoi Emi- 
nescu a țtăiat-o, spre a continua cu versul: 


»... chimirul descinge şi varsă dintr-insul 
„Galbeni aprinși, într-un vechi căuş afumat de pe vatră 
„Mare cit o pivniţă... 


Mai departe, pentru a reda mișcarea, Eminescu s-a servit de personificarea 
„un vint bătrin“, schimbată apoi în aceea de „un ger bătrin și avar“: 


„... lară afară 

„Vezi un ger băirîn și avar cu fața mihnită 
„Cărăbănind al zorilor aur în saci de-ntuneric, 
„Ca să-l usuce-n rubine. 


E greu de intuit scopul poetic al lui Eminescu în această schimbare. Poate 
că vintul bătrîn putea rămîne, din moment ce esența fenomenului prezentat 
în poezie este mișcarea aerului. De ce a inlocuit poetul vintul cu gerul? 
Pentru a sugera răcoarea înserării?! 

În stirșit, ultima modificare din manuscris este înlocuirea verbului 
„iese“ cu „se scoală“ în versul: 


„lar a doua zi se scoală bătrînul și urcă Rarăul 
„Numai în cămeșoi, desculț și fără căciulă 
„Şi se scarpină-n cap-somnoros uitindu-se-n soare. 

Schimbarea aceasta a avut probabil ca scop să ţină prezentă în mintea 
noastră imaginea craiului beat din ajun, care trebuie să fi horăit strașnie 
noaptea întreagă, iar a doua zi, încă somnoros, abia „se scoală“, nu „iese“, 
aşa cum ar fi ieşit oricine dimineaţă din casă, după o zi şi o noapte obiş- 
nuită, necolorate de comicul și nesăbuirea acțiunilor date de beţie. 

Incolo, nici o schimbare. 

Cunoscind din celelalte manuscrise munca titanică pe care Eminescu 
a pus-o în cizelarea operelor sale, putem deduce că dacă această creațiune 
prezintă reale lipsuri, mai curind sau mai tirziu, autorul ei ar fi luat-o 
cu răbdarea și instinctul artistic care i-au caracterizat munca de creator şi 
i-ar fi dat o formă încă mai strălucită, sudînd corespondența ei cu fondul, 
precizat și pus mai bine în lumină. 

Geneza operei „Mitologicale“ este o problemă care se impune cititoru- 
lui ei de la prima lectură. Răspunsul la această problemă poate începe 
chiar de la titlul poeziei. l 

„Mitologicale“ pare să sefi născut dintr-un joc al imaginației poetului, 
intr-un moment în care lumea obişnuită i s-a părut prea strimtă pentru 
gindul lui. Din punct de vedere filologic, sufixul — ale, pare să fie înrudit 
cu sufixul bulgăresc — eli, cu ajutorul căruia, atît în limba bulgară cît şi 
în cea romină, se exprimă rezultatul acțiunii unui verb. În combinație 
cu adjectivele, cum este în cazul nostru, — mitologic — dă naștere unor 
substantive abstracte. 

Într-adevăr, cuprinsul poeziei, prin arta personijicării, dă viață unor 
fenomene din natură care au căpătat nume prin procesul abstractizării. 

Care a fost cauza externă care a dat poetului pretextul acestei creaţii? 

Din manuscrisele lui Eminescu ne dăm seama că personalitatea lui a 
adunat atitea cunoștințe din atit de felurite domenii de activitate, ca într-un 
uriaș și complicat condensator; că în scurta lui viață a avut totuși destulă 
vreme ca acest material brut să se topească la curentul da înaltă tensiune 
al unui geniu creator şi că, motive mari, cunoscute din literatura univer- 
sală, ori străvechi tradiţii de cultură și viață romînească, după ce le înti- 
părea în suflet și le păstra vreme îndelungată ca într-o gestație spirituală, 
se împrospătau prin acțiunea fanteziei sale bogate, se transformau mereu 
și tindeau neîncetat către o creaţie originală, unică. 

E firesc să ne închipuim că motivul inspiraţiei lui Eminescu în această 
poezie a fost o puternică impresie exercitată asupra simțirii lui de o furtună 
reală. Eminescu însuși mărturisea că el e poet de ocazie, în sensul că nu 
scria ca un meseriaș al scrisului, oricind era nevoie, ci numai atunci cînd 
un sentiment puternic îi cerea să-i dea expresie. Aceasta ne face să credem 
că cu toată uriașa muncă ce a depus pentru stăpinirea și innoirea tehnicei 
poetice, creația lui Eminescu era totuși determinată de o intuiţie, de o im- 
presie fundamentală și numai ulterior, arta lui țesea elementele menite 
s-o pună în lumină. 

Peste impresia produsă de fenomenul din natură, s-au adăugat, desigur, 
imaginile concretizate în opere literare anterioare, întățișînd acelaș feno- 
men. Care au fost operele anterioare care au slujit de model poetului la 
crearea acestei opere, ne-o spune titlul poeziei. Titlul ne călăuzește ne 
indoios către mitologie și iată ce se poate găsi în mitologia greacă în 
legătură cu acest subiect: 

Eole este fiul lui Neptun și al lui Arne, fiica unui rege din Arhipelag, 
care rege, aflînd de dragostea fiicei sale cu Neptun, o izgonește; Arne 
ajunge în Lucania unde naşte 2 gemeni — Eole şi Beoţius. Regele din 
Lucania adoptă copiii. Mai tirziu ei îl detronează. Eole ajunge în Liparia, 
se căsătorește cu Cyana, se stabilește în insulele Eoliene și are Împreună 
cu Cyana 6 băieţi și 6 fete, Tatăl lui, Neptun, îl face regele vînturilor și 
în această calitate el găzduiește binevoitor pe Ulisse timp de o lună. Cele 
4 vinturi pe care le stăpinește sînt: Boreas-Viiorul, Notus-Austrul sau Băl- 
tăreţul, Euros, care unindu-se cu Notus devine Crivăţ, şi Zefirul. Cînd 
aceste 4 vinturi se unesc și devin furioase, iau numele de virtej, furtună 
sau uragan care răscolește totul în cale. 

Despre Eole și Soare mitologia spune că se certau adesea pentru in- 
tiietate. Tot mitologia spune că zeul mărilor, Neptun, care uneori se arată 
în formă de cal, își are reședința în adîncimile Mării Egee unde-și ține 
închiși caii marini, telegari impetuoși cu coamă de aur. El poartă -diademă, 
într-o mină ţine tridentul. și cu alta linişteşte valurile, iar cind părăsește 
locuinţa sa din fundul mărilor, îmbracă armură de aur și alunecă în carul 
său pe luciul apei, inconjurat de monștri. 

- Mitologia greco-romană însă constituie doar material de construcție 
ai poeziei inspirată de un fenomen real, sau este chiar acel „primum mo- 
vens“ care l-a făcut să observe apoi o furtună reală și s-o redea în poezia 
sa? Cine ar putea răspunde cu certitudine? 

În manuscrisele lui Eminescu găsim nenumărate fragmente in care 
poetul a incercat să traducă din Iliada și Odisseia opere în care miracu- 
losul este încrustat într-un plan de viață atit de reală, incit iţi strecoară 
aproape îndoiala asupra existenței pe care tu însuţi o trăieşti, atit este de 
puternică impresia pe care ţi-o face traiul acelor zei activi ori leneși, 
sublimi şi meschini, buni şi răi, generoşi şi răzbunători, cu care Homer a 
populat Olimpul. 

Din acele încercări de traducere iată pe cele care s-ar putea apropia 
prin imagine ori expresie de poezia studiată: 

in manuscrisul, 2290 la pag. 13, apar versuri izolate, neretușate, parcă 
consemnarea unei fugare imagini născută in mintea poetului și stinsă apoi 
curind, tără a căpăta consistență în cadrul unei opere închegate: 


„Zeus, de nori adunătorui, fulgerele-şi sculură, ca fulgerul de răzbunare. 
„Un mit de sperare pe-acei timpi furtunoşi. 

„Rumpînd granițele de nouri 

„Privea la stele ca sub ele să-și crească suiletul mare 

„Şi-n adincul disperării mele 

„Chaos de gînd, văd doruri răsărind... 


Nebuloasă, parcă imaginea propriei sale fiinţe cuprinsă de disperare adincă, 
este simbolizată prin Zeus, stăpinul Olimpului, poate pentru puterea pe 
care o are ca și el de a spinteca norii prin fulgerul gindului, făcind să 
răsară din nou, doruri ce păreau stinse. Prezența lui Zeus aici este numai 
un element formal care probează cit de la îndemină îi erau lui Eminescu 
imaginile din mitologia greco-romană. Ca legătură cu Mitologicale citatul 
din manuscris nu amintește decit pe deparie imaginea uraganului cu co- 
roanà de fulgere și înseninarea după Íurtună. 

Folosindu-ne chiar de epopeele homerice, iată ce găsim în cînt. XIII 
al Iliadei: 

„Poseidon, zeul cutremur, zeul mărilor, fratele lui Zeus... din adin- 
cimi ieșind, pogorindu-se îndată din muntele cel prăvălatec, iute la cale 
porni“. 
așa cum iese şi uraganul lui Eminescu din palatul de stinci. 

„Sub tălpile-i nemuritoare, cind se mișca, tremurau răsăritele plaiuri 
și codri...“ lmaginea corespunde intrucitva primirii supuse pe care i-o fac: 
munții și codrii uraganului deslănțuit. lar mai departe: 

„Cînd a sosit, inhămat-a doi zmei cu copite de-aramă, repezi în zbor 
și pe gît cu coamă stujoasă-aurie“, 
ar putea fi caii îulgerători care poartă uraganul pe umeri de nouri în 
Mitologicale, cu deosebirea că poetul nu precizează numărul lor. Frămin- 
tarea din natură provocată de uragan, in poezia lui Eminescu poate fi 
comparată cu fragmentul referitor la lupta Troenilor și Dardanilor, îndem- 
naţi de Poseidon, din același cint al Iliadei: 

„Ca vifor de aprige vinturi, care, de tunet silite, se lasă de sus pe 
cîmpie și ințricoșat viîjiind, s-aruncă pe mare și-acolo mii de talazuri în 
clocot înalță din vuetul mării, spumegă și se boltesc și rinduri gonesc 
după rinduri“. | 

Din Mitologicale: 

... el min-oștiri de nouri contra mării... şi-armia-i neagră, 

Ruptă pe ici pe colea de-a soarelui roșă lumină, 

Siruri lungi jug repede, grei pe cerul cel verde. 

... Qai crede că lumea stă să-și iasă din vechile-i vecinice incheieture. 


In Odisseia, c V întîlnim pe Neptun revenind din Etiopia. El zăreşte 

pe Ulisse apropiindu-se de țelul călătoriei sale şi se înfurie: 
.„clatină capul... 

Imediat adunind norii si luind în mină tridentul, răscolește împărăția 
mării, dezlănțuie deodată furtunile tuturor vinturilor opuse și acoperă cu 
neguri dese pămintul și apele. in acelaș timp se precipită și luptă Antalul 
și Euros, vintul impetuos din apus și înghețatul Boreas care goneşte 
norii şi rostogolește valuri enorme“, 


E clar că citatul redă aceeași atmosferă de dezlănțuire a stihiilor ca 
in prima parte a „Mitologicale“-lor lui Eminescu. 


„+... din porțile mindre de munte, din stînci arcuite 
„lese-uraganul bătrin, mînind pe lungi umeri de nouri 
„Caii fulgerători și carul ce-n fuga lui tună; 

„Barba lui îlutură-n vinturi ca negura cea argintie, 
„Părul îmflat e de vint și prin el colțuroasa coroană 
„Impletită de fulgerul roş şi din vinete stele. 


„El min'oştiri de nori conlra mării... ș-armia-i neagră, 
„Ruptă pe-ici pe colea de-a soarelui roşă lumină, 
„Şiruri lungi fug repede, grei pe cerul cel verde. 

„Şi netezindu-și barba trece prin ei uraganul 

„Dus de fulgetătorii cai în bătrina căruţă, 

„Care scirție hodorogind de-ai crede, că lumea 

„Stă să-şi iasă din vechile-i vecinice încheieture. 

Din comparaţia fragmentelor în care ființa mitologică se aseamănă 
cu uraganul lui Eminescu, ne putem da seama de transiigurarea pa care 
a căpătat-o în opera lui, materialul împrumutat din cultura universală, ce 
a luat poetul din legendele mitologice, ce a adăugat, ce a modificat. 

Subiectul poeziei lui Eminescu e constituit de descrierea aspectelor 
succesive pe care le ia natura în diferitele momente ale desfăşurării unui 
uragan, prezentat ca o ființă supranaturală, capabilă să năruiască totul 
prin forța lui violentă, asemănătoare cu a lui Neptun din mitologie. Emi- 
nescu îi atribuie în plus însușiri, atitudinii și defecte, ba chiar detalii vesti- 
mentare de moşneag romîn, țifnos. Prin acest adaos Eminescu dă materia- 
lului originalitate, topind legendele mitologiei în cuptorul încins al sufletu- 
lui rominesc. 

Să urmărim subiectul: 

Bătrinul uragan care — pe semne — își are reședința în munţi, apu- 
cat de o toană, își părăsește palatul său de stinci sure şi purtat de fulgere 
în vechiul său car care hodorogește — ca și în legende — gonește pe 
umerii nourilor. Barba-neagră-argintie îi flutură în vint, părul e sburlit, 
dar lasă să se vadă coroana colțuroasă împletită din fulgere și stele vinete. 

Elementele vizuale ale acestei descrieri sugerează minunat fulgerul 
și tunetul, deplasarea masivă și rapidă a aerului în timpul unei îurtuni, 
prin personificarea atît de impresionantă. Eminescu continuă descrierea 
uraganului prin elementele auditive care-l pot sugera: 

„Hohot-adînc bătrînul cînd vede că munţii își clatin. 

„Și-și prăvălesc căciule de stînci cînd vor să-l salute. 

„Codrii bătrîni rîd şi ei din adînc și vuind îl salută. 

„Paltinii înalţi şi bătrînii stejar și brazii cei vecinici; 
personificare care îndreptățește titlul poeziei și dă măsura puterii uraganu- 
lui deslănțuit. Autohtonizarea acestor imagini ale elementelor naturii con- 
tinuă: Munţii au căciuli, ca oricare țăran romiîn, doar că sînt de stînci. 

Bătrinul crai ieșit la plimbare e întimpinat de risul codrilor care-l 
salută vuind cu toate esenţele lor de copaci, printre care poetul parcă ar 
vrea să sublinieze deosebit „brazii cei vecinici“, poate pentru că cresc pe 
înălțimi, poate pentru că rămîn mereu verzi. Eminescu sugerează puterea 
uraganului arătind cum este el primit de codrii bătrini, deoarece nicăieri 
nu e mai vizibilă deslănţuirea lui decit în vuetul codrului, în zbuciumul 
copacilor indoiți de vijelie. 

Un alt element din natură însă, marea, nu primeşte cu supunere și 
bunăvoință pe craiul beat de dorința de a cutreera spaţiile. Ea murmură 
nemulțumită, iar el trimite contra ei armii negre de nori, siișiate pe alocuri 
de razele soarelui. 

Imaginile sînt deosebit de sugestive, redind zgomotul valurilor mării 
în furtună şi tălăzuirea norilor negri. 

Ca un om îndrăcit, uraganul, satistăcut de puterea lui, continuă cursa 
netezindu-şi barba răscolită de vint. Zgomotul este atit de mare, încit ai 
crede că lumea stă gata „să-și iasă din vechile-i vecinice încheieture“. 

lată Cosmosul văzut ca o ființă sau ca un edificiu cu încheieturi, gata 
să-și modifice înfățișarea, structura, din pricina arțăgosului bătrîn. 

Comentariile soarelui care urmează, amintesc legendele mitologice 
în care e vorba de cearta Soarelui cu Eole. În poezia lui Eminescu soarele 
atribuie această furie deslănţuită a uraganului, beţiei — jumătate din 

Oceanul Pacific sorbit — îl fac să-și rostogolească vechea-i căruţă printre 
nouri: l 

„Groaznic s-a îmbătat bătrinul — soarele zice — 

Nu-i minune, a băut jumătate d-Oceanul Pacific. 

Rău îi mai umblă prin pintece — acum băutura amară 

Însă-s eu de vină... c-umplut-am de nouri păhare 

Cu apele mării adinci, boite cu roşă lumină!“ 

lată ce aspect poate căpăta în poezia lui Eminescu faptul științific al 
circulației apei în natură. Soarele, înregistrează deci dezastrul pe care-l 
prilejuiește uraganul, dar recunoaște că și el e vinovat: a umplut păha- 
rele norilor cu apele mării, le-a boit cu roșă lumină, fără să-și dea seama 
că prin asta ațiță pofta bătrinului beţiv: 

„Cine dracu știa acum că de cap o să-și facă“! 

Ce este mai neașteptat, și acum nu mai ține de mitologie, ci de o 
ancorare în realitatea vieţii contemporane lui Eminescu, este îngrijorarea 
soarelui că uraganul e capabil să ruineze într-o singură zi toate societățile 
de asigurare din țară. Poetul urmărește, desigur, să sugereze uriașa putere 
a furtunii, dar in același timp, jocul imaginaţiei sale atinge cu o săgeată 
scopurile necinstite ale societăților de asigurare ale vremii, care urmăreau 
îmbogățirea unui mic număr de prolitori, după paravanul unei instituții 
folositoare celor mulți. 

Soarele. capătă atributele unui copil năzdrăvan și poznaș care vrea 
să-i facă soții bătrinului beţiv: bagă capul printre nouri, scoate limba la 
el și-l gîdilă cu o rază în barbă. Ciudat că bătrinul nu se supără, ci ride, 
dar îi intoarce impunsătura numindu-l Pepelea și ironizindu-l pentru apa- 
rența tinerețe, deși de mii de ani îl cunoaște uraganul. În felul acesta Emi 
nescu reușește să creeze in versurile lui o mitologie rominească, tot atit 
de fermecătoare ca cea greco-romană, poate mai caldă, pentru că recunoaş- 
tem în ea chipuri de eroi populari. 

„Soarele își bagă capul prin nouri și limba și-o scoate 

Și c-o rază gidilă barba bătrinului rege“. 

Pana lui Eminescu atinge ușor cu critica ei aspecte ale realității: moda 
fardurilor care năzuiesc să păstreze o inșelătoare tinerețe femeilor bătrine: 

„Hehe! — zice bătrinul rizind — ce faci tu, Pepeleo? 

Tinăr, hai? De mii de ani tot tînăr te văd eu, 

Pare-mi că dai pe obraz cu roș, după moda de astăzi, 

Altfel nu-nfeleg cum tinăr de-o mie de evi ești“. 

Imaginea soarelui cu obrajii fardaţi, de bătrină zbircită, este hazlie 
şi reușește să-l supere pe soare. 

Soarele apostrojează pe bătrinul „fără obraz“, atribuind ofensa pe 
care acesta i-a adus-o stării lui de beţie care-l face să umble cu coroana: 
pe o ureche, așa cum stau căciulile tuturor beţivilor în timp ce ei își con- 
tinuă „veselia lor proastă“: 

„Taci moșnege făr-de obraz, te du, te trezeşte... 

Vezi în ce stare te afli: coroana-ți stă pe-o ureche 

Si cu veselia ta proastă, lumea ruini tu!“ 

Drumul pentru un om beat e impracticabil oricît de drept ar fi și ura- 
ganul, craiul beat, pentru care „guvernele îndărătnice“ ale blondelor stele 
nu făcuseră șosea cumsecade, își răstoarnă carul și se înglodează în nouri. 

Dar nici. că-și dă seama de starea în care se află. Poetul ni-l arată abia 
scoțindu-și ciubotele din glodul norilor, jucind mocăneasca, glumind cu un 
vint căruia îi face morișcă în păr: 

„Hei, ce-i pasă! El norii frămintă jucind mocăneasca 

Și pe-un vint l-apucă de cap, făcîndu-i morişcă.“ 

Imaginea iși completează grotescul prin aceea că uraganul se scar- 
pină de un șir de munţi ca un om de un gard de nuele. Un fulger îl 
pișcă întocmai ca un purece. Totul e ca între oameni cu patimile lor, dar 
de proporţii gigantice, potrivite cu lumea zeilor în care le-a plasat poetul. 
Ultimul amănunt face norii să roșească, iar vintul pleacă să se culce, 
anunţînd potolirea furtunii: 

„Se tăvălea peste cap și pișcat de un purec de fulger 

Se scărpina de un şir de păduri ca de-un gard de răchită 

Norii roșesc de rușine și fug, iar vintul se culcă 

Între codri și munţi...“ 

Bătrinul e în apropierea porţilor arcuite ale palatului de piatră. Mah- 
mur, ca orice om beat, intră, iși atirnă coroana într-un cui, aşa cum un 
țăran și-ar pune căciula, cojocul l-anină de cuptor, îşi descalță ciubotele: 
și îşi pune obieiele negre să se usuce la focul Gheenei; își scoate chimiru! 
din care varsă galbeni într-un căuș afumat şi se aşază în patul de 
piclă-nfoiată să doarmă. i 

Atit de umanizată este ființa supranaturală creată de imaginaţia lui 
Eminescu, incit uităm că ne aflăm în castelul de stinci al uraganului şi. 
ne vine să ne credem în coliba oricărui moș lon, venii acasă mahmur 
după beţie. Doar că toate au proporții uriașe. 

Lăsarea serii după ziua asta cu uragan e sugerată prin altă perso- 
nificare, a gerului, care cărăbănește lumina în saci de intuneric. Ultima ei 
formă sînt rubinele în care s-a condensat în ultimele clipe ale zilei, tot 
aurul luminii, 

Soarele, regretînd că fără voia lui a cauzat mării atita zbucium, se 
apleacă spre ea s-o impace, îi netezește cu razele iața albastră, priveşte 
adînc in luminoasele ei unde, îi desmiardă sinul cu tot aurul razelor lui.. 
Ca în mitologie, o dragoste între elementele naturii, o dulce împăcare 
după o neînțelegere între zei. Înainte de a dispărea, soarele mai scaldă 
odată pămîntul in razele lui, privește prin grădini, pe alei cu vișini, cu 
cireşi și salcimi înfloriţi, în vreme ce florile din straturi, inviorate de 
căldura ultimelor raze ale zilei, după ce furtuna le plecase la pămint, 
ridică cochet capetele, copilăroase, cu ochii plini de zadarnice lacrimi — 
roua. | 

„Soarele, ca să împace marea la ea se apleacă, 

Lin netezește-a ei fală albastră și adinc se uită 

În luminoasele valuri a ei și sinu-i desmiardă 

Cu tot aurul razelor lui.“ 

După ce a insuilețit astiel natura; întreagă urmărindu-i diferitele 
aspecte pe care le capătă in cursul unei zile de furtună, poetul descopere 
pe aleele grădinii o fată blondă îmbrăcată în albastru care-și așteaptă 
iubitul, scriitor la suprefeciură, consultind oracolul unei fiori de marghe- 
rită. Plimbarea ei precum și aspectul, amintește plimbarea Margaretei 
lui Goethe din Faust, doar că alături de iubirea: dintre Soare și Mare, 

dintre Gretchen și Faust, iubirea banală a fetei blonde pentru scriitorul 
de la suprefectură, tinăr plin de speranțe venind cu luleaua în gură, ne 
coboară din lumea zeilor printre oamenii obișnuiți, cu o ușoară satirizare 
a romantismului. Poetul chiar dă fetei blonde epitetul de „proastă“ pentru 
lipsa ei de gust care o lace să accepte dragostea unui ins atit de comun. 
Potrivit unui sentiment banal, natura și-a pierdut grandoarea. Soarele a 
apus, iar luna trece pe cer ca o cloșcă rotundă și „grasă“ care lasă urmele 
labelor ei strălucind ca stelele. 

„Soarele-a apus, iar luna, o cloşcă rotundă și grasă, 

Merge pe-a cerului aer moale ş-aibastru şi lasă 

Urmele de-aur a labelor ei strălucinde ca stele.“ 

După o noapte liniștită, care a urmat furtunii, bătrinul abia se scoală 
somnoros și urcă muntele Rarău numai în cămeșoi, descult și fără căciulă, 
scărpinîndu-se în cap şi uitindu-se în soare. 


+ 


Analizînd acum arhitectonica operei, putem observa că poezia e consti- 
iuită din tablouri și armonii, deci se adresează în special celor două sim- 
turi superioare ale omului. Tablourile redate prin culori, lumini și umbre 
le percepem cu ochiul; armoniile sînt înregistrate de auz. 

Tabloul îm care Eminescu zugrăvește interiorul palatului crăesc, este 
de fapt un interior de casă țărănească, de proporții gigantice. Un cui pen- 
tru coroană (sau căciulă) un cuptor pe care craiul iși pune cojocul, vatra 
cit focul Gheenii pe care bătrinul își pune la uscat obielele cît două lanuri 
arate, un căuş afumat pe vatră, un pat moale de „piclă înfoiată“ însă, 
în care se cufundă să horăie bătrinul toropit de beție. Amurgul abia e 
schițat prin personilicare — un ger bătrin și avar — cărăbănind al zorilor 
aur în saci de iîntunerec ca să-l usuce în rubine. 

Tabloul soarelui care apune în mare este redat printr-o măiastră per- 
sonificare; Soarele, ca să împace marea, se apleacă și o desmiardă. 

În sfîrşit, tabloul răsăritului de lună, cloșcă rotundă și grasă (e lună 
plină) este redat prin imaginea caricaturală a unei cloști astrale, ce se 
plimbă agale prin ograda și poiata cerului. 

Osebit de tablouri, elementele descriptive din Mitologicale au menjrea 
să portretizeze personajele mai amplu, sau doar prin citeva linii. 

într-o astiel de operă însă și la un poet ca Eminescu, factorul sunet 

are o importanţă mai mare în sugerarea ideii, situaţiilor și imaginilor 
fundamentale. Furtuna se impune conștiinței noastre, desigur, și prin 
„semne vizibile ca legănarea copacilor, goana norilor pe cer, dar mai ales 
prin vuetul surd sau strident pe care-l face deplasarea masivă a aerului 
izbindu-se de diferitele obiecte înconjurătoare cum ar fi de exemplu 
orchestrația pădurilor. Ei, bine, tocmai imaginea auditivă este punctul de 
plecare al poeziei, însă pentru concretizarea ei în materialul limbii, poetul 
se folosește de personilicări cu atribute care se adresează ochiului, reali- 
zind din culoare și sunet o sinteză capabilă să impresioneze direct și 
simultan ambele simţuri, ba dind și pipăitului nostru infiorarea provocată 
de palele de aer rece răbuinite din gura uriașă a uraganutui. 

Subiectul poeziei ne amintește iurtunila din domeniul muzical. Iată 
„durtuna“ din Simfonia VI, Pastorala, de Beethoven, pe care poetul a 
putut-o cunoaşte în Germania. Imaginea verbală a furtunii lui Eminescu 

e mai aspră însă, asprime pe care aș compara-o cu a dimiei țărănești față 
de postavul fin, și aș explica-o tocmai prin intenţia autorului de a da 
culoarea locală. In al doilea rînd ne putem gîndi la furtuna din poemul 
simfonic al lui Ceaicooski cu o similară lungime a suilului melodic. In 
furtuna din „Simfonia Alpilor“ de Richard Strauss, creată cu 10 ani după 
moartea lui Eminescu, găsim aceeaşi grandoare pe care poetul nostru a 
minimalizat-o aparent, intenționat, pentru a corespunde culorii locale, 
pentru a îi în concordanţă cu unchiașul romin hitru. Mai potrivită decit cu 
toate aceste opere muzicale pare să fie cu suita simfonică a compozitorului 
francez Debussy „Marea“. 

Într-adevăr, furtuna din poezia lui Eminescu, ca și partea H și III 
din suita lui Debussy, intitulate „Jocul valurilor“ și „Dialogul vintului 
cu marea“ se potrivesc prin puterea lor de evocare. Ca și in poezie, 
marea e femenină, are rol de acompaniament, de fond melodic pentru solo- 
ul vîntului și timpanele căruței. 

Idila dintre soare și mare se află la Debussy in partea I și e intitu- 
lată „Din zori și pin-la amiază pe mare“. Deşi în poezie idila dintre soare 
şi mare are loc spre seară, liniștea ce s-a lăsat după zbuciumul furtunii 
e asemănătoare cu cea din compoziţie și comuniunea personajelor perfectă. 
Melodiile, planurile de raze și valuri paralele in clipa cuiundări soarelui 
în mare, sint sugerate deopotrivă de ambele opere. 

Din sunet și culoare, din lumini și umbre, liniște și zbucium cai de 
sfîrşit de lume, Eminescu încheagă în această poezie o scenă ce se petrece 
pe un plan de dincolo de nori. Ceea ce constituie pentru păminteni pla- 
fon — cerul — e deabia podeaua scenei mitologice, înainte şi în timpul 
furtunii, 

Numai în ultima parte a poeziei, după furtună, clișeul înfăţişează 
lumea privită de jos, prin prizma oamenilor obișnuiți, cu elementele 
reduse la proporţiile lor firești, uneori chiar caricaturale — luna și fata. 

Modul dominant de expunere este povestirea, cu toate că și elementele 
descriptive şi dialogul, așa cum am văzut, sint bine reprezentate, deoarece 
subiectul pe care-l tratează se desfășoară în timp, cu neputinţă de con- 
ceput ca ceva static. 

Ca mijloc de expresie poetică folosită cu predilecție de poet pentru a 
concretiza creaţia fanteziei sale, este prosopopeia. Cea mai de seamă perso- 
nificare, conturată prin descrieri, fapte și atitudini, este uraganul, redind 
la un nivel deosebit și din alt material, personificarea populară a sf. Ilie. 
Bătrin, cu barbă argintie care-i flutură in vînt, cu păr „inilat“, coroană 
colțuroasă împletită din îulgere și stele, intr-un sat rominesc în zi de săr- 
bătoare, uraganul neavînd ce face, a băut jumătate din Oceanul Pacific. 
Băutura amară îi frămintă măruntaiele-legenda mitologică a băuturii cu 
care Saturn a scos afară pe Neptun, — totuși e vesel și glumeț, joacă mocă- 
neasca, se dă peste cap, glumește cu vintul, se scarpină de un șir de 
păduri spre hazul copiilor — soarele, care scoate limba la el. Apoi cind 
beţia îl prididește, se duce acasă pe şapte cărări, se desbracă, se culcă și 
începe să horăe. A doua zi, sumar îmbrăcat şi somnoros se îndreaptă spre 
Rarău privind la soare și parcă n-ar vrea să-și amintească de beţia din 
ajun. 

EMILIA ŞT. MILICESCU “ 


n aa i iee aaalaaeaeeeeeaeeeaaasn 


Celelalte personiticări, munții, codrii, marea care murmură contra 
orgiei, luptă ca o femeie îndîrjită, dar tot ca o femeie iartă pe iubit — 
soarele — și se lasă răsfăţată. 

Rolul norilor e foarte important în realizarea poeziei. Ei poartă ura- 
ganul pe umeri, formează oștiri, armii negre contra mării, din ei soarele 
modelează păhare pe care le imple cu apa mării și nesățiosul bătrîn le 
dă peste cap ca într-o circiumă de proporții gigantice, potrivită cu bețivul 
uragan. Tot morii slujesc soarelui de paravan în hirjoana lui cu craiul 
beat, din nouri e glodul în care se înpotmolește căruţa răsturnată a craiu- 
lui și însfirșit, acordîndu-le o sensibilitate "și pudoare deosebită, norii 
roșesc de unele gesturi prea libere ale uraganului și fug. 

Mai rămîn de pomenit luna, căreia poetul îi acordă doar sufletul unei 
cloști. Această imagine a lunei e surprinzătoare in opera lui Eminescu 
şi ne amintește mai mult de umorul lui Topirceanu decit melancolica 
visare eminesciană. 

După furtună, ilorile își ridică „capurile“ ca și țăranii din partea 
IV a Simfoniei a Vl-a, Pastorala. 

Tot de prosopopee ţin și guvernele indărătnice ale popoarelor blonde 
de stele, cu care ocazie Eminescu notează un element realist caracteristic 
țării noastre în sec. XIX. — drumurile neîngrijite — așa cum le cunoscuse 
în nenumăratele lui călătorii „per pedes“, transpuse pe poziţie astrală. 

Analizînd însă personificările, ne dăm seama că ele nu sînt figuri 
simple de cugetare, tocmai pentru că o personificare pretinde împodobirea 
unei abstracţiuni cu atitea atribute omenești, incit ea să capete contur, 
consistență în fața ochilor noștri. De aceea, fiecare dintre personilicările 
notate mai înainte, sint însoțite de epitete, sint sensibilizate prin com- 
paraţii și metafore. De pildă, uraganul bătrin, mahmur. Barba-i flutură 
ca negura cea argintie, are obiele cit 2 lanuri arate — comparaţie și hiper- 
bolă in același timp. 

Repetiţiile acelorași epitete amintesc epopeele homerice, ca și lipsa 
diminutivelor care ar fi intrat în contradicție cu atmosfera de gigantic pe 
care o dă mișcarea, sunetul, faptele poeziei. 

Inversiunea sintactică — lumea ruini tu — trezește în minte aproape 
uitate versuri homerice in traducere uneori stingace. 

Mișcarea tumultoasă uneori stridentă, e redată prin abundența de 
versuri a poeziei. Manuscrisul arată că șuvoiul inspiraţiei a curs nestăvilit 
dar învolburat, de la un capăt la altul al poeziei. 

Trecind la studiul prozodic al poeziei, putem stabili o certitudine 
măsura de 15—16 silabe şi atît. Rimă nu există. Ici-colo, în mijlocul 
versurilor, peste un număr diierit de versuri, auzi cum răspunde rimat 
un cuvînt, ca un ecou întîrziat, al cărui glas nu-l mai aşteptai: „Pe care 
bătrinul rege-o făcea... Ruptă pe ici pe colea... Însă-s eu de vină... 
boite cu roşă lumină...“ 

Să fie aceasta partea slabă a poeziei? 

Studiind ritmul, găsim că Eminescu întrebuințează „săltărețele dac- 
tile“. Succesiunea lor sugerează cu ușurință un galop care poate îi al cai- 
lor îulgerători sau legănarea ritmică a copacilor cu plecăciuni repetate 
și vuetul mării supărate ori prăvălirea năpraznică a căciulilor de stinci, 
toate sunete cu timbru deosebit de la unul la altul, din direcţii deosebite, 
ca și răsucirea zănatică a vîntului beat. 

_STUDIU ASUPRA POEZIEI „MITOLOGICALE“ DE M. EMINESCU 


În lumina acestei interpretări, o rimă perfectă, bogată, așa cum știm 
că Eminescu ar fi putut realiza ca de atîtea ori, ar îi împuţinat poate 
impresia de sălbăticie a uraganului dezlănțuit. Ar îi fost o nepotrivire 
intre curgerea unduitoare și lină a unui vers cu ritm regulat și rimă per- 
fectă și intre fondul pe care voia să-l redea: imvălmășit, strident, schim- 
bător, sălbatic, așa cum sînt atributele lui Neptun în mitologie. 

Se înțelege că după un astfel de studiu, presupunem că am identi- 
ficat elementele constitutive ale poeziei, sfirtecînd, măcinind, strecurînd 
şi cernînd materialul creaţiei. O nouă lectură va trebui să ne permită 
reconstituirea minunatei ei închegări organice, din cioburile in care am 
fărămiţat-o. Trebuie să ne întrebăm ce îaţetă a personalităţii lui Eminescu 
înfățișează această creație, prin care marele nostru poet vorbește lumii 
străbătind spaţiile și veacurile. i 

Ca într-un caleidoscop, în „Mitologicale“ s-a concentrat mai mult 
ca în alte poezii, lumina optimismului, a umorului, dragostea de viaţă, 
dragostea de popor, de limba și tradiţiile lui. Numai așa se poate explica 
acest impresionant personaj de mitologie rominească în opera lui Emi- 
nescu. Cu mijloace simple în aparenţă, el crează un climat rominesc în 
toate amănuntele sale, climat în care zeii trăiesc ca niște romini veseli, 
uneori cu toane, evoluind în mijlocul unei naturi minunate, puternice, care 
traduce indirect sentimentele lor. 

Intenţia satirică nu întunecă sentimentul de umor sănătos ce se des- 
prinde din întreaga poezie. Este o periectă impletire între imagine și muzi- 
calitate, amindouă imbrăcînd gindul şi sentimentul poetului prin neobiș- 
nuita lor putere de sugestie. 

Poezia „Mitologicale“ rămasă într-un manuscris unic, cu aparenta ei 
imperfecţiune de formă, este o prezentare voit colțuroasă, a unor ființe 
mitologice cu suflet, înfățișare și moravuri de țărani romini. Perfecţionarea 
formei ar îi dus la un rafinament nepotrivit cu însușirile rustice, primitive 
ale personajelor și de aceasta Eminescu s-a ferit. 

Turgheniev spunea că ceea ce l-a mintuit in clipele de îndoială a iost 
limba lui. Se poate spune și despre Eminescu la fel. 

Ca după orice analiză a unei opere de artă, ne dăm seama că între 
constatările pe care le-am făcut și ceea ce poate îi esența creației lui 
Eminescu, persistă deosebirea dintre rețeta farmaceutică a parfumului de 
lăcrămioare și o singură floare care în citeva clipe reușește să înveselească, 
să înfrumusețeze, să innobileze cea mai modestă așezare omenească. Ana- 
lizind opera lui Eminescu, pentru armonia ce se degajă din versurile lui, , 
pentru imaginile colorate pe care le-a creat, vom pătrunde mai ales senti- 
mentele superioare care încălzesc opera lui, de la fiorul de dragoste de 
adolescent, pină la dragostea, fierbinte pentru limba şi patria noastră. 

Un poem inedit de George Coşbuc 
de ION NEGOESCU 


Marele poet al poporului nostru, care i-a cîntat „bucuriile și amarul“, 
a avut și el parte în viaţă de momente de intensă mulţumire, dar și de 
multă suferință. 

Cea mai cumplită durere a simţit-o prin pierderea, in floarea virstei, 
la numai douăzeci de ani, a singurului său tiu, Alexandru, mort într-un 
accident de automobil, la 28 august 1915, lingă Tirgu-Jiu. 

Durerea nefericitului părinte a fost mistuitoare și aceasta i-a grăbit 
sfîrşitul vieţii. „De focul lui s-a prăpădit bădica“, spunea mai tirziu soţia 
poetului. 

Toată lumea s-a cutremurat în faţa acestui tragic destin, iar Nicolae 
lorga a exprimat, în cuvinte pline de patos și de negre presimțiri, senti- 
mentele iubitorilor și preţuitorilor autorului baladei „Moartea lui Fulger“. 

„O mare nenorocire a atins pe George Coşbuc. N-a fost om care, 
știind durerile și bucuriile unui părinte, să nu-și șteargă o lacrimă atunci 
cînd inima aceea mare sîngera de cea mai înspăimintătoare rană, care 
niciodată nu se poate închide. Fiecare a spus ce a crezut, dar niciunul n-a 
putut să-și închipuie că în toate aceste cuvinte, cit de simţite, poate fi un 
pic de adevărată mingiiere, căci acestea nu sint suferințe înaintea mormin- 
tului, ci un pas făcut spre adincimile lui“. (Drum drept, X,35; 27 sepi. 
1915). 

După ce i s-a mai potolit durerea, Coşbuc a încercat să afle iîmpreju- 
rările în care s-a petrecut groaznicul accident şi a plecat la fața locului. 
Dar se pare că lămuririle căpătate nu l-au mulțumit şi atunci un prieten a 
cerut informaţii de la Ministerul de interne. Răspunsul se păstrează între 
actele manuscrise ale poetului de la Biblioteca Academiei R.P.R. 


Fiind un document inedit îl redăm în întregime: 


Ministerul de Interne 
Cabinetul Secretarului General 


Domnule Cherciu, 


Sint autorizat de domnul secretar general să vă comunic științele ce i-a 
dat d-l prefect al județului Gorj în privința accidentului copilului d-lui Coșbuc. 
D-l prefect aflînd cel dintii despre accident a dat automobilul prefecturii d-lui 
medic primar al județului Sion și maior medic Eftimopol, care se găseau atunci 
la prefectură și care au plecat imediat. 

Au găsit pe una din victime încetate din viaţă, iar pe tînărul Coşbuc în 
agonie, după cum au afirmat ambii medici şi mecanicul automobilului. Nu l-au 
transportat cu automobilul deoarece avînd manifestaţiuni cerebrale, nu putea 
fi transportat decît într-un car cu fin și foarte încet. 

Medicii l-au așezat în car, după ce i-au dat primele ajutoare acolo. 

De toate acestea d-l Coșbuc a luat cunoștință fără să fi exprimat d-lui pre- 
fect vreo nemultumire. 

D-i} prefect nu s'a dus la localitate tocmai pentru a lăsa locul necesar 
pentru victime în automobil. 


Cu aleasă consideraţiune, 
|. C. Modolea 
21 sept. 1915. 


Documentul este important nu numai pentru că arată grava situație a 
accidentaţilor în momentul sosirii medicilor, dar și pentru încercarea oficia- 
lității de a justifica obiecțiile că medicii nu au dat ajutorul urgent, pentru 
a salva viața tînărului Coșbuc. Din cuprinsul poemului se văd insă ade- 
văratele sentimente ale poetului, în versurile Domnii doctori. 


Iar de-ai vrea, iubite tată, să le cînți nemernicia 
Cîntă-le-o, că eu din groapă neîncetat am să te-ajul. 


Nefericitul: părinte nu și-a mai găsit liniștea pină la sfirșitul vieţii. 
„Plîngea prin curte ca să nu-l văd eu, spunea d-na Coșbuc. Iar eu plingeam 
în camera lui. Cind venea în casă, glumea, ca să mă facă să uit... Ca- 
mera in care a lucrat a rămas așa cum a lăsat-o... nu s-a mișcat un 
obiect de la locul său“... 

Și-a iubit neinchipuit de mult copilul, „cu bunătatea inimii sale și cu 
drăgălășenia sufletului său necontenit vesel“, cum îl arată părintele îndure- 
rat, în anunţul de înmormintare. l-a dat o bună educaţie, ferindu-l de 
rigiditatea programelor școlare, pregătindu-l în familie, iar mai tirziu, în 
școli private, punînd accentul pe cunoaşterea limbilor moderne şi clasice. 
Era înzestrat și cu virtuţi pooetice și-i intilnim colaborarea în paginile re- 
vistei Simbolul, încă în 1912. 

Poetul a încercat să-și exprime, într-un lung poem, sentimentele care 
i-au zguduit, șubreda lui alcătuire trupească și i-au întunecat anii din urmă 
ai agitatei lui vieţi spirituale. Numeroasele schițe de strofe, de versuri 
“răzlețe, scrise după septembrie 1915, strînse aici, sint un document al unei 
cutremurătoare drame suiletești, trăite de cel mai senin, mai optimist poet 
al nostru. 

Cine cunoaște metoda de creaţie a lui Coșbuc știe că el inseila strofe 
sau versuri pe foi ce găsea la indemînă — file de calendar, coperte de scri- 
sori, reclame comerciale, în cel mai bun caz, mici carnețele de note — pe 
care numai tîrziu, în momente de mare tensiune creatoare, le închega într-un 
poem unitar și desăvirșit ca formă. De data aceasta, poetul n-a mai putut 
alla echilibrul sufletesc necesar pentru definitivarea poemului inchinat 
amintirii fiului său. 

Proiectata poezie este scrisă cu creionul — cum obișnuia — într-un 
carnet de note, pe care-l purta cu sine în călătoriile de serviciu prin ţară, 
pe pagini răzlețe sau în alte foi libere. S-au reprodus așa cum sint scrise 
acolo în carnet, intercalîndu-se după conţinut şi cele răzlețe. 

UN POEM INEDIT DE GEORGE COŞBUC 


Reprezentînd un moment dramatic din viața marelui nostru poet şi o 


încercare de a-l oglindi într-o operă literară, am crezut că e bine să fie 
cunoscut de cît mai multă lume. 


15* 


Lui Alexandru Coşbuc... 


Aplecat pe-o carte 
Eu te văd în jur mereu 
Și te-aud, oh dulce-al. meu, 
Dusule departe 


Simt pe umeri cum îmi pui 
Foarte-ncet proptită 

Mina şi te pleci să-mi spui, 

Dar aștepți, cum faci cînd nu-i 
Vremea potrivită. 


Taci şi-aștepți, și pleci apoi 
Și revii îndată, 

Şi şoptești din prag: 

„Noapte bună, tată drag, 

Noapte bună, noapte bună!“ 


x 


Eu nu-mi pot da seama nici cum ţi-ai desprins 
Din mina mea mîna-ncleștată, 
Nici cum ţi se opri pe tăcute al tău pas, 
Nici unde, nici cum ai rămas 
De mine şi-așa dintr-o dată. 


Cu-o clipă înainte eram amîndoi, 
lar unul acum e pierdut dintre noi, 
Eşli tu, ori eu însumi pierdutul? 


x 


Acum ţi-e bine, drag copil al meu, 
Acolo-n lumea cea de sus, ţi-e bine. 


* 
„Odat-o să mai merg spre a mai vedea 


Odaia-n care-a stat copilul nostru 
Si niciodat-apoi în viața mea!“ 


x 


Eu nu ştiu dacă mă iubea pe mine, 
Pe tine însă atita te iubea. 


x 


Mi-l văd în chipul unei dragi statui 

Pe care ar fi strivit-o cu ciocanul 

Un braț brutal în răzbunarea lui. [dezmăţarea] 
Şi cum i-a folosit şi ce și cui? 


+ 
Eu nu mai văd nimic acum, 


Nimic n-aud, nimic nu-mi pasă, 
Nici trist ori vesel şi nici cum. 


ION NEGOESCU 


Or de cîte ori ochi-mi ridic 
Şi-i văd sfintul chip, băiete, 
Singe-apoi îţi văd prin plete 
Și-apoi nu mai văd nimic. 


x 


Bate luna-n geamul odăiţei tale, 
Cum bătind adese nopțile văzui 
Vai cumplită-i vorba acum, o spui: 
„Bate luna-n geamul odăiții lui“. 


* 


Ai dormit vr-odată tu-n goale chilii, 
Singur și departe şi-ntr-un loc străin? 
Spre păduri, la Secul, nou sosit de ieri, 
Toamna cînd natura pune triste seri, 
Singur în pustiul ultimei tăceri! 

Ştii și cît de tristă e tăcerea morţii? 
Ştii și cît de-amară jalea celui viu 

Ce-i uimit de atîta nepăsare-a sorții? 


x 


Domnii doctori, pi 
lar de-ai vrea, iubite tată, să le cînți nemernicia 
Cîntă-le-o, că eu din groapă neincetat o să te-ajut. 


* 


Mi-e bine-acum că taci. Şi nu mai plîngi 
Ai plins şi ieri cum n-ai mai plîns în viață 
Şi-am plins și eu, dar nu cu el de față 
Că-l pierd din braţe-oricind încep să pling. 


* 


Că pe-al tău îl ştiu departe şi ferit de ceasul rău. 


x 


Cunoaște-ntii că tot ce e şi-a fost 

Ori are ascuns, ori n-are nici un rost 
De n-are-atunci curg toate-n chip fatal 
Agest zvîrlit de-al mării vînt pe mal. 


De-l are ascuns, de crezi şi tu că poţi 
Să vezi ce este-ascuns și pentru toți 


Cum însuşi lui îşi este-atit de nepătruns 
Căci sieși cel din sine-și este ascuns. 


Cum marea-n vint azvîrle agest, 
Frînturi de nave, alge, scoici, nămol 
De-a valma tot -n gol 


* 


Ah, cumva să nu mi-o spuie 
Vr-un duşman cumplit 

Că băiatul meu azi nu e 
Și că mi-a murit, 

Că-n schimbarea brusc-a minții 

Eu l-aş omori cu dinţii 
Ca pe-un cîne care mușcă 

Pe furiș, alt cîne care 
Groaza clipei l-a turbat 

Diavolul să nu mi-l puie 
Pe-un dușman 

C-Alexandru-al meu azi nu e 
Şi că-i mort şi e-ngropat 


x 


Număr săptămini şi zile 
Și mă uit pe drum 
Unde-mi ești acum, copile, 
Unde-mi ești acum? 
Poate-mi vii și-mi vii odată 
De pe-o cale-ndepărtată 
Ştiu eu cînd și cum? 


Că-mi tot pari un dus departe 
După dorul meu, 

Ca să-nveţi prin lume carte 

Tu purtat vei fi dorite 

Să-ţi aduci etern aminte 

De pămîntu-n care-s morți. 


Vom muri-n curind copile, 
Eu şi maima' ta-n curind, 
Slabi, dar cu-mplinite zile, 
Şi, mîhniţi cu tine-n gînd. 


* 


Piînsul inimii durute 
Du-te, fiul meu, o du-te. 


Noi am fi pletat cu tine 
Eu şi mama-ta 
Mama-ta de-ar îi tăcut! 


* 


Pacinic să se-nalțe fumul 
Peste jertia ce-o aduci, 

Şi veghiat să-ți fie drumul, 
Pe-orice drum ar fi s-apuci! 


Secerișul tău să lase 
Spice-n urmă pentr-oriani. 


* 


Darnic tu să fii ca norii 
Ce pe cîmp revarsă ploi 
Si-ncărcat de-averi și glorii 
Între cei puţini la muncă 
Ori vei fi-ntre cei vr-o doi, 
Ori vei fi pierdut în gloată, 
Dumnezeu te va vedea 
Si-atita-mi este toată 
Binecuvîntarea mea. 

ale mele poveţe 

ION NEGOESCU PIE As De 


Dumnezeu o să te-nveţe 
De vei fi cu Dumnezeu. 

De-ai vrea tu, Alexandre, să stai și să-mi vorbeşti 
De acolo unde eşti. 

Ah, tată mi-e bine. 

Dar eu sînt slab. M-apasă cu-atita greutate 
Cuvintele ce-mi spui. 


Să ţi-l descriu: 
Un cîmp de asiodel, cumplit de-ntius, 
Şi-alit de monoton, că nu-i mai tristă 
O zi de toamnă. 


Noi trecem unii pe lingă alții, 

Fără să ne cunoaștem. 

Şi nu ştii nici ce ginduri poartă în minte 

Acei ce trec şi nici ce ginduri, au. 

Aşa-i acum și nu ştiu de se schimbă 

Vr-odată aceasta, dar cred c-aşa-i mereu 

Nu-i nimeni trist şi nimeni vesel, tatä. 

Nu-i rîs şi-oitat, căci nimeni nu jălește 

Nimic şi nimeni n-are dorință de nimic 
__ne închipuim 

C-ar fi ceva mai trist şi decit noi 

Și-ar fi ceva nespus de vesel 

Citeam şi eu copilul de Ahile cum vorbeşte 

De soarta sa-n Omer, 

Aşa cum ai tradus-o tu, tată-iv romineşte, 

Cum zice lui Ulise că bietul pizmuiește 

De triste umbre amestecate cu ploi. 


Manuscrisele Academiei R.P.R. 
G. Coşbuc, Mapa a VII, carnetul B. 


Paternitatea „Cîntării Romîniei“ 


de G. C. NICOLESCU 


Cu o sută şi ceva de ani în urmă, în una din zilele dintre 6 și 16 
noiembrie 1850, apărea la Paris revista unui grup de revoluționari romini, 
emigrați după 1848, intitulată simbolic: Rominia viitoare. În paginile uni- 
cului număr al acestei reviste s-a publicat, însoțită de o destul de cuprin- 
zătoare „precuvîntare“, cunoscutul poem „Cintarea Rominiei“. 

Preocuparea de formă, atît de caracteristică istoriei şi criticei literare 
burgheze, a făcut ca acestui poem să nu i se caute și să nui se vadă adevă- 
ratul său sens, scopul și necesitatea cărora el fusese chemat să le răspundă. 
Se poate spune chiar că peniru vechea istorie literară, Cîntarea Rominiei 
s-a impus mai puţin prin interesul ce-l putea trezi conţinutul său, dar mai 
cu seamă prin retorismul său și prin disputa care la un moment dat s-a 
născut asupra adevăratului ei autor. După cum se ştie, o lungă controversă 
s-a iscat asupra faptului dacă autorul acestui poem este A. Russo sau 
Nicolae Bălcescu. Studiul de îață, recapitulind unele din momentele și argu- 
mentele acestei discuţii, își propune să aducă o contribuţie nouă, în favoa- 
rea paternității lui Bălcescu, pe baza unei analize de conţinut, nefolosită 
încă de nimeni cu seriozitate in rezolvarea acestei probleme, analiză care, 
după părerea mea, aduce argumente hotăritoare. 

Pentru prima oară Cintarea Rominiei a apărut, după cum am spus, 
în revista Rominia Viitoare. În precuvintarea cu care o însoțea și pe care 
o semna, N. Bălcescu prezenta această scriere ca o lucrare anonimă, al 
cărei manuscris l-ar îi găsit el, cu cîțiva ani in urmă, în biblioteca unei 
minăstiri. . 

Pentru cei care au abordat această problemă, încă de pe atunci apă- 
rea ca un lucru de la sine ințeles că Bălcescu era adevăratul autor, Doi 
ani mai tirziu, cind Bălcescu moare, I. Voinescu II, unul din apropiații 
istoricului nostru, aflat la Paris în perioada exilului, care este printre cei 
ce semnează manifestul adresat Poporului romin din îruntea „Rominiei 
Viitoare“, revistă in care și publică un articol, om care deci cunoștea toate 
problemele legate de apariția «i, în necrologul publicat la aflarea morţii 
scriitorului, îl indică pe acesta ca autor al Cintării Rominiei. lar în pro- 
clamaţia adresată emigranților de la Paris cu aceeași ocazie, la 7 ianuarie 
1853, Brătianu, care de asemenea colaborase la „Rominia Viitoare“, în- 


1) Comunicare ținută în cadrul filialei Bucureşti a Societății de științe istorice 
și filologice din R.P.R. 

cheia astfel: „Glorie eternă autorului Cîntării Romîniei“. Opinia generală 
printre emigranții de la Paris, printre cei ce putuseră fi mai în curent cu 
aceste lucruri, era, deci, într-o perioadă așa de apropiată de data publi- 
cării, cind memoria înșală mai greu, că N. Bălcescu este autorul Cintării 
Rominiei. Prezentarea ei ca o scriere anonimă, cu caracter oarecum folclo- 
ric, oglindind concepțiile și năzuinţele poporului, era un procedeu ce mai 
iusese folosit pentru a da prestigiu unei opere literare. Așa procedase, de 
pildă, cu mare răsunet, englezul Macpherson cu operele sale atribuite ima- 
ginarului bard celt din secolul al III-lea Ossian. 

în 1855, in revista „Rominia literară“, Cintarea Romîniei se publică 
din nou fără nici o schimbare substanţială!). Publicarea se face însă ca şi 
cum textul n-ar mai fi apărut nicăieri mai înainte. Nu este nici reprodusă, 
nici amintită precuvintarea lui Bălcescu de la 1850 și nu se pomenește 
nimic de publicarea în „Romînia Viitoare“. Mulţi din cercetători se bazează 
pe această publicare pentru a atribui poemul lui A. Russo. Faptul trebuie 
examinat însă mai cu atenţie. Din cele șase fragmente în care este impăr- 
tit poemul în cele 6 numere în care apare în „Rominia literară“ numai 
unul singur — cel de al patrulea — este semnat cu inițialele „A. R.“ Tre- 
buie să adăogăm că Alecu Russo a semnat tot ce a publicat în această 
revistă, la fiecare iragment. Faptul că aici semnează un singur iragment, 
că acesta nu este măcar ultimul și că în trei numere din „Rominia lite- 
rară“? în care sînt publicate fragmente din Cîntarea Rominiei, Alecu Russo 
semnează alte articole, pledează pentru ipoteza că inițialele de sub cel de 
ai patrulea iragment s-au pus dintr-o greșeală și că in fond scriitorul mol- 
dovean, nici aici, ca nicăieri în altă parte, nu revendică paternitatea acestei 
opere literare. Problema ar părea că se complică prin aceea că la sumarul 
general al revistei, Cintarea Rominiei este trecută în mod clar sub numele 
lui Russo. În realitate, aici nu este decit consecința agravată a greșelii 
de a pune inițialele lui Russo la fragmentul din numărul 42. Sumarul 
„Rominiei literare“ nu poate fi de altfel socotit o mărturie suficient de 
concludentă. După cum se știe, revista lui Alecsandri a sucombat pe neaş- 
teptate, fiind interzisă de cenzură. Sumarul celor 47 numere ale revistei 
s-a făcut, așa dar, după toate probabilitățile, ulterior publicării numărului 
47 (căci la apariţia lui nu avea cum să se știe că e ultimul) într-o atmo- 
sferă de zăpăceală și demoralizare, care face foarte posibilă repetarea gre- 
șelii de care vorbim de către un redactor tehnic care va îi aicătuit sumarul. 
Că semnarea celui de-al patrulea fragment și trecerea lui Russo ca autor 
al Cîntării Romîniei la sumarul revistei erau niște greșeli, iar nu o inten- 
ționată atribuire a poemului scriitorului moldovean o dovedește faptul că 
la 1863, cind intervine pentru prima oară în discuţie, V. Alecsandri vor- 


1) E de reţinut că în momentul cînd începea publicarea Cintării Rominiei în 
„Romiînia literară“ (1 oct. 1855), V. Alecsandri era plecat de mult (iulie) în străinătate. 

2) Trebuie să arătăm că revista aceasta, de format relativ mic (30/23 cm.) cuprin- 
dea un material destul de redus (cam cinci bucăţi literare în fiecare număr) așa că 
apărea total nejustificată şi nefirească publicarea a două opere dintr-un scriitor în ace- 
lași număr. 

3) In nr. 38 — un fragment din Amintiri; în nr. 39 — articolul M. Ciucureanu; 
în nr. 47 — un fragment din Amintiri, 

heşte încă de „o mare taină literară!) “. La acea dată, Alecu Russo nu era 
deci socotit dat pe față ca autor al poemului. Și că prin publicarea Cin- 
tării Rominiei în revista „„Rominia literară“ nu se socotea abandonată ideea 
paternității lui N. Bălcescu și proclamată aceea a lui Russo o mai dove- 
dește încă un fapt. Poetul Bolintineanu, care se afla la Paris în epoca publi- 
cării „Rominiei Viitoare“ unde publică o poezie, şi care este colaborator 
asiduu şi la „Rominia literară“, cu colaboratorii căreia stătuse în legătură 
și cu care ia contact direct în 1857, la intoarcerea sa dini exilul de după 
1848!), publică în 1857, în ziarul bucureștean Concordia, apoi, în 1858, în 
broșură separată, versilicarea unor fragmente din poemul în discuţie, inti- 
tulind-o Cintarea Rominiei de N. Bălcescu, tradusă în versuri de D. Bolin- 
tineanu. Chiar Al. Odobescu, aflat la Paris în perioada exilului lui Bălcescu 
şi chiar în cercurile din jurul acestuia, colaborator la „Junimea romînă“ 
(Paris, 1851) și apoi la „Rominia literară“, la 1861 era convins că autorul 
Istoriei Rominilor sub Mihai Vodă Viteazul este şi al Cintării Rominiei. 
Și chiar după intervenția lui Vasile Alecsandri, în 1878 şi 1887, întegrează 
acest poem în ediția operelor complete ale lui Bălcescu pe care le publică. 

În august și septembrie 1863, Vasile Alecsandri intervine prin două 
scrisori către Odobescu, susținind ceea ce pină atunci nu spusese încă 
nimeni, niciodată, că Alecu Russo este autorul Cintării Rominiei. 

Intervenţia lui Alecsandri a convins însă foarte puţină lume și cerce- 
tătorii continuă să atribuie această operă literară celui ce o publicase în 
„Rominia Viitoare“. Astfel in studiul său din 1876 asupra lui Bălcescu, 
Gr. Tocilescu are serioase rezerve asupra paternităţii lui Russo?); iar în 
recenzia făcută acestui studiu, Xenopol) amintește în legătură cu Cintarea 
Rominiei punctul de vedere al lui Alecsandri, fără nici un fel de adeziune 
personală. În Istoria limbei şi literaturei romine (laşi, 1885 şi 1894). Aron 
Densuşianu afirmă paternitatea lui Bălcescu. Pe aceeași poziţie se așază I. 
Nădejde în Istoria limbii și literaturii romine (Iași, 1886), iar după moar- 
tea lui Alecsandri, N. Iorga în studiul său larg despre Bălcescu (1891), 
Enea Hodoș in Manual de istoria literaturii romine (Caranșebeș, 1893) şi 
G. Adamescu în Noţiuni de istoria limbii și literaturii romine (Buc. 1893). 
Intervenţia lui lon Ghica din „scrisoarea către V. Alecsandri“ de la 25 
octombrie 1886, cu privire la Nicolae Bălcescu, publicată în „Convorbiri 
literare“, cu toată nesiguranța și neprecizia amintirii asupra unor fapte 
petrecute cu aproape patru decenii înainte, întărise îndoielile asupra măr- 
turiei lui Alecsandri, cu atit mai mult cu cit poetul nu-și mai susținea 
încă de mult punctul de vedere în mod public. 


T 


Din 1901, atitudinea generală se schimbă deodată și Alecu Russo 
incepe să fie considerat autorul Cintării Rominiei, opinie care s-a transmis 
fără un mai riguros control pînă astăzi. Elementul care marchează această 
schimbare este studiul lui P. V. Haneș despre Alecu Russo, în care un capitol 


1) ef. Dim. Bolintineanu: Călătorii, vol. I, Buc. ed. Minerva, 1915, p. 135—147. 
capitolul Călătorii în Moldova. 

2) Argumentul îl foloseşte și N. I. Apostolescu în studiul introductiv la N. Bălcescu: 
Cintarea Romîniei, Buc. 1914. 

3) In „Convorbiri literare“, mai 1876, pag. 72. 

4) Argumentul îl foloseşte şi N. I. Apostolescu în N. Bălcescu: Ciîntarea Romîniei, 
Buc, 1914, cu un studiu introductiv de cel citat mai înainte. 

intreg era consacrat problemei acestei paternităţi. În sprijinul tezei lui 
Haneș a conlucrat hotăritor faptul că profesorul său de la Universitate, 
O. Densușianu, pe atunci la catedra de Istoria literaturii romine, cu care 
fusese pregătită această lucrare, a împărtășit acest punct de vedere și 
serii întregi de licenţiați în litere, deveniți apoi profesori secundari, știau 
de la autoritatea catedrei că Russo este autorul Cintării şi au predat gene- 
raţiilor de elevi astfel, cum de altfel spuneau de atunci și manualele. 

Să examinăm care sint argumentele lui Haneșş și cită greutate au ele. 
În favoarea paternităţii lui Alecu Russo, cercetătorul invocă următoarele: 
1. Russo a semnat această operă; 2. Bălcescu m-a pretins niciodată „cate- 
goric“ dreptul de autor al Cintării; 3. textul subscris de Russo „e mai com- 
plet“ decit al lui Bălcescu; 4. asemănarea „izbitoare“ între operele lui 
Russo şi Cintarea Rominiei atît ca fond cit şi ca formă, 5. mărturia lui V. 
Alecsandri repetată in mai multe rinduri în favoarea scriitorului moldo- 
vean. În ce privește semnarea de către Russo a Cintării Rominiei, socotesc 
că lucrul nu mai poate îi susținut după cele arătate mai sus. E limpede că ea 
se datora unei erori. Este adevărat, ceva suspect apare aici, dar în favoarea 
lui Bălcescu, în orice caz În favoarea ipotezei că o eroare a determinat pune- 
rea inițialelor lui Russo la un fragment. Indiscutabil, textul din „Rominia 
literară“, textul care poate va fi trecut prin revizuirea lui Russo înainte de 
a merge la tipar, nu s-a făcut fără a cunoaște textul din „Romiînia Viitoare“. 
Chiar dacă ar fi vorba de un original comun francez, presupusa traducere 
din 1855 a lui Russo e evident că a folosit textul din 1850 al lui Bălcescu. 
Cele două versiuni ale Cîntării Rominiei sînt prea asemănătoare și prea 
folosesc același lexic, pentru a nu conchide că textul din „Rominia literară“ 
a avut la bază pe cel din „„Rominia viitoare“. Cu toate acestea, în revista 
lui Alecsandri, la 1855, nu se pomeneşte nimic de „traducătorul“: Bălcescu, 
de publicarea. din 1850, deși, dacă se punea cu acest prilej problema reven- 
dicării precise a paternității poemului în discuţie de către Russo, de darea 
în vileag a autorului ascuns la „Rominia viitoare“ trebuia tocmai să se 
arate în mod explicit că poemul a mai fost publicat, în ce condițiuni a fost 
publicat și care au fost motivele care au determinat anonimatul sub care 
se ascunsese atunci Russo. De altfel, dacă aceste motive ar mai fi sub- 
zistat la 1855 și încă nu se putea vorbi de ele, era normal ca Russo să nu 
semneze nici acum, deci avem aici o dovadă în plus că inițialele sînt întim- 
plătoare la acel unic fragment și nu este vorba prin ele de revendicarea 
paternității de către Russo. 

Al doilea argument al cercetătorului este că Bălcescu n-a pretins nicio- 
dată „categoric“ drepturi de autor asupra acestui poem. Este interesant 
că însuși Haneș a simțit nevoia să adaoge cuvîntul categoric în legătură 
cu revendicarea paternităţii de către Bălcescu. Să ne lămurim însă mai 
întii pentru ce el a apărut anonim la „Rominia viitoare“. În starea de spirit 
dominantă de la 1850, N. Bălcescu era. adînc preocupat de a legitima revo- 
luția de la 1848, de a o prezenta ca un rezultat al unei largi mișcări popu- 
lare in luptă pentru libertate și drepturi, iar nu ca un efect al importului 
de idei străine, ca „un ecou al agitaţiilor din apus“. În Question economique 
des Principautes danubiennes, scrisă prin aprilie 1850, istoricul după ce 
spunea că „mișcarea de la 1848 a făcut să se vadă necesitatea reformelor“, 
își propunea să arate „origina răului“. Întreaga lui lucrare nu este în 

realitate decit o documentată expunere istorică a, nedreptăţilor sociale care 
au dus la mișcarea și revendicările de la 1848. Iar studiul Mersul revoluției 
în istoria Rominilor, publicat în fruntea „Rominiei viitoare“, la 1850, are 
aceeași tendință de a prezenta revoluţia de la 1848 ca o mișcare largă de 
mase, continuarea unui șir de lupte pentru libertate, iar nu ca acțiunea 
înjghebată de citeva individualităţi turbulente. Unind două idei: pe de o 
parte aceea că revoluţia de la 1848 trebuia infățișată ca o mișcare largă 
și legitimă a maselor, iar pe de alta aceea care stătea in conștiința tuturor 
pe atunci, că folclorul ca și istoria națională sint mărturii mai puternice 
ca oricare pentru revendicările sociale: și naţionale ale. maselor!), Bălcescu 
a: conceput desigur Cintarea Romîniei, stilul ei și chipul cum s-o prezinte. 
înfățișind-o, după cum se știe, ca o operă anonimă, produs a unuia din 
acei scriitori care „nu s-au despărțit nici cu traiul, nici cu inima de popor“, 
e clar că istoricul a vrut să-i dea caracterul unei creațiuni folclorice, exprimind 
suferințele, lupta și năzuinţele poporului. Poemul nu e decit o înșirare a 
luptelor poporului nostru în lungul istoriei pentru libertatea sa „dinăuntru şi 
din afară“, pentru a legitima lupta de la 1848, provocată de umilinţele și sufe- 
rințele îndurate, de revolta care clocotea în sînul său. Apare neindoielnic că 
scopul lui Bălcescu era de a aduce în sprijinul tezei sale şi această operă lite- 
rară pretins poporană care să prezinte în preajma anului 1848 poporul romin 
la capătul răbdării, gata de a se răscula pentru recucerirea drepturilor sale 
răpite. Acesta fiind rostul poemului Cîntarea Rominiei, era firesc chipul în 
care era el prezentat. Se ințelege deci că întrucît pină la moartea istori- 
cului trecuse prea puţină vreme ca împrejurările să se fi schimbat, era 
normal ca el să nu-i îi revendicat paternitatea. De altfel, în 1851, în manu- 
scrisul Istoriei Rominilor sub Mihai Vodă Viteazul, cind citează o strofă 
dintr-o poezie a lui Alexandrescu, el îl numește pe autor dar puţine pagini 
mai departe, cind citează un pasaj din Cintarea Rominiei, el arată ca autor 
pe „un poet popular“ — spus în sensul de poet din popor, anonim. Isto- 
ricul socotea că poemul Cintarea Rominiei trebuie să fie încă prezentat 
ca o producţie populară, reflectind „sufletul naţiei ce ni se arată așa de 
lămurit și frumos în cîntecele și în poeziile populare“. Cum pînă la 1852, cînd 
moare el, nimic nu se schimbase în ţară în favoarea ideilor revoluţiei de fa 
1848, era firesc să nu se pună încă problema divulgării subteriugiului folo- 
sit. lată de ce cade și cel de al doilea argument al lui Haneș, acela că 
Bălcescu n-a pretins niciodată „categoric“ dreptul de. autor al acestei 
opere literare. 

Fără indoială că cel mai slab din argumentele lui Haneș este acela 
că „textul subscris de Russo e mai complet decit al lui Bălcescu“. Faptul 
că Russo a adăogat ici-colo cuvinte și citeva versete nu este un argument 
că varianta sa ar fi superioară şi, cu atît mai puţin, că el este adevăratul 
autor. Dacă ţinem seama de justa observație a lui Haneș însuși, tăcută în 
același studiu, că versetele adăogate în „Rominia liierară“ sînt „cele mai 
puţin literare din întreaga operă“ și că, în general, adăogirile lui Russo 


1) „Intr-o epohă ca aceasta“ — serie Vasile Alecsandri la 8 martie 1850 lui Alecu 
Hurmuzachi în scrisoarea-studiu: Rominii şi poezia lor — „unde ţările noastre au a 
se lupta cu dușmani puternici care cearcă a intuneca nu numai "drepturile politice dar 
chiar şi naționalitatea romiînilor, poezia poporală ne va îi de mare ajutor spre apărarea 
aceştia...“ (Opere complete, Proză, Buc. 1876, p. 188). 

sînt prozaice!), ajungem la concluzia că în fond mîna celui ce „stilizase* 
și „completase“ la 1855 era mai puţin înzestrată, alta decit a celui ce o 
„scrisese la 1850 — un argument in plus deci că în fond Cintarea Rominiei 
nu aparținea lui Russo, ci lui Bălcescu, care a prezentat-o prima oară. 

Un alt argument al lui Haneș era asemănarea dintre operele lui Russo 
și Cintarea Rominiei, „atit ca fond cit și ca formă“. În ce privește fondul, 
el socotește argumente în favoarea lui Russo faptul că atit in Cintarea 
Rominiei, cit și în operele acestuia aflăm influența cronicelor, influența 
poeziei populare, iubirea de natură și predominarea melancoliei, iar în ce 
priveşte forma, a stilului lapidar, în gen de maximă, ca să nu mai 
pomenim de... frecvenţa punctelor de suspensie! Se înţelege că este naiv 
să ne imaginăm pe Bălcescu mai puțin apropiat de cronici și de spiritul 
lor decit Alecu Russo. In ce privește folclorul, de asemenea, istoricul mun- 
tean nu era de loc străin de el. In Cuvint preliminariu despre izvoarele 
istoriei Rominilor, publicat la 1845 în Magazin istoric pentru Dacia, Băl- 
cescu enumera printre documentele ce stau la baza istoriei, în primul rind, 
inaintea cronicelor și legilor chiar: „poeziile și tradițiile populare“. Un 
argument hotăritor în această privinţă este mărturia dintr-o scrisoare a lui 
Bălcescu către Alecsandri din 1847, unde declară că e nerăbdător să vadă 
tipărită culegerea de poezii populare a acestuia, adăogind că la reîntoarce- 
rea în țară (era la Paris) va căuta să dea o asemenea colecție pentru 
Muntenia (cf. Opere, II, Buc. 1940, p. 199). De altfel, in lucrarea sa Dez- 
voltarea limbii literare romine (1926), Haneş însuși aduce argumente pentru 
legăturile lui Bălcescu cu folclorul, revenind asupra opiniei din lucrarea 
anterioară despre Russo (p. 181). E posibil ca Bălcescu să nu fi simţit 
în măsura în care o simțeau Alecsandri și Russo frumusețea poeziei popp- 
lare, dar își dădea seama de valoarea ei de conținut și chiar de expresie. 
Așa se explică fapiul că în ms. 82 al lui Bălcescu de la Academie (fila 435 
și urm.) aflăm pe mai multe pagini strînse expresii tipic populare, în- 
torsături de jraze, simple cuvinte, extrase fie din cronici, fie din literatura 
populară. Și este deosebit de important că în aceste pagini, datind după 
scris de prin 1850, deci din perioada publicării Cintării Rominiei, se gă- 
sesc expresii pe cale le aflăm aidoma și în poem, cum sînt: „ziua izbîndirii“, 
„fiii fără de legii“, „bărbaţii singiurilor“, devenită „oamenii sîngiurilor“. 
În ce privește iubirea de natură, melancolia și predominarea formelor sti- 
listice lapidare — ele sînt, criterii prea vagi pentru a fi argumente într-o 
asemenea discuţie. Iubirea de natură, evocarea ei, oricit ar îi de neobișnuită 
sub pana unui istoric, apare totuși în paginile lui Bălcescu, dacă m-ar fi 
să amintim decit cunoscuta descriere a Ardealului. Iar forma sentenţioasă, 
prin care Haneș stabilește încă o inrudire între Cintarea și opera lui Russo, 
este mai cu seamă caracteristică și frecventă la Bălcescu. Argumentele pe 
care le mai aduce cercetătorul în sprijinul acestei inrudiri cum sint: folo- 
sirea punctelor de suspensie, repetiţia de cuvinte, stil „poetic“, folosirea 
cuvîntului „slobozenie“ sint absolut insuficiente. In schimb, se vor vedea 


1. Incă de la primul verset, lucrul este evident. Simplitatea primei îraze din ver- 
siunea Bălcescu: „Domnul dumnezeul părinților noştri înduratu-s-au de lacrămile tale, 
țara mea?“, devine în versiunea Russo: „Domnul dumnezeul părinților noştri înduratu- 
s-au de lacrămile tale, norod nemîngiiat, înduratu-s-au de durerea plămănilor tale. 
sara mea?" Sau versiunea Bălcescu: Ce vei zice, o patria mea, cînd. vei grăi?“ devina 
la Russo: „Ce vei zice, o ţară de necazuri, Rahilă nemîngăiată... cînd îi grăi?“ etc. etc. 

deosebiri serioase intre Cintarea Rominiei și operele lui A. Russo în gene- 
ral, mai cu seamă cu preocupările ce părea să le aibă el in perioada 1850, 
cind se publică pentru prima. oară poemul. 

Mai important este însă. faptul că în vreme ce o serie întreagă din 
ideile ce se află in acest, poem sînt în acord cu ideile istoricului muntean, 
ele n-au nimic comun, ba dimpatrivă se contrazic cu ale scriitorului moldo- 
vean. În Cintarea Rominiei dominantă este intre altele ideea antagonismului 
vechi și ireductibil, dintre „cei mari și puternici“ cuprinși de „setea de a. 
stăpini“, de o parte, şi, de alta, „blestemele văduvelor sărace, sudoarea 
oamenilor cheltuită în folosul altora, hrana sărmanilor mistuită, moștenirea 
copiilor hrăpită“, care „adunate cu grămada la un loc cresc furtuna ome- 
nească şi răsplata cumplită“ (versetul 18 şi 22). Raporturile dintre boieri 
și ţărani sint privite cu totul sub altă lumină de Russo, care crede că ele 
s-au înrăutățit foarte recent şi că mai înainte aceștia trăiau într-o idilică 
înţelegere. „Sărbătoarea se primea cu aceeași bucurie de boier și țăran — 
spune el în Amintiri — fiind uniţi în credință, în limbă şi în obiceiuri“. Și 
nicăieri în opera, acestui scriitor nu aflăm surprins antagonismul de clasă 
pe care poemul îl puhe atit de vibrant în evidenţă. Dacă, de pildă, în /așii 
și locuitorii săi din 1840, Russo observă totuși o luptă în societatea din 
jurul său, aceasta nu este o luptă de clasă, pe care adevăratul autor ai 
Cintării Rominiei o făcea să apară atit de clar în poemul său, ci „lupta 
inăbușită, însă uriașă și necontenită, între bătrin și tinăr, intre obiceiul 
căzut și veșted și inovaţia cutezătoare, plină de putere și de viaţă, o luptă 
pe moarte între vechi și now...“, unde se vede concepția burgheză a luptei 
dintre generaţii. 

Rămine deci ca ultim argument ce mai poate îi. luat în considerație în 
sprijinul paternităţii lui Russo mărturiile repetate ale lui Alecsandri. Aici, 
o atentă cercetare se impune. Prima mărturie a poetului de la Mircești în 
favoarea paternităţii lui Russo o avem în august 1863. Atunci el scrie lui 
Odobescu, pe atunci ministrul Cultelor şi conducătorul „Revistei romîne“: 
„îţi voi descoperi o mare taină literară: Cîntarea Rominiei publicată în jur- 
nalul meu a fost compusă în limba franceză de A. Russo și tradusă în ro- 
minește de N. Bălcescu“. La această categorică declaraţie se ridică o ne- 
dumerire: cum se face că în 1862, V. Alecsandri, care publicase tot în 
„Revista romînă“ cîteva pagini de amintiri despre Bălcescu urmate de 
alte cîteva despre Alecu Russo, deşi măcar această apropiere trebuia să-i fi 
amintit litigiul literar dintre cei doi, nu pomenește nimic despre paternitatea 
Cintării Rominiei? Alecsandri revine apoi pe această chestie, susținind pa- 
ternitatea lui Alecu Russo, în 1868, în 1873 și în martie 1876. 

Mărturia aceasta din 1876 este ultima pe care Alecsandri o face în mod 
public în favoarea lui. Russo. El mai revine odată, într-o scrisoare parti- 
culară către Ion Ghica, în 1886, asupra acestei chestiuni, fără să mai spună 
însă că are manuscrisul, cum făcuse anterior, şi fără să publice această nouă 
punere la punct, deși indoielile serioase ale prozatorului muntean în privinţa 
paternităţii lui Russo se publicaseră în „Convorbiri literare“. Se poate 
spune deci că de fapt în mod public V. Alecsandri incetase să mai susțină 
teza sa. Trebuie observat că în mărturiile sale sînt unele contradicții şi 
repolriviri relevate şi de alţi cercetători care au ridicat din primul moment 
serioase suspiciuni. În primul rind, poetul arătase în mai multe rînduri că 
are manuscrisul iniţial al lui Russo. Dar nimeni n-a văzut acest manuscris. 

Aluziile şi discretele invitaţii ale contemporanilor de a publica originalul 
Cintării Rominiei au fost zadarnice. Apoi pînă la 1876, deci timp de 13 ani 
de la deschiderea acestui litigiu literar, el nu găsește de cuviinţă să explice 
de ce s-a publicat această scriere fără semnătura lui Russo și că fusese 
publicată mai întîi de Bălcescu in „Romînia viitoare“. De asemenea, el 
nu numai că nu justifică de ce precuvîntarea din „Rominia viitoare“ o 
scrisese Bălcescu și nu Russo, cum ar fi fost îiresc, dar nici nu pomeneşte 
niciodată de această precuvintare. Apoi, în 1876, el spune că poemul 
„s-a făcut in urma unei înţelegeri între Bălcescu, Russo și Eu, cu scop 
de a exalta spiritul şi de a dezvolta simţul de romînism al tinerilor studenţi 
din Paris“. Zece ani mai tirziu, în scrisoarea către Ghica, poetul spune: 
„Acest poem în proză este de Russo și nu de Bălcescu. L-am văzut com- 
punindu-l în limba franceză pe atunci cînd, întors din Elveţia, unde iși 
făcuse studiile, el nu știa incă să scrie rominește“. Evident că în această 
perioadă — Russo pare să se îi intors in Moldova prin 1836 — iie chiar 
in primii ani după 1840, nu se putea pune problema unei înțelegeri între cei 
trei pomeniţi în mărturia de la 1876 și cu atît mai puţin de „a exalta spiri- 
tul și de a dezvolta simțul de romiînism al tinerilor studenţi de la Paris“, 
care privește in mod evident epoca 1850. Este evident că Alecsandri era 
victima unei confuzii de care s-a lăsat antrenat, 

Există însă un argument foarte serios care arată clar că Alecsandri 
renunțase să mai susțină in mod public paternitatea lui Russo. El datează 
„martie 1876“ un post-scriptum la amintirile sale despre Bălcescu, în 
care caută să convingă pe Tocilescu că nu Bălcescu este autorul Cintării 
Rominiei. Dar în decembrie 1876 sau ianuarie 1877, apare volumul de Proză 
din Operele complete ale lui Alecsandri. Aici se publică, una după alta, 
amintirile sale despre Bălcescu, și Alecu Russo, fără să se pomenească 
absolut nimic de problema Cintării Rominiei și a paternităţii ei. E incon- 
testabil că intre martie 1876, cind scrie ultima sa notă publicată în această 
chestiune, şi sfîrşitul lui decembrie 1876, cînd iese de sub tipar Proza, 
era suficientă vreme pentru a adăoga cel puțin o notă care să fixeze în 
acest volum cu caracter de publicație definitivă, paternitatea lui Russo, 
„Că acest timp era suficient o dovedește faptul că o caracterizare a lui Băl- 
cescu scoasă dintr-o scrisoare a Mariei Cantacuzino, care nu figura în 
articolul din 1862, dar figura în cel, apărut în Convorbiri literare din iulie 
1876, este introdusă, sub forma unui post-scriptum, în ediţia volumului de 
Proză din Opere complete. Întrucit aici n-a mai apărut nimic privitor la 
paternitatea Cintării Rominiei, tinind seama că Alecsandri mu mai publică 
nici după aceea ceva in favoarea vechei sale teze, se poate în mod firesc 
conchide că de fapt poetul renunțase la ea. 

Haneş mai invocă o mărturie, a lui Alecsandri care putea îi tulbură- 
toare, dacă nu hotăritoare. Anume cita următorul pasaj dintr-o scrisoare 
a acestuia către Bălcescu cu data: 25 oct. 1851: „„Îndată ce voi sosi la Mol- 
dova, voi căuta balada lui Mihai Viteazul și ţi-oi trimite-o întreagă sau în 
parte, precum mi-a pica în mină. De nu cumva voi descoperi-o, iţi voi 
fabrica eu una, care te-a minuna și tu ii trata-o de baladă populară... cu 
chipul întrebuințat pentru compunerea călugărului A. Rusu“. Realitatea 
este că in scrisoarea citată de Haneș, scrisă cu litere latine, cele cinci 
litere ale numelui „călugărului“ sint cu slove cirilice, pe care cercetătorul 
le-a citit şi transcris fals sau greșit. În realitate este nu „A. Rusu“, ci 

„N. Rusu“. Dacă ținem seamă că pretutindeni unde vorbește de amicul său, 
Alecsandri îl numește Russo, totdeauna cu doi s și cu o final, iar în scri- 
soarea citată de Haneş este vorba de N. Rusu; dacă mai adăugăm că în 
emigrația după 1848 se alla un N. Rusu (Lăcusteanu), nu încape îndoială 
că în aluzia poetului era vorba, fără să putem şti deocamdată in legătură 
cu ce anume, de acest N. Rusu, iar nu de Alecu Russo şi de Cintarea 
Rominiei. 

Așa stind lucrurile, cred că toate argumentele in favoarea paternității 
lui Russo sint înlăturate. Ne rămîne acum să examinăm care sînt argumen- 
tele în sprijinul paternității lui Bălcescu. 


X 


In favoarea lui Bălcescu pledează în primul rind faptul că nici in 
timpul vieţii sale și in fond nici în timpul vieții lui A. Russo nimeni nu 
i-a contestat paternitatea. Dimpotrivă cei mai apropiați contemporani, cola- 
boratori ai „Romîniei viitoare“, îl socoteau autorul poemului. E de reținut 
că aceștia erau toţi in perioada publicării Cintării Romîniei la Paris, in 
vreme ce Alecsandri se afla din decembrie 1849 în Moldova. Faptul că pre- 
cuvîntarea poemului la prima lui publicare este scrisă și semnată de Băl- 
cescu este un alt indiciu în favoarea istoricului. Am arătat mai, inainte 
argumentele pentru care Cintarea Rominiei a trebuit să apară anonim. Cu 
atit mai mult, în aceste condițiuni, semnarea precuvintării echivalează cu 
un deghizat act de proprietate literară. Era într-adevăr firesc, dacă Russo 
ar fi fost autorul, ca acesta să scrie și să semneze prezentarea, cu atit mai 
mult cu cit plecase de la Paris cu puţin înainte de intrarea la tipar a re- 
vistei, care era de altfel cu mult înainte proiectată. Faptul că în această 
precuvîntare Bălcescu nu face nici o aluzie la alte persoane care l-ar fi 
însoţit în călătoria sa la miînăstiri și care ar fi asistat la descoperirea poe- 
mului, ci spune „mă aflam“, „mă duse în biblioteca mînästirii“, insistînd 
„că nici nu is-a atras atenţia asupra acestei scrieri, ci singur a descoperit-o, 
între alte scrieri vechi, arată destul de clar că în pseudo-descoperirea 
acestei opere nu mai era amestecat nimeni. În sfîrșit, incă un element care 
vine tot in favoarea lui Bălcescu este că A. Russo m-a mai publicat nici 
o scriere anonimă, în vreme ce istoricul a mai publicat astfel: Puterea 
armată ..., Drepturile Rominilor către Înalta Poartă, Despre împroprietă- 
rirea țăranilor şi Question economique. Chiar „Manifestul către poporul 
romin“, care apărea in fruntea „Romîniei viitoare“ sub semnătura a Il 
emigrați era în realitate opera personală a lui Bălcescu. 

Aceste elemente externe sint confirmate și întărite de o serie de ele- 
mente de formă. Să amintim, ceea ce ar putea fi o simplă intimplare, că 
scrierile lui Russo nu au motto-uri, că multe din ale lui Bălcescu au, iar 
poemul Cintarea Romîniei are un asemenea motto. Mai importante, pentrucă 
e mai greu să se vorbească de simple coincidenţe, sînt argumentele pe care 
le reprezintă folosirea predilectică a unor anumite forme, a unor anumite 
cuvinte, ba chiar a unor anumite imperecheri de cuvinte. În lucrarea sa 
asupra lui Alecu Russo, in care un amplu capitol este consacrat acestei 
probleme, Haneș aduce ca argument în sprijinul. paternităţii scriitorului 
moldovean numai cuvintul slobozenie, folosit de Russo; dar inexistent după el 
la Bălcescu. Acest cuvint folosit în Cintarea Rominiei în mod exclusiv 
pentru „libertate“ — lucru firesc dată fiind nuanța arhaico-biblică ce 

trebuia să aibă poemul — poate fi aflat la Russo în Amintiri. Dar sub- 
stantivul slobozenie sau adjectivul slobod pot îi intilnite și la Bălcescu, 
de pildă în Manualul bunului romin p. 19,25), în Despre starea socială 
a muncitorilor plugari (Opere, 1, p. 195) şi în Mişcarea rominilor din Ardeal 
(|, p. 127), publicată în 1851, deci aproape de epoca publicării Cintării 
Rominiei. Argumentul lui Haneş deci nu numai că mu rezistă în favoarea 
lui Russo, dar se intoarce de partea istoricului muntean, cu atit mai mult 
cu cît textul romînesc din Cîntarea, mai cu seamă cel din „Romînia vii- 
toare“ în nici un caz nu aparține celui dintii. Dar din atenta observare 
a formei se mai pot scoate și alte argumente in sprijinul paternității lui 
Bălcescu. Neobișnuita construcţie între sine pentru între ei aflată în verse- 
tele 22, 41, 47: „oamenii sîngiuirilor se unesc între sine“, „împărțiră între 
sine“, „nu se mai vedeau între sine“ nu se iîntilnește la Russo; însă o in- 
tilnim la Bălcescu (ms. 77, î. 65). Comună Cintării Rominiei și lui Băl- 
cescu este și folosirea formei „Domnul“ pentru „Dumnezeu“ (ms. 82, 
f. 436) neobișnuită la Russo. Mai caracteristice sint expresiile din Cintarea 
Rominiei (versetul 16 și 44): „Ziua dreptăţii“ şi „ziua izbindirii“, — în 
sensul de moment în care dreptatea, lupta pentru dreptate vor triumia. 
Aceste expresii, care nu apar niciodată în scrisul lui Russo, sînt destul 
de frecvente în paginile lui Bălcescu. Nu numai că la acesta afläm verbul 
„a izbindi“ sau substantivul „izbinditorii“ în lucrări scrise în perioada 
publicării Cintării Romîniei (Opere, II, pag. 110, 114), dar în Mersul re- 
voluției (Il, p. 107) întilnim chiar: „ziua izbindirii, ziua dreptăţii se apro- 
pie; iar în cunoscuta însemnare de la Hyères, din 1851, ca şi în f. 436 din 
ms. 82 intilnim de asemeni „ziua izbindirii“, O altă expresie foarte folo- 
sită în poemul nostru este „furtuna mintuirii“. La Russo nu intilnim nimic, 
apropiat și nici ideea unei lupte revoluţionare pentru libertate — care e 
cuprinsă în expresia din poem; la Bălcescu intilnim foarte frecvent intre- 
buinţate cuvintele „mintuire“, „a mintui“, „mintuitor“ — nu în sens biblic 
— şi expresiile: „ziua mintuirii“ (II, 108) și chiar „lupta mintuirii“ (II, 
107) exact în sensul „furtunii mîntuirii“, în sensul furtunii revoluționare. 
In versetul 49, avem cuvintul „preursit“ neîntilnit la Russo, pe care îl 
găsim folosit de Bălcescu tocmai în pagini elaborate concomitent cu Cin- 
tarea Romîniei, de plidă în Manifest către poporul romin (ziua preursită-ll, 
45) sau Mersul revoluțiilor (II, 108). Că expresia și ideea de care ea se 
lega erau obișnuite lui Bălcescu, o arată faptul că la el întilnim tot în 
această epocă cuvintul „ursită“: „guvernă ursitele omenirii și ale lumii“ 
(Întroducere, p. 22). O altă expresie care, ca și celelalte amintite pînă 
aici, nu e folosită de Russo şi de niciunul din scriitorii acestei epoci, este 
aceea de „fără de lege“ pentru orice formă de impilare a poporului. Expre- 
sia se întilnește în versetul 44: „văslașii cei răi“ — conducătorii, domnii, 
boierii — „te duc... din fără de lege în fără de lege“. Ea apare ca pre- 
dilectă la Bălcescu, unde o aflăm — dăm numai cîteva indicații — în Istoria 
romiînilor sub Mihai Vodă Viteazul, ed. Academiei R.P.R., Buc., 1953, Întro- 
ducere, „această fără de lege a boierilor“ (p. 21), „fără de legile domniei 
lui... (p. 31), „erincenele fără de legi“ (p. 33), în Manifestul din fruntea 
„Romîniei viitoare“, „cîrmuirea cea fără de lege“, în nota datată din 
Hyères amintită mai sus: „fiii fără de legii...“ Istoria rominilor sub Mihai 
Vodă Viteazul, (p. 366), în sfîrşit în Reforma socială la romini (ms. 82, î. 
191), care este forma primitivă a studiului Question economique . . ., redac- 

tată în 1850. Două forme incă mai neobișnuite pe care le intilnim în Cinta- 
rea Rominiei și la Bălcescu, dar la nimeni altcineva, vor îi și mai con- 
vingătoare. Este vorba mai întii de expresia ce revine in versetele 22, 52, 
55: „oamenii singiurilor“* — cu un genetiv plural foarte neobișnuit pentru 
„sînge“, voind să desemneze pe oamenii măcelurilor, ai impilărilor, pe 
boieri. În acest sens e întrebuințată expresia în poem şi în acest sens o 
întilnim la Bălcescu în nota de la Hyères (loc. cit). şi in paginile cu ex- 
presii cronicărești și folclorice din ms. 82. In al doilea rind, este vorba de 
cuvintul „imperechere“, aflat în versetul 38, cu sensul de: vrajbă, ne- 
înțelegere. Cuvintul: acesta deosebit de rar, care de asemenea nu se găsește 
nicăieri în paginile lui. Alecu Russo, îl ailăm nu numai in Precuointarea 
la Cintarea Romîniei, dar în Mersul revoluției (I1, 105) și, de mai multe 
ori, în Istoria Rominilor sub Mihai V. V., după cum indică şi vechiul Dic- 
ționar al Academiei. Este fireşte numai un amănunt în plus, dar mi se 
pare deosebit de semnificativ pentru un om de onestitatea lui Bălcescu că 
pasajul din versetul 3 al Cintării: „Care e mai mindră decit tine între 
toate ţările semănate de Domnul pe pămint“ este reprodus aproape aidoma 
în fruntea cărţii a IV-a /storiei...: „O ţară mindră și binecuvintată intre 
toate ţările semănate de Domnul pe pămînt“. 

Fără îndoială, se va putea replica de către apărătorii paternităţii lui 
Russo că aceste paralele nu sint concludente, de vreme ce N. Bălcescu ar 
fi traducătorul Cintării Rominiei și era firesc să folosească și in traducerea 
ce o făcea lexicul său obișnuit. Dar izbitor e că nu se rămine la un para- 
lelism formal, căci în adîncul aproape fiecărei expresii: „ziua izbindirii“. 
„ziua dreptăţii“, „furtuna mîntuirii“, „fără de lege“, „preusit“, „oamenii 
sîngiuirilor“ — stă un sens, în fond o concepţie asupra vieții, a lumii şi 
a istoriei, pe care le identificăm la istoricul muntean şi nicăieri la Alecu 
Russo. Și tocmai acest sens, această concepție asupra vieţii, a lumii şi a 
istoriei din adînc sînt de cea mai mare importanţă pentru a stabili pater- 
nitatea acestei opere literare. Căci dacă, invocind argumentul cu nimic 
dovedit concret, că Bălcescu, traducind poemul, era firesc să folosească 
unele „forme“ caracteristice lui, cînd vom dovedi că la baza Cînfării 
Rominiei stau concepţii care sint vădit ale lui Bălcescu, pe care la Russe 
nu le întilnim niciodată, cu care uneori acesta stătea în contrazicere, nu 
se va mai putea susține paternitatea acestuia din urmă și se va impune 
de la sine aceea a celui dintii. 

Se înţelege de altfel că problema formei nu poate li niciodată sepa- 
rată de aceea a fondului. De aceea etementele invocate mai sus în spriji- 
nul paternității lui Bălcescu sint, după cum s-a arătat, numai la prima 
vedere de formă. La fel stau lucrurile într-o altă problemă pe care o ridică 
acest poem. Hanes susține în sprijinul paternităţii lui Russo faptul că 
acesta ar avea, așa cum are și Cintarea Rominiei, un stil „poetic“, avîntat, 
energic, cald, pe cînd Bălcescu ar avea „un stil mai rece“ (op. cit. p. 145). 
Adevărul este că tocmai Russo este un spirit critic, reilexiv, ponderat, cu o 
ușoară notă de humor și ironie şi cu stilul corespunzător, pe cind la Băl- 
cescu este familiară fraza înțlăcărată, retorică, puternic evocatoare și în- 
demnătoare la luptă. l 

Inainte de a trece la argumentele propriu zise de fond — de care 
sint implicit legate toate cele de formă — să mai lămurim ceva în legătură 
cu forma atit de caracteristică a Cintării Romîniei — amestec de stil fol- 

cloric, cronicăresc și biblic — care constituie încă un argument în favoarea 
lui Bălcescu. Apărind ca o producţie folclorică, poemul Ciîntarea Rominiei 
era menit să constituie o dovadă că suferințele poporului, din care se 
născuse de pildă și doina, dăduse naștere acestei opere literare, că ea 
oglindea clocotirea revoltei populare ce a determinat mișcarea de la 1848. 
De accea, precuvîntarea sa, Bălcescu o datează: 1830, deşi, pentru a-i da 
parfumul arhaic, putea spune că e mult mai veche; poemul trebuia să 
exprime suferințele ajunse la capăt și determinind dorința de luptă a 
poporului în ajunul revoluţiei de la 1848. 

La împletirea îolcloricului cu arhaicul cronicăresc, in forma Cintării 
Rominiei se mai adaogă în stil și o notă biblică. Firește că raportarea la 
Lamennais s-a impus imediat, cu atit mai mult cu cit acesta încerca în 
acea epocă o fuziune între creștinism și democraţie, iar Bălcescu vorbește 
in precuvintarea sa la Cintarea Rominiei de biblie și psalmii lui David, 
ca de „cărţile cele mai frumoase și mai liberale ale lumii vechi și noi“. 
Semnificativ este nu numai că Bălcescu cunoștea Paroles d'un croyant 
(cf. 11, 129), dar că în întreaga lui operă se află ceva care chiar dacă nu 
înseamnă influența profetului social-creștin francez, marchează un spirit 
în citeva puncte înrudit, ceea ce legitimează folosirea unui stil asemănător 
celui din Paroles d'un croyant pentru Cintarea Rominiei. Într-adevăr, în 
studiul său, Hanes, studiind influența lui Lamennais asupra lui Russo, nu o 
găsește decit în Cintarea Rominiei şi nu manifestă nici o nedumerire în 
fața fenomenului absolut ciudat ca un scriitor să fie puternic dominat de 
o anumită concepţie intr-o scriere a sa și această concepție să mu mai 
apară absolut de loc în nici o pagină din tot restul scrierilor sale. Incli- 
narea spre o anumită mistică religioasă din Cintarea Rominiei la Bălcescu 
se întegrează însă într-o urmă de teologism care își făcea loc.iînr concepția 
sa de istorie. Nimeni nu poate nici contesta, nici minimaliza cotitura pe 
care o face studiul istoriei la noi cu Bălcescu care, printre cei dintii la noi, își 
dă seama că o istorie adevărată nu se poate scrie decît ținînd seama de con- 
dițiile sociale. Dar nu e mai puţin adevărat că în introducerea la Istoria 
rominilor sub Mihai V. V., Bălcescu spune că „omenirea a intrat în calea 
care o duce gradat către perfecţia. sa, către absolut, către nemărginit, către 
dumnezeu“. Cu această atmosferă de idei, în care providenţa avea rolul ei, 
indicînd drumul libertății şi aal agelatăţii, se înțelege că într-o scriere care 
în mod deliberat urma să aibă caracterul profetic ca poemul nostru, Băl- 
cescu îl începe cu: „Domnul Dumnezeul părinţilor noştri înduratu-s-a de 
lăcrimile tale, ţara mea“ și păstrează necontenit în el prezent acest factor 
care în scrierile lui Russo nu-l întîlnim nicăieri.” 


x 


Trecind la analiza elementelor propriu zis de fond, care pledează 
toate pentru paternitatea lui Bălcescu, să începem prin a recapitula care 
erau preocupările lui Russo în deosebi in perioada anilor în care e scrisă 
Cintarea Romîniei. Scrierile lui în această epocă, eliminind cele două piese 
pierdute, sînt: Critica Criticii, Soveja (1846) şi Studie moldovană (1851— 
1852). Din aceste scrieri reiese criticism, tradiționalism și simpatie pentru 
țăran ca producător al folclorului, privindu-l cam idilic și fără suiiciegtă 
atenţie pentru starea sa socială. Nu reies din paginile prozatorului moldo- 
vean nici revendicări sociale pentru cei impilați din societate, nici ură 

contra boierilor. Din trecut, el e dispus să-și amintească numai părţile fru- 
moase. Cînd vrea să păstreze imaginea lui, nimic din ceea ce era negativ — 
și se află în belșug în Cintarea Rominiei ca și în paginile lui Bălcescu — 
nu intunecă tabloul acestui idealizat trecut. Şi pentrucă uneori își dă totuși 
seama că totul nu fusese pentru toată lumea roz în acest trecut după care 
e atit de înduioșat, Russo se grăbește să adaoge: „dumnezeu să ierte tre- 
cutul...“, (Scrieri, ed. Clasicii romini comentaţi, Craiova, p. 188). In 
lasii în 1840, el vorbeşte de „frumoase privilegii“ (Scrieri postume, ed. 
Clasicii români comentaţi, Craiova, p. 68), iar „dreptul seniorului“ la prima 
noapte a femeii supusului său este numit „gingaș*“ (Scrieri postume, p. 68). 

In polemica ce o are cu Bariț, la 1856, cînd acesta spune că decit ar 
combate pe „dăscălașii“ latiniști ardeleni, mai bine ar duce o. campanie 
impotriva celor ce „șăd de 150 de ani în fruntea mesei“, adică împotriva 
boierilor, Russo răspunde printr-o teorie a „elitelor“, care, se înțelege, 
iarăși nu are nimic comun cu ideile de bază din Cintarea Rominiei, unde 
boierii sint autorii „fără de legilor“. „Moldovenii și muntenii — scrie 
Russo — sint mindri de fruntașii lor... Duhul fruntăşiilor se poate pre- 
face, dar îruntășia nu poate pieri...“ (Scrieri, p. 240). În slirșit, în scrie- 
rile prozatorului moldovean nu aflăm nicăieri urme dintr-o viziune de an- 
samblu a istoriei străbătută de concepţia. atit de nouă pe atunci ca aceea a 
revoluției, a luptei pentru libertate, a luptei de clasă chiar, cum aflăm în 
poemul nostru. 

Nimic din preocupările lui Russo din această epocă nu are vreo legă- 
tură cu avintata Cintarea Rominiei. În poemul acesta se încerca să se 
schiţeze literar o scurtă istorie a poporului nostru din epoca formării sale 
pină la zi, socotind în evidenţă că istoria nu e decît o înlănţuire de lupte 
dintre „strimbătate“ și cei impilaţi, că egalitatea și libertatea sînt esenţiale 
pentru popoare și străvechi la poporul nostru, că setea de a stăpini a unora 
a făcut să dispară egalitatea și libertatea, că pentru un popor sînt deopo- 
irivă de însemnate libertatea socială și cea naţională, una fără alta nepu- 
tînd trăi, că lupta e singura soluție pentru ieșirea din trista situaţie în 
care a fost adusă țara și că unirea este necesară pentru ducerea acestei 
lupte. În siirșit, din poem reies vie simpatie pentru țărănime, a cărei mize- 
rie e înfățișată, ură pentru boieri şi justificarea revoluţiei, prezentată ca o 
dreaptă răzbunare, Toate aceste idei din Cintarea Romineiei sint în centrul 
preocupărilor din totdeauna ale lui Bălcescu, în deosebi ale celor din epoca 
publicării ei și în jurul lor se axează toate studiile şi articolele publicate 
de acesta in deosebi in 1850. O paralelă destul de susținută se poate urmări 
de altfel între acest poem și Introducerea la lucrarea despre Mihai Vitea- 
zul. O examinare atentă a conţinutului poemului ne va arăta limpede legă- 
tura de idei permanentă dintre el și întreaga operă a lui Bălcescu. 


E 


Cintarea Rominiei incepe prin cunoscuta evocare a trisieţii și decă- 
derii patriei, in contrast cu frumuseţea, cu bogăţia şi cu gioriosul ei trecut. 
În fața slăbiciunii la care țara a ajuns, întrebindu-se „rămasu-ţi-a oare 
numai umbra puterii și aducerea aminte a vitejiei tale?“, scriitorul își 
creiază prilejul de a evoca întreg trecutul istoric, cu faptele lui măreţe și 
cu fără-de-legile care au adus țara în starea de decădere din acel moment. 
în versetul 13, este amintită epoca dacilor, fericită pentru că oamenii erau 

liberi și egali: „Era vremea atunqi cînd tot omul trăia iără stăpin și umbla 

mindru, fără să-și plece capul la alt om, cînd umbra văilor, pămintul ca 

şi aerul cerului erau deavalma pentru toţi“. Este aici, formulată fireşte po- 

trivit stilului unei opere literare, ideea lui Bălcescu din Despre starea so- 

cială a muncitorilor plugari, asupra căreia revine și mai clar în studiul 

Trecutul şi prezentul: „Cind romanii ocupară pămîntul, dacii toţi erau 

liberi și egali; se bucurau toți de aceleași drepturi“ (Opere, II, 119). iu 
continuare, versetul evocă luptele dintre daci și romani, intringerea. celor 

dintii și nașterea poporului nostru. Versetul următor prezintă dezvoltarea 

„acestui popor nou în mijlocul căruia libertatea trăiește, „deși se aflau bo- 

gaţi și mai săraci“ — idee pe care de asemenea o atlăm la Bălcescu in 
Despre starea socială și în Question économique (|, 187; II, p. 8). Mai de- 

parte, la versetul 16, Cintarea se opreşte din desfășurarea istoriei pentru 

a teoretizai. Aici se scoate în lumină indisolubita legătură dintre libertatea 
socială și cea naţională, arătind că acolo unde legea o fac numai cițiva 

pentru a supune pe ceilalți, libertatea dispare și lumea merge spre pieirea 

ei, căci toate nedreptăţile ce se fac sint pedepsite prin blestem dumnezeesc 

ce se cere îndelung ispășit. „Slobozenia e îndoită — începe versetul — cea 

din lăuntru și cea din afară... ele sint surori şi una fără alta nu poi 

trăi“. În Trecutul și prezentul, Bălcescu vorbește, chiar cu aceiași termeni 

de „independenţa din afară și libertatea dinăuntru“, iar în Mersul revoluției, 

amintește „libertatea dinăuntru, care e peste putință a dobîndi fără liber- 

tatea de sub dominarea străină“ (H, 106—107). în Cintarea Romîniei, ca 

și în opera lui Bălcescu, dispariţia libertăţii și sărăcirea unora inseamnă 

împărțirea în clase. „Atunci lumea se imparte în săraci şi bogaţi, în stă- 
pîni şi robi, în flăminzi și îmbuibați... atunci lumea stă în cumpănă de 
pieire“, — spune poemul. Încă din studiul Despre starea socială, istoricul 

semnala momentul în care „țara se împărți în două tabere vrăjmașe, avînd 

interesuri împotnivite“, stirșind prin a declara, așa de asemănător cu 
poemul nostru: „vai de acele naţii unde un mic număr de cetățeni iși înte- 
meiază puterea și fericirea. lor pe robirea gloatelor. Ele pier“. (1, 193, 198). 

Idee pe care sub altă formă o regăşim și în Question économique unde în 
primele pagini se arată că problema îmbunătățirii stării muncitorilor da- 
tează, „din ziua in care egalitatea străbunilor dispăru, din ziua în care 
iură săraci și bogaţi, robi şi stăpini, exploataţi și exploatatori ...“ (11,7). 
În continuare, versetul subliniază că sulerințele poporului sint ispășirea 
unui vechi blestem: „străbunii noştri au fost blestemaţi de Domnul pentru 

strimbătăţile lor și blestemul a trecut din neam în neam pînă în zilele 
noastre“ — idee care revine în versetele 21 și 53 și pe care o aflăm la 

Bălcescu în Introducere la Istoria rominilor sub Mihai V.V:: „Vai dar de 
acea nație care calcă voia lui Dumnezeu, care preferă răul la bine! Dum- 

nezeu o parăsește... şi ea expiază intr-un lung martir călcarea legii lui 

dumnezeu“. Şi în pasajul citat, istoricul continuă: „dar suferința este un 
-bold mai mult către perfecționare și din excesul răului iese binele“ (p. 10) 

idee pe care o mai întilnim la Bălcescu în Mersul revoluției (I1, 101, 107), 

in ms. 82, î. 436 („cei ce seamănă în lacrimi cu bucurie vor secera“) și 
pë care o exprimă și Cintarea în versetul 17: „...din robie se naște slo- 

bozenia, din neorinduială iese rinduială ... Jugul aduce mintuirea, precum 
furtuna liniștea“. Să amintim de asemenea că în versetul 16 apare cuvîntul 
„trăție“ — idee și formulă scumpe lui Bălcescu și frecvente în scrierile lui. 

În versetul 18, Cintarea justifică revoluţia. Autorul, cu tot spiritul 
biblic ce-și făcea loc în forma. poemei sale, se dovedea totuși un realist care 
nul putea ti decit Bălcescu, știind, a nu aluneca în misticism, căci pentru el 
pedeapsa dumnezeiască pentru nedreptăţi înseamnă revoluţia: „sabia dom- 
nului e braţul poporului“. Privind revoluţia ca un moment în care se ră- 
scumpără lungi suferințe, poemul arată că atunci nu poate incăpea nici 
milă, nici iertare, ci vărsare de singe și durere. „Furtuna mintuirii“ — re- 
voluția — zice poemul — „strajnică are să lie. Aveţi grijă de ziua aceea 
și grăbiţi-vă a vă îndrepta din vreme. Tirziu va îi atunci a plinge și a se 
căi; căci suferinţa îndelungată împietrește inima omului şi ucide mila dintr- 
insa... Cei mari şi puternici au toate zilele spre a se îngrășa din asuprirea 
creștinilor ... poporul are numai un ceas în care își izbindește și cu acest 
ceas răscumpără veacuri de chinuire ... Blestemele văduvelor sărace, su- 
doarea oamenilor cheltuită în folosul altora, hrana sărmanilor mistuită, 
moștenirea copiilor hrăpită, adunate cu grămada la un loc cresc furtuna 
omenească și răsplata cumplită a dreptăţii Domnului. Cei ce prin siluire 
fac asemenea nelegiuri, prin siluire pier... şi sabia Domnului e braţul 
poporului... și sabia atunci mănincă carne și nu cruță pe nimeni, de la 
sugătoriul pînă la cel mai desăvirşit bătrin“. Aflăm în acest verset in- 
treaga poziţie a lui Bălcescu față de revoluție, pe care o numea „drept legi- 
tim al popoarelor“ (II, 101), a acelui Bălcescu, care în martie 1850 scria 
„il faut que la revolution ne transige pas avec ses ennemis“ (lon Ghica: 
Amintiri din pribegie, ed. Clasicii romini comentaţi, Craiova, I, p. 218) care, 
in sfîrşit, vorbea despre revoluţia de la 1848 din Ardeal ca despre o legi- 
limă pustiire singeroasă: „Ea fu asemănată cu furia sălbatică a răzbunări- 
lor 'stind peste mormane de ruine și de morți, îngrozitoare și cu gura plină 
de spume singeroase, țiind. într-o mină o torță pustiitoare de cetăți, de 
celalaltă un paloș crud și neimblinzit... Revoluţia ardelenilor fu groaz- 
„Rică, nemiloasă... dar putem spune, spre apărarea ei, că acele excesuri 
fură o urmare fatală a unei sulerințe și a unei uri înăbușite și inăsprite de 
zece veacuri de tăcere silită sub o cumplită tiranie...“ (II, 127—128). Ase- 
mănarea dintre poziţia lui Bălcescu și aceea din Cintare este evidentă. în 
schimb nici una din aceste idei nu poata îi aflată la Russo. 

Versetul următor 19, formulează literar ideea că istoria omenirii nu 
este decit istoria luptelor dintre clasa dominantă și cea exploatată. in cu- 
woscuta sa Introducere, Bălcescu semnala că istoria noastră pină la el „a 
fost rău scrisă“, invinuind pe istorici că n-au văzut decit luptele dintre pre- 
tendenţii la tron, fără să înțeleagă interesele ce fiecare reprezenta; iar în 
Mersul revoluției alirma că cele 18 veacuri de existență ale poporului 
nostru sint o continuă luptă „pentru triumful binelui asupra răului... a 
dreptului asupra silei“. Această ciocnire de interese, această permanentă 
luptă pentru libertate, iără de considerarea căreia, după Bălcescu, revolu- 
tiile apar lipsite de sens, o aflăm și în versetul 19 din Cintarea Rominiei: 
„Lumea întreagă are tot o poveste... strimbătatea care lăcomește la bunul 
altuia şi sărmanul care sfărimă brațul ce-l stringe. Grea e strimbătatea . . . 
dar și răsplata ei cumplită este“. Și această idee din urmă, a răzbunării, 
este de asemenea frecventă în lucrările istoricului muntean (1, p. 139; II, 
p. 119; ms. 82, î. 191, /storia... p. 44). 

De la versetul 20, Cintarea Romîniei continuă evocarea istorică intre- 
ruptă mai înainte, urmind în linii mari suita de evenimente pe care o ob- 

servă Bălcescu în Mersul revoluției şi în Introducere, lucru pe care-l sem- 
nala de altfel și Odobescu. Sînt înfățișate zilele de după colonizarea Daciei, 
fericite pentru că oamenii erau liberi; apoi epoca grea a năvălirii barbari- 
lor; în sfîrșit momentul, din versetul 22, în care „setea de a stăpîni cuprinde 
pe oameni ... Domnii și boierii neamurilor se ridică ca niște uriași și caută 
a sdrumica popoarele...“. „Din această frămîntare se născu o fiară... 
robia“ — continuă versetul 23. O luptă îndelungată începe „între om și 
om, popor şi popor și între popoare și căpeteniile lor cele hrăpitoare. ..* 
„Capeteniile cele hrăpitoare“, „cei fără de lege...“, „domnii şi boierii 
neamurilor“ (versetul 25) din Cinfarea Rominiei se înţelege că sint ex- 
presii care dovedesc altă concepţie despre clasa boierească decit a lui 
Russo, pe care au arătat-o, concepția însă pe care o aflăm integral la 
Bălcescu. În Despre starea socială a muncitorilor plugari, in Question 
économique, în Mersul revoluţiei, istoricul insistă asupra momentului în 
care clasa boierească, folosind forța și sila, „caută a păstra numai pe 
seama-i libertatea ... întemeindu-și puterea și fericirea pe robirea poporu- 
lui“, înghite „proprietăţile mici ale țăranilor în proprietățile cele mari și 
robeşte pe popor pămintului“ (II, 100), incepind din acel moment acea 
„luptă necontenită a dreptului. contra tiraniei, a unei clase desmoștenite 
contra uzurpatorilor ei“ (II, 119) — cum zice Bălcescu — adică împotriva 
căpteniilor celor hrăpitoare — cum zice în Cîntarea Rominiei. Chiar in 
cuvintele din finalul versetului 22 „Slobozenia se învinge... Dar răbdarea 
şi viitorul rămîn popoarelor“ răsună ideea din motto-ul pe care Bălcescu 
il pusese unui studiu al său: „Privilegiurile se vor siirși, dar poporul ră- 
mine veșnic“, legînd odată mai mult conţinutul Cintării de ideile operei 
istoricului muntean. 

După aceasta, poemul caută să scoată în evidenţă că libertatea, care 
stă la temelia existenței popoarelor, nu poate îi sugrumată pentru tot- 
deauna. Pînă a ajunge însă la recucerirea ei, popoarele au a trece „prin 
ispite și încercări pînă să intre ştiinţa într-însele şi să le înțeleagă“ (ver- 
setul 24). Amintindu-ne că în versetul 9, Cintarea evidenția rolul „gin- 
dirii“ care se ivește „luminoasă deasupra întunericului“ și legind rolul pe 
care poemul îl atribuia acestei „gîndiri“, „ştiinţei“, în sensul de „cunoaș- 
tere“, la prăvălirea lumii vechi şi reînălțarea libertăţii, recunoaștem și 
aici concepția lui Bălcescu pentru care „rațiunea“, „înţelegerea“, „ideile“ 
jucau un rol însemnat în procesul de eliberare al oamenilor. Pentru el, dacă 
unele popoare „mai sint în sclavie, cauza e că nu sint luminate“. De aceea, 
“cînd își punea problema de a stabili premizele unei noi revoluţii, el cerea 
în primul rind lămurirea și trezirea conștiințelor: „să luminăm poporul, 
dacă vrem să fim liberi“ — poziție din care iau naștere organizarea comi- 
sarilor de propagandă și Manualul bunului romin, la 1848, ca in general 
mai toate studiile sale și revista „Rominia viitoare“. Pină să ajungă la 
izbindirea de care vorbește, care este reciștigarea libertății, poemul arată 
cum popoarele sint tîrîte de „domnii şi boierii“ lor în greșeli, ajungind să 
se dușmănească şi să se războiască între ele, nu spre folosul lor, ci spre 
folosul asupritorilor și tiranilor pămintului“ — ideea în care se ajlă de 
asemenea cunoscuta atitudine antișovină a lui Bălcescu, totdeauna promo- 
tor al unei înțelegeri între popoare, contra războaielor dintre ele, a acelui 
Bălcescu care în Mersul revolutiei arăta că, dacă în trecut fusese aitiel, 
„acum“ toate popoarele „au simţit că au unui și acelaşi dușman — adică 

pe exploatator, lucru asupra căruia revine în Istoria rominilor sub Mihai 
V. V., unde spune că „nenorocitele noastre siişieri cu ungurii... nu vor 
fi folosit decît despoticelor împărăţii, duşmanele noastre comune“. 

Concepția comună din care izvorise studiile lui Bălcescu și versetele 
Cintării Rominiei continuă să fie evidentă și mai departe. Poemul evocă 
suferințele poporului, pribegiile la care oamenii au fost nevoiţi pentru a 
scăpa de ele, dorul nemărginit de locul de baştină, patriotismul care în- 
sufletește conștiința romînilor şi-i face necontenit să spere și să lupte cu 
incredere că libertatea străbună va putea îi recucerită — așa cum gindea 
și Bălcescu. Și, așa cum gindea acesta, poemul cere pentru această recuce- 
rire „jertfe necurmate și o unire strînsă între oameni“. Ideea aceasta a 
jertfei ce este absolut necesară o aflăm mai in fiecare pagină a istoricului, 
îie că era dintr-un studiu sau din scrisori particulare. De asemenea, ideea 
unirii, pe care o formulează, poemul o aflăm permanent în scrierile lui 
Bălcescu. Într-o scrisoare din dec. 1849, în care schița planul /ntroducerii, 
el arată ţinta naţională ca „cea mai principală“, de unde făcea să decurgă 
imediat „chestia de unitate naţională“ (Amintiri din pribegie, UI, p. 171) 
pentru ca în Mersul revoluției să afirme că „unitatea națională este che- 
zăşuirea libertăţii“ poporului, că — așa cum am mai citat — revoluția ce va 
veni după aceea din 1848, „nu se va mărgini a cere libertatea dinăuntru, 
care e peste putință a dobindi fără libertatea: din afară, libertatea de sub 
domnirea străină, ci va cere unitatea și libertatea națională. Deviza ei va 
îi Dreptate, Frăţie Unitate“. (I1, 107); iar în Trecutul şi prezentul atirmă 
că „vorba unire e azi în toate inimile“ ((II, 122). După cum se vede, și 
această idee din Cintarea Rominiei este în complet acord cu ideile pe care 
Bălcescu le agita în deosebi în această perioadă, dar n-are nimic comun 
“cu poziţia lui Alecu Russo, care se simțea mai mult moldovean și în scrie- 
rile căruia ideea unirii nu constituie o preocupare deosebită. 

in continuare, Cintarea Romîniei intăţişează epocile de grele încercări 
pentru poporul nostru; luptele cu turcii, cu tătarii, cu ungurii, cu polonii, 
vitejia oamenilor, jertfele lor, izbinzile lor în lupta pentru apărarea liber- 
tății. Dar ceea ce nu putu face puterea vrăjmașilor tace neințelegerea din- 
lăuntru. „Feciorii tăi cei vicleni — spune versetul 38 — făcură sfat rău 
între dînşii ... cugetul nedreptăţii și al domniei intră în sufletul lor... za- 
vistia semănă sămînţa gălcevelor şi a împerecherilor din casă... feciori 
tăi... dete în mîinile voinicilor tăi furca în locul paloșului... și tu te 
lăsași de bunăvoie în mîinile celor ce nu te putuseră birui“. Dușmanii pin- 
desc împrejur, iar „domnii și boierii tăi îngenunchiară înaintea lor!“. Se 
află în acest verset evenimentele și poziția față de ele pe care le găsim în 
Introducerea la Istoria rominilor sub Miahi V.V., siirşitul cap. VII și în- 
ceputul cap. VIII. Corespunzător ideii: „dete în miinile voincilor tăi furca 
in locul paloșului“ aflăm la Bălcescu menţionat că boierii tac pe popor 
apatic, ceea ce duce la slăbirea ţării și la căderea ei sub suzeranitatea tur- 
cilor. In aceste pasaje din Introducere, Bălcescu arată că in această epocă 
„începură luptele din lăuntru“. În aceste împrejurări, înconjurați de duş- 
mani, boierii și domnii „caută de se învoiesc de bunăvoie cu dinșii“ (/sto- 
ria, p. 17). 

Versetele următoare din Cintarea Rominiei sint o evocare, în stilul 
patetic, caracteristic acestui poem, a suferințelor poporului din cauza duș- 
manilor care îl subjugă și îl impart. Ura cea mai mare a autorului Cin- 

tării merge insă impotriva clasei conducătoare de atunci, împotriva boieri- 
lor, „feciorii tăi cei blestemaţi“, „vislaşii cei răi“— cum Îi numeşte în 
versetele 41 şi 44 — care, pentru a se îmbogăţi tot mai mult, „te deteră în 
prada dușmanului“, care „și-au însușit dreptul d-a fi cîrmaci“ şi „te duc 
dintr-o. nevoie într-alta și mai mare și din fără de lege în fără de lege“. 
Singur versetul 44 în care se află o adevărată înfierare a clasei boierești 
conducătoare, ar putea. servi pentru a identifica in Bălcescu pe autorul 
Cintării Rominiei, căci nici unul din revoluționarii de la 1848 n-a mani- 
iestai o ură mai puternică și mai constantă ca Bălcescu contra unei boie- 
rimi vinovată de toate nenorocirile care se abătuseră asupra poporului. 
Incă din 1845, în studiul despre Spătarul loan Cantacuzino, istoricul avea 
cuvinte aspre la adresa boierilor, inviruindu-l că nu știuseră a privi spre 
„poporul care se lăsa la picioarele lor și se muncea ca să le hrănească 
lenea“ (I, 149). lar in studiul despre Postelnicul Constantin Cantacuzino, 
este însă mai drastic, alirmind că în ce privește „aristocrația noastră... 
sintem convinși... că egoismului, mirșavei ambiţii și lașităţii ei, ţara a 
fost datoare toate, suierințele sale“ (1I, 157). În sfîrşit, în avertismentul la 
Question économique ..., după ce revoluţia de la 1848 ii sporise experienţa 
in ce privește atitudinea boierilor, afirmă că în lucrarea sa va spune „ade- 
văruri toarte aspre despre boieri“; intreaga lucrare nefiind în realitate de- 
cît un documentat şi dur act de acuzare împotriva acestora, încheindu-se cu 
constatarea că ţara se înșelase cind avusese incredere în boieri, „in ciuda 
corupției, nemărginitului egoism și spiritului lor rapace“, căci boierii „sint 
boieri și atita tot“, cu alte cuvinte nu cunosc alte sentimente și interese în 
afară de acela ale clasei lor. Aceste sini concepțiile și poziția față de boie- 
rime pe care la aflăm şi în Cinfarea Romîniei. 

Într-adevăr, iată în același verset 44, caracterizarea boierilor plină de 
dispreț şi ură: „Iarba se usucă pe unde calcă ei“... „Înţelepciunea lor, 
minciuna... istețimea lor jătuirea... faptelor lor faptele iadului...“ Și 
imediat apoi avem o nouă dovadă că în Cintarea Rominiei sint concepțiile 
şi pana lui Bălcescu. Se știe teoria acestuia că Mihai Viteazul numai silit 
de boieri a dat cunoscuta sa „legătură“ a ţăranului. Atit la 1846, în Despre 
starea socială a muncitorilor plugari, cit şi în ultimii săi ani de viaţă, în 
Istoria românilor sub Mihai V.V., el insistă că „Mihai vodă silit de aris- 
tocraţi lăcu acel așezămint...“ (H, 215). Poziţia aceasta se află şi în 
poem, tot in versetul 44, unde, referindu-se la boierii pe care am arătat 
cum îi caracteriza, adăoga: „ei au supus subt jugul: clăcii pe poporul tău“. 
Şi această. poziţie comună este cu atit mai mult concludentă că autorul 
&întării e Bălcescu cu cit el erai în această epocă cel care iniţiase această 
teorie. Într-atit era legată această idee de istoricul muntean, încit, în Do- 
rințele partidei naţionale, la 1848, Kogălniceanu vorbind de legarea țăra- 
nului de pămînt, citează in sprijinul pledoariei sale pe Bălcescu. În verse- 
tul 52 al Cintării Romîniei se revine dealtfel asupra boierilor de pe aceeași 
poziție ca a istoricului nostru. „Ei (boierii) înălțară trutia lor pe tilhărie... 
avuția lor pe ioameiea ta... boieria lor pe zdrenţele tale... puterea și 
strălucirea lor pe singele ce tu vărsași într-o sută de bătălii, unde părinţii 
lor nu erau!“ — text în care regăsim nu numai toate elementele de acu- 
zalie contra boierilor-pe care le foloseşte Bălcescu în diversele sale studii, 
dar metoda contrastului pe care o aflăm la începutul studiului Question 

économique, scris tot în 1850. Identitatea merge pină la amănunte. Poemul 
spune: „inălţară ... avuţia lor pe foametea ta...“, jar studiul lui Bălcescu 
relatează că boierii „nu numai puseră margini lăcomiei, și rapacităţii lor. 
Muncitorii, siliți de foame... deveniră robi“ (H, 10). De altfel ideea 
aceasta a sărăciei poporului care muncește, pe care e întemeiată bogăția 
clasei boierești, ideea ce o allăm în poem, o găsim la Bălcescu încă din 
1846: „Robia iu răsplata claselor de sus ale societății către clasele de jos, 
care le-au hrănit, le-au respectat totdeauna, le-au păstrat în poziţia lor și 
au jertfit și muncă, şi bani, şi viaţă pentru patrie și libertate“ (I, 193). 
Evocind aceste suferințe ale poporului, ajunge Cintarea Romîniei la 

celebrele ei versele (45 și 46), în care se face elogiul poeziei populare, 
unul din argumentele cele mai cald exploatate în favoarea paternității lui 
Russo. Numai că din studiile lui Russo pe care le cunoaștem, în deosebi din 
Poezia Populară, reiese că aceasta într-adevăr prețuia această producţie 
artistică, dar vedea în ea izvorul limbii și al literaturii, conservatorul dati- 
nilor naţionale, al mărturiilor istorice, dovada dragostei rominului pentru 
natură, a spiritului său, de observaţie, oglinda sentimentelor sale intime, 
dar nu vorbeşte în mod expres de poezia populară ca o manifestare a su- 
ierințelor poporului, a urii acestuia față de exploatatori, a năzuinţelor sale 
de izbăvire și a dorințelor sale de răzbunare. Chipul cum face elogiul 
poeziei populare Cintarea Rominiei evidențiază că nu Russo este autorul 
ci, ci Bălcescu, pentru că doina aici mu este decit expresia durerilor nemăr- 
ginite ale poporului, în condițiile de exploatare și viaţa mizeră pe care 
poemul le inlăţișase și pe care nimeni mu le evocase atit de puternic ca 
istoricul nosiru. Dacă adăogăm. că singura poezie populară pe care am 
ailat-o in manuscrisele acestuia cuprinde versuri ca: 

Ia ascultă, măi ciocoi, 

Pînă cind o să jupoi 

Și pe ţară și pe noi (ms. 82), 


că poemul privește doina ca izvorînd din durere, în deosebi din lipsa pă- 
mintului ce i s-a „răpit“ poporului, și că singurul vers citat în poem e: 
„Biru-i greu, povada-i grea“ — cred că se recunoaște destul de ușor po- 
ziția lui Bălcescu și nu a lui Russo față de folclor și în acest verset din 
Cintarea Rominiei. 

Mai departe, poemul evocă fugitiv vremurile vechi, cînd uniți, rominii 
înfrîngeau toate dușmăniile, apoi epoca despărțirii în mai multe principate, 
care aduce slăbiciune — pledoarie indirectă pentru ideea — scumpă lui Băl- 
cescu — a unirii, În versetul 54 se face elogiul bărbăției din trecut, așa 
cum se făcuse şi în versetul 36: „Nu-ţi mai aduci aminte de zilele tale cele 
vechi? Trăznetul se zdrobea în miinile celor nebiruiţi...“ — căreia îi 
corespunde — de astădată chiar în stilul Cîntării Rominiei — textul lui 
Bălcescu din Trecutul şi prezentul: „Pentru ce această adormire? Istoria 
străbunilor, bogată de suveniri glorioase, nu-i deşteaptă? Urmași ai romani- 
lor, care dictară legi lumii de atunci, nu-și aduc aminte de origina lor? 
Nu-și aduc amnite de luptele strălucite ale părinţilor lor, de laurii ciștigaţi 
pe cimpul de bătaie? Vorbele independenţă, patrie, naționalitate, nu chiamă 
in inima lor nici o simţire nobilă? Ele altădată făceau să tresară pe romin, 
îl umpleau de entuziasm și-l grăbeau în rindul vrăjmașilor unde muria sau 

ieșea triumfător“ (II, 117—118). Şi făcînd elogiul vremurilor de eroism de 
altădată, Cintarea Rominiei aduce o explicare pe care o foloseşte foarte 
frecvent Bălcescu. „Cei ce făceau acele fapte mari — spune versetul 54 — 
aveau o patrie“, exact în sensul în care în mai multe din studiile sale isto- 
ricul arăta că slăbiciunea țării a început atunci cind poporul sărac și ex- 
ploatat: „nu mai vru a se jertii pentru o patrie unde nu i s-au lasat drep- 
turi şi pentru o libertate de care el nu se poate bucura“ (1, 193). Ultimele 
versete ale poemului, continuind evocarea vremurilor vitrege dar și a erois- 
mului de pe vremea libertății străbune, cind oamenii aveau deci o patrie, 
se întreabă dacă nu a venit vremea reînvierii vechei vitejii. „Răzbunătorul 
preurist nu s-a născut oare?“ — se întreabă autorul Cintării în spiritul in 
care Bălcescu în primele pagini ale /sforiei... sale, spune că Mihai 
„ajunge a îi sperarea tuturor, răzbunătorul atit de mult dorit şi aşteptat“ 
(Istoria, p. 27). În sfîrşit, ultimele acorduri ale poemului pun accentul pe 
singurul mijloc care poate duce la ieșirea din starea de slăbiciune, decădere 
și lipsă de libertate în care se află poporul: lupta. Ideea — de asemenea 
scumpă lui Bălcescu în deosebi — este cea spre care converg toate elemen- 
tele Cîntării Rominiei. Cuprinsă în motto-ul poemului, unde, citind dintr-o 
cronică, spune că mai bine e să mori de sabia dușmanului, „decit să fiți 
privitori impilării și ticăloșiei țării voastre“, — ceea ce constituie un indis- 
cutabil îndemn la luptă — spre final ideea revine la un leit-motiv (în ver- 
setele 51, 58, 61): „Cinge-ți coapsa ta, cată și ascultă! ... ziua dreptăţii se 
apropie... toate popoarele se mișcă... căci furtuna mintuirii a început“ — 
așa cum în Mersul revoluției, Bălcescu spunea aproape cu aceleași cuvinte: 
„Fiţi gata, dar a vă lupta bărbăteşte... Ziua izbindirii, ziua dreptăţii se 
apropie, în care se vor ridica popoarele ca să măture rămăşiţele tiranilor 
de pe fața pămîntului“ (II, 107) și așa cum în lucrarea despre Mihai 
spunea că spre a realiza unirea — singurul mijloc dea obţine libertatea — 
era de trebuință: „o sabie romînească puternică“. Această idee a luptei care 
singură poate aduce salvarea pe care întreaga Cintarea Rominiei pune un 
accent atît de puternic, aşezind-o in tinal, tocmai pentru că ea constituia 
elementul esențial asupra căruia trebuia concentrată toată atenţia, ne 
indică adevăratul obiectiv al poemului, subliniat de altfel direct de Băl- 
cescu în precuvintarea cu care însoțea publicarea la 1850: acela de a atrage 
atenţia că „miîntuirea stă în noi și că vom ti mintuiți dacă vom ti cu pri- 
vighere, stăruință şi jertfire, dacă ne vom întări, și braţele şi inima“. Ea 
este în același timp un indiciu în plus în sprijinul tezei că autorul Cîntării 
Rominiei este Bălcescu cel care într-o scrisoare către Ghica din 1849, spu- 
nea: „Dumnezeul meu politic de mai multă vreme este puterea, este Jehova, 
Dumnezeul armatelor“. Şi imediat apoi adăoga un pasaj care s-ar putea 
zica că este formularea în embrion a viitorului poem și a obiectivelor sale 
de chemare la luptă“: „Este de trebuință a populariza printre romîni aceste 
idei și a întoarce toată ţinta lor națională către armă mumai, căci numai 
cu dinsa se vor mintui si vor fi mari și puternici“ (Amintiri din pribegie, 
II, 108). 


* 


În mod evident, poemul Cintarea Rominiei este o operă literară cu un 
puternic caracter militant și mobilizator, așa cum sint toate scrierile lui 
Bălcescu, dar nu ale lui Alecu Russo. Conţinutul ei revoluţionar: evocarea 

luptei de clasă dintre exploatatori și exploataţi, legitimarea revoluției, ura 
pentru boieri priviți ca mari vinovați și ticăloși, năzuința spre unire, aspi- 
raţia puternică spre libertate socială și naţională, lupta ca singurul mijloc 
pentru a o cuceri, în sfîrșit largile cunoștințe de istoric și poziția în liecare 
din aceste probleme toate sînt obişnuite scrierilor lui Bălcescu şi absente 
la Russo. Acesta, cu toată participarea sa la mișcarea moldoveană de la 
1848 — care se știe la ce s-a redus — era departe de radicalismul isto- 
ricului muntean, pe care-l vădește și Cintarea Rominiei. Nimic din ceea 
ce este mai caracteristic, mai îndrăzneț, mai violent revoluționar in com- 
ținutul și forma poemului nu se înrudește cu ceva din opera lui Russo. 
Totul însă le leagă puternic aceste elemente de gindirea și poziția lui Băl- 
cescu. Comunitatea de concepție dintre poem și scrierile acestuia în gene- 
ral, unitatea de preocupări a istoricului din anul 1850, in care Cintarea 
Rominiei se încadrează perfect, duc în mod clar la concluzia că Bălcescu 
este autorul acestei scrieri. Unele detalii formale, cum. sînt: avîntul, reto- 
rismul, lexicul legat de conţinut, sînt de asemenea proprii istoricului și 
nu lui Russo, după cum caracterul biblic al stilului poemului se leagă de 
o trăsătură pe care am văzut-o apărînd în întreaga operă a lui Bălcescu, 
dar nicăieri la scriitorul moldovean. În siirșit, mărturiile celor mai apro- 
piaţi în perioada publicării poemului sint de asemenea în favoarea lui 
Bălcescu. Singurul în favoarea lui Russo este Alecsandri, care intervine 
13 ani după publicarea Cintării și care nu fusese la Paris în timpul apa- 
riţiei „Romîniei viitoare“. El are contradicții în mărturiile sale, nu dă nici- 
odată la iveală manuscrisul ce spunea că-l are și, de altiel, de la 1876, 
cind publică în ediția Operelor complete amintirile despre Bălcescu și 
Russo alăturate fără să mai atingă problema paternității Cîntării Romi- 
niei, nu mai revine niciodată public în această chestie. 

Ce a putut determina, totuși, intervenţia lui Alecsandri? Cintarea Ro- 
miniei era desigur opera literară menită să trezească conștiințele în țară, 
să le cheme la luptă pentru cucerirea libertăţii poporului, luptă pe care 
Bălcescu o socotea apropiată chiar după 1848. Dar, tradus în limba tran- 
ceză şi prezentat ca o scriere populară, anonimă, poemul devenea un exce- 
lent mijloc de propagandă printre străini, de care Alecsandri pomenește 
într-o mărturie a sa, o legitimare ca mișcare populară a revoluției de la 
1848, pe care în acea epocă moșierimea și burghezia trădătoare incercau 
să o compromită. Pentru această traducere în iimba franceză este posibil 
să fi fost însărcinat Russo, ca unul cara, făcînd studiile cele mai serioase 
în străinătate, cunoștea cel mai bine dintre romînii patruzecioptiști aflați 
la Paris, pe atunci această limbă. De acest text francez trebuie să fi auzit 
Alecsandri și de aici au izvorit toate contuziile lui de mai tirziu. Soco- 
tindu-l deci de perfectă bună credință şi considerînd că într-adevăr avusese 
textul francez al Cintării Rominiei, aceasta nu putea fi decît această tradu- 
cere făcută de Russo pentru propaganda în străinătate după originalul lui 
Bălcescu, text care poartă în conținutul său atîta din spiritul dirz revoluţio- 
nar al acestuia. Această confuzie a dus pe Alecsandri la pledoaria pentru 
paternitatea lui Russo, care este de fapt singurul izvor al părerii că nu Băl- 
cescu este autorul poemului în discuţie. Analiza ideilor, care nu s-a făcut 
niciodată temeinic pînă acum, este de natură să ne arate că nu numai nenu- 
mărate detalii formale, cu rădăcinile lor de conţinut, dar întreaga construc- 
ție a Cintării Romîniei şi mai cu seamă întreaga concepție ce stă la baza 


251 


G. C. NICOLESCU 


a 


ei are totul comun cu conceptiile lui Bălcescu și cu preocupările lui de 
prin 1850 și nu se înrudește în nimic concret cu ceea ce e caracteristic 
gîndirii şi manifestărilor lui Alecu Russo. Astăzi, cînd conţinutul unei 
pere literare reprezintă o realitate de care nu se poate face abstracţie, 
socot că mai mult ca oricînd trebuie să considerăm prin această analiză 
a conţinutului poemului adusă dovada concretă a paternităţii lui Bălcescu, 
iar Cîntarea Romîniei ca o creaţie ce se integrează definitiv în opera sa.! 


1) Citatele din acest sludiu se referă la următoarele ediţii: 

N. Bălcescu: Opere, 2 vol, Buc. 1940. 

N. Bălcescu: Manualul bunului Romîn, 1903. 

N. Bălcescu: Opere, vol. 2, Istoria Rominilor sub Mihai Vodă Viteazul, ed. Acade- 
miei R.P.R. 1953. i 

Al. Russo: Scrieri, ed., Clasicii romîni comentaţi. 

Al. Russo: Scrieri, postume, ed. Clasicii romîni comentaţi. 

Ion Ghica: Amintiri din pribegie, 3 vol. ed. Clasicii Romini comentaţi. 

O sută de ani de la săvîrşirea din viață a unui scriitor clasic înseamnă, 
odată cu pomenirea gloriei lui, statornicită sau încă pendinte, şi prilejul 
binevenit de a incerca o recapitulare a condiţiunilor istorice în care și-a 
petrecut viaţa, a ambianţei sociale care i-a favorizat opera sau dimpotrivă 
i-a desavantajat-o, a chipului în care această operă însăși a fost primită de 
contemporani și apoi de urmași, într-un cuvint prilejul de a lua contact cu 
efigia de adevărat a scriitorului, așa cum au lămurit-o și patinat-o cei 
100 ani de la săvîrşirea lui din viață. Un centenar e un bilanţ intotdeauna 
excedentar cînd e vorba de un scriitor clasic. Așa au fost centenarele de 
mai deunăzi ale lui Eminescu şi Caragiale, acele grandioase sărbători ale 
unanimităţii cititorilor din ţara noastră, aşa trebuie să fie, mai mult, aşa 
este, cu toate aparențele contrarii, şi centenarul morţii lui Anton Pann. 
Căci în timp ce Eminescu și Caragiale sint astiel de creatori de vers și de 
proză rominească, încit prestigiul lor constituie unul din titlurile intangi- 
bile ale culturii noastre, Anton Pann, atit prin natura talentului său, prin 
«destinul operei lui cit și prin cele citeva umbre misterioase ale biografiei 
lui, se situiază de la început într-o zonă nu tocmai centrală, la oarecare 
distanță de prytaneul marilor clasici. 

Este, fără îndoială, un caz Anton Pann al literaturii noastre și nimic 
nu-l ilustrează mai sugestiv decit tocmai sinuoasa diagramă a opiniilor 
despre el, de-a lungul unui veac, de posteritate, zig-zaguri uneori înlăuntrul 
aceluiași mic spațiu, revizuiri mai la urma urmei spre lauda celor ce le-au 
practicat, însă nu mai puțin capabile să întreţie un fel de incertitudine, o 
aureolă jucăușe, cind apărînd şi cînd dispărind din jurul unei îrunţi care a 
iost, neindoios, a unui martir al scrisului. Pe de altă parte: marele număr 
de publicaţiuni, cite i se cunosc, varietatea cuprinsului tor, larga lor difu- 
zare în straturile cele mai adinci ale poporului, caracterul lor practic, pe- 
dagogic, educativ, pătrunderea de timpuriu în sufletul copiilor și adoles- 
cenților, căci așa cum literatura lui psaltică (acele tălmăciri de cîntări 
bisericești) și-a avut credincioșii, așa cum culegerile de poezii în moda 
vremii, precum Spitalul amorului sau Cintătorul dorului și-au avut lectorii 
împătimiţi, istorioarele și paraboleie din Povestea vorbei şi din O şezătoare 
la țară au devenit cărți de căpătii ale virstei fragede, — toate acestea 
“puteau întrejine, cum au şi întreținut o faimă, însă ea n-a fost totuşi nici- 
odată la nivelul justei valori artistice a scriitorului. Adăugaţi, după aceea, 
şi aproape imediat după moartea lui Anton Pann, lunga fază, care, departe 
de a se epuiza, poate că e abia la începuturile ei, faza de valoriticare in 

plan științilic a operei sale, pe care comparatiștii folclorului și-o trec din 
laborator în laborator, ca pe un preţios material de experimente și se va 
înţelege că nici această promovare, oricit de nobilă, în plan universal, a 
scrisului lui Anton Pann nu e făcută să favorizeze cristalizarea personali- 
tății sale artistice. Iar Anton Pann este înainte de toate un scriitor, mai 
mult, un artist şi despre darurile lui de meșteșugar al verbului și versului 
rominesc cată să vorbim, cel puţin în măsura în care a fost cinstită și cu 
bună dreptate, latura utilitaristă a scrisului său, imensele servicii pe care 
întinsa circulaţie a tipăriturilor lui le-a adus culturii rominești. In pragul 
veacului acestuia, așa dar cu 50 ani în urmă, se mai discuta la noi dacă 
și în ce proporţii este Anton Pann un folclorist, cu toate că generosul 
colecționar de înţelepciune populară restituise lumii „cu asupra de măsură“, 
pentru a folosi o expresie ce și înainte de Eminescu, cu jumătate de veac 
mai de vreme se întilnește și la Beldiman, restituise, zic, lumii cele „de 
la lume adunate“ și cu toate că exemplul lui Alecsandri și al culegerii lui 
de poezie populară, în care intervențiile poetului nu sînt minime, trans- 
iorma modestul titlu de colecționar într-o veritabilă diplomă de onoare. 
„Anton Pann, scria unul din primii biografi ai scriitorului, folcloristul G. 
Dem. Teodorescu, știu să se identifice cu caracterul național și să facă 
pentru instrucțiune mai mult, poate, decit au făcut în zecimi de ani sute 
de școale după dinsul“, și formula, mi se pare, nu numai excelentă dar 
și întru totul conformă strictului adevăr. Cu aceste premize dar, putem trece 
mai departe. 

Spuneam că Anton Pann este, in configurația literaturii noastre, unul 
din cazurile ei singulare. El este in același timp (și lucrul a fost subliniat 
încă de mult) și unul din miracolele literaturii noastre dacă luăm în seamă 
tainele biografiei lui, nerevelată încă, misterele, ce încă înfăşșoară copilăria 
și adolescenţa lui, ba poate și decadele cite le va fi trăit întru început, 
intii în Slivdenul natal din Bulgaria, din care se refugiază împreună cu 
maică-sa, Tomaida, şi cu fraţii pentru cităva vreme la Chișinău, înainte 
de a se statornici în Bucureşti în preajma anuiui 1816. În pitoreștile sale 
amintiri despre dascălii de la Udricani, Sf. Gheorghe și Colțea, care im- 
părtăşeau copiilor întiile elemente ale bucoavnelor, Ion Ghica așază şi pe 
Anton Pann alături de Văcărești, de Nănescu, de Barbu Paris Mămuleamu 
printre școlarii dascălului Chiosa. Autentice sau trucate sub raportul ade- 
vărului istoric, evocările lui Ion Ghica sporesc, poate și din cauza farme- 
cullui lor particular, atmosfera legendară a primelor indicaţiuni din biogra- 
fia lui Anton Pann, Cu descălecarea lui Lazăr la București, toţi acești 
școlari ar îi trecut la Si. Sava, unii și-au continuat studiile prin străină- 
tate, alții s-au făcut cîntăreţi și cei mai mulți grămătici, vătali de curte 
pe la curțile boierești. „Anton Pann a devenit Anton Pann“ înseamnă cu 
sobrietate admirativă lon Ghica și conciziunea aceasta a memorialistului 
de'la 1880 nu e făcută să risipească enigmele. Cu mult mai aproape de 
adevăr este poate afirmaţia după care grupul lui Anton Pann, Nănescu, 
Chiosea fiul și Unghiurliu, de care se alipește ca merituos discipol și Fili- 
mon, făcea veselia grădinilor lui Deșliu, Pană Breslea şi Giafer, mai 


. aproape de adevăr intrucit mai coniormă cu atmosfera vieții de petreceri, 


așa cum o înfățișează toate documentele de epocă, în frunte cu rapoartele 
consulare ale lui Kreuchely, înainte ca Filimon să-i îi consacrat în romanul 
său de peste trei decenii, acele pagini mustoase de informație și culoare 

locală, ce se pot citi în cap. XVI al „Ciocoilor vechi și noi“. „Un autor nu 
pică din cer“ scria, în ultimul său mare studiu despre Anton Pann, dr-ul 
Gaster, care Îi consacrase o bună parte din amii vieții sale şi cu tot laco- 
nismul ei exorcisant, propozițiunea nu izbutește să deschidă una din por- 
țile zăvorîte ale biografiei lui Anton Pann, mulțumindu-se numai s-o semna- 
leze. Un autor își implintă așa dar rădăcinile în trecut, de acolo absoarbe 
și impulsul feluritelor orientări și seva primei instrucțiuni. Dar trecutul 
acesta este, în ce privește pe Anton Pann o carte cu peceţile intacte. Cu 
toate că-și propune să rupă cu legendele și să caute să știe, dr-ul Gaster 
este silit totuși să constate că datele dinainte de 1828 ale biografiei lui 
Anton Pann sint mai mult sau mai puțin legendare, atit de incerte și atit 
de iritante încît, printr-un explicabil capriciu al contradicţiilor, ajunge să 
formuleze această categorică axiomă: „Sigur e numai anul şi ziua morţii“ 
— ceea ce, evident, e numai în parte adevărat. 

Că a fost discipolul lui Petru Efesiul, ale cărui reforme în muzica bise- 
ricească le-a continuat, și al serdarului Dionisie Fotino, istoricul vechii 
Dacii și adaptatorul Erotocritului, că a conlucrat cu Macarie, alt reformator, 
inainte de a ajunge să predea el însuși știința muzicii de la catedra Semi- 
narului Metropolitan sau să editeze acea „Gramatică a melodiei“ (pe în- 
tîiul ei titlu: Bazul teoretic și practic al muzicei bisericeşti, de la 1845, 
carte de un pronumat stil personal, pe alocuri și polemic) sau să „romi- 
nească“, cu expresia lui, atitea din cărţile cultului bisericesc, iată detalii 
ce nu ajung să împle golul acela de cultură, despre care el însuși amin- 
tește în atitea rinduri şi, mai răspicat în prefața întiiei părți a volumului 
său de „Fabule și istorioare“ de la 1841 cînd scrie: „Aceste fabule și isto- 
'rioare nu sint decit numai auzite. De vor fi vreunele tipărite în alte limbi, 
nu știu că m-am învăţat nici o limbă din cele poleite. În anii cruzimii mele 
(alias: nevirstniciei), de ar fi fost școli ca acum şi de invăţam vre-o limbă 
din cele lăudate, nu eram să mă joc cu astiel de lucruri mici, ci era să 
traduc osebite cărți, care să mă folosească și pe mine și pe alții“ și, mai 
departe, tot acolo, acest corolar firesc, punctat, cum se va vedea de o prea 
frumoasă ironie la adresa criticilor săi contemporani: „Intre aceste cărți, 
domnilor, (e vorba de tipăriturile lui de pînă la 1841, printre care Hristoitia 
și Noul Erotocrit) puteţi găsi destule cusururi; căci, după cum am zis, 
dascăl mi-am fost singur, pentru care nu mă sfiesc de domnia voastră care 
cunoaşteţi și știți poezia ce va să zică, știind că cei înţelepţi niciodată nu 
dejaimă, ci mă tem de aceia ce măsoară rîndurile cu compasul sau cu 
beţișorul și zic că un rînd este mai lung decit altul, că asemenea oameni 
nu sint iertători ...** Trec peste regretul după școli înalte al lui Anton Pann 
jericind întimplarea ce l-a scutit de ispitele cu care anume școli și anume 
cultură ar îi putut să abată un scriitor din albia fireștilor lui predispoziţii, 
socotind că destinul a judecat bine cînd a hotărît cum a hotărît şi mă 
gîndesc dacă n-ar îi locul să deschidem un mic parentez de diversiune, mai 
ales că e vorba de Eminescu. Se cunoaște faimosul stih cu care tînărul 
debutant de la 1870 grava pentru viitorime, într-un prim popas al Epigoni- 
lor, numele şi gloria lui Anton Pann: /S-au dus toţi, s-au dus cu toate pe 
o cale nenturnată/ — S-a dus Pann, îinul Pepelei, cel istef ca un proverb. 
Este una din cele mai elocvente dintre citațiile pe ordinea de zi a epigoni- 
lor, atit de sintetică și atit de expresivă, încit toate cîte s-au mai spus după 
1870, deci după Eminescu, începînd cu Alecsandri (în 1872) și stirșind, să 

zicem cu Iorga (în 1904), nu sînt decit variațiuni, eminente firește, dar va- 
riațiuni pe aceeași temă. Însă fraza aceasta este precedată de citeva va- 
riante pe care versul definitiv le-a depășit și unde se poate citi: „Pann 
Păcală; Pann Pepelea, știind carte și istef ca un proverb“ alături notat: 
Povestea vorbei și în fine: „S-a dus Pann, tatăl Pepelei, cel isteț ca un 
proverb“. Inutil să mai admirăm arta cu care poetul şi-a supraveghiat 
strungul pină la inciziunea epigratică a stihului definitiv. Însă ce să în- 
semne: Pann Pepelea, știind carte și isteț ca un proverb? Desigur, nici 
Eminescu şi nici Anton Pann nu se vor îi gindit să echivaleze știința de 
carte cu cărturăria și, mai puţin, cu cultura. Imaginea, după a noastră 
părere nu trece dincolo de termenii în joc şi se aplică mai curînd metatorei 
(Pann-Pepalea) decit lui Pann insuși. Dacă e vorba de o înaltă școală pe 
care Pann a urmat-o, apoi aceea este școala vieţii sau a lumii, cum îi spune 
chiar el, cînd vorbește în povestea incestului evitat (de fapt un pseudo- 
Edip) din „O șezătoare la fară“, de fiul înstrăinat care găsi cu cale să-și 
completeze cu călătorii prin orașe și cetăți, cu preumblări in muzee, cele 
ce auzise la școală: 


„Știind că chiar să înveţe cineva-n Academii 


„Cînd va intra-n şcoala lumii îi lipsesc să ştie mii. 


De călătorii dincolo de graniţele țării și alte agremente-anexe, Anton 
Pann n-a avut parte decit de drumurile nesigure ale expatrierii întiilor ani, 
apoi de un drum plin de farmecele naturii pe care le invoca în versuri nu 
lipsite de frăgezime, (Munţilor, fiți mărturii! — că prin voi călătorii — 
cu sufletul plin de dor — și inima de dogor), spre Braşovul, unde avea să 
poposească in 1828 cu nepoata stareței Platonida de la M-rea Dintr-un 
lemn, aventură galantă ce avea să dureze 10 ani și, poate, de un drum 
pînă la Buda, în care și Gaster ar fi inclinat să creadă, dar care pare puţin 
probabil și care n-ar îi putut îi în nici un caz voiajul unei luni de miere. 
Școala lumii Anton Pann și-a făcut-o, am zice, pe picior în Bucureştii pri- 
mei jumătăţi a veacului trecut în care amestecul de feudalism oriental 
si de pseudo civilizație apuseană se încrucișau în modul cel mai strident și 
despre care vorbește, între alții, cu inegalată savoare, călătorul Stanislav 
Bellanger în cele două volume ale lucrării sale atit de ciudat intitulată 
pentru urechile noastre: „Le Ksroutza“ Voyage en Moldo-Valachie, Paris, 
1846 (de fapt celebra și desmădulătoarea căruță a poştei, pe care avea s-o 
cînte într-o pagină nu mai puţin vestită și marele vornic Iordache Golescu, 
cam pe vremea cînd și Gogol, în alt plan și cu alte orizonturi, slăvea iure- 
şul înaripat al iroicei) și din care mi-aș îngădui să desprind următoarea 
planșă, tipică pentru atmosfera întregului album al istoriei noastre sociale 
la timpul acela: „În Moldo-Valachia robul abundă ca iarba şi crește văzînd 
cu ochii. Intrebuinţarea robilor întrece orice imaginaţie. Un rob ca să umple 
cibucul, unul ca să-l aprindă, unul să-l ducă stăpînului, un altul să-l pri- 
vească în timp ce fumează, in picioare, nemișcai, cu mîinile încrucișate pe 
burtă. Un rob să-i aducă o dulceaţă, un altul pentru un pahar cu apă și un 
altul peșchirul; un rob care să-i ridice de jos basmaua. Alţi cinci robi ca 
să-l imbrace, să-l radă, să-i pieptene barba, să-i spele miinile, să-i potri- 
vească părul; alți cincizeci de robi pentru treburile casei, pentru aparta- 
mente, îmbrăcăminte, bucătărie, trăsuri, cai, hamuri, chiar robi pentru robi, 

deoarece și cei ce slujesc au nevoie să fie slujiți, fiindcă n-au vreme să se 
îngrijească de ei, fără să mai socotim vizitiii, feciorii din casă, vătăjeii, în 
sfârșit Arnăuţii ete., ete.“ 

Fuziunea aceasta de orientalism şi de note occidentale, de care am 
amintit este una din trăsăturile caracteristice ale personalităţii lui Anton 
Pann și ea se traduce nu numai in activitatea lui de două planuri, psaltică 
și mirenească sau în atributele vestimentare ale trecutului, așa cum ni 
le-au transmis majoritatea portretelor lui, scriptice sau desenate, dar ea 
transpare și din amestecul de noțiuni și vocabule, din aspirația nesățioasă 
de a asimila orice nouă cunoștință, de a face loc oricăror cuceriri ale 
progresului. Un exemplu, simbolic am spune, îl putem afla din chiar infor- 
maţiile ce însuși ni le procură despre starea tipografiei sale, inființată în 
1843, de unde au ieșit atitea din publicaţiunile și calendarele sate, tipări- 
turi de osebită acurateţă tehnică, în frumoasă cirilică, cu notația melodiilor, 
numai psaltică pînă in 1854 cînd își anunţă clienţii că tipografia lui are 
şi note europene pentru tipăritul cîntecelor, atît vocale cît şi instrumen- 
tale. În climatul acesta compozit, sub raportul social, în care starea litera- 
tarii naţionale se afirmă pe zi ce trece (e vremea lui Eliade, a lui Grigore 
Alecsandrescu, a lui Bolintineanu, a lui Negruzzi, a lui Alecsandri, a lui 
Mureșanu — fără a mai aminti, cum afirma Bolintineanu, şi pe Tudor Vla- 
dimirescu, cel mai mare poet de la începutul veacului, după a lui părere —); 
în negurile biograiice ale începuturilor, despre care am amintit și trudind 
din greu, cum vom arăta, în indoitul lui oficiu de translator al cintărilor 
bisericești și de colportor al bunurilor populare, nu numai se formează dar 
şi înfloreşte geniul lui Anton Pann („smeritul geniu“ al lui Anton Pann, 
cum spune Iorga, în preziua tragicei lui dispariţii dintre noi, el, care în 
pragul acestui veac vorbea, necrezind că greșește prea mult, de Anton 
Pann ca de un „Anacreon în papuci“ și ca de un „cîntăreţ de giumbu- 
suri“), iar felul cum evoluiază de la versurile informe ale Hristoitiei la 
variațiunea de ritmuri din tălmăcirea Noului Frotocrit pentru a ajunge la 
marele construcții epice, de o originalitate şi de o desăvirşire întru totul 
unice, din Povestea vorbei şi O șezătoare la țară constituie, prin cită stă- 
pinire, măestrie şi asimilare a spiritului popular manifestă, un miracol 
— un miracol ce nu poate fi asemuit decît celuilalt miracol al literaturii 
noastre: Didahiile mitropolitului Antim Ivireanul, răsărite şi ele dintr-un 
pămînt tot atît de misterios. Dar paralelismul ar merita să fie reluat şi 
dus mai departe. 

În condițiile acestea, in care misterele obîrşiei se transmută, la capă- 
tul unui proces prelung de multe decenii, într-un miracol autohton de cea 
mai pură expresie, nu e nici o mirare dacă, în tulpina biografiei lui Anton 
Pann, s-au putut altoi atîtea elemente fanteziste și dacă s-a ales mai mult 
de un portret legendar, chiar fabulos. Cite ceva s-a văzut din chiar rezer- 
vele cu care am înregistrat amintirile lui Ion Ghica referitoare la scriitorul 
nostru. Înainte de a încerca să schițăm un portret, sumar însă ceva mai 
aproape de realitate, se cade să ne oprim la un text de restrinsă circulație 
pe care l-am putea privi drept variantă, mu numai idealizată dar oarecum 
în mărime naturală, a portretului lui lon Ghica. Şi ne mai oprim la el și 
dintr-un foarte legitim sentiment de solidaritate literară. Căci o comemo- 
rare este un prilej de cinstire nu numai a celui omagiat dar și a celor care 
în cursul anilor, au vorbit frumos despre sărbătorit. E vorba de schița in- 

titulată „Anton Pann“ pe care o publică în 1900 (Noua revistă romină, 
4, 15 febr. 1900) Dimitrie Teleor, poet dintre cei minori, însă nu lipsit de 
simțul huimorului și care a precedat cu bune stampe de epocă, „Pajerele“ 
lui Matei Caragiale și in deosebi sonetele acestuia cu tipuri și moravuri 
bizantine. Totul, se va vedea, e imaginat cu fantezie și justeţă, de un bun 
cunoscător al veacului, de unul care a iubit acest veac În toate particulari- 
tăţile şi de asemenea în cei mai reprezentativi dintre exponenţii lui, cărora 
le-a răspuns insutii plăcerile morale cu care aceștia l-au îndestulat. Poves- 
tirea începe în genul cunoscutelor scene de epocă, consacrate de Filimon. 
O butcă boierească ia pe Anton Pann din mahalaua lui, a Vergului, și îi 
depune, după ce trece și prin mahalaua Lucacilor, în miinile obsechioșiior 
arnăuți, la casa pitarului Serban Mantea, de pe Podul Mogoșoaei. Pitarul 
are un glas plăcut, cîntă duminicile în strană, ca delteriu, se însoțește și 
cu ghitara și cum i-a plăcut peste măsură unul din cîntecele de lume la 
modă, ține nu numai să-l învețe, dar și să-l audă cîntat de autorul lui. Și 
Anton Pann cîntă spre marea desfătare a pitarului cintecul „Verde săl- 
cioară, dragă Mărioară“. Entuziasmat, boierul îl îmbrățișează și-l sărută. 
Și după ce „Antonică“ (așa îl alintă boierul pe cîntăreţ) destăinuieşte 
pitarului cum au luat naștere unele din cîntecele compuse de el, în drumu- 
rile lui prin sate, boierul îi umple fesul cu icosari, cu nastiele, cu rubiele, 
costandinaţi, lire, îirlirici, pină și cu caimele, și după ce-l asigură că o 
să-l mai invite „cînd o mai avea inimă albastră“, poruncește şi butca re- 
aduce pe cîntăreț cu același ceremonial în mahalaua sa. Interiorul cintă- 
reţului este al unui gospodar, care ţine, s-ar zice, răbojul plocoanelor și 
veniturilor, Soţia îi dă toate informaţiile: curcanul fript care așteaptă pe 
sobă e de la popa Nae din Silivestru, cei 12 pui de la protopopul de Dim- 
bovița au intrat la coteţ însă mielul promis de pomojnicul Năstăsescu 
n-a sosit încă. Cit despre banii intinși pe masă sint aduși care de preoți, 
care de cinovnici pentru felurite cărți vîndute: 14 sfanți după Muzichii, 6 
sfănţoaice de pe Povestea Vorbei, doi galbeni din vinzarea Calendarelor 
și cîtorva trupuri din noul Erotocrii, Spitalui amorului etc. Şi pe deasupra 
gologanii. „Pune-i la bisactea“ hotărăște Anton Pânn. Porunca privește de 
bună seamă și comoara cu care-l încărcase pitarul (dar Teleor nu insistă) 
şi cei doi soţi se așază mulțumiți la masa rotundă şi joasă. Prînzul, cum 
se bănuiește, e bogat şi divers. Peștele e de la Snagov trimis de părintele 
egumen. lar cele două clondire din vinul stareţului de la Căldărușani sint 
tocmai binevenite ca să aibă în ce să înoate peștele. Aceasta e toată schița, 
aproape o natură moartă în două planuri şi dacă i se poate reproșa ceva, 
e poate tocmai viziunea ei generoasă. Căci lucrurile nu se petreceau chiar 
atit de trandatiriu cum le imagina Teleor, nici chiar în vremea cînd Anton 
Pann își avea tipografia sa proprie. Nenumărate sint prileiurile de tinguire 
şi ele apar la loc de cinste în prefeţele tipăriturilor sale și nu mai puțin in 
ele două testamenturi, cel din 1849 şi cel din 1854, redactat cu mai puțin 
de 3 luni înainte de săvirșirea lui din, viaţă. Ttestamentele, se știe, nu mint, 
fie ele mici sau mari, după pilda exiraordinarului boem Villon, fie în proză 
şi versuri alternate, cum le potriveşte Anton Pann. Singura retușare de la 
un testament la altul, afară de modificările impuse de ameliorarea relațiilor 
cu fiul din prima căsătorie, părintele Lazăr, este una de ordin stilistic, și 
ea emoţionează cu osebire. În loc de: (aici s-a mutat cu jale — în cel mai 

Si 


din urmă an) — care-n cărțile sale — se citește Anton Pann, cum îigu- 
rează în prima diată, rotunjește: „... cel ce în cărțile sale — se subscrie 
Anton Pann“. Averea ce testează prin cele două diate, în afara tipografiei, 
se compune mai cu seamă din cărți, sau cum spune Anton Pann: niște 
cărți rămase din cele tipărite cu ajutorul abonaților. Din ele se vor împlini 
diferite danii și se vor întoarce și banii imprumutați de tipograful patron 
fie din zestrea soției, fie din a surorilor ei. Cărţile acestea, pentru care mărtu- 
risesc lungile liste de prenumeranţi, alit de valoroase pentru reconstituirea 
stărilor sociale și afinităților literare ale timpului şi din care cu însăși cuvin- 
tele testamentului „vindea cu încetul ca să-și ţină cheltuielile casei“, n-ar îi 
apărut dacă n-ar fi întîlnit suflete înțelegătoare (dintre feţele bisericești), care 
să-şi ia asupra lor cheltuielile tiparului sau, cum spune în aceeași de a 
doua diată: „Alte lucruri, afară de cele mai sus zise, nu am fiindcă tot 
într-una din agonosita mea am cheltuit și cheltuiesc spre a îndeplini lipsu- 
rile tipografiei, carii sfirsit nu au“. Frază grea de sens și plină de tilcuri 
asupra cărora nu zăbovesc și care explică acele lungi și ritoricești dedicatii 
din fruntea tipăriturilor, păstrate totuși în limitele celei mai corecte con- 
venționalități. Într-o astfel de dedicație către părintele Veniamin de la 
Mănăstirea Bistriţa se destăinuie cu sinceritate, mărturisind, pentru a fo- 
losi însăși cuvintele lui: „Intristarea ce mă cuprinsese pentru puținii abonaţi 
ce-i făcusem în umbletele mele înir-o lună de zile, pe la toate mănăstirile 
de peste Oit, cit nici cheltuielile drumului nu scosese. Acestea se petre- 
ceau în 1847, anul în care după o lungă activitate de tălmaci și editor, avea 
să dea la lumină întiiul tom din marea sa lucrare „Povestea vorbei“ și 
imagina unui Anton Pann umbiind cu pantahuza, ca să poată face față 
cheltuielilor de tipar și, implicit, de subsistență nu aduce nici pe de parte 
cu portretele acelor patroni și rechini de editură pe care junețea noastră 
i-a cunoscut prea mult, din nefericire. Alte ori nemulțumirea lui împotriva 
abonatilor rezistenți ia formele adevăratei satire, de bună calitate, precum 
în următorul îragmeni din dedicația către protopsaltul sfintei Mitropolii, 
Grigore Enghiurliu, în care sub forma unui dialog, gindul său îi lămu- 
reşte pentru ce cîntăreţii bisericilor nu află cu cale să se aboneze şi dece 
ar trebui să-i lase în plata domnului: 


O doamne, îmi zise gîndul îţi strici vorbele în vînt, 
vrei să-i procopsești cu sila și să-i prefaci din ce sînt? 
Dece să se aboneze și carte belea să-și ia? 

Cine o să stea să învețe cite se coprind în ea? 
învățătura nu este s-o ja așa, ca un hap, 

Ci, pe lîngă plată, cere și cam bătaie de cap. 

Și! atunci cine să doarmă și să umble haimana, 

Să taie căinilor frunză și s-alerge la cană? 

Giaba umbli cu umărul lumea s-o îndreptezi! 

Zi tu, cât vei, mii și sute, că în şcoală nu-i mai vezi. 
Şi ce au dacă nu învață? Au doar cîntăreţi nu sînt? 
Păsările nu știu note, nici pe psaltichie cînt 

Și-uite... oamenii prin crînguri alerg să le prinză vii. 
Și-alţii dau bani pentru ele să le cînte în colivii. 

Cucul au nu și el este un foarte bun cîntăreț? 

Că uite...-l pun în ceasornic și dau pentru dinsul preț! 
Dar ce zici de pitpalacul? Nu e și el muzicant, 

Că cum mai cîntă săracul, glasul lui este berlant! 

ŢI cumpără și nu întreabă la şcoală de a urmat, 
Sau cumva să cerceteze de are vr-un atestat! 
De aceia, pe ei lasă-i după cum sint învăţaţi 
Şi-ţi caută de trebşoară şi de ceilalți abonaţi. 


însă opera aceasta de translator al cîntărilor bisericeşti care a făcut 
deja și va mai tace obiectul de studiu al specialiștilor ca și aceea de întoc- 
mitor de tratate de muzică interesează pe cercetătorul de rînd al istoriei 
literare și prin altceva decit acele referinţe biografice, atit de preţioase, în 
reconstituirea portretului netrucat al lui Anton Pann. Și pentru a ne limita 
la o singură lucrare, din acest domeniu, ne oprim o secundă la amintita 
“Gramatică a melodiei din 1845 sau pe titlul ei prim: „Bazul teoretic şi 
practic al muzicei bisericești“. Cine se ocupă! și se preocupă de evoluţia 
spirituală a scriitorului nostru, nu va nesocoti, odată cu treptata lui desă- 
virșire în meșteșugul versului, și proza sa, fie aceea din prefețe, fie aceea 
din introducerea tratatelor, unde și dacă substanţa este oarecum de circu- 
laţie obștească, într-un meridian în care cultura grecească și tălmăcirile 
atitor opere filosofice erau de tradiție, expresia însă trădează pe cel ce re- 
gîndeşte acea substanță, pe scriitorul care își durează dintr-al său un tipar 
propriu de comunicare. Bazu! teoretic, în speţă, are în afara unei bogate: 
introduceri, plină de informații valoroase pentru istoricul muzicii orientale 
la noi, şi o prefață „Către iubitorii de muze“. Muzica, zice Anton Pann, 
ţinîndu-se cu fidelitate pe urmele mitologiei, s-a creat treptat şi sub di- 
recta inspiraţie a muzelor, ce sint după definiția scriitorului, „zeitățile 
științelor și ale frumoaselor meşteşuguri, care intovărășea pe Apolon... 
fecioare foarte strălucit îmbrăcate, (ce) fiecare din ele se socotea ca o 
prezidentă a unui meșteșug particular, al căruia purta simbolul caracte- 
ristic“. Și după ce vorbește de Euterpe sau zeița Muzicei, trage concluzia 
etimologică: „Așa dar muzica își are numele de la muze“ iar mai departe 
„Muzica este gindirea oamenilor învățați“ și aforismul, desprins pare-se, 
ceea ce nu-i o vană ipoteză, din cutare dialog platonician, e glosat în notă 
precum urmează: „Din istorie cunoaștem pe Orfeu tracianul, pe Muzeu 
Atineanul, Pitagora, Socrate, Aristotel, Platon, Quintilian“ și juxta-punerea 
aceasta de personagii mitice, de filozofi și retori nu e lipsită de savoare. 
Din notele polemice ce nu lipsesc acestei lucrări de teorie și care punctează 
ici și colo greutatea expunerii, vom reține două: una inspirată de Cucuzel, 
faimosul psalt din vremea lui Iustinian, a cărui schiță biografică o și dă 
într-o notă a tratatului și ea ironizează modestia „acelor mulţi care (pen- 
tru că) adaugă sau scad un accent, mai ales în veacul nostru, se cred Cu- 
cuzeli“. Cea de doua e aproape un leitmotiv la Anton Pann şi ea arată că 
profesorul nostru de psaltichie era sensibil la critici, mai ales cînd ele erau 
neintemeiate. Dialogul dintre profesor și discipol ajunge la întrebarea 
„care sint semnele caracteristice desăvirșitului muzic“ și răspunsul formu- 
lează cu claritate cele 6 legi, care se referă atit la cunoașterea canoanelor, 
deci la arta de interpret, capabil să „aţițe patimile auditorilor“ cît și la 
aceea de creator de muzică sau cum se exprimă cea de a 6-a regulă: „Să 
facă (muzicul desăvirşit) felurimi de poeme ale sale sau mișcat dinlăun- 
trul sau după cererea altuia“. Și paragraful e alimentat de o prea copioasă 
notă: „Afară din aceste 6 articole, cel ce are desăvirşire şi putînd, după 
cum voeşte meșteșugul, facă poeme, și scrie, şi învețe şi judecind scoață 

hotăriri; iar cel ce nu știe nici desăvirșirea acestora, nici nw poate să le 
intrebuințeze acestea, să nu întreprinză a judeca pe al altora, ci să tacă; 
căci tăcerea mai bună este la acel ce nu știe decit a judeca (în sensul: a 
critica) după cum zica Dionisie Ariopagitul „sau zi ceva mai bun decit 
tăcerea sau taci". Notă din care se pot reține cu egală satisfacție, atît atri- 
butele autonomiei creatorului stăpîn pe arta sa, exprimată prin tot atitea 
imperative (facă, scrie, învețe, scoață) cît şi proverbul „sau zi ceva mai 
bun decît tăcerea sau taci“, ce se întilnește și în Povestea vorbei, fără in- 
dicația sursei, firește, și de care ne putem sluji ca de o prea comodă punte 
de trecere la acea parte a operei lui Anton Pann, care l-a înscris în memo- 
ria zecilor de generaţii ale cititorilor săi și căreia istoria noastră literară, 
înțelegînd prin aceasta totalitatea membrilor acestui tribunal superior, îie 
ei judecători literari de meserie, fie diletanţi cu gustul și judecata nu mai 
puţin sigure, i-au acordat atestatul de imorialitate. 

Vom trece mai repede, cum e și firesc, peste întiia dintre publicaţiile 
sale, acele „Cîntece de stea“, operă de circulație vastă, care a întreţinut 
făclia tradițiunilor, mai pe tot întinsul teritoriului nostru naţional, în care 
și-au aflat adăpost stihuri din felurite izvoare, psalmi în spirit popular, 
tălmăciți de mitropolitul Dosoftei și poezie populară, din cel mai autentic 
folclor, și despre a cărei largă difuziune cu adevărat miraculoasă, la care 
melodiile notate de Anton Pann mu puţin au contribuit, și cu efecte nefn- 
doioase în închegarea unității noastre culturale, specialiştii noștri s-au ocu- 
pat în lungi şi savante excursuri. Ajunge să pomenim — și cu aceasta oma- 
giul nu se întoarce tot la Anton Pann, pricină și prilej atitor aduceri 
aminte? — să pomenin, zic, pe acela care după Hașdeu și Gaster a con- 
sacrat Cărţilor populare, una din cele mai erudite monografii, am numit 
pe profesorul Nicolae Cartojan. Un proces identie de difuziune și de în- 
rîurire asupra poeţilor, culți de astădată, în speță a Văcăreștilor, a fost 
urmărit și cu privire la tălmăcirea în versuri pe care Anton Pann a tăcut-o 
din grecește În 1837 de pe Noul Erotocrit al serdarului Dionisie Fotino, 
unul din foştii săi dascăli. Romanul celor doi îndrăgostiţi cretani, pe care 
vicisitudinele soartei îi despart cu noi și noi obstacole pină la fericita re- 
găsire din urmă, poemul cu care și-au mîngiiat nostalgiile romanțioase 
toate generaţiile dintre apariţia cărţii şi sfîrşitul veacului al XIX-lea a 
lăsat multe ecouri în literatura noastră, și ele au îost investigate, încă din 
1920, într-o doctă monografie a prof. V. Grecu. Alecsandri, Ion Ghica, Emi- 
„pescu au invocat în felurite prilejuri numele poemului lui Cornaro și al 
eroului său eponim, chinuitul de Eros — Erotocrit. Una din problemele, ce 
păreau insolubile, era aceea a obirşiei poemului și a felului cum va fi pă- 
truns din literatură galantă a evului mediu, căci aceasta era evident, în lite- 
ratura neogreacă. Dar și această enigmă a fost deslegată, odată cu stu- 
diile de acum vreo două decenii, tot ale profesorului Cartojan, care a iden- 
tificat modelul Erotocritului în romanul francez „Paris et Vienne“ din sec. 
XV-lea. Cine vrea să se convingă de măestria cu care e urmărit paralelis- 
mul dintre cele două poeme, sau să se informeze de toate celelalte pro- 
bleme conexe, va citi cu încîntare intelectuală, superioară celui mai pasio- 
nant roman de aventuri, amintitul studiu al prof. Cartojan. Noi ne vom 
opri la ceea ce este propriu cercetării noastre, căutînd să surprindem în 
tălmăcirea lui Anton Pann de la 1837 punctul de răscruce al meșteșugaru- 
lui de versuri, deoarece Noul Erotocrit reprezintă o astfel de punte între 

stihurite dinainte, precum /ndreptătorul bețivilor de la 1832 şi Hristoitia 
au școala moralului de la 1834 și cele de după Erotocrii, cele două mari 
posme ciclice, Povestea vorbei (prima înfățișare în 1847) și O șezătoare 
la fară de la 1851—1852, opere capitale și încununind cu laurul clasic o 
activitate neobosită în slujba norodului. Cintarea a 9-a din Îndreptătorul 
bețivilor aminteşte de „Beţivii strinși colac — Prin mahala la izvor — 
Şi la Breslea în pridvor — Dar mai mult și mai virtos — Pe la Tabacii de 
jos“ și aceste detalii de ordin topografic, ca și alirmaţia că „Nu poate om 
socoti — Nici de a le povesti — Crişmele din Bucureșii — Bordeele mănă- 
lești“, e cam tot ce se poate salva din această broșură, ce nu adaugă ni- 
mic, literaturii bachice autohtone, care avea să ajungă la realizări de mare 
artă ca aceea a lui Eminescu din bine cunoscuta postumă „Umbra lui 
Istrate Dabija voevod“. Cit despre „laudele vinului și pelinului“ cu care se 
încheie broşura, ele semnalează doar preferința pentru „vinul de Drăgă- 
sani“, ceea ce duce cu gindul la preferințele marelui vornic Iordache Go- 
lescu pentru „vinul de Pitești“, și apoi „de Suteşti“, cu care stropea vesti- 
tul praznic din tălmăcirea sa localizată după Iliada. în materie de vin, 
de acel „Vinum bonum et suave — bonis bonum, pravis prave — cunctis 
dulcis sapor, ave — mundana laetitia“, din cutare cîntec medieval latinesc 
cu bună circulație în literatura noastră, e preferabil — cred — să rămînem 
la postumul distih eminescian, atit de nevinovat, atît de judicios totuși: 


E vinul d-azi mai rău ca cel de eri, amicii mei, 
Mai bun ca orice vin băut, e cel pe care-l bei, 


Despre versurile din „Hristoitie au şcoala moralului care învaţă toate 
obiceiurile și năravurile bune“, Ionga decreta, cu darul său incisiv: „stihuri 
rele de citit, bune de urmat“. Și adevărul este, că dacă acest cod, aşa zi- 
cînd, de maniere elegante, cum s-a spus mai tirziu, sai mai simplu: de 
bună cuviință, poate sluji la alcătuirea citorva planșe din trecutul nostru 
vestimentar, nu ne-ar mira să vedem pe unul din graficienii noştri ilus- 
trind o strofă ca aceasta, ce se-ntilnește, aproape identică și la antecesorul 
Naum Rimniceanu, de un caracter atit de oriental, în versuri ou chiar attt 
de informe, legendă apropiată și, dacă nu mă înșel, sorginte semantică a 
unei lungi serii de locuţiuni populare pe care dicționarele noastre le în- 
registrează cu lux de amănunte (tiriie brîu; a călca pe briu; a se ţinea de 
brîu cu cineva; a vorbi de-a briul cu cineva etc. etc.): 


Brîul iar de a-l descinge, 

Ş-al întinde, d-a-l încinge 
Niciodată nu să cade 

Altul de faţă cînd șade; 
Ori brînişorul să-și lege, 

Și între alţii să-l deslege, 
Ori marginile să şază 

Afară, ca să se vază, 
Aceasta iar să se ştie 

Că e mare nebunie. 


De la preocupările acestea, așa zicind locale, transpuse în versuri 
fără pretenţie, nedate la rîndea, pentru a vorbi meșteșugărește, Anton Pann 
trece la tălmăcirea Noului Frotocrit, operă de vizibil travaliu literar, la 

care a trudit din greu într-o vreme cind și sănătatea-i lăsa de dorit. Cei 
trei ani de distanţă, ce separă versurile de pînă acum de poemul din 1837, 
sint sub raportul reușitei artistice, incalculabili. Cerinţele subiectului, varie- 
tatea compunerii, exigenţele modelului, alternarea tiparelor metrice au 
silit pe scriitorul popular să-și adauge noi coarde la liră și să instrune 
uneori crimpeie de adevărată poezie. Citeva exemple vor fi de ajuns. Despre 
vraja cintecelor lui Erotocrit care-i robise sufletul, Aretuza gindește în sine: 

Să vede că nu-i minciună, ce să aude bhăsnind; 

După cum se povestește și pentru acel Orfeu 

Ce-n compunerile sale așează ăst semizeu: 

Că Poezia se cade de a să încununa 

Cu soru-sa Muzikia și a se împreuna 
(o notă pentru Muzikie, o echivalează cu 
așteptat din partea profesorului de cintec). 

rotocriiul transpune medievalele Tournoi ale occidentului în Bizant 

şi le adaptează moravurilor locale. intre compeţitori figurează și Haridim, 
prinţul Cretei, impresionant în costumul și armura lui, negre, simbol al 
dramei pe care acest „ucigaș fără voie“ al soției sale o purta prin lume. 
El se exprimă după împrejurări cînd în versuri suave (A lunei lumină — 
cea dulce și lină — sta înnegiwată etc.) și cînd în aposirole vehemente 
ca următoarele: 


muzica vocală și glosa era de 


Karamanule sucite! 

Asie ce le plăsmuești, 
Sint fabule născocite, 

și minciuni varvaricești. , 


Adevărul, care este 

De rușine nu-l vorbești, 

Şi birfeli d-al de aceste 
asupra-mi sbieri și răcneşti, 


și cine nu recunoaște în stihurile acestea abrupte, un ecou — două din 
înfruntările Vicleimului, în șleluirea și popularizarea căruia Anton Pann 
îşi are merite neindoielnice. Sînt apoi stihuri și metafore, simboluri su- 
gestive ale feluritelor stări sufletești, derivind din original desigur, dar 
sădite cu gingășie și pricepere în frumoase glastre autohtone ca tot atitea 
răsaduri de preţ. De pildă: Aretuza nu doarme toată noaptea, de farmecul 
cintecelor lui Erotocrit și fără să-l vadă, îl simte aproape, deoarece spune 
stihul: „De inima ei se lipise ca și vîscul de copaci“; de îndată ce se în- 
tunecă, Erotocrit, retras în ungherul lui tăinuit, își începe litania amoroasă 
ce întrece privighetorile sau cum spun versurile, în lexicul lor de epocă: 
„Și cu atîta dulceaţă începe de a cinta — cît glasul de filomile cu totul 
întuneca“; „O noroc pizmaş — O noroc cumplit“ vituperează un stih din 
„Cîntecul“ Zilei a doua și el duce în domeniul mai mult sau mai puţin 
convenţional al irmoaselor sau cîntecelor de lume, din care Anton Pann 
a făcut o așa de bogată colecţie în „Spitalul amorului“. În timp ce „cîn- 
tecul“:. Serii a VIl-a face apel la peisagii mai conturate și mai inextrica- 
bile: „În labirintul acesta în care eu am intrat — Nu crez că-oi scăpa vr 
odată, că de tot m-am încurcat... Unde-mi este acum steaua în care mă 

răzimam?*“ Şi, în fine, pentru a putea trece mai departe, iată şi acest „Cin 
tec“ din seara a VI-a, ce n-ar trebui prea mult laminat ca să devie un 
madrigal melodios, cel puţin la nivelul madrigaturilor sentimentale dir. 
opera fraților Văcărești: 


Trandafirii cum te zăresc, 

Se schimb' pe loc, nu mai roşesc, 

Foile li să vestejesc, 

Şi fără de nici o faţă să scutură la pămint. 


Crinii cei albi îngălbenesc, 

Ard, se pirlesc şi se sbircesc, 

Mucezesc, de tot să siirșesc, 

Şi cuprinşi de o negreală, îi vezi parcă nici nu sînt. 
Numai o cătare a ta, 

Ori la cine să va uita, 

Il omoară de tot să va, 

Și cînd va vrea, iar îndată îl scoală și îl face viu. 


Spuneam că Noul Erotocrit de la 1837 a fost pentru autorul Șezătorii 
la fară o școală din cele mai utile, sub raportul meșteșugului scriitoricesc, 
al peregrinărilor de lungă escală, cum și este de fapt, dinpreună cu Povestea 
vorbei, această odiseie velahică a lui Moș Albu, care atitea vede, aude și 
înregistrează în călătoria sa plină de peripeții. Modelul unei narațiuni atit 
de perfect inchegate ca romanul de dragoste al tinerilor cretani nu va fi 
fost iără de inriurire în hotărirea de a da o compunere epică, de mari pro- 
porţii, ingenios articulată, cu tot episodismul iatal, pe care intercalarea 
cîntecelor bătrinești, a bocetelor, a cimiliturilor sau a unor povestiri de sine 
stătătoare îl implică. Altminteri, originalitatea revine întru totul scriitorului 
nostru. A ne refugia într-o formulă, ce-i aparține desigur dar atit de vagă, 
precum că toate aceste materiale, ghicitori aici, dincolo proverbe, povestiri, 
legende, cintece bătrinești și cîntece de lume, ar îi „de prin lume adunate 
și iarăși la lume date“, înseamnă a ocoli miezul problemei și a subestima. 
Chestiunea s-ar mai putea pune în forma aceasta simplă, pentru a mu spune 
simplistă, pentru o culegere ca „Spitalul amorului“, în care majoritatea 
textelor și melodiilor (293 cîntece, 167 melodii) sînt de provenienţă străină, 
cu toate că și aici o anumită prudență ne îndeamnă să subscriem mai cu- 
rind la concluzia specialiștilor (profesorii George Breazul şi N. Cartojan) 
pentru care ultimul cuvint, mai corect cuvintul just m-ar putea îi rostit 
decit in ziua în care s-ar realiza o ediţie integrală, acel corpus critic al tu- 
turor ciîntecelor de lume, singurul în stare să distribuie paternităţi, să 
descopere contaminări, altoiuri și transferuri de la un poet la altul, dintr-o 
regiune în alta. În ziua aceea își va îi destăinuit toate secretele și colecția 
de „Irmoase ce se cintă după masă sau cîntece de lume din jumătatea 
întiia a secolului“ pe care Eminescu le-a caligrafiat in două din manuscri- 
sele sale în anii 1875—1876, și din care a tors, cum se vede din frecvența 
condeiului său și cum am încercat să arătăm și în articolul nostru „Sonet 
şi cîntec de lume la Eminescu“, mai mult de un fir de mătase în citeva 
din poeziile sale cele mai personale. Pină atunci să reținem cuvîntul celui 
mai competent dintre istoriogralii muzicei de la noi (profesorul Breazul) 
care nu pregetă, cu toate rezervele cîte schițează, să spună despre „Spitalul 

amorului“: că este „o culegere unică“. O atare cumpănă insă nu-și are: 
rostul cînd e vorba de lucrări ca O șezătoare la țară și Povestea vorbei.. 
Lor și se poate și trebuie să li se aplice excelenta formulă cu care Caragiale 
îşi epiloga pe al său „Kir Ianulea“ inspirat, cum se ştie, din Belphagorx-ul 
lui Giovanni Brevio şi al lui Machiavelli: „Căci, fără îndoială, notifica în pur 
stil juridic Caragiale, de cînd lumea poveștile sint ale lumii, însă firește: 
felul poveștirii lor rămîne oricind al povestitorului — precum Maica Precista 
e a tuturor creștinilor, dar o icoană cu chipul ei e a meşterului care a 
zugrăvit-o în felul lui. Îndură-te, tu, prea sfîntă şi pururea Fecioară, de toţi 
zugravii şi ajută-i să nu prăpădească vreme şi vopsea degeaba“. 

Ce durabil cap de operă a scos Caragiale, adaptind o poveste de circu- 
laţie universală la meridianul nostru valah, ce minunat pervaz a potrivit 
acestei icoane originale, cu toate că motivul e străin, fie cine își aminteşte 
cu prisosinţă. La fel și cu Anton Pann în cele două poeme ale sale. Ajunge 
să amintim un singur exemplu, fără a-l desbate, apologul cunoscut sub 
numele Osîndirea strugurelui (Condemnatio uvae) din Povestea vorbei. 
Studii speciale (Gaster, Cartojan, loana Andreescu, Ariadna Camariano) ar 
inchinat acestei fabule toate diligențele în urmărirea versiunilor în proză 
cite au circulat la noi, în stabilirea filiaţiilor urcînd pină la archetipul 
bizantin din sec. XIII, și ajungînd lă concluzia că, şi dacă localizările, 
unele de o extremă savoare, n-au lipsit versiunilor în proză, singur Anton 
Pann a ridicat scena aceasta de moravuri administrative la nivelul unei 
comedii în versuri, cu personagii bine caracterizate, cu acțiunea dramatică, 
cu humor, cu moralitate. De asemenea studii speciale au fost consacrate 
și încă de timpuriu (Schullerus, G. Dem. Teodorescu, Zanne) „Culegerei 
de proverburi“ cum sună titlul în prima lui parte la Povestea vorbei. Însă 
aceasta nu rezolvă nimic. E drept că fiecare povestire e precedată de ade- 
văraţi chiorchini de proverbe, ce-și trec, unul altuia, ca silogismele, esenţele 
de înțelepciune și că povestea ce urmează este ilustrațiunea celui mai su- 
gestiv dintr-inșele. Însă meșteșugul de a aglomera fiecare ciorchine în 
parte, ca și versificarea celor mai multe din ele, ține de însăși arta lui 
Anton Pann. Proverbele acestea care preludează narațiunea nu sint arun- 
cate la întîmplare, lată ce n-a înţeles cutare editor, plin de bună voinţă, 
altminteri, care a prezentat povestirile epurate de proverbe, încredințat că 
în felul acesta sporește valoarea lucrării. Cine vrea să se convingă de ori- 
ginalitattea lui Anton Pann in materie paremiologică, să compare într-un 
sector oarecare proverbele din Povestea vorbei cu corespondentela lor nude 
din marea colecţie, atit de prețioasă sub atitea alte aspecte, a lui Iordache 
Golescu. Astfel încadrate şi uneori întrețesute, povestirile ce urmează 
cîştigă în rezonanţă. Cît despre darul însuşi de povestitor a lui Anton 
Pann (despre geniul său, am putea spune) o mică demonstraţie, înainte: 
de a sfirși, nu cred să ne păgubească. Mari magistri ai criticei, precum 
Sainte Beuve, Thibaudet, Ernst Robert Curtius au echivalat folosirea cita- 
tului, cît mai copios, cu însăși rațiunea de a ti a criticei. Așa dar... păca- 
tul nostru e pe jumătate mărturisit. Din O șezătoare la fară voi desprinde 
acel crîmpei care precedă concursul de cîntece bătrinești (Pe culmița 
dealului — Dealului Ardealului etc.) și alte producțiuni ale muzei populare. 
Șezătoarea e în toi, moşneagul a sfîrșit cu ghicitorile, cînd tocmai pică 
între oameni kir Iani, arendaşul. Fragmentul interesează atit prin tabloul, 
pe cit de sumar, pe atit de sugestiv, a ceea ce este o șezătoare la țară, 

în contrast cu petrecerile orășenești, importate ca tot atitea imitațiuni și 
contrafaceri ale Apusului — și ironia lui Anton Pann nu poate fi tăgăduită 
— cit și prin materialul lexical, inedit, a cărui cronologie poate sluji la 
întocmirea unui dicţionar al pătrunderii elementelor străine în limbă. 
Preotul se adresează arendașului: 


Jupîn Iani (așa chema pe arendaș) 
Crez că ai avut petreceri frumoase pe la oraş; 
Acolo sînt baluri, cluburi, e teatru, e pic-nic, 
Sînt soarăle și alte care nu știu cum le zic, 
De care d-ta poale pină în git ești sătul, 
Şi de soareaua noastră crez că o să rizi destul. 
Fetele noastre sînt proasie, nu vorbesc politicos, 
Nici știu să întoarcă poika și controdanţul frumos. 
Ele, pe la soarele, toate îurcile își iau. 
Spun, sporesc din gură multe şi din miini lucrez, nu stau. 
Vreun lăutar de se întîmplă să aducă cinevaș 
Nu-l pun la danțuri să cinte, după cum fac la oraş 
Ci îi cer ca să le cînte d-alde viteazul Mihai, 
Trăgînd din arcuș odată să zică zece din grai, 
D-al de acestea și alte cintece vechi bătrinești. 


în Povestea vorbei ne vom opri la una din cele mai minunate realizări 
ale ciclului, piesa a 97-a, intitulată mai adesea „Sultanul și pescarul“, de 
un meşteșug și un farmec, complexe, ce singură ar merita o amplă desbatere 
și care brodează pe tema „Făgăduieli și daruri“, ilustrind mai ales pro- 
verbul: „nemulțumitului i se ia darul“, deși, cum se vai vedea, tilcul ei 
transcende mult dincolo de datele paremiologice. Povestea ne introduce 
de la început într-o lume de basm oriental, așa cum numai visul altoit pe 
cea mai strictă realitate este în stare să urzească și să dureze, contirmînd 
pare-că odată mai muli, teoria lui Hașdeu pentru care visul era matricea 
basmelor. Eroii sînt, ca de obicei, la antipozii scărei sociale: un sultan, 
obosit de bogăţiile cu care norocul îl încarcă, dincolo de limitele rezistenţei 
omenești, fie ea și împărătească, şi un pescar, sărac lipit pămîntului, cu 
o droaie de copii şi cu-o nevastă gilcevitoare. cum e în firea lucrurilor, la 
casa nevoiaşului. Întilnirea între protagoniști se face, negreșit, la țărmul 
mării, această doică milenară a mitologiilor, unde pescarul „șezinid și 
pește undind“, cum spune Anton Pann în limba-i totdeauna expresivă, e 
întimpinat cu blindeţe de sultanul, ieșit tiptil din palat, cum cere tradiția 
pentru un monarh blazat, ca să se mai preumble. Și dialogul se aprinde în 
chipul cel mai spontan, stirnit şi alimentat de verva paremiologică a pesca- 
rului, de replicile lui pline de duh, căci scena, ca de altminteri întreg apo- 
logul, sugerează ideea unei excelente comedii pentru cel mai ralinat teatru 
de păpuşi, cum se poate deduce din următorul fragment, trunchiat din 
necesitate: 


Văzîndu-l sultanul golan și cu coraj răspunzînd, 
[i plăcu să mai vorbească şi îl întrebă zicînd: 
Sultanul 
De unde eşti? 
Pescarul 
De unde mi-e nevasta. 
Sultanul 
Din ce ţară? Care ţi-e patria? 
Pescarul 

Patria omului este acolo unde i-e bine. 
Sultanul 

Ai copii? 
Pescarul 

Unul în poale și altul în foale. 
Sultanul 

Ai vreo stare? 
Pescarul 

Proverbul îmi-e dovadă: 

Ce e pe mine și în iadă. 


Sultanul 

De ce ești sărac? 
Pescarul 

Sint sărac pentru că nu sint bogat 
Sultanul 

Cum trăieşti? 
Pescarul 

Te uită în față şi mănireabă de viaţă. 
Sultanul 

Eşti nenorocit? 
Pescarul 

Norocul se ține după mine ca pulberea după cîine. 
Sultanul 

Mai ai acasă vre-un ajutor? 
Pescarul 

Numai eu sînt topor de oase. 
Sultanul 

Sărac ești de fel, ori scăpătat? 
Pescarul 

Dacă tatăl mieu a lost domn și eu nu sînt om, ce folos? 
Sultanul 

Te văz scăpătat şi nu te plingi. 
Pescarul 


Cine cade de sine, nu plinge. 
Omul singur ceea ce-și face nimeni nu-i poate desface, 
Sultanul 
Copilul pînă nu plinge, muma țiță nu-i dă, 
Pescarul 
Pînă vine cheful bogatuiui, iese sufletul săracului. 
Sătul la flămînd nu crede, 


Sultanul, cum lesne se ghicește, încintat de prezența de spirit și de 
lamiliaritatea pescarului, scoate din sîn portofeiul ṣi scriindu-i o țidulă, îl 
trimite la vizirul, ca să-i dea o mie de lei. Zăpăcit de fericire, necrezindu-și 
ochilor și abia dindu-și seama că a vorbit cu sultanul, pescarul aleargă 
la vizir, care (dar trecem peste detalii și amuzante și pline de tilc) nu-i dă 
decit jumătate și cum pescarul se revoltă, îi confiscă totul și îl dă pe scări 
afară. Amărit, omul se întoarce la birlogul lui și scena dintre el şi muerea 
lui, furioasă că nătingul ei de bărbat a dat cu piciorul în bunătate de noroc, 
e una din cele mai izbutite scene casnice, în care omul nostru rezistă tot 
grație platoșei sale, să-i zicem, paremiologică. A doua zi scena se repetă, 
tot la țărmul mării, între sultan și pescar, apoi între pescar și muiere, 
pentru că din nou vizirul oprise jumătate din cele două mii de lei cît seri- 
sese sultanul pe ţidulă. A treia zi iarăşi, sultanul îi dă ţidula pentru trei 
mii de lei și cum pescarul a prins minte și nu se mai revoltă, vizirul, în- 
cîntat de lecţia ce i-a servit îi numără pînă la unul toți cei șase mii de lei 
dăruiți de sultan. Trecem peste toate aceste scene, grase de efecte comice, 
cu regretul că nu le putem reproduce ca să poposim la sfirșit. A patra zi 

pescarul nostru, se îmbracă „curat de rind“ (expresia e a lui Anton Pann), 
iși ia și o chesea bună de tutun, un cibuc mare şi pleacă din nou la țărmul 
mării. Sultanul e încîntat de intățișarea prietenului său și i cere la rindu-i 
un serviciu. Dar poate că e mai bine să transcriem întreg acest grandios 
final, scutindu-l de echimozele noastre critice, oricit ne-ar îi plăcut să sub- 
liniem toate intuiţiile fericite și toate efectele artistice la care se înaltă de 
astădată Anton Pann. însă cititorul va reţine și singur, sint convins: fie 
spre pildă, detaliul că deși în orientul celor o mie și una de nopți, pescarul 
ar putea fi și unul de pe la noi, devreme ce-l cheamă Udrea; fie abisul 
ce desparte norocul statornic al sultanului, de norocul aleatoriu al pesca- 
ului, dimpreună cu lecţia morală (mai corect imorală) ce se degajă, după 
cum sint convins că va aplauda, cu osebire, lovitura de teatru cu care se 
incheie apologul, acel admirabil proverb al versului din urmă (Dracu-și bate 
joc de om la bătrineţe) talisman consolator, țesut din resignaţie și spirit 
critic care opune castelelor iberice clădite pe nisip, granitul indestructibil 
al înțelepciunii populare: 


Ti zise sultanul: — „Vezi aşa se cade, 
Ai văzut acuma ce bine îți şade? 
Aş vrea să știu numai, cum că tu de mine 
Ai vreo mulțămire că ţi-am făcut bine“. 
Pescarul 
„Găina bea apă şi se uită la Dumnezeu 
Sînt gata în foc şi în apă să mă arunc 
Nu sînt vrednic să mulțămesc. 
A vrut norocul cu mine“ 
Sultanul 
Lasă aste vorbe, s-a isprăvit gluma; 
Cer şi eu o slujbă la tine acuma. 
Tu ştii mi se pare ostrovul cutare 
care un puț are adinc foarte tare. 
Să te duci îndată acuma la dînsul, 
Să te pui la gura-i şi să strigi întrînsul: 
— „Care e norocul sultanul ce-l are?“ 
Şi ieşind la vorba-ţi să iacă-ntrebare 
Tu să zici: — „Noroace, m-a trimis sultanul, 
Să-ţi fac întrebare: dece-i ești dușmanul? 
Ce te-ai pus în pizmă şi-i tot dai avere? 
Se roagă prin mine și milă îţi cere, 
Să-ţi contenești ura de-ai da bogăţie, 
Că loc nu mai are unde să ş-o ţie“. 


Pescarul îndată în luntre se puse, 

Și drept la ostrovul acela se duse, 
Găsind pe loc puțul și strigînd într-însul 
leşi o fantomă îndată la dinsul, 

Cu schiptru în mină ca o-mpărăteasă, 

In chipu-i frumseţe de cea mai aleasă: 
Hainele, porfira-i cu totul galante 

Si împodobite numai cu berlante, 

De părea că este o rază sorească, 

Astfel nu putea om la ea să privească. 
Această fantomă, zic, sau nălucire, 

Făcu întrebare cu o dulce zimbire, 
Zicînd: Ce e vrerea? Pentru ce o chiamă? 
Pescarul sărmanul, tremurind de spaimă, 
li zise: — „Noroace, m-a trimis sultanul, 
Se roagă prin mine să nu-i fii duşmanul; 

Ce-i tot dai avere? Că el sărac nu e, 
Nici loc nu mai are unde să o puie“. 
Fantoma îi zise: — „Du-te de îi spune, 

Că el dator este a mi se supune, 

Şi să nu se-ncerce a-mi da supărare 

Cu așa cuvinte de îngrețoșare. 

Că mă pui în pizmă încă ṣi mai tare 

Și îi mai dau încă de trei ori cît are“, 
Auzind pescarul astfel de cuvinte, 

Speriat peste fire și ieșit din minte, 
Se-ntoarce, se pune în luntre și pleacă, 
Vreo întrebare fără să-i mai facă. 

Cind plutea pe mare îi veni-n gîndire 

— „Nu întrebai, zise, da mea norocire? 

Și cît mai în grabă înapoi se-ntoarce, 
Merge la puț, strigă: — „Noroace! Noroace! 
Care e norocul lui Udrea Pescarul, 

Care pe Sultanul făcu să-i dea darul“? 

Şi îndată îi iese — un negru c-arapul, 
C-o tambură-n mînă și sărind ca țapul. 

El cum îl zărește, groaza îl apucă, 

Se întoarce în fugă grăbind să se ducă; 
lar norocul negru zornăind tambura, 
Incepu deodată la dînsul cu gura, 
Strigînd: — „Fugi! Du-te! Să nu-ți văz obrazul, 
Că nu mi se stinge nici acum necazul! 
Ti-am slujit, sărace, ţie mititelul, 

Că mi se rupsese la tambură telul, 

Şi-mi pierdui cu dînsa atuncea eu ceasul, 
De-i îndreptai tonul şi-i ascultai glasul. 
Dar de n-aveam treabă, cum nu am cu anii, 
Tu de la vizirul tot nu pupai banii. i 
Dar îți coc eu turta, nu te las în pace. 
Am de îurcă încă cu tine, sărace“! 


Și fugind pescarul, pe mare cu vasul, 

I se părea încă că-i aude glasul, 

— „Săracul de mine, zicîndu-și în: şoapte, 
Mult îmi este frică că-l visez la noapte“! 
Cînd gîndea aceasta de spaimă, sărmanul 
Şi era aproape s-ajungă limanul, 

Tese totodată o furtună mare, 

Și-i împinge lunlrea înapoi pe mare. 
Valuri mari cît munţii se ardic cu spume, 
Se turbură cerul, nu mai vede lume. 
luntrea lui ca paiul săltind peste valuri, 
Cînd se trăgea-n mare, cînd se da de maluri, 
Se legănă omu-n biata lui luntriţă, 

Cum legeni copilul într-o copăiță. 

Sta cînd aci valul în ea să se toarne, 
Cînd pe dincoaci altu-n mare s-o răstoarne. 
El văzînd că este-n primejdie mare, 

Și de miîntuire nădejde nu are, 

Incepu cu jale pieirea să-şi plîngă. 

Să se tinguiască, mîinile să-şi fringă, 

Şi cînd el de groază plingea, spuind multe, 
Vine un val mare tocmai cît un munte, 

Ti repede luntrea, o sparge de-o stîncă 

Și el se afundă în marea adîncă 

Inghite la apă, -ncepe să se umile, 

Încît nu mai poate de loc să răsuile. 

Și cînd el cu luntrea în apă cea rece 

Se află în chinuri ca să se înnece, 

Se deșteaplă-ndată din aceste vise, 

Și gîndind la ele întru sine-și zise: 
„Dracu-şi bate joc de om la băirinețe“l 


Am impresia — și aş fi foarte desamăgit să aflu că m-am înșelat, am, 
zic, impresia că in apologul acesta Anton Pann s-a ridicat pe culmea ade- 
văratei poezii, aceea care creiază ficțiuni eterne, născociri adică ale fanie- 
ziei, care deşi izvorăsc din realitățile vieţii de toate zilele, nu-și leapădă 
niciodată straiele înstelate de Cenușereasă ci doar și le ascund, după împre- 
jurări, în vreun cotlon ferit de ochii indiscreţilor — acea poezie, care ne- 
indoios de la Homer descinde. Departe de noi gindul de a spune cumva 
cu aceasta că în aceste două mari creaţiuni întru toiul originale ale lui 
Anion Pann (O șezătoare la țară și Povestea vorbei) toiul este de calitatea, 
de perfecția, de înălţimea şi transfigurarea textului citat. Ciîtă vreme și 
Homer aţipește din cînd în cînd, cum se spunea pe vremea lui Horațiu, 
ce vină i s-ar putea aduce lui Anton Pann, a cărui viață a cunoscut mai 
mult truda decit bucuria, dar care în condiţiile biografice, de cultură și 
sociale, în care s-a format, a putut totuși să se ridice la o atare attitudine 
artistică? Și pentru că sîntem încă sub impresia apologului amintit, să nu 
uităm a spune că însuși acest apolog a făcut obiectul de admirație al unora 
din spiritele cele mai luminate ale literaturii noastre. Căci pe lîngă frumu- 
seţea lui intrinsecă, ce învinge secolii, Sultanul și pescarul își are și micul 
lui capitol de monografie. Deci, cît mai pe scurt şi urmînd numai firui crono- 
logic: Foaia pentru minte, inimă şi literatură de la Brașov din august 1853 
reproduce în integralitatea lui textul apologului nostru, precedîndu-l de un 
cuvînt preliminar, în care, între altele, se vorbea și de Anton Pann ca de 
„un bărbat romin, fără pretenţiune de autor, de poet sau măcar de literat 
(ce) lucrează mai de mult în via cea ingrată a literaturii noastre“ și cu 
toată rezerva ce s-ar părea că transpare din acest preambul, în care greu- 
tatea cade pe interesul folcloric, un lucru nu poate fi tăgăduit: în două 
numere consecutive, Foaia p. m., i. și lit. reproduce tocmai pe cea mai 
poetică dintre parabole, acest minunat apolog „Sultanul și pescarul“. Şi 
intuiţia aceasta critică se cuvine îndeosebi consemnată, deoarece, cine -zice 
Foaia pt. minte sau Gazeta Transilvaniei zice Gheorghe Bariț, acea pro- 
eminentă personalitate transilvană, contemporană cu Bălcescu și Kogăl- 
niceanu, și întru nimic mai prejos de nivelul lor. Am pomenit la timpul ei 
inscripția cu care Eminescu cinstește în Epigonii pe Anton Pann și se 
stie îndeajuns în ce măsură tinărul poet de la 1870 e tributar Lepturariului 
ruminesc, ai dascălului său Aron Pumnul, acea admirabilă antologie de 
proză şi poezie rominească, tipărită între 1862—1865 pentru uzul celor 
è clase de liceu. Lepturariui iace un bogat seceriş din opera lui Anton Pann. 
Fabule, parabole și naraţiuni din opera acestuia împodobesc îndeosebi cele 
patru tomuri ale primelor patru clase gimnaziale. Nu lipsesc nici parabolele 
de amploare, precum Osindirea strugurelui, aşa cum nu lipseşte nici apolo- 
gul nostru „Sultanul și pescaruk“, cu bine potrivitul titlu: „Visul pescarutiii 
despre daruri“. Şi din nou intuiţia aceasta critică a dascălului bucovinean, 
mentorul învățăcelului Eminescu, bogată în sugestii, nu poate fi trecută 
cu vederea. Despre marele studiu însoţit de o bogată spicuire antologică 
din opera lui Anton Pann, pe care Vasile Alecsandri il tipărește în fasci- ` 

colele de februarie 1872 ale Convorbirilor literare, vom spune şi mai puțin, 
tocmai pentru că s-ar cuveni spus mai mult. Elogiul ia tonul panegiricului, 
cînd vorbeşte de Povestea vorbei ca de „un adevărat tezaur de spiritul și 
de înțelepciunea poporului romin“ și indispoziţia lui Alecsandri e nemărgi- 
nită cind constată că Anton Pann „a fost pe timpul lui victima superbiei 
ignorante“ așa cum în timpul său chiar (e vorba de 1872) „numele lui 
Anton Pann deşteaptă mai muit imaginea unui psalt de strană decit suve- 
nirul unui poet“. Și Alecsàndri ştia ce spune, el, marele făurar de frumu- 
seţi folclorice, cînd parale! cu alte titluri glorioase din Anton Pann enu- 
meră și „Sultanul și pescarul, iar despre opera lui capitală afirma într-o 
frază proprie temperamentului său și cu o personală întorsătură de stil: 
„...însă el (Anton Pann) și-a dus veselia pe ceia lume, lăsind în urmă-i 
un monument nepieritor: Povestea Vorbei!“ 

Tema acestui monument nepieritor al operei, mai durabilă ca arama 
— aere perennius — ce de la Horaţiu începe, a ispitit mai pe toţi scriitorii 
timpurilor, indiferent de modul, mai mult sau mai puţin orgolios, în care 
au exprimat-o. Va îi gindit la ea, oare, și Anton Pann, el, care n-a trăit 
decit pentru cărţile la care trudea „nopți întregi“, cum insuși o spune în 
emolionantul epitaf, ce şi-a redactat și care figurează în cele două ale sale 
diate? Că era conștient de truda sa și de înălțimea misiunii sale, de lumina- 
tor al poporului, o dovedesc atit imensitatea lucrului înfăptuit în atitea 
ramuri și în ciuda dificultăților, cit şi experienţele seriitoricești, inexplorate 
încă, ce l-au dus la culmile adevăratei poezii. „Talantul neîngropat“ de care 
vorbește în același epitaf nu este o simplă și circumstanţială reminiscență 
biblică. Talantul lui Anton Pann a fructilicat și sporit nu numai cultura 
obștească in proporțiile ce se cunosc, dar a și primenii apele izvoarelor 
noastre lirice. Scriitor popular și poet în inalta accepție a cuvîntului, locul 
lui Anton Pann este, așa cum i l-a lixat Eminescu incă din 1870, printre 
marii clasici ai literaturii noastre și elogiul lui la această pomenire a 109 
de ani de la săvirșirea lui din viaţă, se cuvine încheiat cu unul din elogiile 
ce se aduc poeziei însăși. Îl desprind dintr-un autor, de care Anton Pann 
a fost adeseori apropiat însă de care cele mai multe îl despart (cum însuși 
Bogdan Duică recunoștea, revizuindu-se înspre siirșitul vieţii) şi anune 
din una din prefețele, atît de originale, cu care Ion Barac își împodobea 
tălmăcirile sale de la jumătatea veacului trecut. Pagina este cu adevărat 
jrumoasă și cu ea nădăjduim a răscumpăra măcar în minutul din urmă 
cite ceva din inadvertenţele expunerii noastre. Scrie lon Barac, la anu 
1842: „Lizandru Lachedemonianul iricungiurind cetate Athinii și auzind că 
au pierit cu alții împreună și vestitul poet Foclis, atita s-au întristat ca și 
cînd ar fi căzut din ceriu un soare, și n-au vrut să bată cetată, ci au ţinut 
armistiție, pină s-au ingropat trupul lui cu o pompă împărătească. Iulie, 
împăratul Romii și Avgust, următoriul său, își ţin6 mare norocire numai 
a să întovăroșşi la societate poeților, care desfată ceriul și pămîntul cu ver- 
surile lor; ba încă Iulie cunoscînd pre Axie că e mai bun poet decit dinsul, 
l-au socotit atita de mult încît nici o imputăciune nu i-au aruncat, pentru 
căci nu s-au sculat dinaintea lui ca înaintea unui împărat. Schipio Afri- 
canul mici un pas nu pute să umble nepetrecut de poetul Ennie, ba încă 
au poruncit ca și după moartea sa, să-i îngroape și chipul acela lingă 
trupul său în mormint. Alexandru au dat cinste lui Pindarus. Arhilae au 
tăcut sfetnic de taină pe Evripid, carele au izvodit traghediile, Marele: 

Alexandru Machedon călătorind prin Asiia, cînd au sosit la mormîntul lui 
Ector, au strigat zicînd: „O, Ectore, Ectore! nu e de trebuință la tine jal- 
nică pomenire, că norocită ţi-a fost ziua în care ai murit, că ți s-au aflat 
lăudătoriu, poetul cel înțelept“. De unde se cunoaşte că şi dinsul ar fi poftit 
să înviiaze din morți Omir, ca prin a lui glăsuire să-și cîştige numele cel 
nemuritoriu . . .“ 

Depozitar al tezaurului popular, cum îl socotea Vasile Alecsandri şi 
clasic dintre cei năzdrăvani, prin proteismul întrupărilor sale, de la cea mai 
telurică şi pînă la cele sublime, cum il socotea Eminescu — Omir al 
poporului său, într-un fel — așa va răminea de a pururi în îastele litera- 
4urii noastre, Anton Pann. 


Rimele romîneşti din punct de vedere fonologic. 
de acad. EMIL PETROVICI 


Fonologia cercetează sunetele limbii din punctul de vedere al func- 
ției pe care o îndeplinesc. servind ca unități fonice distinctive ale 
cuvintelor. Foneticienii experimentali şi dialectologii au stabilit existenţa, 
în diferitele limbi și în diferitele graiuri regionale, a unor foarte nume- 
roase nuanțe ale sunetelor vorbite. Cu fiecare progres tehnic şi da- 
torită unui antrenament continuu al urechii cercetătorilor, fonetica a 
reușit să descopure tot mai multe și mai fine nuanţe de pronunțare a 
sunetelor diferitelor limbi şi graiuri. Sistemele de transcriere fonetică 
au fost nevoite să născocească nenumărate semne pentru a putea nota 
cît mai detailat şi mai fidel marea varietate de sunete emise de vocea 
omenească în cursul vorbirii. O bună ilustrare a marei varietăţi de 
semne întrebuințate într-o transcriere fonetică o oferă Atlasul lingvistic 
romin, care notează de pildă variantele dialectale ale lui e cu vreo 20 de 
semne. Din cauza marii mulțimi de nuanțe de sunete pe care foneticienii 
le-au descoperit și continuă să le descopere în fiecare limbă, inventarul 
sunetelor existente. într-o limbă dată e ameninţat să devină un adevărat 
haos, maji ales dacă se iau în considerare și graiurile regionale. În această 
infinită varietate de nuanțe de sunete fonologia introduce o ordine, un 
sistem, prin aplicarea punctului de vedere funcţiona! la studiul sunetelor 
vorbirii. Fonologia reduce nenumăratele variante ale sunetelor la un număr 
relativ mic de tipuri de sunete avînd funcții identice, tipuri numite foneme. 
S-a ajuns astfel lu constatarea că fiecare limbă întrebuințează un număr 
restrîns de foneme, cu toate că fiecare fonem prezintă, din cauza influenţei 
fonermelor vecine, deci din cauza poziției în cuvint, diferite variante, de 
cele mai multe ori neobservate de majoritatea celor ce vorbesc limba res- 
pectivă. S-a constutat de asemenea că diferitele sisteme ortografice caută 
să noteze tocmai aceste tipuri de sunete, adică fonemele, şi să neglijeze 
variantele poziționale. 

In articolele intitulate „Corelaţia de timbru a consoanelor dure şi 
moi în limba romină“ şi „Corelaţia de timbru a consoanelor rotunjite şi 
nerotunjite în limba romînă“, apărute în „Studii şi cercetări lingvistice“, 
I (1950), p. 172 urm. şi IH (1952), p. 127 urm. am încercat să prezint 

sistemul fonemelnr limbii romine ţinînd seama de progresele făcute de 
fonologie îndeosebi în lingvistica societică!. N: o. 

În ce priveşte sistemul fonemelor vocalice ale limbii romînești, el se 
prezintă sub forma unui triunghi2: 


a 


Gruparea aceasta a vocalelor rominești s-a făcut ţinîndu-se seama de 
mișcarea orizontală și verticală a limbii precum și de mişcarea de rotun- 
jie a buzelor. După mișcarea orizontală a limbii şi după rotunjirea 
buzelor vocalele: romineşti se împart în trei serii: 1) seria anterioară 
e, i, la articularea căreia partea anterioară a limbii se apropie de partea 
anterioară a palatului; 2) seria posterioară și rotunjită, o, u, la articularea 
căreia masa limbii. se retrage in partea posterioară a cavităţii bucale, 
iar buzele se rotunjesc și 3) seria medială, a, ă, î, la articularea căreia 
limba rămine intr-o poziţie indiferentă, medială, nici anterioară, nici 
posterioară, iar buzele rămîn nerotunjite. 

Limba execută, la articularea diferitelor vocale, şi o mişcare verticală 
(la care ia parte şi maxilarul inferior). Pentru vocalele i, î şi u ea este 
în poziția cea mai ridicată, cea mai apropiată de palat, iar pentru vocala a, 
în poziția cea mai joasă, cea mai îndepărtată de palat. Pentru i, î, m 
cavitatea bucală prezintă cea mai mică deschidere, iar pentru a cea mai 
mare deschidere. Vocalele, e, ă, o sint rostite cu o deschidere mijlocie a 
gurii. Din acest punct de vedere vocalele rominești prezintă trei grade: 
gradul I de deschidere (vocala deschisă a), gradul al II-lea (vocalele 
mijlocii, adică cu deschidere mijlocie, e, ă, o) şi gradul al III-lea (vocalele 
închise i, î, u). 

În ceea ce privește diftongii şi triftongii romînești, care în realitate 
sînt numai diftongi şi triftongi grafici, deoarece ortografia noastră îi 
notează prin guparea ai două sau trei litere vocalice, ei nu formează o 
clasă aparte în sistemul fonologic al limbii romîne. In „diftongii“ va, yo, 
yu, ye, yi? (ortografic ia, eat, io, iu, ies, i), ay, oy, uy, ày, ey, iy, iy şi 
în „triftongii“ yay, yey, yiy, yoy (ortografic i-ai, iei, ii, i-0i)”, avem 
grupuri formate din vocalele a, o, u, ă, îi, e, i şi consoana iod (care 
precedă vocala sau o urmează). In „diftongii“ wa, wă, wt (ortografic 
oa, de ex. oare: ua, de ex. ziua; uŭ, de ex. nouă; ui, de ex. plouînd, rostit 
plowind), aw, ow, uw, ăw, îw, ew, iw? (dau, nou, continuu, rău, rîu, seu, 
viu) avem grupuri formate din cîte o vocală și consoana digamma (care 
precedă sau urmează vocala). În triftongi ca yaw, yew, way (iau, eu, 
leoaică) vocala este încadrată între consoanele iod şi digamma?. Grupele 
formate dintr-o vocală şi consoanele iod sau digamma sînt asemănătoare 
cu acelea formate dintr-o vocală și orice altă consoană. Astiel ay, respectiv 
aw, reprezintă un grup asemănător cu grupele al, ar, an, am, as etc., iar 
grupele ya, ye, yo, wa etc. sînt analoage cu grupele la, le, pe, na etc. În 

ay, ya, aw, wa etic. avem grupe consistînd din două foneme, o consoană 
şi o vocală, iar în yaw, yey, way etc. avem grupuri formate din trei foneme: 
o vocală între două consoane. 

Diitongii grafici ea, io, eo, iu după consoană (de ex. în cuvinte ca 
dea!, gheață, leac, teanc, ghiol, aoleo, uliu) reprezintă vocalele a, o, u, 
precedate de o consoană simplu palatalizaiă (d'al, g'ată, l'ak, t'ank, g'ol, aol'o, 
ul'u), diitongul oa (de ex. în cuvintele moară, poate, roată, soare) reprezintă 
vocala a precedată de o consoană simplu rotunjită m*ară, pate, rată, sare), 
iar triftongii ioa, eoa (în ghioagă, leoarcă, aripioară etc.) reprezintă vo- 
cala a precedată de o consoană palatalizată-rotunjită (g°agă, /“arkă, ari- 
p'oară)!0. Așadar diitongii și triftongii romînești sint cuprinși în triunghiul 
vocalic dat mai sus, deoarece ei reprezintă în realitate vocalele acestui 
triunghi precedate sau urmate de consoane (iod, digamma, consoane simplu 
palatalizate, consoane simplu rotunjite sau consoane palatalizate-rotunjite). 

E de remarcat însă că toate vocalele romînești sînt influențate de consoa- 
nele vecine mai ales de cele precedente, astfel încît fiecare vocală pre- 
zintă mai multe variante poziționale sau combinatorii determinate în pri- 
mul rînd de consoana precedentă. Cele mai frecvente variante sînt cele 
determinate de consoana precedentă palatală sau palatalizată. Aceste con- 
soane deplasează spre partea anterioară a cavității bucale locul de arti- 
culaţie al vocalelor: a tinde spre ă, o spre 6 şi u spre ü'?). Fonetic astfel de 
vocale se notează d, 6, zi (de ex. tăgă, făc'â!?, tăyos, aol6, ului, yute). De 
asemenea, după consoană rotunjită vocala a este ușor labializată (în 
transcriere fonetică “a, de ex. ziwa), iar după consoană palatalizată- 
rotunjită aceeași vocală prezintă, pe lîngă o uşoară rotunjire, și o mică 
deplasare a masei limbii spre partea anterioară a cavității bucale de ex. 
9*agă = ghioagă)!. 

În cadrul triunghiului vocalic rominesc, raportul dintre vocatele ante- 
rioare (e, i) şi cele mediale (&, î) este mult mai strîns decît între acestea 
din urmă și vocalele posterioare (rotunjite). Vocalele anterioare și mediale 
se înlocuiesc foarte uşor unele pe altele. În aceleaşi forme gramaticale 
apare odată ă respectiv î, altădată, e respectiv i. Astfel la verbele de conjuga- 
rea I, terminaţiile -ă, -ăm, -ind au după unele consoane (y, k' g'), formele 
-e, -em, -ind. De ex. formelor alungă (pers. III sg. perf. simplu), alun- 
găm, alungînd le corespund tăye, tăyem, tăyind, împerek'e (ortografic împe- 
reche), împerek'em, imperek'ind, priveg'e (ortografic priveghe), priveg'em, 
priveg'ind etc. De asemenea la verbele de conjugarea a IV-a, formelor 
înflorește, sare, înflori, sări, înflorind, sărind etc. le corespund formele 
urăște, viră, uri, viri, urînd, virind etc. Apariția vocalelor ă, î, sau e, i este 
condiționată de caracterul consoanei precedente. După consoane de timbru 
palatal (timbrul aproximativ al unui i sau al unui e), consoane palatale 
sau palatalizate!t, apare e, respectiv î; după consoane neutre, care nu sînt 
palatale sau palatalizate, al căror timbru este aproximativ acela al lui í, 
apare ă, respectiv î. Un astiel de r care nu poate îi palatalizat, adică nu 
poate avea timbrul unui i, este r al verbului a uri care la origine a fost 
un r geminat latin (< lat. horrire)!5. 

Putem aminti aici faptul că, în multe graiuri regionale romîneşti, 
consoanele f, s, z, ș, j (de ex. în Moldova, Banat etc.) ba chiar č, č, (în 
Maramureș) nu pot avea niciodată timbru palatal. După ele apar numai 

vocalele, ă, î, niciodată e, i (de ex. insoțăsc, însoțit, sănin, singur, zăce, 
zic, şăd, şir, jălesc, jir, tăr, činč (literar însoțesc, însoți, senin, singur, 
zece, zic, şed, şir, jelesc, jir, cer, cinci)!6. 

Vocalele ă-e pe de o parte şi î-i pe de alta se comportă aşadar ca 
variante ale aceluiași fonem condiţionate de consoana precedentă. De aceea 
vocalele rominești închise (de gradul HI) și cele de gradul mijlociu de închi- 
dere (de gradul II) se împart numai în două clase: clasa fonemelor vocalice 
rotunjite şi clasa fonemelor vocalice nerotunjite. În fiecare clasă sînt cîte 
două foneme vocalice: două rotunjite şi două nerotunjite, fiecare apărînd 
sub forma a cîte două variante, nerotunjite ă/e şi t/i, pe de o parte şi 
rotunjite 0/6, u/ii pe de altă parte. Opoziția „vocală nerotunjită-vocală ro- 
tunjită“ deosebeşte în foarte multe cazuri învelișul sonor al unui cuvînt de 
acela al altui cuvînt. Cuvîntul șură, care apare în unele dialecte sub forma 
șură, se deosebește de cuvîntul șiră, care apare în unele dialecte sub forma . 
șiră, prin opoziţia: u/ú :î/i!?. La fel șod/ș'od se opune lui ș'ed/șăd prin 
opoziția 0/6: ðe. Aceleaşi opoziții le găsim în multe perechi de cuvinte 
sau forme gramaticale: jur-jir (dial. jir), ușor-ușter (dial. ușăr), soc-ser 
(dial. săc), somn-semn (dial. sămn), fol-țel (dial. ţăl), fop-tep' (dial. 
țăp)!5, soțuţi| — soți[i] (dial. soți), moșullI| — moşiui[I! — moșiţi| 
(dial. moșî), mătușo (mătuș'o) — mătuşă (dial. mătușie) etc. 

Putem deci deduce că ă și e constituie un singur fonem; la fel î şi i. 
Decă aceasta e adevărat, atunci, în toate acele cazuri numeroase, în care 
opoziția ă/e, respectiv î/i, pare a deosebi cuvintele sau formele gramati- 
cale, de. fapt funcția de a deosebi cuvintele o îndeplinește opoziția „con- 
soană nepalatalizată (neutră) / consoană palatalizată“. Aşa de pildă formele 
de fem. sing. slabă, bună, uşoară, poamă etc.' se deosebesc de formele 
de fem. pl. slabe, bune, ușoare, poame, prin opoziţiile b/b, n/n', rir, mim. 
Într-adevăr b, n, r, m etc., înaintea unui e, prezintă și o articulație supli- 
mentară a dosului limbii la palat!?. Astfel de b, n, r, m etc. cu o articu- 
lație suplimentară palatală, adică consoane palatalizate, există şi la sfîrşit 
de cuvînt, unde se opun celor neutre (nepalatalizate) şi în felul acesta 
deosebesc cuvintele sau formele gramaticale. Înseşi formele de masculin 
singular și plural ale cuvintelor înșirate mai sus se deosebesc prin opoziția 
„consoană neutră / consoană palatalizată“: slab/siab', bun/bun', uşor/ușor, 
pomlpom'. 

Formele de fem. sing. şi pl. se deosebesc de cele de masc. sing. şi pl. 
prin aceea că formele de masc. au terminația zero, iar cele de fem. termi- 
nația care constă din fonemul vocalic ă-e, repartiţia variantelor fiind deter- 
minată de consoana precedentă: după consoană neutră — la singular — 
varianta ă, iar după consoană palatalizată — la plural — varianta e”. 

Aceeași opoziţie (b/b', n/a, r/r, mim etc.) o regăsim şi înaintea voca- 
lelor a, o, u, de ex. ba/ba (bea), luna/lun'a (lunea), Petro (vocativ de la 
Petra)/Petr'o (Petreo, vocativ de la Petrea), prima (pers. III sing. imperf. 
indic. de la a prima) / prim'a (primea = pers. III sing. imperf. indic. de la 
a primi), buno (vocativ de la bună) / Bun'o (Buneo, vocativ de la Bunea), 
sulu[î] / ul'uți] (uliul) etc. etc. 

Așadar limba romînă are numai cinci foneme vocalice (a, o, u, ă,i), 
deoarece d (ea), “a (oa), “a (ioa, eoa) sînt numai variante poziţionale 

(combinatorii) ale lui a, precum d (io, eo), ù (iu) sînt variante combina- 
torii ale lui o, u, iar e, i variante combinatorii ale lui ă, î. 
Cele cinci vocale romiîneşti prezintă deci următoarele variante: 


după consoane neutre a ă î 
după consoane simplu palatalizate alea] œ i 
după consoane simplu rotunjite “a[oa] o u 
după consoane palatalizate-rotunjite '“a[eoa] 'oleo] “uliul. 


Variantele fundamentale ale celor cinci vocale (a, o, u, à, î) apar după 
consoană nepalatalizată, neutră sau simplu rotunjită, şi la început de 
cuvînt şi de silabă, pe cînd celelalte variante nu apar niciodată la început 
de cuvînt sau de silabă, ci numai după consoană?!, 

Trecînd şi variantele combinatorii ale vocalelor în triunghiul vocalic, 
acesta va avea aspectul următor: 


sii 


Nerotunjite Rotunjite 
Gradul HI [i] î u [ú] 
Gradul H [e]ă oló] 
Gradul I a[ă, “a, a]? 


Vocalele prezintă însă și multe alte variante mai greu sezisabile pen- 
tru ureche. Deoarece vocala este totdeauna influenţată de consoanele vecine, 
în primul rind de cele precedente, ea va prezenta uşoare nuanțe, adică 
variante, chiar după consoane de același timbru. Un a este diferit pronunțat 
în silabele ba, na, la, ra etc. După b începutul lui a este uşor labializai, 
după n, uşor nazalizat etc. 

Diferenţa dintre aceste variante ale lui a este, fireşte, mai mică decit 
aceea dintre a precedat de o consoană neutră, pe de o parte, şi a precedat 
de o consoană palatalizată sau rotunjită, pe de altă parte. 


* 


Justețea prezentării sistemului fonemelor limbii romîne în modul schi- 
tat mai sus este confirmată de felul cum au întrebuințat în rime vocalele 
romiînești poeții noştri clasici. Mă voi märgini în această expunere la 
exemplul rimelor lui Eminescu. 

E sigur că rimele folosite de creatorul limbii noastre literare contem- 
porane contribuie și ele la muzicalitatea neîntrecută a versului eminescian. 
Eminescu a avut un simț foarte fin pentru muzicalitatea limbii noastre şi, 

prin urmare, pentru armonia sunetelor limbii romîne. În căutarea rimei el 
s-a lăsat condus de simțul său muzical, neținînd seamă de grafie, ci de 
pronunţarea corectă a sunetelor. Eminescu s-a preocupat permanent de 
ortoepie, luptînd împotriva rostirii dialectale sau afectate, franţuzite, a 
cuvintelor romînești?. Marele nostru poet nu arimat la întîmplare. Lăsîndu- 
se călăuzit de auz și nu de grafie, rimînd pentru ureche şi nu pentru ochi. 
el a ales cu grijă rimele, alcătuind chiar un dicționar de rime. Cunoscînd 
interesul pe care Eminescu l-a manifestat pentru cultivarea limbii, pentru 
problemele de fonetică, de ortoepie, socotim inexactă afirmația unora că 
rimele lui Eminescu sînt adeseori greşite. Ele nu pot fi considerate nici 
„neîndeminatice““, cum caracterizează poetul unele rime ale poeziei noastre 
populare. 

Rima constă în indentitatea completă a sunetelor de la sfîrșitul a cel 
puțin două versuri începînd cu ultima vocală accentuată. Dacă identitatea 
se reduce la ultima vocală accentuată, pe cînd sunetele care urmează după 
vocala accentuată nu sînt identice, sau nu sînt toate identice, atunci sîntem 
in prezența unei asonanţe. Dar, atît în cazul rimei, cit şi al asonanţei, 
ultima vocală accentuată a versurilor legate prin rimă sau asonanţă este 
una și aceeași. După cum vom vedea mai jos, în această definiţie a rimei 
şi a asonanței, prin sunete, vocale sau consoane trebuie să înțelegem 
foneme, foneme-vocale și foneme-consoane?f. 

Perechea îngrădiră — conspiră prezintă aşadar o rimă, pe cînd arde 
— deşarte o asonanţă. 

Rima este considerată bogată, dacă consoanele de reazem, adică acelea 
care preced vocala rimei, sînt și ele identice. De ex.: 


mira — zbura 
străbătu — tu 

în şir — deşir 
vorbind — grăbind 
curată — impresurată. 


Dacă consoanele de reazem mu sint identice, atunci rima e conside- 
rată suficientă. De ex.: 


apus — sus 
uitări — dezmierdări 
cuvint — mormint 
singurătate — bate 
clipele — aripele 
malurile — valurile 

Dacă vocala rimei. neprecedată de consoane de reazem identice este 
finală, atunci rima e socotită săracă. De ex.: 


tremura — săruta 
auzi — roti. 


Rima bogată este așadar aceea care prezintă identitatea sunetelor de 
la sfîrșitul versurilor începînd cu consoana dinaintea vocalei rimei: curată 
— împresurată. În acest caz, vocala rimei, fiind încadrată între consoane 
identice, prezintă aceeaşi variantă de cîte ori se repetă rima. Dacă însă 
consoana de reazem 'diferă de la un vers la altul, atunci rimează între ele 
diferite variante ale aceluiași fonem vocalic. De aceea rima este simțită 
ca nedeplină, mai săracă. 

Atit în cazul rimei bogate, cît şi în acela al rimei suficiente sau chiar 
sărace, precum și în cazul asonanţei, vocala rimei, respectiv a asonanţei, 
reprezintă unul şi același fonem vocalic. În felul acesta trebuie înțelese 
și rimele de tipul ramuri — neamuri, în care vocala rimei este a, iar 
consoana de reazem este în cuvîntul ramuri o consoană neutră (nepalata- 
lizată), iar în cuvîntul neamuri, o consoană palaializată. 


lată citeva rime de acest tip: 


întreagă — dragă grabă — treabă 
apă — priceapă dealuri — valuri 
ceară — afară deal — regal 
ceartă — artă rază — luminează 
leagă — dragă lasă — mireasă? 


lacuri — veacuri. 


În transcrierea fonologică, adică aceea care notează fiecare fonem cu 
un semn special, perechile de cuvinte de mai sus se scriu 


apă — pric'apă d'alur' — valur' 
Vagă — dragă ramur' — namur' etc.% 


La fel în rimele de tipul mare — doare, vocala rimei este a, iar con- 
soanele de reazem sînt, în cuvintul mare, o consoană neutră și în cuvin- 
tul doare o consoană rotunjită. 


lată citeva rime de acest tip: 


bogată — toată le-ndoaie — bălaie 
de-ndeparte — moarte străbate — poate 
cunoaște — naște aproape — ape 
ploaie — bălaie pare — soare etc. 27 


Fonologic aceste rime se scriu: 


mare — dare (doare) pare — s“are (soare) 
bogată — Fată (toată) karde — arde (coarde) etc. 

Și într-un triftong grafic ca ioa avem tot o variantă pozițională a fone- 
mului a. De aceea ioa rimează cu a: 


mirare — picioare 
iară — nevestioară 


În transcriere fonologică: 


mirare — pit“are 
vară — nevest ară 


În cuvintele picioare, nevestioară, consoana de reazem este o consoană 
palatalizată-rotunjită. 

Deoarece diitongii ea, oa și triftongul, ioa nu reprezintă în ultima 
analiză .decit vocala a precedată de foneme-consoane avînd timbre dife- 
rite, ei pot rima foarte bine nu numai cu a, ci și unul cu altul: 


argintoase — înțeleasă 
îintrabă (întreabă) — pod“abă (podoabă) 
tracă (treacă) — Facă (toacă) 


In sistemul fonemelor vocalice ale limbii romîne perechile de vocale 
ă—e și î—i reprezintă, precum am văzut mai sus, cite un singur 
fonem. Faptul că Eminescu face să rimeze d cu e și î cu i este incă o 
dovadă că această interpretare a raporturilor dintre cele două perechi de 
vocale este justă. 

Rimele următoare trebuie prin urmare: socotite corecte, deoarece ri- 
mează între ele variante poziționale ale aceluiaşi fonem: 


cerul — adevărul greu — rău 
meu — tău durerii — sperării 
meu — rău îndărăt — încet 
botezul — văzul — crezul omăt — mlădiet 
sfătui — ingădui — tabietu-i sireturi — alături 
primăveri — cintări tău — mereu? 


De asemenea sînt corecte rimele: 


sunind — viind strimbă — limbă 
rămineți — vineți mină — lumină 
fintine — pe mine bătrină — zină — senină 
întins-a — dinsa romine — senine 
zdrobite — urite deschide — hide 
rugină — romină sin — senin 
argint — cint granit — urit 
ivit — git ridă — ucidă 

suris — vis pustiurile — riurile 
piramide — deschide — ride călciie — viorie — mingiie 
etc.2 


Multe din aceste rime pot fi considerate rime moldovenești. Este știut că 
în graiul moldovenesc fonemele-consoane f, $, Z, ș, j n-au corespondente pala- 
talizate (7, s, z, ș, j) ca în graiul muntenesc și în limba literară. In 
Moldova cuvintele serii, mișeii, simte, singur, tin, rușine etc. etc., se ros- 
tesc sării, mișăii, simte, singur, țin, ruşine etc. etc.30, 

Eminescu și-a putut da seama că à faţă de e şi î față de i sînt ade- 
seori variante regionale. El însuși a rostit probabil singur, țin, sării etc. 


Așa va fi citit poate rimele de tipul: ținem — răminem, serii — mării, 
mişeii — nătărăii, cringuri — singuri, susțin — min, rămîne — pine — 
rușine, strimt — simt, sîn — țin, ținem — rămînem, adică sării — mării, 
mișăii — nătărăii, cringuri — singuri etcăl. 


Caracterul de variante a perechilor a — (e)a, ă — e şi î — i reiese 
și din faptul că multe morfeme (terminaţii, sufixe) romiîneşti prezintă cînd 
a, ă, î, cînd (e)a, e, i, după cum consoana precedentă e nepalatalizată sau 
palatalizată, respectiv palatală. La conjugarea I: -a / -(e)a (alunga — 
veghea: -am, -ai, -a, -au etc. / -(e)am, -(e)ai, -(e)a, -(e)au etc; -ă, -äm / 
-e, -em (alungă, alungăm — veghe, veghem); -ător/-etor (băgător — suprave- 
ghetor); -ind / -ind (băgind — veghind). La conjugarea a IV-a: -(e)am, 
-(e)ai, -(e)a etc. / -am, -ai, -a (săream, săreai, sărea etc. — coboram, 
coborai, cobora etc.), -e, -esc, -ește / -ă, -ăsc, -şte (sare, citesc, citeşte — 
coboară, hotărăsc, hotărăște) etc. etc. De aceea rime ca inflorit — urit, 
zdrobite — urite, răsunind — viind, surizindă — pălindă, mohorită — 
pribegită se oferă de la sine. 

E semnificativ faptul că și pentru unele limbi slave, ca de pildă pentru 
polonă, bielorusă, rusă, se pune intrebarea dacă vocala de tipul i şi cea de 
iipul i sînt două foneme autonome sau numai variante poziţionale. Fonologii 
consideră pe î şi pe i ca variante ale unui singur fonem. Printre dovezile 
pe care le aduc pentru a susţine această părere este și faptul că poeții cla- 
sici ruşi, polonezi etc., de ex. Puşkin, Lermontov, Mickiewicz etc, fac să 
rimeze pe î cu 12. 

Am arătat mai sus că vocalele a, o, u, ă, î apar cu timbrul puţin 
modificat, avînd tonul caracteristic mai înalt după consoane palatalizate 
(d, ò, ui, e, i), iar vocala a are tonul caracteristic mai jos după consoane 
rotunjite și palatalizate-rotunjite (“a și “%i). În rime ca leagă — dragă, dis- 
pare — floare, iară — nevestioară, primăveri — cîintări, meu — rău, mină 
— lumină sînt puse să rimeze cele patru variante combinatorii ale lui a (a, 
d, “a, *a) şi cîte două variante ă—e şi î—i, toate variantele prezentînd deo- 
sebiri mai mari sau mai mici de timbru. Se pune întrebarea dacă asemenea 
rime care prezintă o deosebire destul de mare în timbrul vocalei accen- 
tuate, folosite atît de des de Eminescu și de predecesorii şi contemporanii 
marelui nostru poet, precum și de poezia populară, contribuie sau nu la mu- 
zicalitatea versului romînesc. Rime ca cele înșirate mai sus, în care rimează 

una cu alta variante combinatorii prezentind deosebiri apreciabile de timbru, 
prin alternarea lor cu rime în care rimează variante mai apropiate sau 
identice introduc o oarecare variație în şirul rimelor. După cîteva rime care 
prezintă un acord perfect? în timbrul vocalelor — acord care poate fi 
asemănat cu acordul major al muzicienilor — urmează cîte o rimă 
constituită din variante cu timbre mai îndepărtate, acordul dintre aceste 
rime fiind analog cu acordul minor al muzicienilor. Cred că armonia ver- 
sului romiînesc ciștigă din alternarea aceasta a „acordurilor majore“ cu 
cele „minore“. Un șir de rime „minore“ va da toată valoarea ei rimei „ma- 
jore“, care repetindu-se neintrerupt produce o oarecare monotonie. 

De ce evită poeţii actuali rimele — după părerea mea corecte — de 
tipul lui rău — meu și ivit — gît? Cred că explicaţia rezidă în faptul că 
în limba literară actuală vocalele e și i au devenit oarecum foneme auto- 
nome datorită mulțimei mari de neologisme în care e şi i apar la început 
de cuvint și la început de silabă (de ev. erou, epocă idee, poet, intim, 
institut etc.), rostite însă şi erou, yepocă, yideye, etc. 

NOTE 


1. însăși noțiunea și termenul de fonem au apărut mai întîi în lingvistica rusă. Vezi 
©. S. Ahmanova, Fonologhia, izd. mosk. univ., 1954, p. 6. 

2. Vezi A. Graur — A. Rosetti, Esquisse d'une phonologie du roumain, în „Bulletin 
linguistique“, VI (1938), p. 5 urm; E. Petrovici „Studii și cerc. lingv.“, III, p. 183. 

3. Prin y se transcrie fonetic semivocala i, numită i consoană sau iod. 

4. In pronumele personal ea, în pronumele demonstrativ aceea, şi în neologisme 
ca aleea, ideea etc. i 

5. In formele el, ei, ele, este, e, ești, eram etc. (yel, yey etc.) 

6. In forme ca îndoyit, voyință, văile etc. (ortografic îndoit, voință, văile). 

7. In formele i-ai (spus), pustiii (pustiyiy) pers. III sg. perf. simplu de la verbul 
a pustii, i-oi (da). 

8. Prin w se transcrie fonetic semivocala u, numită şi u consoană sau digamma 

9. Vezi Gramatica limbii romîne, ed. Acad. R.P.R., I, p. 63 urm. 

10. Vezi „Studii şi cerc. lingv.“, I, p. 175 urm. şi III, p. 166 urm. Prin l, g’ etc. 
se notează consoane simplu palaializate, prin r°, £, d°, se etc. consoane simplu rotun- 
jite, iar prin g'9, l° etc. consoane palatalizate-rotunjite. 

11. Vom vedea în capitolul următor că vocalele ă și î, după consoane palatale sau 
palatalizate, devin e respectiv i. 

12, In multe graiuri (bunăoară în cel moldovean) un astfel de a devine e, de ex 
täyé, plăce etc. 

13. Vezi „Studii și cerc. lingv.“, III, p. 171 urm. | 

14. Lingviştii slavi numesc consoanele palatalizate consoane moi sau muiate. Și 
Gramatica limbii romine a Academiei R.P.R. (vol. I, p. 70 urm.) numeşte consoanele 
palatalizate, consoane muiate, înțelegînd prin acest termen consoane care, pe lîngă 
articulaţia lor de bază, au şi o articulaţie suplimentară a dosului limbii care se 
apropie de palat ca pentru un îi (sau e). 

15. Și r iniţial latin sau slav precum şi r din orice poziţie al multor elemente 
slave sau maghiare a fost asimilat cu acest r care nu poate fi palatalizat (de ex. 
tău, rîu, rid, rînd, a viri, a piri, a omori, a hotărî, a ocări, a cobori, a dobori, a tăbări, 
a se oțări, a se posomori, a izvori etc. etc.). 

16. După consoanele nepalatalizate nu apare niciodată „diftongul“ ea, ci numai 
a; urau, pirau, coborau, hotărau, să urască etc. (cf. săreau, lămureau, înțloreau, să 
înțlorească), iar dialectal însofau, pășau, să îngrijau, sară, zamă etc., (literar însoțeau, 
pășeau, se îngrijeau, seară, zeamă). i 

17. Din cauză că în unele graiuri consoana ș este totdeauna palatalizată (și) şi 
n-are corespondent nepalatalizat, în aceste graiuri, după acest ș', toate vocalele apar 
sub variantele d, 6, îi, e, i (aş'å, ușor, ușurel, ş'ed, şiiră. In schimb, în alte graiuri, 
consoana ș este totdeauna nepalatalizată şi n-are corespondent palatalizat, de aceea 
vocalele apar după ș sub varianţa lor fundamentală (așa, ușor, ușurel, șăd, şiră). In 
limba literară există perechea corelativă ș-ș!, de aceea aci se poate deosebi un singular 
ca moș de pluralul moș'. In unele graiuri moş’ este şi sing. şi pl, iar în alte graiuri 
(de ex. în cele moldoveneşti) moș este şi formă de sing. și de pl. In ceea ce priveşte 
repartiția pe teren a lui ș respecliv ș', vezi „Studii şi cerc. lingv.“, I, p. 186—189, 
hărţile nr. 2—5. 

18. Ortografic fopi-țepi. 

19. In foarte multe graiuri, din cauza acestei articulații suplimentare palatale mai 
puternice, în formele de mai sus se aude un i foarte scurt după b, n, r, m: slabie, 
bunie, ușoarie, poamie. Chiar și în pronunțarea „literară“ a multor intelectuali din 
toate regiunile țării între consoana palatalizată și e următor există un i sau un 
e (e închis) foarte scurt pe care o ureche exercitată îl percepe: siabee, bunee, ușoaree, 
etc. Vocala e după consoane palatalizate, printr-un fenomen de disimilare, tinde spre ä. 
Un astfel de e intermediar între e și ă se aude în forme ca: slab'e, bune, etc. 
Unii transcriu chiar siabiă, buniă sau bună. 

20. Să nu uităm că varianta e are de obicei aspectele ee, ie, i, etc. (vezi 
nota pecedentă). Atlasul lingvistic romîn prezintă în multe părți ale țării forme de 
feminin plural de tipul bun'ă, cald'ă. În aceste regiuni în formele de singular bună, 
caldă față de cele de pl. bun'ă cald'ă, funcţia distinctivă a opoziției „consoană nepa- 
latalizată / consoană palatalizată“ (n/n', d/d') este evidentă. 

21. Aceasta este valabil, în faza actuală de dezvoltare a limbii romîne literare, 
numai în ce privește vocalele inițiale e, i din cuvintele vechi romînești. In acestea 
orice e sau i iniţial sau după vocală (adică la început de silabă) sînt rostiţi ge, yi: 
yel, yeste, yed, yin (in), yinimă etc. (vezi „Studii şi cercet, lingv.“, I, p. 208). Feno- 
menul acesta a fost semnalat de mult, de ex. de H. Tiktin (Studien zur rumänischen 
Philologie, Leipzig, 1884, p. 6). Prin intrarea îm limba romînä a unui mare număr 
de neologisme, ai căror e și i inițiali au fost pronunțați, împotriva deprinderilor de 
pronunțare rominești, fără proteza lui iod, astăzi vocalele e și i apar și la început 
de cuvînt. Ele au tendința de a deveni foneme autonome (vezi „Studii şi cercet, 
lingv.“, III, p. 173 urm.). 

22. Între paranteze sînt trecute variantele combinatorii ate fonemelor datorite 
influenței consoanelor de diferite timbre (neutru, palatal, labial). 

23. Vezi Gh. Bulgăr, Eminescu despre problemele limbii literare, București, p. 69. 

24. Vezi J. Mukatovsky, La phonologie et la poétique, „Travaux du cercle linguis- 
tique de Prague“, 4, 1931, p. 283. 

25. în poeziile lui Eminescu am numărat vreo 70 de astfel de rime. 

26. M. Dragomirescu (Teoria poeziei cu aplicare la literatura romînă, Bucureşti, 1906, 
p. 293 urm., 299) numește impropriu rimele de tipul legăna — nea, albastre — noastre, 
îndeamnă — toamnă, tău — meu, ris — vis, asonanţe-rime sau asonanțe permise, 
observînd că ele ar putea fi considerate ca rime adevărate, întrebuinţarea lor fiind pe 
deplin justificată în versificația romînească. 

27. În poeziile lui Eminescu am numărat vreo 90 de astfel de rime. 

28. Am numărat vreo 40 de rime de felul acesta. 

29. Am numărat vreo 80 de rime asemănătoare la Eminescu. 

30. O dovadă că Eminescu a rostit moldovenește consoanele 7, s, z, $, j, adică 
totdeauna nepalatalizate, ne-o oferă rime ca bolți — colţ, lanț — amanți, înveți — preț 
etc.; cazi— obraz, brazi — talaz, necaz— azi etc.; tovarăs—iarăși, laşi — drăgălaș, 
cireș—ieşi, luminiş—iînchişi etc., coji—răboj, virtej—viteji, obraji—paj etc. 

31. Acad. Al. Rosetti (Studii lingvistice, Ed. Acad. R.P.R., 1953, p. 35; Acad. Al. Ro- 
setti şi B. Cazacu. Probleme de fonetică şi studiul limbii romîne literare în secolul al 
XIX-lea, „Limba romînă“, IV — 1955, p. 3t urm.) consideră că rimele de tipul ris-uis, 
sîn-crin sînt o dovadă că Eminescu, cu toate că scria rîs, sîn etc., pronunța ris, sin, 
ete. Rimele de tipul rîs-vis, -sîn-crin nu pot dovedi pronunțarea ris, sin, deoarece Emi- 
nescu face să rimeze pe î cu i şi cînd î se află în cuvinte despre care nu putem pre- 
supune că erau pronunţate cu i, de ex. romine-senine, cîni-argint, mînă-lumină, etc, 

32. Vezi Mukatovsky, op. cit., p. 283. 

33. Sau aproape perfect, cind consoanele de reazem nu sînt identice, dar aparţin 
aceleiaşi serii din punctul de vedere al articulației suplimentare (numai consoane neutre, 
numai consoane palatalizate sau numai consoane rotunjite). 

34. Cînd consoanele de reazem aparțin unor serii deosebite din punctul de vedere 
al articulației suplimentare. 


Panait Cerna şi creaţia lui”). 
de MARIA LUIZA UNGUREANU 


Revista „Viaţa literară şi artistică“! din 25 februarie 1907 publica la 
rubrica „Notiţe și informațiuni“ citeva rinduri, care făceau observaţii cu 
caracter critic la adresa unor cercuri literare, pentru lipsa lor de atenţie 
față de creaţia tinărului poet Panait Cerna. 

„Poezia lui din urmă „Floare și gemine“, apărută în nr. 2 al „Con- 
vorbirilor literare“?, — scrie mai departe articolul — dovedește în adevăr 
un mare talent și, cu toate accentele ei declamatorice, aduce o notă nouă 
originală în viața literară de astăzi. Il vom urmări și noi cu drag în dez- 
voltarea lui“. 

Activitatea lui Panait Cerna era cunoscută încă din 1897, cind „Foaia 
interesantă“, revistă săptăminală care apărea sub îngrijirea lui George 
Coșbuc — promova în paginile ei și numele tinărului dobrogean alături 
de altele printre care și acela al lui A. Toma. l 

Întimpinată cu multă simpatie de Coșbuc, Vlahuță și chiar de unele 
cercuri `socialiste, poezia lui Cerna la începuturile ei s-a lovit — după 
cum se vede dealtfel și din rîndurile citate mai sus — de lipsa de încura- 
jare și sprijin din partea unor critici ai vremii. Însuși N. Iorga a fost 
invinuit că „nu și-a dat seama destul de valoarea acestui port“. 

Născut din păturile adinci ale poporului, din răbdarea, cinstea și 
umilinţa, din bucuriile și suferințele seculare ale țărănimii, P. Cerna a 
fost un suflet eroic, cuprins de adincă dragoste de viață. Așa l-au cunoscut 
cei care au stat mai aproape de el și toți spun că un neastimpăr tainic 
stăpînea fiinţa lui; el se observa în vioiciunea neobișnuită a ochilor, în 
tresărirea nervoasă a feţii, în năvala impetuoasă a cugetării, în mersul 
lui săltat și iuțit. Nu cunoștea nici ura, nici invidia, nici disprețul, iar 
lipsa de egoism mergea pînă la totala uitare de sine. 

Asupra celor din jurul său revărsa numai prietenie, duioșie, mingiiere 
și entuziasm. Alături de artist era în Cerna frumusețea morală a caracte- 
rului său, iar opera literară i se părea prea siintă pentru ca să o lege de 
nevoile ființei sale. 


* Comunicare ţinută în cadrul filialei Bucureşti a Societăţii de ştiinţe istorice şi 
filologice din R.P.R. i 


1) Anul I, nr. 13. 
2) Nr. 2, XLI, 1907. 

Sete de viață, iubire duioasă a celor de aproape, iubire tinerească a 
frumuseții feminine, iubire pasionată pentru pămîntul țării și pentru 
popor, cu toate luptele, durerile, mindriile și aspiraţiile lui, iată esenţa 
creaţiei poetice a lui Cerna. 


* 


În satul Cerna din regiunea Măcinului s-a născut poetul în anul 1881. 

Numele său adevărat e Panait Stanciof. Mama sa era romincă, iar 
tatăl bulgar, originar din satul Şumla. De mic copil Cerna a rămas doar 
în grija mamei sale, care s-a recăsătorit cu un agricultor din partea 
locului. Din vremea copilăriei, „din virsta fericirii fără minte, icoane 
dragi“, îi vor aminti mereu poetului de satul său, de casa aşezată „în ramă 
de salcîmi“, „de lume răzleţită şi sfioasă“. 


Si-n casă, într-un colț, întunecat 
Văd un copil de mama lui certat... 


(„Mamă“)! 


Poetul se trăgea din pătura intelectualităţii satelor. Mama sa a ţinut 
să-l dea la carte și, de altfel, copilul era foarte inzestrat. Cerna urmează 
cursurile școlii primare în satul natal. Trece apoi la liceul „N. Bălcescu“ 
din Brăila, unde, foarte studios, se distinge la învăţătură, deşi se luptă 
cu mari privaţiuni, fiind adesea ajutat de colegi. Începe să scrie încă de 
pe acum, colaborînd la revista „Ovidiu“ din Constanţa. 

Din amintirile despre Cerna publicate de loan Cosma în revista lite- 
rară „Căminul“ nr. 2 din iunie 1913, desprindem următoarele: 


„Era elev la liceul „Bălcescu“ din Brăiia; stătea la o gazdă din b-dul Cuza 
nr. 88, îi prepara copilul. „Ai citit ceva din „Viaţa“? — mă întreba el, — 
„ascultă ce îrumoasă-i bucata asta...“ Nu voi uita niciodată cum citea Cerna 
o poezie. Cînd îi plăcea, toată ființa lui se zguduia, ochii i se înilăcărau şi 
glasul îi tremura de emoție. Toată simțirea autorului retrăia în sufletul său, ca 
şi cînd ar fi fost ceva smuls din propria sa viaţă. 

„Cerna era lipsit de mijloace. A avut toată întreținerea de la gazdă, pînă 
a terminat liceul. În primăvară s-au mutat pe o altă stradă, în niște case cu o 
grădină fermecătoare. 

Cerdacul și stilpii se pierdeau în ghirlănzi bogate de plante agățătoare. 
Intr-un; capăt al cerdacului, unde umbra era mai bogată, își avea Cerna locui 
lui retras, unde-l găseam adesea scriind sau citind poezii din autorii săi 
preferaţi“. 

„Mă dojenea aspru — spune mai departe Ioan Cosma — cînd trimiteam 
ceva versuri pe la reviste fără să i le arăt lui mai întîi“. 

„Pentru ce te grăbești? Crezi că tot ce se tipăreşte e bun? Crezi că e 
destul ca într-o poezie de zece strofe să fie abia una bună? Mulţi din cei care 
scriu azi ar face lucruri mult mai bune, dacă ar munci mai mult, mai stăruitor 
şi nu le-ar fi gîndul mai întîi la tipar. Pînă acolo e o cale bună și dacă nu 
eşti pregătit cum trebuie, o faci în zadar. Decît în fiecare săptămină cîte o 
poezie proastă, mai bine două pe an, dar să fie poezii...“ 

` 


Aceasta este o mărturisire foarte importantă care ne pune în lumină păre- 
rile lui Cerna privitoare la scris și scriitori. 


1) „Convorbiri literare“, nr. 10, XLV, 1911. 

Multora li s-a părut că în poezia lui Cerna e ceva chinuit, forțat. Acei 
care l-au cunoscut însă 'deaproape și au înțeles concepțiile lui în privinţa 
artei poetice au cu totul alte păreri. 

Cerna era veșnic nemulțumit cu el însuși. 

Luni întregi îl urmărea o idee, căreia îi căuta haina cea mai potri- 
vită cuvîntului „ce exprimă adevărul“. Așa învățase de la marele său 
maestru Eminescu. Cind ajungea la convingerea că a făcut ceva bun, 
acel. ceva era smuls din adincurile sufletului său, era cernut de mii de 
ori prin sita fină a minţii sale. Dacă era un chin în creaţia lui, era chinul 
în urmărirea şi atingerea perfecțiunii. De aceea foarte greu se hotăra să 
trimită ceva spre publicare, căci in fiecare zi găsea în ceea ce scria, ceva 
care putea fi mai bine spus. 

Succesele începuturilor sale la revista „Ovidiu“ din Constanţa, la 
„Viaţa“ condusă de Vlahuţă, — în care publicase un sonet în 1897 —, 
la „Foaia interesantă“ a lui Coșbuc și la revista „Floare albastră“, unde 
numele său apare alături de acelea ale lui Șt. O. Iosif, L. Nanu, Sandu- 
Aldea, îl fac să plece din Brăila spre București în vederea studiilor uni- 
versitare „cu visuri de glorie și fără nici o grijă de ziua de miine“, cum 
scria el în vremea aceea unui prieten. Dar aici visurile nu s-au împlinit 
și tînărul student Cerna este obligat să cunoască de aproape truda unei 
vieţi de lipsuri și zbucium, trăind din lecții particulare care nu-i puteau: 
asigura nici măcar hrana zilnică. A înfruntat totuși mizeria cu speranţa 
că, terminindu-și studiile, își va putea crea condiţii pentru o viață mai 
bună. Prin sirguința sa se face repede cunoscut ca student distins. Ține 
conferințe despre „Definiția și metodele în psihologia științifică“, „Despre 
memorie“ și altele. 

Muncind însă prea mult zile și nopţi întregi pentru a-și continua 
studiile, Panait Cerna se îmbolnăvește de tuberculoză și urmează calea 
nefericită a multor intelectuali romini: Talentul său literar, încurajat încă 
odată de Coșbuc și Vlahuţă cu ocazia apariţiei poeziei „Noapte de vară“ 
în „Semănătorul“! după plecarea acestora de la conducerea revistei este 
neglijat de critica burghezo-moșierească. 


k 


Odată cu sfîrsitul secolului al XIX-lea și începutul celui de al XX-lea 
ne găsim tocmai în perioada trecerii capitalismului în stadiul imperialist. 
Ca urmare a acesteia se accentuiază mizeria și exploatarea maselor munci-- 
toare din ţara noastră. Influența revoluţiei burghezo-democratice din Rusia 
(1905) asupra dezvoltării mișcării muncitorești și asupra maselor ţără- 
nești este hotăritoare. Contrazicerile de clasă adincesc prăpastia dintre 
exploataţi şi asupritori, iar curentul ideilor de luptă ale clasei muncitoare, 
atrage mai ales pe acei intelectuali care prin viața lor grea, prin nesigu-- 
ranţa chinuitoare a zilei de miine, se găsesc tot mai mult alături de popor, 
influenţindu-i în tematica lor creatoare și în atitudinea față de viaţă. 

Lupta puternică între scriitorii legați de popor și scriitorii burgheziei 
și moșierimii se concentrează în jurul problemei țărănești și a problemei: 
rolului artistului în societate. 


1) Nr. 4, 1, 1911. 

În deosebi scriitorii proveniți din intelectualitatea rurală se simt atrași 
de arta cu conţinut democratic, în care glasul poporului să găsească ecoul 
cererilor sale pentru o viață mai bună. 

Dar din dosul zidurilor reci ale palatelor străjuite, în care nici cea mai 
slabă chemare nu putea pătrunde, îi pindea pe acești scriitori cursa min- 
cinoasă a unor curente ostile realismului, menite să abată lumea progre- 
sistă din drumul ei, oferindu-i în schimb diversiunea naționalistă. Aceste 
curente propagau izolarea artistului de popor, scepticismul şi individualis- 
mul. Evadarea din realitate, disprețul pentru tradiţiile culturale ale po- 
porului și imitarea servilă a unor modele apusene decadente, principii ale 
simbolismului reacţionar au avut ca rezultat descompunerea artei unor 
scriitori talentați ca, Al. Macedonski, D. Anghel. 

Sub direcţia lui N. lorga ideologia semănătoristă alunecă pe poziții 
șovine și, încurajind întăţișarea idilică a vieții satului, caută să izoleze 
țărănimea de clasa muncitoare de la oraș, acesta fiind socotit ca un mediu 
prielnic pentru descompunerea morală. 

Caracterul diversionist și reacționar al poporanismului duce la ascun- 
derea aspectelor dezvoltării capitalismului în țara noastră și la ignorarea 
procesului de diferențiere a ţărănimii. 

În ciuda influențelor acestor curente și a principiilor maioresciene, 
care continuau încă propagarea fanatică a „artei pentru artă“, scriitorii 
apropiați de popor, ca I. L. Caragiale, Vlahuță, Coșbuc, Sadoveanu, Şt. O. 
Iosif, Cerna și alții, au dat opere cu caracter realist. 

Consecințele acestei situaţii ni le arată însuși Cerna care scria din 
Leipzig în 1912 următoarele: 


ll 


„Pare-se că în literatura noas'ră n-a mai răsărit nimic de seamă. Primesc 
și eu din cînd în cînd un număr-două din revistele noastre săptămînale şi 
rămîn uimit de sterilitatea și de reclama ce domneşte în ele. Sterilitate spăimîn- 
tătoare — deși se scrie mai mult decît oricînd. 

De cînd a lansat Iorga acea nefericită formulă, care confundă talentul cu 
fecunditatea, parcă toată ambiția celor tineri se-ndreaptă spre un singur gind: 
să creeze nu ceva intens şi viabil, ci cît mai repede şi mai consumabil“!. 


Nici nu se poate o mai bună caracterizare și care aduce în același 
timp o aspră critică la adresa conducătorilor culturii și literaturii noastre 
din epoca aceea. 

În „Amintiri despre Cerna“ publicate în „Sburătorul literar“ un prieten 
de al poetului ne informează cu privire la interesul deosebit pe care acesta 
il acorda mișcării socialiste incă de pe băncile școlii. 

În timpul studiilor universitare la București, Cerna a avut legături cu 
cercurile socialiste, unde l-a cunoscut și pe A. Toma. Desigur, aceste legă- 
turi au influențat întrucitva orizontul său social-politic. Influența aceasta 
este întreruptă însă în momentul în care provizoratul material îl obligă 
să se apropie de cercurile reacționare ale burghezo-moșierimii. 

În timpul studiilor, luptindu-se cu greutăţi și muncind pentru existență 
ca meditator, copist, suplinitor la o catedră, boala necruțătoare care îi 
măcina puterile avansează. În toamna anului 1906, după o vară de odihnă 
la Sinaia, starea lui se îmbunătățește. Fericit de a reveni în mijlocul prie- 


1) 1. E. Torouţiu, „Studii și documente literare“, vol. IX, pag. 72. 

tenilor și de a-și relua studiile, el scria unui coleg: „Doctorul mi-a spus 
că sînt scăpat, scăpat de tot. Trăiască viața!“ 

Titu Maiorescu, descoperind în Cerna posibilități deosebite și urmărind 
să facă din el un adept al concepţiilor junimiste, îi hotărăște drumul spre 
studiul filozofiei idealiste germane. 

În acest scop trimis la Berlin și Leipzig, unde, după propria-i mărtu- 
risire nemulțumit că „a fost silit să meargă alături de drumul său“, se 
ocupă cu probleme de literatură și filologie. 

Iată care erau preferinţele lui Cerna în privința obiectului studiilor sale, 
după o scrisoare a lui datată 13 aprilie 1908, din Heidelberg: , 

„... Istoria literaturilor nordice, în deosebi cea germană și engleză. 
În această direcție am mai multă tragere de inimă şi aş putea face ceva. 
Numai un lucru mă pune pe ginduri: în ce privește cunoștința limbilor 
respective, vor fi alții mai pregătiți decit mine deocamdată. În ce privește 
laturea estetică a chestiunii, sînt ceva mai sigur“!. 

Avea de gînd să traducă din Byron și Shakespeare. A trebuit să mun- 
cească mult pentru a învăța limba engleză și a avut greutăți in studierea 
filologiei intrucit, după propria-i mărturisire, nu prea era „deprins cu studii 
de asemenea natură“. Tot din corespondenţa lui din anul 1908, aflăm că a 
avut și un studiu despre „Faust“, iar în 1909 a lucrat la un studiu coni- 
parativ „Eminescu și Lenau“, după ce dăduse la „Convorbiri“ o altă lucrare 
despre Eminescu. 

Subiectul tezei de doctorat, susținută în 1913 la Leipzig „Die Gedan- 
kenlyrik“ („Lirica de idei“) — este foarte interesant și oglindește preocu- 
pările lui Cerna cu privire la literatura universală şi la măestria artistică 
a diferiților poeţi gînditori. Principiul că la baza adevăratei creaţii poetice 
stă exprimarea unor idei înalte, răspundea chemărilor suiletești ale poetului, 

Studierea și adincirea lui îi dau posibilitatea cunoașterii temeinice a 
poeziei marilor clasici germani Goethe și Schiller, a creației lui Victor 
Hugo, a poeților englezi Shelley și Byron. Lucrarea aceasta are in cuprir- 
sul ei capitole, foarte importante în care tratează despre gindirea poetică și 
despre poziția poetului față de ideila sale. In ea găsim multe lucruri pozi- 
tive. Așa de pildă autorul subliniază deseori principiul că arta poetică este 
reprezentarea vieții, că ideea poetică nu este nicidecum o unitate abstractă, 
ci o totalitate concretă. „Abstractul este schematic și mort“2 — spune Cerna 
în lucrarea sa. l 

În cap. 6 în care tratează despre „Gindire și simtire“, arată că recu- 
noaşterea adevărului este totdeauna semnul frumosului. 

Discipol al esteticianului Volkelt, face deosebire între poezia care expri- 
mă ideile direct și cea care le figurează simbolic, preferind-o pe aceasta 
din urmă. 

Privitor la lucrarea sa de doctorat, Cerna scrie într-una din scrisorile 
sale: „M-am dus la Volkelt și i-am prezentat mai multe subiecte. M-a 
hotărît să rămin la „Poezia de gindire“, cu exempliticări din toate lite- 
raturile mari, în deosebi din cele germanice. 

Pină acum am lucrat la „biografia“ chestiunii. E un subiect foarte vast, 
Nu cred că isprăvesc lucrarea pină la toamna viitoare mai ales că nu am 


1) I. E. Torouţiu — „Studii şi documente literare“ — vol. IX, pag. 58 
2) P, Cerna — Die Gedankenlyrik — Leipzig, 1913. 

libertatea s-o fac cum mă taie pe mine capul. Trebuie să urmez metoda 
profesorului!. ; 

Cit de mult ar îi dorit să scape de tutela didactică a celor care i-au 
îngrădit libertatea studiilor și creațiilor, se vede dintr-o altă scrisoare în 
care găsim următoarele rinduri: „Nici vorbă nu poate îi să mai întirzii 
mult în Germania! Cea mai vie dorință a mea e să las altora „libertatea 
academică“ și să mi-o recapăt pe cea adevărată, ca să-mi pot vedea cum 
se cade de drumul meu“?. 

Deși studiile sale de filozofie idealistă îl determină la o argumentare 
a ideilor într-un fel corespunzător unei poziţii șovăitoare, impiedicind dez- 
voltarea unui spirit combativ, Cerna recunoaște că progresul științei și 
pătrunderea ei in straturile poporului tind să arate că toate concepţiile mis- 
tice și antropologice despre univers sint socotite ca neintemeiate. Prin răs- 
pîndirea științei apar, pentru arta poetică şi pentru artă în general, izvoare 
noi pentru contemplarea estetică și acestea nu trebuiesc trecute cu vederea. 
Se nasc noi relații intre om şi natură și noi posibilităţi pentru o foarte 
ridicată fire, fără ca cele vechi să poată fi pe deplin şterse din conștiința 
omenirii. Insufleţirea poetului pentru cucerirea spiritului omenesc arată că 
arta lui nu se teme de progresele științei, ci dimpotrivă, toate valorile 
omenești trecute și prezente par să formeze un singur organism, în care 
fiecare element principal creează o nouă viață şi o nouă formă. l 

În capitolul III, ocupindu-se cu studierea elementelor logice în poezia 
de idei, după ce tratează despre imaginea poetică, arătind rolul detiniției 
poetice, dă exemple din poezia lui Eminescu. În capitolul IX, în care stu- 
diază diferitele grade de intrupare a conținutului de idei, arată deosebirea 
dintre simbolic și alegoric, primul pornind de la un obiect extern sau de la 
o reală experiență de viață, subliniind doar importanţa lor interioară, iar 
al doilea căutînd să personifice propriile idei în figuri găsite sau în relaţii, 
arbitrar înfățișate, între obiecte sau ființe cunoscute. 

Printre scriitorii care au realizat alegorii artistice, Cerna îl relevă pe 
Gorki cu poezia sa „Șoimul şi vipera“, alături de Schiller: la germani şi 
Kipling la englezi. 

Lucrarea mai are o mare importanţă și pentru că ea ne arată care 
erau concepțiile poetice ale lui Cerna, precum și orientarea lui in cadrul 
literaturii universale. 

Măsura în care ele sint și o justilicare a creaţiei sale, o vom constata 
din analiza operei. 

în Germania Cerna cunoaște pe Caragiale. 

Marele scriitor produce impresie adîncă asupra poetului, mai ales 
în perioada apariţiei pamiletului politic „1907, din primăvară pină în 
toamnă“. 

Cunoscător al vieţii de mizerie și umilință a țărănimii și îndrumat de 
Caragiale spre o mai justă înțelegere a problemelor ţărăneşti, poetul scrie 
o serie de poezii („Zile de durere“, „Floarea Oltului“, „Poporul““), in care 
îşi exprimă revolta și durerea în fața nedreptelor așezări, într-un spirit care 
descoperă iniluenţa. ideologiei clasei muncitoare asupra gîndirii sale. 


1) 1. E. Torouţiu — „Studii şi documente literare“ — vol. IX, pag. 66—67. 
2) 1. E. Torouţiu — „Studii şi documente literare“ — vol. IX, pag. 68. 

Cerna era bine cunoscut de cercurile socialiste și evoluția lui era. urmă- 
rită cu interes. l 

în scrisorile către I. L. Caragiale, Gherea îl numea cu simpatie „Ge- 
nosse“, adică „tovarăș“. 

Creaţia poetului și-ar fi găsit desigur drumul cel mai bun și cel mai 
adevărat pentru dezvoltarea ei, dacă moariea nu l-ar îi pindit. Ros de tu- 
berculoză, cu ultimele forţe distruse de muncă și lipsuri. Cerna moare 
departe 'de țară in anul 1913, în vîrstă de 32 de ani. La moartea sa revis- 
tele muncitorești „Facla“, „Chemarea“ şi „Socialistul“ citează din poeziile 
sale și vorbesc de el ca despre un tovarăș.*) 

Iată un articol al ziarului „Leipziger Neueste Nachrichten“ din 13 apri- 
lie 1913, apărut cu ocazia morții lui Cerna și care ne arată cum era apre- 
ciat poetul romin de cercurile culturale germane ale vremii: 


„Cu doctorul Panait Stancioi-Cerna.... au fost îugropate mari speranţe, pe 
care mai âles patria sa, Rominia, le pusese în el. 


Stanciof era unul dintre cei mai mari printre tinerii poeţi romîni; lirica 
sa adîncă și frumoasă ca formă era privită printre cele mai instruite creații ale 
țării sale” şi mult răspîndită. 

Deoarece fusese hotărît pentru catedra de literatură a Universităţii din 
Bucureşti, se dedicase în timpul ultimilor ani, în scopul perfecţionării sale ştiin- 
țifice, studierii literaturii și esteticii la Universitățile din Berlin și Leipzig. 

După ce la începutul iunii trecute îşi dăduse cu succes doctoratul la facul- 
tatea de filozofie din Leipzig cu o lucrare asupra liricii de idei, voia să înceapă 
în luna următoare activitatea sa didaclică-ştiințilică în patrie. 

Toţi cei ce l-au cunoscut regretă moartea timpurie a talentatului poet romîn“. 


Panait Cerna a trăit existența tristă a ginditorului, care punea ideea 
triumiului vieţii la temelia unei lumi pline de poezie, pe care o clădea în 
ciuda împrejurărilor și a propriei lui agonii. Dar în timp ce unii își desco- 
peră rănile sufletului, lăsîndu-le să sîngereze înaintea noastră, Cerna, 
inăbușindu-şi durerea, se ridică deasupra ei, glorilicind viața, deși simte 
greutatea luptei cu valurile acesteia. 


Greu luptă valurile toate 
Să-mi stingă visul de lumină 


spune poetul in poezia „/deal“ publicată în 1904!. Valurile cad „istovite de 
iurtunatecul lor joc“, se siarmă și, din mijlocul lor, poetul reapare senin, 
învingător, luminos. Cu un eroism sublim ei cîntă viața „bogată, caldă, 
vie“, pe care o simte izbucnind îndrăzneață, nestăvilită, „sfidind orbeşte 
neantul din sicriu“. 

Elanul cu care poetul celebrează viața și lericirea de a trăi aducea la 
un moment dat făgăduinţa emancipării depline de sub stăpînirea eminescia- 
nismului. Dar dacă acesta nu a putut îi complet biruit, așa cum se vede 


*) în caietele lui Cerna au mai fost găsiie după moartea sa două poezii care nu 
au fost publicate: una intitulată „Jupiter și Christ“ în care, vorbind despre două 
mari etape din istoria omenirii, arată triumful noului asupra vechiului și. alta. „Shakes- 
peare“ al cărei motiv a fost căutat cu intenţie, iiind impresionat profund de sufe- 
rințele intime ale poetului St. O. Iosif. 

1) „Sămănătorul“ nr. 32, III, 1904. 

mai ales din poezia „Floare și Genune“,- nimeni ca el nu a reușit să se 
impotrivească cu atit avint pesimismului obsedant care rămăsese cum spu- 
nea Vlahuţă „ca o tristă moștenire“, Cerna a știut să opună acesteia o 
vie și originală concepție optimistă a vieţii care ne surprinde dacă ne gindim 
la condiţiunile existenței sale și la atmosfera epocii. Ca să risipească pesi- 
mismul epigonilor eminescieni, Cerna lasă să răsune un viguros îndemn 
la viață în poezia „Dura Lex“, publicată în 19051). 


Sus fruntea! E o lume ce n-ai văzut-o încă; 
aud . e Bi ay as E . Ka Li FaR Li ? ? kd 
Ai numai o viaţă şi ar fi fost păcat 

Să mori făr-a cunoaște comoara ei deplină, 


Poetul știe că, „inima umană e osindită să-și măsoare cu durerile aler- 
gării fericirea cea mai mare“, totuși „viața-i cel mai mare bine“ — spune 
în poezia „Ecouri“, publicată tot în 19052). 

Traducerea poeziei „Prometeu“ a lui Goethe, publicată în 19043), este 
semnificativă pentru atitudinea poetului în această epocă și ea dovedește do- 
rinţa lui de a se smulge din cătușele atmosferei bolnăvicioase şi retrograde. 
Realismul lui Goethe l-a atras pe Cerna și dragostea de viaţă a poetului 
nostru se acordă bine cu optimismul poetului german. 

Poezia afirmă dreptul omului la o viață liberă, încrezător numai in 
forțele sale, gata să se opună oricăror tendinţe străine care ar încerca să-i 
schimbe convingerile sau să-l tîrască spre alte incătuşări. 

Prometeu deplinge pe zeii care-și „cirpesc viața zi cu zi“ și-și hrănesc 
mărirea „cu birul jertfelor aduse de copii, cerşetori și nebuni“. El le aruncă 
în față tot disprețul său. 


Să te ador pe tine, eu? 

De ce? Ai alinat vreodată chinul 
Celor îngenunchiaţi? 

Crezi tu că voi uri viața, poale, 
Si pribegi-voi prin pustiuri, grele, 
Fiindcă florile visării mele 

Nu pot să lege toate? 


2 


Conștient de independenţa lui, sigur pe acțiunile sale, eroul proclamă 
în locul desamăgirii curajul și perseverența în lupta vieții. 


Aici rămîn — şi voi zidi mereu 
Făpturi de oameni — după chipul meu 
Un neam la fel cu mine; 

Să sufere, să plingă, să muncească 
Şi să se veselească, 

Şi să se uite cu dispreţ la tine 

Ca mine! 


Poezia lui Goethe este expresia triumfului vieţii libere, iar Prometeu 
simbolul omului — erou în luptă cu forțele exterioare care vor să-l subjuge. 


i) „Semănătorul“, nr. 39, IV, 1905. 
2) „Semănătorul“, nr. 24, IV, 1905. 
3) „Semănătorul“, nr. 51, HI, 1904. 


„292 


PANAIT CERNA ŞI CREAŢIA LUI 


Faptul că Cerna a tradus această poezie nu este lipsit de importanţă, dim- 
potrivă el reflectă gindirea, concepțiile filozofice avansate ale poetului. 

Un puternic optimism social dă înaripare gindirii poetului, îl ajută să 
alunge din sufletul său îndoiala şi şovăirea, făcind loc nădejdii şi încrederii 
în viitor. Orizontul gîndirii lui Cerna nu este întunecat de loc, ba chiar ne 
lasă să cunoaștem siguranța cu care vede că visurile oamenilor vor fi 
întrupate, rănile lor vindecate și nedreptăţile răzbunate. 

Dragostea de viață și de oameni este sentimentul fundamentat al. 
operei lui Cerna, care constituie acel „primum movens“ despre care vor- 
beşte el în „Die Gedankenlyrik“, prezent peste tot. Între acest sentiment 
fundamental! și ideile filozofice ale poetului se remarcă un paralelism evi- 
dent prin aceea că toate gîndurile lui se mişcă în direcția celui dintii. 

„Unii poeţi cred cu seriozitate în misiunea lor“ — spune Cerna. „Ei 
vor să fie priviți ca vestitori ai adevărurilor eterne și concep arta ca un 
apostolat“!. 

El amintește cu această ocazie versurile cu care Schiller se adresează 
artiștilor: „Demnitatea lumii vi s-a dat vouă în mină, păziţi-o!“ Poezia 
lui Cerna îndeplinește această sarcină. El devine vestitorul unor zile mai 
bune pentru umanitatea întreagă, umanismul său nu rămine doar o idee, 
ci se transformă într-o acțiune a poetului prin care acesta caută să stingă 
orice dureri de pe pămînt; este o acţiune de mobilizare a cititorilor in 
jurul optimismului și setei sale de viaţă, în contra durerii și la luptă 
pentru învingerea ei. Poezia „În peșteră“, publicată în 1904 este caracte- 
ristică pentru această atitudine a poetului. Aici, ideea rezistenței se 
transpune în imaginea stalactitelor și stalagmitelor, lacrimile tavanului 
care au format coloanele ce o susțin. La iel se întimplă și în viaţă: 


Din suferinţi abia-ndurate 
Ne-am făurit armuri de fier 


cu ajutorul cărora „cind stau vîrtejuri grele“, în fața noastră 
j ' 


Noi trecem fără pas prin ele 
Şi-aproape izbucnim în cînt. 


in „Dura Lex“, Cerna recunoaște lupta pentru progres și desăvirșire 
din natură. 


De mii de ani natura în setea de mai bine 
Se luptă să deschidă desăvîrşirii cale. 


În jocul ei însă a creat şi unele „făpturi neisprăvite“, „lipsite de 
voință“ și de forță combativă pe care apoi le-a plecat „legii de fier“, ca 
viața să nu le dea nimic din cite-or cere. 

Dar vine în lume o fecioară, care întruchipează bunătatea. Ea le arată 
celor slabi și robiți lumina adevărată şi-i îndeamnă: 


Luptaţi acum s-ajungeți pin-la ea“. 


1) P, Cerna, „Die Gedankenlyrik“, Leipzig, 1913, cap. II, D i é 
2) „Semănătorul“, nr. 16, HI, 1904. a piesei a i clio: eds: 

Dar lamina era prea departe şi cei slabi nu au putut rezista în lupta 
pentru cucerirea ei. 

În această poezie apare semnificativă nemulţumirea poetului impo- 
triva legii care a făcut pe unii oameni prea slabi, lipsiţi de putinţa de a 
lupta și de dreptul la o viaţă mai bună. Anul cînd publică această poezie 
— 1905 — a fost plin de îrămintări sociale Cerna care a avut legături cu 
unele cercuri muncitorești, a tost desigur cutremurat de evenimente. Lirica 
poetului apare însă aici dezarmată, lipsită de indemnul la viață și luptă, 
pe care-l găsim in alte poezii. Amărăciunea topeşte acum energia, rezis- 
tența, avintul și încrederea poetului și el încheie prin a goni din lume pe 
fecioara care a amăgit doar pe cei cu dorul de mai bine. 


De ce să-nvii cu slaba-ţi licărire, 
Nebuna, vechea dragoste de viaţă, 
Cînd nu au drept ia ea? 

Retrage-ți mîngiierea ce-i îngheaţă! 


Poetul ajunge la o concluzie care dovedeşte lipsa lui ce orientare pe 
linia de luptă revoluționară a clasei muncitoare. 

EL pune în discuție probleme legate de viața oamenilor, dar dacă 
ajunge sau nu in realitate la o definitivă rezolvare a lor, aceasta este 
pentru creația poetică și pentru efectul ei aproape indilerent. 

Poezia lilozotică a lui Cerna apare citeodată în formă de fabulă, în 
care personajele simbolizează aspecte realiste din viață. 

Cele mai caracteristice creaţii de acest gen sint: „Floare și genune“, 
„Piriul şi floarea“, „Legenda unei stinci“, etc. 

În „Floare și genune“ poetul este impresionat de seninătatea unei îlori, 
de eroismul ei în luptă cu negurile și furtunile care deseori au suflat 
duhul morții peste ea. 

Deși a fost sădită pe marginea unui abis, nimic nu a putut să o răpună, 
ea pare veșnic o icoană a fericirii. | 


Ca un răspuns al lumii pămiînteşti 

La zîmbetul de stele al tăriei 

Tu te ridici din lumea vijeliei, 
Privești văzduhul, cerut — și-niloreşti. 


Poetul salută avîntul spre viaţă, spre fericire al îloarei, curajul și 
rezistenţa ei în fața primejdiilor, în comparaţie cu slăbiciunea omului care 
se inspăimintă numai la gindul luptei, și încheie: 


Noi preamărim umana-nţelepcune 

Şi care-i este rodul? Făurim 

Atîtea umbre şi-ntrebări nebune 

Prin care-a vieţii spaimă o mărim. g 


Nebuni şi orbi, oamenii singuri prin nepriceperea şi slăbiciunea lor 
iși sapă mormîntul. 

Dacă traducătorul imnului prometeian a găsit în poezia lui Goethe 
imaginea eroismului pentru cucerirea libertății, celălalt mare poet german 
Schiller l-a impresionat prin gingășia sentimentelor cu care exprimă ‘ideea 
de demnitate și de măreție a plantei, ca simbol al unei înalte atitudini 
a omului în viaţă. 

Ceea ce planta reprezintă insă fără o voință a ei proprie, ci numai in 
mod organic prin elementele naturii de care este legată și condiționată, 
cu atit mai mult trebuie să reprezinte omul care este înzestrat cu voință 
şi rațiune. 

Tot lirismul lui Cerna este exprimarea fericirii de a trăi şi o cauză 
principală a ei o vede poetul in iubire. lubirea „mină clipele și mișcă 
sorii“; ea este motorul existenței poetului, il avintă spre viitorul luminos 
și-l face să izbucnească în exclamarea: „să vie sfintul miine mai curind“: 
Cei ce iubesc sint „biruitorii sorții grele“, nu tremură la gindul nimicirii; 
iubirea îi face pe oameni „nemuritori ca stelele“, alteori „asemeni zeilor“, 
comparaţie care îl apropie din nou de creaţia lui Schiller (in poezia 
„Triumiul dragostei“!). 

În poezia erotică a lui Cerna, observăm că ontimismul a dat poetului 
o forță atit de mare, incit chiar clipele de durere devin un mijloc de afir- 
mare a dragostei de viață. 

în poezia „Logodna'?, oricît de mare i-ar fi durerea despărțirii de 
iubită, aceasta nu însemnează nimic pe lingă dorința generoasă de a o 
şti fericită. 

Şi, dacă eu mă-ntunec, uitat, necunoscut, 
Amara desnădejde de a te fi pierdut 


Mi-o va-nblînzi credinţa că te voi şti mai bine 
Mai sus, mai fericită, decît ai fi cu mine. 


Poetul acceptă renunțarea la iubire, el nu cere nimic, pentru el şi 
nici o îndoială nu-i întunecă visul de iubire. 


Copilă dulce, vis din altă lume! 
Departe-mi eşti, dar sufletul-mi nu geme, 
Nici nu blestem; — mai poate să blesteme 
O gură ce-a şoptit cerescu-ți nume? 
Senin renasc şi prind a mă-nălța 

în raza ce-mi trimiţi din lumea ta. 


În clipele așteptării, prin sentimentele puternice pe care le trăiește, 
poetul idealizează atit de mult femeia iubită, încit exclamă: 


O, stelelor, ce-i strălucirea voastră 
pe lîngă zimbe'ul alesei mele? 


__ Imaginea celei dragi îi ineacă poetului inima de cinturi de o sete 
care nu se mai alină. E atîta emoție și atita vibrare în versurile în care 
evocă și cîntă chipul „domniţei din vis“, „cu ochii în lumină, cu chipul 
blind, cu zîmbet de eternă curăţie“, că i se pare că „sub cer trăieşte 
numai fericirea“ şi el, „ecoul cîntecelor sale“. 

Tonul discursiv, retoric, nu stingherește gingășia simțirii, care apare 
mai accentuată în poeziile „Cîntec“, „Cîntec de noapte“, „Floarea Oltului“, 
unde versul simplu croit după procedeele poeziei populare dă lirismului 
lui Cerna un mai puternic caracter uman. i 


1) Schillers Gedichte „Der Triumph der Liebe“ 
2) „Sămănătorul“, nr. 6, III, 1904, 

În studiul său despre „Poezia de idei“ Cerna subliniază că totul este 
uman și în poezie trebuie să apară la fel, dacă aceasta exprimă totul. 
Există o totalitate poetică și ea se ivește pretutindeni, pe de o parte ca o 
funcţiune a subiectivităţii poetului sau eroului său, pe de altă parte ca ceva 
dependent de situaţiile externe în care s-a găsit poetul sau eroul său. Prin 
acești doi factori unul — interior și altul exterior — totalitatea poetică se 
apropie de realitate. 

Deosebind arta de știință și arătînd că la cea din urmă cercetătorii 
trebuie să vadă la îel, în cazul artei, în general, Cerna recunoaște că aici 
concepția subiectivă este la locul ei. Deosebirile şi variaţiunile de creaţie 
sint condiții proprii artei poetice. 4 

Varietatea și mișcarea aparțin esenţialului în artă. Ceea ce vrea arta 
«ste înainte de toate viață, de aceea ideea poetică nu este nici decum o 
unitate abstraciă, care are în cugetul nostru numai o umbrită nereală 
existenţă, ci o totalitate concretă, mișcătoare, individuală!. 

Aceste principii îl apropie pe Cerna de estetica lui Cernîşevski, la 
care găsim următoarea alirmaţie: 

„Arta are menirea esențială de a reproduce diferitele lucruri ce pre- 
zintă interes pentru un om in realitate, de a reproduce orice lucru la care 
se gîndeşte omul, și din cauza căruia se bucură sau se întristează .. . poetul 
sau artistul, neputind înceta de a fi om in genere și nu numai un artist 
abstract, nu este in stare, chiar dacă ar vrea, să renunțe la aprecierea 
fenomenelor descrise, iar această apreciere în mod necesar se va manifesta 
în creaţiile lui...“2. Mai departe Cernişevski subliniază că arta reconsti- 
tuie viaţa individuală. 

Nimic nu ne îndreptățește să tăgăduim sau să ascundem limitele pro- 
vocate poeziei lui Cerna de concepţiile sale idealiste; dar, în acelaşi timp, 
nimic nu ne poate îngădui să negăm sau să trecem cu vederea elementele 
realiste din opera sa, care sînt multe, chiar dacă uneori ele nu apar de la 
inceput prea bine conturate. Setea de viaţă, exprimată cu atita putere, este 
în primul rind o dovadă a realismului lui Cerna. 

Apoi, în tematica operei lui se reflectă şi condițiunile din țara noastră 
la începutul secolului al XX-lea. Situația grea a țărănimii, viața de muncă 
istovitoare a acesteia în contrast cu aceea a boierimii, încercările ţăranilor 
de a scăpa de nedreptățile orinduirii prin răscoale, armata educată de 
regimul burghezo-moșieresc, sint aspecte ale vieţii poporului oglindite în 
poezia lui Cerna. 

Chiar reflectarea vieţii şi simţirii personale, — dorul de patrie, de 
iubită și de prietenii de care se despărțise datorită „pravilelor strimte și 
haine“, descrierea naturii ţării, — toate dau poeziei lui Cerna un conținut 
realist. 

Poetul este puternic indrăgostil de țara şi poporul său și un înflăcărat 
admirator al naturii cu care se înirăţește și pe care o simte tresăltînd la 
fericirea lui; pasărea cîntă veselă cum n-a mai fost vreodată, vîntul poartă 
din stincă-n stincă vorbele pline de uimire rostite de fericitul cintăret al 
vieţii și iubirii. Poetul împărtășește gindurile și simţirile sale „Oltului cu 


1) Die Gedankenlyrik, pag. 27—28. 
2) Cernîşevski: „Arta şi realitaiea din punct de vedere estetic“, Editura „Cartea 
rusă“, pag. 135. 

repezi valuri“, Jiului, Prahovei, Carpaţilor, își imparte dorul și dragostea 
de viață cu codrii, cu un ghiocel „ce-i iese pe coastă cu foi plăpinde“. In 
poezia „Triumi“, prezentind tabloul muncii pe ogor poetul cîntă „victorioasa 
muncă în veci mintuitoare“ a ţăranului, care e vesel „că a izbutit să 
cheme o auroră nouă dintr-un pămînt trudit“. 

Și rumene copile se-intrec doinind la strins, iar în depărtare se vede 
venind Domnica, frumoasa cosașului, care aduce mîncare romînului ce 
stă din lucru și ride fericit. 


Un aspect realist demn de subliniat în opera lui Cerna este și prezența 
motivelor populare. E adevărat că uneori poetul idilizează viaţa țăranilor 
— o influenţă slabă a ideologiei „Sămănătorului“ — dar citind poeziile lui 
Cerna, te impresionează farmecul deosebit, prospețimea și vioiciunea ima- 
ginilor sale, împrumutate din folclor — o dovadă în plus a dragostei 
de popor. 

„Primăvară“, publicată în 1910 în „Convorbiri literare“! e ca o pagină 
de basm, în care ne surprinde bogăția și varietatea elementelor folclorice. 


Primăvara este asemenea unei zîne cu „făptură de floare“, cu obraji 
trandafirii ca aurora, pe cap poartă un văl de-argint ca norii albi și sub- 
tirei. E înaltă, mindră. Vine într-un rădvan domnesc bătut cu pietre scumpe 
și, în contrast cu chipul gingaș, brațul de voinic strunește „roibi hrăniți 
cu jar“, 


Cai de vint, scăpați din: mîna 
Cruntului Ghenar 
Ferecaţi de caru-i de-aur 

Vin în pas zorit, 

Crivăţ cel nebun și Faur 

Cel neisprăvit. 

Ea-şi privește cu miîndrie 
Prinşii de război 

Chiuie de bucurie 

Roibilor apoi... 


Din poemul „Floarea Oltului“ desprindem alte versuri care amintesc 
de basmele noastre. 


La căsuta văruită 
Numai cetini legănate, 
La căsuţa văruită 
Murgul din copilă bate 
Şi-mi răsare la fereastră 
Surioara Cosînzenei 
Floare albă și măiastră 
Între florile poienei 


„Cîntecele“ lui Cerna, „Cintec de noapte“, „Cintec de martie“, ca şi 
„Floarea Oltului“ și altele măriurisesc dragostea poetului de farmecul şi 
armonia de sunete a graiului rominesc. Chiar titlul de „Cintec“ dat unora 
din poeziile sale amintește de cîntecele poporului. Forma de dialog, intero- 
gaţie, repetiție, folosite în unele din aceste creaţii, arată că Cerna a 
cunoscut poezia populară. 


1) „Convorbiri Literare“, nr. 2, XLIV, 1910. 

lată un exemplu; 


Şoimule! ce-mi cazi din zbor 
Ce ţi-e giasui cobitor, 

Ce ţi-e sufletul rănit 
Șoimule neogoit? 

Ori vreun vultur te-a ajuns, 
Ori săgeata te-a pătruns, 
Ori iubita te-a lăsat 

Șoimule, nemingiiat? 


Că poetul şi-a iubit ţara și priveliştile ei, o aflăm nu numai din cores- 
pondenţa sa din vremea studiilor în străinătate, cind deseori și-a exprimat 
dorinţa de a se vedea din nou rătăcind prin codrii, pe cărări de munte,: 
liber, dar chiar şi din unele poezii in care găsim evocarea naturii: 


In apus e iuptă-ncinsă 

între noapte și lumină... 
Ziua-ngenunchiază-nvinsă 
Codrul, apele suspină.,. 
Umbre moi întinde ceața, 
Pe cînd raze scad în zare; 
Steaguri lungi plecate-n fata 
Unor oşti biruitoare... 


Sint versuri care evocă o noapte de vară, iar în altă parte găsim o 
evocare a munților Bucegi: 


Ce viu .sclipesc sub cer Bucegiil 
Numai eternul Yiîri cu dor, 
Instrăinat de lumea noastră. 
Se pierde-n taina unui nor... 


Am spus că Cerna a fost vrăjit de măestria artistică neîntrecută și 
neegalată precum și de măreţia cugetării lui Eminescu, dar dacă nu a reusit 
să se ridice pină la bogăția de gindire și sentimente și nici pină la arta 
desăvirșită a acestuia, se vede totuşi că s-a străduit să fructifice moștenirea 
literară lăsată de marele poet. El încearcă unele accente şi vibrări eminesci- 
ene, bunăoară în poezia „Printre lacrimi“, în timp ce versuri din poemul 
„Amor“ amintesc versurile „Luceafărului“ sau pe acelea din „Făt-Frumos 
din Tei“. 


Și de-odată ea tresare, 
Faţa ei răsfrînge foc. 

Un voinic îm drum îi sare 
Şi-ọ cuprinde de mijloc. 
Mai de voie, mai cu sila 
Ea-l urmează pe cărări 
De-a lui calde aiurări 
Biruită-i iar copila. 


* 


Din toată creația lui Cerna, poezia cu tematică socială relevă în cel 
mai înalt grad structura gindirii sale, fondul optimist şi umanismul său. 

Poezia socială a lui Cerna este mai mult legată de realitate şi ac- 
centele ei sînt mai puternice. Ea ne arată că poetul nu a fost niciodată 
desprins de frămintările poporului. 

Dacă ne gîndim că sămănătorismul grupa în jurul său intelectualitatea 
rurală care vorbea în numele păturilor mai înstărite, că acestea se temeau 
de transformări mai adinci și că atitudinea esențială răminea cea de îm- 
păcare cu starea de lucruri existentă, vom constata din poezia socială a 
lui Cerna că ea are un curajos fond critic la adresa conducerii contempo- 
rane și manifestă o dragoste sinceră pentru cei năpăstuiți. 

Nedreptatea socială în care se zbătea de veacuri țărănimea precum şi 
ororile săvirşite în 1907, il cutremură atit de puternic, încit însăşi creația 
poetului se abate pentru o clipă din drumul ei. Năvalnica pornire spre 
viaţă şi iubire se concretizează și se transtormă intr-un puternic atașament 
penlru cauza celor nedreptățiți. 

Poetul apare acum nemulțumit și revoltat. 

În perioada evenimentelor zguduitoare el se găsea la studii, in străi- 
nătate, trimis de Titu Maiorescu. 

Dar acolo, întilnindu-l pe Caragiale, adeseori dragostea de patrie și 
popor a înfrățit gindurile lor în discuţii inflăcărate. Acolo i-a apărut mai 
vie imaginea ţării, „mindră intre toate“, „cu flăcăi harnici, cu holde bo- 
gate“, dar in care „foamea era regină“. Deși se născuse și el din truda 
și umilința ţăranilor și se chinuise cu multe greutăți, parcă niciodată pină 
atunci nu-i apăruse. mai limpede suferința celor de-acasă și iată că deodată 
se trezește în el împotrivirea, ura și chiar răzbunarea; aceste sentimente 
inarmează gindurile poetului și ecoul lor il găsim în poezia „Zile de 
durere“! în care cere dreptăţii să nu se lase biruită. 


Apună toți! Tu nu lăsa să cadă 
Din mîna-ţi rece cumpăna divină, 
lar de-i pieri sub pietre ca profeţii 
De dincolo de negrul țărm al vieții 
Inalță spada la, nestrămutat. 
Dispar-o lume, tron de tron: să ardă 
Dar nici o lacrimă să nu se piardă 
Din plinsul și din singele vărsat. 


Cerna dă dovadă de multă înţelegere a realităţii prin sublinierea ei 
critică. El vede oastea ţării, care a fost silită să reprime mișcarea de 
împotrivire a maselor, „stropită de singele a mii de vieți“. Ea se întoarce 
plină de rușine; n-o mai primesc cintări de sărbătoare ca altădată după 
biruințele ciștigate in războaiele de apărare a ţării; toată lumea stă „cu 
iruntea grea, cernită și nimeni nu-i aruncă-n drum o iloare“, căci rominii 
„nu-și mai cunosc oștirea strălucită“. 


O ţară! Astfel îţi primeai vultanii, 
Cînd se-ntorceau pe vuietul furtunii 
Biruitori? O, mamă! Unde-s anii, 
Cînd acvila îşi aducea în ghiare 
Fişii de raze smulse semilunii? 
Din dragostea de țară și de oameni crește capacitatea emotivă a 
poeziei. 


O, soare al iubirii, soare sfinte! 
Pîn-nu pătrunde-n vechile morminte, 


1) „Convorbiri Literare“, nr. 9, XLI, 1907. 

Răsai deasupra sîngelui bogat! 

Usucă iute cîmpurile roşii, 

Să nu priceapă-n groapa lor strămoşii 
Al cui a fost și cine l-a vărsat 


In poemul „Poporul“!) poetul foloseşte interogaţia şi repetiţia pentru 
ca să dea mai multă profunzime durerii și revoltei de care e cuprins, des- 
criind viaţa de mizerie a țărănimii. 

Cine-i cel ce dojenește boul care nu se-ndură 


Să mai ducă la hrăpareţi cele bune pentru gură? 
Cel ce tremură pe sloaiă, cel ce cade de arșiță> 


Cine-i cel ce se jelește că i-e masa-nlăcrimată 

Că nu-i vită în ogradă, că nu-i pită în covată? 3 
Că la cel ce hodinește, chinul n-are nici o plată, 

Că la sînul mamei pruncul e-o pelincă înghețată, 

Că la cer nu e nädejde, că la inimi nu-i crezare, 

Că din leagăn i se cîntă cîntecul de-nmormîntare? 


Citind aceste versuri, simţim că-s smulse din inima unuia care a văzut 
și a trăit truda, lipsurile și întristarea celor din mijlocul cărora s-a ridicat. 

În poemul „Către pace“?, poetul vede posibilitatea creării unei alte 
societăți în care să nu mai fie nici sclav, nici domnitor; ba chiar își dă 
seama că robia poate Îi scuturată prin „vijelioase flăcări“, care „vor mis- 
tui palate“. „Atunci de pretutindeni va curge viață nouă“. Se vede de aici 
că Cerna are la un moment dat în creația lui intuiţia unei mișcări revolu- 
ționare, dar aceasta rămine ca ceva neclar pentru el, deoarece nu-l duce 
la o concepție definitivă și precisă. În a doua parte a poemului, autorul 
își afirmă părerea că nici „după ce visurile vor fi intrupate și nedreptăţi 
de veacuri răzbunate“, nici atunci pacea nu va putea fi statornicită. 


Ce bine-aduci tu oare mulțimii oropsite 
Cruţind-o de popoare asupră-i ridicate, 
Cînd îi rămîn acasă călăi în chip de frate? 
în înţelegerea noțiunii de „patrie“, Cerna se deosebește de principiul 
burghez și se apropie mai mult de ideea de patrie a clasei muncitoare 
cînd spune: 
Nu-i a noastră casa pe care zidim 


Pămiîntul peniru care am plins și suferim 
Și anii trec zadarnic... 


El își dă seama că patria este a poporului întreg, al lui este pămîn- 
tul, dar dușmanii care l-au subjugat, i-au răpit și bunurile lipsindu-l de 
orice drept; și timpul trece fără a aduce vreo schimbare. 

Curajul cu care și-a exprimat revolta în „Zile de durere“ dă glas poe- 
tului în poemul „Poporul“ pentru glorificarea ţăranului răsculat, a cărui 
sugestivă evocare o găsim în următoarele versuri: 


Și mai puternic l-am văzut alt-dată 


Privind spre-al fericiţilor castel 
Spre care nouri negri se arată... 


1) „Convorbiri Literare“, nr. 1, XLIII, 1909. : 
2) „Sămănătorul“ nr. 51, IIJ, 1904; „Convorbiri literare“ nr. 1, I, 1907. 

Şi negrii nouri el îi răscolea 

Şi fulgerul din ochii lui pornea, 

lar tunetul era cuvintul urii... 

El stăpînea puterile naturii 

Cu sufletul său larg și răzvrătit 

Iar coasa lui sclipea din depărtare... 
Un fulger îmblinzit, 

Picat din cer la asprele-i picioare 


„Așa te-am vrut în visul meu fierbinte“ — mărturisește poetul al 
cărui glas, biciuind dezarmarea și supunerea celor nevolnici chiamă la 
revoltă. 

Poemele „Zile de durere“ și „Poporul“ ne fac să simțim mai multă 
vigoare, o lărgire de concepţii și un realism care dovedesc maturitatea 
poetică a lui Cerna în vremea din urmă. Acum el credea cu toată convin- 
gerea în necesitatea transformărilor, poetul le vede aievea și tot dragostea 
de popor îi arată că numai „robii vor șterge orice urmă din vechea ne- 
dreptate“. 

Dar nu poate merge prea departe și nici nu precizează ce fel de robi 
sînt aceia prin care se vor produce schimbările. El nu cunoștea decit robia 
şi truda ţărănimii, noțiunea de proletariat nu apare nicăieri în opera lui. 

Nu trebuie să uităm că poetul își încheie viaţa în 1913 și marile acțiuni 
ale proletariatului se fac cunoscute lumii întregi după patru ani. 

Cerna. a fost conștient de misiunea lui, el s-a inclus printre aceia care 
au luptat pentru a lăsa urmașilor o viață mai bună: 


Şi ce-i să cazi, cînd viața n-o pierdem în zadar. 
Cînd trupurile noastre sint pietre de altar, 

Cînd fiecare știm 

Că făurim o lume ce-o vor primi ca dar. 

Acei ce nu sînt încă şi totuși îi iubim? 


Umanismul poetului se împletește cu viziunea optimistă asupra lumii, 
ciştigată prin convingerea că oamenii vor birui piedicile şi vor ajunge la 
o orinduire socială din care să fie izgonite pentru totdeauna mizeria și 
suferința. 

Cu toate limitele creaţiei sale, atita lărgime de concepție și amploare 
de stări sufletești, ar îi îndreptăţit pe mulți să privească spre desăvirșirea 
poetică a lui Cerna; însă el n-a ajuns să dea înfiripare deplină posibilităților 
sale. 

Totuşi opera lui însemnează o depășire a cadrelor înguste ale sămănă- 
torismului și ale celorlalte curente negative, precum și o tentativă de 
crientare spre o poezie de critică şi de revoltă socială. l 

Deși influențat de filozofia și estetica germană, Cerna apare în cadrul 
epocii respective ca o manifestare pozitivä. 

Setea de viaţă exprimată în toată opera sa însemnează împotrivire la 
manifestările nesănătoase ale celor ce predicau liniștea eternă a morţii, 
ca un refugiu pentru cei osteniți de povara de a trăi; dragostea de patrie 
și popor, prețuirea elementului uman și adinca înțelegere faţă de toate 
problemele vieții omului se pot tălmăci ca o împotrivire la acțiunile șovine 
ale liberalismului burghez; dragostea pentru creațiile poporului și pentru 
tradiţiile lui și punerea în valoare a graiului romînesc popular înseamnă 

atitudine contra celor ce propagau imitarea modelelor străine și împestri- 
tarea limbii. 

Atitudinea lui Cerna față de problema țărănească în epoca de la 1997 
il siiuiază pe aceeași poziţie cu ceilalți scriitori care au tratat în opera 
lor tema frămintărilor şi răscoalelor ţărăneşti: Coşbuc, Vlahuță, Cara- 
giale și alţii. 

Aspectele pozitive întilnite în poezia sa reflectă tendința de emancipare, 
de scuturare de influenţele străine și de afirmare a unor principii personale 
şi realiste. 

Necesitatea prezenţei unor concepţii umane în opera de artă, repre- 
zentarea vieţii de către aceasta, considerarea abstractului ca ceva sche- 
matic şi mort, ideea ca forță activă și recunoașterea adevărului ca semn 
al frumosului, ne determină să bănuim că Cerna, care a cunoscut mult din 
literatura universală, a cunoscut și principiile estetice ale lui Cernișevski, 
principii care stau la baza esteticii materialiste. | 

Însăși citarea creației poetice a lui Gorki ca exemplu pentru arta rea- 
listă și pentru măestria ei deosebită ne arată că Cerna nu era străin nici 
de literatura rusă și de drumul nou pe care aceasta şi-l croia prin marele 
intemeietor al realismului socialist. 

Mijloacele artistice prin care Cerna dă intrupare conţinutului ideilor 
sale sint de asemenea demne de remarcat. După el, o înaltă idee poetică 
devine mai expresivă, mai pronunţată, se apropie' mai bine de înţelegerea 
şi sensibilitatea noastră cînd este concretizată în imagini artistice. O 
totală apropiere se realizează în chip deosebit prin simboluri. 

Simbolurile lui Cerna se deosebesc radical de cele ale simboliștilor. 

În timp ce aceștia produceau o poezie abstractă, individualistă, scep- 
tică, prielnică descompunerii morale, izolată de popor, servilă insă decaden- 
iismului apusean și exotismului, Cerna crea simboluri vii, legate de viaţă, 
de aspiraţiile omului, cu sensuri pline de insemnătate umană și capabile 
de a trezi emoție artistică. 

Panait Cerna a trăit, a muncit, s-a irosit pentru a lăsa poporului din 
care s-a născut o operă viabilă 

Viaţa scurtă și grea pe care a avut-o nu l-a lăsat să-și pună în va- 
loare toate posibilităţile sale. 

Pentru dragostea lui deosebită față de popor și pentru strădania lui de 
a o afirma in toate aspectele activității sale, Cerna se înscrie în rindul 
celor ce au militat pentru o viață mai bună și merită consideraţia de poet 
al poporului, 

Vreau să spun, in aceste puţine pagini, ce este Eminescu pentru noi 
şi ce poate deveni el pentru cititorul lui străin. 

Despre cel mai mare poet liric al rominilor s-a scris mult in timpul 
vieţii lui şi după moartea sa. Contemporanii ne-au lăsat citeva mărturii 
preţioase despre firea omului și a poetului. Posteritatea l-a transformat 
inlr-una din temele cele mai cercetale ale istoriei și criticii literare. S-au 
reconstituit detaliile vieţii lui. I s-au stabilit izvoarele. I s-au clasificat 
temele şi s-au explicat legăturile dintre ele. A fost considerat sub raportul 
contribuţiei lui la dezvoltarea: limbii literare în secolul al XIX-lea și s-a 
incercat să se descilreze procedeele lui poetice. Fiindcă poetul a încetat 
să publice în al treizeci și treilea an al vieţii sate, dar a lăsat un manuscris 
enorm, cu mult mai întins decît partea publicată a operii lui, s-a cercetat 
acest manuscris, s-au stabilit variantele poeziilor publicate și s-au tipărit 
opere pe care poetul mu le-a desăvirșit sau mu s-a hotărit să le publice. 
Filologia eminesciană a tăcut. mari progrese in ultimii ani. După lucrările 
lui G. Călinescu, a urmat ediţia critică a lui Perpessicius, încununată în 
1953 cu masiva publicaţie a postumelor. Puţini alți scriitori romini au fost 
mai răbdător, mai sirguincios și mai atent studiați. În ciuda acestei mari 
desiășurări de forțe s-a omis totuși să se arate că Eminescu a fost nu numai 
cel mai de seamă poet al rominilor, dar și o mare figură a liricei univer-: 
sale, unul din cei mai mari lirici al secolului al XIX-lea. Astăzi cind apar 
noi traduceri din lirica lui Eminescu, mai desăvirșite decit cele încercate 
in trecut, adevărul acesta trebuie exprimat. 

Mai este oare nevoie a spune că universalitatea unui poet se constituie 
din materia particulară a împrejurărilor ţării și a epocii lui? Răspunsul 
pe care un mare creator îl dă acestor imprejurări alcătuiește mesajul lui. 
Mesajul poetului atinge nu numai pe concetăţenii lui din aceeași epocă, dar 
și pe cei care îi urmează și ale căror probleme pot rămine multă vreme 
aceleași. Același mesaj poate găsi calea și către sufletele oamenilor apar- 
tinind altor națiuni și altor timpuri, dár bucuroși totdeauna să regăsească 
un mare sufiet iratern și adevărul unei simţiri și al unei expresii, limpezite 
in luptele poetului cu vremea sa. 

A fost un om din nordul Moldovei. A văzut lumina zilei la Ipotești, 
jud. Botoșani, în 15 ianuarie 1850. Familia era rurală, fără să fie țără- 
nească. Tatăl poetului și bunicul din partea mamei purtau mici titluri de 
noblețe. Căminarul Gheorghe Eminovici cumpărase mica moșie de la 
ipotești, în judeţul Botoșani, incă dinainte de nașterea poetului. Era un om 

— 


cu oarecare știință de carte și mai ales foarte pătruns de valoarea invăţă- 
turii, după cum o dovedește indemnul de a-și trimite copiii la studii mai 
înalte, în străinătate. Mihai învaţă la Cernăuţi, dar la început cu atit de 
puține succese, încît după a doua clasă a gimnaziului, este judecat mai apt 
pentru a ocupa un loc de practicant la tribunalul din Botoșani. Revenit la 
Cernăuţi, trupa de teatru a lui Vlădicescu-Tardini face atita impresie asupra 
tînărului Eminescu, încît acesta se hotărăște s-o urmeze. În 1865 Eminescu 
revine la Cernăuţi unde locuiește la profesorul Aron Pumnul. Cînd în anul 
următor Aron Pumnul moare, Eminescu se alătură altor conșcolari, publi- 
cînd într-o broșură ocazională prima lui poezie, rămasă de altiel cu totul 
neînfluențată de sistemul fantezist al maestrului. Din aceeași vreme pornesc 
spre Pesta primele poezii ale lui Eminescu care văd lumina tiparului intr-o 
publicaţie periodică rominească, în revista Familia a lui Iosif Vulcan. Sint 
inspiraţii de tot felul, poezii de dragoste și pasteluri idilice, cu figurația 
Renașterii tirzii: Chloris își pune salbe de roze pe fruntea-i de crin, un 
fugar aleargă ca Eol, zetirii suflă prin buclele negre ale amantelor. Din 
cind în cînd lira poetului se instrună pentru a cinta sentimente mai gene- 
rale, dorul de ţară, iubirea pămîntului natal, frumusețea locurilor și oame- 
nilor Bucovinei. Manuscrisul poetului conţine două traduceri din Schiller, 
Resignațiune şi Hector și Andromaca. Legenda Ondinei, cunoscută probabil 
din povestirea lui La Motte-Fouqué, produce mai multe variante. Din tra- 
dițiile mai apropiate ale Transilvaniei se înalță figura lui Horia, conducă- 
“torul răscoalei ţăranilor iobagi la sfîrșitul veacului al XVIII-lea. Mijloacele 
literare ale acestui prim grup de poezii, lexicul, epitetele, ritmurile sint ale 
artei poetice a vremii. Alecsandri și Bolintineanu, poeții înaintaşi, ajunşi 
acum ia notorietate, sint puși la contribuţie. Dar printre producțiile acestei 
epoci de căutare, bucata Frumoasă-i, rămasă în manuscris, este o capod- 
operă prim expresia atit de directă și explozivă a sentimentului și Junii 
corupți sau Amicului F. I., apărute în Familia din 1869, fixează teme care 
vor rămine multă vreme ale poeziei lui Eminescu: satira scepticismului 
modern, incapabil să se mai intlăcăreze de marile idealuri ale libertății și 
dreptății. Din Italia Risorgimentului sosesc știri în stare să aprindă simțirea 
cea mai amorţită. Eminescu comemorează evenimentele: „Poporul împărat“ 
se ridică cu „fața înzeită“, „Dreptatea, libertatea nu sînt numai un nume“, 

Intr-o zi din vara anului 1868 îl apucă dorul pribegiei. Porneste pe jos 
spre Ardeal, cu țintă Blajul, cetate cu un rol insemnat în trecutul poporu- 
lui. Instituţiile de învățămint ale Blajului ajunseseră la mare faimă. 
Drumul prin satele ardelene, cu întîlnirea oamenilor muncind la cîmp, 
prin văile munţilor, de-a lungul Mureșului și peste podurile lui de luntrii, 
gemind sub greutatea căruțelor, îl va descrie Eminescu în romanul postuni 
Geniu pustiu. Pe-alocuri vede încă urmele și aude povestirea evenimentelor 
revoluţiei din 1848. Toma Nour, eroul romanului, va întrupa acel amestec 
de pasiune libertară și de desabuzare sceptică, prin săgetarea marilor 
avînturi: um complex de sentimente caracteristice pentru eul liric al poe- 
tului în primele sale producții și pentru unii din eroii lui din aceeași vreme, 
de pildă pentru Mureșanu, cîntăreţul anilor 48, devenit personajul principal 
al unei drame în mai multe variante ale postumelor. Nu știm cit a rămas 
Eminescu la Blaj, dar elevul rătăcitor trebuie să-și fi schimbat de mai multe 
ori locul așezării, pentrucă mărturii ale epocii îl semnalează, intr-o stare 
de mare sărăcie la Sibiu, de unde un călăuz îl trece munţii în Valahia. 

Aici, la Giurgiu, Iorgu Caragiale, directorul unei trupe de actori ambulanți, 
îl găsește într-un han al orașului, tolănit în îin și citind în gura mare 
din Schiller. Este angajat ca suileur și adus la București, unde lon Luca 
Caragiale, nepotul actorului și cel care trebuia să devină marele prozator 
și autor dramatic, îi face cunoştinţa. Caragiale va fixa odată momentul: 
„Era străin de departe, zicea el, dar nu voia să spună de unde. Se vedea 
bine a fi copil de oameni, ajuns aci din cine știe ce împrejurare“. Tînărul 
suileur și poet face o mare impresie noului său prieten, mai intii prin simpla 
lui înfățișare: „Era o frumuseţe! O figură clasică încadrată de nişte plete 
mari negre; o frunte înaltă și senină, nișt> ochi mari: la aceste ferestre 
ale sufletului se vedea bine că cineva este înăuntru“. Din trupa lui Caragiale, 
Eminescu trece în a lui Pascaly, pe care îl însoțește prin Ardeal, prin 
Moldova și Bucovina. Gheorghe Eminovici își regăsește atunci fiul și, 
după ce îl ia cu sine la Ipotești, îl hotărăște să plece la Viena, pentru a 
urma cursurile Universităţii. Despre epoca vieneză a lui Eminescu sintem 
informaţi prin mai multe izvoare, dintre care cele mai însemnate sint amin- 
tirile lui I. Slavici, colegul lui de-atunci și viitorul nuvelist şi romancier. 
Prietenul lui Slavici era un tînăr foarte studios, o natură concentrată și 
adîncă, cu oarecari ciudăţenii în deprinderile lui de viaţă. Se inchidea zile 
întregi în casă, pentru a citi şi a compune poetic. La Universitate urmează 
cursurile herbartianului Zimmermann, al cărui spiritualism îl va combate 
mai tirziu, pe ale romanistului Ihering, pe ale național-economului Stein. 
ŢI îndeamnă pe Slavici să citească pe Schopenhauer, în care descoperise 
drumul cel mai bun către Kant. Ferm în ideile sale, îi plăcea să le comu- 
nice altora. „Ne plimbam prin ulițele mai dosnice, povestește Slavici, prin 
vreunul dintre parcurile din oraș, pierzind ceasuri întregi, nu odată pină-n 
crepetul zorilor de zi; şi cu ocaziunea acestor plimbări m-am luminat fără 
îndoială mai mult decit audiind cursurile de la Universitate“. Altfel era un 
camarad vesel, mare animator în adunările societăţii studențești Romînia 
Jună. Arăta un mare interes teatrului și participarea sa la spectacole era 
atit de vie, încit, ne spune Slavici, „îi era greu să asiste la comedii, căci 
rîsetele îi deveneau scandaloase“. 

Din Viena, în 1870, trimite Eminescu primele sale poezii Convorbirilor 
Literare, revista din lași. Poetul intra acum într-o fază nouă a creaţiilor 
lui Cea dintii bucată este Venere și Madonă, tablou contrastant al celor 
două mari simboluri ale feminității. Rafael le-a imbinat în imaginile sale. 
Dar de sub puriţatea acestei măști, refăcută în visul generos al poetului, 
iese la iveală chipul corupt al unei curtezane. Gestul acestei demascări 
desamăgite are o violenţă pe măsura puterii poetului de a idealiza. Această 
facultate se exercită înc-odată în Epigonii, luaţi aci în înțelesul! de 
„urmași mărunți și nedemni“ pe care germanii îl dau cuvîntului. „Epi- 
gonii“ sînt scriitorii epocii noi, cu „privirea scrutătoare ce nimica nu vi- 
sează“, cărora le opune pe vechii scriitori, mai ales pe acei ai momentului 
de la 1848, „sfinte firi vizionare“, admiraţi pentru bărbăția în luptă și 
puterea visării deocamdată zadarnice: „Afi luptat luptă deșartă, afi vînat 
țintă nebună, afi visat zile de aur pe-astă lume de amar“. Aderenţa lui 
Eminescu la idealurile revoluționare este limpede în poeziile tinereţii. Dar 
e! este dintre aceia care au trăit eșecul marilor speranțe în epoca urmă- 
toare anilor 1848. În acest cadru sentimental se înscrie figura demonului 
byronian, purtind tristețea desamăgirilor și a avinturilor lui retezate. 

“ Sumbra lui meditaţie îl îndeamnă să-și reprezinte întreaga istorie a lumii, 
cu căderile ei succesive. Lungul poem al postumelor, Memento mori, în- 
„treprinde evocarea îniringerilor mai mult decit a progreselor omului din 
-epoca paleolitică prin Babilon și Ninive, Palestina şi Egipt, Grecia, Roma 
și Dacia, Revoluţia franceză și imperiul napoleonian. Din această lungă 
compunere desprinde poetul paginile evocatoare ale Egipetului, pe care le 
publică separat. Demonul, revoluționarul sumbru, purtind stigmatul tris- 
“ieţilor lui, se visează încă odată alături de încarnarea purității feminine, 
in Înger şi Demon. Fecioara îl vede „mișcind poporul cu idei reci, îndrăz- 
neţe“, răscolind cu gindurile lui „tot ce grămădiră veacuri lungi și frunți 
mărele“, intășurindu-se „în stindardul roșu“ și trezind „cu vorba-i furia 
vulgară“. Revoluţionarul moare acum într-o clipă a prăbușirii. Cine poate 
spune amărăciunea gindului că „marile aspirații sint reduse la nimic, că 
domnesc in lume rele, căror nu te poți opune?“ Peste frămintarea acestor 
ultime clipe, mina iubitei aşterne vălul! liniștei şi al mingiierii. Din aceeași 
frămiîntare de ginduri, întreținute prin impresia prăbușirii Comunei pari- 
ziene în 1871, se formează poemul /mpărat și proletar, publicat după doi 
ani în „Convorbiri“. Eminescu a urmărit de aproape evenimentele Co- 
munei. Formele culturii ca expresie a antagonismului dintre clase nu-i 
este o gindire străină. Ideile Manifestului Comunist sînt destul de trans- 
pareni redate în vorbirea proletarului, pentru care dreptatea, virtutea, reli- 
gia, arta sînt, în societatea cu clase antagoniste, tot atitea forme de orga- 
nizare ale exploatării. Proletarul îndeamnă deci la revolta, menită să 
aducă omenirea la „vremile-aurite | Ce mitele albastre ni le şoptesc ades“. 
În fața proletarului se ridică figura împăratului, „virful mindru al celor 
ce apasă“. Parisul arde în jurul lui. Refugiat pe malurile Oceanului, el are 
viziunea umbrei rătăcitoare a Regelui Lear. „Împăratul“ poemului împru- 
mută deci unele trăsături ale destinului lui Napoleon I. Amarnica lui medi- 
tație descoperă identitatea de soartă a tuturor oamenilor, minati deopo- 
trivă de aceiaşi „voință“, de același „sîmbure al lumii“, despre care îl 
instruise pe poet filosofia lui Schopenhauer. Concluzia poemului este a 
desabuzării din această vreme, susținută prin reprezentări schopenhaue- 
riene: „că vis al mortii-eterne e viața lumii-ntregi“. Dincolo de această 
concluzie a căderii, drumul lui Eminescu va Îi acela al treptatei recuceriri 
a încrederii în viață, în natură, în popor, în artă. 

Pe cînd se afla la Viena, Eminescu primește vizita lui Iacob Negruzzi, 
redactorul „„Convorbirilor Literare“. Acesta îl îndeamnă să se instaleze la 
lași, după terminarea studiilor. Planul era însă prematur. La 15 august 
1871, Eminescu ia parte la serbările organizate de studențimea romînă la 
mormintul lui Ştefan cel Mare, rămas în amintirea recunoscătoare a pos- 
terității pentru luptele lui biruitoare impotriva invadatorului ture. O scurtă 
înapoiere în ţară îl aduce în anul următor, pentru întiîia oară, în cercul 
literar ieșean al Junimei, unde la 1 septembrie 1872 citește nuvela roman- 
tică Sărmanul Dionis, povestirea despre un boem al zilelor noastre, care, 
dispunind în voie de categoriile spațiului și timpului, devine călugărul 
Dan, trăiește în lumea lui Alexandru cel Bun, voevodul medieval, și 
iubeşte pe Maria, fiica spătarului Tudor Mesteacăn. Cei doi îndrăgostiți, 
folosind mijlocul desvăluit de bătrinul mag evreu Ruben, întreprind o 
călătorie în lună, dar cînd Dan indrăznește gindul prolanator că el ar fi 
însuși dumnezeu, puterea de sus, rectilicind îndrăzneala idealistului (și 

-părind a atirma odată cu aceasta existența limitei obiective a lumii) il 
iulgeră și-l prăbușește în abis. În noiembrie 1872, Eminescu este la Berlin 
şi se înscrie la Universitate. Din țară, Titu Maiorescu îl îndeamnă să-şi 
treacă doctoratul pentru a veni să ocupe o catedră la Universitatea din 
lași. În lunga corespondență iscată asupra acestui punct, Eminescu vede 
deocamdată mai mult diticujtăţile. Cursuri asupra filosofiei germane nu 
i-ar îi greu să propună. Pentru prolegomenul filosofiei, el simte însă ne- 
voia completării cunoștințelor sale în științele naturale, mai cu seamă 
în anatomie și fiziologie. Pentru filosofia dreptului și a istoriei ar putea 
porni de la Hegel, dar depășindu-l neapă.at, mai ales că „interesul prac- 
tic pentru patria noastră ar consta, cred, în înlăturarea teoretică a tuturor 
îndreptălirilor pentru importarea nechibzuită a unor instituții străine, care 
nu-s altceva decit organizații speciale a societății omenești in lupta pen- 
tru existență, care pot fi primite în principiile lor generale, a căror 
cazuistică trebuie insă să rezulte în mod empiric din împrejurările parti- 
cuiare aie fiecărui popor și ale fiecărei țări“. Examenul de doctorat urma 
să fie depus în august, dar după citeva luni, renunţind la toate planurile, 
se înapoiază în ţară și se instalează la Iași. 

În capitala Moldovei, Eminescu începe o scurtă dar istovitoare carieră, 
întreruptă adeseori de ostilitatea mediului, în multe privințe opusă inte- 
reselor mai înalte ale creaţiei literare. Este mai întîi director al Bibliotecii 
centrale din laşi. Inscenarea infamă a unui proces pune capăt activității 
tui Eminescu Ja Biblioteca centrală. Rămas fără ocupaţie stabilă, acceptă 
postul de revizor școlar al județelor Vaslui și lași. Într-un rind lucrează 
ca redactor al publicaţiei periodice Curierul de Iași. 

In Curierul de Iași, Eminescu dă, în alară de contribuţii politice, o 
serie de articole de critică dramatică și literară. El se declară împotriva 
unei anumite influențe franceze pe scena noastră, mai întii cit privește 
repertoriul. Recunoaște desigur o mare valoare lui Molière de pildă. Dar 
comediei franceze moderne el îi preferă pe cea rusă, a lui Gogol din Revi- 
zorul, aparținind unui realism popular, pe care îl recomandă ca îndrumare 
literară generală. Realismului popular îi aparțin germanul Fritz Reuter, 
americanul Bret Harte, ungurul. Petőfi, dar şi romînut Anton Pann şi L 
Slavici, cărora le adaugă pe lon Creangă, prietenul lui încă din primul an 
al așezării lui în lași, recunoscut de el mai intii în întinsa semniticație 
a operei şi temperamentului său. Cronicarul dramatic supune apoi unei 
critice ascuţite pronunția actorilor pe scenă și face cu această ocazie pre- 
ţioase observaţii asupra particularităţilor fonetice ale graiului nostru. O 
imprejurare în care Eminescu reacționează cu demnitate, refuzind să in- 
prumute pana și semnătura sa pentru cauza unui politician local, încheie 
colaborarea sa la Curierul de Iași. Cedind unei invitatii mai vechi se hotă- 
răște să plece la Bucureşti, asumindu-și greul trebii în redacţia ziarului 
conservator Timpul, unde va scrie șapte ani, de la 1877 la 1883, alături 
de Slavici și Caragiale. l 

Este epoca cea mai grea din viața lui Eminescu. Munca redacțională 
il istoveşte și însemnările lui, din această vreme, comin expresia nemul- 
tumirii lui adinci. În inima lui purta iubirea castă pentru Veronica Micle, 
poetesa ieșană, cunoscută cu ani înainte la Viena. Hărţuit de lipsuri, care-i 
zdruncină sănătatea, de iubirea lui mereu contrariată, Eminescu desfă- 

şură o însemnată activitate literară și politică. Articolele din Timpul 
dezvoltă şi precizează doctrina politică a lui Eminescu. El respinge 
acuzaţia de reacţionarism care i se arunca uneori, declarind că nu dorește 
mlăturarea marilor cuceriri sociale ale generaţiei de la 1848, ci numai 
iotosirea lor într-un chip care să nu primejduiască interesele națiunii romine 
şi să altereze firea ei. „Cînd capetele luminate ale generațiunilor trecute, 
scrie Eminescu în Timpul (1879) au îmbrățișat ideile liberale şi s-au hotă- 
ri? a se consuma în munca propagării lor, nu-și înfățișau viitorul astfel 
cum e prezentul. Adevăraţii apostoli ai libertăţii erau înainte de toate 
remini pătrunși de conștiința demnității noastre naţionale și doriau liber- 
tatea și egalitatea numai ca niște înleșniri pentru dezvoltarea poporului . . 
Noi sîntem urmaşii acelor oameni“ ... 

în dezvoltarea politică a ţărilor rominești de la 1700 încoace, Emi- 
nescu distinge trei perioade, după chipul în care se afirmă și predomină 
elementul național și popular. Eminescu a întrevăzut unele probleme fun- 
damentale ale poporului romin. El a înțeles exploatarea la care țărănimea 
era supusă. A primit în sine și a dezvoltat partea cea mai bună a tradi- 
“iilor de libertate naţională şi socială a generaţiei de la 48. A înţeles firea 
antipopulară și antinaţională a politicianismului înflorit odată cu dezvol- 
tarea democraţiei burgheze. Dar, hrănit în bună parte din substanța 
romantismului politic, el n-a tras toate consecințele gîndirii sale sociale 
atit de pătrunzătoare. Înțelegerea problemelor sociala prin raportul dintre 
factorii etnici ai poporului nu este mulțumitoare. Exaliarea epocii voevo- 
zilor, care răsună. pe-alocuri în scrierile lui, ne apare ca un accent roman- 
tic. pe care desfășurarea reală a vieții istorice îl dezminte, 

în timp ce se desfășoară munca redacțională a poetului la Timpul 
dureri sentimentale îl copleșesc. In 1879, cînd moare Ştefan Micle, soțul 
Veronichii, poetul mărturisește încă odată sentimentul său îndurerat și pur: 
„Nici tinerețea, nici frumusetea ia, nici grafii fizice nu au fost cauza acelei 
siințiri care a aruncat o umbră adincă asupra vieții mele întregi. Adesea 
oxistii enigme matematice, pentru a căror dezlegare iți trebuie o cifră 
cunoscută; adesea un complex de cazuri se dezleagă prin o singură cauză 
necunoscută. Astfel, viața mea ciudată și azi și inexplicabilă pentru toți 
cunoscutii mei, nu are înțeles jără line“. Veronica apare în Bucureşti, dar 
iegătura celor doi îndrăgostiți nu se dezvoltă fericit. Greaua situație mate- 
rială, pe care munca istovitoare la Timpul nu o remediază de loc, nu-i 
ingăduie poetului să întemeieze o familie. Boala începuse să se vestească. 
in 1883, Eminescu publică în Almanahul Rominiei June, poemul Lucea- 
“ărul, punctul culminant al creației sale poetice. in iunie, poetul suferă 
primul acces de nebunie. Eminescu este ingrijit mai întii in țară, apoi 
lîngă Viena, in sanatorul de la Ober-Dâbling. La siirșitul anului 1883, 
apare prima ediție a Poeziilor lui Eminescu. Poetul pare că-și revine. 
înainte de a se înapoia în ţară, întreprinde o călătorie în Italia, la Flo- 
i „în tovărășia unui vechi camarad de studii. Înapoiat la Iaşi, apoi la 
București, încearcă să-și reia activitatea, dar boala revine. în 1886 este 
internat în ospiciul de la Mînăstirea Neamţului. Harieta, nefericita soră 
paralitică, îl ia în anul următor pe lingă dinsa, la Botoșani, unde Eminescu 
primeşte ajutorul orașului, apoi o pensie publică. După cîtva timp pare 
a se fi restabilit de ajuns pentru a putea pleca ia București, în iovărășia 
Veronichii Micle. Aici i se încredințează conducerea revistei Finfina Blan- 

duziei. Eminescu mai scrie citeva articole, dar nebunia îl îulgeră din nou 
şi face necesară internarea lui într-o casă de sănătate, unde moartea il 
ajunge la 15 iunie 1889. Vilva este mare în țară. Destinul nefericit ai 
poetului pune o pedală gravă peste răsunetul operei. Pe băncile școalelor 
creștea acum o nouă generație, care descoperea în cartea lui o muzică 
vrăjiiă, cu puteri răscolitoare. Modurile simţirii și ale expresiei. emines- 
ciene devin generale. Acuzaţiile împotriva societății contemporane, care 
lăsase pe poet să moară nebun, după ce îl făcuse să trăiască în mizerie, 
se aud din multe părți. Sentimentul public se revarsă asupra amintirii 
poetului și dă un caracter simbolic staturii sale. De multă vreme sufletul 
țării nu străbătuse o criză mai adincă, făcută din uimire, din farmec, din 
remușcare. i 

Am arătat că activitatea literară a lui Eminescu s-a terminat curiixi. 
cind poetul împlinise abia trei zeci și trei de ani. Opera lui Eminescu este 
deci a unui tînăr. Există în critica rominească obiceiul de a pune între- 
barea: „Ce ar îi produs Eminescu dacă ar fi trăit mai mult și cariera lui 
ar fi avui o întindere normală?“ Evident, nimeni nu poate răspunde la 
această întrebare, care de altfel este mai mult un mod de a deplinge moar- 
tea pre natură a poetului. Cercetarea manuscrisului său, păstrat in colec- 
tile Academiei RPR, cincisprezece mii de pagini, ne arată insă posibili- 
tăţile lui: o minte genială, deschisă către problemele cele mai variate ale 
științei, un artist de o rară conștiință, supunind operele sale unei munci 
de o migăloasă prelucrare, un poet de vaste concepții, realizate nuntai par- 
țial în operele tipărite în timpul vieţii. Invăţatul s-a cufundat în studiul 
vechilor cronici. A alcătuit una din cele mai interesante colecții de poezii 
populare, adunate în Ardeal și Moldova. Este pasionat de problemele eco- 
no? iei politice; de lingvislică; se poate compulsa o antologie a părerilor 
sale asupra limbii literare. Traduce Critica rațiunii pure a lui Kant; altă 
dată tratatul lui Rötscher asupra artei dramatice, Compune un dicționar 
de rime de un mare interes lingvistic. Biblioteca centrală din lași păstrează 
un compendiu de gramatică sanscrită. Dar mai cu seamă însemnările iui 
in mnamărate probleme ale științei și filozofiei pot alcătui materialul unor 
miscellanea, asemănătoare prin intindere și varietate Ziba/done-lui lui 
Leopardi. Puţini alți romini ai secolului al XIX-lea au arătat o deschidere 
a niinţii deopotrivă cu a lui. 

Acest om care stătea mult în casă, dispărea zile întregi pentru cunos- 
cuţi, lucra zilele și nopțile fără nici o preocupare pentru sănătatea lui. 
ne-a lăsat una din imaginile cele mai pasionante ale muncii literare. Cini- 
tecul lui cel mai cristalin și care pare cel mai spontan, a lăsat în urmă 
o lungă și minuțioasă lucrare, cu cumpăniri ale cuvintului, cu retușări 
înfini e ale imaginii și construcției. Pină a ajunge la forma lor detiniiivă. 
poeziile lui Eminescu au trecut prin nenumărate variante. Uneori aceste 
variante sînt la fel de desăvirșite, incit editorii neputind să se decidă între 
ele, le-au publicat .pe toate deopotrivă. Eminescu a scris mai multe poeme 
dramatice, dar n-a terminat pe niciunul din ele. S-a mulțumit să rețină 
din ele cite un singur moment, tirada sau cintecul unui personaj, devenii 
aste! o poezie lirică de sine stătătoare. Lucrarea poetică trece tot timpul 
ia Eminescu prin reflecţie. Factorul raţional este foarte puternic în munca 
lui literară, 

în aceste condiţii, există oare îndreptățirea de a da la iveală acele 
părți ale operii lui pe care el însuși nu s-a hotărit niciodată să le publice? 
indoiala aceasta a oprit multă vreme pe cercetătorii postumelor. Totuși 
multe din bucățile apartinind acestei categorii au o formă atit de înche- 
gată, un accent atit de definitiv, încit ele au trebuit să fie acceptate în 
ediţiile succesive ale Poeziilor. Puteau oare să lipsească, fără pagubă pen- 
tru imaginea poetului, bucăți ca Dintre sute de catarge, sau Se bate mie- 
zul nopții? Cînd, în sfîrșit, s-a publicat întreaga lirică postumă a lui Emi- 
nescu o împrejurare de mare însemnătate a ieșit la iveală. Eminescu a 
acoperit o latură importantă a creației sale, aspectul ei titanic. Formele 
revoluţionare în poezia lui Eminescu alcătuiesc una din laturile titanis- 
mului său. Din acest titanism a filtrat ceva în poeziile publicate în timpul 
vieţii abia în bucăţile Inger și demon și Împărat și proletar. Dar această 
categorie lirică este mult mai întinsă în postumele eminesciene. Apare 
astiel faptul că poetul s-a simțit stinjenit s-o manifeste. Este caracteris- 
iică, în această privinţă, împrejurarea, amintită și mai sus, că din vastul 
poem Memento mori, adevărată legendă a secolelor in sensul lui Victor 
Hugo, Eminescu m-a publicat decit fragmentul Egipetul, bucată cu ecouri 
grave și adinci, dar desfăşurată în simplul plan descriptiv. Pentru a înţe- 
jege ce anume se opunea manifestării acestei laturi a inspirației lui Emi- 
nescu, trebuie să ne gindim că imprejurările vieții îl legase pe poet de 
Junimea şi că poeziile sale apăreau in Convorbiri literare. Gustul clasicist 
al acestei grupări literare și al acestei reviste nu se potriveau cu Sturm- 
und Drang-ul eminescian. Titanismul lui Eminescu a trebuit deci să se 
cenzureze și să se ascundă. Pe măsură ce înaintează în timp poetul este 
impins să prefere forma scurtă a romanţei sau liedului, a pastelului sau 
a micii elegii. Nimic nu poate însă împiedica în întregime erupția vechilor 
posibilităţi în compoziţii mai întinse, ca Scrisorile, Călin, Luceafărul. Pe 
de altă parte, Junimea era un cere conservator. Începind ca o societate 
titerară, ea devine curînd o grupare politică, una din ramurile partidului 
conservator. Cum se putea dezvolta în acest cerc vocaţiunea unui poet 
revoluţionar? Această vocaţiune s-a îrînt la Eminescu în împrejurările de 
dezvoltare a țării după instalarea dinastiei străine, dar el a continuat să 
declare afinitatea sa cu oamenii de la 1848 in Epigonii, apoi în unele 
din articolele din Timpul. 


Consiatarea procesului de prăbuşire a elanului revoluționar al îînă- 
rului Eminescu, vizibil în reflecţia pesimistă asupra lumii din multe poezii 
ale începuturilor sale, l-a făcut pe criticul socialist C. Dobrogeanu-Gherea 
să vorbească, curînd după moartea poetului, despre decepționismul aces- 
tuia. Cuvîntul și ideea au tăcut carieră. Alţi critici au lărgit noțiunea și 
l-au prezentat pe Eminescu ca pe unul din ultimii reprezentanți ai pesi- 
mismului european în secolul al XIX-lea. 

A fost însă Eminescu un pesimist? Răsună oare in cintecul lui stri- 
gătul individului solitar, fără aderenţe cu un cadru colectiv de viață, cu 
toate certitudinile cutremurate, fără credințe şi fără nădejdi? Citirea operii 
lui ne încredințează mai de grabă că lirica lui Eminescu este expresia 
uneia din legăturile posibile ale omului cu natura, cu poporul, cu patria, 
cu istoria și aspirațiile lui, cu arta căreia poetul și-a închinat viaţa. Din 
lirica lui Eminescu, în partea ei cea mai întinsă, se inalță un cîntec plin 

de armonie, bogat în mingiieri. Reilecţia omului privind cu ochii filoza- 
iului asupra lumii îl încunună. 

Desigur, Eminescu a înlocuit vechea înţelegere religioasă a lumii cu 
ințelegerea ei filozofică, Momentul sfărimării iluziilor care au legănat ome- 
nirea vreme de milenii nu este absent din opera eminesciană. În faţa tru- 
pului neînsuflețit al iubitei, poetul exclamă în Mortua est: „De e sens în- 
tr-asta, e-ntors şi ateu. Pe palida-ți frunte nu-i scris dumnezeu“. În Melan- 
colie, el plinge dispariția vechilor credințe și propriu-i suilet ii apare ca o 
biserică în ruină. În locul credințelor, s-a instalat reflecția filozofică, aceea 
care descopere legile și tipurile, raporturile necesare dintre fenomene. De 
aceea, unul din epitetele care revin mai des sub pana lui Eminescu este 
adjectivul etern. Cine se pătrunde de cîntecul eminescian primește impresia 
eternității ca una din notele ei constitutive. Pe iubită, el o vede pierzindu-se 
„în zarea eternei dimineți“. Poetul cintă „umbra blindă a iubirei cei de 
veci“. În zadar se succed anotimpurile „Se pare cum că-i altă toamnă, 
Ci-n veci aceleași frunze cad“. imbrăţișarea iubitei se leagă cu gindul eter- 
nității: „În toată neagra vecinicie, O clipă-n brațe te-am ținut“. Gindul 
poetului se detașează pe armonia eternă a naturii: „Sboară vecinic îngi- 
nindu-l, Valurile, vinturile“. Priveliștile lumii „Repaosă nestrămutate, Sub 
raza gîndului etern“, etc. Dar cine este urmărit de impresia eternității care 
domină mobilitatea și agitația vieţii, m-ajunge oare să le privească pe 
acestea cu acea ironie demascatoare, prin care filozoful se consolează de 
durerile și desamăgirile care-l asaltează în vremea lui? Pentru privirile 
filozofului deprins să; recunoască legile eterne, viața poate apărea ca o 
comedie și oamenii ca niște actori, care repetă mereu același rol. Compa- 
rația vieţii cu teatrul și a oamenilor cu actorii este un motiv provenit din 
antichitate, de la Epiciet și Marc-Aureliu, unde l-au găsit Shakespeare şi 
Calderon. El revine și în Glossa lui Eminescu. Dar pe cînd în antichitate 
sau în Contra-reformă, comparatia era menită să sprijine pietatea păgi- 
nului sau a creștinului supus armoniei prestabilite a lumii, în care fiecare 
are datoria să se supună rolului ce i-a fost încredințat de Logosul universal, 
aceeași comparaţie are la modernul Eminescu atins de spiritul revoltei, 
scopul de a divulga comedia vieții și de a îmjosi pe acei care își asumă 
fălnicia unor roluri în contrast înveselitor cu monotonia repetării lor. Tira- 
nia care ne umple de spaimă se degradează, în ochii aceluia care o pri- 
veşte în felul acesta. De aci recomandaţia poetului, înălțat la ataraxie 
stoică: „Nu spera şi nu ai teamă ! Ce e val ca valul trece | De te-ndeamnă, 
de te cheamă | Tu rămii la toate rece“. 

Această recomandare a ascultat-o rare ori poetul insuși. Sensibilitatea 
lui e una din cele mai ascuțite, mai mobile, mai delicate. Înregistrează 
toate aspectele naturii văzute, mai ales efectele de lumină, în versuri ca 
„Argint e pe ape și aur în aer“; eiecte de lună, precum: „Bogată in intin- 
deri stă lumea-n promoroacă / Ce sate și cîmpie cu-n luciu văl îmbracă“, 
Luna / Zugrăvește umbre negre pe cimp alb ca de zăpadă | Şi mereu ea 
le lungește şi urcînd pe cer le mută“ sau „Neguri albe strălucite / Naste 
luna argintie / Ea le scoate peste ape / Le întinde pe cimpie“, uneori efecte 
de lumină în însoţire cu apa, ca în versurile: „Lîngă lac, pe care norii] 
Au urzit o umbră fină | Ruptă de mișcări de valuri ! Ca de bulgări de lumină, 
ete. Imaginile văzute ale lui Eminescu, culese mai mult dintre aspectele 
schimbătoare ale luminii decit din acele statornice ale formelor, sint ega- 

late de imaginile lui acustice, mai ales în vrăjirea armoniilor legănătoare 
ale naturii, a sunetelor ei înginate și adormitoare. Universul acustic al lui 
Eminescu este făcut din șoapte, foșnete, înginări, din murmure, din sunete 
pierdute, molcome, line, din vaere, din cintecul izvoarelor, din torsul greie- 
rilor, din zgomotul cariilor, din baterea ramurilor și a undelor, adică din 
tot atitea sunete, redate uneori onomatopeic și care mingiie conștiința 
indurerată a omului. Epitetul eminescian nu va fi niciodată convenţional. 
El va avea totdeauna o deosebită putere individualizatoare, tie că vorbește 
de „a gurii tale calde șoapie“, de „volumul ros de molii“, de „roase plicuri“, 
de „un moale pas“ etc. Chiar epitetele generale nu au la Eminescu o simplă 
funcțiune ornanlă, ci creează efecte evocatoare, ca atunci cînd vorbeşte 
despre „glasul vechilor păduri“, desnre un peisaj „bogat în întinderi“ sau 
despre „mișcătoarea mărilor singurătate“. 

Folosind aceste puteri ale evocării, Eminescu este unul din cei mai 
mari poeţi ai naturii. Tipurile peisagiilor lui sint mai numeroase, dar pre- 
ferința lui cea mai adîncă l-a dus către pădure. Poezia lui Eminescu este 
plină de freamătul pădurii, de șoapta apelor care o străbat, de magia lacu- 
lui deschis în mijlocul ei, de cintecul păsărilor care i se adăpostesc în 
ramuri. Această înclinație către pădure, vie în sufletul romantic, a fost și 
a lui Eminescu. Prin proximitatea cadrului în care s-a mișcat copilăria și 
adolescenţa. poetului şi prin tot ceea ce, de atunci, s-a menţinut ca o 
amintire stăruitoare de-a lungul intregei sale vieţi, Eminescu este un om 
al Moldovei nordice, în inima căreia Codrul Cosminului aşază marea lui 
pată de umbră și frăvezime. Acestei părți a tării și acestei păduri se închină 
cintecul lui, în formă populară, în „Mușatin și Codrul“. „Săracă ţară de 
sus / Toată faima ți s-a dus / Acu cinci sute de ai/ Numai codru îmi erai ] 
împrejur creșteau pustii / Se surpau impărății | Neamurile-mbătrineau f 
Crăiile se treceau ! Numai codrii tăi creşteau | Si în umbra cea de veci] 
Curgea rîurile reci“. Natura este eternă. Inima poetului se sprijină pe eter- 
nitatea ei. 

Ea se sprijină apoi pe realitatea poporului. S-a spus că veacul al 
XIX-lea a fost veacul naționalităților, adică al popoarelor ajunse la con- 
știința de sine, după răsturnarea feudalităţii. Am amintit faptul că poetul a 
fost unul din cei mai buni cunoscători ai cronicilor romîneşti. La Iași stringe 
vechi manuscrise și filologii vremii folosesc uneori colecțiile sale. Inves- 
tigația sa coboară pină în timpurile cele mai neguroase ale trecutului, pînă 
în epoca migrațiunii popoarelor și pînă la străbunii îndepărtați, pînă la 
Daci. Din această cufundare în trecut, el aduce materia unor poeme ca 
Strigoii, idila tragică a unui Arald, rege al Avarilor, cu sufletul unui de- 
mon byronian, și a blindei prințese pămintene Maria: altă întrupare a înso- 
țirii dintre un demon și un inger. Din aceeași atundare în trecut provine 
poema postumelor Gemenii, povestirea luptei îratricide dintre prinții daci 
Sarmis și Brigbelu. Și din aceeași lume se aud imprecaţiile cutremurătoare 
ale Rugăciunii unui dac, căruia i se atribuie de altfel aspiraţia către nimi- 
cirea totală a unui budist. După aceste cețoase regiuni ale trecutului, ur- 
mează evul mediu rominesc din care poetul învie sau invocă figura lui Mir- 
cea cel Bătrin, al Scrisorii JII, înțeleptul și viteazul apărător al ţării, atit 
de demn în modestia și simplitatea lui, apoi pe Ştefan cel Mare, pe repre- 
zentanţii vechilor dinastii naționale, pe Basarabi și pe Mușatini. Postumele. 
ne aduc și o figură umoristică a evului mediu rominesc, pe biîndul bătrin 

Dabija-vodă, închinătorul vinului de Cotnari, apărînd ca o umbră înse- 
tată, „sus, în cetate la Suceava“. Puţini alți scriitori romîni au posedat un 
sentiment la fel de adînc și de just al trecutului național și după cum poe- 
iul filozof era urmărit de impresia eternității, cintărețul trecutului este stă- 
pînit de senzația vechimii, care revine ca un alt epitet tipic în toate punc- 
tele operei sale, „Casele vechi streşini în lună ridică“, poetul ascultă „gla- 
sul vechilor păduri“; preotul din Strigoii loveşte în poarta prăbușită „cu 
vechea lui cirje“; apele mării bat „în ziduri vechi, sunînd din valuri“, etc. 
Vechimea este o formă a adincimii, adincimea în timp. Adircimea în 
spaţiu i se alătură. Al treilea epitet eminescian tipic este deci adine. Uni- 
versul eminescian are o mare întindere, o infinită profunzime. Depărlările, 
cerul, cosmosul întreg sînt scena evocăriior poetului. Același gest care 
sondează trecutul, îndepărtează limitele lumii și face din Eminescu un 
poet cosmic evocînd inceputurile lumii, ca în versurile Scrisorii I-îia, inspi- 
rate de Rigveda; La-nceput pe cind ființă nu era, nici nejiință ] Pe cînd 
totul era lipsă de viaţă si vointă / Cind nu s-ascundea nimica deși tot era 
ascuns | Cind pătruns de sine însuşi odihnea cel nepăiruns ! Fu prăpastie? 
genune? Fu noian întins de apă? N-a fost lume pricepulă și nici minie s-o 
priceapă“. 

Conștiința trecutului, sentimentul adincimii istorice, se însoțește cu 
aceia a originalității și puterii poporului. Am văzut că Eminescu n-a fost 
numai un profund cunoscător al istoriei naţionale, dar și al folclorului, 
Formele poeziei populare sint adeseori ale poeziei sale, ca în Ce te legeni 
codrule! La mijloc de codru des, etc. Cunoștinţa tolclorului, a vechilor 
legende, tradiţii, obiceiuri, au furnizat poetului o mare parie din imaginile 
sale. Uneori poetul narează basme ca în Călin, unde alături de grandioase 
evocări de natură apar scene de intimitate țărănească sau de idilă rustică, 
prelungită în natură cu nunta micilor vietăţi ale cimpului și pădurii, ală- 
iurată celei a amanţilor domnești regăsiți. Pitorescul rominesc răsună din 
zeci de coarde în lirica eminesciană. Puterea populară este de asemenea 
reprezentată, de pildă în luptele lui Mircea și a poporului său in Serisoa- 
rea III, lupte sprijinite de „riu și de ram“, adică de întreaga energie ob- 
scură și omniprezentă a poporului și naturii romineșii, ridicate Impotriva 
dușmanului care năvălește asupră-i și vrea să-l subjuge. Cuvintele cu care 
Mircea se adresează sultanului Baiazid, atit de măsurate și de cuviincioase, 
dar atit de hotărite, alcătuiesc unul din cele mai frumoase omagii adresate 
puterii poporului și dorinţei lui de a-și trăi viața neincătușat. 

Cultul artei este un alt motiv al aderării poetului la viaţă. Eminescu 
este un artist pasionat. Urmărirea variantelor atestă o muncă de laborator, 
care nu-și cruță nici o osteneală. Din etapă în etapă imaginile devin mai 
precise, gradațiile compoziției mai accentuate. Uneori poetului i se prezintă 
mai intii finalurile, accentele culminative şi murca poetului constă în a găsi 
succesiunea de tonuri care să justifice aceste finaluri. Lucrarea poetică, este, 
pentru Eminescu, o dificilă și delicată problemă de calculare și convergenţă 
a efectelor. Cîntecul lui se înalță apoi dintr-o adincă și dramatică expe- 
cientă a vieţii. În oda satirică adresată Criticilor mei, acelora care i-au 
opus cenzura lor invidioasă sau ințustă, el vorbește de Dorurile vii, de pati- 
mile multe (care) cer intrarea-n lume, cer vestmintele vorbirii. Neliniștea 
poetului se întreabă: Unde vei găsi cuvintul i Ce exprimă adevărul? Ade- 
vărul este prima exigenţă a poeticei eminesciene. Această artă, închegată 

in munca de atelier cea mai laborioasă, călăuzită neîncetat de criteriul răs- 
îringerii cele mai adevărate a realității exterioare și interioare, cui ur- 
mează s-o adreseze poetul? Uneori îndoiala îl asaltează. În Scrisoarea II, 
poetul se adresează unui prieten: „De ce pana mea rămine în cerneală mă 
intrebi? 1 De ce ritmul nu m-abate cu ispita-i de la trebi?... La ce-am 
începe să-ncercăm. în lupta dreaplă ! A turna în formă nouă limba veche 
si înfeleaptă? Răspunsul cade dramatic: Dacă tu știai problema astei vieţi 
cu care lupt, / Ai vedea căam cuvinte pana chiar să ofi rupt! Poetul nu 
vrea să rămînă în pura sferă romantică şi imaginativă, compunind vr-o 
istorie pe apă. Mesagiul său este al luptei şi din acest îndemn se ridică 
vastele compoziţii satirice ale Scrisorilor (I-V). În Aducînd cîntări mulțimei, 
o postumă din jurul anului 1874, Eminescu exclude din publicul său pe 
contemporanii care au determinat resentimentul său în atitea feluri, pe cei 
ce păzesc cîntarul dreptăţii, pe cei Care își pun osul / Carul statului de-l 
mişcă, dar îşi adresează cintecul ochilor cuminţi de fată, privirii tinărului, 
de visare îngreunată, tuturor sufletelor curate. Toţi marii poeţi au scris, 
in primul rind pentru tineretul țării lor și al lumii, pentru plăsmuitorii vii- 
torului. Eminescu nu face excepție de la condiţia năzuitoare a poetului. 
Lirica lui se concepe ca o putere constructivă a lumii. Şi artistul care-și 
spunea toate acestea avea desigur motive să trăiască, să lupte şi să apere. 

Poetul care a participat atit de adînc la viaţa naturii și, poporului său 
și care a găsit pe această cale atitea motive de a trăi și de a lupta, artistul 
purtător al unui mesaj, fără îndoială că n-a fost un exemplar uman rupt din 
irunchiul vieții, un individ fără aderenţe la acele categorii largi ale existen- 
tei în care ființa particulară își dobindește temelia, sensul și ţinta. Dacă nu 
ținem seama de înrădăcinarea atit de temeinică a poetului in viața naturi 
si a poporului, de adinca lui vocaţiune poetică, nu putem de loc înţelege 
îndoita față a genialității lui lirice și politice, și resortul adinc al persona- 
iității lui intregi ne scapă. Desigur, proiunda participare a lui Eminescu 
ia viața naturii, marile lui certitudini naționale, populare și artisice nu sint 
irăite cu naivitate de poet. Peste toate aspectele sensibilităţii sale se arcu- 
iește bolta reflecţiei filozofice cu întrebările și chiar cu îndoielile sale. 
Eminescu este o natură complexă, un om care a parcurs întregul ciclu al 
culturii omenești; punctele lui de vedere sînt numeroase și variate și ideile 
se alătură la el în contrastele unei dezbateri dramatice. Imprejurarea devine 
vizibilă și in felul în care dezvoltă motivul iubirii, într-o parte foarte largă 
a operei lui. Marele loc pe care tema erotică îl ocupă în poezia lui Eminescu 
este un aspect al vitalității lui. Poetul a cîntat adeseori dragostea, dorul 
nemărginit care o inspiră și care pare că vine din cel mai îndepărtat trecut 
al aspiraţiei spre viață a omenirii. În cuvinte care nu mai iuseseră niciodată 
pronunțate, poetul spune iubitei lui: „Căci fe iubesc cu ochi păgîni / Şi plini 
de sujerinți / Ce mi-i lăsară din străbuni | Părinții din părinți“. Altădată 
ei cîntă „Jarmecul dureros“ al extazului erotic, neliniștea așteptării, bucu- 
riile regăsirii, amărăciunea pierderii și a instrăinării, mărturisirile şoptite 
şi acceptate, graţia și șăgălniciile intimităţii erotice, pacea adîncă a iubirii 
impărtășite dar și dureroasa deșteptare în cruda lumină conceptuală, care-l 
face pe amant să recunoască în iubire maniiestarea unui instinct prea van. 
Curba simţirii lui Eminescu este astfel foarte întinsă și filozoful își contro- 
lează tot timpul sentimentele. 

Marea impresie pe care a făcul-o Eminescu încă din primul moment 
al apariţiei lui se datorește în bună parte folosinții pe care a dat-o limbii 
noastre. Niciodată graiul nostru n-a răsunat în același fel înainte de Eminescu 
sau în timpul său. Considerind pe oricare dintre scriitorii care au publicat 
in intervalul dintre 1870 și 1880, vom găsi neapărat fie elemente lexice, fie 
iorme pe care timpul, nu le-a acceptat. Intr-un interval de șapte sau opt 
decenii, puţini sînt scriitorii a căror limbă să nu prezinte unele semne de 
bătrinete. Limba lui Eminescu a rămas însă proaspătă ca in prima zi. Se 
poate deci spune că, peniru întreaga epocă în care ne găsim, modelul limbii 
literare a fost fixat de poeziile lui Eminescu. Dar deși cuceririle acestea au 
devenit bunuri comune, regăsim necontenit în versurile maturității poetului 
modelul nealterat al prospețimii lingvistice. Impresia de prospețime și na- 
turalețe a limbii eminesciene provine mai intii din întrebuințarea pe care 
ei a dat-o formelor populare și familiare ale vorbirii, uneori cu o colora- 
tură moldovenească. Prin aceste iorme se introduce în poezia lui Eminescu 
accentul naturaleții și acel, realism cu coloratură intimă care alcătuiește 
ana din feţele seducţiei cu care lucrează asupra noastră. Alteori, întîm- 
pinăm forme și expresii ale limbii vechi. Dar dacă s-ar fi mărginit la aceste 
mijloace, poetul ar fi putut uşor cădea în trivialitate sau în manierism 
istoric, Marele său simt pentru. echilibrul lingvistic l-a făcut să altereze 
“uijloacele amintite mai sus cu expresia intelectualizată, cînd e vorba să 
əxprime lumea mai înaltă a culturii și a cugetării. Întilnim astfel alături 
de iocuţiunea familiară versuri sentenţioase, bătute în efigie şi pe lîngă 
cuvîntul popular sau arhaic, neologismul savant și expresiile abstracțiunii 
celei mai înalte. Cuvintele și construcțiile se înlănțuie, în tine, într-un îluid 
muzical de o mare armonie. Impresia care stăruie în noi după lectura poe- 
ziilor sale este in mare măsură o impresie muzicală. Muzica eminesciană 
aste expresia unui torent de forte lăuntrice, care a rupt zăgazurile și ne 
ireşie. De aceea nu este nevoie să ne deschidem poeziei eminesciene, s-o 
căutăm, să încercăm a ne adapta ei, așa cum este cazul pentru atiți poeţi 
al căror farmec se ascunde și trebuie descoperit. Seducția eminesciană este 
tiranică și indiscutabilă. Cititorul eminescian are impresia că nu se poate 
sustrage farmecului care îl învinge., Poetul lucrează asupra. lui cu puterile 
unui vrăjitor. 

Aproape toate motivele, toate ideile iundamenmiale, toate categoriile 
lirice, toate mijloacele lui Eminescu se regăsesc în Luceafărul, creaţiunea 
tui cea mai înaltă. Eminescu a versilicat mai multe basme populare, Fata 
în grădina de aur, Miron şi |rumoasa fără corp. Călin nebunul, etc. Basmul 
care trebuia să devină Luceafărul l-a găsit notat în relaţiunea de voiaj a 
zermanului Richard Kunisch, care a călătorit în ţările rominești pe la 
mijlocul veacului trecut şi a transcris, în cartea sa, o poveste auzită în 
Muntenia. Tema iubirii dintre o ființă muritoare şi una nemuritoare a 
ispitit şi pe alţi poeţi, de pildă pe Lermontov în Demonul. Eloa a lui Vigny 
aparține pînă la un punct aceluiași ciclu tematic. Eminescu a tratat motivul 
în felul său și a concentrat în jurul lui toate marile direcții ale lirismului 
său, într-un efort de concentrare și desăvirșire, care anunță parcă sfîrșitul 
carierii sala de creator. Hyperion este, în adevăr, un demon şi un titan și 
alăturarea lui de Cătălina reproduce, la început, situația sentimentală a 
cuplului de îndrăgostiți din mai multe poezii ale tinereţii, din Inger şi demon, 
din Strigoi. Pentru a se putea însoți cu Cătălina, Hyperion cere creato- 

rului lumii sa-l deslege de nemurirea sa. Drumul său pînă la creator, sbo- 
rul lui în spaţiile nelimitate, dezvoltă o grandioasă viziune cos:nică și se 
rinduiește pe linia poeziei cosmice eminesciene. In acest timp, Cătălina, 
uitătoare de legătura sá mai presus le fire, s-a lăsat sedusă de pajul Că- 
tălin și idila lor se desfășoară cu graţia atitora dintre poeziile eminesciene 
de dragoste. Hyperion vede scena și reacţiunea sa este a poetului însuși, 
opunind înjosirilor lumii, mindria cugetării sale. Eminescu a tălmăcit e? 
însuși înțelesul poemului său, notînd în însemnările sale: „/nfelesu! alego- 
ric ce i-am dot (basmului) este că dacă geniul nu cunoaște moarie și nu- 
mele lui scapă de noaptea uitării, pe de altă parte însă pe păniat tu e 
capabil a ferici pe cineva, nici capabil! de a fi fericit. Mi s-a părut că 
soarta Luceafărului din poveste seamănă cu soarta geniului pe pămint şi 
i-am dat acest înțeles alegoric“. Poemul final al lui Eminescu, cei mai înalt 
și mai cuprinzător al creaţiei sale, este intr-un fel și testamentul tui poetic, 
acela care lămureşte posterității chipul în care și-a conceput propriul lui 
destin într-o lume și o epocă ale cărei căderi le-a simţit cu amărăciune și 
revoltă, dar în care a luptat și a creat. 

Destinul lui Eminescu s-a completat insă în conștiința posterității sate, 
a tuturor romînilor care recunosc azi în el pe cel mai mare poet a! tor, şi 
căruia continuă să-i acorde o venerație, crescută din an în an. Zecite de 
ediții succesive, sutele de mii de exemplare ale operelor lui, răspîndite azi în 
păturile cele mai largi, duc numele lui departe și răspindesc larg influența 
cintărețului poporului, inirățit cu trecutul și cu aspirațiile lui, al poetului 
naturii, al iubirii și al cugetării. Rominii mai știu astăzi că, prin Eminescu, 
națiunea lor a dat literaturii universale una din contribuţiile care va fi mai 
mult prețuită. Trăind adînc momentul său, coborind rădăcini adinci in pä- 
mintul țării sale, Eminescu a tăcut să urce sevele lui pină la eflorescenta 
cea mai delicată și mai înaltă. Miresmele acestei înlloriri pot îmbălsăma 
toate tărimurile lumii. 


Drelaţă 


Ea 


1 N. IL Barbu. 
“2. A). Bistriţianu . 


1. Brăescu 
Gh. Bulgăr 


1. C. Chiţimia 
Y. Ciobanu . 
1. Coteanu 


H., Drimba 


Acad. Al. Graur 
V. Kernbach . 
Y, Lipatti . . 

D. Macrea 

Emil Manu . 


L T. Măruţă .. 


Ern St. Miliceseu cu 


. J. Negoescu , 


G. C. Nicolescu 

Acad. D. Panaitescu-Perpe- 
ssiciis . za 
Acad. E. Pe ij ici 

M. Luiza Ungureanu 

T. Vianu .. 


Acad. 


CUPRINSUL 


Q observatie stilisticä a lui Suetoniu . 
G. Asachi și folclorul . 
Arta poriretului la Montesquieu . 
Despre contribuţia lui C. Negruzzi 
tarea limbii literare 
D. Stăncescu, literat şi folclorist . 
Lumea bilinelor . ; : 
Despre pluralul solstantivelor neutre în 
A la 
Don Quijote, 
operei . 
Ouservalii asupra 
în roinînește .. 
su poet uitat: Dosoftei 
espre arta dialogului la Diderot , i 
Dictionarul limbii romine literare contemporane 
Presa literară craioveană și Eminescu 


la dezvul- 


sensul eroului şi semnificația 


înlrebuințării timpurilor 


n 


ideea de superlativ în limba romînă . 

Sindiu asupra poeziei „Mitologicale“ 
de AM. Eminescu 

Un poem necunoscut al lui Goga 

Paternitatoa „Cîntării Romîniei“ 

La ceritonarui lui Anton Pann ; 

è romiîne ești din punct de e der io ndlâuize 

Cerna și creația lui 


Redactor de carte: Emil Cismărescu 
Tehnoredactor şi corector: Petru Sfetca 


Dat la cules: 1. X. 1955. Bun de tipar: 36. 
XII. 1955. Hirtia: concept 65 g/m?. Format: 
70x 100|/i6. Coli editoriale 21. Coli tipografice 
20. Comanda: 246. Pentru bibliotecile mari 
şi mici 4.01. 
Tiparul executat la Întreprinderea poiigrafica 
Oradea, str. Moscovei 5—7. R.P.R. 


